
Aceasta carte contine o 
noua imagine despre om: 
spiritul face parte din 
natura umană cate are 
un caracter holistic. 





Motivatie si personalitate reprezintă consemnarea originală 
a activităţii desfăşurate de unul dintre cei mai creativi psihologi 
ai secolului al XX-lea. Ea a devenii o lucrare de referință pentru 
orice om preocupat de teoriile lui Abraham H. Maslow, fapt 
dovedit de interesul crescând manifestat de autori care semnează 
în cele mai importante reviste de psihologie, educaţie, afaceri, 
studii sociale şi din alte domenii. Deşi prima ediţie a acestei 
cărţi a fost publicată in 1954, iar a doua în 1970, influenţa sa 
a continuat să crească o dată cu trecerea timpului. |...] 


Maslow susține că toate trebuintele umane poi fi organizate 
într-o ierarhie, începând cu trebuintele fizice — de aer, hrană 
şi apă. Apoi urmează alte patru niveluri, ale trebuintelor psihice 
— de securitate, dragoste, respect şi actualizare a sinelui. În 
viziunea sa, trebuinţele superioare sunt reale şi fac parte 
integrantă din natura noastră umană în aceeaşi măsură cu 
nevoia de hrană. 


Abraham H. Maslow este întemeietor al psihologiei umaniste 
din care s-au dezvoltat mai multe psihoterapii situate dincolo 
de freudism şi comportamentalism. Profesor la Brandeis University 
între 1951 şi 1969, Maslow a rămas în istoria psihologiei prin 
contribuţia sa cea mai importantă cunoscută ca «ierarhia 
trebuinţelor». 

Prefata la editia a treia 


Motivatie si personalitate reprezinta consemnarea originala 
a activității desfășurate de unul dintre cei mai creativi psiho- 
logi ai secolului al XX-lea. Ea a devenit o lucrare de referință 
pentru orice om preocupat de teoriile lui Abraham H. Maslow, 
fapt dovedit de interesul crescând manifestat de autori care 
semnează în cele mai importante reviste de psihologie, edu- 
catie, afaceri, studii sociale și din alte domenii. Deși prima edi- 
tie a acestei cărți a fost publicată în 1954, iar a doua în 1970, 
influența sa a continuat să crească o dată cu trecerea timpu- 
lui. Din 1971 până în 1976, Motivatie și personalitate a fost cita- 
tă ca material bibliografic de 489 de ori, deci de peste 97 de ori 
pe an. Din 1976 până în 1980, la peste 20 de ani de la prima 
ediție, numărul trimiterilor bibliografice a crescut la 791, aceas- 
ta însemnând în medie 198 de trimiteri pe an. 

Prezenta ediţie, a treia, a fost revizuită în scopul de a scoa- 
te în evidență gândirea creativă a lui Maslow și de a-i subli- 
nia conceptele sale deosebit de influente. În privinţa textului 
în sine, am schimbat ordinea capitolelor, am adăugat titluri și 
subtitluri noi într-unul dintre ele și am eliminat câteva secțiuni 
din materialul datat. Capitolul 13 este nou adăugat cărții. 
Acesta cuprinde o conferință a lui Maslow din anul 1958 la 
Universitatea de stat Michigan. În speranţa de a-i oferi citito- 
rului o mai bună perspectivă asupra contextului istoric și in- 
telectual al cărții, am mai adăugat câteva elemente: o scurtă 
biografie a lui Maslow, o postfață despre efectele vaste ale 

viziunii lui Maslow asupra vieţii contemporane, introduceri 
la capitole, un studiu asupra trimiterilor bibliografice și o bi- 
bliografie completă a operei sale. 

Această ediţie are patru secțiuni principale: 1. Teoria mo- 
tivatiei, 2. Psihopatologie și normalitate, 3. Actualizarea sine- 
lui și 4. Metodologii pentru o știință umană. 

Capitolul 1, „Prefaţă la teoria motivaţiei“, conţine o critică 
din perspectiva umanistă la adresa teoriilor comportamenta- 
liste tradiționale ale motivatiei. Maslow enumeră sistematic 
limitele teoriei tradiționale a motivatiei. El subliniază nevoia 
de a lua în considerare persoana întreagă, efectele culturii, me- 
diului, motivaţia multiplă, comportamentul nemotivat, moti- 
vatia sănătoasă. Pe scurt, Maslow pune temeliile principale ale 
teoriei motivatiel. 

Capitolul 2, „O teorie asupra motivatiei umane“, cuprinde 
prezentarea clasică a ierarhiei trebuintelor. Maslow oferă o im- 
binare sclipitoare și elegantă a psihologiei comportamentale, 
a celei freudiene și a celei umaniste. lerarhia trebuintelor a de- 
venit o paradigmă larg folosită în afaceri, publicitate și alte do- 
menii aplicative ale psihologiei. 

Maslow susține că toate trebuintele umane pot fi aranjate 
într-o ierarhie, începând cu trebuintele fizice — de aer, hrană 
și apă. Apoi urmează alte patru niveluri, ale trebuintelor psi- 
hice — de securitate, dragoste, respect și actualizare a sinelui. 
În viziunea sa, trebuintele superioare sunt reale și fac parte in- 
tegrantă din natura noastră umană în aceeași măsură cu ne- 
voia de hrană. Maslow evită simplificările excesive ale pozi- 
tiei comportamentale si ale celei freudiene. 


În capitolul 3, „Gratificarea trebuintelor primare“, Maslow 
explorează unele dintre implicaţiile ierarhiei trebuintelor. El 
vorbește despre gratificarea trebuintelor, despre consecințele 
sale, despre relaţia sa cu învăţarea, formarea caracterului, să- 
nătatea psihică, patologia și o varietate de alte fenomene. 

Maslow reanalizează teoria clasică a instinctelor în capito- 
lul 4, „O reexaminare a teoriei instinctelor“. Această teorie 
aplică conceptul biologic de instinct la comportamentul uman. 

Instinctivistii cauta originea tuturor manifestarilor comporta- 
mentale in instinctele mostenite, spre deosebire de comporta- 
mentalisti, care explică toate comportamentele prin prisma în- 
vataril. 

În acest capitol, Maslow alcătuiește un rezumat al proble- 
melor majore ale abordării instinctiviste. El susține că orice 
analiză atentă a comportamentului uman va dezvălui o com- 
binatie de efecte ale eredității și ale mediului. Maslow spune 
că trebuintele umane au într-adevăr o componentă instinctu- 
ală, dar că aceasta este destul de slabă în general. Oamenii nor- 
mali, sănătoși nu sunt dominați de trebuintele lor instinctua- 
le, nici nu sunt profund frustrati dacă unele dintre ele rămân 
neimplinite. 

Freud afirma ca cerintele Eului si ale culturii noastre sunt 
inevitabil in conflict cu cele mai profunde instincte ale noas- 
tre, in esenta egoiste. Maslow nu este de acord cu aceasta. 
Contraargumentul său este că suntem în esență buni și coope- 
ranti, că ne putem găsi împlinirea cu ajutorul culturii, în loc 
să fim frustrati de ea. 

În capitolul 5, „Ierarhia trebuintelor”, Maslow ia în discu- 
tie diferenţele dintre trebuintele superioare și cele inferioare 
din cadrul ierarhiei. El afirmă că cele superioare au apărut mai 
târziu în cursul evoluției și, de asemenea, că apar mai târziu 
în fiecare individ. Trebuintele superioare sunt mai putin pre- 
sante și pot fi amânate mai multă vreme. Satisfacerea trebuin- 
telor superioare îl face pe om mai fericit și conduce la o mai 
bună dezvoltare personală. De asemenea, ea necesită un me- 
diu extern mai bun. 

Apoi Maslow explorează unele dintre implicaţiile acestei 
ierarhii. Ea reprezintă o modalitate de a face dreptate bogăției 
și complexităţii funcțiilor superioare ale omului și, în același 
timp, de a plasa comportamentul uman pe același continuum 
cu motivația și comportamentul tuturor organismelor. Maslow 
conturează și implicaţiile modelului pentru filosofie, valori, 
psihoterapie, cultură și teologie. 

În capitolul 6, „Comportamentul nemotivat“, Maslow lăr- 
gește gama preocupărilor psihologiei tradiționale, pentru a 

cuprinde si comportamentul expresiv si artistic. Psihologii 
comportamentalisti de astazi tind sa ignore tot ce nu inseam- 
na comportament invatat, motivat. Maslow demonstreaza ca 
„nu toate tipurile de comportament sunt motivate sau cu scop. 
Comportamentele expresive, între care se includ muzica, dan- 
sul și jocul, sunt relativ spontane, lipsite de scop și distracti- 
ve. Sunt și ele demne de atenţia psihologiei. 

În capitolul 7, „Rădăcinile patologiei“, Maslow prezintă 
două tipuri de frustrare a trebuintelor. Frustrarea care repre- 
zintă o ameninţare produce patologie. Cea care nu constituie 
o amenințare nu este patogenă. Maslow arată că nu orice tip 
de frustrare reprezintă o amenințare și că, de fapt, privarea 
poate avea și efecte pozitive, nu doar negative. Maslow mai 
vorbește și despre conflictul care reprezintă o ameninţare și 
despre cel care nu reprezintă o amenințare, susținând că une- 
le tipuri de conflict pot avea consecinţe pozitive. 

În capitolul 8, „Este distructivitatea instinctiva?”, Maslow 
susține că distructivitatea nu este înnăscută. El trece in revis- 
tă dovezi din studierea animalelor, copiilor și din studiile 
transculturale pentru a demonstra că într-un mediu sănătos, 
suportiv nu există aproape deloc comportamente distructive. 
Maslow arată că în ceea ce privește distructivitatea, la fel ca 
în cazul oricărui comportament, trebuie să luăm în considera- 
re trei factori: structura de caracter a individului, presiunile 
culturale și situația imediată. 

Maslow începe capitolul 9, „Psihoterapia: relaţii interuma- 
ne bune“, punând în legătură psihoterapia cu unele concepte 
tradiționale ale psihologiei experimentale, precum amenința- 
rea, finalizarea actului și gratificarea trebuintelor. 

Maslow susține că, dacă acceptăm rolul teoretic central al 
gratificării trebuintelor, putem înţelege cum se face că diferi- 
tele sisteme terapeutice sunt toate eficiente și chiar și terape- 
utii cu relativ puţină instruire de specialitate pot obţine rezul- 
tate. El arată că trebuintele noastre primare pot fi satisfăcute 
numai interpersonal. Aici se include satisfacerea trebuintelor 
din ierarhia lui Maslow — de securitate, apartenenţă, dragos- 
te și stimă de sine. 

Maslow susține că bunele relații umane sunt terapeutice si, 
prin urmare, o bună terapie trebuie să aibă la bază o bună re- 
latie cu terapeutul. Pentru Maslow, o bună societate este una 
în care bunele relații interumane sunt încurajate și stimulate. 
De asemenea, o bună societate este una sănătoasă din punct de 
vedere psihologic. Maslow subliniază faptul că psihoterapeu- 
til specializați vor avea mereu un rol, mai ales pentru acei oa- 
meni care nu mai caută gratificarea trebuintelor primare și n-ar 
putea-o accepta dacă li s-ar oferi. Pentru astfel de indivizi este 
necesară terapia profesionistă, care să-i ajute să-și conștienti- 
zeze gândurile, dorinţele, frustrările și inhibitiile inconștiente. 

În capitolul 10, „Concepții despre normalitate și sănătate“, 
Maslow ia în discuţie principalele definiții ale normalitatii psi- 
hice, în termeni statistici, conventionali și culturali, precum si 
din perspectiva adaptării bune și fără disfuncţii. El propune o 
definiție mai pregnant pozitivă, prin prisma sănătății psihice 
pozitive. Maslow pune în legătură sănătatea psihică cu proce- 
sul actualizării sinelui și cu gratificarea celorlalte trebuinte din 
ierarhie. De asemenea, arată că sănătatea psihică este sustinu- 
tă cel mai bine de mediul care permite fiecărui individ să aibă 
o gamă largă de opțiuni din care să aleagă liber. 

În capitolul 11, „Oameni aflați în procesul actualizării si- 
nelui: un studiu asupra sănătății psihice“, Maslow își descrie 
investigația deschizătoare de drumuri asupra actualizării si- 
nelui. El conturează metodele folosite pentru selectarea și tes- 
tarea subiecților. Cea mai mare parte a capitolului este dedi- 
cată descrierilor detaliate ale calităților și atributelor comune 
subiecților săi aflaţi în procesul de actualizare a sinelui. În- 
tre ele se numără: percepția corectă, spontaneitatea, detașa- 
rea, independenţa, experienţele de vârf, simțul umorului și 
creativitatea. 

Maslow arată, de asemenea, că subiecții săi nu sunt nici pe 
departe niște ființe perfecte și vorbește și despre defectele lor. 
În plus, discută rolul valorilor în actualizarea sinelui și rezol- 
varea dihotomiilor la oamenii aflaţi în procesul actualizării si- 
nelui, dihotomii precum cele între minte și inimă, egoism și 
altruism, datorie și plăcere. 





16 Abraham H. Maslow 


Importanţa studierii iubirii, în special la oamenii sănătoși 
psihic, constituie subiectul capitolului 12, „lubirea la oame- 
nii aflați în procesul actualizării sinelui“. Aici este luată în dis- 
cutie relația dintre sex și iubire, precum și faptul că iubirea 
ne poate duce la transcenderea eului și ne determină să res- 
pectăm independenţa și demnitatea persoanei iubite. Maslow 
mai vorbește și despre natura recompensatoare și altruistă a 
iubirii. 

În capitolul 13, „Creativitatea la oamenii aflați în procesul 
actualizării sinelui“, Maslow compară creativitatea artiştilor, 
poeților și a altor oameni cu „profesii creative”, cu creativita- 
tea ca expresie a actualizării sinelui, care izvorăşte mai direct 
din personalitate. Acest al doilea tip de creativitate se mani- 
festa ca o tendință de a face orice cu originalitate si creativita- 
te, fie că este vorba despre predare, gătit, sport sau alte ase- 
menea activități. 

Indivizii aflați în procesul de actualizare a sinelui au ten- 
dinta de a vedea lumea cu o privire proaspătă si de a fi mai 
spontani si expresivi decât majoritatea. Pentru ca se acceptă 
pe ei insisi, au la dispoziție mai multe resurse pe care să le fo- 
losească în scopuri creative. Maslow numește acest tip de crea- 
tivitate „primară“, acea revelație intuitivă si inspirație care se 
află la baza marilor creații din arta plastică, din muzică etc. 
Maslow subliniază că în vreme ce numai puțini dintre cei cu 
înzestrare naturală si bine pregătiți pot avea succes artistic, 
creativitatea primară, ca expresie a actualizării sinelui, este un 
aspect fundamental al umanității noastre. 

În capitolul 14, „Întrebări pentru o nouă psihologie“, 
Maslow conturează o serie de întrebări care decurg din noua 
sa abordare a psihologiei. Între aceasta se includ noi abordări 
ale subiectelor psihologice tradiționale precum învățarea, per- 
ceptia, afectivitatea, motivaţia, inteligența, cognitia, psiholo- 
gia clinică, psihologia animală, socială și teoria personalităţii. 

Maslow ne oferă o interpretare psihologică a științei în ca- 
pitolul 15, „O abordare psihologică a științei“: cercetătorii sunt 
și ei oameni. Comportamentul lor ca oameni de știință urmea- 
ză principiile psihologice. Acestea includ rolul valorilor și al 

temerilor, sperantelor și viselor umane in știință. Maslow sub- 
liniază și faptul că știința nu reprezintă singurul mod de a des- 
coperi adevărul. El recomandă ca, la perspectiva științifică tra- 
dițională, să adăugăm abordările poeţilor, filosofilor, visătorilor 
etc. Persoana sănătoasă, fericită, împlinită va fi cu siguranţă și 
un om de știință mai bun, mai creativ. 

În capitolul 16, „Centrarea pe mijloace versus centrarea pe 
probleme“, Maslow susţine că multe dintre problemele știin- 
tei, In special ale psihologiei, sunt cauzate de centrarea exce- 
sivă pe mijloace. Centrarea pe mijloace înseamnă concentra- 
rea asupra instrumentarului și asupra tehnicilor cercetării 
științifice. Acest lucru duce deseori la cercetări valide meto- 
dologic, dar banale. Centrarea pe mijloace tinde să creeze or- 
todoxii științifice, să inhibe originalitatea și să limiteze proble- 
melor pe care le poate studia știința. 

În capitolul 17, „Stereotipizare versus cognitie autentică“, 
Maslow face diferenţa între două tipuri de gândire și susține 
că o mare parte din ceea ce trece drept gândire este de fapt ca- 
tegorizare de mâna a doua. El subliniază că este important ca 
o experienţă nouă să fie abordată mai întâi prin implicarea in- 
dividului în ea, să fie văzută clar și detaliat, în loc să fie ime- 
diat plasată într-o categorie. Pentru Maslow, stereotipizarea 
reprezintă un exemplu clar de categorizare oarbă; obisnuinte- 
le constituie un alt exemplu. Dacă o anumită stabilitate este 
folositoare și necesară, prea multă categorizare duce la rigidi- 
tate și lipsa conștientizării prezentului. De asemenea, duce la 
lipsa de eficienţă în rezolvarea problemelor. Problemele noi fie 
nu sunt sesizate, fie sunt abordate cu tehnici nepotrivite, cu 
soluţii vechi care nu se potrivesc. 

În Capitolul 18, „O abordare holistică a psihologiei“, Mas- 
low afirmă ireductibilitatea comportamentului uman complex 
la parti mai simple. Chiar în studierea aspectelor specifice ale 
personalității, el insistă să nu uităm că ceea ce studiem face 
parte dintr-un întreg, nu o entitate distinctă. El introduce con- 
ceptul de „sindrom al personalității“, un complex structurat, 
organizat, alcătuit din părți aparent diverse și discută în deta- 
liu diferitele implicaţii ale acestei abordări. 

Sperăm sincer că veţi savura aceasta carte tot atât de mult 
cât am savurat-o redactând-o. Abraham Maslow ne-a inspirat 
deopotrivă ca om și ca gânditor. Dacă viziunea sa despre psi- 
hologie și potenţialul uman vă va impresiona și vă va deter- 
mina să meditati asupra problemelor pe care le pune, atunci 


cartea și-a atins scopul. 
Robert Frager 


Multumiri 


Redactorii vor să-i mulțumească Berthei Maslow pentru 

Ruth Cox îi mulțumește Cynthiei McReynolds, lui Jim 
Fadiman, Bob Frager și studenților promoției 1984 de la Cali- 
fornia Institute of Transpersonal Psychology pentru comenta- 
riile lor asupra versiunilor de ciornă. Îi datorez mulțumiri și 
lui Miles Vich, pentru părerile sale, și lui Milton Chen și Paul 
Cox, pentru sfaturile lor în materie de redactare. 

Am încercat in această versiune revizuită să cuprind lecti- 
ile principale din ultimii șaisprezece ani. Ele au fost conside- 
rabile. Consider că revizuirea este consistentă și reală — deși 
n-a trebuit să rescriu foarte mult — pentru că esenţa lucrării a 
suterit unele modificări importante, despre care voi vorbi în 
cele ce urmează. 

În 1954, când a apărut această carte, ea reprezenta în prin- 
cipal o încercare de a îmbogăți psihologiile clasice existente și 
nu de a le repudia sau de a crea o nouă psihologie rivală. Sco- 
pul consta în a ne lărgi concepția despre personalitatea uma- 
nă, mergând la nivelurile „superioare“ ale naturii umane. (Pri- 
mul titlu la care m-am gândit a fost Niveluri superioare ale naturii 
umane.) Dacă ar trebui să condensez conținutul cărții într-o sin- 
gură propoziţie, aș arăta că, în plus fata de ceea ce are de spus 
psihologia vremurilor noastre despre natura umană, omul are 
de asemenea o natură mai înaltă, una instinctoidă?, adică par- 


1 Reprodusă exact așa cum apare în ediția a doua; prin urmare, nume- 
rele capitolelor ar putea să nu corespundă cu cele din ediţia de fata. 
Trimiterile bibliografice au fost omise. 

2 Maslow a creat termenul instinctoid pentru a transmite două sensuri: 
acela că aspectele superioare ale naturii umane sunt la fel de înnăscu- 
te, firești și inerente psihicului ca și „instinctele“ și că aceste calități 
superioare acționează în moduri similare, dar nu identice, cu instinc- 
tele. Pentru a ușura lectura, am înlocuit în versiunea de fata termenul 
instinctoid cu sintagma de tip instinctual. 

te din esenţa sa. Iar dacă mi s-ar permite și o a doua asertiune, 
aș accentua caracterul profund holistic al naturii umane, în con- 
tradictie cu abordarea analitic-diviziv-atomist-newtoniana a 
comportamentalismului si a psihanalizei freudiene. 

Sau, ca ma exprim altfel, am acceptat datele oferite de psi- 
hologia experimentala si de psihanaliza si am construit pe 
baza lor. De asemenea, am acceptat spiritul empiric si experi- 
mental al uneia si cel de sondare a profunzimilor, revelator, al 
celeilalte, respingând totuși imaginea despre om pe care au 
creat-o. Cu alte cuvinte, această carte cuprindea o filosofie di- 
ferită a naturii umane, o nouă imagine despre om. 

Totuși, ceea ce am considerat atunci a fi o controversă în 
familia de psihologi s-a transformat, după părerea mea, într-o 
manifestare locală a noului Zeitgeist, a unei noi filosofii de via- 
ta generală, cuprinzătoare. Acest nou „umanist“ Weltanschau- 
ung pare să reprezinte un mod nou, mult mai plin de speran- 
ta și mai incurajator de a înțelege orice domeniu al cunoașterii: 
de exemplu economia, sociologia, biologia, și orice profesie: 
dreptul, politica, medicina, precum și toate instituțiile sociale: 
familia, educația, religia etc. Am ţinut cont de această convin- 
gere personală atunci când am revizuit cartea, transmițând 
prin psihologia prezentată în ea convingerea că reprezintă un 
aspect al unei viziuni mult mai largi despre lume și al unei fi- 
losofii a vieții cuprinzătoare, care este deja partial elaborată, 
cel putin într-atât încât să devină plauzibilă, astfel că trebuie 
fie luată în serios. 


Trebuie să spun câteva cuvinte despre faptul iritant că 
această veritabilă revoluţie (o nouă imagine despre om, socie- 
tate, natură, știință, valori ultime, filosofie etc.) este în conti- 
nuare ignorată aproape complet de o mare parte din comuni- 
tatea intelectuală, în special de cea care controlează canalele 
de comunicare a informaţiei către publicul educat și tineret. 
(Din acest motiv am hotărât să o numesc „Revoluţia neobser- 
vata”.) | 

Multi membri ai acestei comunități cultivă o perspectivă 
caracterizată de o profundă disperare și cinism, care uneori 

degenerează in malitie și cruzime distrugătoare. De fapt, ei 
neagă posibilitatea evoluţiei naturii umane și a societății, po- 
sibilitatea descoperirii valorilor umane intrinseci și cea ca oa- 
menii să fie în general iubitori de viata. 

Îndoindu-se de realitatea onestitatii, bunatatii, generozi- 
tatii, afecțiunii, ei trec dincolo de un scepticism rezonabil 
sau o amânare a judecății, ajungând la ostilitate activă atunci 
când sunt confruntati cu oameni pe care îi dispretuiesc, con- 
siderându-i neghiobi, „cercetași“, natafleti, inocenți, binefă- 
cători sau Poliane. Această demascare, ură și ostilitate ma- 
nifestă trece dincolo de limitele dispretului; uneori seamănă 
cu un contraatac revoltat împotriva a ceea ce ei consideră că 
este un efort jignitor de a-i prosti în fata, de a-i duce de nas, 
de a-i păcăli. Psihanalistul ar vedea în acesta, cred, o dina- 
mică a furiei și a răzbunării pentru dezamăgiri și deziluzii 
din trecut. 

Această subcultură a disperării, această atitudine de tip 
„mai distructiv. decât tine“, această contra-moralitate în care 
comportamentul de prădător și disperarea sunt reale, iar bu- 
nele intenții nu sunt, este contrazisă flagrant de psihologiile 
umaniste și de genul de date preliminare prezentate în aceas- 
tă carte și în multe din lucrările enumerate în bibliografie. Deși 
este în continuare necesar să fim foarte precauti în legătură cu 
afirmarea condiţiilor facilitatoare ale bunătăţii ce caracterizea- 
ză natura umană (vezi capitolele 7, 9, 11, 16), totuși putem deja 
respinge cu fermitate convingerea pesimistă că natura umană 
este, în mod esenţial și ultim, decăzută si rea. O astfel de con- 
vingere nu mai ţine doar de gust. Acum o mai pot susține doar 
orbirea și ignoranta voluntară, refuzul de a vedea realitatea. 
Prin urmare, ar trebui considerată o proiecţie personală, nu o 
poziţie filosofică sau științifică argumentată. Concepţia uma- 
nistă și cea holistică despre știință prezentate în primele două 
capitole și în anexa B au fost coroborate consistent de multe 
evoluții din ultimul deceniu, dar în special de excelenta carte 
Personal Knowledge a lui Michael Polanyi. Cartea mea The Psy- 
chology of Science expune teze foarte asemănătoare. Aceste cărți 
se află în contradicție flagrantă cu filosofia clasică, conventio- 

nală a stiintei, încă prea dominantă, și oferă un substitut mult 
mai bun pentru demersurile științifice privind oamenii. 

Cartea este un demers holistic de la un capăt la altul, dar 
acest tip de abordare este mai pregnantă și poate mai dificilă în 
anexa B. Holismul este evident adevărat — în definitiv, cosmo- 
sul este unul și alcătuit din elemente care inter-relaționează; ace- 
lași lucru se poate spune despre societate, dar și despre orice 
persoană etc. — și totuși, viziunea holistică întâmpină greutăți 
în a fi acceptată și folosită așa cum ar trebui, ca mod de a privi 
lumea. În ultima vreme înclin tot mai mult să cred că gândirea 
atomistă reprezintă o formă moderată de psihopatologie sau cel 
putin un aspect al sindromului imaturitatii cognitive. Modul 
holistic de a gândi și de a vedea pare să vină firesc și automat 
la oamenii mai sănătoși, aflaţi în procesul de actualizare a sine- 
lui, dar extrem de dificil pentru cei mai putin evoluati, mai pu- 
tin maturi și sănătoși. Până acum, aceasta este doar o impresie, 
desigur, și nu vreau să insist prea mult asupra ei. lotuși, mi se 
pare justificat să o prezint aici ca pe o ipoteză demnă de a fi ve- 
rificată, lucru care ar trebui să fie relativ ușor de făcut. 

Teoria motivatiei prezentată în capitolele 3-7 și într-o anu- 
mită măsură pe tot parcursul cărții a avut o istorie interesan- 
tă. Prezentată pentru prima oară în 1942, în fata unei societăți 
psihanalitice, constituia încercarea de a integra într-o singură 
structură teoretică adevărurile parțiale pe care le-am găsit la 
Freud, Adler, Jung, D.M. Levy, Fromm, Horney și Goldstein. 
Învăţasem din propriile experienţe terapeutice că fiecare din- 
tre acești autori avea dreptate în anumite situații și în cazul 
anumitor persoane. Întrebarea mea era în esenţă clinică: ce pri- 
vatiuni timpurii conduc la nevroză? Care dintre remediile psi- 
hologice vindecă nevroza? Ce profilaxie o previne? În ce ordi- 
ne trebuie administrate remediile psihologice? Care sunt cele 
mai puternice? Care sunt cele de bază? 

Trebuie să spun că această teorie a avut succes la nivel cli- 
nic, social si personologic, dar nu și la nivel experimental, de 
laborator. S-a potrivit foarte bine cu experiența personală a 
majorității oamenilor și în multe cazuri le-a oferit o teorie 
structurată care i-a ajutat să-și înțeleagă mai bine viata laun- 

trică. Se pare că pentru majoritatea oamenilor, ea este plauzi- 
bilă în manieră directă, personală, subiectivă. Totuși, îi lipses- 
te verificarea și susținerea experimentală. Până acum nu am 
găsit o modalitate bună de a o testa în laborator. 

O soluţie parțială la această problemă a venit de la Douglas 
MacGregor, care a aplicat teoria motivatiei în industrie. Nu 
numai că i s-a părut utilă pentru ordonarea datelor și obser- 
vatiilor sale, ci, mai mult, aceste date au servit retroactiv drept 
sursă de validare și confirmare a teoriei. Din acest domeniu și 
nu din laborator vine în prezent susținerea empirică (Biblio- 
grafia conține exemple de astfel de rapoarte). 

Lecţia pe care am invatat-o de aici, precum și validările ul- 
terioare venite din alte domenii ale vieții a fost următoarea: 
când vorbim despre trebuintele ființei umane vorbim despre 
esenţa vieţii sale. Cum am putut să cred că această esență poa- 
te fi testată pe animale de laborator sau în eprubetă? Este evi- 
dent că e nevoie de o situație de viata a ființei umane în între- 
gul ei, aflată în mediul ei social. De aici poate veni confirmarea 
sau negarea. 


Capitolul 4 își deconspiră originea clinic-terapeutică prin 
faptul că pune accentul pe factorii generatori de nevroză, nu 
pe motivațiile care nu ridică probleme terapeutului, de exem- 
plu inerția și lenea, plăcerile senzoriale și nevoia de stimulări 
senzoriale și activitate, pura poftă de viata sau lipsa acesteia, 
înclinația spre speranţă sau disperare, tendinţa spre regresie, 
cu mai multă sau mai puţină ușurință, în condiții de frică, an- 
xietate, lipsuri etc., ca să nu mai vorbim de cele mai înalte va- 
lori umane, care sunt și ele factori motivatori: frumusețea, ade- 
vărul, excelența, împlinirea, dreptatea, ordinea, consecventa, 
armonia etc. 

Aceste completări necesare la capitolele 3 și 4 sunt discu- 
tate în capitolele 3, 4 și 5 din cartea mea, Toward a Psychology 
of Being, în capitolul , Nemultumiri inferioare, nemulțumiri 
superioare și meta-nemulțumiri“ din volumul meu, Eupsychian 
Management, si în eseul „A Theory of Metamotivation: the Bio- 
logical Rooting of the Value-Life“. 

Viața omenească nu va fi niciodată înțeleasă dacă nu vor 
fi luate în considerare aspiraţiile sale cele mai înalte. Dezvol- 
tarea, actualizarea sinelui, eforturile pentru păstrarea sănătă- 
tii, căutarea identităţii și autonomiei, dorința de excelenţă (si 
alte moduri de a formula eforturile „ascendente“) trebuie să 
fie de-acum acceptate neîndoielnic ca tendinţă larg răspândi- 
tă și poate chiar universal umană. 

Și totuși, există si alte tendinţe, către regresie, teamă, ten- 
dinte cu efect contrar dezvoltării, și în contextul preocupării 
intense fata de „dezvoltarea personală“, ele sunt foarte ușor 
de uitat, mai ales în cazul tinerilor lipsiți de experienţă. Con- 
sider că o profilaxie necesară împotriva unei astfel de iluzii 
este cunoașterea minuțioasă a psihopatologiei și a psihologiei 
abisale. Trebuie să luăm în considerare faptul că mulți oameni 
aleg mai răul și nu mai binele, că dezvoltarea este deseori un 
proces dureros și, din acest motiv, poate fi evitată, că uneori 
ne temem de cele mai mari posibilități ale noastre majore, pe 
lângă faptul că ne mândrim cu ele, și că suntem cu toții pro- 
fund ambivalenti în ceea ce privește adevărul, frumusețea, vir- 
tutea, pe care le iubim, dar de care ne și temem. Freud rămâ- 
ne o lectură obligatorie pentru psihologul umanist (în ceea ce 
privește datele concrete pe care le oferă, nu metafizica sa). Aș 
vrea, de asemenea, să recomand cartea extraordinar de sensi- 
bilă a lui Hoggart, care ne va ajuta fără îndoială să înțelegem 
cu compasiune atracția spre vulgar, trivial, fals și ieftin a oa- 
menilor mai putin educați despre care scrie el. 


Capitolul 4 și capitolul 6, despre „Natura instinctoida a tre- 
buintelor primare“, constituie pentru mine fundamentul unui 
sistem al valorilor umane intrinseci, bunuri umane care se au- 
tovalidează, care sunt în mod intrinsec bune și de dorit și nu 
au nevoie de nici o justificare. Aceasta este o ierarhie a valori- 
lor care se regăsesc în însăși esenţa naturii umane. Ele nu sunt 
numai dorite de către toate ființele omenești, dar și necesare, 
în sensul că e nevoie de ele pentru a evita boala și psihopato- 
logia. Cu alte cuvinte, aceste trebuinte primare, ca și meta-tre- 
buintele, sunt totodată factorii de întărire intrinseci, stimulii 

necondifionati ce pot fi folosiți drept bază pe care se pot crea 
tot felul de metode de învăţare instrumentale si conditionari. 
Altfel spus, pentru a obţine aceste bunuri intrinseci, oamenii 
și animalele sunt dispuși să înveţe practic orice lucru care îi 
va ajuta să le dobândească. 

Mai vreau să mentionez aici, deși nu am loc să dezvolt 
ideea, că este justificat și rodnic să considerăm că trebuintele 
primare instinctoide si meta-trebuintele sunt drepturi, nu nu- 
mai trebuinte. Acest lucru decurge direct din acceptarea fap- 
tului că omul are dreptul de a fi om, în același sens în care pi- 
sica are dreptul de a fi pisică. Pentru a fi o ființă umană 
deplină este necesară gratificarea acestor trebuinte și meta-tre- 
buinte, astfel că ele pot fi considerate un drept natural. 


Ierarhia trebuintelor și metatrebuintelor mi-a fost utilă și 
în altă privinţă, Consider că ea servește drept un fel de bufet 
cu aperitive, de pe care oamenii pot alege în funcție de gustu- 
rile și apetitul fiecăruia. Cu alte cuvinte, în judecarea motiva- 
țiilor comportamentului unei persoane trebuie să luăm în con- 
siderare și caracterul celui care judecă. Acesta alege motivațiile 
cărora le va atribui un anumit comportament, de exemplu în 
concordanţă cu optimismul sau pesimismul său generalizat. 
Constat că a doua variantă este mult mai frecvent întâlnită în 
prezent, atât de frecvent încât mi se pare util să numesc feno- 
menul „coborârea nivelului motivaţiilor“. Pe scurt, aceasta în- 
seamnă tendința de a prefera, în scopuri explicative, trebuin- 
tele inferioare celor medii si trebuintele medii, celor 
superioare. O motivație pur materialistă este preferată uneia 
sociale sau metamotivate sau unei combinații între toate trei. 
Este un fel de suspiciune de tip paranoid, o formă a devaluă- 
rii naturii umane, des întâlnită dar care, din câte știu, nu a fost 
suficient descrisă. Cred că orice teorie completă a motivatiei 
trebuie să includă și această variabilă suplimentară. 

Și, bineînţeles, sunt sigur că istoricul ideilor va găsi cu ușu- 
rință multe exemple, în diferite culturi și în diferite momente, 
ale tendinței generale fie de coborâre, fie de ridicare a nivelu- 
lui motivatiilor umane. În acest moment, tendinţa în cultura 

noastră are o orientare clar descendentă. Trebuintele inferioa- 
re sunt folosite excesiv în demersurile explicative, iar la tre- 
buintele superioare și meta-trebuinte se face mult prea putin 
apel. După părerea mea, această tendinţă se bazează predo- 
minant pe preconceptie, nu pe dovezi empirice. Consider ca 
trebuintele superioare și meta-trebuintele sunt mai importan- 
te ca factori determinanti decât cred subiecții mei și cu sigu- 
ranta mult mai importante decât îndrăznesc să recunoască in- 
telectualii de azi. Evident, aceasta este o problemă empirică și 
științifică, și la fel de evident este faptul că e o problemă prea 
importantă pentru a fi lăsată în grija unor grupurilor exclusi- 
viste și a celor „la modă“. 


Am adăugat la capitolul 5, cel dedicat gratificării trebuin- 
telor, o secțiune despre patologia gratificării. E fără îndoială 
un lucru pentru care nu eram pregătiți acum cincisprezece sau 
douăzeci de ani: după obținerea unui lucru pe care individul 
a încercat să-l obțină și care trebuia să-i aducă fericirea pot apă- 
rea consecințe patologice. Am învăţat de la Oscar Wilde să 
avem grijă ce ne dorim, căci împlinirea dorințelor noastre poa- 
te aduce tragedie. Se pare că asta se poate întâmpla la orice ni- 
vel motivational — material, interpersonal sau transcendent. 

Putem învăța din această descoperire surprinzătoare ca 
gratificarea trebuintelor primare nu are drept consecință ime- 
diată un sistem de valori în care să credem și căruia să ne de- 
dicăm. Am aflat, dimpotrivă, că una dintre consecințele posi- 
bile ale gratificării trebuintelor primare poate fi plictiseala, 
lipsa de sens, anomia și altele similare. Se pare că funcționăm 
cel mai bine când ne zbatem pentru un lucru care ne lipsește, 
când dorim ceva ce nu avem și când ne organizăm forțele în 
direcția împlinirii acelei dorințe. Starea de gratificare se dove- 
deste a nu fi neapărat o stare de fericire sau mulțumire garan- 
tată. Este o stare ambivalentă, una care ridică și rezolvă pro- 
bleme deopotrivă. 

Această descoperire sugerează că, pentru multi oameni, 
singura definiție a vieţii cu sens pe care o pot concepe este 
„Să-ţi lipsească un lucru esenţial și să te zbati pentru el“. Dar 

stim că oamenii aflaţi in procesul actualizării sinelui, desi le-au 
fost deja gratificate toate trebuintele primare, găsesc că viata 
este chiar mai plină de sens pentru că pot trăi, ca să spunem 
așa, pe tărâmul Fiintarii. Filosofia obișnuită, larg răspândită, 
despre viața plină de sens este, așadar, greșită sau cel puţin 
imatură. 


La fel de important a fost pentru mine înţelegerea treptată 
a ceea ce am numit teoria nemulțumirii. Pe scurt, am observat 
că gratificarea trebuintelor duce doar la o fericire temporară, 
care de obicei este urmată de o altă nemulțumire (în cazul fe- 
ricit, superioară). Pare că speranţa de fericire eternă a omului 
nu poate fi niciodată împlinită. Cu siguranţă, fericirea vine, 
poate fi obținută și este reală. Dar se pare că trebuie să-i ac- 
ceptăm caracterul temporar intrinsec, în special dacă ne con- 
centrăm asupra formelor sale mai intense. Experiențele de vârf 
nu durează și nu pot dura. Fericirea intensă este episodică, nu 
continuă. 

Dar asta echivalează cu revizuirea teoriei despre fericire 
care ne-a dominat vreme de trei mii de ani și ne-a determinat 
concepțiile despre paradis, grădina raiului, despre viața bună, 
societatea bună, omul bun. Poveștile noastre de dragoste se 
încheie tradițional cu „Și au trăit fericiți până la adânci bătrâ- 
neti”. La fel și cu teoriile despre dezvoltarea și revoluția socia- 
la. Tot așa, de pildă, am pus un pret prea mare — si prin ur- 
mare am fost deziluzionati — de îmbunătățirile reale, chiar 
daca limitate, care au avut loc in societatea noastra. Am pus 
un pret prea mare pe beneficiile mișcării sindicale, ale drep- 
tului de vot femeilor, ale alegerii directe a senatorilor, ale gra- 
dualizării impozitului pe venit si ale multor alte îmbunătățiri 
pe care le-am inclus, de exemplu, în amendamentele la Con- 
stitutie. Fiecare dintre ele trebuia să constituie începutul unui 
nou mileniu, să aducă fericirea eternă, soluția finală la toate 
problemele. În realitate, rezultatul a tins să fie deziluzia. Dar 
deziluzia presupune că au existat iluzii. Aceasta ne permite să 
facem o afirmaţie foarte clară: ne putem aștepta, în mod ratio- 
nal, să aibă loc îmbunătăţiri, dar rațiunea nu ne mai dă voie 








| 

să așteptăm ca lucrurile să devină perfecte sau să atingem fe- 
ricirea permanentă. 


Trebuie să atrag atenţia și asupra unui fapt care a tost tre- 
cut cu vederea aproape mereu, chiar dacă acum par foarte evi- 
dente, anume că lucrurile bune pe care le-am obținut deja tind 
să fie luate ca de la sine înţelese, să fie uitate, să iasă din câm- 
pul conștiinței și, în final, să fie chiar devalorizate — cel pu- 
tin până când le pierdem. De exemplu, este o caracteristică a 
culturii americane acum, în ianuarie 1970, când scriu această 
prefaţă, că progresele și îmbunătățirile neindoielnice pentru 
care ne-am luptat și pe care le-am obținut în 150 de ani sunt 
date la o parte de multi oameni superficiali si neglijenti ca fi- 
ind false, lipsite de valoare, lucruri pentru care nu merită să 
te lupti, să le aperi sau să le pretuiesti, numai pentru că socie- 
tatea nu este încă pertectă. 

Lupta actuală pentru „emanciparea“ femeilor va servi 
drept unic exemplu (aș fi putut să aleg zeci) pentru a ilustra 
această afirmaţie complexă dar importantă și a arăta cât de 
multi oameni tind să gândească dihotomic și clivat, nu ierar- 
hic și integrativ. În general, se poate spune că astăzi, în cultu- 
ra noastră, visul tinerei fete, dincolo de care ea nu vede nimic, 
este cel în care un bărbat de îndrăgostește de ea, îi oferă un că- 
min și îi face un copil. În fantasmele sale, ea trăiește fericită 
până la adânci batraneti. Dar realitatea este că la un moment 
dat, indiferent cât de mult tânjește o femeie după un cămin, un 
copil sau un iubit, mai devreme sau mai târziu foamea de 
aceste lucruri îi este potolită, ajunge să le considere de la sine 
înțelese și va începe să se simtă neliniștită și nemulțumită, ca 
si cum i-ar lipsi ceva, ca și cum ar mai trebui să obțină și altce- 
va. Greșeala pe care o fac adesea este că se întorc împotriva că- 
minului, copilului și soțului, considerându-le ceva fals sau 
chiar o capcană, o formă de sclavie și apoi tânjesc după grati- 
ficarea altor trebuinte, superioare, de exemplu o profesie, liber- 
tatea de a călători, autonomie personală etc., într-o manieră ex- 
clusivistă, sau-sau. Ideea principală a teoriei nemulțumirii, ca 
și a teoriei ierarhic-integrative a trebuintelor, este că a privi 

aceste lucruri ca fiind alternative ce se exclud reciproc dove- 
deste imaturitate și lipsă de înţelepciune. Femeia nemultumi- 
tă poate fi privită cel mai corect ca o persoană care dorește să 
păstreze tot ce are și, asemeni sindicaliștilor, să ceară mai mult! 
Cu alte cuvinte, în general, ea va dori să păstreze lucrurile 
bune din viata ei și să obțină, de asemenea, altele. Dar chiar și 
astfel, e ca și cum încă n-am învăţat lecţia eternă, că indiferent 
după ce tânjește, o carieră sau orice altceva, atunci când va ob- 
tine acel lucru, întregul proces se va repeta. După perioada de 
fericire, entuziasm Și împlinire urmează inevitabil considera- 
rea tuturor lucrurilor din viata ei drept de la sine înţelese, ast- 
fel că redevine neliniștită și nemulțumită, dorindu-și iarăși mai 
mult! 


Supun atenţiei posibilitatea reală ca, dacă devenim pe de- 
plin conștienți de aceste trăsături umane, dacă putem renun- 
ta la visul fericirii permanente, dacă acceptăm faptul că pu- 
tem trăi extazul doar trecător, după care ne simțim invariabil 
nemulțumiți și ne dorim mai mult, atunci poate vom reuși să-i 
învăţăm pe toți oamenii să facă ce fac în mod spontan cei aflați 
în procesul actualizării sinelui, adică să se bucure de lucruri- 
le bune din viata lor, să fie recunoscători pentru ele și să evi- 
te capcana unor alegeri de tip sau-sau. E posibil ca o femeie 
să aibă parte de toate împlinirile specific feminine (să fie iubi- 
tă, să aibă un cămin și un copil), iar apoi, fără să renunţe la nici 
una dintre satisfactiile deja obținute, să treacă dincolo de fe- 
minitate, la umanitatea deplină pe care o are în comun cu băr- 
batii, de exemplu la deplina dezvoltare a inteligenţei sale, a 
talentelor pe care le are, a tipului idiosincratic al geniului 
propriu, la împlinirea ei individuală. 


Esenţa capitolului 6, „Natura instinctoidă a trebuintelor 
primare“, s-a modificat considerabil. Marile progrese ale ulti- 
mului deceniu în materie de genetică ne-au obligat să atribuim 
genelor mai multă putere de determinare decât o făcusem 
acum cincisprezece ani. Cred că, dintre aceste descoperiri, cele 
mai importante au fost pentru psihologi diversele lucruri care 

se pot intampla cu cromozomii X si Y: dublarea, triplarea, pier- 
derea etc. 

Capitolul 9, „Este distructivitatea instinctivă?“, a fost mo- 
dificat radical de aceste descoperiri. 

Poate că evoluțiile din genetică mă pot ajuta să-mi expun 
poziția mai clar, s-o fac mai inteligibilă. Actualmente, disputa 
pe tema rolului eredității și al mediului este aproape la fel de 
simplistă cum a fost în ultimii cincizeci de ani. Ea continuă să 
alterneze între o teorie simplistă a instinctelor, pe de o parte, 
instinctele depline de tipul celor care le caracterizează pe ani- 
male, și, pe de altă parte, respingerea categorică a punctului 
de vedere instinctivist în favoarea influenţei exclusive a me- 
diului. Ambele poziţii pot fi dezmintite cu ușurință și în opi- 
nia mea sunt atât de șubrede, încât pot fi considerate prostești. 
Spre deosebire de aceste două poziții extreme, teoria prezen- 
tată în capitolul 6 și în tot restul cărții oferă o a treia poziţie, 
și anume că la specia umană există rămășițe instinctuale foar- 
te slabe, nimic ce s-ar putea numi instincte depline în sens ani- 
malic. Aceste rămășițe instinctuale și tendinţe instinctoide sunt 
atât de slabe, încât cultura și învăţarea le pot copleși cu ușu- 
rinta și trebuie considerate a fi mult mai puternice. De fapt, 
tehnicile psihanalizei și alte terapii de revelare, ca să nu mai 
vorbim de „căutarea identității“, pot fi concepute drept sarci- 
na foarte dificilă și delicată de a descoperi, dedesubtul învă- 
țării, obisnuintei și culturii, în ce ar putea consta rămășițele 
noastre instinctuale și tendinţele instinctoide, esenţa naturii 
noastre, atât de vag sugerată. Într-un cuvânt, omul are o esen- 
ta biologică, dar ea este foarte subtil și slab determinată și des- 
coperirea ei necesită tehnici speciale; trebuie să ne descope- 
rim, în mod individual] și subiectiv, animalitatea, trăsăturile 
caracteristice ale speciei. 

Acest lucru echivalează cu a conchide că natura umană este 
extrem de maleabilă, în sensul în care cultura și mediul pot 
ucide sau diminua foarte ușor potenţialul genetic, deși ele nu 
pot nici să-l creeze și nici să-l dezvolte. Din punctul de vede- 
re al societății, asta îmi pare a fi un argument extrem de pu- 
ternic în favoarea egalității absolute a oportunităţilor tuturor 

copiilor care vin pe lume. De asemenea, este un argument deo- 
sebit de puternic în favoarea societăţii bune, din moment ce 
potențialul uman poate fi pierdut sau distrus cu atâta usurin- 
ta ca efect al unui mediu negativ. E un aspect cu totul separat 
de afirmația pe care am avansat-o deja, cum că simplul fapt 
de a face parte din specia umană constituie ipso facto dreptul 
de a deveni pe deplin uman, adică de a împlini toate potentia- 
lurile umane posibile. Faptul de a fi o ființă umană — în sen- 
sul de a fi născut în specia umană — trebuie definit totodată și 
din perspectiva de a deveni o ființă umană. În acest sens, un 
nou-născut este doar potenţial o ființă umană și trebuie să-și 
dezvolte umanitatea în societate și în cultură, în familie. 

În ultimă instanţă, acest punct de vedere ne va obliga să 
luăm mult mai în serios decât în prezent realitatea diferente- 
lor individuale, ca și apartenenţa la specie. Va trebui să învă- 
tam să le concepem într-o manieră nouă, 1) foarte plastice, su- 
perficiale, ușor de schimbat, ușor de eliminat, dar producând 
în acest caz tot felul de patologii subtile. Aceasta duce la sar- 
cina delicată 2) de a încerca să revelăm temperamentul, con- 
stitutia, înclinația ascunsă ale fiecărui individ, astfel încât el sa 
se poată dezvolta nestingherit în stilul său propriu. Această 
atitudine va cere mult mai multă atenţie decât au acordat psi- 
hologii costurilor și suferințelor psihice și fiziologice subtile 
produse de negarea inclinatiei personale, suferințe care nu 
sunt neapărat conștiente sau ușor de sesizat din exterior. 
Aceasta presupune totodată mult mai multă atenţie fata de 
sensul operațional al „dezvoltării bune“, indiferent de vârstă. 

În final, vreau să mentionez că va trebui să ne pregătim în 
principiu pentru impactul consecințelor pe care le va avea re- 
nuntarea la alibiul nedreptatii sociale. Cu cât reducem nedrep- 
tatea socială, cu atât vom descoperi că ea este înlocuită de ne- 
dreptatea „biologică“, întrucât copiii vin pe lume cu 
potentialuri genetice diferite. Dacă luăm în serios ideea de a 
oferi oportunități depline potentialurilor bune ale tuturor co- 
piilor, asta înseamnă că trebuie să acceptăm și potentialurile 
proaste. Pe cine ar trebuie să invinovatim când un copil se naş- 
te cu o inimă bolnavă, cu rinichi slabi sau cu defecte neurolo- 

gice? Dacă nu putem invinovati decât natura, ce va însemna 
aceasta pentru stima de sine a individului față de care natura 
a fost „nedreaptă“? 

În acest capitol, ca și în alte lucrări, am introdus conceptul 
de „biologie subiectivă“. Am constatat că este un instrument 
foarte folositor pentru a clădi o punte peste prăpastia dintre 
subiectiv și obiectiv, dintre fenomenologic și comportamental. 
Sper ca descoperirea faptului că putem studia și trebuie să stu- 
diem biologia individuală introspectiv și subiectiv le va fi de 
ajutor și altora, în special biologilor. 


Capitolul 9, dedicat distructivitatii, a fost refăcut în mare 
parte. L-am subsumat categoriei mai largi a psihologiei rău- 
lui, sperând să demonstrez, prin tratarea atentă a unui aspect 
al răului, că întreaga problemă poate fi abordată empiric și sti- 
intific. Aducerea ei sub jurisdicția științei empirice înseamnă 
pentru mine că ne putem aștepta să o înţelegem tot mai bine, 
lucru care a presupus întotdeauna și găsirea de soluții. 

Agresivitatea, am învăţat, este determinată deopotrivă gene- 
tic și cultural. Consider de asemenea că este extrem de importan- 
tă distincția dintre agresivitatea sănătoasă și cea nesănătoasă. 

Așa cum agresivitatea nu poate fi pusă în întregime nici pe 
seama societății, nici pe cea a naturii umane în sine, este la fel 
de clar că răul în general nu este un produs nici în întregime 
social, nici în întregime psihologic. Afirmația poate părea prea 
evidentă pentru a mai fi menționată, însă există azi mulți oa- 
meni care au încetat să creadă în aceste teorii, dar acționează 
conform lor. 


În capitolul 10, „Componenta expresivă a comportamentu- 
lui“, am introdus conceptul de mecanisme de control apolini- 
ce, adică acele mecanisme de control dezirabile care nu pun în 
pericol gratificarea, ci o amplifică. Consider că acest concept 
are o importanţă profundă, deopotrivă pentru teoriile psiholo- 
gice și pentru psihologia aplicată. El mi-a permis să fac dife- 
renta dintre impulsivitate (patologică) și spontaneitate (sănă- 
toasă), o distincție foarte necesară azi, mai ales pentru tineri, 

dar și pentru multi alti oameni care tind să creadă că orice fel 
de control este în mod necesar represiv și negativ. Sper că 
această descoperire a mea le va fi tot atât de utilă altora cum 
mi-a fost și mie. 

Nu mi-am alocat timp ca să mă gândesc ce impact va avea 
acest instrument conceptual asupra vechilor probleme ale li- 
bertății, eticii, politicii, fericirii și asa mai departe, dar cred că 
relevanta și puterea sa vor fi evidente pentru oricare gânditor 
serios din aceste domenii. Psihanalistul va observa că această 
soluție se suprapune într-o anumită măsură cu integrarea 
principiului plăcerii și a principiului realității postulate de 
Freud. Găsirea asemănărilor și diferențelor ar fi, cred, un exer- 
citiu rodnic pentru teoreticienii psihodinamicii. 


În capitolul 11 dedicat actualizării sinelui am eliminat o 
sursă de contuzie limitând foarte clar conceptul la oamenii mai 
în vârstă. Conform criteriilor pe care le-am folosit, actualiza- 
rea sinelui nu este un proces caracteristic oamenilor tineri. În 
cultura noastră, cel puţin, tinerii încă nu au dobândit identi- 
tate sau autonomie, nu au avut timp destul pentru a trece 
printr-o relație de iubire de lungă durată, loială, trecută de eta- 
pa iubirii năvalnice și nici nu și-au găsit menirea, altarul pe 
care să se ofere. Nu și-au alcătuit propriul sistem de valori și 
nici nu au trecut prin destule (asumarea responsabilitatii pen- 
tru alții, tragedii, eșecuri, împliniri, succese), astfel încât să re- 
nunte la iluziile perfectioniste si să devenă realiști. De aseme- 
nea, nu s-au împăcat cu ideea morţii, nu au învăţat să aibă 
răbdare, nu au aflat suficient despre răul din ei și din ceilalți 
încât să devină mai plini de înţelegere, nu au avut timpul ne- 
cesar pentru a depăși ambivalenta fata de părinţi și cei mai în 
vârstă, fata de putere și autoritate; nu au ajuns la nivelul ge- 
neral de cunoaștere și educaţie care să le deschidă calea spre 
înțelepciune, nici nu au acumulat suficient curaj pentru a ac- 
cepta lipsa de popularitate, pentru a nu se mai rușina să se 
arate virtuoși etc. 

În orice caz, din punct de vedere psihologic, este o mai 
bună strategie să separăm conceptul de om matur, pe deplin 

uman si aflat în procesul de actualizare a sinelui, la care po- 
tentialurile umane au fost implinite, de conceptul de sănă- 
tate la orice vârstă. Acesta din urmă am constatat că se tra- 
duce în „dezvoltare bună în direcția actualizării sinelui“, un 
concept foarte semnificativ si care poate fi cercetat. Am stu- 
diat destui tineri studenți cât să-mi pot demonstra că este 
posibil să se delimiteze „sănătatea“ de „patologic“. După 
părerea mea, tinerii sănătoși de ambele sexe tind să se afle 
în plină dezvoltare, agreabili și demni de iubire, lipsiţi de 
răutate, buni și altruiști în taină (dar foarte timizi în a se ma- 
nifesta ca atare), plini de afecţiune fata de acei vârstnici care 
le merită dragostea. Tinerii sunt nesiguri pe ei, încă nefor- 
mati, nelinistiti din cauza poziţiei lor minoritare în rândul 
celor de-o seamă cu ei (părerile și gusturile lor nedeclarate 
sunt mai directe, mai corecte, metamotivate, adică mai vir- 
tuoase decât ale oamenilor obișnuiți). În taină, îi nelinistesc 
cruzimea, răutatea și spiritul de turmă atât de des întâlnit 
la cei tineri etc. 

Desigur, nu știu dacă acest sindrom se transformă inevita- 
bil în acea actualizare a sinelui despre care am vorbit în cazul 
oamenilor mai vârstnici. Numai studiile longitudinale pot sta- 
bili acest lucru. 


Am afirmat despre subiecţii mei aflaţi în procesul actuali- 
zării sinelui că transcend aparteneta națională. Aș fi putut 
adăuga că transcend totodată clasele și castele. Acest lucru 
mi-a fost dovedit de experiență, deși m-aș aștepta aprioric ca 
existența îndestulată și demnitatea socială să facă mai proba- 
bilă actualizarea sinelui. 

O altă întrebare pe care nu am anticipat-o în raportul ini- 
tial asupra studiului meu este următoarea; acești oameni pot 
trăi numai cu oameni „buni“ și într-o lume „bună“? Impresia 
mea retrospectivă, care rămâne să fie verificată, firește, este că 
oamenii aflați în procesul actualizării sinelui sunt în esenţă fle- 
xibili si se pot adapta realist la orice fel de oameni si orice me- 
diu. Cred că ei pot să trateze oamenii buni ca pe niște oameni 
buni, iar pe cei răi, ca pe oameni răi. 

Un alt element al portretului oamenilor aflati pe calea ac- 
tualizarii sinelui a reiesit din analiza pe care am facut-o asu- 
pra „nemulțumirilor“ și din tendinţa larg răspândită a omu- 
lui de a subevalua gratificările deja obţinute ale trebuintelor 
deja satisfăcute sau chiar de a le devaloriza complet și a re- 
nunta la sursa lor. Oamenii aflați în procesul de actualizare a 
sinelui sunt relativ străini de această sursă profundă a neferi- 
cirii umane. Într-un cuvânt, ei sunt capabili de „recunoștință“. 
Lucrurile bune din viaţa lor rămân pentru ei niște binecuvân- 
tări. Miracolele rămân miracole, chiar dacă se repetă iarăși și 
iarăși. Constiinta norocului nemeritat, a binecuvântării gratui- 
te face ca pentru ei viata să rămână prețioasă și să nu devină 
niciodată anodină. 

Studiul meu asupra oamenilor aflați în procesul actualiza- 
rii sinelui a decurs foarte bine — spre marea mea ușurare, tre- 
buie să recunosc. În definitiv, să-mi urmez cu tenacitate o con- 
vingere intuitivă și, pe parcurs, să sfidez unele dintre 
canoanele de bază ale metodei științifice și ale criticii filosofi- 
ce a fost un demers foarte riscant. Acestea erau, până la urmă, 
reguli pe care le acceptasem și în care crezusem eu însumi, așa 
că eram foarte conștient că patinez pe o gheaţă subțire. Prin 
urmare, explorările mele s-au desfășurat pe fundalul anxietă- 
tii, conflictului și îndoielii de sine. 

În ultimele câteva decenii s-au acumulat destule confirmări 
și date care-mi sprijină ideile (vezi Bibliografia), astfel că aceas- 
tă stare inițială de alarmare nu mai e necesară. Și totuși, sunt 
foarte conștient că încă ne mai confruntăm cu acele probleme 
metodologice și teoretice de bază. Munca desfășurată până 
acum este un simplu început. Acum suntem pregătiți să găsim 
metode de echipă mult mai obiective, consensuale și imper- 
sonale pentru selectarea subiecților aflaţi în procesul actuali- 
zării sinelui (oameni sănătoși, deplini, autonomi) pentru a-i 
studia. Sunt evident clare demersuri transculturale. Studiile 
de urmărire, din leagăn și până-n mormânt, vor oferi singu- 
rele validări cu adevărat satisfăcătoare cel putin din punctul 
meu de vedere. Extragerea unui eșantion din populaţia gene- 
rală este clar necesară, în plus fata de selectarea echivalentelor 

medaliatilor cu aur la Olimpiadă, cum am procedat eu. De ase- 
menea, nu cred că putem vreodată înțelege răul uman ireduc- 
tibil până ce nu vom studia, mai amănunţit decât am făcut-o 
eu, păcatele „incurabile“ și defectele celor mai bune ființe 
umane pe care le putem găsi. 


Sunt convins că astfel de studii ne vor schimba filosofia ști- 
intei, a eticii și valorilor, a religiei, a muncii, a managementu- 
lui și relaţiilor interpersonale, a societății și așa mai departe. 
În plus, cred că s-ar putea petrece mari schimbări sociale și 
educaționale aproape imediat dacă i-am putea învăţa pe cei 
tineri să renunțe la perfectionismul lor nerealist, la pretenţia 
lor ca oamenii să fie perfecţi, într-o societate perfectă, la pre- 
tentia de a avea părinți, profesori, politicieni, căsnicii, prieteni, 
organizații perfecte, căci nici una dintre acestea nu există și 
pur și simplu nu poate exista — cu excepția momentelor tre- 
cătoare ale experienţelor de vârf, ale contopirii perfecte etc. 
Știm deja că astfel de așteptări sunt simple iluzii și, prin ur- 
mare, nu fac decât să ducă inevitabil și inexorabil la dezilu- 
zionare însoțită de dezgust, furie, depresie și dorinţă de răz- 
bunare. A cere „Nirvana acum!” reprezintă o sursă majoră a 
răului. Dacă pretinzi un conducător sau o societate perfectă, 
renunti prin aceasta la posibilitatea de a alege între mai bine 
și mai rău. Dacă imperfectiunea este definită drept malefica 
atunci totul este malefic, din moment ce totul este imperfect. 


Pe partea pozitivă, cred că această importantă frontieră a 
cercetării este sursa noastră cea mai probabilă de cunoaștere 
a valorilor intrinseci naturii umane. Aici se găsește sistemul 
de valori, surogatul religios, factorul de satisfacere a idealis- 
mului, filosofia normativă de viaţă de care se pare că au ne- 
voie toate ființele umane, după care tânjesc și fără de care de- 
vin rele, vulgare și triviale. 

Sănătatea psihică nu numai că asigură o stare de bine su- 
biectivă, ci este totodată corectă, adevărată, reală. În acest sens, 
ea este „mai bună“ decât boala și îi este superioară. Pe lângă 
faptul că este corectă și adevărată, este și mai lucidă, permi- 

tand perceperea mai multor adevăruri si a unor adevăruri su- 
perioare. Cu alte cuvinte, lipsa sănătății nu numai că determi- 
nă o stare foarte neplăcută, ci este și o formă de orbire, o pa- 
tologie cognitivă și totodată o pierdere morală și afectivă. Mai 
mult, este o formă de schilodire, de pierdere a unor capacităţi, 
o scădere a putintei de a acționa și de a obține realizări. 

Există oameni sănătoși, chiar dacă nu sunt foarte mulți. În- 
trucât s-a demonstrat că sănătatea, cu toate valorile sale — 
adevăr, bunătate, frumusete etc. —, este posibilă, ea este in 
principiu o realitate ce poate fi atinsă. Pentru cei care preferă 
să vadă, în loc să fie orbi, să se simtă bine, și nu rău, să fie în- 
tregi, și nu mutilati, este recomandabil să caute sănătatea psi- 
hică. Îmi amintesc de o fetiță care, fiind întrebată de ce binele 
e preferabil răului, a răspuns „Pentru că este mai plăcut“. Cred 
că putem face mai mult decât atât: același tip de gândire poa- 
te demonstra că a trăi într-o „societate buna” (frăţească, siner- 
gică, încrezătoare, conformă cu Teoria Y) este „mai bine“ de- 
cât a trăi într-o societate în care funcționează legea junglei 
(conformă cu Teoria X, dictatorială, dușmănoasă, hobbesiană), 
deopotrivă datorită valorilor biologice, medicale și ale celor de 
supraviețuire darwiniene, precum și valorilor de dezvoltare, 
subiective și obiective. Același lucru este valabil în ceea ce pri- 
vește căsnicia fericită, prietenia apropiată, relaţia bună cu pă- 
rinții. Ele nu numai că sunt dorite (preferate, alese), ci sunt și 
„dezirabile“ în anumite sensuri specifice. Îmi dau seama că 
acest lucru le poate da multă bătaie de cap filosofilor profe- 
sioniști, dar am încredere că se vor descurca. 

Dovada că pot exista oameni minunati și chiar există — 
deși sunt foarte puțini și au defectele lor ascunse — este sufi- 
cientă pentru a ne da curaj, speranţă, putere de a lupta în con- 
tinuare, încredere în noi înșine și în posibilitățile noastre de 
dezvoltare. De asemenea, speranţa în privința naturii umane, 
oricât de moderată, ar trebui să ne îndemne în direcția frater- 
nității și compasiunii. 


Am decis să omit ultimul capitol din prima ediţie a aces- 
tei cărți, „Către o psihologie pozitivă“; ceea ce era adevărat în 

proporţie de 98% în 1954, astăzi mai e valabil doar în propor- 
tie de două treimi. În prezent există o psihologie pozitivă, 
chiar dacă nu foarte dezvoltată. Psihologiile umaniste, noile 
psihologii transcendentale, psihologia existentialista, rogersia- 
na, experientiala, holistică, psihologiile orientate spre valori 
înfloresc toate și sunt accesibile publicului, cel puţin în State- 
le Unite, deși, din păcate, nu au ajuns deocamdată decât în pu- 
tine facultăţi de psihologie, astfel că studenții interesați tre- 
buie să le caute sau să aibă norocul de a le întâlni întâmplător. 
Pentru cititorul interesat la rândul său de ele, cred că în dife- 
ritele exegeze semnate de Moustakas, Severin, Bugental, 
Sutich și Vich se poate cel mai ușor găsi un bun eșantion de 
autori, idei și date. Pentru adresele unor școli, jurnale și socie- 
tati recomand „The Eupsychian Network”, o anexă din cartea 
mea, Toward a Psychology of Being. 

Pentru absolvenţii încă nelamuriti as recomanda în conti- 
nuare acest ultim capitol al primei ediţii, care se poate găsi 
probabil în majoritatea bibliotecilor universitare. Mai reco- 
mand, de asemenea, cartea mea Psychology of Science, din ace- 
leași motive. Pentru cei dispuși să se ocupe serios de aceste 
probleme, recomand excelenta carte a lui Polanyi, Personal 
Knowledge. 


Prezenta ediţie revizuită constituie un exemplu al respin- 
gerii tot mai ferme a științei tradiționale, lipsită de valori — 
sau a efortului inutil de a avea o știință lipsită de valori. Cer- 
cetările concentrate asupra valorilor, efectuate de oameni de 
știință interesaţi de valori si care pot, susțin eu, să dezvăluie 
valorile intrinseci, supreme, caracteristice speciei existente în 
structura naturii umane, reprezintă o știință mai fățiș norma- 
tivă și mai încrezătoare în sine. 

Pentru unii, aceasta va părea un atac la adresa științei pe 
care o îndrăgesc și o respectă, la fel ca mine. Sunt de acord că 
temerile lor sunt uneori întemeiate. Există mulți oameni, mai 
ales în domeniul științelor sociale, care consideră că angajarea 
politică totală (în absenţa informațiilor complete, prin defini- 
ție) este singura alternativă la o știință lipsită de valori, cele 

două excluzându-se reciproc. Pentru ei, imbratisarea uneia 
presupune respingerea categorică a celeilalte. 

Că această dihotomizare este imatură și bazată pe infor- 
matii insuficiente este demonstrat pe dată de simplul fapt 
că e cel mai bine să obţii informaţii corecte chiar și atunci 
când te lupti cu un dușman, chiar atunci când te declari po- 
litician. 

Dar dincolo de aceasta neghiobie care-si este propriul dus- 
man și abordând această problemă foarte serioasă la cele mai 
înalte niveluri de care suntem capabili, cred că se poate de- 
monstra că zelul normativ (de a face bine, de a ajuta omeni- 
rea, de a face lumea mai bună) este compatibil cu obiectivita- 
tea științifică și, în plus, ne permite să putem concepe o știință 
mai bună și mai puternică, cu o jurisdictie mult mai cuprin- 
zătoare decât acum, când încearcă să fie neutră din perspecti- 
vă valorică (lăsând valorile să fie susținute de oamenii obiș- 
nuiti, pe alte criterii decât faptele științifice). Aici putem ajunge 
pur și simplu lărgindu-ne concepţia despre obiectivism, ast- 
fel încât să includă nu numai „cunoașterea de spectator“ (cu- 
noasterea laissez-faire, detașată, cunoașterea despre, cunoaste- 
rea din exterior), ci și cunoașterea experientiala sau ceea ce as 
putea numi cunoașterea prin iubire sau taoistă. 

Modelul simplu al obiectivismului taoist vine din fenome- 
nologia iubirii și a admiratiei dezinteresate pentru Ființa ce- 
luilalt (iubirea E). De exemplu, iubirea fata de propriul copil, 
prieten, profesie și chiar față de „cauza“ sau domeniul stiinti- 
fic propriu poate fi atât de completă și caracterizată de accep- 
tare totală, încât încetează să mai exercite vreo intruziune sau 
interferență, adică obiectul iubirii este acceptat exact așa cum 
este și cum va deveni, fără impulsul de a-l schimba sau de a-l 
îmbunătăţi. E nevoie de o mare iubire ca să lași ceva sau pe 
cineva așa cum este, să existe și să devină. Ne putem iubi co- 
piii într-o formă atât de pură, încât să-i lăsăm să devină ceea 
ce le permite potenţialul lor. Dar — și aceasta este esența aces- 
tui argument — putem iubi și adevărul în același fel. ÎI putem 
iubi suficient de mult încât să avem încredere în devenirea sa. 
Este posibil să ne iubim copilul chiar înainte de a se naște, să 

așteptăm cu sufletul la gură și cu mare fericire sa vedem ce fel 
de persoană va fi și să iubim acea persoană care a devenit. 

Planurile apriorice pentru copil, ambițiile noastre în ceea 
ce-l privește, rolurile pe care i le pregătim, chiar și speranţele 
că va deveni asta sau cealaltă, toate acestea sunt non-taoiste. 
Ele reprezintă pretenția impusă de părinte copilului, ca aces- 
ta din urmă sa devină ceea ce a hotărât el dinainte că trebuie 
să devină. Un astfel de copil se va naște într-o cămașă de for- 
ta invizibilă. 

La fel putem iubi adevărul care nu s-a născut încă, putem 
să avem încredere în el, să ne bucurăm de el și să ne minunăm 
când își dezvăluie natura. Putem crede că adevărul neconta- 
minat, nemanipulat, neforțat, neprovocat va fi mai frumos, 
mult mai pur, mai adevărat decât dacă l-am fi forțat să se con- 
formeze unor așteptări, speranțe sau planuri apriorice ori unor 
nevoi politice curente. Și adevărul se poate naște într-o „că- 
mașă de forță invizibilă“. 

Zelul normativ poate fi prost înțeles și poate să distorsione- 
ze adevărul nenăscut prin pretenţii apriorice, și mă tem că 
exact asta fac unii oameni de știință, care practic renunță ast- 
fel la știință în favoarea politicii. Dar nu este deloc necesar să 
se întâmple la fel în cazul cercetătorului mai taoist, care poa- 
te iubi adevărul nenăscut suficient cât să presupună că acesta 
va fi aducător de bine și, din acest motiv, îl lasă în pace, toc- 
mai de dragul zelului său normativ. 


Mai cred un lucru: cu cât este mai pur adevărul și mai pu- 
țin contaminat de doctrinarii care hotărăsc totul dinainte, cu 
atât va fi mai bine pentru viitorul omenirii. Am încredere că 
lumea va avea beneficii mai mari de pe urma adevărului vi- 
itorului decât de pe urma convingerilor politice pe care le am 
astăzi. Am mai mare încredere în ceea ce se va afla decât în 
cunoștințele mele din prezent. 

Aceasta este o versiune umanist-stiintifica a lui „Facă-se 
voia la, nu a mea”. Temerile și speranțele mele pentru ome- 
nire, dorința mea de a face bine, de a fi pace și înțelegere în 
lume, zelul meu normativ, toate acestea cred că vor fi mai bine 

servite dacă rămân deschis cu modestie fata de adevăr, obiec- 
tiv și dezinteresat în sensul taoist al refuzului de a vedea ade- 
vărul prin prisma prejudecăților sau a încerca să îl modific, iar 
dacă voi continua să cred în asta, cu cât voi ști mai multe, cu 
atât voi fi de un mai mare ajutor. 


Am afirmat în repetate rânduri, în această carte, în mul- 
te alte lucrări pe care le-am publicat după ea că actualiza- 
rea potenţialului real al persoanei este condiționată de pre- 
zenta unor părinţi și a altor persoane care să ofere gratificarea 
trebuintelor primare, de toți acei factori numiți acum „eco- 
logici“, de „sănătatea“ culturii sau lipsa acesteia, de situa- 
tia generală etc. Evoluţia îndreptată către actualizarea sine- 
lui și umanitatea deplină este făcută posibilă de o ierarhie 
complexă de „condiţii preliminare bune“. Aceste condiții fi- 
zice, chimice, biologice, interpersonale și culturale contea- 
ză în ultimă instanţă pentru individ în măsura în care ele îi 
împlinesc sau nu necesitățile umane de bază și îi oferă sau 
nu „drepturile“ care-i permit să devină suficient de puter- 
nic și suficient de individualizat pentru a-și asuma propria 
soartă. 

Studiind aceste condiţii preliminare, ne întristează să ve- 
dem cu câtă ușurință poate fi distrus sau reprimat potențialul. 
uman, astfel încât o persoană cu întregul potenţial uman îm- 
plinit poate părea un miracol, o întâmplare atât de puţin pro- 
babilă, încât trezește veneratia. Și totodată ne încurajează fap- 
tul că există cu adevărat oameni aflaţi pe calea actualizării 
sinelui, că ei sunt posibili, că se poate trece de toate pericole- 
le și se poate ajunge la capătul cursei. 

E aproape sigur că investigatorul va fi prins într-un foc în- 
crucișat de acuzaţii interpersonale și lăuntrice, fiind acuzat fie 
de optimism, fie de pesimism, în funcție de direcția în care se 
concentrează la un anumit moment dat. De asemenea, va fi 
acuzat de o parte că pune prea mult pret pe ereditate, iar de 
cealaltă, că pune prea mult accent pe mediu. Grupurile poli- 
tice vor încerca în mod sigur să-i aplice o etichetă sau alta, în 
funcție de tendinţele momentului. 

Bineînţeles, cercetătorul va rezista toate la aceste tendințe 
de a dihotomiza și de a categoriza și va continua să gândeas- 
că prin prisma gradatiilor și să conștientizeze holistic nume- 
roșii factori determinanti care acționează simultan. Va încerca 
din răsputeri să fie receptiv la date, diferentiindu-le cât de bine 
poate de dorinţele, speranţele și temerile sale. Acum ne este 
foarte clar că aceste probleme — ce este persoana bună și ce 
este societatea bună — intră foarte bine sub jurisdicția științei 
empirice si că avem motive de a spera în progresul cunoaște- 
rii în aceste domenii. 

Cartea de fata se concentrează mult mai mult asupra pri- 
mei probleme, persoana pe deplin umană, decât asupra celei 
de-a doua, ce fel de societate îi poate da naștere. Am scris mult 
pe această temă din 1954, când a apărut prima ediţie, dar 
m-am abținut de la încercarea de a încorpora ultimele mele 
descoperiri în această ediţie revizuită. În schimb voi trimite ci- 
titorul la unele dintre lucrările mele pe acest subiect și îi voi 
sublinia, cât de imperios pot, necesitatea familiarizării cu bo- 
gata literatură de cercetare pe tema psihologiei sociale norma- 
tive (numite, de asemenea, dezvoltare organizațională, teoria 
organizării, teoria managementului etc.). După părerea mea, 
implicaţiile acestor teorii, studii de caz și cercetări sunt pro- 
funde, întrucât oferă o alternativă reală, de pildă, la diferite 
ale versiuni ale teoriei marxiste, la teoriile democratice și dic- 
tatoriale și la alte filosofii sociale existente. Sunt mereu uimit 
că atât de puţini psihologi cunosc măcar existenţa unor autori 
precum Argyris, Bennis, Likert si McGregor, ca să-i amintesc 
doar pe cativa dintre cei mai cunoscuti autori din domeniu. In 
orice caz, cine dorește să analizeze serios teoria actualizării si- 
nelui trebuie să ia în serios și noua psihologie socială. Dacă ar 
fi să aleg o singură revistă pe care să o recomand celui intere- 
sat să fie la curent cu ultimele descoperiri din acest domeniu, 
aceasta ar fi The Journal of Applied Behavioral Sciences, în ciuda 
titlului său care induce total în eroare. 





In cele din urmă doresc să spun câteva cuvinte despre 
această carte ca despre una care face trecerea către psihologia 

umanistă sau ceea ce a ajuns să se numească „a treia forță“. 
Deși încă imatură din punct de vedere științific, psihologia 
umanistă a deschis deja calea către studierea tuturor fenome- 
nelor psihice care se numesc transcendente sau transpersona- 
le, date care au fost excluse în principiu datorită limitarilor fi- 
losofice inerente ale comportamentalismului și freudismului. 
Printre aceste fenomene aș include nu numai stările superioa- 
re, pozitive, ale conștiinței și personalității, adică transcende- 
rea materialismului, a eului definit de granițele corporale, a 
atitudinilor atomiste-clivate-divizatoare-adversative etc., ci și 
o concepție a valorilor (adevăruri eterne) ca parte dintr-un sine 
mult mai cuprinzător. Noua revistă Journal of Transpersonal Psy- 
chology a început deja să publice articole pe aceste subiecte. 
Putem deja să începem să ne gândim la trans-uman, la o 
psihologie și o filosofie care să meargă dincolo de specia uma- 


nă. Acesta este viitorul. 
A.H.M 


W. P. Laughlin Charitable Foundation 

Influenţa lui Abraham Maslow 
de Robert Frager 


„Omul nu poate face alegeri înțelepte în 
viață dacă nu îndrăznește să se asculte pe sine, 
pe el însuși, în fiecare clipă a existenţei sale.” 

ABRAHAM H. MASLOW, 
The Farther Reaches 
of Human Nature, 1971 


Introducere 


Abraham H. Maslow a fost un om care a avut curajul de a 
se asculta pe sine si de a-și urma credinţa nestrămutată în po- 
tentialul speciei umane. A fost numit pionier, vizionar, filosof 
al științei, optimist. A fost unul dintre promotorii psihologiei 
umaniste sau „cea de-a treia forță“, iar cartea Motivatie și per- 
sonalitate, publicată initial în 1954, conţine întrebările semnifi- 
cative și primele sale explorări asupra psihologiei umane. Idei- 
le elaborate in Motivatie și personalitate au alcătuit temelia 
operei sale de o viață. Această carte a avut o influenţă imensă 
în crearea unei concepții pozitive și complete asupra naturii 
umane. Ea rămâne în continuare un material unic, pătrunză- 
tor și influent, după cum arată curentele actuale din psiholo- 
gie, educație, afaceri, cultură. În multe domenii se pune un ac- 

cent tot mai mare pe actualizarea sinelui, valori, liberă alege- 
re si pe o viziune mai pregnant holistică asupra individului. 


Influenţa lui Maslow 


Numărul din revista Esquire care a marcat a cincizecea ani- 


versare a publicaţiei conţinea articole despre cele mai impor- 


tante personalități americane de la jumătatea secolului al 
XX-lea. Redactorii l-au ales pe Maslow drept cel mai influent 
psiholog și totodată unul dintre cei mai importanţi promotori 
ai viziunii moderne asupra naturii umane. George Leonard 
scria: 


Nu a scris cu grandoarea întunecată a lui Freud, cu gratia stu- 
diată a lui Erik Erikson sau cu precizia elegantă a lui B.F. Skinner. 
Nu a fost un vorbitor strălucit; la începutul carierei sale era atât 
de timid, încât abia avea curajul să urce pe podium. [...] Ramu- 
ra psihologiei inițiată de el nu a dobândit o poziție dominantă în 
universități și colegii. A murit în 1970, dar încă nu s-a scris o bio- 
grafie completă a sa. 

Și totuși, Abraham Maslow a contribuit în mai mare măsură 
la schimbarea concepției noastre despre natura umană și despre 
posibilitățile individului decât oricare alt psiholog american din 
ultimii cincizeci de ani. Influenţa sa, deopotrivă directă și indi- 
rectă, se află în continuă creștere, mai ales în domeniul sănătății, 
educației și teoriei managementului, ca și în viata personală și so- 
cială a milioane de americani. (Leonard, 1983, p. 326). 


Când și-a început Maslow cariera, în psihologie existau nu- 
mai două forțe majore: abordarea experimentală, comporta- 
mentalistă, și cea clinică, psihanalitică. Aceste modele nu au 
fost suficiente pentru Maslow. „Privind în ansamblu [...] cred 
că nu gresesc dacă spun că istoria omenirii reprezintă un in- 
ventar al modurilor în care a fost subestimată natura umană. 
Capacitatile cele mai înalte ale omului au fost subestimate 
practic întotdeauna.“ (1971, p.7). 

În cariera sa intelectuală, Maslow a încercat să echilibreze 
această tendință de subestimare cu investigaţii deschizătoare 
de drumuri asupra celor mai înalte posibilităţi de dezvoltare 
și evoluție umană. El a avut un rol esenţial în apariţia a două 
forțe majore în psihologie: umanismul și transpersonalismul. 
Ambele explorează natura umană în toată bogăția si comple- 
Xitatea sa, fără a reduce comportamentul uman la un model 
mecanicist sau patologic. 

Punctul forte al lui Maslow stătea însă în capacitatea de a 
pune întrebări semnificative. El a pus în psihologie întrebări 
esenţiale pentru viata noastră, a tuturor: Ce înseamnă să fii o fi- 
ință umană bună? De ce sunt capabile ființele umane? Cum 
ajunge o ființă umană să fie fericită, creativă, împlinită? Cum 
putem stabili că o persoană și-a împlinit întregul potenţial, dacă 
nu știm în ce constă este el? Cum putem depăși cu adevărat ima- 
turitatea și insecuritatea copilăriei și în ce fel de circumstanţe o 
putem face? Cum putem elabora un model complet al naturii 
umane, onorându-ne extraordinarul potenţial, dar fără a pierde 
din vedere latura nonraţională, pasivă? Ce îi motivează pe indi- 
vizii sănătoși psihic? 


Este persoana aflată în procesul actualizării sinelui cea mai fi- 
delă reprezentare a naturii umane așa cum este ea cu adevărat, 
dincolo de suprafață? Aceasta este una dintre acele întrebări ma- 
jore la care numai nebunii sau vizionarii îndrăznesc să ofere răs- 
punsuri definitive. Ceea ce a oferit Maslow prin teoria lui despre 
actualizarea sinelui nu a fost numai un adevăr psihologic, ci o vi- 
ziune complexă a naturii umane. În vreme ce alții stăruie asupra 
erotismului, puterii, autointegrării sau stimulului și reacției, vi- 
ziunea lui Maslow a fost una a adevărului gnostic și a bucuriei 
păgâne. (Lowry, 1973, p. 50) 


Întrebările creative puse de Maslow continuă să inspire re- 
velatii intuitive importante legate de natura umană și încura- 
jează noi explorări. 

Maslow și-a dedicat viata studierii oamenilor pe care-i con- 
sidera sănătoși psihic: „Mai mult decât atât, oamenii aflaţi în 

procesul actualizării sinelui, cei care au ajuns la un nivel înalt 
de maturitate, de sănătate și de împlinire personală au atât de 
multe să ne înveţe, încât uneori par a fi membrii unei cu totul 
alte specii umane“ (Maslow, 1968, p. 71). 

El a descoperit că indivizii sănătoși funcționează altfel de- 
cât cei care au anumite deficiențe. Maslow a numit această 
nouă abordare „psihologia Fiintei”. A constatat că oamenii 
aflați pe calea actualizării sinelui sunt motivaţi de „valorile Fi- 
intei”. Acestea sunt valori care se dezvoltă firesc la indivizii 
sănătoși, nefiind impuse de religie sau cultură. Maslow susti- 
nea că „am ajuns în acel punct din istoria biologică în care sun- 
tem responsabili pentru propria evoluţie. Aceasta a ajuns să 
depindă numai de noi. Evoluţia presupune selecţie și așadar 
alegere și decizie, iar asta înseamnă valorizare” (Maslow, 1971, 
p. 11). Între valorile pretuite de oamenii aflaţi în procesul ac- 
tualizării sinelui se numără adevărul, creativitatea, frumuse- 
tea, bunătatea, întregirea, vitalitatea, unicitatea, dreptatea, sim- 
plitatea și autonomia. 

Studiul lui Maslow asupra naturii umane l-a condus la nu- 
meroase concluzii, între care următoarele idei centrale: 

1. Fiinţele umane au tendinţa înnăscută de a înainta spre 
niveluri superioare de sănătate, creativitate și împlini- 
re personală. 

2. Nevroza poate fi considerată drept un blocaj a tendin- 
tei către actualizarea sinelui. 

3. Evoluţia unei societăți sinergice este un proces firesc și 
esențial. Aceasta este o societate în care toți indivizii pot 
ajunge la un nivel înalt al dezvoltării de sine, fără să-și 
limiteze unii altora libertatea. 

4. Eficienţa în afaceri și dezvoltarea personală nu sunt in- 
compatibile. De fapt, procesul actualizării sinelui con- 
duce fiecare individ către cele mai înalte niveluri de efi- 
cienta. 


In anul 1968, Maslow comenta ca revolutia pe care a de- 
clanșat-o in psihologie s-a consolidat ferm. „In plus, ea ince- 
pe să fie folosită, mai ales în educaţie, industrie, religie, orga- 

nizare și management, terapie și dezvoltare personală [...]” 
(p. iii). Mai mult decât atât, opera sa face parte integrantă din 
curentele intelectuale dominante ale secolului al XX-lea. În 
cartea sa despre Maslow și psihologia modernă, Colin Wilson 
scria: 

Prima jumătate a secolului al XX-lea a cunoscut o reacție im- 
potriva epocii Romantismului. Biologia era dominată de un dar- 
winism rigid, filosofia, de diverse forme de pozitivism și rationa- 
lism, știința, de determinism. Acesta din urmă ar putea fi rezumat 
prin ideea că, dacă am putea construi un computer gigantic în 
care am introduce toată cunoașterea științifică actuală, el ar pu- 
tea prelua viitorul descoperirilor științifice. 

Primii psihologi s-au limitat la încercarea de a ne explica sim- 
tamintele și reacțiile în termenii mecanismelor cerebrale, adică la 
construirea unei imagini mecaniciste a psihicului. Imaginea lui 
Freud a fost mult mai „complexă și stranie“, dar profund pesi- 
mistă — ceea ce Aldous Huxley numea viziunea de „subsol al 
subsolului“ despre psihicul uman. [...] Maslow a fost primul care 
a adus o reală extindere psihologică cu adevărat cuprinzătoare — 
ca să spunem așa, a adăugat etaje, de la subsol până la pod. Ela 
acceptat metoda clinică a lui Freud, fără să-i accepte și filosofia. 
[...] Imboldurile „trancendente“ — estetic, creativ, religios — con- 
stituie o parte din natura umană la fel de esenţială și permanen- 
tă ca și dominaţia sau sexualitatea. Dacă sunt mai puțin evident 
„universale“, asta e pentru că puţini oameni ajung în punctul în 
care aceste imbolduri devin cea mai puternică voce din psihic. 
Realizările lui Maslow sunt imense. La fel ca toți ganditorii 
: originali, el a imaginat un nou mod de a vedea universul. 


scie 


Pe tot parcursul vieții sale, Maslow a fost un pionier al in- 
l telectului. A deschis mereu noi drumuri, trecând-se de fieca- 
| re la alte domenii, mai noi. Pe lângă studiile științifice rigu- 
roase, a avansat presupuneri, intuitii și idei personale. A lăsat 
deseori pe seama altora analiza și testarea atentă a propriilor 
teorii. Întrebările pe care le-a pus Maslow au rămas atrăgătoa- 
re și astăzi, având doar răspunsuri incomplete. 








52 Abraham H. Maslow 


O scurta biografie 


Abraham H. Maslow s-a nascut la 1 aprilie 1908 in Brooklyn, 
New York. Părinţii lui erau evrei ruși imigranţi. Tatal său, care 
era dogar de meserie, a emigrat din Rusia în America în tine- 
rete. După ce s-a stabilit acolo, i-a scris unei verisoare din tara 
natală, rugând-o să vină în Statele Unite și să se căsătorească 
cu el. Ea a acceptat. 

Maslow a fost primul dintre cei șapte copii ai familiei. În 
tinereţe era extrem de timid, nevrotic, depresiv, îngrozitor de 
nefericit, singuratic și cu o părere foarte proastă despre pro- 
pria persoană. 


Dată fiind copilăria mea, mă mir că n-am ajuns psihotic. Eram 
micul evreu dintr-o comunitate nonevreiască. Era aproximativ ca 
și cum aș fi fost primul negru înscris la o școală a albilor. Eram 
izolat și nefericit. Am crescut prin biblioteci, fără prieteni, încon- 
jurat de cărți. 

Nici unul dintre părinții mei nu avea studii. Tata voia să de- 
vin avocat [...]. 

Am încercat să urmez Dreptul vreme de două săptămâni... 
Apoi m-am întors acasă la bietul meu tată într-o seară și i-am spus 
că nu pot să devin avocat. 

„Ei bine, fiule, a zis, atunci ce vrei să fii?” l-am spus că do- 
ream să studiez — să studiez totul. Nu era un om școlit și nu-mi 
înțelegea pasiunea pentru învățătură, dar era un om de treabă.“ 
(Maslow, în Hall, 1968, p. 37) 


Dragostea de învăţătură a lui Maslow combinată cu inteli- 
genta sa extraordinară au facut din el un student strălucit. 
(Mai târziu, IQ-ul său a fost evaluat la 195, al doilea dintre cele 
mai mari scoruri înregistrate la vremea respectivă). Maslow a 
explorat viata culturală bogată din New York și s-a îndrăgos- 
tit de teatru și de muzica clasică. Mergea la două concerte pe 
săptămână la Carnegie Hall și chiar vindea alune ca să poată 
intra la spectacol. 

Maslow s-a îndrăgostit profund de verișoara sa, Bertha. La 
19 ani și-a găsit în sfârșit curajul de a o săruta. A fost uimit și 
fericit că ea nu l-a respins. Acceptarea și iubirea Berthei au 
determinat o creștere imensă a stimei de sine șubrede a lui 
Maslow. Un an mai târziu s-au căsătorit. 

În 1928, Maslow s-a transferat la Universitatea Wisconsin, 
unde s-a înscris la Psihologie. Acolo a dobândit cunoștințe so- 
lide de cercetare experimentală de la unii dintre cei mai valo- 
roși psihologi experimentaliști ai țării. Harry Harlow, cunos- 
cut cercetător al primatelor, a devenit profesorul principal al 
lui Maslow. El a fost primul dintr-o serie de distinși savanţi 
atrași de acest tânăr genial, timid, care l-au inspirat, l-au învă- 
tat, l-au hrănit și l-au ajutat să-și găsească de lucru. 

Prima funcţie pe care a ocupat-o Maslow după obținerea doc- 
toratului a fost aceea de cercetător asociat pe lângă distinsul com- 
portamentalist Edward Thorndike. Maslow a fost impresionat de 
potențialul comportalismului, exemplificat de convingerea opti- 
mistă a lui John B. Watson că psihologia științifică poate fi folosi- 
tă pentru a instrui pe oricine să devină orice și-ar dori — „doctor, 
avocat sau șef de trib“. Maslow a înţeles într-un final că aborda- 
rea strict comportamentalistă a vieţii avea anumite limitări. 


Minunatul program al lui Watson m-a apropiat de psihologie. 
Dar neajunsul fatal al acestuia consta în faptul că se aplica mun- 
cii de laborator și era gândit pentru ea, dar îl îmbrăcai și-l dez- 
brăcai ca pe un halat. [...] Nu reușea să creeze o imagine a omu- 
lui, o filosofie de viaţă, o concepţie despre natura umană. Nu este 
un ghid existenţial, un ghid al valorilor sau al alegerilor. Este un 
mod de a aduna informaţii despre comportament, ceea ce poți 
vedea, simți și auzi prin intermediul simţurilor. 

Dar comportamentul uman constituie o cale de apărare, un 
mod de a ascunde gânduri și motive, așa cum limbajul poate fi 
un mod de a-ţi ascunde gândurile și a inhiba comunicarea. 

Dacă te comporfi cu copiii acasă la fel cum o faci cu animale- 
le în laborator, soţia va fi în stare să-ți scoată ochii din cap. Soţia 
mea m-a avertizat cu fermitate să nu fac experimente pe copiii ei. 
(Maslow, în Lowry, 1979, vol. IL, pp. 1059-1060). 

Maslow credea, de asemenea, că teoria freudiană constituie 
o contribuție majoră la înţelegerea ființei umane, în special pen- 
tru evidenţierea rolului central al sexualității în comportamen- 
tul uman. La Universitatea Columbia a dat naștere unei con- 
troverse intervievând studentele despre viata lor sexuală. Asta 
se întâmpla în 1936, când nici nu se auzise încă de cercetări asu- 
pra sexualității. E posibil ca Maslow să-l fi inspirat pe Kinsey, 
care și-a început activitatea doi ani mai târziu. Maslow a con- 
statat că activitatea sexuală are legătură cu „dominația“, trăsă- 
tură pe care o studiase în laboratorul lui Harlow. 

Maslow a acceptat postul de profesor de psihologie la 
Brooklyn College și a predat acolo vreme de 14 ani. Și-a mo- 
lipsit studenţii cu dragostea sa de cunoaștere și cu entuzias- 
mul față de psihologie. Mulţi dintre ei erau imigranți, și nu se 
simțeau deloc în largul lor în acel mediu academic cu totul 
nou. Maslow era unul dintre cei mai iubiți profesori de acolo; 
era cunoscut drept „Frank Sinatra de la Brooklyn College”. 

Orașul New York era unul dintre principalele centre ale in- 
telectualitatii pe vremea aceea și adăpostea multi dintre cei 
mai mari savanţi europeni, care fugiseră de persecuțiile nazis- 
te. Printre mentorii lui Maslow la The New School for Social 
Research din New York se numărau Alfred Adler, Erich 
Fromm, Karen Horney si Margaret Mead. Alți doi mari învă- 
tati au devenit nu numai profesorii lui Maslow, ci și prietenii 

săi apropiați: antropologul Ruth Benedict și Max Wertheimer, 
întemeietorul psihologiei gestaltiste. 

Maslow a fost profund influențat de aceștia doi. Ei erau nu 
doar savanţi străluciți, creativi și foarte productivi, ci și niște 
oameni calzi, afectuoși, maturi. Maslow a început să ţină în- 
semnări despre ei, încercând să analizeze ce anume îi făcea să 
fie ființe atât de extraordinare și savanţi străluciți. Maslow i-a 
pus în opoziție pe Benedict și Wertheimer cu Hitler — expo- 
nenti ai omenirii la extrema binelui și a răului. 


Investigatiile mele asupra actualizării sinelui nu au fost con- 
cepute ca o cercetare și nici nu au început astfel. Ele au început 
ca efortul unui tânăr intelectual de a-i înțelege pe doi dintre pro- 

fesorii pe care îi iubea, îi adora și îi admira și care erau cu ade- 
vărat niște oameni extraordinari. Era un fel de devotament cu 
IQ ridicat. Nu mă puteam mulțumi să ador, voiam și să înțeleg 
de ce acești doi oameni erau atât de diferiți de oamenii obișnuiți. 
E vorba de Ruth Benedict și Max Wertheimer. Ei mi-au fost pro- 
fesori după care am venit cu un doctorat din vest în New York 
City, și erau niște fiinţe cu totul remarcabile. Părea că nu sunt 
doar oameni, ci mai mult decât oameni. Demersul meu de cer- 
cetare a început ca o activitate preștiințifică. Am făcut descrieri 
și însemnări despre Max Wertheimer si am ţinut însemnări de- 
spre Ruth Benedict. Încercând să-i înțeleg, să mă gândesc la ei 
și să scriu despre ei în jurnal și în însemnările mele, mi-am dat 
seama, într-un moment minunat, că cele două tipare pot fi ge- 
neralizate. Vorbeam despre un tip de persoană, nu despre doi 
indivizi ce nu puteau fi comparati între ei. Asta mi-a trezit un 
entuziasm minunat. Am, încercat să văd dacă mai pot găsi și în 
altă parte același tipar și l-am găsit, la noi și noi oameni. (Mas- 
low, 1971, p. 41) 


La începutul celui de-al Doilea Război Mondial, Maslow a 
fost mișcat până la lacrimi de o paradă militară și s-a hotărât 
să renunţe la cariera sa în cercetarea experimentală și să încer- 
ce să înțeleagă cauzele psihologice ale urii, prejudecatii și raz- 
boiului. | 


„Priveam cu lacrimile siroind pe obraji. Simteam că nu inte- 
legem nimic. Nici pe Hitler, nici pe germani, nici pe Stalin, nici 
pe comuniști. Nu-i intelegeam pe nici unii. Simteam că dacă i-am 
înţelege, am putea face progrese [...]. 

Eram prea bătrân ca să mă înrolez în armată. Acela a fost mo- 
mentul când am înţeles că trebuia să-mi dedic restul vieţii desco- 
peririi unei psihologii care să servească păcii. 

Voiam să dovedesc că ființele umane sunt capabile de lucruri 
superioare războiului, prejudecdatii și urii. 

Voiam să fac știința să se ocupe de toate problemele pe care 
le analizaseră până atunci alti oameni decât savanții — religia, 
poezia, valorile, filosofia, arta. 

Am început prin a încerca să-i înțeleg pe oamenii mari, cele 
mai reușite exemplare ale omenirii pe care le-am putut găsi. (Mas- 
low, in Hall, 1968, pp. 54-55) 


În 1951 Maslow a părăsit în cele din urmă Colegiul Brook- 
lyn pentru a se muta la nou-infiintata universitate Brandeis. 
A devenit primul sef al catedrei de Psihologie de acolo si s-a 
dedicat complet dezvoltării si evoluției universității. Maslow 
a ramas la Brandeis pana in 1969, cu un an inainte sa moara. 
În această perioadă și-a rafinat ideile, având mereu ca scop al- 
cătuirea unei teorii cât mai complete asupra naturii umane. În 
1962 a contribuit la înființarea Asociaţiei de Psihologie Uma- 
nistă, împreună cu un grup de colegi eminenti, între care se 
numărau Rollo May și Carl Rogers. Continuând să exploreze 
adâncimile potenţialului uman, Maslow a inspirat și Inteme- 
ierea Revistei de psihologie transpersonală. Scria despre aceste 
două psihologii : 


Trebuie să recunosc că am ajuns să consider tendința umanis- 
tă în psihologie drept revoluţie în cel mai adevărat și mai vechi 
sens al cuvântului, sensul în care Galileo, Darwin, Einstein, Freud 
și Marx au făcut revoluții, adică noi moduri de a percepe și gândi, 
noi imagini despre om și societate, noi concepţii despre etică și 
valori, noi direcții în care să ne îndreptăm. 

Această „a treia psihologie“ este acum o fateta a [...] unei noi 
filosofii a vieţii, o nouă viziune despre om, începutul unui nou 
secol de munca [...]. 

Ar trebui să spun, de asemenea, că eu consider psihologia 
umanistă, psihologia celei de-a treia forțe, drept o etapă de tre- 
cere, pregătirea pentru o a patra psihologie mai „înaltă“, trans- 
personală, transumană, centrată pe cosmos, si nu pe trebuintele 
și interesele umane. (Maslow, 1968, pp, îii-iv) 


Maslow a început să se intereseze și de lumea afacerilor. În 
vara anului 1962 a primit o bursă de cercetare la Non-Linear 
Systems, o corporație californiană inovatoare în domeniul înal- 
tei tehnologii. Maslow a descoperit că teoriile sale erau rele- 

vante pentru managementul afacerilor și că în industrie exis- 
tau mulți oameni aflați în procesul actualizării sinelui. 

El a constatat că mulți oameni de afaceri de succes adoptau 
aceeași abordare pozitivă a naturii umane pe care o promovase 
el în psihologie. S-a bucurat să vadă că managerii care le arătau 
subordonatilor încredere si respect creaseră un mediu de lucru 
mai productiv, mai creativ și mai incurajator. Teoriile abstracte 
ale lui Maslow erau testate și confirmate pe piaţă. 


Am fost întrebat de nenumărate ori ce m-a făcut să mă îndrept 
către Non-Linear Systems. [...] Unul dintre motive a fost intele- 
gerea treptată a faptului că teoriile mele, în special cele despre 
motivație, erau folosite și testate în laboratorul industrial, nu în 
cel experimental. Mă simțeam vinovat pentru că nu reușisem 
să-mi dau seama cum să testez teoria motivatiei și cea despre ac- 
tualizarea sinelui în laborator. Acești oameni m-au eliberat de vi- 
novatie și m-au făcut să părăsesc cercetarea de laborator pentru 
totdeauna. Nu văd cum s-ar fi putut întâmpla altfel. Non-Linear 
este un mare laborator și un mare experiment. 

Am renunțat la ideea că psihologia managementului este o 
simplă aplicaţie a psihologiei pure. Psihologia pură avea mai mul- 
te de învăţat din cercetările desfășurate în viata reală decât invers. 
Psihologia vieţii trebuia testată în laboratoarele vieții. Laborato- 
rul de chimie și experimentul în eprubetă sunt modele jalnice 
pentru cercetarea vieții umane. (Maslow, în Lowry, vol. I, p. 191) 


Maslow a mai descoperit încă o lume în acea vară petrecu- 
tă în California. El si Bertha mergeau cu mașina de-a lungul 
coastei californiene, în vacanţă. Înaintau mult mai încet decât 
își propuseseră și, când treceau prin Big Sur, a început să se 
întunece. Au oprit la ceea ce părea un motel și au descoperit 
un grup de oameni care citeau toți ultima carte a lui Maslow, 
Toward a Psychology of Being. 

Sotii Maslow nimeriseră la Institutul Esalen. Primul cen- 
tru de dezvoltare din lume era pe punctul de a se deschide. 
Michael Murphy, unul dintre fondatori, tocmai citise cartea 
lui Maslow și cumpărase cu entuziasm exemplare pentru 

membrii institutului. Maslow si Murphy au devenit în scurtă 
vreme prieteni, iar ideile celui dintâi au avut o influență ma- 
joră asupra membrilor institutului și asupra întregii mișcări 
preocupate de potențialul uman. 

Maslow era prea intelectual ca să pună accentul exclusiv 
pe receptare și percepere în studiul potenţialului uman. El a 
ținut primul seminar la Esalen la doi ani de la înfiinţare. Insti- 
tutul își câștigase reputaţia națională de centru de avangardă 
al grupurilor de întrunire și al altor ateliere intense, cu mare 
încărcătură emoțională. Atelierul de două zile susținut de 
Maslow a fost, în contrast total, pur intelectual. Pentru că erau 
interesați de ideile sale, câțiva dintre membrii institutului au 
participat la conferințele și discuţiile susținute el. 

La mijlocul primei prelegeri a lui Maslow, Fritz Perls, initia- 
torul terapiei gestaltiste și copilul teribil de la Esalen, s-a plicti- 
sit de lipsa implicării emoționale. A început să se târască spre o 
femeie atrăgătoare care se afla în cealaltă parte a camerei, scan- 
dând: „Eşti mama mea, vreau la mama, tu esti mama!” Inciden- 
tul a întrerupt cu brutalitate sesiunea din acea seară. Maslow a 
părăsit încăperea supărat și jignit. Așa cum îi stătea în fire, s-a 
închis în camera sa și a meditat asupra diferenţelor dintre abor- 
darea sa și accentul experiential dominant la Esalen. În noap- 
tea aceea, a încheiat conturarea unui articol devenit clasic de- 
spre contrastul dintre controlul apolinic și cel dionisiac. 

În ciuda caracterului revoluţionar și controversat al operei 
lui Maslow, el a fost ales în 1967 președintele Asociaţiei psiho- 
logilor americani. Colegii săi i-au recunoscut competenţa, chiar 
dacă aveau obiecţii la inovațiile sale teoretice și metodologice. 

În 1968, lui Maslow i-a fost alocat un fond de cercetare care 
i-a permis să-și dedice ultimii ani scrisului. A plecat de la 
Brandeis și a mers în California, unde a murit din cauza unui 
infarct, în 1970. | 

Următorul citat este preluat din ultima însemnare din jur- 
nalul său, datată 7 mai 1970: 


Cineva m-a întrebat [...] cum a reușit un tânăr timid să se trans- 
forme într-un lider și un orator (în aparenţă) „curajos“. Cum de eram 

dispus să spun pe fata ce gândesc, să-mi asum puncte de vedere ne- 
populare, când majoritatea celorlalţi nu îndrăzneau? Primul meu im- 
puls a fost să spun: „Inteligența — pur si simplu perceperea realis- 
tă a faptelor“, dar mi-am reţinut vorbele, fiindcă sigur erau greșite. 
„Bunele intenţii, compasiunea și inteligenţa“, am spus într-un final. 
Cred că am adăugat și că pur ș simplu am învățat multe de la subiec- 
tii mei aflați pe calea actualizării sinelui, din modul lor de viata si 
din metamotivatiile lor, care acum deveniseră și ale mele. Asa că re- 
actionez emotional în fata nedreptatii, rautatii, minciunii, neadevă- 
rurilor, urii și violenței, reacțiilor simpliste. [...] Astfel că mă simt 
lipsit de valoare, vinovat și lipsit de barbatie când nu spun pe fata 
ce gândesc. Așadar, într-un anumit sens, trebuie să o fac. | 

Lucrurile de care au nevoie copiii și intelectualii, dar și toți 
ceilalți oameni sunt un etos, un sistem de valori științific, un mod 
de viata științific și o politică umanistă, în care teoria, faptele etc. 
sunt toate stabilite foarte riguros [...]. Așadar, trebuie să-mi spun 
iarăși: la munca! (Lowry, 1979, vol. IL, p. 1309). 

Capitolul 1 


Prefata la teoria motivatiei 


Acest capitol cuprinde 17 premise privind motivaţia care 
ar trebui să se regăsească în orice teorie pertinentă a motiva- 
tiei. Unele dintre acestea sunt atât de evidente, încât frizează 
platitudinea. Pe acestea ni se pare că ar trebui pus accentul. 
Celelalte ar putea trece drept mai putin acceptabile și mai de- 
grabă controversate. 


Abordarea de tip holistic 


Prima afirmație susține că individul este un întreg organi- 
zat, integrat. Faptul că ea descrie în același timp o realitate ex- 
perimentală și una teoretică ar trebui să fie constientizat îna- 
inte de generarea oricărei teorii ori experimente pertinente 
asupra motivatiei. În cadrul teoriei motivatiei, această afirma- 
tie presupune mai multe aspecte specitice. De pildă, presupu- 
ne faptul că nu numai o parte a individului este motivată, ci 
el ca întreg. Într-o teorie bună, nu există nimic de genul tre- 
buinţă a stomacului ori a gurii, sau trebuinta genitală. Există 
numai o trebuinta a individului. John Smith este cel care are 
trebuinta de hrană, nu stomacul lui. Satisfactia ulterioară e re- 
simțită de întreg individul, nu doar de o parte a sa. Hrana as- 
tâmpără foamea lui John Smith, nu foamea stomacului său. 

Raportarea la foame numai ca la o funcție a tractului gas- 
trointestinal i-a făcut pe experimentatori să neglijeze faptul că, 
atunci când indivizilor le este foame, schimbările survin nu 

numai la nivelul functiilor gastrointestinale, ci al mai multora, 
poate al celor mai multe functii de care sunt capabili. Percep- 
tia se schimba (hrana este perceputa mai prompt decat in alte 
ocazii). Amintirile se schimbă (o masă bună va reveni mai de- 
grabă în memorie acum decât în alte condiţii). Irăirile afecti- 
ve se schimbă (individul e mai tensionat și mai nervos decât 
alteori). Conţinutul gândirii se modifică (individul se va gândi 
mai degrabă cum să obțină hrană decât la rezolvarea unei pro- 
bleme de algebră). lar lista poate fi extinsă la aproape toate fa- 
cultatile, capacitățile și funcțiile, atât de natură fiziologică, cât 
și psihică. Alttel spus, când oamenilor le este foame, resimt 
foamea la modul general; ei sunt alții decât în mod obișnuit. 


O paradigmă pentru stările motivationale 


A alege foamea drept paradigmă pentru toate celelalte stări 
motivationale este, atât din punct de vedere teoretic, cât și 
practic, imprudent și incorect. La o analiză mai atentă se poa- 
te observa că impulsul foamei este mai degrabă un caz special 
al motivatiei decât unul general. Este mai izolat (folosind acest 
termen în sensul în care îl folosesc psihologii care merg pe li- 
nia gestaltistă și a lui Goldstein) decât alte motivații; apare mai 
puţin frecvent decât alte motivații și, în sfârșit, este diferit de 
celelalte motivații prin aceea că are o bază somatică cunoscu- 
tă, lucru neobișnuit pentru stările motivationale. Care sunt 
motivațiile imediate cele mai frecvente? Aceasta o putem afla 
cu ușurință analizând introspectiv parcursul unei zile obișnui- 
te. Dorintele care ne trec fulgerător prin conștiință se referă de 
obicei la haine, mașini, prietenii, companie, recunoaștere, pres- 
tigiu și altele de acest gen. În mod obișnuit, acestea au fost eti- 
chetate drept impulsuri secundare sau culturale și considera- 
te de un alt ordin decât impulsurile cu adevărat „respectabile“ 
ori primare, anume trebuintele fiziologice. În realitate, acestea 
sunt cu mult mai importante pentru noi și mult mai trecven- 
te. S-ar cădea deci să facem dintr-un astfel de impuls paradig- 
ma noastră, mai degrabă decât din impulsul foamei. 

In mod general acceptat, s-a considerat că toate impulsu- 
rile vor urma exemplul stabilit de impulsurile fiziologice. 
Acum putem afirma, pe bună dreptate, că acest lucru nu se va 
întâmpla niciodată. Majoritatea impulsurilor nu sunt izolabi- 
le, nu pot fi localizate somatic și nici nu pot fi considerate 
drept singurele lucruri care se întâmplă într-un organism la 
un moment dat. Impulsul, trebuinta sau dorinţa tipice nu pot 
și nu vor putea niciodată să fie raportate la o anume bază so- 
matică, izolată și localizată. Dorinţa tipică e în mod evident 
mai mult o trebuinta a persoanei ca întreg. Ar fi mai nimerit 
să luăm drept model pentru cercetare, să zicem, dorința de a 
avea bani, decât impulsul pur al foamei, sau, și mai bine, în 
loc de un scop partial, unul fundamental, cum ar fi trebuinta 
de dragoste. Luând în consideraţie toate dovezile pe care le 
avem acum, e probabil adevărat că n-am putea niciodată să 
înțelegem pe de-a-ntregul trebuinta de dragoste, indiferent cât 
am ști despre impulsul foamei. Mai mult decât atât, putem 
face o afirmaţie mai categorică, și anume că, prin intermediul 
unei cunoașteri complete a trebuintei de dragoste, putem în- 
vata mult mai multe despre motivaţia umană generală, inclu- 
siv despre impulsul foamei, decât prin studierea meticuloasă 
a acestuia. 

E bine-venit în acest context să amintim analiza critică a 
conceptului de simplitate, care a fost realizată de atâtea ori de 
către psihologii gestaltiști. Impulsul foamei, care pare banal în 
comparație cu impulsul spre iubire, nu e deloc simplu până 
la urmă (Goldstein, 1939). Impresia de simplitate se obține se- 
lectând cazuri izolate, activităţi relativ independente față de 
ansamblul organismului. Se poate demonstra cu ușurință că 
o activitate importantă are relații dinamice cu aproape toate 
elementele importante care tin de o persoană. Atunci de ce să 
alegem o activitate care nu este deloc caracteristică în acest 
sens, o activitate căreia se hotărăște a i se oferi o atenție spe- 
cială numai pentru că ne este mai la îndemână să operăm cu 
ea datorită tehnicii experimentale a izolării, reductiei sau abor- 
dării independente de alte activităţi (care ne este mai familia- 
ră, dar nu e neapărat și cea corectă)? Dacă ne confruntăm cu 

situaţia în care trebuie să alegem între (1) probleme simple din 
punct de vedere experimental, care sunt într-un fel triviale ori 
fără valoare, sau cu (2) probleme experimentale care sunt cu 
adevărat dificile, dar importante, nu trebuie să ezităm în a ale- 
ge ultima variantă. 


Mijloace și scopuri 


La o analiză atentă a dorințelor obișnuite, resimtite în via- 
ta de zi cu zi, descoperim că acestea au cel putin o caracteris- 
tică importantă, și anume că de obicei sunt mai degrabă mij- 
loace pentru atingerea unui scop, decât scopuri în sine. Vrem 
bani ca să ne putem cumpăra o mașină. Vrem mașină peniru 
că și vecinii au și nu vrem să ne simțim inferiori lor, ca să nu 
ne scadă stima de sine și să putem fi iubiți și respectaţi de cei- 
lalti. De obicei, când analizăm o dorinţă conștientă, putem in- 
tui dincolo de ea alte țeluri, fundamentale, ale individului. Alt- 
fel spus, regăsim aici o situație care se aseamănă foarte tare cu 
rolul simptomelor în psihopatologie. Simptomele sunt impor- 
tante nu atât în sine, cât pentru semnificațiile lor ultime, adi- 
că pentru scopurile sau efectele lor ultime. Studiul simptome- 
lor ca atare nu prezintă vreo importanţă deosebită, dar studiul 
semnificației lor dinamice este important pentru că dă și re- 
zultate — de pildă, face posibilă psihoterapia. Dorintele care 
ne trec prin conștiință de zeci de ori într-o zi nu sunt impor- 
tante prin sine, ci pentru ceea ce semnifică, înspre ce duc, pen- 
tru sensul lor ultim, revelat la o analiză mai profundă. 

O caracteristică a acestei analize mai profunde este că, în- 
tr-un final, ea va conduce mereu spre anumite obiective sau 
trebuinte dincolo de care nu putem trece, adică spre anumite 
satisfaceri ale trebuintelor ce par a fi scopuri în sine și nu par 
a mai necesita alte demonstrații ori justificări. Pentru omul 
obișnuit, aceste trebuinte au calitatea de a nu fi observate în 
mod direct prea des, ci de a trece mai degrabă drept niște de- 


_rivări conceptuale de la multiplicitatea dorințelor conștiente 


specifice. Cu alte cuvinte deci, o parte din studiul motivatiei 

trebuie să o reprezinte studiul obiectivelor, al dorințelor sau 
al trebuintelor omenești ultime. 


Motivatia inconștientă 


Aceste aspecte implică un alt lucru necesar în elaborarea 
unei teorii pertinente asupra motivatiei. Din moment ce 
aceste obiective nu sunt văzute prea des în câmpul conști- 
intei, ne găsim dintr-o dată obligaţi să analizăm întreaga 
problemă a motivaţiei inconștiente. Cercetarea atentă doar 
a vieții motivationale conștiente va pierde adesea din vede- 
re multe aspecte tot atât de importante sau chiar mai impor- 
tante decât cele ce pot fi văzute în conștiință. Psihanaliza a 
demonstrat deseori că relația dintre o dorinţă conștientă și 
scopul ultim inconștient, subiacent, nu e în mod necesar di- 
recta. Mai mult, relația poate fi una negativă, ca în cazul for- 
matiunilor reactionale. Prin urmare, putem afirma că o teo- 
rie pertinentă a motivatiei nu-și poate permite să neglijeze 
viata inconstienta a individului. 


Aspectul comun al dorintelor omenești 


Avem până în acest moment suficiente dovezi de ordin 
antropologic pentru a stabili că dorințele fundamentale sau 
ultime ale tuturor oamenilor nu diferă nici pe departe la fel 
de mult ca dorinţele lor conștiente de zi cu zi. Principalul 
motiv ar fi acela că două culturi pot oferi două moduri to- 
tal diferite de a satisface o anumită dorinţă, de exemplu, cea 
care se referă la stima de sine. Într-o societate, un om poate 
obţine stimă de sine fiind un bun vânător; într-o alta, fiind 
un mare vraci, sau un brav războinic, sau o persoană cu un 
foarte bun control afectiv și așa mai departe. Putem spune 
deci, referindu-ne la dorințele ultime, că dorința unui indi- 
vid de a fi un bun vânător are aceeași dinamică și același 
scop ultim ca dorinţa altuia de a fi un bun vraci. Putem, 

așadar, afirma că ar fi mai nimerit să așezăm în aceeași ca- 
tegorie aceste două dorințe conștiente în aparenţă diferite 
decât să le clasificăm în categorii diferite, numai în funcție 
de criteriul comportamental. Se pare că scopurile în sine au 
un grad mai mare de universalitate decât căile care conduc 
la ele, căci căile sunt stabilite local în fiecare cultura. Fiinte- 
le omenești sunt mai asemănătoare decât ar părea la prima 
vedere. 


Motivatii multiple 


O dorinţă conștientă sau un comportament motivat ar 
putea servi drept canal intermediar prin care se pot expri- 
ma alte scopuri. Există mai multe moduri de a demonstra 
acest lucru. De exemplu, e un fapt bine cunoscut: compor- 
tamentul sexual și dorinţele sexuale conștiente pot fi înspăi- 
mântător de complexe la nivelul scopurilor lor subiacente, 
inconștiente. La un individ, dorința sexuală poate camufla 
dorința de a-și confirma masculinitatea. Pentru alţii, poate 
ascunde în substrat dorinţa de a impresiona ori o dorință de 
apropiere, prietenie, siguranță, dragoste sau orice combina- 
tie dintre acestea. În mod conștient, dorința sexuală poate 
avea același conţinut la toţi acești indivizi și probabil toți 
vor face greșeala de a considera că totul se rezumă la căuta- 
rea satisfacţiei sexuale. Dar acum stim că nu este așa, că pen- 
tru a-i înţelege pe acești indivizi trebuie să analizăm ce în- 
seamnă în profunzime dorinţa și comportamentul sexual, și 
nu ceea ce cred ei în mod conștient că ar semnifica ele. 
(Această afirmaţie se aplică atât la comportamentul prelimi- 
nar, cât și la cel de consumare.) 

O altă dovadă adusă în sprijinul acestei ipoteze este con- 
statarea că un singur simptom psihopatologic poate avea în 
substrat în același timp mai multe dorinţe diferite sau chiar 
opuse. Un braţ afectat de paralizie isterică ar putea indica 
împlinirea unor dorințe simultane de răzbunare, milă, dra- 
goste și respect. A lua în calcul doar sensul primar, compor- 

tamental al dorintei constiente din primul exemplu ori al 
simptomului evident din al doilea ar presupune să renun- 
fam in mod arbitrar la posibilitatea intelegerii complete a 
comportamentului si a stării motivationale a individului. 
Să subliniem faptul că este neobișnuit, nu obișnuit, ca un 
act sau o dorință conștientă să aibă numai o singură moti- 
vatie. 


Starile motivationale 


Intr-un anumit sens, aproape orice stare de fapt ce carac- 
terizează organismul este în sine și o stare motivationala. Con- 
ceptiile actuale despre motivatie par sa se intemeieze pe pre- 
misa că o stare motivationala este una specială, aparte, 
diferențiată clar de celelalte lucruri care se petrec in organism. 
O teorie corectă asupra motivatiei ar trebui, dimpotrivă, sa 
presupună că motivaţia este constantă, infinită, fluctuantă și 
complexă și că reprezintă o caracteristică aproape universală 
a tuturor stărilor de fapt ce caracterizează organismul. 

Să luăm în considerare, de exemplu, ce vrem să spunem 
prin aceea că o persoană se simte respinsă. O psihologie de 
tip static nu ar mai căuta interpretări acestei afirmaţii. Dar 
o psihologie de tip dinamic ar avansa multe alte presupu- 
neri pe marginea acestei prezumțţii, cu deplină justificare 
empirică. Un astfel de sentiment are repercusiuni asupra în- 
tregului organism, în ambele planuri, somatic și psihic. Mai - 
departe, o astfel de stare de fapt conduce în mod automat 
și necesar la multe alte lucruri, cum ar fi dorințele compul- 
sive de recâștigare a afecțiunii, eforturile defensive de dife- 
rite tipuri, acumularea ostilitatii și așa mai departe. Este evi- 
dent că vom putea explica starea de fapt la care se referă 
afirmația „Această persoană se simte respinsă“ numai 
adăugând multe alte afirmaţii despre ce se întâmplă cu acea 
persoană ca rezultat al faptului că se simte respinsă. Cu alte 
cuvinte, sentimentul de respingere este în sine o stare mo- 
tivationala. 

Satisfacerea genereaza noi motivatii 


Fiinţa umană este un animal volitiv și rareori atinge starea 
de satisfacție completă, iar când o atinge, este pe termen scurt. 
Imediat ce o dorinţă este satisfăcută, apare o alta pentru a o 
înlocui. Când și aceasta este satisfăcută, apare încă una în 
prim-plan și tot așa. E o caracteristică a ființei omenești să-și 
dorească mereu, pe parcursul întregii vieți, câte ceva. Ne con- 
fruntăm deci cu necesitatea de a studia relațiile care se creea- 
ză între motivații și, în același timp, de a renunţa la unitățile 
motivationale izolate, dacă vrem să găsim înţelegerea cuprin- 
zătoare pe care o căutăm. Apariţia impulsului sau a dorinței, 
acțiunile pe care le determină și satisfacția ce decurge din atin- 
gerea țintei, toate luate împreună ne oferă doar un singur ele- 
ment, izolat și artificial, al complexului unității motivationa- 
le. Această apariţie depinde practic întotdeauna de starea de 
satisfacere sau nesatisfacere a tuturor celorlalte motivații pe 
care le poate avea organismul ca întreg, adică de faptul că une- 
le dorinţe dominante au atins un grad relativ de satisfacere. A 
vrea ceva, orice, presupune existența unor dorințe deja satis- 
făcute. N-am avea niciodată dorinţa de a compune muzică sau 
a crea sisteme matematice, de a ne decora casele sau de a ne 
îmbrăca bine dacă stomacul ne-ar fi gol în marea majoritate a 
timpului, am muri mereu de sete, dacă am fi ameninţaţi con- 
stant de o catastrofă iminentă sau dacă toată lumea ne-ar uri. 
Aici avem de-a face cu două lucruri importante: primul, că fi- 
- infa umană nu e niciodată satisfăcută pe deplin decât in mod 
relativ, „pas cu pas“, și, în al doilea rând, că dorinţele par să 
se ordoneze de la sine într-un fel de ierarhie a dominaţiei. 


Imposibilitatea de a inventaria impulsurile 


Ar trebui să renuntam pentru totdeauna la încercarea de a 
alcătui liste de tip atomist ale impulsurilor sau ale trebuinte- 
lor. Astfel de liste sunt lipsite de pertinenta din punct de ve- 
dere teoretic din mai multe motive. Mai întâi, ele presupun 

echivalenta diferitelor impulsuri inventariate, o echivalenta la 
nivelul gradului de dominație și al probabilității apariției. Acest 
„lucru este incorect deoarece probabilitatea ca o dorință să apa- 
ră în conștiință depinde de starea de satisfacere sau nesatisfa- 
cere a altor dorințe dominante. Există diferențe foarte mari în 
ceea ce privește probabilitatea apariţiei diverselor impulsuri. 

În al doilea rând, o astfel de inventariere a impulsurilor 
presupune izolarea fiecăruia de celelalte. Bineînţeles, ele nu 
sunt separate în acest fel. 

În al treilea rând, această inventariere, din moment ce se 
realizează de obicei pe o bază comportamentală, pierde com- 
plet din vedere tot ce știm despre caracterul dinamic al impul- 
surilor, de exemplu, faptul că aspectele lor conștiente sau in- 
conștiente pot fi diferite și că o anumită dorinţă ar putea 
constitui un canal prin care să se exprime alte dorințe. 

Astfel de inventarieri sunt absurde pentru că impulsurile 
nu se ordonează într-o sumă aritmetică de membri izolați, au- 
tonomi. Ele se aranjează mai degrabă într-o ierarhie bazată pe. 
specificitate. Ceea ce vrem să spunem prin aceasta este că nu- 
mărul de impulsuri pe care cineva se hotărăște să le inventa- 
rieze depinde în întregime de gradul de specificitate din per- 
spectiva căruia sunt analizate. Imaginea reală nu este aceea a 
unui număr mare de bețe așezate unul lângă altul, ci, mai de- 
grabă, a unei serii de cutii în care fiecare cutie conţine altele 
trei, iar în fiecare dintre acestea se află încă zece, care conţin 
la rândul lor alte cincizeci, și așa mai departe. O altă analogie 
posibilă ar fi aceea a descrierii unui preparat histologic văzut 
la microscop cu diferite grade de amplificare. Astfel, putem 
vorbi despre o trebuinta de gratiticare sau echilibru, mai exact 
despre trebuinta de hrană sau, încă mai exact, despre trebuin- 
ta de a-ți umple stomacul, si mai exact, despre trebuinta de 
proteine sau, încă mai exact, despre trebuinta de o anumită 
proteină si așa mai departe. Prea multe dintre inventarele pe 
care le avem acum la dispoziție au combinat fără discrimina- 
re trebuinte aflate la niveluri diferite de amplificare. Cu o ast- 
fel de confuzie e de înţeles că unele inventare contin trei-pa- 
tru trebuinte, iar altele, sute. Dacă am vrea, am putea avea un 

astfel de inventar care să conţină până la un milion de trebuin- 
te, depinzând în întregime de specificitatea analizei. In plus, 
ar trebui să se înțeleagă că, dacă încercăm să discutăm despre 
trebuintele fundamentale, acestea ar trebui să fie înţelese clar 
drept configurații de dorinţe, drept categorii fundamentale 
sau colecții de dorinţe. Altfel spus, o astfel de enumerare a 
obiectivelor fundamentale ar constitui mai degrabă o clasifi- 
care abstractă decât un inventar de catalogare (Angyal, 1965). 

În plus, toate listele de impulsuri care au fost publicate vre- 
odată par să sugereze excluderea mutuală a diverselor impul- 
suri. Dar excludere mutuală nu există. De obicei, există o ase- 
menea suprapunere, încât se dovedește aproape imposibil să 
separi limpede și distinct un impuls de altul. In orice critică a 
unei teorii a impulsurilor ar trebui să se atragă atenţia și asu- 
pra faptului că însuși conceptul de impuls decurge probabil 
dintr-o preocupare pentru trebuintele fiziologice. E foarte ușor, 
când ai de-a face cu aceste trebuinte, să separi factorul declan- 
șator, comportamentul motivat și obiectul-țintă. Dar nu e ușor 
de făcut diferența între impuls și obiectul-tinta atunci când ne 
referim la dorința de dragoste. Aici impulsul, dorința, obiec- 
tul-tinta, activitatea par a fi toate același lucru. 


Clasificarea motivatiei 
în funcție de obiectivele fundamentale 


Greutatea dovezilor ce ne sunt acum la îndemână pare a 
indica faptul că unica bază fundamentală sănătoasă pe care se 
poate construi orice clasificare a vieţii motivationale este aceea 
a obiectivelor sau trebuintelor fundamentale, mai degrabă de- 
cât orice inventar al impulsurilor în sensul obișnuit al instigă- 
rii (mai curând „ceea ce atrage“ decât „ceea ce impinge”). 
Numai obiectivele fundamentale rămân constante pe tot par- 
cursul fluxului pe care îl impune teoretizărilor psihologice o 
abordare dinamică. 

În mod sigur, comportamentul motivat nu constituie o 
bază viabilă de clasificare, din moment ce am văzut că poate 

exprima mai multe lucruri. Obiectul-ţintă specific nu repre- 
zintă o bază potrivită pentru clasificare, din aceleași motive. 
Un om care dorește hrană și care se comportă în modul adec- 
vat pentru a o obține, apoi o mestecă și o înghite poate fi în 
căutare de siguranţă, și nu de hrană. Un individ care trece prin 
întregul proces al dorinței trupești, comportamentului curte- 
nitor și consumării actului sexual în sine ar putea căuta de fapt 
stimă de sine, și nu gratificare sexuală. Impulsul, așa cum apa- 
re el în introspectiv în conștiință, comportamentul motivat și 
chiar obiectele-tinta sau etectele scontate care par explicite nu 
pot constitui baza potrivită pentru clasificarea dinamică a vie- 
tii motivationale a ființei umane. Rămânem în cele din urmă, 
chiar dacă numai prin procedeul excluderii logice, cu scopu- 
rile sau trebuintele fundamentale în mare parte inconștiente 
drept singurele fundamente solide pentru clasificare în cadrul 
teoriei motivationale. 


Lipsa de adecvare a datelor 
obţinute din studierea animalelor 


Psihologii din lumea academică s-au bazat în mare măsu- 
ră pe experimentele cu animale în abordarea domeniului mo- 
tivatiei. E un truism să spui că un șobolan alb nu e o ființă 
omenească, dar, din păcate, e necesar s-o repetăm, din moment 
ce prea adesea, rezultatele experimentelor pe animale sunt 
considerate a fi datele de bază pe care trebuie să ne clădim te- 
oriile despre natura umană. Informaţiile rezultate din studie- 
rea animalelor pot fi de un real folos, dar numai atunci când 
sunt folosite cu precauţie și înțelepciune. 

Există și alte considerente care se dovedesc pertinente pen- 
tru afirmaţia că teoria motivatiei ar trebui să fie antropocen- 
trică, și nu animalocentrică. Să luăm mai întâi în discuţie con- 
ceptul de instinct, pe care îl putem defini în mod rigid drept 
unitate motivationala în care impulsul, comportamentul mo- 
tivat si obiectul-tinta sau efectul scontat sunt determinate în 
măsură apreciabilă de ereditate. Pe măsură ce urcăm pe scara 

evoluției, remarcăm o tendinţă constantă de dispariție a in- 
stinctelor astfel definite. De pildă, e corect să spunem că, po- 
trivit definiţiei noastre, la șobolanul alb se regăsesc instinctul 
foamei, cel sexual și cel matern. La maimuţă, instinctul sexu- 
al a dispărut cu totul, instinctul foamei s-a modificat clar in 
diferite feluri și doar instinctul matern este neîndoielnic pre- 
zent. La ființa umană, potrivit definitiei noastre, au dispărut 
toate trei, lăsând în locul lor conglomerate de reflexe și impul- 
suri ereditare, de învăţare autogenă și culturală ce se traduc 
în comportamentul motivat și în alegerea obiectelor-tinta (vezi 
capitolul 4). Astfel, dacă analizăm viata sexuală a ființei uma- 
ne, descoperim că impulsul pur e determinat de ereditate, dar 
că alegerea obiectului și a comportamentului trebuie să fie în- 
sușită sau învățată pe parcursul existenţei. 

Pe măsură ce urcăm pe scara evoluției, observăm că im- 
portanta apetitului crește, iar cea foamei scade. Altfel spus, 
există mult mai puțină variabilitate, de exemplu, în privința 
alegerii hranei la șobolanul alb decât la maimuţă și, de aseme- 
nea, mai puțină la aceasta decât la om (Maslow, 1935). 

În sfârșit, pe măsură ce urcăm pe scara evoluției și instinc- 
tele dispar, se remarcă o dependenţă crescândă de cultură ca 
instrument al adaptării. Ca atare, dacă trebuie să folosim ob- 
servatiile asupra animalelor, să ținem cont de aceste lucruri și, 
de exemplu, să alegem maimuța în locul șobolanului alb pen- 
tru a realiza experimente asupra motivatiei, chiar și numai 
pentru motivul că oamenii seamănă mult mai mult cu maimu- 
tele decât cu sobolanii albi, după cum au demonstrat pe larg 
Harlow (1952) și mulți alti primatologi (Howells si Vine, 1940). 
Utilizarea observaţiilor asupra animalelor drept bază de ple- 
care a condus la eliminarea arbitrară a conceptului de scop sau 
obiectiv din teoria motivatiei (Young, 1941). Pentru că nu pu- 
tem întreba șobolanii albi ce obiectiv au, chiar este necesar să 
accentuăm faptul că pe oameni putem să-i întrebăm care le 
sunt obiectivele? În loc să respingem scopul sau obiectivul ca 
și concept pentru că nu putem să-i interogăm pe șobolanii albi 
pe această temă, ar fi mult mai simplu să-i respingem pe aceș- 
tia pentru că nu-i putem întreba care e scopul lor. 


SEPI APP IL POP EE PI RI IER EE EE AI VE Cei SII Ge pie PER DOE OARE It 


PPE IPA III OI OE ADICA E RE IPP nek a ne DIE IRI Oe 





1 / Prefata la teoria motivatiei 75 


Mediul 


Pana acum am vorbit numai despre natura organismului 
însuși. Acum e cazul să spunem măcar câteva cuvinte despre 
situația sau mediul în care se găsește organismul. Trebuie cu 
siguranţă să acceptăm pe loc că motivația umană se manifes- 
tă rareori în comportament altfel decât în relaţie cu situația 
dată și cu alti oameni. Orice teorie a motivatiei trebuie, desi- 
gur, să tind seama de acest fapt, incluzând rolul determinării 
culturale deopotrivă asupra mediului și asupra organismul. 

Odată acceptat acest fapt, nu ne rămâne decât să ne ferim 
de la a ne preocupa excesiv de exterior, cultură, mediu sau si- 
tuatie. Obiectul central al studiului nostru îl constituie, până 
la urmă, organismul sau structura caracterului. E ușor să 
ajungi la extreme în teoria situationala, făcând din organism 
un simplu obiect adiacent domeniului, echivalent poate cu o 
barieră sau un obiect pe care încearcă să-l obțină. Să nu uităm 
că indivizii își creează parţial barierele și obiectele valoroase, 
că acestea trebuie definite parțial în termenii stabiliți de orga- 
nism, anume aflat în acea situație. Nu cunoaștem nici o mo- 
dalitate de a defini sau descrie un domeniu în mod universal, 
în așa fel încât descrierea să fie independentă de organismul 
care funcționează în cadrul lui. Trebuie să evidentiem faptul 
că un copil care încearcă să obțină un anume obiect valoros 
pentru el, dar de care îl desparte o barieră de un fel sau altul, 
stabilește nu numai că obiectul este valoros, ci și că bariera 
este o barieră. Din punct de vedere psihologic, barierele la mo- 
dul general nu există; există numai o barieră pentru o anumi- 
tă persoană, care încearcă să obțină un anumit lucru dorit. 

O teorie care pune accent pe trebuintele fundamentale gă- 
sește că ele sunt relativ constante și independente de situația 
particulară în care se găsește organismul, căci trebuinta nu nu- 
mai că își organizează posibilitățile de acțiune, în cel mai efi- 
cient mod posibil și cu un mare grad de variaţie, dar organi- 
zează și chiar creează realitatea exterioară. Altfel spus, 
singurul mod satisfăcător de a înțelege cum un mediu geogra- 
fic devine mediu psihologic presupune a înţelege că princi- 

piul organizator al mediului psihologic este obiectivul curent 
al organismului aflat in mediul respectiv. 

O teorie validă a motivatiei trebuie deci să țină seama de 
situație, dar nu trebuie să devină o teorie situationala pură, 
asta în cazul în care nu dorim explicit să renunțăm a căuta să 
înțelegem natura constantei organismului în favoarea intele- 
gerii lumii în care trăiește el. Să subliniem faptul că acum ne 
preocupă teoria motivatiei, și nu cea comportamentală. Com- 
portamentul este rezultatul câtorva clase de factori determi- 
nanti, între care motivaţia reprezintă unul, iar forțele mediu- 
lui, altul. Studierea motivatiei nu exclude și nici nu contrazice 
studierea factorilor determinanti situationali, ci o completea- 
ză. Ambele își găsesc locul într-o structură mai complexă. 


Acţiunea integrată 


Orice teorie a motivatiei trebuie să ia în calcul faptul că or- 
ganismul se comportă de obicei ca un tot, dar și faptul că une- 
ori nu face acest lucru. Există conditionari și obiceiuri specifi- 
ce izolate ce trebuie explicate, reacții segmentare de diverse 
feluri și o multitudine de fenomene de disociere și lipsă de in- 
tegrare despre care știm. Mai mult, organismul poate chiar să 
reacționeze într-un mod neunitar in viata de zi cu zi, ca atunci 
când facem mai multe lucruri în același timp. 

Se pare că organismul atinge maximum de integrare și uni- 
tate atunci când se confruntă cu succes fie cu un moment de 
creativitate sau o mare bucurie, fie cu o problemă majoră, o 
ameninţare sau o urgenţă. Dar când ameninţarea este copleși- 
toare sau când organismul este prea slab ori neajutorat ca să-i 
facă fata, el tinde să se dezintegreze. Per ansamblu, când viata 
e ușoară și plină de succese, organismul poate face mai multe 
lucruri în același timp si poate reacționa în mai multe direcții. 

Considerăm că o bună parte din fenomenele ce par speci- 
fice și izolate nu sunt de fapt astfel. E posibil adesea să de- 
monstram, prin analiză mai profundă, că ele dețin un loc sem- 
nificativ în cadrul structurii globale (de exemplu, simptomele 

de conversie isterică). Aparenta lipsă de integrare poate fi 
uneori simpla reflectare a ignorantei noastre, dar totodata 
stim acum suficiente lucruri pentru a fi siguri ca reactiile izo- 
late, segmentare sau neintegrate sunt posibile in anumite cir- 
cumstante. In plus, devine din ce in ce mai clar că astfel de 
fenomene nu trebuie interpretate neapărat ca expresii ale sla- 
biciunii, trăsăturilor negative sau patologiei. Mai degrabă ar 
trebui privite drept dovezi ale uneia dintre cele mai impor- 
tante capacități ale organismului, anume cea de a se confrun- 
ta cu problemele lipsite de importanţă, familiare sau ușor de 
rezolvat într-un mod parțial, specitic sau segmentar, astfel în- 
cât principalele capacități ale organismului să rămână libere 
pentru probleme mai importânte sau mai solicitante cu care 
se confruntă (Goldstein, 1939). 


Comportamentele nemotivate 


Nu toate comportamentele și reacțiile sunt motivate, cel 
putin nu în sensul obișnuit, de căutare a satisfacerii trebuin- 
telor, adică a căuta ceva ce lipsește sau de care este trebuinta. 
Fenomenele maturării, exprimării și dezvoltării sau actualiză- 
rii sinelui sunt toate cazuri de excepţie de la regula generală 
a motivatiei și ar fi mult mai bine să fie considerate exprimări 
în sine și nu modalităţi de a face fata situațiilor. Acestea vor fi 
discutate pe larg ulterior, mai ales în capitolul 6. 

În plus, Norman Maier (1949) ne-a forțat să acordăm aten- 
tie unei distincții deseori sugerate de freudieni. Cele mai mul- 
te simptome sau tendinţe nevrotice sunt echivalente cu impul- 
surile imperative de satisfacere a trebuintelor primare care au 
ajuns cumva blocate, distorsionate, greșit direcționate, confun- 
date cu alte trebuinte sau fixate asupra unor mijloace nepotri- 
vite. Alte simptome totuși nu mai presupun satisfacerea im- 
perativă, ci au pur și simplu rolul de a proteja sau apăra. Nu 
au alt scop decât să prevină o viitoare suferință, ameninţare 
ori frustrare. Diferenţa este similară celei dintre luptătorul care 
încă mai speră să câștige și cel care nu mai are nici o speran- 

ta că va câștiga și încearcă doar să piardă pe cât posibil fără 
durere. 

Din moment ce renunţarea și lipsa speranţei au evident o 
relevanţă considerabilă pentru prognoză în terapie, pentru aș- 
teptările privind învăţarea, probabil chiar și pentru longevita- 
te, această diferențiere trebuie abordată de orice teorie com- 
pletă a motivatiei. 


Posibilitatea de a obţine 


Dewey (1939) și Thorndike (1940) au scos în evidență un 
aspect important al motivatiei care a fost neglijat complet de 
majoritatea psihologilor: posibilitatea. În general, râvnim con- 
știent la ceea ce ar fi posibil să obținem. 

Pe măsură ce venitul lor crește, oamenii ajung, să-și doreas- 
că activ și să se străduiască să obțină lucruri la care nici nu vi- 
saseră cu câțiva ani în urmă. Americanii obișnuiți își doresc 
automobil, frigider și televizor pentru că ele sunt niște posi- 
bilitati reale; nu râvnesc la iahturi sau avioane, pentru că aces- 
tea nu se află de fapt la îndemâna lor. E destul de probabil să 
nu și le dorească nici măcar în mod inconștient. 

Atenţia îndreptată asupra acestui factor al posibilității ob- 
tinerii este crucial pentru a înţelege diferenţa dintre motivati- 
ile diferitelor clase și caste ale unei populaţii date, precum și 
dintre cele ale diferitelor ţări și culturi. 


Realitatea și inconștientul 


De această problemă se leagă și cea a influenţei realității asu- 
pra impulsurilor inconștiente. Pentru Freud, un impuls al Se-ului 


„este o entitate discretă, care nu se corelează intrinsec cu nimic 


altceva din lume, nici măcar cu alte impulsuri ale Se-ului. 


Ne apropiem de Se prin comparații, îl numim un haos, un ca- 
zan plin de excitatii clocotinde. [...] Dinspre pulsiuni se împlineș- 

te cu energie, dar nu are nici o organizare, nu mobilizează o voin- 
ta generală, doar strădania de a crea satisfacţie trebuintelor pul- 
sionale, în condiţiile respectării principiului plăcerii. Pentru pro- 
cesele din Se nu sunt valabile legile logice ale gândirii, mai ales 
teorema contradictiei. Mișcările opuse coexistă fără a se anula re- 
ciproc sau a se scădea reciproc, cel mult fac cauză comună în com- 
promisuri pentru descărcarea energiei sub constrângerea econo- 
mică dominantă. Nu există în Se nimic care ar putea fi așezat pe 
aceeași treaptă cu negația, de asemenea percepem cu surprinde- 
re excepția de la teorema filosofilor că spaţiul și timpul sunt for- 
me necesare ale actelor noastre sufletești. [...] 
Bineînţeles că Se-ul nu cunoaște evaluări, nu cunoaște binele 
_ $i răul, nu cunoaște morala. Elementul economic sau, dacă doriți, 
cel cantitativ, strâns legat de principiul plăcerii, domină toate pro- 
cesele. Investiri pulsionale care se cer evacuate, iată ce suntem de 
părere că se găsește in Se. (Freud, 1933, pp. 103-105)" 








În măsura în care condiţiile realității controlează, modifică 
sau împiedică descărcarea acestor impulsuri, ele ajung să facă 
parte din Eu, nu din Se. 


i Aproape că nu este nevoie de justificare pentru concepția con- 
form căreia Eul este acea parte a Se-ului care a fost modificată 
prin apropierea și influența lumii exterioare, adaptată funcțiilor 
de admitere a excitatiilor și filtrului excitatiilor, comparabilă stra- 
tului scoarței cu care se înconjoară un cocoloș de substanţă vie. 
Relaţia cu lumea exterioară a devenit decisivă pentru Eu, acesta 
a preluat sarcina să o reprezinte înaintea Se-ului, spre norocul 
Se-ului care, fără a tine cont de această forță externă extrem de 
puternică, nu ar scăpa de distrugere în ndzuinta sa oarbă spre sa- 
tisfacerea pulsiunilor. În îndeplinirea acestei funcţii, Eul trebuie 
să observe lumea exterioară, să plaseze o ilustrare fidelă a ei în 
urmele mnezice ale perceptiilor sale, să tina la distanță prin acti- 


wht 


Sigmund Freud, Opere, vol. 10, „Introducere în psihanaliză“, traduce- 
re de Ondine Dascalita, Roxana Melnicu si Reiner Wilhelm, Editura 
Trei, Bucuresti, 2004, pp. 522-523. (N. r.) 

vitatea probei realității tot ceea ce in această imagine a lumii ex- 
terioare reprezintă adaos din surse de excitatii interne. Însărcinat 
de Se, Eul domină căile de acces spre motilitate, dar a intercalat 
între trebuinta si actiune latenta travaliului gândirii, timp în care 
valorifică resturile mnezice ale experienței. În acest fel a detronat 
principiul plăcerii, care domină neîngrădit derularea proceselor 
in Se, si l-a înlocuit cu principiul realității, care promite mai mul- 
tă siguranță si un succes mai mare. (Freud, 1933, p. 106)" 


Totusi, John Dewey sustine ca toate impulsurile adultu- 
lui — sau cel putin impulsul caracteristic — fac parte integran- 
ta din realitate si sunt influentate de ea. Pe scurt, aceasta echi- 
valeaza cu a susține că nu există impulsuri ale Se-ului sau, 
citind printre rânduri, dacă există, ele sunt intrinsec patologi- 
ce, nu intrinsec sănătoase. 

Menţionăm aici această contradicţie deși nu putem oferi 
nici o soluție empirică, pentru că este o diferență fundamen- 
tala, de neevitat. 

După noi, întrebarea nu este dacă există impulsuri aie 
Se-ului de felul celor descrise de Freud. Orice psihanalist 
va atesta apariția impulsurilor fantasmatice care există in- 
dependent de realitate, bun-simț, logică sau chiar avanta- 
jul propriu. Întrebarea este dacă ele sunt dovezi ale bolii ori 
regresiei sau dezvăluirea miezului celui mai intim al unui 
om sănătos? În ce moment din viata începe percepția reali- 
tatii să modifice fantasmele infantile? Este acest punct ace- 
lași pentru toți, nevrotici și sănătoși deopotrivă? Poate fiin- 
ta umană care funcționează eficient să păstreze complet în 
afara unei astfel de influenţe fiecare colt ascuns al vieții sale 
pulsionale? Sau, dacă se dovedește că astfel de impulsuri 
(a căror origine se află cu totul în interiorul organismului) 
există în noi toți, trebuie să întrebăm: când apar ele? In ce 
condiţii? Sunt ele în mod necesar creatoare de probleme, 
cum le consideră Freud? Trebuie ele să se afle în opoziţie cu 
realitatea? 


” Sigmund Freud, op. cit., pp. 523-524. (N. r.) 

Motivatia celor mai inalte capacitati ale omului 


Marea majoritate a cunostintelor noastre despre motivatia 
umana nu vine de la psihologi, ci de la psihoterapeuti care tra- 
tează bolnavi. Acești pacienți sunt o excelentă sursă de infor- 
matii eronate, ca și de date folositoare, căci ei reprezintă, evi- 
dent, un eșantion nepotrivit din populație. Viaţa motivationala 
a nevroticilor ar trebui respinsă, chiar și în principiu, drept pa- 
radigmă pentru motivaţia celor sănătoși. Sănătatea nu presu- 
pune doar absența bolii și nici măcar opusul ei. Orice teorie a 
motivatiei demnă de atenție trebuie să se ocupe atât de capa- 
citatile cele mai înalte ale persoanelor sănătoase și puternice, 
cât și de manevrele defensive ale spiritelor dezechilibrate. Cele 
mai importante preocupări ale celor mai mari și mai valoroși 
oameni din istorie trebuie incluse toate și explicate. 

Nu vom putea obține niciodată aceste informaţii doar de 
la cei bolnavi. Trebuie să ne îndreptăm atenţia și către oame- 
nii sănătoși, bărbaţi și femei deopotrivă. Teoreticienii moti- 
vatiei ar trebui să adopte o atitudine mai pozitivă în orien- 
tarea lor. 











Capitolul 2 


O teorie asupra motivatiei umane 


Acest capitol reprezintă o încercare de a formula o teorie 
pozitivă a motivatiei, care va satisface cerințele teoretice enu- 
merate în capitolul precedent și, în același timp, va fi în con- 
formitate cu datele deja cunoscute — clinice, din observaţie și 
experimentale. Această teorie decurge totuși în cea mai mare 
măsură din experiența clinică. Ea se înscrie în tradiţia functio- 
nalistă a lui James și Dewey și se asociază cu holismul lui Wert- 
heimer, Goldstein, cu psihologia gestaltistă și cu dinamismul 
lui Freud, Fromm, Horney, Reich, Jung și Adler. Această inte- 
grare sau sinteză poate fi numită o teorie holistic-dinamică. 


Ierarhia trebuintelor primare 
Trebuintele fiziologice 


Trebuinţele luate de obicei drept punct de plecare pentru 
o teorie a motivatiei sunt așa-numitele trebuinte fiziologice. 
Două direcții de cercetare impun o revizuire a noţiunilor obiș- 
nuite legate de aceste trebuinte: prima, elaborarea conceptu- 
lui de homeostazie, și a doua, descoperirea că apetitul (alege- 
rile alimentare preferentiale) este un indicator destul de 
eficient al trebuintelor și lipsurilor reale din organism. 

Homeostazia se referă la eforturile automate ale corpului de 
a menţine o stare constantă, normală a fluxului sangvin. Can- 
non (1932) a descris acest proces pentru: (1) conținutul de apă 

din sânge, (2) conţinutul de sare, (3) conţinutul de zahăr, (4) 
conţinutul de proteine, (5) conținutul de grăsimi, (6) continu- 
tul de calciu, (7) conținutul de oxigen, (8) constanta nivelului 
de ioni de hidrogen (echilibrul acid-bază) și (9) temperatura 
constantă a sângelui. Evident, această listă ar putea fi extinsă, 
adăugând alte substanţe minerale, hormonii, vitaminele și așa 
mai departe. 

Young (1941, 1948) a rezumat lucrările despre apetit în re- 
latia cu trebuintele corpului. Dacă organismului îi lipsesc niș- 
te substanţe, individul va tinde (în manieră imperfectă) să re- 
simtă un apetit anume sau trebuinta parțială de a consuma 
acel element care lipsește. 

Astfel, pare imposibil și inutil să alcătuim o listă a trebuin- 
telor fiziologice fundamentale, căci ele pot ajunge la orice nu- 
măr ne-am dori, în funcție de gradul specificitatii descrierii. 
Nu putem cataloga toate trebuintele fiziologice drept homeo- 
stazice. Încă nu s-a demonstrat că dorinţa sexuală, trebuinta 
de somn, exercițiul fizic și activismul pur și comportamentul 
matern la animale sunt homeostazice. Mai mult, această listă 
nu va include diversele plăceri senzoriale (gusturile, mirosu- 
rile, gâdilatul, mângâierea) care sunt probabil fiziologice și 
care ar putea deveni obiectivele comportamentului motivat. 
În plus, nu știm cum să înțelegem faptul că organismul are în 
același timp o tendinţă către inerție, lene și efort minim, dar și 
o trebuinta de activitate, stimulare și entuziasm. 

În capitolul precedent am arătat că aceste impulsuri sau 
trebuinte fiziologice trebuie considerate neobișnuite, și nu ti- 
pice, pentru că sunt izolabile și localizabile somatic. Aceasta 
înseamnă ca sunt relativ independente una de alta, de alte mo- 
tivatii și de organismul ca întreg și, în multe situaţii, se poate 
demonstra existența unei baze somatice subiacente, localiza- 
te, a impulsului. Acest fapt nu este universal adevărat, cum 
s-a crezut (excepţiile le constituie oboseala, somnolenta și re- 
actiile materne), dar se aplică în cazurile clasice ale foamei, se- 
xului și setei. 

Ar trebui iarăși subliniat că oricare dintre trebuintele fizio- 
logice și comportamentul de consumare implicat de ele ser- 

vesc totodata drept canale pentru tot felul de alte trebuinte. 
Adică persoana care crede că îi este foame s-ar putea să cau- 
te mai degrabă alinare sau dependenţă decât vitamine sau pro- 
teine. Si invers, e posibil să-ți satisfaci trebuinta de hrană, par- 
tial, prin alte activități, de pildă band apă sau fumând. Cu alte 
cuvinte, aceste trebuinte fiziologice sunt doar relativ, și nu 
complet, izolabile. 

Fără îndoială, ele sunt cele mai dominante dintre trebuin- 
te. Asta înseamnă mai exact că la ființa umană căreia îi lipsesc 
toate în viata, într-un mod extrem, e cel mai probabil ca mo- 
tivatia majoră să o constituie trebuintele fiziologice și nu alte- 
le. O persoană căreia îi lipsesc hrana, siguranța, dragostea și 
respectul va fi foarte probabil mai avidă de hrană decât de ori- 
ce altceva. 

Dacă nici o trebuinta nu este satisfăcută, iar organismul 
este în acest caz dominat de cele fiziologice, toate celelalte tre- 
buinte pot deveni pur și simplu inexistente sau pot fi împin- 
se în fundal. Atunci e corect să caracterizezi întregul organism 
spunând pur și simplu că îi este foame, căci conștiința este do- 
minată aproape în întregime de foame. Toate capacităţile or- 
ganismului sunt puse în slujba satisfacerii foamei, iar organi- 
zarea lor e determinată aproape în întregime de acest unic 
scop. Receptorii și efectorii, inteligența, memoria, obiceiurile 
pot fi definite acum pur și simplu drept instrumente pentru 
satisfacerea foamei. Capacitatile care nu sunt folositoare atin- 
gerii acestui scop sunt adormite sau împinse în fundal. Imbol- 
dul de a scrie poezie, dorința de a achiziţiona un automobil, 
interesul fata de istoria Americii, dorința de a avea o pereche 
nouă de pantofi sunt, în cazul extrem, uitate sau capătă im- 
portanță secundară. Pentru individul care este extrem, peri- 
culos de înfometat, nu mai există alte interese în afara hranei. 
El visează mâncare, își amintește mâncarea, se gândește la 
mâncare, are trăiri afective doar în raport cu mâncarea, nu per- 
cepe altceva decât mâncarea și nici nu-și dorește altceva în afa- 
ră de ea. Factorii determinanti mai subtili care fuzionează de 
obicei cu impulsurile fiziologice în a organiza chiar și compor- 
tamentele de satisfacere a foamei, setei și cel sexual pot fi acum 

atât de copleșiți, încât în acest moment (dar numai în acest mo- 
ment) putem vorbi despre impulsul și comportamentul pur al 
foamei și de un unic scop de a obține alinare. 

O altă caracteristică stranie a organismului uman, atunci 
când este dominat de o anumită trebuinţă, este că întreaga fi- 
losofie asupra viitorului tinde să se schimbe. Pentru individul 
nostru înfometat cronic și extrem, utopia se poate defini sim- 
plu ca un loc unde se află mâncare din belșug. El tinde sa crea- 
dă că, dacă i se garantează hrana până la sfârșitul vieţii, va fi 
pe deplin fericit și nu va mai dori nimic altceva. Însăși viata 
se va defini din perspectiva putintei de a mânca. Orice altce- 
va va trece drept lipsit de importanţă. Libertatea, iubirea, sen- 
timentul solidarității, respectul, filosofia pot fi înlăturate toa- 
te ca niște fleacuri inutile, din moment ce nu pot umple 
stomacul. Se poate spune pe bună dreptate că o astfel de per- 
soană trăiește doar pentru pâine. 

Adevărul acestor lucruri nu se poate nega, dar caracterul 
lor general, da. Condiţiile critice sunt, aproape prin definiție, 
rar întâlnite într-o societate funcțională și liniștită. Faptul că 
putem da uitării acest truism poate fi pus în principal pe sea- 
ma a două motive. În primul rând, șobolanii au puţine alte 
motivații pe lângă cele de natură fiziologică și, din moment ce 
atât de mult din studierea motivatiei s-a realizat pe aceste ani- 
male, sunt ușor de extins la om concluziile generate de cerce- 
tarea lor. În al doilea rând, rareori se conștientizează faptul că 
însăși cultura este un instrument adaptativ, unul ale cărui 
funcţii principale fac astfel încât urgentele de ordin fiziologic 
să devină din ce în ce mai rare. În Statele Unite, cazurile cro- 
nice de înfometare extremă ce intră în categoria urgentelor 
sunt rare, nu obișnuite. Când spun „mi-e foame“, cetățenii 
americani obișnuiți resimt mai degrabă poftă de mâncare de- 
cât înfometare. Li se poate întâmpla să trăiască situații de în- 
fometare pură, de viaţă și de moarte, numai accidental și doar 
de câteva ori de-a lungul întregii vieți. 

Evident, o modalitate bună de a ascunde motivațiile supe- 
rioare și de a obține o viziune deformată asupra capacităților 
și naturii umane este să aduci organismul într-o stare cronică 

de sete și foame extremă. Oricine încearcă să facă dintr-o strin- 
genta o stare tipică și să măsoare telurile și dorințele omului 
după un comportament determinat de privatiuni fiziologice 
extreme este evident orb în mai multe privinţe. E foarte ade- 
vărat că oamenii trăiesc doar pentru pâine — atunci când. ea 
lipsește. Dar ce se întâmplă cu dorințele când există pâine din 
belșug și când stomacul individului e umplut în mod regulat? 


Dinamica ierarhiei trebuintelor 


Atunci răsar imediat alte trebuinte (superioare) şi acestea, nu 
lipsurile de ordin fiziologic domină organismul. lar când ele 
sunt satistăcute, apar la rândul lor altele (din ce în ce mai înal- 
te) și tot așa. La acest fapt ne referim atunci când spunem că 
trebuintele primare ale omului sunt organizate într-o ierarhie 
a dominației. 

O consecință principală a acestui enunț este aceea că gra- 
tificarea devine în teoria motivatiei un concept la fel de im- 
portant ca și privatiunea, căci eliberează organismul de do- 
minatia unei trebuinte mai degrabă fiziologice, permițând 
astfel apariţia altor obiective, mai pregnant sociale. Trebuin- 
tele fiziologice, alături de obiectivele parțiale aferente lor, în- 
cetează să mai fie factori determinanti activi sau organiza- 
tori ai comportamentului când sunt satisfăcute în mod 
regulat. Ele există acum doar la modul potenţial, în sensul 
că pot să reapară și să domine organismul dacă nu sunt sa- 
tisfăcute. Dar odată satisfăcută, o dorință nu mai este o do- 
rință. Organismul este dominat și comportamentul său este 
organizat numai de dorințele nesatisfăcute. Dacă foamea e 
satisfăcută, devine lipsită de importanţă în cadrul dinamicii 
curente a individului. 

Această afirmație este într-un fel limitată de o ipoteză pe 
care o vom analiza pe larg mai târziu, și anume aceea că toc- 
mai indivizii la care o anumită dorinţă a fost mereu satisfăcu- 
tă sunt cel mai bine înzestrați pentru a tolera privarea acelei 
trebuinte în viitor și, în plus, cei care au suferit privatiunea in 

trecut vor reacționa diferit la satisfactiile actuale fata de cei 
care nu au suferit-o niciodată. 


Trebuintele de securitate 


Dacă trebuintele fiziologice sunt relativ satisfăcute, apare 
o nouă grupă, pe care o putem cataloga drept trebuinte de se- 
curitate (siguranţă, stabilitate, dependenţă, protecție, lipsa fri- 
cli, anxietăţii și senzatiei de haos; trebuinta de structură, ordi- 
ne, lege și limite; puterea unui protector și așa mai departe). 
Tot ceea ce s-a spus despre trebuintele fiziologice este adeva- 
rat și pentru acestea, dar în măsură mai mică. Organismul 
poate fi dominat în întregime de ele, ca și în cazul primei gru- 
pe de trebuinte. Ele pot servi drept organizatori aproape ex- 
clusivi ai comportamentului, mobilizând toate capacităţile 
acestuia, astfel că putem descrie pe bună dreptate întreg orga- 
nismul ca pe un mecanism al căutării securității. Putem spu- 
ne că receptorii, efectorii, intelectul și alte capacități sunt în 
principal instrumente de căutare a siguranţei. larăși, la fel ca 
la omul înfometat, descoperim că obiectivul dominant este un 
determinant puternic nu numai al viziunii și filosofiei curen- 
te asupra lumii, ci și al valorilor și filosofiei de viitor. Practic, 
totul pare mai putin important decât securitatea și protecția 
(uneori chiar trebuintele fiziologice, odată satisfăcute, sunt 
subestimate). Se poate considera că persoana aflată in aceasta 
situație, dacă starea este extremă și cronică, trăiește în exclu- 
sivitate pentru a-și satisface trebuinta de securitate. 

Totuși, adulților sănătoși și norocoși din civilizația noastră 
le sunt satisfăcute în general trebuintele de securitate. Socie- 
tatea liniștită, stabilă, pozitivă, în dezvoltarea ei firească, îi face 
de obicei pe membrii ei să se simtă aparati în fata pericolelor 
cum ar fi animalele sălbatice, temperaturile extreme, agresiu- 
nile, crima, haosul, tirania și așa mai departe. Ca urmare, în- 
tr-un sens foarte real, ei nu mai au trebuinte de securitate care 
să constituie elemente motivatoare active. Asa cum 0 persoa- 
nă sătulă nu mai simte foamea, una aflată în siguranţă nu se 

mai simte expusă pericolului. Dacă vrem să avem o imagine 
clară și nemijlocită a acestor trebuinte, trebuie să ne indrep- 
tam spre nevrotici și aproape-nevrotici, la cei dezavantajati so- 
cial și economic sau la haos social, revoluţie ori prăbușirea au- 
toritatii. Între aceste extreme putem percepe exprimarea 
trebuintei de securitate numai în fenomene ca, de exemplu, 
preferința obișnuită pentru o slujbă ce oferă protecție și stabi- 
litate, dorinţa de a deține un cont de economii și asigurări de 
diferite feluri (medicale, stomatologice, de șomaj, de invalidi- 
tate și bătrânețe). 

Alte aspecte, mai cuprinzătoare, ale încercării de a căuta 
siguranţă și stabilitate în lume se văd în preferința cvasigene- 
rală pentru lucruri familiare în loc de cele nefamiliare (Mas- 
low, 1937) sau pentru cunoscut în loc de necunoscut. Tendin- 
ta de a avea o religie sau o filosofie asupra lumii care să 
organizeze universul și oamenii din el într-un tot suficient de 
coerent și încărcat de sens este și ea parțial motivată de tre- 
buinta de siguranţă. Aici am putea adăuga și științele și filo- 
sofia în general ca fiind partial motivate de trebuinta de secu- 
ritate (vom vedea mai târziu că demersurile științifice, 
filosofice sau religioase mai au și alte motivații). 

Altminteri, trebuinta de securitate poate fi observată ca mo- 
bilizator activ și dominant al resurselor organismului numai 
în situaţiile de criză reale, cum ar fi războiul, maladiile, catas- 
trofele naturale, valurile de infractionalitate, dezorganizarea 
societăţii, nevrozele, vătămarea cerebrală, prăbușirea autori- 
tății sau evenimentele nefaste. Unii adulți nevrotici din socie- 
tatea noastră sunt, sub multe aspecte, ca niște copii vulnera- 
bili aflaţi în căutarea siguranței. Reacţiile lor se raportează 
deseori la pericole psihice necunoscute, într-o lume percepu- 
tă ca fiind ostilă, copleșitoare și amenințătoare. Astfel de oa- 
meni se comportă ca și cum asupra lor ar plana mereu o ca- 
tastrofă teribilă — de obicei reacționează ca la o situație de 
criză. Trebuintele lor de securitate iau deseori forma căutării 
unui protector sau a unui sistem, ori a unei persoane mai pu- 
ternice, pe care să se poată baza. E ca și cum fricile lor infan- 
tile și reacţia la amenințarea unei lumi periculoase ar fi cobo- 

rât în adânc și, neatinse de procesul creșterii și al învăţării, 
sunt pregătite chiar și acum să iasă la suprafaţă, chemate de 
orice stimul care ar putea face un copil să se simtă în pericol. 
Horney (1937), în mod special, a scris pertinent despre „an- 
goasa fundamentală“. 

Nevroza în care căutarea siguranței ia forma cea mai clară 
este cea obsesiv-compulsivă.* Obsesiv-compulsivii încearcă cu 
disperare să ordoneze și să stabilizeze lumea, astfel încât pe- 
ricolele imposibil de gestionat, neașteptate sau nefamiliare să 
nu apară niciodată. Ei se înconjoară cu tot felul de ceremonia- 
luri, reguli și formule, astfel încât să fie pregătiți pentru orice 
întâmplare posibilă și să nu apară întâmplări noi. Reușesc să-și 
păstreze echilibrul evitând orice le este nefamiliar sau străin 
și ordonându-și într-un mod atât de clar, disciplinat și ordo- 
nat lumea proprie, limitată, încât toate elementele lumii să 
poată fi anticipate. Ei încearcă să aranjeze lumea astfel încât 
să nu se poată întâmpla nici un lucru neprevăzut (pericol). 
Dacă se petrece ceva neașteptat, fără a fi vina lor, intră în pa- 
nică, de parcă întâmplarea neașteptată ar constitui un pericol 
major. Ceea ce detectăm la persoanele sănătoase drept o pre- 
ferinta relativ moderată (de exemplu, preferința pentru lucru- 
rile familiare), devine în cazurile anormale o problemă de via- 
ta și de moarte. Gustul sănătos pentru noutate și necunoscut 
lipsește sau se află la un nivel minim la nevroticul obișnuit. 

Trebuintele de securitate pot deveni foarte presante pe sce- 
na socială atunci când există ameninţări reale la adresa legii, 
ordinii și autorității. Amenințarea haosului sau a nihilismului 
le poate provoca majorității oamenilor o regresie de la nivelul 
trebuintelor superioare către trebuinta de securitate, ce devi- 
ne dominantă. O reacție frecvent întâlnită, aproape previzibi- 
la, este acceptarea cu ușurință a dictaturii sau a unui regim 
militar. Acest fapt pare să se aplice la toți oamenii, inclusiv la 
cei sănătoși, din moment ce și ei au tendința de a reacționa la 


3 Nu toţi nevroticii se simt în nesiguranţă. În miezul nevrozei se poate 
afla nesatisfacerea trebuintelor de afecțiune și respect, la o persoană 
care se simte în general în siguranţă. 

pericol (coborând în mod realist la nivelul trebuintei de secu- 
ritate) și de a se pregăti de autoapărare. Dar pare a fi valabil 
mai ales pentru cei care trăiesc în condiții nesigure. Ei sunt de- 
osebit de tulburati de amenințările la adresa autorităţii, a le- 
galităţii și a reprezentanților legii. 


Trebuintele de apartenență și dragoste 


Dacă trebuintele fiziologice și cele de securitate sunt satis- 
făcute la un nivel bun, vor apărea trebuintele de dragoste, 
afecțiune și apartenenţă, și întregul ciclu deja descris se va re- 
peta, având acest nou centru. Trebuinta de dragoste implica 
oferirea și primirea afecțiunii. Când ea nu este satisfăcută, per- 
soana va simți în mod acut lipsa prietenilor, a partenerului sau 
a copiilor. O astfel de persoană va jindui să aibă relaţii cu oa- 
menii în general — la un loc, în grup sau familie — și va în- 
cerca din toate puterile să-și atingă obiectivul. Obținerea unui 
astfel de loc va conta mai mult decât orice pe lume, iar per- 
soana ar putea chiar să uite că, mai demult, când prima foa- 
mea, iubirea părea ireală, inutilă și lipsită de importanţă. 
Acum, suferințele provocate de singurătate, ostracizare, res- 
pingere, lipsa prietenilor și a rădăcinilor sunt dominante. 

Avem foarte puține informații științifice despre trebuinta 
de apartenenţă, deși ea constituie o temă frecvent întâlnită în 
romane, autobiografii, poezii și piese de teatru, ca și în litera- 
tura sociologică mai nouă. De aici cunoaștem, la modul gene- 
ral, efectele distructive ale mutărilor dese asupra copiilor, dez- 
orientarea, excesul general de mobilitate la care obligă 
industrializarea; imposibilitatea de a prinde rădăcini sau dis- 
prețuirea propriilor rădăcini, a originii, a grupului din care 
face parte individul; despărțirea forțată, dureroasă de familie, 
casă, prieteni și vecini; statutul de trecător sau nou-venit, și 
nu de om al locului. Încă mai subevaluăm importanţa profun- 
dă a comunității, a teritoriului propriu, a clanului, a celor 
„de-un fel“ cu individul, a clasei sale, a grupului său, a cole- 
gilor de muncă. Și ne-am uitat în mare măsură tendinţele pro- 

funde, animalice, de a ne aduna în turme, în cârduri, de a ne 
alătura, de a apartine.* 

Am convingerea că înmulțirea uimitoare și rapidă a gru- 
purilor de instruire, a celor de dezvoltare personală și a comu- 
nitatilor dedicate susținerii reciproce poate fi motivată partial 
de această foame nesatistăcută de contacte, intimitate și apar- 
tenenta. Astfel de fenomene sociale pot să se ivească pentru a 
contracara sentimentele de alienare, înstrăinare și singurăta- 
te, acutizate de mobilitatea crescută, de destrămarea grupuri- 
lor tradiționale, de împrăștierea familiilor, de prăpastia dintre 
generații și de urbanizarea continuă. Am, de asemenea, im- 
presia profundă că o parte din grupurile de tineri rebeli — nu 
știu câte sau în ce măsură — există ca urmare a tânjirii pro- 
funde după sentimentul colectivitatii, după contact, dupa alie- 
re veridică împotriva unui dușman comun, orice dușman care 
poate determina formarea unui grup, prin simplul fapt că re- 
prezintă o amenințare externă. Același lucru a fost observat la 
grupurile de soldați pe care ameninţarea comună din exterior 
îi împinge la o neobișnuită înfrățire și intimitate și care se pot 
lega astfel pe viata. Orice societate bună trebuie să satisfacă 
această trebuinta, într-un fel sau altul, dacă vrea să supravie- 
țuiască și rămână sănătoasă. 

În societatea noastră, nesatisfacerea acestor trebuinte con- 
stituie cauza profundă cel mai frecvent întâlnită în cazurile de 
neadaptare și în patologii mai grave. lubirea și afecțiunea, ca 
și posibila lor exprimare în sexualitate, sunt privite în general 
cu ambivalenta și îngrădite de numeroase restricții și inhibi- 
tii. Practic, toți teoreticienii psihopatologiei au subliniat fap- 
tul că nesatisfacerea trebuintei de dragoste e un factor central 
al neadaptării. Ca urmare, s-au efectuat numeroase studii cli- 
nice asupra acestei trebuinte, iar acum stim mai multe despre 


+ Cartea Imperativul teritorial (1966) a lui Ardrey ne va ajuta să constien- 
tizăm toate acestea. Impetuozitatea lui mi-a prins bine, pentru că a 
subliniat drept cruciale lucruri în privinţa cărora eram relativ detașat 
și m-a forțat să meditez serios asupra problemei. Poate că va avea ace- 
lași efect și asupra altor cititori. 

ea decât despre toate celelalte trebuinte, exceptandu-le pe cele 
fiziologice. Suttie (1935) a realizat o excelentă analiză a „tabu- 
ului tandreții”. 

Un lucru trebuie subliniat în acest punct: dragostea nu e 
sinonimă cu sexul. Sexul poate fi studiat ca simplă trebuinta 
fiziologică, desi comportamentul sexual obişnuit al omului 
este determinat de mai multi factori. Adică, e determinat nu 
numai de trebuinta sexuală, ci si de altele, între care mai im- 
portante sunt cele de dragoste si afecțiune. De asemenea, nu 
trebuie ignorat nici faptul că trebuinta de dragoste implică de- 
opotrivă a oferi si a primi iubire. 


Trebuintele de stimă si respect 


Toți oamenii din societatea contemporană (cu excepția câ- 
torva cazuri patologice) au trebuinta unei evaluări de obicei 
înalte, stabile, cu baze solide a propriei persoane, trebuinta 
respectului de sine sau a stimei de sine si cea a respectului din 
partea celorlalti. Aceste trebuinte pot fi clasificate, prin urma- 
re, în două grupuri secundare. Acestea sunt: in primul rand, 
dorința de putere, reușită, adecvare, măiestrie și competenţă, 
încredere în fata lumii, independenţă și libertate.5 În al doilea 
rând, avem ceea ce putem numi dorinţă de bună reputație sau 
prestigiu (definită ca respect sau stimă din partea celorlalți), 
de statut, faimă și glorie, de dominație, recunoaștere, atenție, 
importanţă, demnitate sau apreciere. Aceste trebuinte au fost 


5 Nu știm dacă această dorință este sau nu universală. Întrebarea esen- 
tiala, deosebit de importantă astăzi, este: Oamenii inrobiti și dominați 
se vor simți in mod inevitabil nemulțumiți și se vor revolta? Putem 
presupune, pe marginea informațiilor clinice general cunoscute, că oa- 
menii care au cunoscut libertatea adevărată (care să nu fie plătită cu 
renunțarea la siguranţă și securitate, ci construită pe baza siguranţei 
și securității adecvate) nu vor accepta de bunăvoie sau cu ușurință să 
fie privaţi de libertate. Dar nu știm sigur dacă acest fapt se aplică și la 
cei născuţi sclavi. Vezi discuția pe marginea acestei probleme în 
Fromm (1941). 

subliniate întru câtva de Alfred Adler și discipolii săi, și rela- 
tiv neglijate de Freud. Totuși, în prezent, importanţa lor cen- 
trală se bucură de tot mai multă recunoaștere atât în rândul 
psihanaliștilor, cât și în rândul psihologilor clinicieni. 

Satisfacerea trebuintelor de stimă de sine determină senti- 
mente de încredere în sine, valoare, putere, capacitate și adec- 
vare, de a fi util și necesar lumii. Dar nesatisfacerea lor pro- 
voacă sentimente de inferioritate, slăbiciune și vulnerabilitate. 
La rândul lor, aceste simțăminte nasc fie descurajare, în forma 
ei de bază, fie tendințe de compensare sau nevrotice. 

Din discuțiile teologilor despre mândrie și hubris, din te- 
oriile lui Fromm privind trădarea autopercepută a adevăra- 
tei naturi a individului, din lucrările despre entitatea numi- 
tă sine, ale lui Rogers, de la eseiști ca Ayn Rand (1943) și din 
alte surse, am învăţat din ce în ce mai mult despre pericole- 
le ce apar când stima de sine se bazează pe spusele altora și 
nu pe reala capacitate, competenţă și adecvare proprie. Sti- 
ma de sine cea mai stabilă și, așadar, mai sănătoasă se ba- 
zează pe respectul meritat acordat de ceilalţi, nu pe faimă, 
celebritate sau adulatie nejustificată. Chiar și aici este util să 
facem distincţia între competenţa și reușita bazate pe sim- 
pla putere a voinței, hotărâre și responsabilitate, și cea care 
vine firesc și cu ușurință din adevărata natură lăuntrică a 
individului, din structura sa, din soarta sau destinul biolo- 
gic ori, cum spune Horney, din Adevăratul Sine, și nu din 
pseudo-sinele idealizat (1950). 


Trebuinta de actualizare a sinelui 


Chiar dacă toate aceste trebuinte sunt satisfăcute, ne pu- 
tem aștepta adesea (dacă nu mereu) să apară în scurt timp o 
nouă nemulțumire și neliniște dacă individul nu face ceea ce 
i se potrivește lui în mod individual. Muzicienii trebuie să facă 
muzică, artiștii plastici să picteze, poeții să scrie, dacă vor să 
fie impacati cu ei înșiși. Oamenii trebuie să fie ceea ce pot să 
fie. Trebuie să rămână fideli propriei naturi. Putem numi 

aceasta nevoie de actualizare a sinelui (vezi capitolele 11, 12 
si 13 pentru o descriere mai detaliată). 

Acest termen, inventat de Kurt Goldstein (1939), este folo- 
sit in această carte cu un sens mult mai particular și mai limi- 
tat, referindu-se la dorinta de implinire de sine a oamenilor, 
mai exact de a-și atinge potentialul maxim în conformitate cu 
predispoziția naturală. Această tendință poate fi descrisă drept 
dorinţă de a deveni tot mai mult ceea ce este persoana în toa- 
tă specificitatea ei, de a deveni tot ce poate deveni. 

Firește, forma particulară pe care o iau aceste trebuinte va- 
riază foarte mult de la o persoană la alta. La un individ poate 
lua forma dorinţei de a fi un părinte excelent, la altul se poate 
exprima în dorința de a fi un bun atlet, iar la un al treilea, în a 
picta sau în a inventa diverse lucruri. La acest nivel, diferen- 
tele dintre oameni ating cota maxima. Totuşi, trăsătura comu- 
na a trebuintelor de actualizare a sinelui constă în aceea că apa- 
ritia lor este precedată de obicei de satisfacerea trebuintelor 
fiziologice, a celor de siguranţă, dragoste și stimă și respect. 


Condiţii pentru satisfacerea trebuintelor primare 


Există câteva condiţii care trebuie neapărat să fie îndepli- 
nite pentru ca trebuintele primare să poată fi satisfăcute. Con- 
ditii cum ar fi libertatea opiniei, libertatea de a face ceea ce-ţi 
dorești, atât timp cât asta nu-i afectează negativ pe alţii, liber- 
tatea de exprimare, de a cerceta și căuta informații, libertatea 
de autoapărare, dreptatea, corectitudinea, sinceritatea si or- 
dinea în grup — toate acestea sunt exemple de condiţii pen- 


6 Evident, comportamentul creativ se aseamănă cu oricare alt tip de 
comportament prin aceea că are mai mulți factori determinanti. El 
poate fi văzut la oamenii cu creativitate înnăscută, indiferent dacă sunt 
mulțumiți sau nu, fericiți sau nefericiti, flămânzi sau sătui. Totodată, 
este clar că activitatea creativă poate avea rol de compensare, amelio- 
rare sau unul pur economic. Oricum, trebuie să facem și aici diferen- 
ta, în manieră dinamică, între comportamentul manifest în sine și di- 
versele sale motivații sau obiective. 

tru satisfacerea trebuintelor primare. Aceste condiţii nu sunt 
scopuri in sine, dar sunt aproape de acest statut, din moment 
ce sunt atat de strans corelate cu trebuintele primare, care par 
a fi singurele scopuri in sine. Periclitarea a acestor libertati 
determină o reacție similară celei din situaţiile de urgenţă, ca 
și cum ar fi puse în pericol chiar trebuintele primare. Aceste 
condiții sunt apărate pentru că, fără ele, satisfacerea trebuin- 
telor primare fie devine imposibilă, fie este pusă într-un pe- 
ricol serios. 

După cum știm, capacitățile cognitive (perceptive, intelec- 
tuale, de învăţare) sunt un set de instrumente de adaptare care 
au, printre altele, rolul de a ne satisface trebuintele primare; 
astfel, e clar că orice pericol la adresa lor, orice privare sau blo- 
care a liberei lor folosiri trebuie să fie totodată, indirect, o ame- 
nintare la adresa trebuintelor primare însele. O astfel de afir- 
matie reprezintă o soluție parţială la problemele privind 
curiozitatea, dorința de cunoaștere, de adevăr și înțelepciune 
și eternul imbold de a dezlega misterele universului. Caracte- 
rul ascuns, cenzura, lipsa de onestitate și blocarea comunică- 
rii ameninţă toate trebuintele primare. 


Trebuintele cognitive primare 
Dorinţa de a ști și de a înțelege 


Motivul principal pentru care nu stim mai multe despre 
impulsurile cognitive, despre dinamica sau patologia lor, con- 
stă în aceea că ele nu sunt importante din punct de vedere cli- 
nic, mai cu seamă în peisajul clinic dominat de tradiţia medi- 
cal-terapeutică înlăturării bolii. Simptomele complexe, 
incitante și misterioase găsite în nevrozele clasice lipsesc aici. 
Psihopatologia cognitivă este vagă, subtilă și ignorată sau de- 
finită cu ușurință drept normalitate. Nu strigă după ajutor. În 
consecinţă, nu găsim nimic legat de acest subiect în scrierile 
marilor inventatori ai psihoterapiei și psihodinamicii — Freud, 
Adler, Jung si alții. 

Schilder este probabil singurul mare psihanalist, din câți 
cunosc, în ale cărui scrieri curiozitatea și înțelegerea sunt pri- 
vite în mod dinamic.” Până acum, am amintit trebuintele cog- 
nitive doar în trecere. Dobândirea cunoștințelor și sistemati- 
zarea universului au fost considerate, în parte, tehnici de 
obținere a siguranţei primare în lume sau, pentru persoanele 
inteligente, expresii ale actualizării sinelui. De asemenea, li- 
bertatea de a cerceta și libertatea exprimării au fost amintite 
drept condiţii pentru satisfacerea trebuintelor primare. Oricât 
de utile ar fi aceste descrieri, ele nu reprezintă răspunsuri de- 
finitive la întrebări cum ar fi cele privind rolul motivational al 
curiozitatii, al învățării, filosofării, experimentării și asa mai 
departe. Sunt cel mult răspunsuri parţiale. 

Dincolo de acești factori determinanti negativi ai doban- 
dirii cunoștințelor (anxietate, frică) și mai presus de ei, există 
temeiuri rezonabile pentru a postula impulsuri pozitive intrin- 
seci de a satisface curiozitatea, de a ști, a explica și a înțelege 
(Maslow, 1968). 


1. Ceva similar curiozitatii omenești poate fi observat cu 
ușurință la animalele superioare. Maimuta va dezmem- 
bra obiecte, va băga degetele în găuri, va explora felu- 
rite situaţii în care este improbabil să fie implicate foa- 
mea, frica, sexul, confortul și așa mai departe. 
Experimentele lui Harlow (1950) au demonstrat cu pri- 
sosinta ca aceasta este o metodă experimentală viabilă. 

2. Istoria omenirii ne oferă un număr satisfăcător de situa- 
tii în care oamenii au căutat adevăruri și au elaborat 


7 „Totuși, ființa umană manifestă un interes autentic fata de lumea în- 
conjurătoare, fata de acțiune și de experimentare. Resimte o satisfac- 
tie profundă când se aventurează în lume. Nu percepe realitatea ca pe 
o amenințare la adresa existenţei sale. Organismele, în special cel 
uman, au un sentiment înnăscut al siguranței și al securității în aceas- 
tă lume. Amenintarile vin doar din situații și privatiuni particulare. 
Chiar atunci, disconfortul și pericolul sunt percepute drept tempora- 
re, ceea ce duce în final la un nou sentiment de securitate și siguran- 
ta în relaţia cu lumea.“ (Schilder, 1942) 

explicații, chiar confruntati cu cele mai mari pericole, 
inclusiv cel al morții. Au existat nenumărați Galilei ano- 
nimi. | 

3. Studiile asupra oamenilor sănătoși psihic indică faptul 
că una dintre caracteristicile lor definitorii este atracția 
lor față de mister, de necunoscut, de tot ce e haotic, dez- 
organizat și neexplicat. Pare a fi o atracție autentică; 
aceste lucruri sunt interesante în sine și prin sine. Reac- 
tia contrastantă în fata lucrurilor binecunoscute este cea 
de plictiseală. 

4, Putem face extrapolări valide pornind de la psihopato- 
logie. Nevroticul obsesiv compulsiv manifestă (la nive- 
lul clinic de observaţie) o agatare compulsiva, anxioa- 
să, de lucrurile familiare si o groază fata de cele 
nefamiliare, anarhice, neașteptate, străine. Pe de altă 
parte, există unele fenomene care ar putea anula aceas- 
tă posibilitate. Printre ele se numără adoptarea forțată 
a lipsei de conventionalism, revolta cronică împotriva 
oricărui tip de autoritate și dorința de a soca și de a sur- 
prinde, toate acestea regăsindu-se la anumiţi nevrotici, 
ca și la cei aflaţi în proces de deculturare. 

5. Probabil că există efecte psihopatologice reale atunci 
când trebuintele cognitive nu sunt satisfăcute (Maslow, 
1967, 1968c). Următoarele impresii clinice sunt, de ase- 
menea, pertinente: am văzut câteva cazuri în care era 
clar că simptomele (plictiseala, pierderea poftei de via- 
ta, detestarea propriei persoane, o reducere generală a 
funcțiilor organice, deteriorarea constantă a vieții inte- 
lectuale și a gusturilor și așa mai departe) au apărut la 
persoane inteligente cu existenţă anostă și serviciu plic- 
ticos. Am avut cel puţin un caz în care terapia cogniti- 
vă adecvată (reluarea studiilor, ocuparea unui post mai 
solicitant din punct de vedere intelectual, înțelegerea 


8 Acest sindrom este foarte asemănător cu situația numită de Ribot 
(1896), și mai târziu de Myerson (1925), anhedonie, dar căreia îi atribu- 
iau alte cauze. 

revelatoare) a înlăturat simptomele. Am observat la 
multe femei inteligente, prospere, lipsite de ocupaţie 
apariția treptată a acelorași simptome de inanitie inte- 
lectuală. Cele care au urmat indicatia de a se dedica 
unei activități demne de valoarea lor s-au vindecat par- 
tial sau total, suficient de des pentru a-mi arăta clar exis- 
tenta reală a trebuintelor cognitive. În țările unde acce- 
sul la știri, informații și evenimente a fost suspendat și 
în cele în care teoriile oficiale erau profund contrazise 
de realitatea evidentă, cel puţin o parte dintre oameni 
au reacționat cu cinism generalizat, lipsă de încredere 
în toate valorile, suspiciuni chiar și față de lucrurile cele 
mai evidente, o profundă perturbare a relaţiilor inter- 
personale, lipsa speranţei, moral scăzut și așa mai de- 
parte. Alţii se pare că au reacționat mai pasiv, cu amor- 
tire, renunțare, pierderea tonusului, închidere în sine și 
pierderea inițiativei. 

Trebuintele de a ști și de a înțelege sunt chiar mai evi- 
dente în pruncie și copilărie decât la maturitate. Mai 
mult, ele par a fi produsul spontan al maturării și nu al 
învăţării, oricum am defini-o. Copiii nu trebuie învățați 
să fie curiosi. Dar pot fi învăţaţi, prin institutionalizare, 
să nu fie curioși. 

În fine, gratificarea impulsurilor cognitive determină 
o mulțumire subiectivă și produce experiențe comple- 
te. Deși acest aspect al revelatiei intuitive si intelege- 
rii a fost neglijat în favoarea rezultatelor obținute, în- 
văţării și așa mai departe, nu e mai putin adevărat că, 
de obicei, intuiţia revelatoare este un punct luminos, 
fericit, încărcat afectiv în viata oricărui om, poate chiar 
un moment esenţial din viata. Depășirea obstacolelor, 
patologia determinată de nesatisfacerea trebuintelor, 
răspândirea lor largă (la numeroase specii și intercul- 
tural), presiunea insistentă, constantă (deși slabă), ne- 
cesitatea satisfacerii acestei trebuinte ca etapă premer- 
gătoare în dezvoltarea deplină a potenţialului uman, 
apariția spontană a individualului în zorii istoriei, 

toate acestea indica existenta unei trebuinte cognitive 
primare. 


Totusi, acest postulat nu este suficient. Chiar dupa ce ajun- 
gem să cunoaștem un lucru, simţim imboldul de a-l cunoaște, 
pe de o parte, mai detaliat, microscopic, iar pe de altă parte de 
a dobândi o cunoaștere tot mai largă în direcţia unei filosofii a 
lumii, a unei teologii și așa mai departe. Acest proces a fost nu- 
mit de unii căutarea sensului. Vom postula așadar existența 
unei dorinţe de a înțelege, sistematiza, organiza, analiza, a cău- 
ta relaţii și sensuri, a construi un sistem de valori. 

O dată ce aceste dorinţe sunt luate în discuţie, observăm 
că și ele se organizează într-o mică ierarhie, în care dorinţa de 
cunoaștere o domină pe cea de înţelegere. Toate caracteristici- 
le unei ierarhii a dominaţiei pe care le-am discutat mai sus par 
să se aplice $i aici. 

Trebuie să ne ferim de tendinţa foarte facilă de a separa 
aceste dorinţe de trebuintele primare discutate mai sus, adică 
de a pune în opoziție radicală trebuintele cognitive de cele vo- 
litive. Dorinţa de a cunoaște și cea de a înţelege sunt ele înse- 
le volitive (adică presupun efort conștient, susținut) și sunt tre- 
buinte ale personalităţii în aceeași măsură cu cele primare, 
despre care am discutat. Mai mult, după cum am văzut, cele 
două ierarhii sunt interdependente și nu complet distincte și, 
după cum vom vedea în continuare, sunt mai degrabă siner- 
gice decât antagonice. Pentru o detaliere a ideilor din aceasta 
secţiune, vezi Maslow, Spre o psihologie a existenței (1968c). 


Trebuintele estetice 


Despre ele știm și mai puţin decât despre altele, și totuși 
mărturia istoriei, a disciplinelor umaniste și a esteticienilor ne 
interzice să sărim peste acest teritoriu. Încercările de a studia 
fenomenul de pe o bază clinică și personalistă, la anumiţi in- 
divizi, au arătat că unele persoane au o trebuinta estetică în- 
tr-adevăr primară. Uratenia le îmbolnăvește (în forme speci- 

fice), iar un mediu frumos le vindecă; ele jinduiesc, iar jindul 
le poate fi potolit numai de frumuseţe (Maslow, 1967). Trebuin- 
ta poate fi văzută la aproape toți copiii sănătoși. Dovezi ale 
existenței unui astfel de impuls se găsesc în fiecare cultură și 
epocă, începând de la oamenii peșterilor. 

Suprapunerea considerabilă cu trebuintele volitive și cu 
cele cognitive face imposibilă delimitarea strictă a unora de 
celelalte. Nevoile de ordine, simetrie, încheiere, desăvârșire a 
unui act, de sistem și structură pot trece în egală măsură drept 
trebuinte cognitive, volitive, estetice sau chiar nevrotice. 


“Caracteristicile trebuintelor primare 


Exceptii în ierarhia trebuintelor 


Până acum am vorbit despre această ierarhie ca și cum ar 
fi o ordine fixă, dar de fapt ea nu este nici pe departe atât de 
rigidă pe cât am sugerat. E adevărat că majoritatea oamenilor 
cu care am lucrat au părut a avea aceste trebuinte aproxima- 
tiv în ordinea pe care am mentionat-o. Totuși, a existat și un 
număr de excepții. 

1. La unii oameni, stima de sine este mai importantă de- 
cât dragostea, de exemplu. Această inversare în ierar- 
hie frecvent întâlnită se datorează de obicei conturării 
ideii că persoana cel mai probabil să fie iubită este una 
puternică sau cu autoritate, una care inspiră respect sau. 
frică, încrezătoare in sine sau agresivă. Ca urmare, oa- 
menii cărora le lipsește iubirea și se află în căutarea ei 
pot încerca din greu să adopte un comportament de fa- 
tada agresiv și care să exprime încrederea în sine. Dar, 
de fapt, ei caută o stimă de sine înaltă și expresiile ei 
comportamentale ca mijloace și nu ca scopuri; ei caută 
afirmarea de sine spre a dobândi iubire, nu stimă de 
sine propriu-zisă. 

2. Există și altă categorie de oameni, cu o creativitate în- 
născută, pentru care imboldul creativ pare a fi mai im- 

portant decât orice alt factor determinant. Creativitatea 
lor poate să dea impresia nu de actualizare a sinelui fa- 
cută posibilă de satisfacerea primară, ci de desfășurare 
în ciuda lipsei de satisfacere primară. 

La unii oameni, nivelul de aspirație poate fi incremenit 
sau coborât la un nivel inferior permanent. Altfel spus, 
obiectivele mai putin dominante pot sa se piardă si să 
dispară pentru totdeauna, asa că cei care au trăit la un 
nivel foarte coborât (de exemplu, șomaj cronic) pot fi 
mulțumiți toată viata dacă pot obține suficientă hrană. 
Așa-numita personalitate psihopată e un alt exemplu 
de pierdere permanentă a trebuintelor de dragoste. O 
explicație a acestei disfuncţii a personalităţii ar fi aceea 
că există oameni care au trăit o cumplită foame de iu- 
bire în primele luni de viata și pur și simplu și-au pier- 
dut pentru totdeauna dorința și capacitatea de a oferi si 
a primi dragoste (la fel cum animalele își pierd reflexul 
suptului sau al ciugulitului, dacă nu și le-au exersat în 
scurt timp după naștere). 

O altă cauză a inversării ierarhiei ar constitui-o faptul 
că, atunci când o trebuinta este satisfăcută vreme în- 
delungată, ea poate să fie subevaluată. Cei care n-au 
trăit niciodată foamea cronică înclină să-i subestime- 
ze efectele și să privească hrana drept un lucru lipsit 
de importanţă. Dacă sunt dominați de o trebuinta su- 
perioară, aceasta va trece drept cea mai importantă 
dintre toate. Astfel, devine posibil și chiar se întâm- 
pla ca, în slujba acelei trebuinte mai înalte, să se pună 
în situația de a fi privați de o altă trebuinta, mai pri- 
mară. Ne putem aștepta ca, după o lungă perioadă de 
nesatisfacere a trebuintei primare, să apară tendinţa 
de a reevalua ambele trebuinte, astfel încât persoana 
să conștientizeze caracterul dominant al trebuintei cu 
adevărat dominante, după ce a renunțat cu ușurință 
la satisfacerea ei. Astfel, persoana care a renunţat la o 
slujbă pentru a nu-și pierde stima de sine și rabdă de 
foame vreo șase luni poate fi dispusă să se întoarcă în 

vechiul serviciu, chiar cu pretul de a pierde stima de 
sine. 

6. O altă explicaţie parțială a inversărilor aparente se ga- 
sește în faptul că am vorbit până acum de ierarhia do- 
minantei din perspectiva dorințelor sau a necesităților 
resimtite conștient si nu din cea a comportamentului. 
Studierea comportamentului în sine poate fi inselatoa- 

| re. Sustinem faptul că persoana cu două trebuinte ne- 
| satisfăcute va vrea satisfacerea celei primare. Asta nu 
| presupune însă că ea va acționa în conformitate cu 
| aceste dorinţe. Să mai subliniem încă o dată faptul că 
| 

| 

| 

există multi factori determinanti ai comportamentului, 
alții decât trebuintele și dorințele. 

7. Poate mai importante decât toate aceste excepții sunt 
cele care implică idealurile, standardele sociale ridica- 
te, valorile superioare și altele de acest fel. Cei cu astfel 
de valori devin adevărați martiri; ei renunță la tot, de 
dragul unui anumit ideal sau al unei anumite valori. 
Acești oameni pot fi intelesi, cel putin partial, prin ra- 
portare la un concept (sau o ipoteză) de bază, care ar 
putea fi numit toleranţă crescută la frustrare datorată 
gratificării timpurii. Oamenii ale căror trebuinte prima- 
re au fost satisfăcute toată viata, si mai ales în primii 
ani, par să dezvolte o extraordinară putere de a face fata 
nesatisfacerii prezente sau viitoare a acestor trebuinte, 
pur și simplu pentru că au un caracter puternic și sănă- 
tos, rezultat al satisfacerii constante a trebuintelor pri- 
mare. Ei sunt acei oameni puternici care pot face fata cu 
ușurință dezaprobărilor și opoziţiei, care pot inota îm- 
potriva curentului opiniei publice și pot susține neclin- 
titi adevărul, plătind un pret mare în plan personal. Cei 
care au iubit și au fost iubiţi și au multe prietenii pro- 
funde sunt cei care pot face fata urii, respingerii sau per- 
secutiilor. 


Facem toate aceste afirmații in pofida faptului că o anumi- 
tă cantitate de obisnuinta pură își are locul in orice discuție 

completă despre toleranța la frustrare. De exemplu, e posibil 
ca oamenii relativ obișnuiți cu foamea vreme îndelungată să 
devină partial imuni la privarea de hrană. Rămâne de aflat, 
prin cercetări ulterioare, ce fel de echilibru trebuie creat între 
aceste două tendinţe, pe de o parte cea a obisnuintei, iar pe de 
alta, cea a tolerantei la frustrare determinată de satisfacerea 
trecută. Între timp, putem presupune că acţionează ambele, 
una lângă alta, din moment ce nu se contrazic reciproc. În pri- 
vinta acestui fenomen al tolerantei crescute la frustrare, pare 
probabil că cele mai importante gratificări sunt cele din pri- 
mii ani. Adică, oamenii care au crescut în siguranţă și puter- 
nici în primii ani vor tinde să rămână astfel în fata oricăror vi- 
cisitudini ale vieții. 


Grade de satisfacere 


Până acum, discuția noastră teoretică poate să fi dat impre- 
sia că aceste cinci grupuri de trebuinte — fiziologice, de secu- 
ritate, stimă și respect, apartenenţă și actualizare a sinelui — 
se prezintă în felul următor: dacă una e satisfăcută, apare alta. 
Această afirmaţie poate oferi falsa impresie că o trebuinta tre- 
buie să fie satisfăcută sută la sută înainte să apară următoa- 
rea. De fapt, la majoritatea membrilor normali ai societății 
noastre, toate trebuintele primare sunt partial satisfăcute si tot- 
odată partial nesatisfăcute. O descriere mai realistă a ierarhiei 
ar fi din perspectiva descreșterii procentului satisfacerii pe mă- 
sură ce urcăm în ierarhia dominației. De pildă, ca să folosim 
cifre arbitrare în scop ilustrativ, presupunem că cetățeanul de 
rând își satisface trebuintele fiziologice în proporție de 85 %, 
pe cele de siguranţă în proporţie de 70%, trebuinta de dragos- 
te în proporție de 50%, pe cea de stimă de sine în proporție de 
40%, iar pe cea de actualizare a sinelui în proporție de 10%. 

În ceea ce privește ideea apariţiei unei noi trebuinte după 
ce precedenta, cea dominantă, a fost satisfăcută, nu e o apa- 
ritie instantanee, în salturi, ci una în etape, o apariţie trep- 
tată din neant. De exemplu, dacă trebuinta dominantă A e 

satisfacuta doar in proportie de 10%, atunci trebuinta B s-ar 
putea să nu fie nici măcar vizibilă. Oricum, daca trebuinta 
A e satisfăcută In proporție de 25%, trebuinta B poate apă- 
rea in proportie de 5%; daca trebuinta A e satisfacuta in pro- 
portie de 75%, trebuinta B poate sa apara in proportie de 
50% $i tot asa. 


Trebuintele inconstiente 


Aceste trebuinte nu sunt in mod necesar nici constiente, 
nici inconștiente. Per ansamblu însă, la o persoană obișnuită, 
ele sunt mai adesea inconștiente decât conștiente. Nu e nevo- 
ie, în acest moment, să sintetizăm enorma cantitate de dovezi 
care indică importanţa crucială a motivatiei inconștiente. Ceea 
ce am denumit trebuinte primare sunt adesea trebuinte în 
mare măsură inconștiente, desi ar putea fi constientizate, cu 
tehnicile adecvate și la persoane sofisticate. 





Specificitatea culturală 


Această clasificare a trebuintelor primare face unele în- 
cercări de a lua în considerare unitatea relativă din spatele 
diferenţelor superficiale dintre dorinţele specifice unei cul- 
turi sau alteia. Cu siguranţă că, într-o cultură anume, conti- 
nutul motivatiei conștiente a unui individ se va deosebi 
foarte mult de conținutul motivatiei conștiente a unui indi- 
vid din altă societate. Oricum, experienţele frecvente ale an- 
tropologilor arată că oamenii, chiar și din societăţi diferite, 
sunt mult mai asemănători decât am crede la un prim con- 
tact cu ei și se pare că, pe măsură ce-i cunoaștem mai bine, 
elementele comune devin din ce în ce mai evidente. Apoi ne 
dăm seama că diferenţele cele mai surprinzătoare se regă- 
sesc la nivel superficial, și nu primar (de exemplu, diferen- 
te în stilul vestimentar, coafură sau gusturi culinare). Clasi- 
ficarea noastră a trebuintelor primare este partial o încercare 

de a explica unitatea din spatele aparentei diversitati de la 
cultură la cultură. Nimeni nu pretinde că ea ar fi definitivă 
sau universală, valabilă pentru toate culturile. Afirmăm doar 
că are un caracter mai universal, mai primar, mai definitiv 
decât dorinţele conștiente superficiale și se apropie mai mult 
de caracteristicile umane comune. Trebuintele primare sunt 
mai comune în rândul omenirii decât comportamentele sau 
dorinţele superficiale. 


Multiplele motivații ale comportamentului 


Trebuie înţeles că aceste trebuinte nu sunt factorii deter- 
minanti exclusivi sau unici ai anumitor tipuri de comporta- 
ment. Un exemplu l-ar putea constitui orice comportament 
ce pare a avea motivație fiziologică, de pildă mâncatul, jocu- 
rile sexuale și așa mai departe. Psihologii clinicieni au aflat 
de mult că orice comportament poate fi un canal prin care 
trec diverse impulsuri. Sau, altfel spus, majoritatea compor- 
tamentelor sunt supradeterminate ori au motivație multiplă. 
În cadrul sferei factorilor motivationali determinanti, orice 
comportament tinde să fie determinat simultan de mai mul- 
te sau de toate trebuintele primare, și nu de una singură. A 
doua situaţie pare a fi excepția în mai mare măsură decât pri- 
ma. Consumarea hranei poate urmări parțial umplerea sto- 
macului și parțial nevoia de alinare și de ameliorare a altor 
trebuinte. Un om poate face dragoste nu doar pentru pura 
descărcare sexuală, ci și ca să se convingă de propria sexua- 
litate, să se simtă puternic sau să câștige afecțiune. Ca ilus- 
trare, ar fi posibil (măcar teoretic, dacă nu practic) să se ana- 
lizeze un singur act al unui individ și să se observe în el 
exprimarea trebuintelor fiziologice, a celor de securitate, dra- 
goste, stimă și respect și actualizare a sinelui. Acest fapt con- 
trastează flagrant cu psihologia mai naivă a trăsăturilor, în 
care o trăsătură sau un motiv explică un anumit tip de actiu- 
ne — de exemplu, un act de agresiune este pus strict pe sea- 
ma agresivitatii ca trăsătură, | 

Comportamentul nemotivat 


Există o diferență fundamentală între comportamentul ex- 
presiv și cel de a face fata situațiilor (efortul functional susținut, 
urmărirea intenționată a obiectivelor). Un comportament expre- 
siv nu încearcă să facă nimic, e o simplă reflectare a personali- 
tatii. Un prost se poartă prosteste nu pentru că așa vrea sau în- 
cearcă el sau e motivat s-o facă, ci pur și simplu pentru că este 
ceea ce este. Același lucru se aplică și la faptul că vorbesc cu 
voce de bariton, nu de tenor sau sopran. Mișcările aleatoare ale 
unui copil sănătos, zâmbetul unei femei fericite când e singu- 
ra, supletea mersului unei femei sănătoase, ținuta ei dreaptă 
sunt alte exemple de comportament expresiv, nefunctional. De 
asemenea, stilul în care-și desfășoară o persoană aproape toate 
comportamentele, motivate sau nemotivate, este de cele mai 
multe ori expresiv (Allport și Vernon, 1933; Wolff, 1943). 

Ne putem întreba atunci: toate comportamentele sunt ex- 
presive sau reflectă structura caracterului? Răspunsul este nu. 
Comportamentul mecanic, devenit obicei, automatizat sau 
convenţional poate să fie sau nu să fie expresiv. Același lucru 
este valabil pentru majoritatea comportamentelor determina- 
te de stimuli. 

În final, se impune să subliniem faptul că expresivitatea 
comportamentului și direcționarea lui către atingerea unor 
obiective nu se exclud reciproc. Comportamentul obișnuit le 
implică de obicei pe amândouă (vezi capitolul 6 pentru o dis- 
cutie mai pe larg). 


Centrarea asupra omului sau asupra animalelor 


Această teorie pornește de la om, și nu de la vreun animal, 
inferior, probabil mai simplu. Prea multe dintre descoperirile 
făcute la animale s-au dovedit aplicabile numai la acestea, nu 
și la om. Nu există nici un motiv pentru a începe să studiem 
motivația umană folosind animalele. Logica sau mai degrabă 
ilogica din spatele acestei erori generale a pseudosimplitatii a 

fost analizată de nenumărate ori de filosofi si logicieni, ca si 
de oameni de știință din diferite domenii. Nu e necesar să stu- 
diem animalele înainte de a studia omul, după cum nu e ne- 
cesar să studiem matematica înainte de a putea trece la geolo- 
gie, psihologie ori biologie. 


Motivatie si patologie 


După cum am arătat, conținutul motivational conștient al 
vieții cotidiene a fost considerat mai mult sau mai puțin im- 
portant, în funcție de măsura în care are legătură cu obiecti- 
vele primare. Dorința de a mânca înghețată poate fi de fapt o 
expresie indirectă a dorinței de dragoste. Dacă asa stau lucru- 
rile, această dorință poate deveni o motivație foarte importan- 
tă. Dacă însă inghetata este doar ceva care răcorește cerul gu- 
rii sau o reacție banală de apetit, dorinţa e relativ lipsită de 
importanţă. Dorintele conștiente cotidiene trebuie privite drept 
simptome, drept indicatori externi ai unor trebuinte primare. Dacă 
am aprecia aceste dorințe superficiale la valoarea lor aparen- 
tă, ne-am trezi într-o deplină confuzie care n-ar putea fi nici- 
odată rezolvată, din moment ce ne-am ocupa serios de simp- 
tome și nu de ceea ce se află dincolo de ele. 

Nesatisfacerea dorințelor lipsite de importanţă nu are re- 
zultate psihopatologice, dar nesatisfacerea trebuintelor prima- 
re, da. Prin urmare, orice teorie asupra genezei psihopatolo- 
giei trebuie să se bazeze pe o teorie corectă a motivatiei. Un 
conflict sau o frustrare nu sunt implicit patogene. Ele devin 
astfel numai când amenință sau privează de satisfacere tre- 
buintele primare sau trebuinte parţiale aflate în strânsă legă- 
tură cu cele primare. 


Rolul gratificării 


Am arătat anterior, în mai multe rânduri, că trebuintele apar 
de obicei numai după gratificarea celor dominante. Ca urma- 

re, gratificarea joacă un rol esenţial în teoria motivatiei. Dinco- 
lo de aceasta însă, trebuintele încetează să mai joace un rol ac- 
tiv de determinare sau organizare, o dată ce au fost satisfăcute. 

Asta înseamnă că, de exemplu, o persoană cu trebuintele 
primare in mare parte satisfăcute nu mai resimte trebuintele 
de respect, dragoste, siguranță și așa mai departe. Singurul 
sens în care se poate spune că le resimte este unul aproape me- 
tafizic, în care o persoană îndestulată se mai poate simţi fla- 
mândă ori o sticlă plină mai poate fi goală. Dacă ne preocupă 
ceea ce ne motivează la propriu, și nu ceea ce ne-a motivat, ne 
va motiva sau ne-ar putea motiva, atunci o trebuinta satisfă- 
cută nu mai este un factor motivator. Trebuie considerat, din 
rațiuni practice, că nu există sau că a dispărut. Acest aspect 
trebuie accentuat, pentru că a fost fie ignorat, fie contrazis în 
toate teoriile motivatiei pe care le cunoaștem. Persoana per- 
fect sănătoasă, normală, norocoasă nu are trebuinte de sex sau 
de hrană, de siguranță, dragoste, prestigiu sau stimă de sine, 
decât în rare momente de amenințare trecătoare. Dacă am afir- 
ma contrariul, ar trebui să afirmăm totodată că fiecare persoa- 
nă a avut toate reflexele (de exemplu, Babinski) patologice, 
pentru că vătămarea sistemului nervos determină apariția lor. 

Consideraţii precum cele de mai sus duc la postulatul în- 
draznet că o persoană privată în satisfacerea oricăreia din tre- 
buintele primare poate fi privită corect ca un om bolnav sau 
cel putin incomplet. E o paralelă corectă cu faptul că etiche- 
tăm drept bolnav un om căruia îi lipsesc vitaminele sau săru- 
rile minerale. Cine spune că lipsa iubirii este mai putin impor- 
tanta decât lipsa de vitamine? Din moment ce cunoaștem 
efectele patogene ale lipsei de dragoste, cine poate spune că 
abordăm chestiuni valorice într-un mod mai putin științific 


sau legitim decât medicul care diagnostichează și tratează pe- 


lagra sau scorbutul? 

Dacă ni se permite, vom spune simplu că oamenii sănătoși 
sunt motivaţi în primul rând de trebuinta de a-și dezvolta și 
actualiza la maximul potenţialul și capacitățile. Dacă o persoa- 
na resimte orice altă trebuinta primară în mod cronic si activ, 
ea este pur și simplu bolnavă, la fel de bolnavă cum ar fi dacă 

ar simți brusc nevoia acută de calciu sau de sare. Dacă am fo- 
losi cuvântul bolnav in acest sens, ar trebui să ne confruntăm 
fățiș și cu problema relațiilor dintre oameni și societate. O im- 
plicatie evidentă a definiției noastre ar fi că (1) din moment ce 
o persoană ale cărei trebuinte primare nu sunt satisfăcute este 
considerată bolnavă și (2) din moment ce nesatisfacerea aces- 
tora devine posibilă, în ultimă instanță, numai datorită unor 
forțe din afara individului, (3) boala unui individ este cauza- 
tă în ultimă instanţă de boala întregii societăţi. O societate 
bună sau sănătoasă ar fi definită atunci drept aceea care a per- 
mis apariția celor mai înalte idealuri ale oamenilor, fiindcă le-a 
satisfăcut toate trebuintele primare. 

„Dacă aceste afirmații par neobișnuite sau paradoxale, citi- 
torul trebuie asigurat că acesta este doar unul dintre multiple- 
le paradoxuri care vor apărea pe măsură ce ne revizuim mo- 
dul de a privi motivațiile mai profunde. Când întrebăm ce vor 
oamenii de la viata, avem de-a face cu însăși esenţa fiinţei lor. 


Autonomia funcțională 


Trebuintele primare superioare pot deveni, după o satisfa- 
cere îndelungată, independente atât fata de condiţiile lor obli- 
gatorii, mai puternice, cât și de propria lor satisfacere adecva- 
tă.? De exemplu, un adult căruia i-a fost satisfăcută trebuinta 
de iubire în primii ani de viaţă devine mai independent decât 
media în ce privește securitatea, apartenenţa și dragostea. Per- 


? Gordon Allport (1960, 1961) a extins și a generalizat principiul că mij- 
loacele atingerii unui scop pot deveni în ultimă instanţă satisfactii în 
sine, fiind legate doar istoric de originea lor. Pot ajunge dezirabile prin 
ele însele. Acest memento al importanţei extraordinare a învăţării și 
schimbărilor pentru viata motivațională adaugă tuturor celor spuse 
deja o uriașă complexitate. Nu există contradicție între aceste două se- 
turi de principii psihologice; ele se completează. Dacă unele din tre- 
buintele dobândite astfel pot fi considerate adevărate trebuinte prima- 
re sau nu, potrivit criteriilor aplicate până acum, rămâne de aflat în 
cercetările ulterioare. 

soana puternică, sănătoasă și autonomă este cea mai capabilă 
să îndure pierderea iubirii și a popularității. Dar această tărie 
și sănătate au fost obținute în mod obișnuit în societatea noas- 
tra prin gratificarea timpurie și constantă a trebuintei de se- 
„curitate, dragoste, apartenenţă și stimă. Altfel spus, aceste as- 
pecte ale persoanei au devenit autonome din punct de vedere 
funcțional, adică independente chiar de gratificările datorită 
cărora au apărut. Preferăm să considerăm structura caracteru- 
lui drept cel mai important exemplu de autonomie functiona- 
lă din psihologie. 








Capitolul 3 


Gratificarea trebuintelor primare 


Capitolul de fata explorează câteva dintre multele conse- 
cinte teoretice ale abordării motivatiei umane propuse în ca- 
pitolul precedent și ar trebui să servească drept o contragreu- 
tate pozitivă și sănătoasă pentru accentul unilateral pus până 
acum pe frustrare sau patologie. 

Am văzut că cel mai important principiu de organizare a 
vieții motivationale a individului este aranjarea trebuintelor 
primare într-o ierarhie, după prioritatea sau forța mai mică 
sau mai mare. Principiul dinamic principal care animă aceas- 
tă organizare este apariția, la persoana sănătoasă, a trebuinte- 
lor cu forță mai mică după gratificarea celor cu forță mai mare. 
Când sunt nesatisfăcute, trebuintele fiziologice domină orga- 
nismul, forțând toate capacităţile sale să lucreze în slujba lor 
și organizându-le astfel încât să atingă maximum de eficien- 
ta. Satisfacerea relativă le camuflează și permite unui set de 
valori superioare să apară la suprafață, să domine, și să orga- 
nizeze personalitatea, astfel încât individul, în loc să fie obse- 
dat, de exemplu, de foame, să devină obsedat de ideea de se- 
curitate. Principiul se aplică si la celelalte grupuri de trebuinte 
din ierarhie (adică trebuintele de dragoste, stimă și respect și 
actualizarea sinelui). 

E probabil adevărat și că trebuintele superioare pot apărea 
uneori nu după gratificare, ci după o perioadă de frustrare, re- 
nuntare sau suprimare voluntară ori forțată a trebuintelor pri- 
mare inferioare și ale gratificărilor acestora (ascetism, subli- 
mare, efecte întăritoare ale respingerii, disciplină, persecuție, 








112 Abraham H. Maslow 


izolare etc.). Astfel de fenomene nu contrazic tezele din aceas- 
ta carte, din moment ce nu se pretinde că satisfacerea trebuin- 
telor e singura sursă a tăriei sau ale altor deziderate psihice. 

Teoria gratificării este, evident, una specială, limitată sau 
parțială, fără existenţă sau validitate de sine stătătoare. Poate 
obține o astfel de validitate într-o structură ce conţine cel pu- 
tin (1) teoria frustrării, (2) teoria învăţării, (3) teoria nevroze- 
lor, (4) teoria sănătății psihice, (4) teoria valorilor și (6) teoria 
disciplinei, voinţei, responsabilitatii etc. Acest capitol încear- 
că doar să urmărească un singur fir din complicata țesătură a 
factorilor psihici determinanti ai comportamentului, ai vieții 
subiective și ai structurii caracterului. Între timp, în loc de o 
imagine mai complexă, acceptăm fără rezerve că există alți fac- 
tori determinanti în afara satisfacerii trebuintelor primare, că 
ea este poate necesară, dar cu siguranţă nu și suficientă, că 
gratificarea și privarea au deopotrivă consecinţe plăcute și ne- 
plăcute și că satisfacerea trebuintelor primare diferă în privin- 
te importante de satisfacerea trebuintelor nevrotice. 


Consecinte ale satisfacerii 
unei trebuinte primare 


Consecința de bază a satisfacerii oricărei trebuinte este 
aceea că ea intră în subteran și apare la suprafaţă o altă tre- 
buinţă, superioară.!0 Alte consecințe sunt epifenomene ale 
acestui fapt fundamental. Exemple de consecințe secundare 
sunt următoarele: 


1. Se manifestă o independenţă și un anume dispreţ fata 
de vechii factori de satisfacere si de obiectele-țintă, ală- 
turi de o nouă dependenţă fata de factori de satisface- 
re și obiecte-tinta ale dorinţei până atunci trecute cu ve- 
derea, nedorite sau dorite doar cu oarecare detașare. 
Acest schimb între vechii și noii factori de satisfacere 


10 Toate aceste afirmaţii se aplică doar la trebuintele primare. 

implica si numeroase consecinte tertiare. Astfel, apar 
schimbări în ceea ce privește interesele. Adică anumite 
fenomene devin interesante pentru prima oară, iar fe- 
nomenele mai vechi devin plicticoase sau chiar respin- 
gătoare. Este același lucru cu a spune că se petrec schim- 
bări la nivelul valorilor umane. În general, se tinde spre: 
(1) supraestimarea factorilor de satisfacere a celei mai 
puternice dintre trebuintele nesatisfăcute, (2) subesti- 
marea factorilor de satisfacere a celor mai puţin puter- 
nice dintre trebuintele nesatisfăcute (și a forței acestor 
trebuinte), (3) subestimarea si chiar devalorizarea fac- 
torilor de satisfacere a trebuintelor deja satisfacute (sia 
fortei acestor trebuinte). Aceasta schimbare a valorilor 
implica un fenomen conex: reconstructia filosofiei viito- 
rului, a Utopiei, Raiului si ladului, a vieţii celei bune și 
a stării inconștiente de împlinire a dorințelor individu- 
lui, într-o direcție previzibilă în linii mari. Pe scurt, 
avem tendința de a considera de la sine înţelese lucru- 
rile bune pe care le avem deja, mai ales dacă nu trebuie 
să muncim sau să ne zbatem pentru ele. Hrana, sigu- 
ranta, dragostea, admirația, libertatea de care am bene- 
ficiat întotdeauna, care nu ne-au lipsit și după care nu 
am tânjit niciodată tind nu numai să treacă neobserva- 
te, ci chiar să fie devalorizate, batjocorite sau distruse. 
Incapacitatea de a conștientiza lucrurile bune din viata 
ta dovedește, desigur, lipsă de realism și, ca atare, poa- 
te fi considerată o formă de patologie. În majoritatea ca- 
zurilor se vindecă foarte ușor, pur și simplu trăind pri- 
vatiunea sau lipsa adecvată (de exemplu durerea, 
foamea, sărăcia, singurătatea, respingerea sau nedrep- 
tatea). Acest fenomen relativ neglijat al uitării și deva- 
lorizării după gratificare poate avea o uriașă importan- 
tă și influenţă. O prezentare mai elaborată poate fi 
găsită în capitolul „Despre nemulțumiri inferioare, ne- 
mulțumiri superioare și meta-nemultumiri” din Buna 
gestionare psihică: Jurnal, (Maslow 1965b). E singurul 
mod în care putem înțelege modul straniu în care 

belșugul (economic și psihic) poate face posibilă fie tre- 
cerea la niveluri mai inalte ale naturii umane, fie diver- 
sele forme de patologie a valorilor la care doar s-a facut 
aluzie si despre care s-a vorbit fara ocol in presa ultimi- 
lor ani. Cu multă vreme in urmă, Adler (1939, 1964; 
Ansbacher si Ansbacher, 1956) vorbea in multe din 
scrierile sale despre „stilul de viata rasfatat”; poate ar 
trebui sa folosim acest termen pentru a diferentia gra- 
tificările patogene de cele necesare și sănătoase. 
Schimbarea la nivelul valorilor este însoțită de schim- 
bări la nivelul capacităţilor cognitive. Atenţia, percep- 
tia, învățarea, reamintirea, uitarea, gândirea, toate se 
schimbă într-o direcție previzibilă în linii mari, datori- 
tă noilor interese și valori ale organismului. 

Aceste noi interese, factori de satisfacere și trebuinte nu 
sunt doar noi, ci în anumite privințe sunt și superioare 
(vezi capitolul 5). Când trebuinta de securitate este sa- 
tisfăcută, organismul este liber să caute iubirea, inde- 
pendenta, respectul, stima de sine și așa mai departe. 
Cea mai ușoară tehnică de eliberare a organismului din 
sclavia trebuintelor inferioare, mai pregnant materiale 
și egoiste, este gratificarea lor. (Nu mai trebuie spus că 
există și alte tehnici). 

Gratificarea oricărei trebuinte, atâta vreme cât e o gratifi- 
care autentică (adică a unei trebuinte primare, nu a une- 
ia nevrotice sau a unei pseudo-trebuinte) contribuie la de- 
terminarea formării caracterului (vezi mai jos). Mai mult, 
orice gratificare autentică a unei trebuinte conduce la evo- 
lutia, întărirea și dezvoltarea sănătoasă a individului. Adi- 
că satisfacerea oricărei trebuinte primare, în măsura in 
care putem vorbi despre ea luată separat, înseamnă un 
pas înainte în direcția sănătoasă, opusă nevrozei. Fără în- 
doială, în acest sens vorbește Kurt Goldstein despre orice 
satisfacere a unei trebuinte specifice ca fiind pe termen 
lung un pas către actualizarea sinelui. 

Gratificarea și împlinirea trebuintelor specifice au, pe 
lângă rezultatele generale menţionate, unele rezultate 

specifice, ad hoc. De exemplu, alți factori fiind constanti, 
satisfacerea trebuintei de securitate aduce, pe lângă sen- 
timentul subiectiv al siguranței, un somn mai odihni- 
tor, dispariția senzatiei de pericol și mai multă indraz- 
neală și curaj. 


Invatarea și gratificarea 


O prima consecinţă a explorării efectelor pe care le are gra- 
tificarea trebuintelor trebuie să fie nemulţumirea crescândă 
fata de rolul supradimensionat atribuit învățării pur asociati- 
ve de către susținătorii săi. 

În general, fenomenele de gratificare (de exemplu, pierde- 
rea poftei de mâncare după saturare, modificarea numărului 
și tipului mijloacelor defensive după satisfacerea trebuintei de 
securitate) demonstrează: (1) dispariția ca urmare a exersării 
(repetării, utilizării sau practicării) tot mai frecvente și (2) dis- 
paritia ca urmare a recompensarii (sau satisfacerii, lăudării, in- 
tăririi) tot mai frecvente. Mai mult, nu numai că fenomenele 
de gratificare precum cele enumerate la sfârșitul acestui capi- 
tol resping legile asocierii, în ciuda faptului că ele constituie 
schimbări dobândite în procesul adaptării, dar examinarea 
arată totodată că asocierea arbitrară nu este implicată decât în 
mod secundar. Orice definiţie a învăţării este, deci, incomple- 
tă dacă pune accentul numai pe schimbările de la nivelul co- 
nexiunii dintre stimuli și reacții. 

Impactul satisfacerii trebuintei este limitat aproape com- 
plet la factorii de satisfacere intrinsec adecvati. Pe termen lung 
nu pot exista alegeri întâmplătoare sau arbitrare, cu excepţia 
trebuintelor care nu sunt primare. Pentru cei insetati de dra- 
goste există un singur factor de satisfacere autentic, pe termen 
lung: afecțiunea sinceră, satisfăcătoare. Pentru cei privaţi cro- 
nic de sex, hrană sau apă, numai sexul, hrana sau apa va adu- 
ce multumirea. În cazul lor, nici o ordonare norocoasă sau jux- 
tapunere accidentală ori arbitrară nu va fi multumitoare. Nici 
semnalele, atenţionările sau elementele asociate ale factorilor 

de satisfacere nu vor fi suficiente (G. Murphy, 1947); numai 
factorii de satisfacere gratifică trebuintele. 

Esenţa acestei critici a teoriei învăţării asociative, compor- 
tamentaliste, vizează faptul că aceasta consideră absolut de la 
sine înţelese finalitățile (scopuri, obiective) organismului. Ea 
se ocupă exclusiv cu manipularea mijloacelor de a atinge sco- 
puri nespecificate. În schimb, teoria trebuintelor primare pre- 
zentată aici este o teorie a scopurilor și a valorilor ultime ale 
organismului. Aceste scopuri au valoare intrinsecă, proprie 
pentru organism. Prin urmare, organismul va face tot ce este 
necesar pentru a le atinge, chiar va învăța procedurile arbitra- 
re, irelevante, triviale sau caraghioase pe care un experimen- 
tator le-ar putea elabora drept singurul mod de a atinge aceste 
obiective. Firește, aceste trucuri nu sunt în nici un caz absolut 
necesare și individul se dispensează de ele (încetează să le mai 
practice) când nu-i mai oferă satisfacţii intrinseci (sau întăriri 
intrinseci). 

Ca urmare, e limpede că schimbările comportamentale și 
subiective enumerate în capitolul 5 nu pot fi explicate numai 
prin legile învăţării asociative; mai mult decât atât, e mai pro- 
babil să joace doar un rol secundar. Dacă un părinte își săru- 
tă copilul des, impulsul în sine dispare, iar copilul învaţă să 
nu tânjească după sărutări (Levy,1944). Majoritatea autorilor 
contemporani care scriu despre personalitate, trăsături, atitu- 
dini și gusturi se referă la ele ca la agregate de obisnuinte, do- 
bândite conform legilor învăţării asociative. În acest moment 
însă pare recomandat să reconsiderăm și să corectăm această 
acceptiune. 

Nu se poate considera că trăsăturile de caracter se datorea- 
za în totalitate învăţării nici măcar în sensul mai ușor de apa- 
rat, al dobândirii revelatiei intuitive și a înţelegerii (învățarea 
de tip gestaltist). Abordarea mai largă, gestaltistă a învățării 
este totuși prea limitată — parţial din cauza rezervei pe care 
o manifesta fata de descoperirile psihanalizei —, pentru că 
pune un accent rationalist pe cunoașterea structurii intrinseci 
a lumii exterioare. Avem nevoie de o legătură mai puternică 
cu procesele volitive și afective care se petrec în interiorul unei 

persoane decât cea oferită de învăţarea asociativă sau gestal- 
tistă — vezi însă și la scrierile lui Kurt Lewin (1935), care con- 
tribuie tără îndoială la rezolvarea acestei probleme. 

Fără să intrăm acum în detalii, avansăm ipoteza a ceea ce 
poate fi descris drept învățarea caracterială sau învăţarea in- 
trinsecă, ce are în centru schimbările survenite în structura ca- 
racterului și nu în comportament. Printre elementele sale prin- 
cipale se numără (1) efectele educative ale experienţelor unice 
(non-repetitive) și a celor profund personale, (2) schimbările 
afective produse de experienţe repetitive, (3) schimbările voli- 
tive produse de experiențele de gratificare și frustrare, (4) 
schimbările vaste atitudinale, filosofice sau în așteptări deter- 
minate de anumite tipuri de experiențe timpurii (Levy, 1938) 
și (5) determinarea, prin constituție, a variației în asimilarea 
selectivă a oricărei experienţe de către organism. 

Astfel de consideraţii conduc la o apropiere mai mare în- 
tre conceptul de învăţare și cel de formare a caracterului, până 
când, în cele din urmă, după cum consideră acest autor, poa- 
te deveni avantajos pentru psihologi să definească învăţarea 
paradigmatică tipică drept schimbare în dezvoltarea personală, în 
structura caracterului, adică o avansare în direcția actualizării 
sinelui și chiar mai departe (Maslow, 1969a, b, c). 


Gratificarea și formarea caracterului 


Anumite consideraţii apriorice arată o legătură puternică 
între gratificare și dezvoltarea unor trăsături de caracter, poa- 
te chiar a multora. O astfel de doctrină ar constitui tocmai opu- 
sul logic al relației deja confirmate între frustrare și psihopa- 
tologie. 

Dacă e ușor să acceptăm frustrarea trebuintelor primare drept 
unul dintre factorii determinanti ai ostilitatii, e la fel de ușor sa 
acceptăm opusul frustrării (anume gratificarea trebuintelor pri- 
mare) drept unul dintre factorii determinanti apriorici ai opusu- 
lui ostilitatii (de pildă, atitudinea prietenoasă). Descoperirile 
psihanalizei le sugerează la fel de consistent pe amândouă. Și, 

desi încă ne lipsește o formulare teoretică explicită, practica psi- 
hoterapeutică acceptă ipoteza noastră prin accentul pe care-l 
pune pe alinare, susținere, permisivitate, aprobare, acceptare im- 
plicită, adică pe gratiticarea supremă a trebuintelor profunde de 
securitate, iubire, protecție, respect, valoare și asa mai departe 
ale pacientului. Acest lucru este valabil mai ales la copii, la care 
setea de dragoste, independenţă și siguranță este deseori trata- 
tă, fără tevatură, prin terapia de substituție sau de gratificare, 
oferindu-li-se dragoste, respect și siguranţă. 

E păcat că există atât de puţin material experimental. To- 
tuși, cel existent este impresionant — de exemplu, experimen- 
tele lui Levy (1934a, b, 1937, 1938, 1944, 1951). Tiparul princi- 
pal al acestor experimente a constat in alegerea unui grup de 
animale abia născute (de exemplu, cățeluși) și supunerea lor 
fie la satisfacerea totală a unei trebuinte, spre exemplu trebuin- 
ta suptului, fie la nesatisfacerea ei parțială. 

Experimente de acest tip au fost făcute cu ciugulitul la pui 
de pasăre, suptul la bebeluși umani, activismul la diferite spe- 
cii de animale. În toate cazurile, s-a descoperit că o trebuință 
gratificată pe deplin își urma cursul firesc și apoi, în funcție 
de natura sa, ori dispărea cu totul (de exemplu, suptul), ori se 
menținea la un anumit nivel optim scăzut tot restul vieții (de 
exemplu, activismul). La animalele la care trebuinta nu a fost 
satisfăcută au apărut diferite fenomene semipatologice, din- 
tre care cele mai relevante pentru noi au fost persistenta tre- 
buintei dincolo de momentul normal al dispariţiei sale și ac- 
tivismul ei mult amplificat. 

Însemnătatea deplină a gratificărilor din copilărie în for- 
marea caracterului adultului este semnalată în special de Levy, 
în lucrările pe tema iubirii (1943, 1944). Pare foarte clar că mul- 
te trăsături caracteristice adultului sănătos sunt consecinţe po- 
zitive ale satisfacerii timpurii a trebuintei de dragoste — de 
pildă, capacitatea de a oferi independenţă celui iubit, de a su- 
porta lipsa dragostei, de a iubi fără a renunţa la autonomie și 
așa mai departe. 

Pentru a formula teoretic această opoziție cât mai clar și di- 
rect posibil, ea presupune că o mamă iubitoare provoacă la 

copil (prin intermediul recompenselor, întăririi, repetitiei, exer- 
sării etc.) o reducere a forței trebuintei de dragoste de-a lungul 
vieții, de pildă o trebuinta mai putin acută de sărut, o tendin- 
ta redusă de a se agăța de ea și asa mai departe. Cea mai bună 
metodă de a învăța un copil să caute afecțiune în toate direcți- 
ile și să tânjească mereu după ea este să-l privezi partial de dra- 
goste (Levy, 1944). Aceasta este o altă ilustrare a principiului 
autonomiei funcționale (vezi pagina 31) care l-a determinat pe 
Allport să fie sceptic fata de teoria contemporană a învățării. 

Toţi profesorii de psihologie au de-a face cu teoria potrivit 
căreia trăsăturile de caracter sunt rezultatul învăţării când vor- 
besc despre gratificarea trebuintelor primare la copii sau de- 
spre experimentarea liberului arbitru. „Dacă iei în braţe copi- 
lul când se trezește din somn, oare nu se va deprinde să 
plângă de câte ori vrea să fie luat în braţe (din moment ce tu 
îi recompensezi plânsul)?“ „Dacă îi permiti copilului să mă- 
nance ce vrea, nu înseamnă că-l rasfeti?” „Dacă dai atenţie far- 
selor jucăușe ale copilului, nu va învăţa să se poarte caraghios 
spre a atrage atenția?“ „Dacă îl lași pe copil să tacă ce vrea, nu 
va dori el mereu să i se facă pe plac?” La aceste întrebări nu 
se poate răspunde numai din perspectiva teoriilor învăţării; 
trebuie să facem apel, în plus, la teoria gratificării și la cea a 
autonomiei funcționale pentru a întregi imaginea. 

Un alt tip de date care susţin legătura dintre satisfacerea 
trebuintelor și formarea caracterului ne este oferit de efectele 
clinice direct observabile ale gratificării. Astfel de date sunt la 
îndemâna oricărei persoane care lucrează direct cu oamenii și 
se regăsesc cu siguranţă în aproape orice contact terapeutic. 

Cel mai simplu mod de a ne convinge este să cercetăm efec- 
tele imediate și directe ale gratificării trebuintelor primare, in- 
cepând cu cele mai puternice. În ceea ce privește trebuintele fi- 
ziologice, în cultura noastră nu privim drept trăsături de 
caracter satisfacerea foamei sau a setei, deși în alte condiții cul- 
turale am putea s-o facem. Totusi, chiar și la acest nivel fizio- 
logic găsim unele cazuri-limită pentru a ne ilustra teza. Cu si- 
guranta, dacă putem să vorbim despre trebuinta de odihnă și 
somn, putem vorbi și despre nesatisfacerea ei și efectele aces- 

teia (somnolenta, oboseală, lipsa energiei si a vitalitatii, poate 
chiar lene, letargie etc.), dar si despre și gratificarea ei și efec- 
tele sale (vivacitatea, vigoarea, pofta de viata). Acestea sunt 
consecinţe imediate ale gratificării unor trebuinte simple, care, 
chiar dacă nu sunt acceptate drept trăsături de caracter, prezin- 
tă cel putin un interes clar pentru cercetătorul personalității. Și 
chiar dacă nu suntem încă obișnuiți să ne gândim astfel, ace- 
lași lucru poate fi spus și despre trebuinta de sex, mai exact de- 
spre categoria obsesiei sexuale și cea contrastantă, a gratifică- 
rii sexuale, pentru care nu avem încă un vocabular onorabil. 

Oricum, atunci când vorbim despre trebuintele de securita- 
te, ne aflăm pe un teren mai ferm. Neliniștea, teama, groaza și 
anxietatea, tensiunea, nervozitatea și neastâmpărul sunt toate 
consecinţe ale nesatisfacerii trebuintei de securitate. Același tip 
de observații clinice evidenţiază clar efecte corespondente ale 
gratificării trebuintei de securitate (pentru care, ca de obicei, 
ne lipsește vocabularul adecvat), cum ar fi lipsa anxietatii, a 
nervozitatii, relaxarea, încrederea în viitor, siguranța de sine, 
securitatea și așa mai departe. Orice cuvinte am folosi, există 
o diferenţă de caracter între individul care se simte în siguran- 
ta și cel care-și duce existenţa ca un spion pe teritoriul inamic. 

La fel stau lucrurile și în cazul celorlalte trebuințe primare 
afective — de apartenență, dragoste, stimă de sine și respect. 
Satisfacerea acestor trebuinte permite apariția unor caracteris- 
tici cum ar fi atitudinea afectuoasă, stima de sine, încrederea 
în sine sau siguranţa. 

La numai un pas de aceste consecinţe caracterologice ime- 
diate ale gratificării trebuintelor se găsesc alte trăsături gene- 
rale, cum ar fi bunătatea, generozitatea, altruismul, larghetea, 
ca opus al meschinăriei, calmul, seninătatea, fericirea, multu- 
mirea și altele asemenea. Acestea par a fi consecinţe ale con- 
secintelor, produse secundare ale satisfacerii trebuintelor ge- 
nerale, adică ale îmbunătățirii generale a vieții psihice, ale 
surplusului, belșugului, abundenței. 

Este evident că învăţarea, în formele sale restrânse și în cele 
largi deopotrivă, joacă și ea un rol important în geneza aces- 
tor trăsături de caracter și a altora. Datele pe care le avem în 

prezent nu ne permit să spunem dacă ea e un factor determi- 
nant mai puternic, și întrebarea ar fi în mod normal conside- 
rată inutilă și dată la o parte. Și totuși, consecinţele accentuă- 
rii uneia sau alteia sunt atât de contrastante, încât trebuie 
măcar să fim conștienți de această problemă. Dacă educarea 
caracterului se poate realiza în clasă, dacă prelegerile, cărţile, 
catehismele și discursurile moralizatoare sunt instrumentele 
cele mai potrivite, dacă predicile și școlile de duminică for- 
mează oameni buni sau dacă viaţa formează un om bun, dacă 
dragostea, căldura, prietenia, respectul și un bun tratament al 
copilului sunt mai importante pentru structura ulterioară a ca- 
racterului său — acestea sunt alternativele oferite de adopta- 
rea uneia sau alteia dintre teoriile formării caracterului și ale 
educației. 


Gratificarea și sănătatea 


Să presupunem că persoana A a trăit câteva săptămâni în- 
tr-o junglă periculoasă, reușind să rămână în viață datorită 
hranei și apei găsite ocazional. Persoana B nu numai că este 
in viata, ci în plus are o pușcă și o peșteră ascunsă, cu o intra- 
re care se poate închide. Persoana C are toate acestea și doi to- 
varăși. Persoana D are hrana, arma, tovarășii, peștera și, în 
plus, are cu el un prieten foarte drag. În fine, persoana E, în 
aceeași junglă, are toate acestea și, în plus, este liderul respec- 
tat al unui grup. De dragul conciziei, îi vom numi pe acești 
oameni: cel care abia supraviețuiește, cel în siguranţă, cel cu 
apartenenţă, cel iubit și cel respectat. 

Dar aceasta nu este doar o serie crescătoare a gratificărilor 
trebuintelor primare; ea este totodată o serie crescătoare a gra- 
delor de sănătate psihicd. Este evident că, restul parametrilor 
fiind egali, o persoană care se află în siguranţă, are apartenen- 


11 În continuare se arată că același continuum al gratificărilor crescătoa- 
re ale trebuintelor poate fi folosit ca bază pentru o posibilă clasificare 
a personalităţilor. Privit ca o serie de etape sau niveluri de maturare 

ta si este iubită va fi mai sănătoasă (potrivit oricărei definiții 
rezonabile) decât cea care e în siguranţă și are apartenenţă, dar 
nu este iubită și se simte respinsă. Și dacă, pe deasupra, per- 
soana câștigă respect și admirație și, datorită acestora, dobân- 
dește stimă de sine, atunci ea e și mai sănătoasă, cu un grad 
mai mare de actualizare a sinelui și mai întreagă ca om. 

Se pare că gradul de gratificare a trebuintelor primare se co- 
relează pozitiv cu gradul de sănătate psihică. Putem să mer- 
gem mai departe și să postulăm limita acestei corelaţii, și anu- 
me că gratificarea completa a trebuintelor primare și sănătatea 
ideală sunt unul și același lucru? Teoria gratificării sugerează o 
astfel de posibilitate (dar vezi Maslow, 1969b). Cu toate că, fi- 
rește, răspunsul la o asemenea întrebare va fi dat de cercetări- 
le viitoare, chiar și simpla enuntare a unei astfel de ipoteze ne 
îndreaptă privirea către realități neglijate și ne determină să pu- 
nem din nou întrebări vechi, rămase fără răspuns. 

De exemplu, trebuie să acceptăm, desigur, că există și alte 
căi de atingere a sănătăţii. Și totuși, fiindcă alegem drumul în 
viata al copiilor noștri, suntem indreptatiti să întrebăm care e 
frecvenţa sănătății datorate gratificării și, respectiv, a celei da- 
torate privării? Cu alte cuvinte, cât de des se ajunge la sănă- 
tate prin ascetism, prin renunţarea la trebuintele primare, prin 
disciplină și prin temperare în situații de frustrare, tragedie și 
nefericire? 

Această teorie ridică și problema spinoasă a egoismului: 
sunt toate trebuintele, ipso facto, egoiste și egocentrice? E ade- 
vărat că actualizarea sinelui, trebuinta ultimă, este definită de 
Goldstein și în cartea aceasta într-un mod foarte individualist, 
dar totuși studierea empirică a oamenilor foarte sănătoși ara- 
tă că aceștia sunt în același timp extrem de individualiști și de 
un egoism puternic, dar sănătos, și foarte plini de compasiu- 
ne și altruiști, așa cum vom vedea în Capitolul 11. 


sau dezvoltare personală în direcția actualizării sinelui, pe parcursul 
vieții individului, el furnizează schema unei teorii a dezvoltării care, 
în linii mari, aproximează și merge în paralel cu sistemul de dezvol- 
tare descris de Freud și Erikson (Erikson, 1959; Freud, 1920). 

Cand avansăm conceptul de sănătate prin gratificare (sau 
sănătate datorată fericirii), ne aliniem implicit la viziunea ace- 
lor autori — Goldstein, Jung, Adler, Angyal, Horney, Fromm, 
May, Buhler, Rogers și alţii, tot mai multi — care postulează o 
anumită tendință pozitivă de creștere a organismului care îl 
conduce, din interior, la dezvoltarea maximă. 

Căci, dacă presupunem că organismul sănătos are, în mod 
paradigmatic, trebuintele primare gratificate și este deci liber 
să tindă spre actualizarea sinelui, prin aceasta presupunem și 
că organismul se dezvoltă din interior, prin tendinţe de matu- 
rizare intrinseci, în sens bergsonian, și nu din exterior, în sen- 
sul comportamentalist al determinismului centrat pe mediu. 
Organismul nevrotic este cel căruia îi lipsește satisfacerea ace- 
lor trebuinte primare care depind întotdeauna de alti oameni. 
El este deci mai dependent de alții, cu un grad mai mic de au- 
tonomie și autodeterminare — modelat mai mult de natura 
mediului decât de natura sa intrinsecă. Firește, relativa inde- 
pendenta fata de mediu găsită la persoana sănătoasă nu pre- 
supune lipsa de schimburi cu mediul; înseamnă doar că, în 
aceste contacte, scopurile persoanei și propria ei natură sunt 
principalii factori determinanti și că mediul este in principal 
un mijloc de atingere a scopurilor ei de actualizare a sinelui. 
Aceasta este adevărata libertate psihică (Riesman, 1950). 


Gratificarea și patologia 


Fără doar și poate, viața ne-a învăţat în ultima vreme câte 
ceva despre patologia belșugului material (trebuinte inferioa- 
re), despre consecinţe precum plictiseala, egoismul, sentimen- 
tul de elitism si de superioritate „binemeritată“, despre fixa- 
tia la un nivel inferior de imaturitate, despre distrugerea 
sentimentului de apartenenţă la comunitate. Evident, o viata 
materialistă, centrată asupra trebuintelor inferioare nu este sa- 
tisfăcătoare prin sine, nici pe termen scurt, nici pe termen lung. 

Dar acum ne confruntăm cu o nouă patologie posibilă, a 
belșugului psihic, adică a consecinţelor negative (aparente) ale 

faptului de a fi iubiti si ingrijiti cu devotament, de a fi adorati, 
admirati, aplaudati si ascultati cu altruism, de a ne afla in cen- 
trul atentiei, de a avea servitori loiali si de a ni se implini do- 
rintele la tot pasul, chiar si ale faptului de a fi obiectul sacrifi- 
ciului de sine si al abnegatiei cuiva. 

E adevărat că nu știm prea multe despre aceste fenomene, 
cu siguranţă nu la un nivel științific consistent. Avem doar în- 
doieli puternice, impresii clinice larg răspândite, opinia din ce 
în ce mai fermă a psihologilor pediatri și educatorilor că sim- 
pla gratificare a trebuintelor primare nu este suficientă, și că, 
de fapt, copilul are nevoie și să resimtă fermitatea, severitatea, 
frustrarea, disciplina și limitele. Cu alte cuvinte, gratificarea 
trebuintelor primare ar trebui să fie definită cu mai multă gri- 
ja, pentru că poate aluneca pe nesimţite în indulgență exage- 
rată, abnegatie, permisivitate fără limite, protejare excesivă și 
adulatie servilă. Dragostea și respectul arătate copilului tre- 
buie să fie împletite cel puţin cu dragostea și respectul de sine 
ca părinte și cele pentru adulți in general. De bună seamă, co- 
piii sunt persoane, dar persoane fără experienţă. Putem fi si- 
guri că vor manifesta lipsă de înțelepciune în multe situații, 
iar în unele, prostie de-a dreptul. 

Patologia determinată de gratificare se poate dovedi a fi, de 
asemenea, în parte, metapatologie, o absenţă a valorilor, a sen- 
sului și a împlinirii în viata. Multi psihologi umaniști și exis- 
tentialisti consideră — deși nu au încă suficiente informaţii 
pentru a fi siguri — că satisfacerea tuturor trebuintelor prima- 
re nu rezolvă automat problemele de identitate, a celor legate 
de sistemul de valori, de chemarea individului în viaţă și de 
sensul existenței. Cel puţin pentru unii oameni, în special pen- 
tru cei tineri, acestea sunt misiuni de viață separate și supli- 
mentare, aflate dincolo de gratificarea trebuintelor primare. 

În fine, vom reaminti două adevăruri prea putin înțelese: 
faptul că oamenii par să nu fie niciodată satisfacuti ori multu- 
miti pe termen lung și — legat de aceasta — faptul că oame- 
nii au tendinţa de a se obișnui cu lucrurile bune din viaţa lor, 
de a le uita, de a le considera de la sine înțelese și chiar de a 
înceta să le prețuiască. Pentru mulți — nu știm câți —, chiar 

si cele mai mari placeri se pot diminua si-si pot pierde nouta- 
tea (Wilson, 1969), si poate fi necesar ca ei să trăiască pierde- 
rea lucrurilor bune din viața lor ca să le poată aprecia din nou. 


Implicații aie teoriei gratificării 


Urmează o enumerare succintă a câtorva dintre cele mai 
importante ipoteze sugerate de teoria gratificării. Altele vor fi 
enumerate în următoarea secțiune. 


Psihoterapia 


Se poate susține probabil că gratificarea trebuintelor pri- 
mare este esențială în dinamica unei reale ameliorări sau vin- 
decări. Trebuie acceptat cu siguranţă că este cel putin unul din- 
tre factori, și încă unul deosebit de important, deoarece până 
acum a fost neglijat. Această teză va fi discutată pe larg în ca- 
pitolul 9. 


Atitudini, interes, gusturi și valori 


Am oferit câteva exemple ale modurilor în care gratifica- 
rea și frustrarea trebuintelor pot determina interesele (vezi si 
Maier, 1949). Am putea merge mult mai departe cu teoria noas- 
tră, incluzând neapărat și o discuţie legată de moralitate, va- 
lori și etică, din moment ce acestea înseamnă mai mult decât 
eticheta, manierele, obiceiurile populare și alte cutume socia- 
le locale. Tendinţa actuală este de a aborda atitudinile, gustu- 
rile, interesele și, mai mult, valorile de orice fel ca și cum sin- 
gurul lor factor determinant ar fi învățarea asociativă 
cultural-locală, adică de parcă ar fi determinate exclusiv de 
forțele arbitrare din mediu. Dar am văzut că este necesar să 
facem apel si la unele cerinţe intrinseci și la efectele gratifică- 
rii trebuintelor organismului. 

Clasificarea tipurilor de personalitate 


Daca ne gândim la gratificarea trebuintelor primare emo- 
tionale ierarhizate ca la un continuum în linie dreaptă, obti- 
nem un instrument util (deși imperfect) pentru clasificarea ti- 
purilor de personalitate. Dacă majoritatea oamenilor au 
trebuinte ale organismului asemănătoare, fiecare persoană 
poate fi comparată cu alta din perspectiva gradului de satis- 
facere a trebuintelor. Acesta este un principiu holistic, pentru 
că realizează clasificarea persoanelor întregi în cadrul unui 
continuum, nu părți sau aspecte ale persoanelor în continu- 
umuri multiple, fără legătură între ele. 


Plictiseala și interesul 


În definitiv, ce e plictiseala, dacă nu un exces de gratifica- 
re a trebuintelor? Și totuși, vom găsi și aici probleme nerezol- 
vate și nepercepute. De ce contactul repetat cu pictura A, prie- 
tenul A, muzica A produce plictiseală, în timp ce același 
număr de contacte cu pictura B, prietenul B, muzica B produ- 
ce interes crescut și o plăcere mai mare? 


Fericirea, bucuria, multumirea, exaltarea și extazul 


Ce rol joacă gratificarea trebuintelor în producerea trăiri- 
lor afective pozitive? Cei care studiază afectivitatea și-au limi- 
tat prea multă vreme studiile la efectele afective ale frustrării. 


Efectele sociale 


În următoarea secțiune sunt enumerate diversele moduri 
în care gratificarea pare să determine efecte sociale pozitive. 
Adică, înaintăm spre a fi studiată mai în amănunt teza că sa- 
tisfacerea trebuintelor primare (toate elementele fiind constan- 

te, lăsând la o parte câteva excepţii nedumeritoare și neglijând 
pentru moment efectele dezirabile ale privării și disciplinei) 
împinge persoana spre mai bine nu numai în privinţa struc- 
turii caracterului, ci și în calitate de cetățean pe scena nationa- 
lă și internaţională și în relaţiile directe cu ceilalți. Posibilele 
implicaţii pentru teoriile politice, economice, educaționale, is- 
torice și sociologice sunt deopotrivă uimitoare și evidente 
(Aronoff, 1967; Davies, 1963; Myerson, 1925, Wootton, 1967). 


Nivelul de frustrare 


Într-un anumit sens, oricât de paradoxal ar părea, gratifi- 
carea trebuintelor e un factor determinant al frustrării lor. Afir- 
matia este adevărată pentru ca trebuintele superioare nici mă- 
car nu vor deveni conștiente până nu vor fi satisfăcute 
trebuintele inferioare, dominante. Și, într-un anumit sens, până 
ce nu devin conștiente nu pot provoca sentimente de frustra- 
re. O persoană care abia supraviețuiește nu se va preocupa 
prea mult de aspectele superioare ale vieţii, de studiul geome- 
triei, dreptul la vot, mândria civică sau de respect; ea va fi pre- 
ocupată în principal de lucrurile elementare. E necesar un anu- 
mit grad de gratificare a trebuintelor primare pentru ca 
persoana sa se ridice la un nivel de civilizatie suficient de inalt 
încât să simtă frustrare în raport cu problemele personale mai 
complexe, cu cele sociale și intelectuale. 

În consecință, putem accepta că, deși majoritatea oameni- 
lor sunt condamnați să-și dorească ceea ce nu pot avea, este 
totuși indicat să luptăm pentru o mai bună satisfacere a tutu- 
ror. Astfel, învăţăm să nu așteptăm miracole de la nici o refor- 
mă socială luată izolat (de exemplu, dreptul de vot al femeii, 
educaţia gratuită, votul secret, sindicatele, alegerile locale di- 
recte și asigurarea de locuințe adecvate) și, în același timp, să 
nu subestimăm realitatea progresului lent. 

Dacă o persoană trebuie să se simtă frustrată sau ingrijo- 
rată, e mai bine pentru societate ca ea să-și facă griji în privin- 
ta sfârșitului războiului, și nu a foamei sau frigului. In mod 

evident, creșterea nivelului de frustrare (dacă putem vorbi de- 
spre frustrări mai mari sau mai mici) nu are numai consecin- 
te personale, ci și sociale. Aproximativ același lucru se poate 
spune și despre nivelul de vinovăţie sau rușine. 


Distracţia, lipsa de țeluri și comportamentul aleator 


Deși remarcată de multă vreme de filosofi, artiști și poeţi, 
zona comportamentală a fost ciudat de ignorată de psihologi. 
Un posibil motiv ar fi dogma general acceptată că toate com- 
portamentele sunt motivate. Fără a intenționa să contrazicem 
acum această afirmație eronată (în opinia autorului), nu poa- 
te fi contestat faptul observabil că, imediat după satisfacerea 
trebuintei, individul își permite să se elibereze de presiune, 
încordare, urgenţă și necesitate, ca să lenevească, să trândă- 
vească, să se relaxeze, să lucreze fără tragere de inimă, să fie 
pasiv, să se bucure de soare, să aranjeze lucrurile, să decore- 
ze casa, să curețe vasele și oalele, să se joace si să se amuze, 
să observe te miri ce, să fie superficial și fără tel, să înveţe în- 
tâmplător și nu organizat; într-un cuvânt, să fie (relativ) ne- 
motivat. Gratificarea trebuintelor permite apariția comporta- 
mentului nemotivat (vezi capitolul 6 pentru o discuţie mai 
complexă). 


Autonomia trebuintelor superioare 


Deși în general e adevărat că înaintăm către nivelul tre- 
buintelor superioare ca urmare a satisfacerii celor inferioare, 
se poate totuși observa că, odată atinse aceste trebuinte supe- 
rioare, împreună cu gusturile și valorile asociate, ele pot de- 
veni autonome, astfel că nu mai depind de satisfacerea tre- 
buintelor inferioare. Persoanele aflate în această situaţie pot 
ajunge chiar să dispretuiasca și să respingă gratificarea tre- 
buințelor inferioare, care a făcut posibilă viata lor „superioa- 
ră“, cam în același fel în care bogătașii din generaţia a treia se 

rusineaza de predecesorii lor din prima generatie sau in care 
copiii educați ai imigranţilor se rușinează de părinţii lor mai 
neciopliti. 


Influenta gratificarii 


Urmează o listă parțială a fenomenelor determinate în 
mare măsură de gratificarea trebuintelor primare. 


A. Volitiv-afective 

1) Sentimente de satietate și plinătate legate de mâncare, 
sex, somn și așa mai departe, și, ca efecte secundare, sta- 
re de bine, sănătate, energie, euforie, mulțumire fizică 

2) Sentimente de siguranţă, liniște, securitate, protecție, 
lipsa pericolului și a amenințării 

3) Sentimente de apartenenţă, de a fi membru într-un 
grup, de identificare cu obiectivele și cu reușitele aces- 
tuia, de a fi acceptat sau de a avea locul propriu, senza- 
tia de „acasă“ 

4) Sentimente de iubire împărtășită, de a merita iubirea, 
de identificare cu cel iubit 

5) Sentimente de autonomie, stimă de sine, preţuire și în- 
credere în sine; sentimentul capacității personale, al re- 
ușitei, competenţei, succesului, tăriei Eului, al respectu- 
lui meritat, prestigiului, independenţei și capacității de 
lider 

6) Sentimente de actualizare a sinelui, de împlinire de sine, 
realizare, sentimentul dezvoltării continue și de fructi- 
ficare tot mai mare a resurselor și al potenţialului per- 
sonal, și, decurgând de aici, sentimentul de creștere, ma- 
turizare, sănătate și autonomie 

7) Satisfacerea curiozitatii, sentimentul de a învăţa și de a 
ști tot mai mult 

8) Satisfacerea trebuintei de înțelegere, tot mai multă sa- 
tisfactie de tip filosofic; evoluţia către o viziune religioa- 
să sau filosofică din ce în ce mai complexă și mai uni- 

tară; amplificarea percepției conexiunilor și relațiilor; 
venerație; angajament fata de valori 

Satisfacerea trebuintei de frumuseţe, emoții intense, so- 
cul plăcut al simțurilor, desfătare, extaz, simțul sime- 
triei, al potrivirii, adecvării sau perfecțiunii 

Apariţia trebuintelor superioare 

Dependenţă sau independență temporară sau pe ter- 
men lung de anumiţi factori de satisfacere; tot mai mul- 
tă independenţă și dispreț fata de trebuintele inferioa- 
re și factorii de satisfacere a acestora 

Aversiune și simtaminte de apetit 

Plictiseală și interes 

Imbunătăţirea valorilor; rafinarea gusturilor; alegeri mai 
bune 

Posibilitate și intensitate crescute de a resimti entu- 
ziasm; fericire, bucurie, desfătare, mulțumire, calm, se- 
ninătate, triumf; o viata afectivă pozitivă și mai bogată 
Mai mare frecvenţă a apariţiei extazului, experiențelor 
de vârt, trăirilor de tip orgasmic, exaltării și experien- 
telor mistice 

Schimbări în privinţa nivelului de aspirație 

Schimbări în privinţa nivelului de frustrare 

Înaintarea către metamotivatie și valorile lăuntrice 
(Maslow, 1964a). 


B. Cognitive 


Cogniţie de toate tipurile mai pătrunzătoare, mai efi- 
cientă, mai realistă; o mai bună testare a realității 
Capacitati intuitive îmbunătățite; presimtiri mai bune 
Experiente mistice cu iluminări și revelații 

Centrare mai bună pe realitate, obiecte și probleme; mai 
puțină proiecție și egocentrism; cognitie mai pronunțat 
transpersonală și transumană 

Îmbunătățire a concepţiei și filosofiei despre lume (în 
sensul de a deveni mai autentic, mai realist, mai puţin 
distructiv pentru ceilalți și pentru sine, cu orizont mai 
larg, mai integrat și mai holistic etc.) 

Mai multă creativitate, artă, poezie si muzică, intelep- 
ciune, știință 

Mai puțină conventionalitate rigidă, de tip robotic; mai 
puțină stereotipie și categorizare compulsiva (vezi ca- 
pitolul 17); o mai bună percepție a unicitatii individua- 
le, prin ecranul impus de categoriile și clasificările im- 
puse de oameni; mai puţină dihotomizare 

Multe dintre atitudinile profunde, de bază (respect de- 
mocratic, fundamental, fata de toți oamenii, afecțiune 
pentru alții, dragoste și respect pentru cei de altă vârstă, 
sex și rasă) 

Scăderea preferintei și nevoii de familiar, in special în 
ce privește lucrurile importante; mai puțină teamă de 
necunoscut și nou 

Creșterea posibilității de învățare incidentala sau latentă 
Mai puţină nevoie de simplitate; mai multă plăcere în 
fata complexității 


C. Trăsături de caracter 


1) 
2) 
3) 
4) 
5) 
6) 
7) 


8) 
9) 


Mai mult calm, mai multă liniște, seninătate, pace laun- 
trică (opus tensiunii, nervozitatii, nefericirii, tristetii) 
Bunătate, amabilitate, compasiune, altruism (opus cru- 
zimii) 

Generozitate sănătoasă 

Larghete (opus meschinăriei, rautatii, micimii) 
Independenţă, respect și stimă de sine, încredere in cei- 
lalti și în propria persoană 

Sentimente de siguranţă, liniște interioară și absenţă a 
pericolelor 

Prietenie (opus ostilitatii) 

Toleranta crescută la frustrare 

Îngăduinţă, interes față de diferenţele dintre oameni si 
aprobare a lor și, prin urmare, lipsa prejudecatilor și a 
ostilității generalizate (dar nu și pierderea discernămân- 
tului); un sentiment mai profund de apartenenţă la fa- 
milia umană; camaraderie, iubire frățească, respect pen- 
tru ceilalți 

Mai mult curaj, mai puțină frică 

Sănătate psihică si toate efectele sale secundare; inde- 
partare de nevroză, de personalitatea psihopata si poa- 
te chiar de psihoză 

Un spirit democratic mai profund (respect autentic și 
neinhibat pentru ceilalți, dacă îl merită) 

Relaxare, mai puțină tensiune 

Mai multă onestitate, autenticitate, franchete; mai puti- 
na fatarnicie și ipocrizie 

Voinţă mai puternică; mai multă plăcere în asumarea 
responsabilitatii 


D. Interpersonal 


1) Un mai bun cetăţean, vecin, părinte, prieten, iubit 

2) Mai mare deschidere și dezvoltare politică, economică, 
religioasă, educațională 

3) Respect pentru copii, angajaţi, minorități și alte catego- 
rii cu mai puțină putere 

4) Mai multă democrație, mai putin autoritarism 

5) Mai puţină ostilitate nejustificată și mai multă priete- 
nie; mai mult interes fata de ceilalți, identificare mai fa- 
cilă cu alții 

6) Mai bună capacitate de evaluare a oamenilor, alegeri 
mai bune, ca, de exemplu, în ceea ce privește prietenii, 
iubiții, liderii 

7) O persoană mai agreabilă, mai atrăgătoare; mai frumoa- 

| să 

8) Un maibun psihoterapeut 

E. Diverse 

1) Imagine schimbată a raiului, iadului, utopiei, vieții 
bune, succesului și eșecului etc. 

2) Deplasare către valorile mai înalte; către o viata ,,spiri- 
tuală“ mai înaltă 

3) Schimbări la nivelul tuturor comportamentelor expre- 


sive (de exemplu zâmbetul, râsul, expresiile faciale, ati- 
tudinea, mersul, scrisul de mână); deplasare către un 

comportament mai expresiv și mai putin de confrunta- 
re cu situaţiile 

Schimbări în ceea ce privește nivelul energetic, letargie, 
somn, liniște, odihnă, vioiciune 

Speranta, interes față de viitor (opus moralului scăzut, 
apatiei, lipsei de plăcere) 

Schimbări în ceea ce privește viata onirică, viata fantas- 
matică, amintirile timpurii (Allport, 1959) 

Schimbări în moralitate (bazată pe caracter), etică, va- 
lori 

Îndepărtare de modul de viata bazat pe ideea de victo- 
rie sau înfrângere, competiţie și joc cu sumă nulă 

Capitolul 4 


O reexaminare a teoriei instinctelor 


Importanţa reexaminării 


Teoriile despre trebuintele primare pe care le-am schițat in 
capitolele precedente sugerează și chiar reclamă o reconside- 
rare a teoriei instinctelor, fie și numai datorită necesității de a 
face diferenţa între ceea ce este mai mult sau mai putin pri- 
mar, sănătos și firesc. 

Există, de asemenea, un număr considerabil de abordări 
teoretice, clinice și experimentale care indică aceeași direcție, 
anume nevoia de a reevalua teoria instinctelor și poate chiar 
de a o reinsufleti într-o formă sau alta. Toate acestea sprijină 
un fel de scepticism fata de accentul actual, aproape exclusiv 
pus de psihologi, sociologi și antropologi pe maleabilitatea, 
flexibilitatea și adaptabilitatea omului și pe capacitatea lui de 
a învăţa. Oamenii par să fie mult mai independenţi si mai au- 
tonomi decât recunosc teoriile psihologice actuale. 

Cercetătorii contemporani susțin că organismul este mai de 
încredere, mai autoprotector, mai autonom și mai capabil de 
autodirectionare decât se crede de obicei (Cannon, 1932; 
Goldstein, 1939; Levy, 1951; Rogers, 1954, și alţii). In plus, se 
poate adauga ca diferite evolutii au demonstrat necesitatea te- 
oretică de a postula un fel de tendinţă a organismului spre cres- 
tere pozitivă sau de actualizare a sinelui, diferită de tendința 
lui de conservare, echilibrare sau homeostazică și de cea de a 
reacționa la impulsurile venite din exterior. Acest tip de ten- 
dinta către creștere sau actualizare a sinelui a fost postulată în- 

tr-o formă vagă sau alta de diferiți gânditori, ca Aristotel sau 
Bergson, și de multi alti filosofi. În rândul psihiatrilor, psihana- 
liștilor și psihologilor, a fost considerată necesară de către 
Goldstein, Bühler, Jung, Horney, Fromm, Rogers și mulți alții. 

Poate că totuși cea mai importantă influenţă favorabilă re- 
examinării teoriei inctinctelor a reprezentat-o experiența psi- 
hoterapeutilor, în special a psihanaliștilor. În acest domeniu, 
logica realităţii, oricât de neclară, a fost imposibil de ignorat; 
terapeutul a fost obligat inexorabil să facă diferenţa între do- 
rintele (trebuintele sau impulsurile) elementare și cele mai pu- 
tin elementare. Este foarte simplu: nesatisfacerea anumitor tre- 
buinte are rezultate patologice, in timp ce a altora, nu. La fel, 
satisfacerea anumitor trebuinte aduce sănătate, a altora, nu. 
Aceste trebuinte sunt incredibil de recalcitrante și de încăpă- 
tanate. Rezistă la toate lingușirile, substitutele, mituirile și al- 
ternativele; nimic nu le multumeste decat satisfacerea lor spe- 
cifică și intrinsecă. Conștient sau nu, tanjim dupa ele si le 
căutăm toată viata. Se comportă întotdeauna ca realități inca- 
patanate, ireductibile, definitive si de neanalizat, care trebuie 
luate ca atare sau ca puncte de plecare incontestabile. Ar tre- 
bui să conteze decisiv faptul că aproape toate școlile de psi- 
hiatrie, psihanaliză, psihologie clinică, asistenţă socială sau te- 
rapie pediatrică a fost nevoite să postuleze o doctrină a 
nevoilor asemănătoare instinctelor, indiferent cât de tare s-ar 
fi aflat în dezacord cu alte aspecte. 

Inevitabil, astfel de experienţe ne amintesc de caracteristi- 
cile speciei, de constituţie si de ereditate, nu de obisnuinte su- 
perficiale, ușor de manipulat. Oricând a trebuit făcută o ale- 
gere între aceste două alternative de rezolvare a dilemei, 
terapeutul a ales aproape întotdeauna ca piatră de temelie in- 
stinctul, și nu reacția condiționată sau obisnuinta. E păcat, fi- 
rește, că s-a întâmplat așa, căci, după cum vom vedea, există 
și alternative intermediare, mai valide, dintre care putem ale- 
ge acum în mod mai satisfăcător; există mai mult de două al- 
ternative de rezolvare a dilemei. 

Dar un lucru pare clar: din punctul de vedere al teoriei di- 
namice generale, teoria instinctelor, așa cum o prezintă în spe- 

cial McDougall si Freud, avea anumite virtuți insuficient apre- 
ciate la momentul respectiv, poate pentru că greșelile ei erau 
mult mai evidente. Teoria instinctelor accepta faptul că oame- 
nii acționează autonom; că firea lor și mediul ambiant contri- 
buie la determinarea comportamentului; că firea lor le oferă 
un cadru predeterminat de scopuri, obiective sau valori; că, 
cel mai adesea, în condiţii favorabile, lucrurile pe care și le do- 
resc sunt cele de care au nevoie (ce e bine pentru ei) pentru a 
nu se îmbolnăvi; că toți oamenii formează o singură specie 
biologică; că numai dacă individul își înțelege motivațiile și 
obiectivele, comportamentul lui capătă sens; și că, per ansam- 
blu, organismele lăsate să se descurce cu propriile resurse ma- 
nifestă adesea un fel de eficienţă sau înțelepciune biologică ce 
trebuie explicată. 


O critică la adresa teoriei 
tradiţionale a instinctelor 


Vom afirma aici că multe dintre greșelile făcute de teoreti- 
cienii instinctelor, deși profunde și demne de a fi respinse, nu 
au fost în nici un caz intrinseci sau inevitabile și, mai mult, că 
un mare număr dintre aceste greșeli au fost săvârșite deopo- 
trivă de instinctiviști și de criticii acestora. 


Reductionismul 


Majoritatea antiinstinctivistilor, cum ar fi Bernard, Watson, 
Kuo si altii, au criticat in anii 1920 si 1930 teoria instinctelor 
pe motiv că acestea nu pot fi descrise în termeni specifici de 
stimul-răspuns. Afirmația se reduce, practic, la acuzaţia că in- 
stinctele nu se conformează la simpla teorie comportamenta- 
listă. Este adevărat; într-adevăr, nu se conformează. Totusi, o 
astfel de critică nu mai este astăzi luată în serios de psihologii 
de orientare dinamică și umanistă, care consideră cu toţii că 
este imposibil să definești orice calitate ori activitate umană 

importantă, în întregul ei, doar din perspectiva stimul-răs- 
puns. 

O astfel de încercare poate duce numai la confuzie. Putem 
lua drept exemplu tipic confundarea reflexului cu clasicul in- 
stinct inferior, animalic. Ultimul este un simplu act motor; cel 
dintâi este și asta, dar și mult mai mult decât atât: impuls pre- 
determinat, comportament expresiv, comportament de con- 
fruntare, obiectiv și afect. 


Abordarea „tot sau nimic“ 


Nu există nici un motiv pentru care să fim obligați să ale- 
gem între instinctul întreg, complet, și non-instinct. De ce n-ar 
exista și rămășițe de instincte, aspecte de tip instinctual doar 
ale impulsului sau doar ale comportamentului, diferențe de 
grad, instincte parțiale? l 

Prea multi autori au folosit fără discriminare cuvântul in- 
stinct, referindu-se la trebuinta, scop, abilități, comportamen- 
te, percepție, exprimare, valoare si fenomenele emoționale în- 
sotitoare, luate izolat sau in combinație. Rezultatul a fost un 
talmes-balmes de întrebuințare laxă a termenului, în care 
aproape fiecare reacție umană a fost caracterizată drept pul- 
sională de un autor sau altul, după cum au arătat Marmor 
(1942) și Bernard (1924). 

Ipoteza noastră principală este aceea că impulsurile impe- 
rioase sau trebuintele primare umane pot fi înnăscute, cel putin 
în măsură apreciabilă. Comportamentul, abilitățile, cognitia 
sau afectivitatea pertinente nu trebuie să fie înnăscute și ele, 
ci poi fi (potrivit ipotezei noastre) dobândite sau expresive. 
(Fără îndoială, ereditatea determină puternic sau face posibi- 
le multe capacități și abilități umane, de exemplu vederea în 
culori, dar acest aspect nu ne interesează momentan.) Cu alte 
cuvinte, componenta ereditară a trebuintelor primare poate fi 
considerată drept simplă deficiență volitivă, fără legătură cu 
vreun comportament intrinsec de atingere a obiectivelor, ce- 
rinta oarbă, fără direcție, ca și pulsiunile Se-ului postulate de 

Freud. (Vom vedea mai departe ca factorii de satisfacere a tre- 
buintelor primare par să fie si ei intrinseci într-un mod defi- 
nibil.) Ce trebuie învățat este comportamentul îndreptat spre 
scop (de confruntare cu situațiile). 

A fost o greșeală atât pentru instinctivisti, cât si pentru ad- 
versarii lor, să gândească în termenii unei dihotomii absolute 
și nu în termeni de grad. Cum se poate spune că un set com- 
plex de reacţii este determinat fie complet, fie deloc de eredita- 
te? Nu există structură, oricât de simplă, darămite reacție com- 
pletă, care să aibă doar factori determinanti genetici. La cealaltă 
extremă, este la fel de evident că nimic nu iese complet de sub 
incidența eredității, căci oamenii sunt o specie biologică. 

O consecinţă creatoare de confuzie a acestei dihotomii este 
tendinţa de a defini orice activitate ca fiind nepulsională dacă 
se poate demonstra că a avut loc cât de puțină învăţare sau, 
dimpotrivă, de a defini o activitate ca fiind pulsională în ca- 
zul în care se poate demonstra că există o cât de mică influen- 
ta ereditară. Astfel de dispute probabil că nu vor fi rezolvate 
niciodată, din moment ce e ușor de demonstrat ambele feluri 
de determinare pentru aproape toate sau chiar toate impulsu- 
rile imperative, abilitățile sau trăirile afective. 


Forțe copleșitoare 


Instinctul animalic a fost paradigma folosită de teoreticie- 
nii instinctelor. Faptul a condus la diferite greșeli, cum ar fi ig- 
norarea căutării unor instincte caracteristice numai pentru spe- 
cia umană. Cea mai înșelătoare lecţie învățată de la animalele 
inferioare a fost însă axioma că instinctele sunt puternice, in- 
tense, imposibil de modificat, de controlat și de reprimat. 
Acest lucru poate fi adevărat pentru somoni, broaște sau le- 
mingi, dar în nici un caz pentru om. 

Dacă, așa cum considerăm, trebuintele primare au o bază 
ereditară consistentă, s-ar putea să fi făcut o mare greșeală 
când am căutat instincte doar cu ochiul liber și am considerat 
drept entitate instinctuală numai ceea ce era evident și incon- 

testabil independent de forțele mediului și mai puternic decât 
ele. De ce să nu existe trebuinte care, deși asemănătoare cu in- 
stinctele, să fie cu ușurință reprimate, suprimate sau contro- 
late în alt fel și care sunt cu ușurință mascate, modificate sau 
chiar suprimate de obisnuinte, sugestii, presiuni culturale, vi- 
novatie și așa mai departe (așa cum, de pildă, pare să se în- 
tâmple în cazul trebuintei de dragoste)? Cu alte cuvinte, de ce 
nu și instincte slabe? 

S-ar putea ca puterea motivatoare din spatele atacului cul- 
turaliștilor la adresa teoriei instinctelor să vină în mare parte 
din această identificare eronată a instinctelor cu puterea co- 
pleșitoare. Experienţa fiecărui etnolog contrazice o astfel de 
presupunere, și astfel atacul devine de înţeles. Dar dacă am 
arăta respectul cuvenit și pentru dimensiunea culturală, și 
pentru cea biologică, și dacă am considera cultura ca fiind o 
forță mai puternică decât trebuinta instinctuală, atunci n-ar 
părea un paradox, ci ceva de la sine înţeles că trebuie să pro- 
tejăm trebuintele instinctuale slabe, subtile și fragile, pentru 
ca ele să nu fie copleșite de cultura mai puternică, dominan- 
tă, și nu invers. Așa ar sta lucrurile chiar dacă aceleași trebuin- 
te instinctuale sunt într-un alt sens puternice — persistă, cer 
să fie satisfăcute, nesatisfacerea lor are consecinţe patologice 
profunde, și așa mai departe. 

În demonstrarea acestor idei poate fi util un paradox. Con- 
siderăm că terapiile de descoperire, de revelaţie, abisale — în- 
tre care se numără aproape toate tipurile de terapie, mai pu- 
țin hipnoza și terapia comportamentală — înseamnă, dintr-un 
punct de vedere, o revelare, o recuperare, o întărire a tendin- 
telor noastre pulsionale slăbite și pierdute, a sinelui nostru ani- 
malic deghizat, a biologiei noastre subiective. Acest scop ul- 
tim se vede și mai clar în așa numitele ateliere de dezvoltare 
personală. Acestea — terapiile și atelierele deopotrivă — sunt 
eforturi costisitoare, de lungă durată, cer în ultimă instanţă o 
viata întreagă de luptă, răbdare și tărie sufletească, și chiar si 
așa ar putea eșua. Dar câte pisici, câte păsări, câți câini au ne- 
voie de ajutor ca să descopere cum să fie pisică, pasăre sau câi- 
ne? Vocea impulsurilor lor este perfect audibilă, clară și de 

neconfundat, în timp ce a noastră este slabă, confuză si ușor 
de trecut cu vederea, astfel încât avem nevoie de ajutor pen- 
tru a O auzi. 

Acest fapt explică de ce naturaletea animalică se vede cel 
mai clar la oamenii aflaţi în procesul de actualizare a sinelui 
și cel mai putin clar la cei nevrotici sau la „bolnavii normali“. 
Am putea merge chiar până la a afirma că boala înseamnă de- 
seori exact pierderea naturii animalice. Astfel, cea mai eviden- 
tă apartenenţă la specie și animalitate se vede, în mod para- 
doxal, la oamenii cu spiritualitatea cea mai profundă, cei mai 
sfinți și înţelepţi, cei mai rationali (ca organism). 


Impulsuri primitive 


Din concentrarea pe instinctele animalice derivă o altă gre- 
șeală. Din motive obscure, pe care numai istoricii ar putea să 
le descopere, civilizația occidentală a considerat în general că 
animalul din noi este unul rău și că impulsurile noastre pri- 
mitive sunt rele, lacome, egoiste și ostile.12 

Teologii le-au numit păcat originar sau diavol. Freudienii 
le-au numit Se, iar filosofii, economiștii și educatorii l-au nu- 
mit în diverse feluri. Darwin s-a identificat atât de tare cu 
această viziune, încât a văzut numai competiție în lumea ani- 
mală, trecând complet cu vederea cooperarea, care este la fel 
de frecventă și pe care Kropotkin a sesizat-o atât de ușor. 

O expresie a acestei viziuni asupra lumii a constituit-o 
identificarea animalului din noi cu lupii, tigrii, porcii, vultu- 
rii sau șerpii, și nu cu animale mai bune sau măcar mai blân- 
de, ca elefantul, căprioara, câinele sau cimpanzeul. Am putea 


12 „Nu e posibil ca latura primitivă și inconștientă a naturii umane să fie 


îmblânzită eficient sau chiar transformată radical? Dacă nu, civiliza- 
tia este condamnată.“ (Harding, 1947, p. 5) „Dincolo de fațada decen- 
tă a constientei, cu ordinea sa disciplinată, morală si cu bunele sale in- 
tentii, pândesc forțele pulsionale grosolane ale vieţii, ca niște monștri 
ai adâncurilor — mereu devoratori, războinici, mereu înmulţindu-se.“ 
(Harding, 1947, p. 1) 











4 / O reexaminare a teoriei instinctelor 141 


denumi asta interpretarea firii noastre lăuntrice drept animal 
rău și am putea arăta că, dacă trebuie să facem raționamente 
despre oameni pornind de la animale, ar fi mai indicat să le 
alegem pe cele mai apropiate de noi, maimutele antropoide. 


Dihotomia instinct-ratiune 


Am văzut că instinctele și adaptarea flexibilă, cognitivă, la 
nou tind să se excludă reciproc pe scara filogenezei. Cu cât re- 
găsim mai mult una din ele, cu atât ne putem aștepta să gă- 
sim mai puţin din cealaltă. Din cauza asta s-a făcut greșeala 
vitală și chiar tragică (din perspectiva consecințelor istorice) 
de a vedea dihotomic, din vremuri imemoriale, impulsul in- 
stinctual și rațiunea la ființa umană. Rareori s-a gândit cineva 
că, la om, ambele ar putea fi asemănătoare instinctelor și, chiar 
mai important, că rezultatele sau scopurile lor implicite ar pu- 
tea fi identice și sinergice, nu antagonice. 

Noi afirmăm că impulsul de a cunoaște și înţelege poate 
tot atât de volitiv ca trebuintele de apartenenţă sau dragoste. 

În dihotomia sau contrastul obișnuit instinct-rațiune sunt 
așezate în opoziție reciprocă un instinct și o rațiune prost de- 
finite. Dacă ar fi corect definite, în acord cu cunoștințele mo- 
derne, n-ar fi văzute în contrast sau opoziție și nici măcar ca 
entități foarte diferite. Rațiunea sănătoasă, așa cum o definim 
azi, și impulsurile de tip instinctual sănătoase se îndreaptă în 
aceeași direcție și nu se află în opoziţie la persoanele sănătoa- 
se (deși ar putea fi antagonice la persoanele bolnave). Un sin- 
gur exemplu: toate datele științifice disponibile azi arată că e 
indicat din punct de vedere psihiatric să protejăm, să accep- 
tăm, să iubim și să respectăm copiii. Dar asta este tocmai ce-și 
doresc ei (instinctiv). În acest sens foarte tangibil și verificabil 
din punct de vedere științific afirmăm că probabil trebuintele 
de tip instinctual și rațiunea sunt sinergice și nu antagonice. 
Antagonismul lor aparent este artificial, produsul preocupă- 
rii exclusive pentru bolnavi. Dacă afirmaţia noastră se dove- 
deste adevărată, vom fi rezolvat astfel problema veche de 

secole: cine ar trebui să conducă, rațiunea sau instinctul — în- 
trebare acum la fel de demodată ca o alta: cine ar trebui să con- 
ducă într-o căsnicie reușită, soțul sau soția? 


Antagonismul între instincte si societate 


Impulsurile de tip instinctual slabe au nevoie de o cultură 
favorabilă ca să apară, să se exprime și să fie satisfăcute, fiind 
distruse cu ușurință de condiţiile culturale nefavorabile. So- 
cietatea noastră, de exemplu, trebuie să fie îmbunătățită con- 
siderabil înainte ca trebuintele ereditare slabe să se poată as- 
tepta la gratificare. A accepta drept intrinsec un antagonism 
între instincte și societate, între interesele personale și cele so- 
ciale este un teribil petitio principii. Poate are drept principală 
scuză faptul că, în societatea bolnavă, ca și la individul bol- 
nav, tinde să se adeverească. Dar nu trebuie să se adevereas- 
că.13 Iar într-o societate bună, nu poate fi adevărat. În condiţii 
sociale sănătoase, interesele individuale și sociale sunt siner- 
gice, nu antagonice. Falsa dihotomie persistă numai deoarece 
concepțiile eronate asupra intereselor sociale și individuale 
sunt firești în contexte individuale și sociale negative. 


Separarea instinctelor 


O lipsă a teoriei instinctelor, ca și a altor teorii ale motiva- 
tiei, a fost nesesizarea faptului că impulsurile sunt legate di- 
namic între ele, într-o ierarhie a forței diferenţiate. Dacă im- 
pulsurile sunt abordate independent unele de altele, diferite 
probleme vor rămâne nerezolvate și se vor crea multe pseu- 
doprobleme. De exemplu, calitatea esențialmente holistică sau 
unitară a vieţii motivationale nu poate fi sesizată și se creea- 
ză problema nerezolvabilă a alcătuirii de liste de motive. În 


15 Vezi descrierile societăților sinergice în Benedict (1970) și Maslow 
(1964b, 1965b) 

plus, se pierde principiul valorii sau al alegerii, care ne per- 
mite să spunem că o trebuinta este superioară alteia, mai im- 
portantă sau chiar mai fundamentală. Singurul lucru pe care 
il poate face o trebuinta luată izolat este să facă presiuni spre 
a fi satisfăcută, adică în direcția propriei anihilări. Astfel se 
deschide pentru instincte poarta teoretică spre moarte, laten- 
ta, homeostazie, mulțumire și echilibru. 

Aceste afirmaţii scapă din vedere faptul evident că satisfa- 
cerea oricărei trebuinte permite, prin potolirea ei, apariția în 
prim-plan pentru a-și cere drepturile a altor trebuinte, mai sla- 
be, anterior date la o parte. Trebuintele nu mor niciodată. Gra- 
tificarea uneia dă la iveală o alta. 


Restrictionarea instinctelor 


Interpretarea instinctelor drept animalice și negative s-a 
corelat cu așteptarea ca ele să se vadă cel mai clar la nebuni, 
nevrotici, criminali, la cei slabi de minte sau la disperaţi. 
Ideea decurge firesc din doctrina care spune că rațiunea, con- 
știința și etica nu sunt altceva decât o fațadă dobândită, cu 
caracter complet diferit fata de ceea ce se află dedesubt, iar 
raportul dintre ele și ceea ce se află dedesubt e cel dintre că- 
tușe și prizonier. Din această greșeală decurge considerarea 
civilizaţiei și a tuturor instituțiilor ei — școală, biserică, curte 
de justiție, legislație — drept forte care restrictioneaza ani- 
malitatea negativă. 

Greșeala este atât de însemnată, atât de tragică, încât poa- 
te fi comparată din perspectiva importanţei istorice cu greșeli 
precum credinţa în dreptul divin al regilor, în exclusiva vali- 
ditate a unei singure religii, în negarea evolutionismului sau 
în credința că pământul este plat. Orice credinţă care-i face pe 
oameni să n-aibă încredere în ei înșiși și unul în altul și să nu- 
trească un pesimism lipsit de realism fata de posibilităţile 
umane trebuie considerată parțial responsabilă pentru fiecare 
război purtat vreodată, pentru fiecare antagonism rasial și 
pentru fiecare masacru religios. 

A admite ca trebuintele de tip instinctual nu sunt rele, ci 
neutre sau bune ar insemna rezolvarea si disparitia unei mul- 
timi de pseudoprobleme. 

Ca să luăm un singur exemplu, instruirea copiilor ar fi re- 
volutionata până la punctul în care s-ar înceta folosirea unui 
cuvânt cu atât de multe conotaţii urâte precum „instruire“. Ac- 
ceptarea cerințelor animalice legitime ne-ar împinge spre gra- 
tificarea, nu spre frustrarea lor. 

În cultura noastră, copilul care suferă privatiuni medii, in- 
complet enculturat (adică incomplet privat de animalitatea să- 
nătoasă si dezirabilă) continuă să ceară admiraţie, siguranță, 
autonomie, afecțiune și așa mai departe, pe diferitele căi co- 
pilărești pe care le poate inventa. Reacţia obișnuită a adultu- 
lui sofisticat este să spună „O! se dă în spectacol, atâta tot!” 
sau „Încearcă doar să atragă atenţia“, și apoi să izgoneasca co- 
pilul din compania sa. Cu alte cuvinte, acest diagnostic este 
interpretat de obicei ca imperativul de a nu-i da copilului ceea 
ce caută, de a nu băga de seamă, a nu aplauda, a nu admira. 

Dacă totuși vom ajunge să considerăm aceste rugaminti de 
acceptare, dragoste sau admiraţie drept cereri sau drepturi legi- 
time, din aceeași clasă cu protestele legate de foame, sete, frig 
sau durere, ar trebui să devenim automat factori de gratifica- 
re și nu de frustrare. Una dintre consecinţele unui astfel de re- 
gim ar fi aceea că și părinții, și copiii s-ar simţi mai bine, s-ar 
bucura unii de ceilalți mai mult și, cu siguranţă, s-ar iubi mai 
mult. 


Trebuintele primare în teoria instinctelor 


Toate consideratiile de până acum ne încurajează să formu- 
lam ipoteza că trebuintele primare sunt determinate, într-un anu- 
me sens și într-o măsură apreciabilă, constituțional sau ereditar. 
O astfel de ipoteză nu poate fi dovedită direct astăzi, din mo- 
ment ce încă nu există tehnici genetice sau neurologice directe. 

În următoarele pagini și în Maslow, 1965a, sunt prezenta- 
te astfel date și consideraţii teoretice disponibile, care pot fi 

invocate în sprijinul ipotezei că trebuintele primare umane 
sunt asemănătoare cu instinctele. 


Instincte umane unice 


O înţelegere deplină a teoriei instinctelor necesită recunoaș- 
terea continuității între om și lumea animală, dar și recunoaș- 
terea diferenţelor profunde dintre specia umană și celelalte 
specii. Desi este adevărat că orice impuls sau trebuinta regă- 
sită la om și la toate celelalte animale (de exemplu, hrănirea 
sau respiratul) se dovedește a fi instinctual, aceasta nu exclu- 
4 de posibilitatea că unele impulsuri instinctuale pot fi găsite 
“| doar la specia umană. Cimpanzeii, porumbeii voiajori, somo- 
| nul si pisicile au, fiecare, instincte specifice speciei. De ce n-ar 
putea avea si oamenii caracteristici specifice? 








Frustrarea constituie un agent patogen 


‘ig 
i 


Toti clinicienii sunt de acord ca un alt motiv pentru consi- 
derarea trebuintelor primare drept instinctuale constă in fap- 
tul că frustrarea acestor trebuinte determina patologie psihi- 
că. Faptul nu este valabil și pentru nevoile nevrotice, 
obisnuinte, dependențe sau preferințe. 

Dacă societatea creează și impune toate valorile, de ce nu- 
mai unele și nu toate sunt psihopatogene atunci când nu sunt 
satisfăcute? Învățăm să mâncăm de trei ori pe zi, să spunem 
mulțumesc, să folosim furculite și linguri, masa și scaunul. 
Suntem forțați să purtăm haine și pantofi, să dormim în pat 
noaptea și să vorbim engleza. Mâncăm vaci și oi, dar nu și 
câini sau pisici. Avem grijă de igiena personală, ne zbatem 
pentru rezultate bune și jinduim după bani. Și totuși, oricare 
din aceste obisnuinte puternice și toate la un loc pot rămâne 
nesatisfăcute fără ca aceasta să ne facă rău și uneori chiar cu 
consecințe pozitive. În anumite circumstanţe, cum ar fi o că- 
lătorie cu barca sau o excursie cu cortul, ne dăm seama de na- 

tura lor extrinsecă, renunțând de ele cu un suspin de usurare. 
Dar asta nu s-ar putea spune niciodată despre dragoste, sigu- 
ranta sau respect. 

Așadar, trebuintele primare au evident un statut psihic $1 
biologic special. Au ceva diferit. Trebuie satisfăcute; altminteri, 
ne îmbolnăvim. 


Gratificarea este sănătoasă 


Gratificarea trebuintelor primare are consecinţe care pot fi 
numite dezirabile, bune, sănătoase sau de actualizare a sine- 
lui. Cuvintele dezirabil și bun sunt folosite aici degrabă în sens 
biologic, aprioric și pot fi definite operațional. Aceste conse- 
cinte sunt acelea pe care tinde să le aleagă organismul sănă- 
tos și la care se străduiește să ajungă în condiţiile care îi per- 
mit să aleagă. 

Aceste consecinţe psihologice și somatice au fost deja schi- 
tate în capitolul despre gratificarea trebuintelor primare și nu 
trebuie examinate mai amănunțit aici, cu excepția mentiunil 
că acest criteriu nu are nimic ezoteric sau nestiintific. El poa- 
te fi așezat cu ușurință pe o bază experimentală sau chiar pe 
una inginerească, dacă ne amintim că problema nu este foar- 
te diferită de alegerea benzinei potrivite pentru o mașină. Un 
fel de benzină este mai bun decât altul dacă mașina functio- 
nează mai bine cu el. Faptul că organismul, când e hrănit cu 
securitate, dragoste și respect funcționează mai bine (de exem- 
plu, percepe mai eficient, își folosește inteligența pe deplin, 
găsește concluziile corecte mai des, digeră hrana mai repede 
și mai bine, nu se îmbolnăvește ușor etc.) este o constatare cli- 
nică generală. 


Caracterul necesar 


Caracterul necesar al factorilor de satisfacere a trebuinte- 
lor primare îi diferențiază de toți ceilalți factori de satisfacere. 








4 / O reexaminare a teoriei instinctelor 147 


Organismul însuși indică, de la sine, o gamă intrinsecă de fac- 
tori de satisfacere pentru care nu există nici un substitut, spre 
deosebire de cazul nevoilor legate de obisnuinte sau chiar al 
nevoilor nevrotice. 


Psihoterapia 


Efectele psihoterapiei prezintă un interes considerabil pen- 
tru obiectivul nostru. Se pare toate tipurile majore de psihote- 
rapie, în măsura în care se consideră încununate de succes, 
hrănesc, încurajează și întăresc ceea ce am numit trebuinte pri- 
mare, slăbind și eliminând totodată așa-numitele nevoi nevro- 
tice. 

Acesta e un fapt important mai ales pentru acele terapii 
care pretind explicit că reduc persoana la ceea ce este ea in 
esență sau în adânc (de exemplu, terapiile lui Rogers, Jung sau 
Horney), căci sugerează că personalitatea are o natură intrin- 
secă, proprie, și nu este creată de novo de către terapeut, ci doar 
eliberată de el, astfel încât să crească și să se dezvolte în stilul 
propriu. Dacă intuiţia revelatoare și dispariţia refulării fac o 
reacție să dispară, se poate considera în mod întemeiat că re- 
actia a fost străină, nu intrinsecă. Dacă intuiţia revelatoare o 
întărește, o putem considera intrinsecă. De asemenea, după 
cum rationa Horney (1939), dacă eliberarea pacientului de an- 
Xietate îl determină să devină mai afectuos și mai puţin ostil, 
asta nu indică faptul că afecțiunea este primordială în natura 
umană, iar ostilitatea, nu? 

Există aici, în principiu, o adevărată comoară de informa- 
tii pentru teoria motivatiei, a actualizării sinelui, a valorilor, 
învăţării, enculturării și deculturării și așa mai departe. 


Încurajarea instinctelor 


Natura de tip instinctual a trebuintelor primare cere o re- 
considerare a relației dintre cultura și personalitate, astfel in- 

cât să se confere mai multă importanţă determinării datorate 
forțelor lăuntrice din organism. Dacă o persoană este mode- 
lată fără să se țină cont de această structurare, e drept, nu su- 
feră vătămări organice și nici nu apar consecințe patologice 
evidente sau imediate. Dar este un fapt general acceptat că, în 
cele din urmă, patologia va veni, dacă nu evident, atunci sub- 
til si dacă nu mai devreme, atunci mai târziu. Nu este total in- 
corect să cităm nevroza adultului ca exemplu al unei astfel de 
violentări timpurii a cerinţelor intrinseci (deși slabe) ale orga- 
nismului. 

Împotrivirea persoanei față de enculturare în interesul pro- 
priei integritati și naturi intrinseci este deci, sau ar trebui să 
fie, un domeniu respectabil de studiu pentru științele psiho- 
logice si sociale. Persoana care cedează cu ușurință la forțele 
perturbatoare din cultură (adică persoana bine adaptată) poa- 
te fi uneori mai putin sănătoasă decât un delincvent, criminal 
sau nevrotic care poate demonstra prin reacțiile sale că i-a mai 
rămas destulă energie cât să se împotrivească la ruperea oa- 
selor sale psihice. 

Din aceleași consideraţii apare, în plus, ceva ce pare la pri- 
ma vedere un paradox. Educaţia, civilizația, raționalitatea, re- 
ligia, legea, guvernul au fost interpretate de cei mai multi ca 
fiind în primul rând forte de restrictionare și de suprimare a 
instinctelor. Dar dacă presupunerea noastră că instinctele au 
a se teme de civilizație mai mult decât civilizația de ele este 
corectă, poate ar trebui să fie invers (dacă vrem să creăm oa- 
meni mai buni și societăți mai bune). Poate ar trebui ca măcar 
una dintre funcțiile educației, legii, religiei și așa mai departe 
să fie aceea de a veghea, stimula și încuraja exprimarea și gra- 
tificarea trebuintelor instinctuale de securitate, dragoste, res- 
pect de sine și actualizare a sinelui. 


Rezolvarea dihotomiilor 


Natura de tip instinctual a trebuintelor primare ne ajută să 
rezolvăm și să depășim multe contradicții filosofice, cum ar fi 

biologie versus cultură, înnăscut versus dobândit, subiectiv 
versus obiectiv sau idiosincrasic versus universal. Asta se în- 
tâmplă pentru că terapiile revelatoare, de căutare a sinelui și 
tehnicile de dezvoltare personală și de „explorare a sufletu- 
lui“ sunt, de asemenea, o cale către descoperirea naturii obiec- 
tive, biologice, a animalitatii și a apartenenţei la specie a indi- 
vidului, adică a Fiintei sale. 

Majoritatea terapeutilor, indiferent de scoala, presupun ca 
scot la iveală sau eliberează o personalitate fundamentală, mai 
adevărată și mai reală, pătrunzând în nevroză până la miezul 
sau nucleul care s-a aflat mereu acolo, dar a fost camuflat, as- 
cuns, inhibat de straturile bolnave de la suprafață. Horney 
(1950) arată foarte clar acest lucru când vorbește despre a pă- 
trunde dincolo de pseudo-sine, până la Sinele Adevărat. Afir- 
matiile despre actualizarea sinelui accentuează și ele transfor- 
marea în realitate a ceea ce persoana este deja, deși numai 
într-o formă potenţială. Căutarea Identitatii înseamnă același 
lucru cu „a deveni ceea ce ești cu adevărat“ sau „a funcționa 
la capacitatea maximă“, a fi „pe deplin om“, a fi individuat, 
„a fi tu, cel autentic“ (Grof, 1975). 

Evident, o sarcină centrală în această privință constă în a 
conștientiza ceea ce este un individ din punct de vedere bio- 
logic, temperamental și constituțional, ca membru al unei 
anumite specii. Asta încearcă, de bună seamă, să facă diver- 
sele tipuri de psihanaliză — să ajute individul să devină con- 
știent de trebuintele, impulsurile, simtamintele, plăcerile și 
durerile sale. Dar acesta este un tip de fenomenologie a bio- 
logiei lăuntrice a individului, a animalitatii și apartenenței 
sale la specie, o descoperire a biologiei prin trăirea ei, ceea ce 
s-ar putea numi biologie subiectivă, introspectivă, percepută 
sau ceva similar. 

Dar asta echivalează cu descoperirea caracteristicilor obiec- 
tive, adică specifice speciei, ale omului. Echivalează cu desco- 
perirea individuală a generalului și a universalului, cu desco- 
perirea personală a impersonalului și transpersonalului (si 
chiar a transumanului). Într-un cuvânt, trebuintele de tip in- 
stinctual pot fi studiate deopotrivă subiectiv și obiectiv, prin 

„explorarea sufletului“ și prin observațiile exterioare, mai obis- 
nuite, ale savantului. Biologia nu este numai o știință obiecti- 
vă; ea poate fi și subiectivă. 

Ca să parafrazăm putin poemul lui Archibald MacLeish, 
am putea spune: 


O persoană nu semnifică: 
O persoană este. 








Capitolul 5 


lerarhia trebuintelor 


Trebuintele superioare și cele inferioare au proprietăți diferi- 
te, dar se aseamănă prin aceea că ambele seturi trebuie incluse în 
repertoriul naturii umane elementare, date. Nu sunt diferite de 
natura umană sau opuse ei; fac parte din ea. Consecințele pen- 
tru teoriile psihologice și filosofice sunt revoluționare. Majorita- 
tea civilizațiilor, cu teoriile lor politice, educaționale, religioase și 
așa mai departe și-au pus bazele exact pe ceea ce constituie opu- 
sul acestei convingeri. Ele au presupus per ansamblu că anima- 
lul biologic și aspectele de tip instinctual ale naturii umane tre- 
buie limitate drastic la trebuintele fiziologice de hrană, sex și altele 
de acest fel. Impulsurile superioare, către adevăr, iubire, frumu- 
sete, au fost considerate ca având o natură intrinsec diferită fata 
de aceste trebuinte animalice. Mai mult, s-a presupus că aceste 
interese sunt antagonice, se exclud reciproc și se află într-un per- 
manent conflict pentru supremație. Întreaga cultură, cu toate in- 
strumentele sale, este privită dintr-un astfel de punct de vede- 
re ca fiind de partea trebuintelor superioare și împotriva celor 
inferioare. Prin urmare, ea e obligatoriu un factor de inhibare și 
frustrare și, în cel mai bun caz, o necesitate nefericită. 


Diferențe între 
trebuintele superioare si cele inferioare 


Trebuintele primare se așază într-o ierarhie destul de cla- 
ra, pe baza principiului gradului de dominație al fiecăreia. Ast- 

fel, trebuinta de securitate este mai puternică decât cea de dra- 
goste pentru că domină organismul în diferite moduri demon- 
strabile atunci când sunt frustrate amândouă. În acest sens, 
trebuintele fiziologice (organizate ele însele într-o ierarhie se- 
cundară) sunt mai puternice decât trebuintele de securitate, 
care sunt mai puternice decât trebuintele de dragoste, care 
sunt, la rândul lor, mai puternice decât trebuintele de siimă si 
respect, care sunt mai puternice decât acele trebuinte idiosin- 
crasice pe care le-am numit generic trebuinta de actualizare a 
sinelui. 

Aceasta este o ordine a alegerilor și preferințelor. Dar ea e 
totodată o ordine care merge de la inferior la superior în dife- 
rite alte sensuri enumerate mai Jos. 


1, Trebuinta superioară apare mai târziu pe scara filogenetică sau 
evolutivă. Împărtășim trebuinta de hrană cu toate făptu- 
rile vii, trebuinta de dragoste (poate) cu maimutele su- 
perioare, iar trebuinta de actualizare a sinelui cu nimeni. 
Cu cât trebuinta este mai înaltă, cu atât este mai specific 
umană. 

2.  Trebuințele superioare apar mai târziu în ontogeneză. Orice in- 
divid manifestă trebuinte fizice la naștere și probabil tre- 
buinte de securitate, într-o formă incipientă (de exemplu, 
poate fi speriat sau anxios și probabil se dezvoltă mai bine 
când lumea sa dovedește destulă regularitate și ordine, 
astfel încât să se poată baza pe ea). Un prunc vădește pri- 
mele semne de legături interpersonale și afecţiune selec- 
tivă numai după câteva luni de la naștere. Mai târziu vor 
deveni destul de evidente dorinţele de autonomie, inde- 
pendenta, realizări, precum și de respect și laudă, chiar 
mai presus de trebuintele de siguranţă și dragoste părin- 
tească. Cât despre actualizarea sinelui, până și Mozart a 
trebuit să aștepte până la trei sau patru ani. 

3. Cu cât este mai înaltă o trebuintd, cu atât este mai putin impe- 
rativă pentru simpla supraviețuire, gratificarea ei poate fi amâ- 
nată mai mult și poate dispărea mai ușor pentru totdeauna. Tre- 
buintele superioare sunt mai putin capabile să domine, 

sa organizeze $i sa angajeze in slujba lor reactiile autono- 
me si alte capacitati ale organismului (de exemplu, este 
mai ușor să fii obsedat, monomaniac și disperat dupa si- 
guranta decât după respect). Nesatisfacerea trebuintelor 
superioare nu determină o apărare și o reacţie de urgen- 
ta atât de disperate cum poate determina nesatisfacerea 
trebuintelor inferioare. În comparaţie cu hrana sau cu si- 
guranta, respectul este un lux de care ne putem lipsi. 

A trăi la nivelul superior al trebuintelor înseamnă mai multă 
eficiență biologică, longevitate, sănătate mai bună, somn și pof- 
tă de mâncare mai bune si așa mai departe. Cercetătorii din 
domeniul medicinei psihosomatice au dovedit de nenu- 
mărate ori că anxietatea, frica, lipsa dragostei, dominaţia 
etc. tind să catalizeze efecte negative în plan fizic și psi- 
hic. Gratificarea trebuintelor superioare are și ea valoare 
în supravieţuire și dezvoltare. 

Trebuintele superioare sunt mai putin imperative din punct de 
vedere subiectiv. Ele sunt mai putin perceptibile, mai greu 
de identificat, mai usor de confundat cu alte trebuinte, 
prin sugestie, imitatie, credinta eronata sau obisnuinta. A 
putea să-ți identifici propriile trebuinte (adică a sti ce-ţi 
dorești cu adevărat) este o considerabilă realizare psiho- 
logică. Acest lucru este de două ori mai adevărat în ceea 
ce privește trebuintele superioare. 

Gratificarea trebuintelor superioare are rezultate subiective mai 
dezirabile, adică fericire și seninătate mai profunde și o bogăție 
a vieții lăuntrice. Satisfacerea trebuintelor de securitate pro- 
duce în cel mai bun caz un sentiment de ușurare și rela- 
xare. Însă ea nu poate determina în nici un caz extazul, 
experienţele de varf și delirul fericit al iubirii implinite si 
nici urmări cum ar fi seninătatea, capacitatea de intelege- 
re, noblețea și altele similare. 

Urmărirea și satisfacerea trebuintelor superioare reprezintă o ten- 
dință generală în direcția sănătății, o tendință opusă psihopatolo- 
giei. Demonstrația acestei afirmații se găsește în capitolul 3. 
Pentru trebuinta superioară există mai multe condiții ce tre- 
buie îndeplinite în prealabil. Acest lucru este adevărat fie și 














154 


10. 


11. 


Abraham H. Maslow 


numai pentru ca trebuintele dominante trebuie satisfacu- 
te prioritar. Astfel, e nevoie de gratificări mai multe pen- 
tru apariția în conștiință a trebuintei de dragoste decât 
pentru apariţia trebuintei de securitate. Într-un sens mai 
general se poate spune că viața este mai complexă la ni- 
velul trebuintelor superioare. Căutarea respectului și a 
statutului presupune mai mulți oameni, o scenă mai vas- 
tă, un termen mai lung, mai multe mijloace și obiective 
parțiale, mai multe etape preliminare și intermediare de- 
cât presupune căutarea iubirii. Același lucru l-am putea 
spune și despre aceasta ultimă trebuinta în comparație cu 
căutarea siguranţei. 

Trebuintele superioare au nevoie de condiții exterioare favora- 
bile ca să se poată exprima. Condiţiile de mediu mai bune 
(familiale, economice, politice, educaționale etc.) sunt mai 
importante pentru ca oamenii să se iubească unii pe alții 
decât pentru a-i împiedica se ucidă unii pe alții. Pentru 
ca actualizarea sinelui să devină posibilă este nevoie de 
condiții foarte bune. 

Cei care și-au satisfăcut și trebuintele superioare, și pe cele in- 
ferioare atribuie de obicei primelor mai multă valoare. Astfel 
de oameni vor face sacrificii mai mari pentru satisfacția 
superioară și, în plus, vor reuși să suporte mai ușor nesa- 
tisfacerea trebuintelor inferioare. De exemplu, li se va pă- 
rea mai ușor să ducă o viaţă ascetică, să se confrunte cu 
pericolul de dragul principiilor, să renunţe la bani și pres- 
tigiu de dragul actualizării sinelui. Toţi cei care au cunos- 
cut și stima de sine, și senzaţia stomacului plin conside- 
ră că prima constituie o experiență subiectivă mai înaltă 
și mai valoroasă. 

Cu cât este mai înalt nivelul trebuinței, cu atât mai larg este 
cercul identificării motivate de iubire: cu atât e mai mare nu- 
mărul oamenilor cu care dragostea ne îndeamnă să ne identifi- 
căm și cu atât mai mare este gradul mediu de identificare. Pu- 
tem defini identificarea motivată de iubire, în principiu, 
drept contopirea într-o unică ierarhie a gradului de do- 
minatie al trebuintelor a două sau mai multe persoane. 

Doi oameni care se iubesc vor reacționa la trebuintele ce- 
luilalt și la cele proprii fără a face diferenţe între unele și 
altele. Mai mult, trebuinta celuilalt devine trebuinta pro- 
prie. 

Urmărirea si gratificarea trebuintelor superioare au consecințe 
civice si sociale pozitive. Într-o anumită măsură, cu cât do- 
rinta este mai înaltă, cu atât devine mai putin egoistă. 
Foamea este foarte egocentrică: singurul mod în care o | 
poți satisface este să te satisfaci pe tine. Dar căutarea dra- 
gostei și a respectului presupune în mod necesar și pre- 
zenta altor oameni. Mai mult, presupune satisfacere pen- 
tru ei. Cei care și-au satistăcut în suficientă măsură 
trebuintele primare încât să caute iubire și respect (si nu 
doar hrană și siguranţă) tind să dezvolte calități precum 
prietenia, loialitatea și conștiința civică și să devină mai 
buni părinţi, soți, profesori, funcționari publici și asa mai 
departe. 

Satisfacerea trebuintelor superioare este mai aproape de actua- 
lizarea sinelui decât satisfacerea trebuintelor inferioare. Dacă 
teoria actualizării sinelui este acceptată, această diferen- 
ta este importantă. Printre altele, înseamnă că ne putem 
aștepta să găsim la cei care trăiesc la nivelul trebuintelor 
superioare un număr mai mare de calități specifice celor 
aflaţi în procesul de actualizare a sinelui, mai pregnant 
conturate. 

Urmărirea și gratificarea trebuintelor superioare duc la un in- 
dividualism mai pregnant, mai puternic și mai autentic. S-ar 
putea crede că această afirmaţie o contrazice pe preceden- 
ta, potrivit căreia a trăi la nivelul trebuintelor superioare 
presupune mai multă identificare bazată pe iubire, adică 
mai multă socializare. Chiar dacă nu pare logic, este to- 
tuși o realitate empirică. Se constată că oamenii care tra- 
iesc la nivelul trebuintei de actualizare a sinelui iubesc 
omenirea la modul general și totodată ating un mare grad 
de dezvoltare idiosincrasică. Această afirmație sprijină în 
totalitate afirmaţia lui Fromm că iubirea de sine (sau, mai 
bine-zis, stima de sine) nu e antagonică fata de iubirea 

pentru ceilalți, ci sinergică cu aceasta. Discursul lui de- 
spre individualitate, spontaneitate și robotizare este, de 
asemenea, relevant (Fromm, 1941). 

15. Cu cât este mai înalt nivelul trebuintei, cu atât este mai usoa- 
ră și mai eficientă psihoterapia: la nivelul trebuintelor inferioa- 
re este prea putin de ajutor. Foamea nu poate fi potolită prin 
psihoterapie. 

16. Trebuintele inferioare sunt mult mai localizate, mai tangibile și 
| mai limitate decât sunt cele superioare. Foamea și setea sunt 
| mai evidente la nivel corporal decat dragostea, care, la ran- 
dul ei, este mai evidentă decât respectul. În plus, factorii 
de satisfacere a trebuintelor inferioare sunt mult mai tan- 
gibili și evidenti decât cei de satisfacere a trebuintelor su- 
perioare. De asemenea, ei sunt mai limitati in sensul ca 
este nevoie de o cantitate mai mica de factori de gratifica- 
re pentru ca trebuinta să fie împlinită. Omul poate ingera 
doar o anumită cantitate de hrană, dar dragostea, respec- 
tul si satisfactiile cognitive sunt aproape nelimitate. 





Consecinte ale unei ierarhii a trebuintelor 


Recunoașterea faptului că trebuintele superioare sunt bio- 
logice și de tip instinctual, la fel de biologice precum trebuin- 
ta de hrană, are multe repercusiuni, dintre care putem enume- 
ra doar câteva. 


i. Probabil cea mai importantă este înțelegerea faptului că 
dihotomia între cognitiv și volitiv este falsă și trebuie re- 
zolvată. Nevoia de a cunoaște, nevoia de a înțelege, cea 
de a avea o filosofie de viață, un sistem de referință teo- 
retic, un sistem de valori sunt ele însele o parte volitivă 
sau impulsivă a naturii noastre primitive, animalice (sun- 
tem niște animale foarte speciale). Din moment ce știm și 
că trebuintele noastre nu sunt complet oarbe, ci sunt mo- 
dificate de cultură, de realitate și de posibilități, rezultă 
că cognitia joacă un rol foarte important în dezvoltarea 

lor. John Dewey este cel care afirmă că însăși existenţa si 
definiția unei trebuinte depinde de cunoașterea realității, 
de posibilitatea sau imposibilitatea gratificării. 

Multe probleme filosofice vechi de când lumea trebuie 
văzute acum într-o nouă lumină. Poate că unele dintre 
ele pot fi chiar considerate pseudoprobleme, bazate pe 
concepții greșite privind viata motivationala a omului. 
Aici am putea include, de exemplu, distincţia clară între 
egoism si altruism. Dacă impulsurile noastre de tip in- 
stinctual — de exemplu, cel de a iubi — fac în asa fel în- 
cât să obținem mai multă plăcere „egoistă“ atunci când 
ne privim copiii delectându-se cu o mâncare specială de- 
cât dacă am mânca-o noi înșine, cum ar trebui să defi- 
nim acest „egoism“ și cum să-l diferentiem de „altru- 
ism“? Sunt acei oameni care-și riscă viata în slujba 
adevărului mai putin egoiști decât cei care își risca via- 
ta pentru hrană, dacă nevoia de adevăr e la fel de ani- 
malică precum cea de hrană? Evident, ar trebui să revi- 
zuim și teoria hedonistă dacă plăcerea animalică, 
egoistă, personală se poate obține în egală măsură de pe 
urma gratificării trebuintelor de hrană, sex, adevăr, fru- 
musete, dragoste sau respect. Aceasta sugerează că un 
hedonism al trebuintelor superioare poate rămâne în pi- 
cioare acolo unde un hedonism al trebuintelor inferioa- 
re ar eșua. Opoziția romantic-clasic, contrastul apoli- 
nic-dionisiac trebuie modificat. El s-a bazat, cel putin în 
unele dintre formele sale, pe aceeași dihotomie nelegiti- 
mă între trebuintele inferioare, privite ca animalice, și 
cele superioare, privite ca neanimalice sau antianimali- 
ce. În paralel, se cere o revizuire considerabilă a concep- 
telor de rational și irațional, a contrastului dintre ratio- 
nal și impulsiv si a noțiunii generale de viata rațională, 
opusă vieții instinctuale. 

Filosofia eticii are multe de învăţat dintr-o examinare 
atentă a vieții motivationale a omului. Dacă impulsurile 
noastre cele mai nobile sunt văzute nu ca hățurile unor 
cai, ci ca înșiși caii, și dacă trebuintele noastre animalice 

sunt considerate a avea aceeasi natura cu cele superioa- 
re, cum s-ar mai putea susține o dihotomie clară între ele? 
Cum putem continua să credem că ele ar putea veni din 
surse diferite? Mai mult, dacă recunoaștem clar și pe de- 
plin că aceste impulsuri nobile, pozitive se nasc și dobân- 
desc forță în primul rând ca o consecinţă a gratificării an- 
terioare a trebuintelor animalice mai stringente, ar trebui 
cu siguranţă să nu mai vorbim doar despre autocontrol, 
inhibare, disciplină și așa mai departe, ci și despre spon- 
taneitate, gratificare și alegere personală. Pare să existe 
mai puţină opoziţie decât am fi crezut între vocea severă 
a datoriei și vesela chemare la plăcere. La cel mai înalt ni- 
vel al vieţii (adică acela al Fiinţării), datoria este plăcere, 
„munca“ este îndrăgită și nu mai există nici o diferență 
între muncă și vacanţă. 

Concepţia noastră despre cultură și relaţiile oamenilor cu 
ea trebuie să se schimbe în direcția „sinergiei“, cum o nu- 
mește Ruth Benedict (1970). Cultura poate să satisfacă tre- 
buintele primare (Maslow, 1967, 1969b) în loc să le inhi- 
be. Mai mult, ea este creată nu numai pentru trebuintele 
umane, ci chiar de către ele. Dihotomia cultură-individ 
trebuie reexaminată. Ar trebui să se pună mai putin ac- 
cent pe opoziția dintre ele și mai mult pe posibila lor co- 
laborare și sinergie. 

Recunoașterea faptului că impulsurile cele mai bune ale 
omului sunt într-o măsură consistentă intrinseci, și nu ac- 
cidentale sau relative, trebuie să aibă implicaţii imense 
pentru teoria valorilor. Înseamnă în primul rând că nu 
mai este nici necesar, nici de dorit să deducem valorile cu 
ajutorul logicii sau să încercăm să le găsim la autorități 
ori prin intermediul revelațiilor. Se pare că tot ce trebuie 
să facem este să observăm și să cercetăm. Natura umană 
poartă în sine răspunsul la următoarele întrebări: Cum 
pot fi bun? Cum pot fi fericit? Cum pot fi rodnic? Orga- 
nismul ne spune de ce are nevoie (și deci, ce pretuieste) 
îmbolnăvindu-se când este privat de aceste valori și în- 
florind atunci când i le asigurăm. 

Studierea trebuintelor primare a arătat ca, desi natura lor 
este în măsură apreciabilă de tip instinctual, în multe pri- 
vinte, ele nu seamănă cu instinctele pe care le cunoaștem 
atât de bine la animalele inferioare. Cea mai importantă 
dintre diferenţe este descoperirea neașteptată că, în con- 
tradictie cu presupunerea veche de când lumea că instinc- 
tele sunt puternice, de nedorit și imposibil de schimbat, 
trebuintele noastre primare, deși sunt de tip instinctual, 
sunt slabe. A fi conștienți de impulsurile noastre, a ști că 
într-adevăr ne dorim și avem nevoie de dragoste, respect, 
cunoaștere, o filosofie, actualizarea sinelui și așa mai de- 
parte — iată o realizare psihologică greu de atins. Și nu 
numai atât, dar cu cât sunt mai înalte, cu atât sunt mai 
slabe și mai ușor de schimbat și de reprimat. În sfârșit, nu 
sunt negative, dar nici neutre sau pozitive. Ajungem la 
un paradox: instinctele noastre umane, ce a mai rămas din 
ele, sunt atât de slabe, încât au nevoie să fie protejate în 
fața culturii, educației, învățării — într-un cuvânt, împo- 
triva impactului copleșitor al mediului. 

Modul în care privim scopurile psihoterapiei (și ale edu- 
catiei, creșterii copiilor și formării unui caracter bun, în 
general) trebuie să se schimbe radical. Pentru multi, aceste 
demersuri încă mai presupun inhibarea și controlul im- 
pulsurilor intrinseci. Disciplină, control, reprimare sunt 
cuvintele-cheie pentru un astfel de regim. Dar dacă tera- 
pia înseamnă presiune îndreptată spre înfrângerea meca- 
nismelor de control și a inhibitiilor, atunci noile cuvin- 
te-cheie ar trebui să fie spontaneitate, eliberare, naturalete, 
acceptare de sine, conștientizarea impulsurilor, gratifica- 
re, alegere liberă. Dacă impulsurile noastre intrinseci sunt 
văzute drept admirabile și nu detestabile, ne vom dori cu 
siguranţă să le eliberăm, ca să-și găsească exprimarea de- 
plină, și nu să le băgăm în cămașă de forță. 

Dacă instinctele pot fi slabe, dacă trebuintele superioare 
au caracter similar cu al instinctelor, dacă cultura este con- 
siderată mai puternică decât impulsurile de tip instinctu- 
al, nu mai slabă decât ele, și dacă trebuintele primare se 

dovedesc a fi pozitive si nu negative, atunci imbunatati- 
rea naturii umane s-ar putea produce prin incurajarea ten- 
dintelor de tip instinctual si, totodata, prin incurajarea im- 
bunatatirilor la nivel social. Mai mult, obiectivul 
îmbunătățirii culturii va consta in a oferi tendinţelor noas- 
tre biologice lăuntrice o mai bună șansă de a se exprima 
și împlini. 

Constatând că viata la nivelul trebuințelor superioare poa- 
te fi uneori independentă de satisfacerea trebuintelor in- 
ferioare (și chiar de satisfacerea trebuintelor superioare, la 
nevoie), se poate să fi găsit rezolvarea unei dileme stră- 
vechi a teologilor. Aceștia au simţit mereu nevoia de a re- 
aliza o reconciliere între trup și spirit, între înger și dia- 
vol — elementele superioare și inferioare ale organismului 
uman —, dar nimeni nu a găsit vreodată o soluție satisfa- 
cătoare. Autonomia funcțională a trebuintelor superioare 
pare să ofere un răspuns parţial. Ceea ce este superior se 
dezvoltă numai pe baza a ceea ce este inferior, dar, în cele 
din urmă, o dată cu buna consolidare, poate deveni rela- 
tiv independent de ceea ce este inferior. (Allport, 1955) 
În plus față de valoarea supraviețuirii postulată de 
Darwin, acum putem postula și „valorile dezvoltării“. Nu 
numai că e bine ca omul să supraviețuiască, ci e de ase- 
menea bine (preferabil, de ales, bine pentru organism) ca 
el să evolueze în direcția umanității depline, către împli- 
nirea potentialurilor sale, către fericire, seninătate, expe- 
riente de vârf, către transcendenţă, către o cunoaștere mai 
bogată și mai corectă a realităţii și așa mai departe. Nu 
mai trebuie să ne bazăm pe pura viabilitate și supravie- 
tuire ca dovezi supreme ale faptului că sărăcia, războiul, 
dominația sau cruzimea sunt negative, nu pozitive. Le 
putem considera negative pentru că degradează calitatea 
vieții, a personalității, a conștiinței și a înțelepciunii. 














Capitolul 6 


Comportamentul nemotivat 


În capitolul de față vom încerca să găsim o diferență uti- 
lizabilă științific între straduinta (acţiune, confruntare cu si- 
tuatiile, reușită, încercare, orientare către scop) și existenta-de- 
venire (viețuire, exprimare, dezvoltare, actualizare a sinelui). 
Această distincție este, desigur, una familiară în culturile și re- 
ligiile din Orient, cum ar fi taoismul, și în cultura noastră, în 
rândul unor filosofi, teologi, esteticieni, cercetători ai misticis- 
mului și tot mai mult în rândul „psihologilor umaniști“, al psi- 
hologilor existentialisti și alții asemenea. 

Cultura occidentală are în general la bază teologia iu- 
deo-creștină. Statele Unite sunt dominate în mod special de 
spiritul puritan și pragmatic, care pune accentul pe muncă, 
efort și straduinta, sobrietate și cinste, si, mai presus de toate, 
pe orientare către scop!*. Ca orice altă instituție socială, știin- 
ta în general și psihologia în particular nu sunt scutite de efec- 


14 „Asocierile aleatorii, imaginile superflue, visele confuze, explorările 
la întâmplare joacă un rol în dezvoltare ce nu poate fi justificat, la ori- 
gine, prin nici un principiu economic sau printr-o așteptare directă în 
ce privește utilitatea. Într-o cultură mecanicistă, ca a noastră, aceste 
activități importante au fost fie subevaluate, fie trecute cu vederea. 
[...] 

O dată ce ne eliberăm de predispoziția inconștientă către mecanism, tre- 
buie să admitem că „superfluul“ este la fel de esenţial în dezvoltarea 
umană ca și aspectele economice: că frumusețea, de exemplu, a jucat 
un rol la fel de substanţial în evoluţie ca și utilitatea și nu poate fi con- 
siderată, cum încerca Darwin, un simplu instrument practic al curtă- 
rii și fertilizării. Pe scurt, la fel de permis să concepem în manieră 

tele acestui climat si ale acestei atmosfere culturale. Psiholo- 
gia americană este excesiv de pragmatică, de puritană si de 
orientată spre scop. Acest fapt este evident nu numai în efec- 
tele pe care le are si în scopurile declarate, ci si în lipsurile sale, 
în ceea ce neglijează. Nu există nici un manual care să conți- 
na capitole dedicate distractiei si veseliei, relaxării si medita- 
tiei, pierderii timpului si trandavelii, activitatilor lipsite de tin- 
tă, folos si scop, creaţiei sau experienţei estetice ori activității 
nemotivate. Cu alte cuvinte, psihologia americană se ocupă 
numai cu jumătate din viata, neglijând-o pe cealaltă — poate 
mai importantă decât prima! 

Din punct de vedere valoric, această stare de fapt ar putea 
fi descrisă ca o preocupare exclusivă față de mijloace, în detri- 
mentul scopurilor. Această filosofie se regăsește în întreaga 
psihologie americană (inclusiv în psihanaliza ortodoxă și re- 
vizionistă), care neglijează constant activismul în sine și expe- 
rienta ca scop în sine (experienţa fără nici un rezultat palpa- 
bil, concret), în favoarea activităţii de confruntare cu situaţiile, 
a celei care produce schimbări, este eficientă și orientată spre 
scop și care duce la rezultate palpabile, utile, concrete. Punc- 
tul culminant al acestei filosofii poate fi regăsit într-o formă 
foarte explicită în Teoria valorizării a lui John Dewey (1939), în 
care existența scopurilor este pur și simplu negată; ele sunt 
numai mijloace pentru atingerea altor mijloace, și a altor mij- 
loace... și așa mai departe (desi în alte scrieri ale sale, Dewey 
acceptă totuși existența scopurilor). 

Fiind excesiv de pragmatică, psihologia contemporană 
abandonează diferite domenii care ar trebui să prezinte un 
mare interes pentru ea. În preocuparea sa față de rezultate 
practice, tehnologie și mijloace, ea are foarte putin de spus, de 
pildă, despre frumuseţe, artă, distracție, joc, curiozitate, admi- 


mitologică natura ca pe un poet care lucrează cu metafore și ritmuri, 
dar și să ne gândim la natură ca la un mecanic ingenios, care încear- 
că să facă economie de material, să se întindă cât îi e plapuma, să facă 
treaba ieftin și cu eficienţă. Interpretarea mecanicistă este tot atât de 
subiectivă ca și cea poetică și, până la un punct, fiecare dintre ele este 
folositoare.“ (Mumtord, 1951, p. 35) 

ratie, bucurie, dragoste, fericire si alte reacţii „inutile“ si expe- 
riente ca scop in sine. Ca atare, nu-i foloseste deloc sau aproa- 
pe deloc artistului plastic, muzicianului, poetului, scriitorului, 
umanistului, cunoscatorului, filosofului preocupat de axiolo- 
gie, teologului sau altor oameni orientati spre experienta ca 
scop in sine ori spre a gusta bucuria vietii. Asta echivaleaza 
cu a acuza psihologia că nu-i oferă mai nimic omului modern, 
a cărui nevoie cea mai imperativă este de a avea un sistem 
umanist sau naturalist de scopuri sau valori. 

Distincția dintre componentele expresive (neinstrumenta- 
le) și cele de confruntare cu situațiile (instrumentale, adapta- 
tive, funcționale, orientate spre scop) ale comportamentului 
nu a fost încă exploatată cum trebuie ca bază a psihologiei va- 
lorilor.!° Explorând și aplicând diferenţa între exprimare și 
confruntare cu situaţiile — care este totodată o distincție între 
comportamentul „inutil“ și cel „util“ —, am putea contribui 
la extinderea jurisdicției psihologiei în aceste direcţii. 

In prima parte a capitolului de față vom discuta diferențe- 
le dintre exprimare și confruntare cu situaţiile. Ultima parte 
examinează câteva exemple de comportamente de exprimare, 
nu de confruntare cu situațiile, care pot fi considerate compor- 
tamente nemotivate. 


Confruntare cu situațiile versus exprimare 


In cele ce urmează vom prezenta un rezumat al elemente- 
lor de diferenţiere dintre comportamentele de confruntare cu 
situaţiile și cele expresive: 


15 Trebuie să avem grijă să evităm orice dihotomie absolută. Majoritatea 
actelor comportamentale au și o componentă expresivă, și una de a 
face fata situațiilor; de exemplu, mersul are și un scop, dar și un stil. 
Totuși, nu vrem să exciudem, așa cum fac Allport și Vernon (1933) po- 
sibilitatea teoretică a existenţei actelor pur expresive, cum ar fi mersul 
cu pas săltat în loc de pas obișnuit, imbujorarea, gratia, postura inco- 
rectă, fluieratul, râsul de bucurie al unui copil, activitatea artistică ne- 
comunicativă, personală, pura actualizare a sinelui și așa mai departe. 

Orientare sau lipsă de orientare spre scop. Confruntarea cu si- 
tuatiile este prin definiție orientată spre scop și motivată; ex- 
primarea este deseori nemotivată. 


Paradoxul de a încerca să nu încerci. Confruntarea cu situa- 
tiile presupune efort; exprimarea, in cele mai multe cazuri, 
nu. Exprimarea artistică, este, desigur, un caz special, inter- 
mediar, pentru că omul poate învăța să fie spontan și expre- 
siv (dacă este o persoană de succes). Omul poate încerca să se 
relaxeze. 


Factorii determinanti externi și interni. Confruntarea cu situa- 
tiile este determinată în mai mare măsură de variabile cultu- 
rale și de mediu, exterioare; exprimarea este determinată în 
general de starea organismului. Un corolar al acestui aspect 
este corelatia mult mai mare dintre exprimare și structura pro- 
funda a caracterului. Asa-zisele teste proiective ar trebui nu- 
mite mai corect teste expresive. 


Învătat sau spontan. Confruntarea cu situațiile este cel mai 
des învățată; exprimarea este deseori spontană, eliberată, dez- 
inhibata. 

Posibilitatea controlului. Comportamentele de confruntare 
cu situatiile sunt mai usor de controlat (reprimat, refulat, in- 
hibat sau enculturat); cele de exprimare sunt mai des necon- 
trolate, iar uneori chiar necontrolabile. 


Impactul asupra mediului. Contruntarea cu situațiile urmă- 
rește de obicei să producă schimbări în mediu și deseori o face; 
exprimarea nu urmărește să facă nimic. Dacă produce schim- 
bări în mediu, o face fără voie. 


Mijloace și scopuri. Confruntarea cu situațiile este de obicei 
un comportament al mijloacelor, scopul constând în satisface- 
rea trebuintei de reducere a amenințării. Exprimarea este de- 
seori un scop în sine. 


Conștient și inconștient. În mod obișnuit, componenta de 
contruntare cu situațiile este conștientă (deși poate deveni in- 
conștientă); exprimarea este de regulă inconștientă. 

Comportament orientat sau neorientat spre scop 


Comportamentul de confruntare cu situaţiile are întotdea- 
una printre factorii determinanti impulsuri, trebuinte, sco- 
puri, obiective, funcții sau țeluri. Apare ca să efectueze ceva, 
cum ar fi plimbarea până la o anumită destinaţie, cumpăra- 
rea de alimente, mersul la poștă pentru a trimite o scrisoare, 
construirea unor rafturi de cărți sau efectuarea muncii pen- 
tru care suntem plătiți. Termenul confruntare cu situațiile în 
sine (Maslow și Mittelman, 1951) sugerează intenţia de a re- 
zolva o problemă sau cel puţin de a ne ocupa de ea. Face deci 
trimitere la ceva aflat dincolo de el; nu se limitează la sine. 
Trimiterea poate fi la trebuintele primare sau la cele imedia- 
te, la mijloace, dar și la scopuri, la comportamentul determi- 
nat de nesatisfacerea dorințelor, dar și la comportamentul de 
urmărire a obiectivelor. 

Comportamentul expresiv de tipul celui discutat până 
acum de psihologi este in general nemotivat, deși, firește, e 
determinat. (Adică, deși comportamentul expresiv are mulți 
factori determinanti, gratificarea trebuintelor nu trebuie să fie 
una dintre ele). El pur și simplu oglindește, reflectă, semnifi- 
că sau exprimă o stare a organismului. Mai mult decât atât, 
ce] mai des face parte din acea stare: prostia tontului, zâmbe- 
tul și mersul sprintar al omului sănătos, aerul binevoitor al ce- 
lor buni și afectuoși, frumusețea unei persoane plăcute vede- 
rii, ținuta ghemuită, tonusul scăzut și expresia de disperare a 
celui deprimat, stilul scrisului de mână, mersul, gestica, zâm- 
betul, dansul etc. Toate acestea sunt neorientate spre scop. Nu 
au nici un tel sau obiectiv. Nu au fost elaborate în scopul sa- 
tisfacerii trebuintelor.!© Sunt epifenomene. 


16 Această afirmaţie este independentă de orice formulare anume a teo- 
riei motivatiei. De pildă, se aplică la fel de bine hedonismului simplu; 
ca atare, am putea reformula: comportamentul de confruntare cu si- 
tuatiile răspunde la laudă sau învinuire, recompensă ori pedeapsă; în 
mod normal, comportamentul expresiv nu o face, cel putin atât timp 
cât rămâne expresiv. 

Paradoxul de a încerca să nu încerci 


Toate acestea sunt adevărate in general, însă apare o pro- 
blemă specială, derivată din ceea ce pare la prima privire un 
paradox, anume conceptul de exprimare motivată. O persoa- 
na mai sofisticată poate încerca sa fie onestă, gratioasa, bună 
sau chiar naivă. Oamenii care au traversat o psihanaliză, ca și 
aceia aflaţi la cele mai înalte niveluri motivationale cunosc 
bine fenomenul. 

Mai mult, aceasta e cea mai elementară problemă a lor. Ac- 
ceptarea de sine și spontaneitatea se numără printre realizări- 
le cel mai ușor de atins (de exemplu, la copiii sănătoși) și prin- 
tre cele mai dificil de atins (de exemplu, la adulții preocupați 
de autoexplorare și autoperfectionare, in special cei care au 
fost sau încă mai sunt nevrotici). Mai mult, pentru unii este o 
realizare de neimaginat; de exemplu, în anumite tipuri de ne- 
vroză, individul este un actor care nu are deloc sine, în sensul 
obișnuit, ci doar un repertoriu de roluri din care să aleagă. 

Putem lua două exemple, unul simplu, celălalt complex, 
pentru a demonstra contradicţiile (aparente) presupuse de 
conceptul de spontaneitate motivată, cu scop: cel al abando- 
nului și renunțării taoiste, și cel al încordării mușchilor și sfinc- 
terelor. Modul cel mai dezirabil de a dansa, îndeosebi pentru 
amatori, presupune să fii spontan, fluid, să răspunzi automat 
la ritmul muzicii și la dorinţele inconștiente ale partenerului. 
Dansatorii buni se pot abandona, devenind instrumente pasi- 
ve pe care muzica le modelează și la care cântă. Nu le trebuie 
nici o dorinţă, critică, îndrumare sau voință. Într-un sens foar- 
te real și potrivit al cuvântului, pot deveni pasivi, chiar daca 
dansează până la extenuare. Astfel de spontaneitate pasivă sau 
abandon voit poate oferi unele dintre cele mai mari plăceri ale 
vieţii, ca atunci când te lași rostogolit de valuri sau îi lași pe 
alții să te îngrijească, să-ți facă masaj și să te bărbierească, sau 
ca atunci când faci dragoste, sau ca în cazul mamei care-și lasă 
copilul să sugă la sân, să muște și să se târască peste ea. Dar 
putin oameni pot dansa atât de bine. Majoritatea își vor da si- 
linta, vor primi îndrumări, se vor controla atent și-și vor pro- 

pune scopuri, vor asculta atent ritmul muzicii și, printr-o ale- 
gere deliberată și conștient, se vor adapta la el. Vor fi niște dan- 
satori slabi din punctul de vedere al privitorului, dar și din cel 
subiectiv, căci nu se vor bucura niciodată de dans ca de o ex- 
perienta profundă a uitării de sine și renunţării voite la deti- 
nerea controlului, doar dacă nu sfârșesc prin a renunţa să-și 
dea silinta și devin spontani. 

Multi dansatori devin buni fara antrenament. Totusi, edu- 
catia poate ajuta si aici. Dar trebuie sa fie un alt fel de educa- 
tie, care să urmărească spontaneitatea și abandonarea, purta- 
rea firească, nevoluntară, necritică și pasivă în sensul taoist — 
a încerca sa nu încerci. Individul trebuie să „înveţe“ ca poată 
renunţa la inhibiții, timiditate, voinţă, control, enculturare si 
demnitate. („O dată ce te-ai eliberat de toate aparentele, do- 
rintele și poftele, abia atunci te vei mișca în virtutea impulsu- 
rilor proprii, fără ca măcar să știi că te mişti.” — Lao-Tze) 

Examinarea naturii trebuintei de actualizare a sinelui ridi- 
că probleme mai dificile. Despre oamenii aflaţi la acest nivel 
al dezvoltării motivationale se poate spune că acțiunile și crea- 
tiile lor sunt in foarte mare măsură spontane, sincere, deschi- 
se, de autodezvăluire și necenzurate și, ca atare, expresive 
(„starea fără efort“, cum spunea Asrani). În plus, motivațiile 
lor se schimbă în asemenea măsură la nivel calitativ și se de- 
osebesc atât de mult de trebuintele obișnuite de securitate, 
dragoste sau respect, că nici măcar n-ar mai trebui numite ast- 
fel. (Am sugerat termenul metatrebuințe pentru a descrie mo- 
tivatiile celor aflaţi în procesul de actualizare a sinelui). 

Dacă numim dorinţa de iubire trebuinta, presiunea în di- 
rectia actualizării sinelui ar trebui să fie numită altfel decât 
trebuinta, pentru că are numeroase caracteristici diferite. Di- 
ferenta principală și cea mai pertinentă pentru sarcina noas- 
tră actuală constă în faptul că iubirea, respectul etc. ar putea 
fi considerate calități exterioare care lipsesc organismului și, 
prin urmare, trebuinte. Actualizarea sinelui nu reprezintă o 
deficiență ori lipsă în acest sens. Faptul că organismul are ne- 
voie să fie sănătos așa cum un copac are nevoie de apă nu este 
extrinsec. Actualizarea sinelui înseamnă dezvoltarea intrin- 

seca a ceea ce se află deja in organism sau, mai corect, a ceea 
ce este organismul în sine. Așa cum copacul are nevoie să-și 
ia hrană, soare și apă din mediul înconjurător, persoana are 
nevoie de securitate, dragoste și respect din partea comuni- 
tatii. Dar, în ambele cazuri, acesta este punctul din care înce- 
pe dezvoltarea reală (adică a individualitatii). Toți copacii au 
nevoie de lumina soarelui și toate ființele umane au nevoie 
de dragoste, și totuși, odată satisfăcute aceste trebuinte ele- 
mentare, fiecare copac și fiecare ființă umană încep să se dez- 
volte în felul lor unic, folosind aceste nevoi universale în sco- 
puri personale. Într-un cuvânt, dezvoltarea începe din 
interior, nu din afară și, în mod paradoxal, motivul cel mai 
înalt constă în a fi lipsit de motivaţie și de străduinţă, adică a 
te comporta pur expresiv. Sau, ca să spunem altfel, actualiza- 
rea sinelui este motivată de creștere, nu de deficiență. Este o 
„a doua stare de inocenta”, o inocenta inteleapta, o „stare fără 
efort”. 

Individul poate încerca să pornească în direcția actualiză- 
rii sinelui rezolvând mai întâi problemele motivationale mai 
puţin importante, dar care reprezintă condiţii preliminare. Prin 
aceasta, el caută conștient și intenționat spontaneitatea. Așa- 
dar, la cele mai înalte niveluri ale dezvoltării umane, distinc- 
tia dintre comportamentul expresiv si cel de confruntare cu si- 
tuatiile, la fel ca multe alte dihotomii psihologice, este 
clarificată și depășită, iar a încerca devine o cale către a nu în- 
cerca.17 


17 Gordon Allport subliniază cu tărie și în mod corect că „ființarea“ pre- 
supune tot atâta efort și activism ca și straduinta. Sugestiile sale ne-ar 
îndemna să punem în opoziţie straduinta îndreptată spre compensa- 
rea deficitelor cu straduinta îndreptată spre actualizarea sinelui, si nu 
străduința cu fiintarea. Această corecție elimină totodată impresia prea 
ușor dobândită cum că „fiinţarea“, reacţiile nemotivate și activitatea 
fără scop sunt mai facile, mai putin energice și cer mai putin efort de- 
cât confruntarea cu problemele externe. Faptul că această interpreta- 
re de tip dolce far niente a actualizării sinelui este eronată poate fi de- 
monstrată cu ușurință cu exemple de oameni care s-au zbătut pentru 
dezvoltarea de sine, ca Beethoven. 


tut 


St Btw ands niaro atitea sare ete 

Factori determinanti interni și externi 


De obicei, comportamentul de confruntare cu situațiile este 
determinat în mai mare măsură de factori relativ externi de- 
cât cel expresiv. Este cel mai adesea o reacție funcțională la o 
urgenţă, o problemă ori trebuinţă a cărei soluţie sau satisface- 
re vine din lumea fizică și/sau culturală. În ultimă instanţă, 
așa cum am văzut, este o încercare de a compensa deficitele 
interne prin intermediul unor factori de satisfacere externi. 

Comportamentul expresiv contrastează cu cel de confrun- 
tare cu situaţiile prin determinarea sa mai pregnant caracte- 
rială (vezi mai Jos). Am putea spune că, în esență, comporta- 
mentul de confruntare este o interacțiune între caracter și 
lumea non-psihică, cele două adaptându-se una la alta spre a 
se obține efecte de ambele parti; comportamentul expresiv este 
în esență un epifenomen sau un produs secundar al naturii 
structurii caracterului. Drept urmare, în cazul celui dintâi se 
poate remarca intervenţia legilor lumii externe și ale caracte- 
rului lăuntric deopotrivă; în cazul celui din urmă detectăm în 
principal legi psihice și caracteriale. O ilustrare ar putea fi con- 
trastul între arta figurativă și nonfigurativă. 

De aici decurg câteva corolare. (1) Este sigur că, dacă vrem 
să cunoaștem structura caracterului, cel mai indicat e să se stu- 
dieze comportamentul expresiv, și nu pe cel de confruntare cu 
situaţiile. Afirmația este susținută de experiența tot mai vastă 
cu testele proiective (expresive). (2) În ce privește disputele 
nesfârșite despre ce este psihologia și care este abordarea sa 
cea mai adecvată, e limpede că există și alte tipuri de compor- 
tamente în afară de cel de confruntare cu situațiile, adaptativ, 
orientat spre scop, motivat. (3) Distincția făcută de noi ar pu- 
tea avea o semnificaţie în problema continuității sau disconti- 
nuitatii dintre psihologie și celelalte științe. În principiu, stu- 
dierea lumii naturale ar trebui să ne ajute să înțelegem 
comportamentul de confruntare cu situațiile, dar nu și pe cel 
expresiv. Cel din urmă pare pur psihic, având probabil pro- 
priile reguli și legi, astfel că poate fi studiat cel mai bine di- 
rect, nu prin intermediul științelor fizice și naturale. 











170 Abraham H. Maslow 


Comportament invatat sau spontan 


Comportamentul ideal de confruntare cu situatiile este in 
mod tipic invatat, iar comportamentul expresiv ideal este in 
mod tipic spontan. Nu trebuie să învăţăm să ne simțim nea- 
jutorati, să arătăm sănătoși, să fim proști sau să ne arătăm fu- 
ria, însă în mod obișnuit trebuie să învăţăm cum să construim 
rafturi de cărți, să mergem cu bicicleta sau să ne îmbrăcăm. 
Acest contrast poate fi văzut clar în factorii determinanti ai 
reacției la testele de aptitudini, pe de o parte, si la testul 
Rorschach, pe de alta. De asemenea, comportamentul de con- 
fruntare cu situațiile tinde să dispară dacă nu este recompen- 
sat; cel expresiv persistă de obicei fără recompensă sau întări- 
re. Unul urmărește gratificarea, celălalt, nu. 


Posibilitatea controlului 


Determinarea diferențială, de către factori interni și externi, 
se revelează, de asemenea, în susceptibilitatea variabilă la con- 
trolul conștient sau inconștient (inhibare, refulare, reprimare). 
Exprimarea spontană e foarte dificil de stăpânit, de schimbat, 
de mascat, controlat sau influenţat în vreun fel. Mai mult, con- 
trolul și exprimarea sunt, prin definiție, antitetice. Acest lucru 
e valabil chiar și în cazul exprimării de sine motivate despre 
care am vorbit mai sus, căci ea este produsul final al unei se- 
rii de eforturi depuse pentru a învăţa să nu te controlezi. 

Controlul stilului personal de a scrie de mână, dansa, cân- 
ta, vorbi sau reacționa afectiv poate fi menţinut în cel mai bun 
caz o scurtă perioadă de vreme. Mai devreme sau mai târziu, 
din cauza oboselii, distragerii sau reorientării atenţiei, con- 
trolul se pierde și îi iau locul alti factori determinanti, mai 
profunzi, mai putin conștienți, mai automatizati și mai preg- 
nant caracteriali (Allport, 1961). Exprimarea nu este compor- 
tament voluntar, in intregul sens al cuvantului. Un alt aspect 
al acestui contrast este lipsa efortului in cazul comportamen- 
tului expresiv. Comportamentul de confruntare cu situatiile 

presupune, în principiu, efort. (Din nou, cazul artistului este 
unul special). 

Se impun aici unele avertismente. O greșeală ușor de facut 
este să credem că spontaneitatea si expresivitatea sunt mereu 
pozitive, iar controlul de orice fel este negativ si de nedorit. 
Nu e deloc asa. Desigur, in mare parte a timpului, în compa- 
ratie cu autocontrolul, expresivitatea ne face să ne simtim mai 
bine, este mai amuzantă, mai sinceră, lipsită de efort si asa mai 
departe, deci este, în acest sens, de preferat deopotrivă pen- 
tru persoană in sine, cât si pentru relațiile ei cu ceilalți, cum a 
arătat de pildă Jourard (1968). Si totusi, autocontrolul sau in- 
hibarea are mai multe sensuri, iar unele dintre ele sunt sănă- 
toase și de dorit, chiar făcând excepție de cele necesare pen- 
tru a ne descurca în lumea externă. Controlul nu trebuie să 
însemne frustrarea sau renunțarea la gratificarea trebuintelor 
primare. Ceea ce aș numi „modalități de control cu efect apo- 
linic” nu pun deloc la îndoială satisfacerea trebuintelor, ci le 
fac mai plăcute și nu mai puţin plăcute, prin întârzierea adec- 
vata (ca de pildă în sex), graţie (in dans sau înot), prin esteti- 
zare (în cazul mâncărurilor și băuturilor), stilizare (de pildă în 
sonete), prin ceremonializare, sacralizare, înnobilare, făcând 
un lucru bine în loc de a-l face pur și simplu. 

În plus — lucru ce se cere repetat iarăși și iarăși —, oame- 
nii sănătoși nu sunt doar expresivi. Ei trebuie să poată fi ca- 
pabili să fie expresivi atunci când și-o doresc. Trebuie să poa- 
tă să se abandoneze uneori. Trebuie să poată renunța la 
control, inhibitii, mecanisme de apărare atunci când vor. Dar, 
în aceeași măsură, trebuie să aibă capacitatea de a se contro- 
la, de a-și amâna plăcerile, de a fi politicoși, a evita să facă rău, 
de a-și tine gura și a-și domina impulsurile. Trebuie să poată 
a alege între apolinic și dionisiac, stoic sau epicurian, expri- 
mare sau confruntare cu situaţiile, control sau lipsă de control, 
dezvăluire de sine sau ascundere, capabil de distracție, dar și 
de a renunţa la ea, capabil de a se gândi la viitor, dar și la pre- 
zent. Persoanele sănătoase sau cele aflate în procesul de actu- 
alizare a sinelui sunt în esenţă versatile; au pierdut mai puti- 
ne capacități umane decât a pierdut omul obișnuit. Au un mai 

mare arsenal de strategii de reactii si abordari in directia uma- 
nitatii depline, ca destinaţie finală; adică au toate capacităţile 
umane. 


Efectele asupra mediului 


Comportamentul de confruntare cu situaţiile își are origi- 
nea în încercarea de a schimba lumea și de obicei chiar face 
acest lucru, cu mai mult sau mai putin succes. Comportamen- 
tul expresiv, pe de altă parte, afectează rareori mediul, iar dacă 
are un astfel de efect, nu e ceva premeditat, voit sau cu scop; 
e fără voie. 

Putem lua ca exemplu un om aflat în toiul unei conversa- 
tii. Conversatia are un scop; de pildă, individul este agent de 
vânzări și încearcă să obțină o comandă, iar discuţia este ini- 
tiata conștient și voit in acest scop. Dar stilul său de a vorbi 
poate fi în mod inconștient ostil, snob sau arogant și îl poate 
face să piardă comanda. Așadar, aspectele expresive ale com- 
portamentului pot avea efecte asupra mediului, dar trebuie 
reținut că vorbitorul nu a dorit aceste efecte, nu a încercat să 
fie arogant sau ostil și nici măcar nu a fost conștient că a făcut 
această impresie. Efectele comportamentului expresiv asupra 
mediului, atunci când există, sunt nemotivate, lipsite de scop, 
simple epifenomene. 





Mijloace și scopuri 


Comportamentul de confruntare cu situațiile este întot- 
deauna instrumental, întotdeauna un mijloc de a atinge un 
scop motivat. Invers, orice comportament mijloace-scop (cu 
unica excepție, discutată mai sus, a renunţării voluntare la 
confruntarea cu situația) trebuie să fie un comportament de 
confruntare. 

Pe de altă parte, diversele forme de comportament expre- 
siv ori nu au nimic de-a face cu mijloacele sau scopurile (de 

exemplu, stilul scrisului de mână), ori au ajuns aproape de a 
fi comportamente ca scop în sine (de pildă, cântatul, mersul 
săltat, pictatul sau improvizatiile la pian).18 


Comportament constient sau inconstient 


Exprimarea în formele sale cele mai pure este inconștientă 
sau cel puțin nu pe deplin conștientă. De obicei, nu suntem 
constienti cum mergem, stam, zâmbim sau râdem. E adevărat 
că putem deveni conștienți de aceste lucruri dacă suntem fil- 
mati, înregistrați pe casetă audio, ni se fac caricaturi ori sun- 
tem imitati. Dar acestea sunt excepții sau cel putin elemente 
necaracteristice. Actele de expresie care sunt conștiente — ale- 
gerea hainelor, mobilei, coafurii — sunt privite drept cazuri 
speciale, neobisnuite sau intermediare. Dar comportamentul 
de confruntare cu situațiile poate fi, si de obicei chiar este, pe 
deplin conştient. Cazurile când e inconștient este considerat 
excepțional sau neobişnuit. 


Comportamentele expresive 


Exprimarea trebuie considerată relativ nemotivată si lipsi- 
tă de scop, în contrast cu confruntarea cu situațiile, care este 
deopotrivă motivată si cu scop. Există multe exemple de com- 
portamente relativ nemotivate și în cele ce urmează vom dis- 
cuta despre câteva dintre ele, pe scurt. Ar trebui observat că 
ele sunt, toate, zone relativ neglijate ale psihologiei, o excelen- 


18 În cultura noastră excesiv de pragmatică, spiritul instrumental poate 


întrece chiar si experiențele care constituie scopuri in sine: iubirea („E 
normal să faci așa“), sportul („Bun pentru digestie“), („Relaxarea aju- 
tă la somn“), vremea frumoasă („Bine pentru afaceri“), cititul („Ar tre- 
bui să tin pasul cu lumea“), afecțiunea, („Vrei să ai copii nevrotici?”), 
bunătatea („Bine faci, bine găsești...“), știința („Apărarea nationala!”), 
arta („A îmbunătățit cu siguranţă publicitatea americană“), bunătatea 
(„Altfel, te trezesti cu argintăria furată“). 

tă ilustrare pentru cel ce studiază știința modului în care o vi- 
ziune limitată asupra vieţii creează o lume limitată. Pentru 
tâmplarul care este numai tâmplar, lumea e făcută din lemn. 


Fiintarea 


Comportamentele expresive tind să apară când oamenii 
sunt ei înșiși, se dezvoltă, cresc și se maturizează, fără să mear- 
gă nicăieri (în sensul ascensiunii sociale, de exemplu) fără să 
se străduiască în sensul obișnuit al eforturilor de a ajunge la 
o altă stare de lucruri decât cea în care se află.!” Conceptul de 
așteptare poate fi util ca punct de pornire pentru a ne gândi la 
simpla fiintare. O pisică lungită la soare așteaptă tot atât de 
mai mult cât așteaptă un copac. Așteptarea înseamnă timp 
pierdut, neapreciat, golit de semnificație pentru organism și 
este un produs secundar al unei atitudini fata de viata exce- 
siv orientată către mijloace. De cele mai multe ori este o reac- 
tie prostească, ineficientă și irositoare, din moment ce (1) de 
obicei nerăbdarea nu ajută la nimic, nici chiar din punctul de 
vedere al eficienţei, și (2) chiar experienţele și comportamen- 
tele ce reprezintă mijloace pot fi sursă de bucurie, pot fi savu- 
rate și apreciate pentru ele însele, fără, ca să spunem așa, cos- 
turi suplimentare. Călătoria este un excelent exemplu de mod 
în care putem să ne bucurăm de un interval de timp ca de o 
experienţă ce constituie un scop în sine sau să-l irosim pur și 
simplu. Educaţia e un alt exemplu. La fel sunt și relaţiile in- 
terpersonale în general. 

Aici este implicată și o anumită inversare a conceptului de 
timp pierdut. Pentru genul de persoană orientată spre util, 
spre scop, spre reducerea trebuintelor, timpul pierdut este ace- 
la în care nu realizează nimic și nu are nici un obiectiv. E o ac- 
ceptiune perfect legitimă, dar am putea sugera un alt sens, la 


19 Capitolul 11, „Oameni aflaţi în procesul de actualizare a sinelui: Un 
studiu asupra sănătății psihice“, aduce dovezi în sprijinul acestei ob- 
servatii și o dezvoltă. 

fel de legitim: timpul pierdut este cel care nu aduce nici o ex- 
perienta ca scop în sine, adică de care nu ne bucurăm pe de- 
plin. „Timpul pe care te bucuri să-l pierzi nu este timp pier- 
dut.” „Unele lucruri care nu sunt necesare ar putea fi 
esențiale.“ 

O excelentă ilustrare a incapacității culturii noastre de a lua 
ca atare experienţele care constituie un scop în sine poate fi 
văzută în plimbare, practicarea golfului, vâslit și altele de acest 
fel. În general, aceste activități sunt ridicate în slăvi pentru că 
îi duc pe oameni la aer curat, în natură, la soare, în locuri fru- 
moase. În esenţă, acestea sunt modurile în care ceea ce ar tre- 
bui să fie activităţi și experienţe ca scop în sine, nemotivate, 
sunt introduse forțat într-un cadru de referință pragmatic, care 
le conferă scop și o coloratură de performanţă, doar pentru a 
liniști conștiința occidentală. 


Arta 


Creaţia artistică poate fi relativ motivată (când urmărește 
să comunice, să trezească emoții, să arate, să acționeze asupra 
altei persoane) sau nemotivată (când este expresivă și nu co- 
municativă, intrapersonală și nu interpersonală). Faptul că ex- 
primarea poate avea efecte interpersonale neprevăzute (ca 
efect secundar) nu este relevant aici. 

Dar foarte relevantă este întrebarea: „Există o nevoie de ex- 
primare?“ Dacă răspunsul este afirmativ, atunci exprimarea 
artistică, la fel ca fenomenele de catharsis și eliberare, este tot 
atât de motivată ca trebuinta de hrană sau dragoste. Am men- 
tionat deja în capitolele precedente că, după părerea noastră, 
dovezile ne vor obliga în scurt timp să recunoaștem că există 
o nevoie de a exprima în acţiune feluritele impulsuri trezite în 
organism. Evident, de aici se vor naște paradoxuri, după cum 
arată faptul că orice nevoie și orice capacitate este un impuls 
și, ca atare, își caută exprimarea. Ar trebui atunci ca ea să de- 
vină o trebuinta sau un impuls separat sau ar trebui conside- 
rată o caracteristică universală a oricărui impuls? 

În acest punct nu trebuie să optăm pentru una dintre 
variante, din moment ce unicul nostru scop este să arătăm că 
ele sunt toate neglijate. Aceea dintre ele care se dovedește mai 
rodnică va obliga la recunoașterea (1) categoriei nemotivării sau 
la (2) o reconstrucție de proporții a întregii teorii a motivaţie. 

La fel de important pentru fiinţa sofisticată este problema 
experienţei estetice. E o experiență atât de bogată și valoroa- 
să pentru atât de multi oameni, încât ei vor dispretui pur și 
simplu orice teorie psihologică ce o neagă sau o neglijează, in- 
diferent pe ce temeiuri stiintifice s-ar baza neglijarea. Stiinta 
trebuie să explice întreaga realitate, nu numai porțiunile sale 
sărăcite, lipsite de vitalitate. Faptul că reacția estetică este inu- 
tilă și lipsită de scop și că nu știm nimic despre motivațiile 
sale, dacă există într-adevăr vreunele în sensul obișnuit al cu- 
vântului, ar trebui să ne indice doar sărăcia psihologiei noas- 
tre oficiale. 

Chiar percepția estetică, privită din punct de vedere cog- 
nitiv, poate fi considerată relativ nemotivată, în comparaţie cu 
procesele cognitive obișnuite.20 Perceperea de tip taoist, dez- 
interesată, a multitudinii de fațete ale unui fenomen (cu refe- 
rire specială nu la utilitatea sa, ci la eficacitatea cu care produ- 
ce experiențe ce constituie un scop în sine) este una dintre 
caracteristicile percepției estetice.Zl 





20 În capitolul 17, „Stereotipizare versus adevărata cognitie”, vedem că 
percepţia categorială este în cel mai bun caz parțială, nu este atât o 
examinare a tuturor atributelor unui obiect, cât o clasificare a acestu- 
ia în funcție de acele câteva atribute care ne sunt folositoare, sunt re- 
levante pentru preocupările noastre și satisfac sau ameninţă satisfa- 
cerea dorințelor. 

21 „Creierul oferă această opțiune: actualizează amintirile folositoare si 
le păstrează în straturile inferioare ale conștiinței pe cele fără nici o 
utilitate. Același lucru ar putea fi spus despre percepție. Ca auxiliar al 
acțiunii, ea izolează acea parte a realității ca întreg care ne interesează, în- 
tr-un întreg; ne revelează nu atât lucrurile în sine, cât utilitatea pe care le-o 
putem da. Le clasifică, le etichetează din capul locului, o singură pri- 
vire aruncată asupra obiectului ne ajunge să știm cărei categorii apar- 
ține. Dar când și când, printr-un accident fericit, apar oameni ale că- 
ror simțuri sau a căror conștiință sunt mai putin aderente la viata. 

Nu numai experiența estetică, ci si multe altele sunt recep- 
tate și savurate pasiv de organism. Nu se poate spune că 
această savurare este motivată; ea poate fi cel mult scopul sau 
obiectivul activității motivate, epifenomenul gratificării tre- 
buintelor. 

Experiența mistică, a veneratiei, încântării, minunării, 
misterului și admiratiei sunt experienţe subiective bogate, 
de același tip pasiv, estetic; ele cotropesc organismul, inun- 
dându-l precum muzica. Și acestea sunt experienţe ca scop 
în sine, finale și nu instrumentale, care nu schimbă câtuși 
de putin lumea exterioară. Același lucru se poate spune și 
despre relaxare, dacă este detinită cum trebuie (Pieper, 
1964). 

Poate se cade să vorbim aici despre două astfel de plă- 
ceri ca scop în sine: (1) plăcerea exercitării unei funcții și (2) 
plăcerea de a trăi pur și simplu (plăcere biologică, trăire sa- 
vurată din plin). Vedem aceste lucruri în special la copilul 
care repetă la nesfârșit o abilitate nou dobândită, din pura 
plăcere produsă de o activitate executată bine, cu îndemâ- 
nare. Dansul poate fi și el un bun exemplu. Cât despre plă- 
cerea elementară de a trăi, orice persoană bolnavă, dispep- 
tică sau chinuită de greață poate atesta că această plăcere 
biologică supremă (trăirea savurată din plin) este un pro- 
dus secundar automat, necăutat al faptului de a fi în viu și 
sănătos. 


Natura a omis, în cazul lor, să lege facultatea de percepție de cea de actiu- 
ne. Când privesc un lucru, îl văd în sine, fără să-l raporteze la ei înșiși. Nu 
percep doar din perspectiva acțiunii, ci percep ca să perceapă, fără scop, din 
simpla plăcere de a o face. Se nasc detașaţi în ce privește un anumit aspect 
al naturii lor, fie că e vorba de conștiința lor sau unul dintre simțuri; si, 
în functie de aspectul vizat de detașare, adică un anumit simţ sau con- 
știința, sunt pictori sau sculptori, muzicieni sau poeți. Ca urmare, vi- 
ziunea asupra realității pe care o găsim în diferite arte este mult mai 
directă, și aceasta, pentru că artistul are nu atât intenția de a-și folosi per- 
ceptia, cât de a percepe cât mai multe lucruri. (Bergson, 1944, pp. 162-163). 

Jocul 


Jocul poate reprezenta fie un tip de comportament de con- 
fruntare cu situatiile, fie unul expresiv, asa cum reiese clar din 
literatura despre terapie si diagnoza prin joc. Pare foarte pro- 
babil ca această concluzie de ordin general să înlocuiască di- 
feritele teorii funcționale, centrate pe scop și centrate pe mo- 
tivatie formulate până acum asupra jocului. Din moment ce 
nimic nu ne oprește de la a folosi dihotomia comportament de 
confruntare cu situațiile — comportament expresiv și în cazul 
animalelor, putem avea așteptări întemeiate de a vedea și in- 
terpretări mai utile, mai realiste ale jocului la animale. Pentru 
a deschide acest nou domeniu de cercetare trebuie doar să ad- 
mitem posibilitatea că jocul poate fi inutil și nemotivat, un fe- 
nomen al ființării și nu al straduintei, un scop în sine și nu un 
mijloc. Probabil că același lucru se poate spune și despre râs, 
ilaritate, bucurie, distracție, veselie, extaz, euforie etc. 


Exprimarea intelectuală 


Exprimarea intelectuală — ideologie, filosofie, teologie, cu- 
noaștere și așa mai departe — este o altă zonă care a opus re- 
zistenta instrumentelor oficiale ale psihologiei. Credem că 
acest lucru se datorează parțial faptului că gândirea a fost pri- 
vită automat, de la Darwin și Dewey încoace, drept rezolvare 
a problemelor, adică drept motivată și funcţională. În contex- 
tul vieții bune trăite de omul sănătos, gândirea, ca și percep- 
tia, poate însemna receptare sau producere spontană si pasi- 
vă, o exprimare nemotivată, lipsită de efort și fericită a naturii 
și existenţei organismului, a lăsa lucrurile să se întâmple și nu 
a le face să se întâmple, un exemplu al fiintarii tot atât de preg- 
nant ca parfumul florilor sau merele dintr-un pom. 

Capitolul 7 


Rădăcinile patologiei 


Concepţia despre motivație expusă pana acum conţine 
unele indicii importante pentru a înţelege originea psihopato- 
logiei si natura frustrării, conflictului și amenințării. 

Practic, toate teoriile care își propun să explice cum apare 
și cum persistă psihopatologia se bazează pe cele două con- 
cepte, frustrarea și conflictul, despre care vom vorbi în cele ce 
urmează. Unele frustrări au într-adevăr urmări patologice; al- 
tele, nu. La fel și conflictele. Se pare că, pentru a elucida mis- 
terul, va trebui să apelăm la teoria trebuintelor primare. 


Privare și ameninţare 


Vorbind despre frustrare, e ușor să comitem greșeala de a 
segmenta ființa umană; încă mai există tendinţa de a vorbi de- 
spre frustrarea stomacului sau a gurii ori despre cea a unei tre- 
buinte. Trebuie să ne amintim mereu că numai o ființă uma- 
na întreagă este frustrata, niciodată o parte a ei. 

i Având în minte această idee, se conturează o distincție im- 
it portanta, si anume diferenta dintre privatiune si amenintarea 
| la adresa personalității. Definiţiile obișnuite ale frustrării se 
| referă pur și simplu la a nu primi ceea ce iti dorești, la piedi- 
cile în calea unei dorințe sau gratificări. O astfel de definiţie 
|| nu reușește să facă distincţia între o privatiune lipsită de im- 
| portanță pentru organism (pentru care se găsește ușor un sub- 

stitut, cu prea puţine efecte ulterioare serioase) și, pe de altă, 

parte, o privatiune ce constituie in același timp o ameninţare 
la adresa personalităţii, adică la adresa telurilor individului în 
viata, a sistemului său defensiv, a stimei de sine, a actualiza- 
rii sinelui — adică la adresa trebuintelor primare. În viziunea 
noastră, numai o privatiune amenințătoare are multitudinea de 
efecte (de obicei indezirabile) atribuite în mod curent frustră- 
rii în general. 

Un obiect-țintă poate avea două semnificaţii pentru indi- 
vid. În primul rând are semnificația sa intrinsecă, și poate avea 
încă o valoare, de natură simbolică. Astfel, un copil care nu 
primește cornetul de îngheţată pe care-l dorește poate să piar- 
dă pur și simplu acel cornet. Un al doilea copil însă, care su- 
feră aceeași privatiune, s-ar putea să fi pierdut nu numai o 
gratificare senzorială, ci poate simți și că e privat de iubirea 
mamei sale, pentru că ea a refuzat să îi cumpere inghetata. 
Pentru cel de-al doilea copil, cornetul de îngheţată nu are doar 
valoare intrinsecă, ci poate fi și purtătorul unor valori psihi- 
ce. A fi privat de primirea unei înghețate ca simplă înghețată 
nu înseamnă probabil mare lucru pentru individul sănătos, și 
chiar se poate pune întrebarea dacă acest lucru ar trebui de- 
numit tot frustrare, la fel ca alte privatiuni, mult mai pericu- 
loase. Numai atunci când un obiect-țintă simbolizează dragos- 
tea, prestigiul, respectul sau alte trebuinte primare, privarea 
de el va avea efectele negative atribuite de obicei frustrării în 
general. 

Existenţa dublei semnificații a unui obiect poate fi demon- 
strată foarte clar la anumite grupuri de animale ori în anumi- 
te situații. De exemplu, s-a demonstrat că, atunci când două 
maimuțe se află în relație de dominare-subordonare, o buca- 
tă de hrană reprezintă (1) un mijloc de a potoli foamea și (2) 
un simbol al statutului de dominație. Astfel, dacă animalul 
subordonat încearcă să ia hrana, va fi imediat atacat de ani- 
malul dominator. Dacă însă poate să elimine valoarea simbo- 
lică (de dominație) a hranei, dominatorul îi permite s-o mă- 
nânce. Animalul dominat poate realiza asta foarte simplu, 
printr-un gest de obedienta, adică prin prezentare sexuală 
când se apropie de hrană; astfel, el pare să spună: „Vreau 

mâncarea asta doar ca să-mi potolesc foamea, nu vreau sa-ţi 
contest dominatia. Iti accept bucuros dominatia.” In acelasi 
fel, putem primi o critică din partea unui prieten în două fe- 
luri diferite. În mod normal, reacția unei persoane obișnuite 
va fi să se simtă atacată și ameninţată (ceea ce este destul de 
corect, pentru că de obicei critica reprezintă un atac). Ca ur- 
mare, se zbârlește și devine furioasă. Dar dacă persoana e asi- 
gurată că acea critică nu reprezintă un atac sau un gest de res- 
pingere la adresa ei, nu numai că va asculta critica, ci va fi 
chiar recunoscătoare. Astfel, dacă a avut deja o mulțime de 
dovezi că prietenii o respectă și o iubesc, critica rămâne doar 
critică, nu reprezintă și un atac ori o ameninţare (Maslow, 
1936, 1940b). 

Neglijarea acestei distincţii a creat multe neînțelegeri 
inutile în rândul psihiatrilor. O întrebare ce apare mereu 
este: Frustrarea sexuală determină inevitabil toate nume- 
roasele efecte ale frustrării sau unele dintre ele, cum ar fi 
agresivitatea sau sublimarea? În prezent se știe bine că exis- 
tă multe cazuri în care celibatul nu are efecte psihopatolo- 
gice. În multe altele însă, are numeroase efecte negative. Ce 
factor stabilește care va fi rezultatul? Lucrul clinic cu pa- 
cienti care nu sunt nevrotici arată clar că privarea sexuală 
devine serios patogenă doar când individul o resimte drept 
respingere din partea sexului opus, inferioritate, lipsă de 
valoare, lipsă de respect, izolare sau neîmplinire a altor tre- 
buinte primare. Privarea sexuală poate fi suportată cu rela- 
tivă ușurință de indivizii pentru care nu are asemenea im- 
plicatii. 

Privatiunile inevitabile din copilărie sunt considerate si 
ele frustrante in mod obisnuit. Se crede ca intarcatul, contro- 
lul sfincterian, învăţarea mersului si, de fapt, fiecare nou ni- 
vel de adaptare se obțin forțând copilul. Și aici, diferenţierea 
între simpla privatiune și amenințarea la adresa personalita- 
tii ne impune precautii. Observarea copiilor complet siguri 
de dragostea și respectul părinţilor a demonstrat că privatiu- 
nile, disciplina și pedepsele pot fi suportate uneori cu incre- 
dibilă ușurință. Dacă privatiunile nu sunt privite de copil 

drept amenințări la adresa personalității sale, a principalelor 
țeluri în viata sau a trebuintelor, frustrarea are prea puţine 
efecte. 

Din acest punct de vedere rezultă că fenomenul frustrării 
amenințătoare e mai strâns legat de alte situații de ameninta- 
re decât de simpla privare. De asemenea, s-a constatat frec- 
vent că efectele clasice ale frustrării sunt consecinţele altor ti- 
puri de ameninţare: traumatizare, conflict, lezare a cortexului, 
boală gravă, ameninţare fizică propriu-zisă, iminenta morții, 
umilire sau durere foarte mare. 

Aceasta ne conduce la ipoteza noastră finală, că poate frus- 
trarea, ca unic concept, este mai puţin utilă decât două con- 
cepte care o intersectează: (1) privarea de trebuintele care nu 
sunt primare și (2) ameninţarea la adresa personalității, adică 
a trebuintelor primare sau a diverselor sisteme de confrunta- 
re cu situația asociate cu ele. Privarea implică mult mai puţin 
decât implică de obicei conceptul de frustrare; amenințarea 
implică mult mai mult. Privarea nu este psihopatogenă, dar 
amenințarea, da. 


Conflict și amenințare 


Conceptul de conflict se poate intersecta cu cel de amenin- 
tare, asa cum am văzut și în cazul frustrării. Vom analiza în 
cele ce urmează câteva tipuri de conflict. 

Pura alegere înseamnă conflict în cel mai simplu sens. Exis- 
tenta cotidiană a fiecărei ființe umane este plină de nenumă- 
rate astfel de alegeri. Considerăm că diferenţa dintre acest tip 
de alegere și următorul tip pe care-l vom discuta este urmă- 
toarea: primul tip presupune alegerea între două căi care duc 
la același obiectiv, relativ lipsit de importanţă pentru organism. 
Reacţia psihică la o astfel de situaţie de alegere nu este nicio- 
dată una patologică. De fapt, cel mai adesea nu există deloc 
senzația subiectivă de conflict. 

Un alt tip de conflict presupune situaţia în care obiectivul 
în sine este important, dar există căi alternative de a-l atinge. 

Obiectivul nu este pus in pericol. Importanta sau lipsa impor- 
tantei lui este, desigur, o chestiune ce va fi stabilita de fiecare 
organism individual. Ceea ce este important pentru un indi- 
vid poate să nu fie si pentru altul. De obicei, când se ia deci- 
zia, senzatia aparenta de conflict dispare. E adevarat, totusi, 
că atunci când obiectivul prezintă o importanţă majoră, con- 
flictul declanșat de alegerea între două sau mai multe căi ce 
duc în același punct poate deveni foarte intens. 

Un conflict amenintator se deosebește fundamental de cele 
două tipuri de conflicte descrise mai sus. Este tot o situație de 
alegere, dar acum ea se face între două obiective diferite, am- 
bele de necesitate vitală. Aici, în cele mai multe cazuri, reac- 
tia de alegere nu înăbușă conflictul, din moment ce decizia în- 
seamnă renunțarea la ceva aproape la fel de necesar ca și ceea 
ce s-a ales. Renuntarea la un obiectiv necesar sau la satisface- 
rea unei trebuinte înseamnă ameninţare și efectele ei persistă, 
chiar după ce s-a făcut alegerea. Într-un cuvânt, acest gen de 
alegere poate genera numai nesatisfacerea cronică a unei tre- 
buinte primare și este patogenă. 

Conflictul catastrofic ar putea fi numit mai corect amenin- 
tare pură, lipsită de alternativă sau posibilități de alegere. Ori 
toate variantele au efecte catastrofice, amenințătoare ori exis- 
tă o singură posibilitate, care reprezintă o ameninţare catas- 
trofică. O astfel de situaţie poate fi numită situaţie de conflict 
numai extinzând sensul cuvântului. Ea se poate vedea dacă 
luăm drept exemplu un om care urmează să fie executat în câ- 
teva minute sau animalul forțat să ia o decizie care știe că-i va 
aduce pedeapsă și în care toate posibilitățile de evadare, atac 
sau comportament de substitut sunt anihilate, cum se întâm- 
plă în cazul multor experimente asupra nevrozei la animale 
(Maier, 1939). 

Din punctul de vedere al psihopatologiei, trebuie să ajun- 
gem la aceeași concluzie ca și după analiza frustrării. Există, 
în genere, două tipuri de situaţii de conflict sau reacţii la con- 
flict: neameninţătoare și amenințătoare. Conflictele neamenin- 
tatoare sunt relativ neglijabile, din moment ce în mod normal 
nu sunt patogene; tipurile de conflict amenintator sunt impor- 








186 Abraham H. Maslow 


tante, pentru că sunt foarte des patogene.22 Din nou va părea 
că atunci când ne referim la senzația de conflict ca punct de 
origine al simptomelor ar fi mai bine să vorbim despre ame- 
nintare sau conflictul ameninţător, din moment ce există tipuri 
de conflict care nu generează simptome. Dimpotrivă, unele 
chiar întăresc organismul. 

Putem purcede acum la o reclasificare a conceptelor noas- 
tre din domeniul general al psihopatogenezei. Putem să vor- 
bim mai întâi de privare și apoi despre alegere și să le consi- 
derăm pe amândouă nepatogene, și deci lipsite de importanță 
pentru cei ce studiază psihopatologia. Conceptul cu adevărat 
important nu este nici conflictul, nici frustrarea, ci caracteris- 
tica patogenă esențială a amândurora, adică ameninţarea cu 
nesatisfacerea sau chiar nesatisfacerea propriu-zisă a trebuin- 
telor primare sau și a actualizării sinelui. 


Definirea individualizata a amenințării 


Teoria dinamică generală, ca și diferitele constatări empi- 
rice specitice indică necesitatea unei definiri individualizate a 
amenințării. Adică, în ultimă instanţă, trebuie să definim o si- 
tuatie sau amenințare nu numai din perspectiva trebuintelor 
primare caracteristice speciei, ci și din cea a organismului in- 
dividual care se confruntă cu o problemă anume. Astfel, frus- 
trarea și conflictul au fost frecvent definite numai din perspec- 
tiva situaţiilor exterioare, nu din cea a reacției interne a 
organismului la acele situații exterioare sau a felului cum este 


22 Amenințarea nu este întotdeauna patogenă; există moduri sănătoase 
de a o aborda, ca și soluții nevrotice sau psihotice. Mai mult, o situa- 
tie aparent amenințătoare poate să producă sau să nu producă senza- 
tii de pericol psihic la un anumit individ. Un bombardament sau o 
amenințare la adresa vieţii ar putea fi mai puţin amenințătoare decât 
un zâmbet dispretuitor, o dojană, trădarea din partea unui prieten, 
boala unuia dintre copii sau un act de nedreptate comis la adresa unui 
străin aflat la kilometri distanţă. În plus, ameninţarea poate avea efec- 
te de întărire a caracterului. 

percepută. Trebui să subliniem încă o dată că o situaţie trau- 
matică nu este totuna cu senzaţia de traumatizare; o situaţie 
traumatică poate constitui o amenințare psihică, dar nu trebuie 
să și fie. Mai mult, poate avea chiar efecte educative și întări- 
toare, dacă este abordată bine. 

Cum știm când o situație anume este percepută de orga- 
nism drept amenințare? Pentru ființa omenească, acest lucru 
poate fi stabilit cu ușurință prin orice tehnică adecvată pentru 
descrierea personalității totale, ca de exemplu tehnica psih- 
analitică. Astfel de tehnici ne ajutăm să aflăm de ce anume are 
nevoie persoana respectivă, ce îi lipsește, ce o pune în pericol. 
În general, adulţii sănătoși sunt mai puţin ameninţaţi de si- 
tuatiile externe decât cei obișnuiți sau nevrotici. Trebuie să ne 
amintim că, deși sănătatea la vârsta adultă se datorează lipsei 
de ameninţări în timpul copilăriei sau amenințărilor depășite 
cu succes, ea devine de-a lungul anilor tot mai inatacabilă; de 
exemplu, este practic imposibil să ameninti masculinitatea 
unui bărbat care este foarte sigur pe el. Pierderea iubirii nu este 
o amenințare prea mare pentru cel care s-a simțit iubit toată 
viata si se simte demn de iubire și agreabil. Din nou, se cere 
invocat principiul autonomiei funcționale. 

Un ultim aspect, care decurge fără îndoială din teoria dina- 
mică, este acela că trebuie să considerăm întotdeauna că sen- 
zatia de ameninţare reprezintă în sine o stimulare dinamică 
pentru alte reacții. Nici un tablou al amenințării nu este com- 
plet în cazul unui organism dacă nu știm de asemenea unde 
duce senzaţia de ameninţare, ce îl determină pe individ să facă 
și cum reacționează organismul la acea amenințare. În teoria 
nevrozei e cu siguranţă absolut necesar să înțelegem și natura 
senzatiei de ameninţare, și reacţia organismului la ea. 


Trauma și boala ca ameninţare 


Se cere acum să arătăm că noțiunea de ameninţare include 
fenomene nesubsumate nici conflictului, nici frustrării, în sen- 
sul comun al acestor termeni. Anumite tipuri de boli grave pot 

fi psihopatogene. O persoana care a avut un infarct grav se 
poartă adesea într-o manieră ce sugerează că se simte amenin- 
tata. Experienţa bolii sau a spitalizării la copiii mici e perce- 
pută de cele mai multe ori drept amenințătoare, fără legătură 
cu privatiunile impuse de aceste situații. 

Putem adăuga efectul traumatizării drastice, la un nivel 
foarte elementar, la lista noastră de efecte ale amenințării care 
nu sunt nici conflict, nici frustrare. Persoana care a trecut prin- 
tr-un accident foarte grav poate să tragă concluzia că nu este 
stăpânul destinului propriu și că moartea se află mereu la ușă. 
În fata unei astfel de lumi, coplesitor de puternică și amenin- 
tatoare, unii par să-și piardă încrederea în propriile capacități, 
chiar și în cele mai simple. Alte traume, mai moderate, vor fi 
evident mai puțin amenințătoare. Am adăuga că ne putem aș- 
tepta să vedem mai frecvent o astfel de reacție la cei cu o anu- 
mită structură de caracter, care îi predispune la a se simţi ame- 
nintati. 

Iminenta mortii, indiferent din ce motive, ar putea si ea 
(dar nu neapărat) să ne insufle starea de amenințare, pentru 
că în acest context ne putem pierde încrederea elementară în 
noi înșine. Când nu ne mai putem descurca în acea situaţie, 
când lumea este prea mult pentru noi, când nu mai suntem 
stăpâni pe soarta noastră, când nu mai detinem controlul asu- 
pra noastră și a lumii, putem vorbi cu siguranță de senzația 
de amenințare. Și alte situaţii în care „nu putem face nimic“ 
sunt percepute uneori ca amenințătoare. Poate și durerea foar- 
te puternică ar trebui să intre în această categorie — e cu sigu- 
ranta un lucru în privinţa căruia nu putem face nimic. 

Poate că e posibilă extinderea conceptului, pentru a cuprin- 
de fenomene de obicei incluse în altă categorie. De exemplu, 
putem spune că stimularea subit intensă, a fi scăpat din braţe 
fără avertizare, pierderea echilibrului, orice lucru inexplicabil 
sau nefamiliar, tulburarea rutinei sau ritmului sunt percepu- 
te de copil ca fiind amenințătoare, nu doar generatoare de 
trăiri afective. 

Firește, trebuie să vorbim și despre cele mai adânci aspec- 
te ale amenințării, anume privarea directă, împiedicarea sau 

punerea în pericol a satisfacerii trebuintelor primare (umilire, 
respingere, izolare, pierderea prestigiului si a puterii); acestea 
sunt toate amenințări directe. În plus, proasta folosire sau ne- 
folosirea capacităților amenință în mod direct actualizarea si- 
nelui. În final, primejduirea metatrebuintelor sau a valorilor 
Ființării poate fi amenințătoare pentru persoana foarte matu- 
rizată. 


inhibarea actualizării sinelui ca ameninţare 


În acord cu Goldstein (1939, 1940), putem înţelege majori- 
tatea experiențelor de ameninţare individuale drept situații 
care inhibă sau ameninţă să inhibe dezvoltarea în direcţia ac- 
tualizării sinelui. Acest accent pus pe vătămările viitoare și ac- 
tuale are multe consecințe serioase. De exemplu, putem cita 
concepția revoluționară a lui Fromm despre conștiința „uma- 
nista” ca percepție a devierii de la calea dezvoltării personale 
sau a actualizării sinelui. Această afirmație scoate puternic în 
evidenţă relativismul și deci neadecvarea teoriei lui Freud de- 
spre Supraeu. 

Ar trebui să observăm totodată că a pune în relație de si- 
nonimie amenințarea cu inhibarea dezvoltării creează posibilita- 
tea ca o situație să nu reprezinte subiectiv o amenințare în pre- 
zent, dar să devină amenințătoare sau inhibatoare pentru 
dezvoltare în viitor. Copiii ar putea dori acum gratificări care 
să-i mulțumească, să-i liniștească sau să-i facă recunoscători, 
dar care le vor inhiba însă dezvoltarea. Un exemplu îl repre- 
zinta supunerea părinților fata de copil, care îi inlesneste trans- 
formarea într-un psihopat. 


Sursa patologiei 
O altă problemă creată prin identificarea psihopatogenezei 


cu o dezvoltare în ultimă instanţă deficitară rezultă din carac- 
terul său monist. Am sugerat că toate bolile sau majoritatea 

vin din această singură sursă; psihopatogeneza pare să fie uni- 
tară și nu multiplă. Atunci de unde vin sindroamele de boală 
separate? Poate nu doar psihopatogeneza, ci si psihopatolo- 
gia este unitară. Poate ceea ce numim acum entități de boală 
separate, după modelul medical, sunt de fapt reacții superfi- 
ciale și idiosincrasice la o boală generală, mai profundă, cum 
a susținut Horney (1937). Testul S-I al securitatii-insecuritatii 
(Maslow 1952) a fost construit tocmai pe o astfel de premisă 
de bază și se pare că până acum a avut succes în a detecta oa- 
menii bolnavi psihic în general și nu isteria, ipohondria sau 
nevroza anxioasa în particular. 

Din moment ce unicul nostru scop aici este să indicăm că 
această teorie a psihopatogenezei generează probieme și ipo- 
teze importante, nu vom mai face acum nici un efort de a ex- 
plora mai departe aceste ipoteze. E necesar numai să-i subli- 
niem posibilitățile unificatoare și simpliticatoare. 


Rezumat 

Am putea rezuma spunând că, în general, percepute drept 
amenințătoare în sensul amintit sunt următoarele: pericolul 
de a se împiedica sau împiedicarea propriu-zisă a satisfacerii 
trebuintelor primare sau metatrebuintelor (inclusiv actualiza- 
rea sinelui) ori condițiile pe care se bazează, amenințarea la 
adresa vieții însăși, a integrității organismului, a integrării or- 
ganismului, a controlului esenţial al organismului asupra lu- 
mii și amenințarea la adresa valorilor supreme. 

Oricum am defini amenințarea, există cu siguranţă un as- 
pect pe care nu trebuie să-l neglijăm. O definiţie finală, indi- 
ferent ce altceva ar mai include, trebuie să se refere obligato- 
riu la obiectivele, valorile sau trebuintele de bază ale 
organismului. Aceasta înseamnă că orice teorie a psihopato- 
genezei trebuie să se bazeze direct pe teoria motivatiei. 





Capitolul 8 


Este distructivitatea instinctiva? 


In aparenţă, trebuintele (motive, impulsuri, pulsiuni) pri- 
mare nu sunt malefice si nici păcătoase. Nu e nimic neapărat 
rău în a dori și a avea nevoie de hrană, siguranţă, apartenen- 
ta și dragoste, acceptare socială, acceptare de sine și actuali- 
zare a sinelui. Dimpotrivă, majoritatea oamenilor din diferi- 
te culturi ar considera aceste dorințe — într-o formă 
autohtonă sau alta — dezirabile și lăudabile. Chiar cu un ma- 
ximum de precauţie științifică, tot ar trebui să spunem că sunt 
neutre, și nu rele. Același lucru se aplică și în cazul majorită- 
tii sau tuturor capacităților specifice speciei umane pe care le 
cunoaștem (capacitatea de a rezuma, de a vorbi o limbă co- 
rect din punct de vedere gramatical, de a construi filosofii 
etc.), precum si în cazul diferenţelor constituționale (activism 
sau pasivitate, mezomorfie sau ectomorfie, nivel de energie 
înalt sau scăzut etc.). Cât despre metatrebuintele de excelen- 
ta, adevăr, frumusețe, legalitate, simplitate și altele de același 
fel, e practic imposibil, în cultura noastră și în majoritatea cul- 
turilor pe care le cunoaștem, să le numim intrinsec rele, ma- 
lefice sau păcătoase. 

Așadar, materia primă a umanităţii și a speciei umane nu 
explică uriașa cantitate de rău evidentă în lumea noastră, în 
istoria omenirii și în caracterul nostru individual. E adevărat, 
știm deja destul pentru a atribui multe din lucrurile conside- 
rate malefice bolii trupului și personalității, ignoranței și pros- 
tiei, imaturitatii și aranjamentelor sociale și instituționale 
proaste. Dar nu se poate spune că știm destul pentru a preciza 

și în ce măsură. Stim că răul poate fi redus prin sănătate si te- 
rapie, cunoștințe și înțelepciune, maturitate cronologică și psi- 
hică, prin instituţii și sisteme politice, economice și sociale efi- 
ciente. Dar cu cât poate fi redus? Pot asttel de măsuri sa 
reducă răul la zero? Se poate accepta, cu siguranță, că stim 
destule pentru a respinge orice afirmaţie că natura umană este, 
în esența sa, primordial, biologic, fundamental maletică, păcătoa- 
să, răutăcioasă, feroce, crudă sau criminală. Dar nu îndrăznim 
să spunem că nu există deloc tendinţe de tip instinctual în com- 
portamentul negativ. E clar că nu știm destul pentru a face o 
astfel de afirmaţie și că există cel putin unele dovezi care s-o 
contrazică. Oricum, a devenit clar că o astfel de cunoaștere se 
poate obține și că aceste întrebări pot fi aduse sub jurisdicția 
unei științe umaniste extinse în mod corespunzător (Maslow, 
1966; Polanyi, 1958). 

Acest capitol este un exemplu de abordare empirică a unei 
probleme cruciale din domeniul a ceea ce a fost considerat 
bine și ce a fost considerat rău. Deși nu încearcă să ajungă la 
o formulare definitivă, ne aduce aminte că înțelegerea distruc- 
tivității a progresat într-adevăr, chiar dacă nu până la punctul 
răspunsurilor finale și decisive. 


Animalele 


În primul rând, e adevărat că la unele specii de animale se 
poate observa ceva ce pare a fi agresivitate primară; nu la toa- 
te animalele, nici măcar la multe, dar la o parte din ele, da. 
Unele animale par să ucidă doar de dragul de a ucide și sunt 
agresive fără a exista motive externe observabile. O vulpe care 
intră într-un cotet de găini poate ucide mai multe găini decât 
ar putea mânca, iar pisica ce se joacă cu șoarecele este deja pro- 
verbială. Cerbii și alte animale copitate aflate în perioada de 
rut vor căuta încăierări, uneori chiar abandonându-și perechea 
pentru asta. Imbătrânirea pare să facă multe animale, chiar și 
pe cele superioare, să devină mai răutăcioase, aparent din mo- 
tive constituționale, și chiar animalele anterior blânde vor ata- 

ca fără să fie provocate. Diferite specii ucid nu doar pentru a-și 
asigura hrana. 

Un binecunoscut studiu efectuat pe șobolani de laborator 
arată că sălbăticia, agresivitatea sau ferocitatea pot fi culti- 
vate selectiv, exact ca trăsăturile anatomice. Tendinţa către 
ferocitate, cel puţin la această specie și posibil și la altele, 
poate fi un factor determinant al comportamentului moște- 
nit în mare măsură. Ideea a devenit mai plauzibilă datorită 
constatării generalizate că la șobolanii sălbatici și agresivi, 
glandele suprarenale sunt mult mai mari decât la cei mai 
blânzi. Desigur, alte specii pot fi cultivate de geneticieni in- 
vers, cu scopul de a le îmblânzi, de a le face mai putin agre- 
sive și feroce. Astfel de observaţii și exemple ne permit să 
avansăm și să acceptăm cea mai simplă dintre toate explica- 
tiile: comportamentul în discuție provine dintr-o motivaţie 
ad hoc, că există un impuls ereditar care determină acest tip 
anume de comportament. 

Totuși, la o analiză mai atentă, multe alte exemple de fe- 
rocitate aparent primară la animale nu sunt tocmai ceea ce 
par. Agresivitatea la animale poate fi trezită în multe moduri 
și de numeroase situații, la fel ca la oameni. De pildă, există 
un factor determinant numit teritorialitate (Ardrey, 1966) ce 
poate fi ilustrat de păsările care-și fac cuib pe pământ. O da- 
tă ce și-au ales locul de înmulţire, ele vor ataca orice altă pa- 
săre care încalcă raza teritoriului pe care și l-au însușit. Dar 
îi vor ataca doar pe acești intruși, nu și alte păsări. Nu atacă 
în general, atacă doar intrușii. Unele specii atacă orice alt ani- 
mal, chiar și pe cele din specia lor, dacă nu au mirosul sau în- 
fățișarea grupului ori clanului din care fac parte. De exem- 
plu, maimutele urlătoare formează un fel de corporație 
închisă. Orice altă maimuţă urlătoare care încearcă să se ală- 
ture grupului este alungată printr-un atac zgomotos. Dacă to- 
tuși rămâne prin preajmă destulă vreme, va deveni în cele din 
urmă membră a grupului și va ataca la rândul ei orice străin 
care se apropie. 

Când se studiază animalele superioare, se descoperă că ata- 
cul este corelat din ce în ce mai mult cu dominaţia. Aceste 








i a tei main e a a LE e r e e a HE ope ee ne 


194 Abraham H. Maslow 


studii sunt prea complexe pentru a fi citate amănunțit, dar pu- 
tem spune că această dominație și agresivitatea care decurge 
uneori din ea au o valoare funcțională sau de supravieţuire 
pentru animal. Locul animalului în cadrul ierarhiei dominan- 
tei este determinat partial de succesul actelor sale agresive, iar 
locul în ierarhie determină la rândul lui câtă mâncare va primi, 
dacă va avea o pereche și alte satisfacţii biologice. Practic, toa- 
te actele de cruzime ale acestor animale survin numai când 
sunt necesare pentru a valida statutul de dominație sau pen- 
tru a provoca o revoluție în cadrul acestuia. Nu știu cât de ade- 
vărate sunt aceste aspecte în cazul altor specii, dar cred că fe- 
nomenul teritorialitatii, al atacului asupra străinilor, al 
protecţiei geloase a femelelor, al atacului asupra celor bolnavi 
sau slabi și alte fenomene deseori explicate prin agresivitate 
sau cruzime instinctivă sunt motivate de dominație și nu de 
o motivaţie specifică a agresivităţii ca scop în sine; această 
agresivitate poate fi un comportament-mijloc, nu comporta- 
ment-scop. 

Când sunt studiate primatele se observă că agresivitatea 
devine tot mai putin primară și tot mai derivată și mai reacti- 
vă, mai funcţională, o reacție tot mai de înţeles și mai logică 
la o totalitate de motivații, forte sociale, și factori determinanti 
situationali imediati. La cimpanzeu, animalul cel mai apropiat 
de ființa umană, nu descoperim nici un comportament care 
poate fi suspectat de agresivitate de dragul agresivitatii. Aceste 
animale sunt atât de agreabile, cooperante și prietenoase, în 
special cele tinere, încât în unele grupuri nu se poate vedea 
nici un fel de agresiune, indiferent de motive. Același lucru se 
poate afirma și despre gorile. 

În acest punct trebuie să spun că întregul argument care 
extrapolează de la animal la om trebuie, fara doar si poate, 
să trezească mereu unele suspiciuni. Dar dacă este acceptat, 
de dragul argumentului, trebuie conchis, dacă pornim cu ra- 
tionamentul de la animalele cele mai apropiate de oameni, 
că acestea dovedesc aproape opusul a ceea ce s-a considerat 
până acum a fi adevărat. Dacă oamenii au o moștenire ani- 
malică, ea trebuie să fie în mare măsură antropoidă, iar mai- 

mutele antropoide sunt mai degrabă cooperante decât agre- 
sive. 

Această greșeală exemplitică un tip general de gândire 
pseudostiintifica ce poate fi descrisă ca animalocentrism ne- 
legitim. Procedura potrivită pentru a face o astfel de gresea- 
ld este să construiesti mai întâi o teorie sau să formulezi o pre- 
judecată, iar apoi să selectezi din toată gama evolutivă acel 
animal care-ţi ilustrează cel mai bine afirmaţiile. În al doilea 
rând, trebuie să închidem deliberat ochii la comportamentul 
tuturor animalelor care nu se potrivesc cu teoria. Dacă cine- 
va vrea să demonstreze existenţa distructivitatii instinctive, 
alege cu siguranţă lupul și uită de iepure. În al treilea rând, 
trebuie să uităm că tendinţele clare de dezvoltare pot fi văzu- 
te numai studiind întreaga scară filogenetică de jos în sus, în 
loc să se aleagă anumite specii favorite. De exemplu, urcând 
pe scara regnului animal, preferințele alimentare devin din 
ce în ce mai importante, iar foamea pură, tot mai puțin im- 
portanță. In plus, variabilitatea crește tot mai mult, perioada 
dintre fertilizare și maturitate tinde, cu unele excepții, să 
crească și ea; și, poate cel mai semnificativ, reflexele, hormo- 
nii și instinctele devin tot mai putin importante ca factori de- 
terminanti și sunt înlocuite în măsură tot mai mare de inteli- 
genta, învăţare și determinare socială. 

Dovezile obținute din studierea animalelor pot fi rezuma- 
te spunând în primul rând că a argumenta plecând de la ani- 
male și ajungând la om este întotdeauna o sarcină delicată, de 
rezolvat cu cele mai mari precautii; în al doilea rând, că o ten- 
dinta primară, moștenită, către distructivitate sau agresivita- 
te poate fi găsită la unele specii de animale, deși probabil la 
mai puţine decât se crede. La unele specii chiar lipsește cu de- 
săvârșire. În al treilea rând, la o analiză atentă, cazurile speci- 
fice de comportament agresiv la animale se dovedesc deseori 
a fi reacții secundare, derivate la diverși factori determinanti 
și nu doar expresii ale agresivitatii instinctive ca scop în sine. 
În al patrulea rând, cu cât urcăm mai mult pe scara evoluției 
și cu cât ne apropiem mai tare de om, cu atât mai clar se vede 
că dovezile presupusului instinct primar al agresivitatii devin 

tot mai slabe, astfel incat, cand ajungem la maimute, par sa fi 
dispărut cu desăvârșire. În al cincilea rand, dacă studiem mai 
atent maimutele, cele mai apropiate rude ale noastre dintre 
animale, găsim prea puţine dovezi (sau chiar deloc) ale exis- 
tentei agresivitatii primare, pline de răutate, dar în schimb gă- 
sim multe dovezi de prietenie, spirit de cooperare și chiar al- 
truism. Un ultim punct important survine din tendinţa noastră 
de a postula motive, când singurul lucru pe care-l cunoaștem 
este comportamentul. Cercetătorii comportamentului animal 
sunt acum cu toţii de acord că majoritatea carnivorelor își ucid 
prada doar ca să-și obțină hrana, nu din sadism, cam tot așa 
cum noi mâncăm friptură datorită trebuintei de hrană, și nu 
din dorința de a ucide. Toate acestea înseamnă că de aici îna- 
inte ar trebui să privim cu suspiciune sau chiar să respingem 
orice argument evoluționist cum că natura noastră animală ne 
obligă la agresivitate sau distructivitate ca scop în sine. 


Copiii 


Observațiile, studiile experimentale și constatările legate 
de copii par uneori să semene cu o metodă proiectivă, cu pata 
de cerneală a lui Rorschach în care poate fi proiectată ostilita- 
tea adulţilor. Se aud multe despre distructivitatea înnăscută și 
_ egoismul înnăscut al copiilor și există mult mai multe lucrări 
dedicate acestor subiecte decât cele care abordează spiritul de 
cooperare, bunătatea, compasiunea și așa mai departe. Mai 
mult, acestea din urmă, puţine la număr, sunt de obicei trecu- 
te cu vederea. Psihologii și psihanaliștii au descris deseori co- 
pilul drept un mic diavol, născut cu pecetea păcatului origi- 
nar și cu ură în suflet. Fără îndoială, această imagine nediluată 
este falsă. Trebuie să recunosc cu regret că nu există suficien- 
te materiale științifice în acest domeniu. Îmi bazez rationamen- 
tul doar pe câteva studii excelente, în special cel al lui Lois 
Murphy (1937), despre compasiune la copii. Totuși, chiar și 
aceste dovezi puţine la număr sunt suficiente pentru a pune 
la îndoială concluzia că copiii sunt niște mici animale primor- 

dial distructive, agresive si ostile, in care trebuie inculcat cu 
forța un dram de bunătate prin disciplină și pedeapsă. 

Dovezile clare experimentale și de observaţie par să arate 
că, de fapt, copiii normali sunt adesea ostili, distructivi și 
egoiști într-o manieră primitivă, așa cum s-a susținut. Dar al- 
teori, și poate la fel de des, sunt generosi, cooperanti și altru- 
iști, în aceeași manieră primitivă. Principiul de bază care de- 
termină frecvenţa fiecăruia dintre aceste două tipuri de 
comportament pare a fi că acel copil care se simte în nesigu- 
ranta, frustrat la un nivel elementar sau ameninţat în nevoia 
lui de siguranţă, dragoste, apartenenţă și stimă de sine este 
copilul care va arăta cel mai mult egoism, ură, agresivitate și 
distructivitate. La copiii iubiţi și respectați de părinți ar tre- 
bui să găsim mai puţină distructivitate, și în opinia mea, do- 
vezile existente arată că chiar așa este. Aceasta sugerează o in- 
terpretare reactivă, instrumentală sau defensivă a ostilitatii, 
mai degrabă decât una instinctivă. 

Dacă studiem un copil sănătos, îngrijit și iubit, să spu- 
nem până la vârsta de un an și poate și mai târziu, e foarte 
putin probabil să vedem la el ceva care să poată fi numit ma- 
lefic, păcat originar, sadism, răutate, plăcere de a răni, dis- 
tructivitate, ostilitate ca scop în sine sau cruzime delibera- 
tă. Dimpotrivă, observarea atentă și de durată dovedește 
contrariul. Practic toate caracteristicile de personalitate ale 
oamenilor aflați în procesul de actualizare a sinelui, tot ce 
este de îndrăgit, de admirat și de invidiat se regăsesc la ast- 
fel de copii — mai putin cunoștințele, înțelepciunea și expe- 
rienta. Un motiv pentru care iubim copiii și ni-i dorim atât 
trebuie să fie tocmai acesta: faptul că în primii un an-doi de 
viață nu se poate vedea la ei nimic malefic, nici un strop de 
ură sau răutate. 

Cât despre distructivitate, mă îndoiesc foarte tare că ea apa- 
re la copiii normali ca expresie primară directă a unui simplu 
impuls de a distruge. Nenumărate exemple de aparentă dis- 
tructivitate pot fi demontate la o analiză dinamică mai aten- 
tă. Copilul care desface un ceas în bucăţi nu consideră că îl 
distruge, ci că-l examinează. Dacă trebuie să ne referim aici la 

un instinct primar, curiozitatea ar fi o alegere mult mai potri- 
vită. Multe alte exemple care îi par dovezi de distructivitate 
mamei necăjite se dovedesc a însemna nu doar curiozitate, ci 
și activism, joacă, exersare a capacităţilor și îndemânărilor în 
plină dezvoltare și uneori creație propriu-zisă, ca atunci când 
copilul taie notele atent bătute la mașină ale tatălui în forme 


mititele și frumoase. Nu cred că există o plăcere pură a distru- 


gerii intenționate la copiii mici. O posibilă excepție o consti- 
tuie cazurile patologice; de exemplu, epilepsia sau postence- 
falita. Chiar și în aceste cazuri așa-zis patologice, nu se știe 
dacă distructivitatea nu este cumva reactivă, o reacție la ame- 
nintarile de un fel sau altul. 

Rivalitatea între frați este un caz cu totul special și uneori 
enigmatic. Un copil de doi ani poate fi periculos de agresiv cu 
frățiorul său nou-născut. Uneori, intenţia ostilă este exprima- 
tă în mod foarte naiv și direct. O explicaţie rezonabilă ar fi că 
un copil de doi ani pur și simplu nu poate formula gândul că 
mama lui poate iubi doi copii. El nu rănește de dragul de a 
răni, ci ca să-și păstreze dragostea mamei. 

Un alt caz special îl constituie personalitatea psihopatolo- 
gică, a cărei agresivitate pare deseori nemotivată, adică pare 
să fi fost săvârșită de dragul agresivitatii. Trebuie să amintim 
aici un principiu enunțat pentru prima oară de Ruth Benedict 
(1970) în încercarea de a explica motivul pentru care societă- 
tile sigure pot porni un război. Explicaţia ei a fost că oamenii 
aflaţi în siguranţă, sănătoși nu sunt ostili sau agresivi la adre- 
sa unor oameni care sunt, în sens larg, frații lor, oameni cu care 
se pot identifica. Dacă anumiţi oameni nu sunt văzuți ca fiin- 
te umane, ei pot fi eliminaţi cu ușurință chiar de persoane 
blânde, iubitoare, sănătoase, în același fel în care acestea ucid 
insectele supărătoare sau sacrifică animale pentru hrană fără 
a simţi pic de vinovăţie. 

“Pentru a înțelege psihopatii, ne ajută să presupunem că ei 
nu se identifică afectiv cu alti oameni, astfel că îi pot rani sau 
chiar ucide cu detașare, fără ură, fără plăcere, exact așa cum 
ucid animalele care au devenit o pacoste pentru ei. Unele re- 
actii ale copiilor care par crude vin probabil tot din lipsa iden- 

tificărilor de acest fel, când copilul nu e suficient de matur 
pentru a stabili relaţii interpersonale. 

În fine, ne pare că sunt implicate și anumite considerații 
semantice importante. Ca s-o spunem cât mai pe scurt posi- 
bil, „agresivitate“, „ostilitate“ si „distructivitate“ sunt termeni 
ai adulților. Ele au pentru adulţi sensuri pe care nu le au și 
pentru copii, așa că nu ar trebui să mai fie folosiţi înainte de 
a fi modificaţi sau redefiniti. 

De exemplu, copiii aflaţi în al doilea an de viata se pot juca 
independent alături unii de alţii, fără să interacţioneze în 
vreun fel. Când între doi copii aflați într-o asemenea situație 
apar interacțiuni egoiste sau agresive, nu e vorba despre ge- 
nul de relație interpersonală ce poate surveni între copiii în 
vârstă de zece ani; e posibil ca existenţa celuilalt să nu fie con- 
știentizată. Când un astfel de copil îi smulge celuilalt jucăria, 
întâmpinând rezistență, acțiunea seamănă mai degrabă cu 
efortul de a scoate un obiect dintr-un recipient strâmt decât cu 
agresivitatea egoistă a adultului. 

La fel stau lucrurile și în cazul sugarului activ care consta- 
tă că i se ia sfârcul din gură și urlă de furie sau al copilului în 
vârstă de trei ani care-și lovește mama când aceasta îl pedep- 
sește sau al celui de cinci ani care strigă furios „aș vrea să 
mori!” sau al celui de doi ani care se poartă mereu brutal cu 
fratele nou-născut. În nici una dintre aceste situații nu ar tre- 
bui să tratăm copilul ca pe un adult, nici să-i interpretăm re- 
actia ca pe cea a unui adult. 

Majoritatea comportamentelor de acest fel, înțelese dina- 
mic în contextul cadrului de referinţă al copilului, trebuie pro- 
babil acceptate ca fiind reactive. Asta înseamnă că, foarte pro- 
babil, ele vin din dezamăgire, respingere, singurătate, frică de 
pierdere a respectului ori frică de pierdere a protecției (adică 
frustrarea trebuintelor primare sau amenințarea nesatisfacerii 
lor), și nu atât dintr-un imbold de sine stătător, moștenit, de a 
uri sau vătăma. Cunostintele noastre — sau mai degrabă ab- 
senta lor — nu ne permit să spunem dacă această explicaţie 
reactivă explică toate comportamentele distructive, și nu doar 
majoritatea lor. 

Antropologia 


Discutia pe marginea datelor comparative poate fi extinsa 
dacă recurgem la etnologie. Putem afirma că până și o trece- 
re superficială în revistă a materialului îi va dovedi oricărui 
cititor interesat că procentul de ostilitate, agresivitate sau dis- 
tructivitate la culturile primitive existente nu este constant, ci 
variază de la aproape 0 la aproape 100. Există popoare ca ara- 
pesh care sunt atât de blânde, prietenoase, lipsite de agresivi- 
tate, încât trebuie să meargă la extreme pentru a găsi un om 
suficient de capabil de a se impune încât să le organizeze ce- 
remoniile. La cealaltă extremă putem găsi popoare precum 
chukchi și dobu, atât de pline de ură, că te fac să te întrebi ce-i 
împiedică să se omoare între ei până la unul. Bineînţeles, aces- 
tea sunt descrieri ale comportamentului observat din exterior. 
Ne putem întreba în continuare ce impulsuri inconștiente se 
află la baza acestor comportamente, impulsuri care ar putea fi 
diferite de ceea ce vedem. 

Se pare că ființele umane nu trebuie să fie agresive sau dis- 
tructive nici măcar cât individul obișnuit din societatea ame- 
ricană, ca să nu mai vorbim de cei din alte parti ale lumii. Se 
pare că există, în dovezile furnizate de antropologie, motive 
întemeiate de a considera că distructivitatea, răutatea sau cru- 
zimea oamenilor sunt, cel mai probabil, o consecință secunda- 
ră, reactivă, a frustrării trebuintelor primare sau a amenință- 
rii la adresa acestora. 


Experienţa clinică 


Din experienţele obișnuite prezentate în literatura psihote- 
rapeutică reiese că violenţa, furia, ura, tendinţele distructive, 
impulsurile de răzbunare și alte trăiri similare există din bel- 
sug la toți oamenii, fie la suprafaţă, fie ascunse. Terapeutii ex- 
perimentati vor refuza să ia în serios afirmaţia unui om cum 
că nu a simțit niciodată ură. Vor presupune pur și simplu că 

persoana respectivă și-a reprimat sau refulat acel simțământ, 
care e de așteptat să fie regăsit la oricine. 

Totuși, tot experiența generală din psihoterapie arată că 
dacă individul vorbește liber despre impulsurile sale violente 
(fără să le traducă în act), aceasta tinde să le purifice, să le re- 
ducă frecvenţa și să le elimine componentele nevrotice, nerea- 
liste. Rezultatul general al terapiei încununate de succes (sau 
al dezvoltării și maturizării reușite) tinde să fie aproximativ 
acela observabil la camenii aflaţi în procesul de actualizare a 
sinelui: aceștia (1) resimt prin ostilitate, ură, violenţă, răutate, 
agresivitate distructivă mult mai rar decât omul obișnuit; (2) 
nu-și pierd furia sau agresivitatea, însă aceste trăiri suportă o 
schimbare calitativă, transformându-se în indignare, afirmare 
de sine, refuz de a accepta exploatarea, mânie în fața nedrep- 
tatii, adică din agresivitate nesănătoasă în agresivitate sănătoa- 
să; și (3) oamenii mai sănătoși par să se teamă mult mai putin 
de propria furie și agresivitate, așa că le pot exprima din toată 
inima atunci când totuși o fac. Violenţa are două antonime, nu 
unul. Opusul violenței poate fi mai puţină violenţă, sau con- 
trolul violenţei proprii, sau efortul de a nu fi violent. Sau poa- 
te fi opoziția dintre violenţa sănătoasă și cea nesănătoasă. 

Totuși, aceste „date“ nu ne rezolvă problema și este foarte 
instructiv să aflăm că Freud și discipolii săi fideli consideră că 
violența este instinctivă, în timp ce Fromm, Horney și alti 
neo-freudieni trag concluzia că nu e deloc așa. 


Endocrinologia și genetica 


Cine vrea să pună laolaltă tot ce se știe despre sursele vio- 
lentei va trebui să recurgă și la informaţiile adunate de endo- 
crinologi. Din nou, situaţia este relativ simplă la animalele in- 
ferioare. Nu există nici o îndoială că hormonii sexuali, cei 
secretati de glandele suprarenale si de hipofiză determina 
agresivitatea, dominaţia, pasivitatea și sălbăticia. Dar pentru 
că toate glandele endocrine se influențează reciproc, unele din- 
tre aceste date sunt foarte complexe și cer cunoștințe specia- 

le. Acest fapt este si mai adevărat în cazul speciei umane, da- 
tele despre ea fiind chiar mai complexe. Și totuși, nu îndrăz- 
nim să le ignorăm. Există și aici dovezi că hormonii masculini 
au ceva de a face cu afirmarea de sine, cu pregătirea pentru 
luptă și capacitatea de a lupta și așa mai departe. Există une- 
le dovezi că indivizi diferiți secretă cantități diferite de adre- 
nalină și noradrenalină și că aceste substanțe chimice au legă- 
tură cu predispoziția individului spre luptă și nu spre fugă. 
Noua știință interdisciplinara a psihoendocrinologiei ne va în- 
vata, fără îndoială, multe despre problema de care ne ocupăm 
in acest capitol. 

Bineinteles ca date oferite de genetica, privitoare la cromo- 
zomi si gene, vor avea o relevanţă specială. De exemplu, des- 
coperirea faptului că bărbații cu doi cromozomi masculini (o 
doză dublă de ereditate masculină) tind să fie violenti la mo- 
dul aproape incontrolabil face imposibil ecologismul pur. În 
cele mai pașnice societăți, cu condiţii sociale și economice per- 
fecte, unii oameni vor trebui să fie violenti, pur și simplu fiind- 
că așa sunt alcătuiți. Desigur, această descoperire aduce în dis- 
cutie o chestiune mult discutată, dar încă neclarificată: are 
bărbatul, în special cel adolescent, nevoie de violenţă, de ci- 
neva sau ceva cu care să lupte, să se afle în conflict? Există 
unele dovezi cum că așa stau lucrurile, nu numai pentru oa- 
menii adulți, ci chiar și pentru copii mici și pentru puii de mai- 
muta. Stabilirea măsurii în care acest aspect este determinat 
intrinsec o lăsăm pe seama viitorilor cercetători. 





Consideraţii teoretice 


Așa cum am văzut, o concepție larg împărtășită spune că 
distructivitatea sau agresivitatea este un comportament secun- 
dar sau derivat, nu o motivaţie primară. Aceasta presupune 
să ne așteptăm ca, la ființa umană, comportamentul ostil sau 
distructiv să se dovedească a fi rezultatul unui motiv identi- 
ficabil, reacția la o altă stare de fapt, produs și nu sursă origi- 
nara. Concepția contrastantă afirmă că distructivitatea este 

produsul direct si primar, intreg sau partial, al unui instinct al 
distructivitatii. 

In orice discutie de acest gen, cea mai importanta distinc- 
tie ce poate fi facuta este cea dintre motivatie si comportament. 
Comportamentul este determinat de multe forte, dintre care 
motivatia interna este doar una. As spune foarte pe scurt ca 
orice teorie privind determinarea comportamentului ar trebui: 
să se ocupe cel putin de următorii factori determinanti: (1) 
structura caracterului, (2) presiunile culturale și (3) situaţia sau 
contextul imediat. Cu alte cuvinte, studiul motivatiei interne 
este numai una din cele trei zone majore implicate în orice stu- 
diu asupra principalilor factori determinanti ai comportamen- 
tului. Cu aceste consideraţii în minte, îmi voi reformula între- 
barea: Ce anume determină comportamentul distructiv? Şi 
apoi, este o anumită motivație moștenită, predeterminată, ad 
hoc, singurul lui factor determinant? Firește, aceste întrebări 
își găsesc singure răspunsul, imediat, pe o bază apriorica. Toa- 
te motivațiile posibile, luate laolaltă, nu pot determina singu- 
re apariţia agresivităţii sau a distructivității, cu atât mai putin 
un instinct anume. Trebuie să fie implicată cultura în general, 
iar situaţia sau contextul imediat în care survine comporta- 
mentul trebuie de asemenea luate în considerație. 

Mai există încă un mod de a pune problema. Se poate ară- 
ta cu certitudine că, în cazul ființei umane, comportamentul 
distructiv derivă din atâtea surse diferite, încât devine ridicol 
să vorbești despre un singur imbold de distrugere. Acest fapt 
poate fi ilustrat de câteva exemple. 

Distructivitatea poate surveni accidental, atunci când indi- 
vidul mătură ceva din cale în drumul spre atingerea obiecti- 
vului său. Un copil care încearcă din greu să ajungă la o jucă- 
rie aflată la distanță nu va observa ca, pe drum, își calcă în | 
picioare alte jucării (Klee, 1951). 

Distructivitatea poate surveni ca una dintre reacțiile simul- 
tane la ameninţarea primară. Astfel, orice ameninţare cu pri- 
varea trebuintelor primare, orice amenințare la adresa siste- 
mului defensiv sau de confruntare cu situaţiile, orice 
amenințare la adresa modului de viaţă în general va declanșa 

probabil anxietate și ostilitate, ceea ce înseamnă că în astfel de 
reacții e de așteptat să apară foarte des comportamentul ostil, 
distructiv sau agresiv. În ultimă instanţă, e un comportament 
defensiv, de contraatac, nu un atac ca scop în sine. 

Orice vătămare a organismului, orice percepție a unei de- 
teriorări organice va trezi probabil persoanei nesigure senza- 
tii similare de ameninţare, astfel că e de așteptat apariția com- 
portamentului distructiv, ca în multe cazuri de leziuni 
cerebrale, când pacientul încearcă prin tot felul de măsuri dis- 
perate să-și întărească stima de sine zdruncinata. 

Un motiv al comportamentului agresiv peste care se trece 
în mod obișnuit cu vederea sau, dacă nu, este formulat inco- 
rect este concepția dictatorială despre viață. Dacă oamenii ar 
fi trăit într-o junglă în care toate celelalte animale ar fi împăr- 
tite în două categorii, cele care îi pot mânca și cele care pot fi 
mâncate, atunci agresivitatea ar putea deveni un lucru logic 
și de bun-simt. Probabil că oamenii descriși ca dictatoriali tind 
adesea să-și imagineze inconștient lumea ca pe o astfel de jun- 
ela. Pe principiul că cea mai bună apărare e atacul, acești oa- 
meni sunt capabili să izbucnească, să lovească, să distrugă fără 
absolut nici un motiv aparent, iar reacția rămâne fără sens 
până când se înţelege că ea a venit pur și simplu ca urmare a 
anticipării unui atac din partea celuilalt. Ostilitatea defensivă 
are multe alte forme binecunoscute. 

Dinamica reacţiilor sado-masochiste a fost până acum des- 
tul de bine analizată și se știe că ceea ce pare a fi o simplă agre- 
siune poate avea în spate o dinamică foarte complexă. Aceas- 
tă dinamică face ca apelul la un presupus instinct al ostilitatii 
să pară mult prea simplu. Același lucru este valabil pentru do- 
rinta copleșitoare de putere la alti oameni. Analiza lui Horney 
(1939) a arătat clar și în această privinţă, e inutil să recurgem 
la o explicaţie de ordin instinctual. Al Doilea Război Mondial 
ne-a învățat că atacarea celor răi și apărarea celor îndreptățit 
indignati nu sunt același lucru din punct de vedere psiholo- 
gic. 

Lista ar putea fi extinsă cu ușurință. Am amintit aceste câ- 
teva exemple pentru a-mi ilustra punctul de vedere conform 

căruia comportamentul distructiv este foarte adesea un simp- 
tom, un tip de comportament ce poate fi determinat de mulți 
factori. Cel care vrea să adopte cu adevărat perspectiva dina- 
mică trebuie să înveţe să fie mereu conștient că aceste com- 
portamente ar putea să pară similare, în pofida faptului că de- 
rivă din surse diferite. Terapeutul adept al perspectivei 
dinamice nu e o cameră de luat vederi sau un casetofon; îl in- 
teresează să afle nu doar ceea ce se întâmplă, ci și motivele 
pentru care se întâmplă acele lucruri. 


Distructivitatea: instinctivă sau dobândită? 


Am putea menţiona date culese din istorie, sociologie, stu- 
dii de management, semantică, patologie medicală de toate te- 
lurile, politică, mitologie, psihofarmacologie etc. Dar nu mai 
trebuie să amintim că întrebările cu care debutează acest ca- 
pitol sunt empirice, astfel că putem avea încredere că rezulta- 
tele cercetărilor viitoare ne vor da răspunsurile. Bineînțeles, 
integrarea datelor din domenii diferite face cercetarea în echi- 
pă foarte plauzibilă, chiar necesară. Oricum, setul de mostre 
nesistematic ales aici din datele disponibile ar trebui să fie su- 
ficient pentru a ne determina să respingem polarizarea extre- 
mă, de tip „alb sau negru“, care ne-ar obliga să alegem fie in- 
stinctul, ereditatea, soartă biologică, fie mediul, forțele sociale, 
învățarea. Vechile polemici „ereditate sau mediu“ nu s-au stins 
încă, deși ar fi trebuit. În mod clar, distructivitatea are o plu- 
ralitate de factori determinanti. E absolut clar, chiar și acum, 
că printre acești factori trebuie să menționăm cultura, învăța- 
rea, mediul. E mai puţin clar, dar foarte probabil ca factorii 
biologici să joace și ei un rol esenţial, chiar dacă nu putem ști 
cu certitudine care este acesta. Trebuie cel puţin să acceptăm 
inevitabilitatea violenței ca parte a esenței umane, chiar și nu- 
mai pentru că trebuintele primare sunt condamnate neîndo- 
ielnic să nu fie satisfăcute uneori, și știm că specia umană este 
construită în așa fel încât violenţa, furia, răzbunarea sunt con- 
secinte frecvente ale unor asemenea frustrări. 

În fine, nu e nevoie să alegem între atotputernicia instinc- 
telor si atotputernicia culturii. Poziţia prezentată în acest ca- 
pitol transcende această dihotomie și îi dovedește inutilitatea. 
Ereditatea sau o altă determinare biologică nu înseamnă „tot 
sau nimic“; e o chestiune de grad, de mult sau putin. Majori- 
tatea informaţiilor adunate până acum arată că la ființa uma- 
na există factori determinanti biologici și ereditari, dar la ma- 
joritatea indivizilor sunt destul de slabi și ușor de dominat de 
forțele culturale dobândite. Acești factori sunt nu numai slabi, 
ci și fragmentari, rămășițe, nici pe departe instinctele în for- 
ma lor completă existente la animalele inferioare. Fiintele uma- 
ne nu au instincte, dar par să aibă totuși rămășițe ale instinc- 
telor, trebuinte de tip instinctual, capacități si potentialitati 
intrinseci. Mai mult, experienţa clinică si cea oferită de studie- 
rea personalitatii sugereaza ca, in general, aceste tendinte sla- 
be de tip instinctual sunt bune, dezirabile și sănătoase, nu ma- 
ligne sau malefice, că efortul mare necesar pentru a le salva 
de la anihilare este posibil si merita facut si, mai mult, ca el 
este un rol major al oricărei culturi care se poate numi bună. 








Capitolul 9 


Psihoterapia ca relaţie interumană buna 


Este uimitor că psihologia experimentală nu s-a îndrep- 
tat către studiul psihoterapiei ca spre o mină de aur încă ne- 
exploatată. Ca rezultat al psihoterapiei reușite, oamenii per- 
cep, gândesc și învaţă altfel. Motivele lor se schimbă, la fel 
și trăirile afective. Psihoterapia e cea mai bună tehnică din 
câte am avut vreodată de a dezveli cea mai profundă natu- 
ră a oamenilor, atât de diferită de personalitatea lor de su- 
prafata. Relaţiile lor interpersonale și atitudinea fata de so- 
cietate se schimbă. Caracterul lor (sau personalitatea) se 
schimbă și el, superficial, dar și în profunzime. Există chiar 
și dovezi că li se schimbă înfățișarea, că ajung la o mai bună 
sănătate fizică etc. În unele cazuri, chiar și coeficientul de in- 
teligenta crește. Și totuși, cuvântul psihoterapie nici măcar nu 
apare în indexul celor mai multe cărţi despre învățare, per- 
ceptie, gândire, motivație, psihologie socială, psihologie fi- 
ziologică și altele. 

Ca să luăm un singur exemplu, nu există nici o îndoia- 
lă că teoria învăţării ar beneficia, ca să nu spunem mai 
mult, de pe urma studierii efectelor asupra învăţării exer- 
citate de forte terapeutice cum ar fi căsătoria, prietenia, 
asocierea liberă, analiza rezistenței, succesul profesional, 
ca să nu mai vorbim despre tragedie, traumă, conflict și su- 
ferinta. 

Un alt set la fel de important de probleme nerezolvate iese 
la iveală prin examinarea relației psihoterapeutice ca simplu 
exemplu secundar de relație interumană sau socială, adică o 

ramura a psihologiei sociale. Putem descrie acum cel putin 
trei moduri în care pacienţii si terapeutii se pot raporta unii 
la alţii — cel dictatorial, cel democratic și cel de tip Iaissez-fai- 
re, fiecare cu utilitatea sa specială, la timpul său. Dar tocmai 
aceste trei tipuri de relaţii se regăsesc în atmosfera socială 
din cluburile copiilor, în stilurile de hipnoză, în tipuri de te- 
orii politice, în relațiile dintre mamă și copil (Maslow, 1957) 
și în tipuri de organizare socială ce pot fi găsite la primate 
(Maslow, 1940a). 

Orice studiu minuțios asupra obiectivelor și scopurilor te- 
rapiei trebuie să expună cu promptitudine dezvoltarea ina- 
decvată a teoriilor actuale asupra personalității, să pună sub 
semnul întrebării afirmaţia științei ortodoxe cum că valorile 
nu au ce căuta în știință, să dezvăluie limitările concepțiilor 
medicale de sănătate, boală, terapie și vindecare și să arate 
clar că din cultura noastră lipsește un sistem de valori utili- 
zabil. Nu e de mirare că oamenii se tem de această problemă. 
Ar putea fi invocate multe alte exemple pentru a demonstra 
că psihoterapia constituie un departament important al psi- 
hologiei generale. 

Am putea spune că psihoterapia are loc în șapte moduri 
principale: (1) prin exprimare (împlinirea actului, eliberare, ca- 
tharsis), (2) prin gratificarea trebuintelor primare (oferind spri- 
jin, confirmare, protecție, dragoste și respect), (3) prin înde- 
părtarea pericolului (protecție, condiţii politice, economice și 
sociale favorabile), (4) prin îmbunătăţirea capacității de reve- 
latie intuitivă, de cunoaștere și înțelegere, (5) prin sugestie sau 
autoritate, (6) prin atacarea directă a simptomelor, ca în dife- 
ritele terapii comportamentale, și (7) prin actualizare a sine- 
lui, individuare sau dezvoltare pozitivă. Pentru scopurile mai 
generale ale teoriei personalităţii, aceasta constituie totodată 
o listă a modurilor în care se schimbă personalitatea în direc- 
tii acceptate cultural și psihiatric. 

Aici ne interesează în special descoperirea câtorva din re- 
latiile dintre datele furnizate de terapie și teoria motivatiei pre- 
zentată până acum în această carte. Se va vedea că gratifica- 
rea trebuintelor primare constituie un pas important (poate cel 

mai important) pe calea către obiectivul ultim, pozitiv al tera- 
piei, anume actualizarea sinelui. 

Vom arăta, de asemenea, că aceste trebuinte primare pot fi 
satisfăcute în general numai de către alte ființe umane și că tera- 
pia trebuie deci să se desfășoare în principal pe o bază inter- 
personală. Seturile de trebuinte personale a căror gratificare 
constituie medicatia terapeutică de bază (de exemplu siguran- 
ta, apartenenţa, dragostea și respectul) pot fi obținute numai 
de la ceilalți. 

Aș vrea să spun din capul locului că experiența mea s-a li- 
mitat aproape în întregime la terapiile de scurtă durată. Cei 
care au experienţă în principal în terapia psihanalitică (mai 
profundă) vor ajunge, foarte probabil, la concluzia că intuiţia 
revelatoare si nu gratificarea trebuintelor este leacul cel mai 
important. Aceasta, pentru că oamenii cu tulburări serioase 
sunt incapabili să accepte sau să asimileze satisfacerea tre- 
buintelor primare înainte de a renunţa la interpretarea infan- 
tilă a propriei persoane și a celorlalți și de a reuși să percea- 
pă și să accepte realitatea personală și interpersonală așa cum 
este ea. 

Dacă am dori, am putea aduce contraargumente, arătând 
că scopul terapiei centrate pe intuiţia revelatoare este cel de a 
face posibilă acceptarea relaţiilor interpersonale bune și grati- 
ficarea trebuintelor asociată cu acestea. Stim că intuiţia reve- 
latoare a fost eficientă numai pentru că se produc aceste 
schimbări motivationale. Totuși, acceptarea momentană a unei 
diferențieri grosiere între terapia mai simplă, de mai scurtă 
durată, centrată pe gratificarea trebuintelor, și terapia mai pro- 
funda, mai îndelungată și mai laborioasă centrată pe intuiţia 
revelatoare, are o valoare euristică. După cum vom vedea, gra- 
tificarea trebuintelor este posibilă în multe situații non-tehni- 
ce, cum ar fi căsnicia, prietenia, colaborarea sau activitatea 
educativă. Aceasta deschide calea teoretică spre a extinde abi- 
litatile terapeutice la tot felul de terapeuti nespecialiști. În pre- 
zent, terapia bazată pe intuiţia revelatoare este fără îndoială o 
chestiune tehnică, pentru care e necesară multă pregătire și 
formare. Căutarea neobosită a consecințelor teoretice ale aces- 

tei dihotomii între terapia neprofesionistă și cea profesionistă 
își va dovedi larga utilitate. 

Putem, de asemenea, să ne hazardăm avansând părerea 
că deși terapiile mai profunde, centrate pe intuiţia revela- 
toare, implică principii suplimentare, și ele pot fi înţelese 
cel mai bine dacă alegem drept punct de plecare studierea 
efectelor frustrării și gratificării trebuintelor umane prima- 
re. Este exact opusul practicii existente actualmente de a de- 
riva explicaţii pentru terapiile de mai scurtă durată din stu- 
dierea unei forme sau alta de psihanaliză (sau altă terapie 
bazată pe intuiţia revelatoare). Un produs secundar al aces- 
tei din urmă abordări a fost transformarea studierii psiho- 
terapiei și a dezvoltării persoanele într-o zonă izolată din 
cadrul teoriei psihologice, mai mult sau mai puţin autono- 
mă și guvernată de legi speciale, proprii doar acestui do- 
meniu. Capitolul de față respinge explicit astfel de afirma- 
tii și pleacă de la convingerea că nu există reguli ad hoc în 
psihoterapie. Dacă am început ca și cum ar exista, e nu nu- 
mai pentru că majoritatea psihoterapeutilor au studii me- 
dicale și nu psihologice, ci și din cauza ciudatei orbiri a psi- 
hologilor experimentaliști fata de repercusiunile pe care le 
are fenomenul psihoterapiei asupra concepției lor despre 
natura umană. Pe scurt, putem afirma nu doar că psihote- 
rapia trebuie să se bazeze, în ultimă instanţă, pe o teorie 
psihologică generală solidă, ci și că teoria psihologică tre- 
buie să se extindă pentru a deveni adecvată pentru această 
responsabilitate. În consecinţă, ne vom ocupa mai întâi de 
fenomenele terapeutice mai simple, amânând problema re- 
velatiei intuitive pentru o parte ulterioară a acestui capitol. 


Psihoterapia si gratificarea trebuintelor 
Cunoaștem multe aspecte care, luate împreună, fac impo- 


sibilă orice teorie despre psihoterapie care să fie (1) pur cog- 
nitivă sau (2) pur impersonală, dar care sunt totuși compati- 

bile cu teoria gratiticării dorințelor si cu o abordare de tip in- 
terpersonal a terapiei și dezvoltării. 


Vindecarea samanica 


Psihoterapia a existat dintotdeauna, oriunde a existat și so- 
cietatea. Samanul, vraciul, vrăjitoarea, bătrâna înțeleaptă a co- 
munitatii, preotul, gurul si, mai recent, în societatea occiden- 
tală, medicul au reușit mereu să facă în unele cazuri ceea ce 
azi numim psihoterapie. Mai mult decât atât, marii lideri re- 
ligioși și marile organizații religioase și-au datorat larga ac- 
ceptare faptului că au vindecat nu numai cazuri psihopatolo- 
gice grosiere, dramatice, ci și tulburări mai subtile la nivelul 
caracterului și valorilor. Explicatiile oferite de acești oameni 
pentru realizările lor nu au nimic în comun și nici nu necesi- 
tă o analiză serioasă. Trebuie să acceptăm faptul că, deși aceste 
miracole s-au putut produce, autorii lor nu au știut de ce sau 
cum le-au produs. 


Discrepante între teorii și rezultate 


Această discrepanta între teorie și practică există și azi. 
Diferitele școli de psihoterapie sunt în dezacord unele cu 
altele, uneori la modul foarte violent. Și totuși, un psiholog 
va întâlni în activitatea sa clinică, într-o perioadă de timp 
suficient de lungă, pacienți vindecati de reprezentanţi ai fie- 
căreia dintre aceste școli de gândire. Acei pacienţi vor fi 
adepţii recunoscători și loiali ai unei teorii sau alteia. Dar 
la fel de ușor putem găsi și cazuri de eșec pentru fiecare 
școală de gândire. Și, ca să complicăm lucrurile și mai tare, 
am văzut pacienţi vindecati de medici și chiar psihiatri care, 
știu sigur, nu aveau nici un fel de pregătire specială pentru 
ceea ce s-ar putea numi pe drept psihoterapie (ca să nu mai 
spun de profesori, preoți, asistente medicale, dentiști, asis- 
tenti sociali etc.). 

E adevărat că putem critica diferitele școli teoretice pe cri- 
terii empirice și științifice și le putem aranja într-o ierarhie 
grosieră, în funcție de validitatea fiecăreia. Și ne putem aș- 
tepta ca în viitor să putem aduna date statistice adecvate 
pentru a arăta că o anumită instruire teoretică aduce un pro- 
cent mai mare de cazuri de vindecare sau dezvoltare decât o 
alta, chiar dacă nici una din ele nu eșuează sau reușește în- 
totdeauna. 

În acest moment însă trebuie să acceptăm faptul că rezul- 
tatele terapeutice pot să apară independent de teorie într-un 
anumit grad sau chiar în afara oricărei teorii. 


Rezultate bune cu tehnici diferite 


Chiar și între granițele unei școli de gândire, să zicem 
psihanaliza freudiană clasică, analiștii știu bine și de obicei 
recunosc că există diferenţe mari de la analist la analist, nu 
numai în ceea ce privește capacitățile în accepțiunea obișnui- 
tă a cuvântului, ci și în eficacitatea în vindecarea bolilor. Unii 
analiști străluciți, care aduc importante contribuții în scris și 
la catedră, care știu cu adevărat multe și sunt foarte căutați 
ca profesori și conferentiari, precum și ca formatori, eșuează 
adesea în a-și vindeca pacienții. Și sunt alții care n-au scris 
niciodată nimic, au făcut prea puţine descoperiri sau deloc, 
dar își vindecă pacienţii de cele mai multe ori. Bineînţeles că 
există un anumit grad de corelație pozitivă între capacitățile 
teoretice strălucite și cele de vindecare, dar rămân de expli- 
cat excepţiile. 


Personalitatea terapeutilor 


Au existat de-a lungul istoriei câteva cazuri binecunos- 
cute în care maeștrii unor școli de gândire terapeutică, deși 
extraordinar de capabili ca terapeuti, nu au reușit să trans- 
mită invataceilor lor aceeași capacitate. Dacă ar fi doar o 

problemă de teorie, conţinut sau cunoștințe și dacă perso- 
nalitatea terapeutului nu ar conta, studenţii ar trebui să 
ajungă în cele din urmă la fel de buni ca profesorii lor sau 
chiar să-i depășească, dacă ar fi la fel de inteligenţi și mun- 
citori. 


Ameliorarea fără „terapie“ 


Tuturor terapeutilor, indiferent de orientarea teoretică, li 
s-a întâmplat destul de des să vadă pacienţi pentru prima 
oară, să discute cu ei câteva aspecte generale (de exemplu pro- 
cedura, programul etc.), iar aceștia să declare sau să dovedeas- 
că o ameliorare la următoarea întâlnire. Din perspectiva a ceea 
ce s-a spus sau făcut vizibil, un astfel de rezultat e absolut 
inexplicabil. Uneori, rezultatele terapeutice apar fără ca tera- 
peutul să spună măcar un cuvânt. Odată a venit la mine o stu- 
dentă care dorea un sfat într-o problemă personală. La sfârși- 
tul orei, de-a lungul căreia ea a vorbit, iar eu n-am scos nici 
măcar o vorbă, ea și-a rezolvat singură problema, mi-a multu- 
mit recunoscătoare pentru sfat și a plecat. 


Efectul terapeutic al experiențelor de viata 


În cazurile nu foarte avansate și nu prea grave, experien- 
tele importante de viata obișnuite pot fi terapeutice în cel mai 
deplin înţeles al cuvântului. O căsnicie reușită, succesul in- 
tr-un serviciu adecvat, dezvoltarea unor bune relații de prie- 
tenie, nașterea copiilor, confruntarea cu situaţii de criză și de- 
pășirea obstacolelor — am văzut uneori toate aceste experiențe 
producând schimbări profunde la nivelul caracterului, înlătu- 
rând simptomele de boală și așa mai departe, fără ajutorul 
unui terapeut specializat. De fapt, s-ar putea aduce argumen- 
te consistente în favoarea tezei potrivit căreia condiţiile de 
bune viata se numără printre agenţii terapeutici supremi, iar 
psihoterapia tehnică are deseori sarcina de a-l ajuta pe indi- 

vid sa profite de ele. Multi psihanalisti au observat ca pacien- 
tii lor au facut progrese in pauzele din analiza si uneori chiar 
dupa ce aceasta s-a încheiat. 


Tratamente reușite ale unor terapeuti neprofesionisti 


Poate cea mai neverosimilă situație este cea foarte stranie 
din zilele noastre, în care marea majoritate a cazurilor sunt tra- 
tate sau cel puţin îngrijite de oameni fără pregătire ca terape- 
uti sau cu o pregătire inadecvată. În anii 1920-1930, pregăti- 
rea absolvenţilor de psihologie era limitată, uneori până la 
sterilitate (la fel stau lucrurile și azi, dar în mai mică măsură). 
Tinerii care veneau să studieze psihologie pentru că iubeau 
oamenii și voiau să-i înţeleagă și să-i ajute se trezeau inițiați 
într-o atmosferă stranie, ca de cult, în care își petreceau marea 
parte a timpului studiind fenomenele senzatiilor, ramificatii- 
le reflexului condiţionat, silaba fără sens și peregrinările șobo- 
lanilor albi prin labirinturi. La asta se adăuga studierea, mai 
utilă, dar tot limitată din punct de vedere filosofic și naivă, a 
metodelor experimentale și statistice. 

Și totuși, pentru nespecialist, psihologul rămânea psiholog, 
o țintă pentru marile întrebări despre viata, un profesionist 
care ar fi trebuit să știe de ce survin divorturile, de ce se nas- 
te ura sau de ce oamenii devin psihotici. Deseori, psihologii 
trebuiau să răspundă cât de bine puteau. Lucrurile stăteau ast- 
fel mai ales în orașele mici, în care nu se văzuse niciodată un 
psihiatru și nu se auzise de psihanaliză. Singura alternativă la 
psiholog era o mătușă preferată, medicul de familie sau preo- 
tul. Astfel, psihologii fără instruire adecvată puteau să-și ușu- 
reze conștiința încărcată și să facă eforturile de a dobândi in- 
struirea și formarea necesară. 

Ce vrem să menţionăm însă este că aceste încercări pe bâj- 
bâite dădeau deseori rezultate, spre uluirea totală a tinerilor 
psihologi. Erau suficient de pregătiți pentru eșecuri, care, de- 
sigur, surveneau mai des, dar cum să-și explice reușitele la 
care nici măcar nu sperau? 

Astfel de fenomene sunt observate mai rar de terapeutii 
profesionisti decat de cei amatori. Mai mult, a devenit destul 
de limpede ca unii psihiatrii pur si simplu nu sunt pregatiti 
să accepte astfel de întâmplări. Dar lucrurile pot fi verificate 
și confirmate, din moment ce experienţele de acest fel sunt 
frecvente în rândul psihologilor și asistentilor sociali, ca să nu 
mai vorbim de preoţi, profesori și medici. 


Rezumat 


Cum se explică însă aceste fenomene? Eu tind să cred că 
le putem înțelege numai cu ajutorul unei teorii interpersona- 
le a motivatiei. Se pare că este necesar să subliniem nu ceea 
ce s-a spus sau făcut în mod conștient, ci ceea ce s-a făcut și 
s-a perceput în mod inconștient. În toate cazurile citate mai 
sus, terapeutul era interesat de pacienţi, preocupat de starea 
lor și încerca să-i ajute, dovedindu-le astfel că sunt valoroși, 
măcar pentru o persoană din lume. Din moment ce terapeu- 
tul era perceput ca o persoană mai inteleapta, mai experimen- 
tată, mai puternică sau mai sănătoasă, pacienţii puteau să se 
simtă mai în siguranță, mai protejați și, prin urmare, mai pu- 
tin vulnerabili și anxioși. Disponibilitatea de a asculta, lipsa 
mustrărilor, încurajarea sinceritatii, acceptarea și aprobarea 
chiar după dezvăluiri damnabile, bunătatea și blandetea, sen- 
timentul pacienţilor de a avea pe cineva de partea lor, toate 
acestea, pe lângă factorii enumerati mai sus, îi ajută pe pa- 
cienti să înțeleagă inconștient că sunt agreati, protejați si res- 
pectati. După cum am spus deja, toate acestea sunt gratificări 
ale trebuintelor primare. 

Pare foarte clar că, dacă suplimentăm factorii terapeutici 
mai bine cunoscuți (sugestia, catharsisul, intuiţia revelatoare, 
și, mai nou, terapiile comportamentale), conferind un rol mult 
mai mare gratificării trebuintelor primare, putem explica mult 
mai multe decât am putea numai prin intermediul acestor pro- 
cese cunoscute. Unele fenomene terapeutice au drept unică 
explicaţie această gratificare — probabil cazurile mai putin 

grave. Altele, mai serioase, care sunt suficient explicate numai 
prin intermediul tehnicilor terapeutice mai complexe, pot fi în- 
telese mai complet dacă adăugăm ca factor determinant gra- 
tificarea trebuintelor primare, care se produce aproape auto- 
mat în relațiile interpersonale bune. 


Relaţiile interpersonale bune 


Orice analiză completă a relațiilor interpersonale (de exem- 
plu prietenia, căsătoria etc.) va arăta (1) că trebuintele prima- 
re pot fi satisfăcute numai interpersonal și (2) că satisfacerea 
acestor trebuinte este tocmai ceea ce am descris ca fiind me- 
dicamentele terapeutice de bază, adică oferirea siguranţei, iu- 
birii, apartenenţei, sentimentului de valoare și stimei de sine. 

În cursul acestei analize a relaţiilor umane ne vom confrun- 
ta inevitabil cu necesitatea, dar și cu posibilitatea de a face di- 
ferenta între relaţiile interpersonale bune și cele deficitare. O 
astfel de distincție poate fi făcută cu succes pe baza gradului 
de satisfacere a trebuintelor primare conferit de o relație. Ast- 
fel, relația — căsnicie, prietenie, legătură părinte-copil — ar fi 
definită (în manieră limitată) drept bună din punct de vedere 
psihologic în măsura în care susține sau amplitică sentimen- 
tul de apartenenţă, de siguranță și stima de sine (si, în ultimă 
instanță, actualizarea sinelui) și drept deficitară în măsura în 
care nu asigură toate acestea. 

Trebuintele menţionate nu pot fi satisfăcute de munţi, de 
copaci și nici măcar de câini. Numai de la o altă ființă umană 
putem primi respectul, protecţia și iubirea care să ne satisfa- 
că profund și numai unei ființe umane îi putem oferi pe de- 
plin aceste lucruri. Dar ele sunt tocmai lucrurile pe care și le 
oferă reciproc prietenii, iubiții, părinţii și copiii, profesorii si 
elevii aflaţi într-o relație bună. Acestea sunt întocmai satisfac- 
tiile pe care le căutăm într-o relație interumană bună, de orice 
fel ar fi ea. Și tot ele sunt condițiile sine qua non pentru dezvol- 
tarea pozitivă a ființei umane, care reprezintă la rândul ei sco- 
pul ultim (chiar dacă nu imediat) al tuturor psihoterapiilor. 

Implicatiile vaste ale sistemului nostru de definiții ar fi prin 
urmare că (1) psihoterapia nu este, la originea sa, o relație uni- 
că, întrucât unele din trăsăturile sale fundamentale se regăsesc 
în toate relațiile umane „bune“ si că (2) dacă lucrurile stau asa, 
acest aspect al psihoterapiei trebuie supus unei critici mai 
complete decât s-a întâmplat până acum, din punctul de ve- 
dere al naturii sale ca relație interpersonală bună sau deficita- 
ră?3, Asa cum valorile majore ale unei bune relații de priete- 
nie pot fi în totalitate inconstiente, fără ca asta sa le reducă 
importanţa, aceleași valori pot fi inconștiente și în relația te- 
rapeutică, fără să-și piardă influenţa. Aceasta nu contrazice 
faptul neîndoielnic că deplina conștientizare a acestor calități 
și canalizarea conștientă și voluntară a întrebuinţării lor le poa- 
te crește enorm valoarea. 


Prietenia: a iubi și a fi iubit 


Dacă luăm prieteniile bune (fie ele între sot și soție, părin- 
te și copil sau pur și simplu între două persoane oarecare) 
drept paradigma relațiilor interpersonale bune și le examinăm 
cu mai multă atenţie, descoperim că ele oferă mult mai mul- 
te satisfacţii decât cele despre care am vorbit. Sinceritatea re- 
ciprocă, încrederea, cinstea și lipsa atitudinii defensive pot fi 
considerate ca având, pe lângă valoarea lor directă, o valoare 
suplimentară, expresivă, de eliberare cathartică (vezi capito- 
lul 6). O prietenie adevărată permite totodată exprimarea unei 
cantități considerabile de pasivitate, relaxare, comportament 
copilăros și caraghios, din moment ce, dacă nu există nici un 
pericol și suntem respectaţi și iubiți pentru noi înșine, și nu 


25 Aceste concluzii pot fi acceptate mai ușor dacă ne limităm pentru mo- 
ment la acele cazuri mai moderate, ale oamenilor care pot primi iubi- 
re și respect în mod direct (și care, cred, sunt majoritari în rândul po- 
pulatiei noastre). Problema gratificdrii nevoilor nevrotice și 
consecinţele ei trebuie să o lăsăm pe altădată, dată fiind complexita- 
tea ei. 

pentru o mască sau un rol pe care ni-l asumăm, putem fi așa 
cum suntem cu adevărat, slabi când ne simţim slabi, protejaţi 
când ne simțim confuzi, copilăroși când vrem să uităm de res- 
ponsabilitatile noastre de adulți. Mai mult, o relaţie cu adevă- 
rat bună îmbunătățește capacitatea de revelaţie intuitivă, în 
sens freudian, căci un prieten bun sau sot este cel care se sim- 
te liber să ofere, ca răspuns la ideile noastre, echivalentul in- 
terpretărilor analitice. 

Încă nu am vorbit suficient nici despre ceea ce s-ar putea 
numi în sens larg valoarea educativă a unei bune relaţii inter- 
umane. Dorim nu doar să fim în siguranţă și iubiți, ci și să stim 
din ce în ce mai mult, să fim curioși, să desfacem fiecare am- 
balaj și să deschidem fiecare ușă. Dincolo de asta, ne confrun- 
tăm și cu impulsurile în esenţă filosofice de a structura lumea, 
de a o înţelege în profunzime și a-i găsi sens. O prietenie po- 
zitivă sau o relație părinte-copil ar trebui să ofere multe in 
această privinţă, însă aceste satisfacţii sunt sau ar trebui să fie 
obținute în măsură specială într-o bună relație terapeutică. 

În fine, ar trebui să spunem câte ceva și despre faptul evi- 
dent (și prin urmare neglijat) că a iubi e o desfătare la fel de 
mare ca și a fi iubit.2* Impulsurile deschise către afecțiune 
sunt inhibate la fel de drastic în cultura noastră ca și cele se- 
xuale sau ostile, poate chiar mai mult decât acestea (Suttie, 
1935). Ni se permite să ne exprimăm deschis afecțiunea în 
foarte puţine relaţii, poate numai în trei — relația parinte—co- 
pil, relaţia bunic—nepot și în cazul soților sau iubitilor — si 
chiar și acestea știm cât de ușor pot fi sugrumate și contami- 
nate de jenă, vinovăție, defensivitate, adoptarea unui rol si 
lupta pentru dominație. 

Nu se subliniază suficient că o relaţie terapeutică permite, 
ba chiar încurajează exprimarea verbală a iubirii și impulsu- 


24 Această scăpare ne izbeste cel mai mult în lucrările de psihologie a co- 
pilului. „Copilul trebuie iubit“, „Copilul se va purta bine pentru a păs- 
tra dragostea părinților săi“, și la fel de bine putem spune „Copilul 
trebuie să iubească“, „Copilul se va purta bine pentru că își iubește pă- 
rintii” etc. 

rile afective. Numai aici (ca și în diversele grupuri de „dezvol- 
tare personală“), ele sunt considerate de la sine înţelese și aș- 
teptate, și numai aici sunt purificate în mod conștient de ele- 
mentele contaminatoare nesănătoase și apoi, curățate fiind, 
sunt folosite la maximum. Astfel de realităţi indică fără putin- 
ta de tăgadă necesitatea reevaluării conceptelor freudiene de 
transfer și contratransfer. Acestea s-au născut din studierea bo- 
lilor și sunt mult prea limitate pentru a fi folosite în raport cu 
sănătatea psihică. Ele trebuie lărgite, astfel încât să includă 
ceea ce este sănătos pe lângă ceea ce e schilodit, rationalul pe 
lângă irațional. 


Relaţiile: condiții necesare pentru terapie 


Putem distinge cel putin trei tipuri diferite de relaţii inter- 
umane: relația dominator-subordonat, cea egalitară și cea de- 
tașată sau de laissez-faire. Acestea au fost regăsite în diferite 
sectoare ale existenței umane, inclusiv în relaţia terapeut—pa- 
cient. 

Un terapeut poate să se considere șeful activ, care decide, 
managerul pacientului său, sau se poate raporta la pacient ca 
la un partener într-o sarcină comună sau, în sfârșit, se poate 
transforma într-o oglindă calmă, lipsită de emoţii pentru pa- 
cient, fără să se implice, fără să se apropie omenește de el, ră- 
mânând mereu detașat. Acesta din urmă este și tipul recoman- 
dat de Freud, dar celelalte două sunt în realitate cele mai des 
întâlnite, deși oficial, singura etichetă existentă pentru orice 
sentimente omenești normale fata de analizand este contra- 
transferul, adică irationalul, boala. 

Acum, dacă relația dintre terapeut și pacient constituie me- 
diul din care pacientul trebuie să-și obțină medicamentele te- 
rapeutice necesare — așa cum apa este mediul în care peștii 
găsesc tot ce au nevoie —, ea trebuie analizată nu în sine, ci în 
lumina cărui mediu este cel mai favorabil unui pacient anu- 
me. Trebuie să ne ferim de la a alege unul, din loialitate, ex- 
cluzându-le pe celelalte. Nu există nici un motiv pentru care 

toate trei, dar și altele, încă nedescoperite, să nu facă parte din 
arsenalul terapeutului bun. 

Din cele prezentate mai sus reiese că pacientul obișnuit va 
obține cele mai bune rezultate într-o relație de parteneriat cal- 
dă, prietenească, democratică, dar există și cazuri în care 
aceasta nu ar fi atmosfera cea mai indicată, astfel că n-o pu- 
tem transforma în regulă general valabilă. Acest lucru se apli- 
că mai ales în cazurile de nevroză cronică, stabilizată. 

Persoanele mai autoritare, care vor identifica bunătatea cu 
slăbiciunea, nu trebuie lăsate să ajungă să nutrească dispreţ și 
superioritate fata de terapeut. Fermitatea constantă și stabili- 
rea unor limite foarte clare ale permisivitatii pot fi de prefe- 
rat, întru binele pacientului. Acest lucru a fost subliniat mai 
cu seamă de discipolii lui Rank în discuţiile referitoare la li- 
mitele relației terapeutice. 

Alţii, care s-au deprins să privească afecțiunea drept o 
cursă, o capcană, vor resimti anxietate la orice în afara atitu- 
dinii detașate. Cei care se simt profund vinovați pot să ceară 
să fie pedepsiţi. Cei impulsivi și autodistructivi ar putea avea 
nevoie de imperative pozitive care să-i împiedice să-și provoa- 
ce vătămări ireparabile. 

Dar nu există excepție de la regula că terapeutul trebuie să 
fie cât de conștient posibil de relația pe care o stabilește cu pa- 
cientul. Sigur că vor tinde să aleagă spontan unul sau altul 
dintre tipurile de relationare amintite, în funcție de propria 
personalitate, dar trebuie să se poată înfrâna atunci când în 
joc intră binele pacientului. 

Oricum, dacă relația este proastă, fie în general, fie din per- 
spectiva unui pacient anume, este puţin probabil ca oricare 
dintre celelalte resurse ale psihoterapiei să aibă efect. Asta se 
datorează în mare măsură posibilității de a nu se stabili deloc 
o astfel de relație sau ca ea să se rupă curând. Dar chiar daca 
rămâne cu un terapeut care îi displace, pe care îl detestă sau 
care îl face să se simtă anxios, e foarte probabil că pacientul își 
va petrece orele de terapie abordând atitudini de autoapăra- 
re sau sfidare, fiind tentat să-și fixeze drept obiectiv principal 
să-l nemultumeasca pe terapeut. 

În rezumat, deși stabilirea unei relaţii interumane satisfă- 
cătoare ar putea să nu constituie un scop în sine, ci mijlocul 
de a atinge un scop, trebuie să o considerăm totuși drept o 
condiție necesară sau foarte dezirabilă a psihoterapiei, întru- 
cât ea este de obicei cel mai bun mediu pentru administrarea 
medicamentelor psihologice esenţiale de care au nevoie toate 
ființele umane. 


Terapia: educarea relațională 


Acest punct de vedere are și alte implicații interesante. 
Dacă psihoterapia constă, în ultimă instanţă, în a oferi persoa- 
nei bolnave tocmai acele trăsături pe care ar fi trebuit să le do- 
bândească prin intermediul altor relaţii bune, asta echivalea- 
ză cu a defini persoana cu tulburări psihice ca fiind una care 
nu a avut niciodată relații suficient de bune cu ceilalţi. Acest 
lucru nu contrazice definiția anterioară a individului bolnav 
drept acela care nu a primit suficientă dragoste, respect și așa 
mai departe, din moment ce le poate obține doar de la ceilalți. 
Deși aceste definiții par tautologice, fiecare ne duce în altă di- 
rectie și ne înfățișează aspecte diferite ale terapiei. 

O consecinţă a celei de-a doua definiţii a bolii este că pune 
relația psihoterapeutica într-o altă lumină. Cei mai mulți pri- 
vesc psihoterapia drept o măsură disperată, o ultimă speran- 
ta și, pentru că la ea recurg în general oameni bolnavi, a ajuns 
să fie considerată chiar si de către terapeuti ciudată, anorma- 
lă, ceva bolnav, neobișnuit, o necesitate nefericită, precum in- 
terventia chirurgicală. 

Bineînţeles că nu aceasta este atitudinea cu care intră oa- 
menii în relații precum cele maritale, de prietenie sau parte- 
neriat. Dar, în teorie cel putin, psihoterapia seamănă tot atât 
de mult cu prietenia cât seamănă cu chirurgia. Ar trebui prin 
urmare să fie privită ca o relație sănătoasă, dezirabilă, ba chiar, 
într-o anumită măsură sau într-un anumit sens, drept una din- 
tre relațiile umane ideale. În teorie, individul ar trebui să o do- 
rească și să intre în ea cu bucurie. Asta ar trebui să decurgă din 

consideratiile anterioare. In realitate însă, stim că lucrurile stau 
rareori astfel. Contradictia este, desigur, admisă de deplin, dar 
nevoia nevroticului de a se agăța de boală nu o explică în în- 
tregime. Ea ar trebui explicată și prin înțelegerea greșită a na- 
turii fundamentale a relațiilor terapeutice, nu numai de către 
pacienţi, dar și de către multi terapeuti. Am constatat că unii 
pacienți potenţiali sunt mai dornici să urmeze o terapie dupa 
ce lucrurile li s-au explicat ca mai sus, decât când li s-a oferit 
explicația obișnuită. 

O altă consecinţă a definirii terapiei din perspectivă inter- 
personală este aceea că permite ca unul dintre aspectele sale 
să fie prezentat drept instruire în tehnica de a stabili relații 
umane bune (ceva ce un nevrotic cronic nu poate face fără aju- 
tor de specialitate), permite să se demonstreze că aceasta re- 
prezintă o posibilitate, și încă una rodnică și plăcută. S-ar spe- 
ra în acest caz că pacientul va putea lega prietenii bune, 
profunde cu ceilalți, printr-un fel de transfer al acestei instruiri. 
Și atunci, putem presupune că el va obține toate remediile ne- 
cesare, așa cum facem cei mai multi dintre noi, de la prietenii, 
copiii, soții sau soțiile și colegii nostri. Din acest punct de ve- 
dere, terapia poate fi definită încă într-un fel, și anume drept 
pregătire a pacienţilor pentru a putea stabili singuri relațiile 
interumane bune pe care si le doresc toţi oamenii și din care 
cei relativ sănătoși își iau multe din medicamentele psiholo- 
gice de care au nevoie. 

Din consideratiile precedente se poate deduce, de aseme- 
nea, că ar fi ideal ca pacienţii și terapeutii să se aleagă unii pe 
alții și, mai mult, alegerea n-ar trebui să se bazeze exclusiv pe 
criteriul reputației, al onorariului, al instruirii de specialitate, 
al abilităților, ci si pe afinitatile omenești obișnuite dintre cei 
doi. S-ar putea demonstra cu ușurință, în mod logic, că aceas- 
ta ar trebui cel putin să scurteze timpul necesar pentru tera- 
pie, să facă terapia mai ușoară și pentru pacient, și pentru te- 
rapeut, să aducă un grad de vindecare mai apropiat de cel 
ideal și să facă întreaga experiență mai fructuoasă pentru 
amândoi. Alte corolare ale acestei concluzii ar fi că, la modul 
ideal, cei doi ar trebui să aibă mediu de provenienţă, nivel de 

inteligenţă, experiență, concepții religioase și politice, valori 
etc. cât mai asemănătoare. 

Ajunși aici, este clar că personalitatea sau structura carac- 
terului terapeutilor este, dacă nu cea mai importantă, atunci 
cu siguranță unul dintre elementele esenţiale. Ei trebuie să fie 
capabili de a intra cu ușurință în relația umană bună ideală, 
care este psihoterapia. Mai mult, trebuie să poată face asta cu 
multe tipuri de oameni sau chiar cu toți oamenii. Trebuie sa 
fie calzi și intelegatori și suficient de siguri pe ei înșiși pentru 
a-i putea respecta pe ceilalți. Trebuie să fie persoane democra- 
tice în esenţa lor, în sensul psihologic, de a-l privi pe celălalt 
cu respect pur și simplu pentru că e o ființă umană și este unic. 
Într-un cuvânt, ar trebui să fie stabili emotional și să aibă o sti- 
mă de sine sănătoasă. În plus, situaţia lor personală ar trebui 
să fie, la modul ideal, suficient de bună încât să nu fie absor- 
biti de propriile lor probleme. Ar trebui să aibă o căsnicie fe- 
ricită, succes financiar, prieteni buni, să iubească viata si, in 
general, să fie capabili de a se distra. 

În sfârșit, toate acestea presupun că putem foarte bine lăsa 
deschisă pentru analiză suplimentară chestiunea prematur în- 
chisă (de către psihanaliști) a continuării contactelor sociale 
dintre terapeut și pacient survenite după ce ședințele terape- 
utice oficiale s-au încheiat sau chiar în vreme ce ele își urmea- 
za cursul. 


Viața de zi cu zi ca terapie 


Pentru că am extins și generalizat definirea obiectivelor ul- 
time ale psihoterapiei și medicamentele specifice care produc 
aceste efecte finale, ne-am angajat în mod logic la distrugerea 
zidurilor care separă psihoterapia de alte relaţii interumane și 
de întâmplările cotidiene. Acele întâmplări și relații din viața 
indivizilor obișnuiți care îi ajută să facă progrese în direcția 
obiectivelor psihoterapiei profesioniste pot fi numite fără a 
greși psihoterapeutice, chiar dacă se petrec în afara cabinetu- 
lui terapeutului și fără ajutorul acestuia. Prin urmare, din stu- 

diul psihoterapiei ar trebui să facă parte pe bună dreptate exa- 
minarea miracolelor cotidiene produse de căsnicii fericite, prie- 
tenii bune, părinți și profesori buni etc. Un exemplu de teore- 
mă ce deriva direct din astfel de consideraţii ar fi acela că 
terapia profesionistă ar trebui să se bazeze, mai mult decât a 
făcut-o până acum, pe a-i îndrepta pe pacienți în direcția sta- 
bilirii acestui tip de relații terapeutice imediat ce aceștia ajung 
să le poată accepta și face fata. 

Nu trebuie să ne temem, ca specialiști, să lăsăm pe maini- 
le amatorilor aceste importante instrumente psihoterapeutice: 
protecția, iubirea și respectul fata de ceilalți, căci desi sunt im- 
portante, nu sunt periculoase. Ne putem aștepta ca, în mod 
normal, să nu facem rău oamenilor arătându-le dragoste și res- 
pect (mai puţin în cazul anumitor indivizi nevrotici, care sunt 
oricum perturbati serios). Este firesc să ne așteptăm ca dragos- 
tea, respectul și grija să fie forte care fac aproape întotdeauna 
bine și nu vatămă niciodată. 

Dacă acceptăm aceasta, trebuie să nutrim convingerea fer- 
mă nu numai că orice ființă umană bună are potenţialul de a 
fi terapeut în mod inconștient, ci trebuie să acceptăm totoda- 
tă concluzia că ar trebui să încurajăm acest lucru, să-l încura- 
jam și să ne oferim contribuția ca profesori. Cel putin aceste 
elemente fundamentale a ceea ce am putea numi psihoterapie 
neprofesionistă pot fi învăţate încă din copilărie de absolut ori- 
ce om. O sarcină clară a psihoterapiei publice (folosind analo- 
gia contrastului dintre sănătatea publică și practica medicală 
privată) este să predea tocmai aceste lucruri, să le disemineze 
cât mai mult, să se asigure că fiecare profesor și părinte și, la 
modul ideal, fiecare ființă umană are șansa de a le înțelege și 
a le aplica. Oamenii au mers mereu să ceară sfatul celor pe 
care îi respectau și-i iubeau. Nu există nici un motiv pentru 
care acest fenomen istoric să nu fie oficializat, verbalizat și în- 
curajat până la universalitate de către psihologi, ca și de cler. 
Oamenii trebuie să înțeleagă clar că ori de câte ori ameninţă 
pe cineva sau umilesc, rănesc inutil, caută să domine sau res- 
ping o altă ființă umană, devin forţe ce contribuie la psihopa- 
tologie, fie și niște forte nu prea mari. Trebuie să înţeleagă si 

faptul că orice om bun, dispus să ajute, onorabil, democratic 
din punct de vedere psihologic, afectuos, cald este o forță psi- 
hoterapeutică, chiar dacă una slabă. 


Autoterapia 


Una dintre implicațiile teoriei prezentate mai sus este că 
auto-analizarea are în același timp posibilități mai mari, dar și 
restricții mai mari decât se credea in mod obișnuit. Dacă toţi 
oamenii ar afla ce le lipsește, care le sunt dorinţele fundamen- 
tale și ar afla în linii mari care sunt simptomele care indică lip- 
sa satisfacerii acestor dorințe fundamentale, ar putea să încer- 
ce conștient să compenseze aceste lipsuri. Putem spune pe 
drept cuvânt că, în conformitate cu această teorie, majoritatea 
oamenilor au în ei mult mai multă putere decât își imaginea- 
ză pentru a se vindeca de nenumăratele probleme de adapta- 
re moderate atât de frecvente în societatea noastră. Dragostea, 
siguranța, apartenenţa și respectul pentru celălalt sunt aproa- 
pe panacee pentru perturbările situationale și chiar pentru 
unele tulburări de caracter moderate. Dacă indivizii sunt con- 
stienti că ar trebui să aibă iubire, respect fata de ceilalţi și fata 
de sine și așa mai departe, pot să le caute în mod conștient. 
Toată lumea va cădea de acord, sunt sigur, că această căutare 
conștientă ar fi preferabila și mai eficientă decât încercarea in- 
conștientă de a compensa lipsa lor. 

Totuși, deși multor oameni li se oferă această speranţă, pre- 
cum și mai multe posibilități de autoterapie decât s-a crezut 
în mod obișnuit că ar fi posibil, există unele probleme pentru 
care trebuie cerut neapărat ajutorul specialiștilor. În primul 
rând, în perturbările de caracter grave și în nevrozele existen- 
tiale este absolut necesară o înțelegere adecvată a forțelor di- 
namice care creează, precipită și menţin perturbarea, înainte 
de a se putea face pentru pacient mai mult decât o simplă 
ameliorare a stării. Aici trebuie folosite toate instrumentele ne- 
cesare pentru a produce intuiţia revelatoare conștientă, instru- 
mente pentru care încă nu există înlocuitori și pe care în 

prezent le pot folosi doar terapeutii cu pregătire de speciali- 
tate. O dată ce se recunoaște că un caz este grav, ajutorul din 
partea nespecialistului, al bătrânei înțelepte devine inutil în 
nouă cazuri din zece, în ceea ce privește vindecarea perma- 
nentă. Aceasta este limitarea esenţială a autoterapiei~. 


Terapia de grup 


O ultimă implicatie a concepției noastre despre psihote- 
rapie este respectul mai mare fata de terapiile de grup, ca și 
fata de grupurile de instruire și altele similare. Am subliniat 
atât de mult faptul că psihoterapia și dezvoltarea persona- 
la tin de relaţii interpersonale, încât ar trebui să considerăm, 
fie și numai pe temeiuri apriorice, că extinderea de la două 
persoane la grup ar putea să fie benefică. Dacă terapia obis- 
nuită poate fi concepută drept o societate miniaturală idea- 
lă formată din doi oameni, atunci terapia de grup poate fi 
văzută ca o societate miniaturală ideală formată din zece 
persoane. Avem deja o motivație puternică pentru a face ex- 
perimente cu terapia de grup: economia de bani și timp și 
accesibilitatea psihoterapiei pentru tot mai multi pacienți. 
Dar, în plus, acum avem și date empirice care arată că tera- 
pia de grup și grupurile de formare pot face anumite lucruri 
pe care psihoterapia individuală nu le poate face. Știm deja 
că pacienţilor le e foarte ușor să scape de sentimentul de sin- 
gularitate, de izolare, de vinovăţie sau păcat când află că și 





25 De când a fost scrisă prezenta lucrare, au apărut cărțile interesante de- 
spre autoterapie ale lui Horney (1942) și Farrow (1942). Ele afirmă că 
indivizii pot ajunge, prin propriile eforturi, la același tip — dar nu și 
grad — de revelaţie intuitivă la care ar ajunge prin analiza cu un spe- 
cialist. Ideea este acceptată de majoritatea analiștilor, dar este consi- 
derată impracticabilă datorită hotărârii, răbdării, curajului și perseve- 
renței extraordinare de care au nevoie astfel de pacienţi. Același lucru 
este valabil, după părerea mea, și pentru multe cărți pe tema dezvol- 
tării personale, Ele pot fi de ajutor, desigur, dar nu trebuie să contăm 
pe ele pentru a obţine mari transformări, în lipsa ajutorului dat de un 
specialist sau un „ghid“, guru sau lider. 

ceilalți membri ai grupului sunt foarte asemănători cu ei, că 
telurile lor, conflictele, satisfactiile și insatisfactiile, impul- 
surile ascunse și gândurile sunt probabil universale în so- 
cietate. Aceasta reduce efectul psihopatogen al impulsurilor 
și conflictelor secrete. 

Din practica propriu-zisă se naște o altă așteptare tera- 
peutică. În psihoterapia individuală, pacienții învaţă să con- 
struiască o relație bună măcar cu un singur om — terapeu- 
tul. Se speră apoi că vor putea transfera această capacitate 
și în viata lor socială, în general. Deseori pot, dar uneori nu 
pot. În terapia de grup nu numai că învaţă să stabilească 
această relație bună cu cel putin o persoană, ci și încep, sub 
supravegherea terapeutului, să exerseze această capacitate 
cu un grup întreg. În general, rezultatele disponibile ale 
acestor experimente sunt, dacă nu uimitoare, cu siguranță 
încurajatoare. 

În virtutea acestor date empirice și a deductiilor teoretice, 
ar trebui să încurajăm mai multe cercetări asupra terapiei de 
grup, nu numai pentru că reprezintă o pistă promițătoare pen- 
tru psihoterapia profesionistă, ci si pentru că ne va învăța cu 
siguranță multe despre teoria psihologică în general și chiar 
și despre teoria socială în genere. 

Același lucru este valabil și în cazul grupurilor de instrui- 
re, al celor de întâlnire, al celor pentru învăţare senzorială și 
al tuturor celorlalte tipuri etichetate acum drept grupuri de 
dezvoltare personală sau seminare și ateliere de educație 
afectivă. Deși destul de diferite ca procedură, se poate spu- 
ne că au aceleași obiective pe termen lung ca toate psihotera- 
piile, adică actualizarea sinelui, atingerea umanității depli- 
ne, o mai bună folosire a potenţialului personal și al speciei 
etc. La fel ca oricare psihoterapie, ele pot face minuni când 
sunt conduse de oameni competenţi. Dar acum avem sufi- 
cientă experienţă ca să știm că pot fi inutile sau vătămătoa- 
re dacă sunt prost gestionate. Prin urmare, sunt necesare mai 
multe cercetări. Fireşte, concluzia aceasta nu este neaștepta- 
tă, pentru că la fel stau lucrurile și în cazul chirurgilor și al 
altor tipuri de specialiști. Nu am rezolvat nici problema mo- 

dului cum un nespecialist sau un amator poate alege terape- 
utul (medic, dentist, guru, ghid sau profesor) competent, evi- 
tându-l pe cel incompetent. 


Societatea buna 
Ce este societatea bund? 


Ca paralelă la definiția anterior discutată a relațiilor inter- 
umane bune, putem explora acum implicaţiile definiției evi- 
dent necesare a societăţii bune ca fiind aceea care le oferă 
membrilor săi posibilități maxime de a deveni niște ființe uma- 
ne sănătoase, capabile de actualizarea sinelui. Acest lucru pre- 
supune că societatea bună este cea ale cărei instituții sunt con- 
cepute astfel încât să încurajeze, să stimuleze, să recompenseze 
Si să producă un maximum de relaţii interumane pozitive și 
cât mai puţine negative. Un corolar ce decurge din definițiile 
anterioare ar fi acela că societatea bună este sinonimă cu so- 
cietatea sănătoasă din punct de vedere psihic, iar societatea 
rea este sinonimă cu cea bolnavă psihic, ceea ce presupune sa- 
tisfacerea și, respectiv, frustrarea trebuintelor primare (adică 
insuficientă iubire, afecțiune, protecţie, respect, încredere și 
adevăr și prea multă ostilitate, umilinţă, frică, dominație si 
dispreț). 

Ar trebui subliniat că presiunile instituționale și sociale ca- 
talizeazd consecinţele terapeutice sau patogene (le înlesnesc, le 
fac mai avantajoase și mai posibile, le conferă avantaje princi- 
pale și secundare mai mari). Nu le garantează și nici nu le fac 
absolut inevitabile. Știm destule despre gama largă a tipurilor 
de personalitate și în societăţile simple, și în cele complexe 
pentru a respecta, pe de o parte, plasticitatea și rezistenţa na- 
turii umane si, pe de altă parte, încăpățânarea specifică a ca- 
racterului deja format al unor indivizi exceptionali, care îi aju- 
tă să reziste în fața presiunilor sociale și chiar să le 
dispretuiasca (vezi capitolul 11). Antropologul pare să găseas- 
că întotdeauna o persoană blândă într-o societate crudă, un 

războinic într-o lume pașnică. Știm acum suficient pentru a nu 
pune toate relele de care suferă oamenii pe seama condiţiilor 
sociale, ă la Rousseau, după cum nu îndrăznim nici să sperăm 
că toți oamenii pot deveni fericiţi, sănătoși și înţelepţi numai 
datorită îmbunătăţirii situației sociale. 

În ceea ce privește societatea noastră, o putem privi din di- 
ferite puncte de vedere, toate folositoare unui scop sau altuia. 
De exemplu, putem să găsim un fel de nivel mediu pentru so- 
cietatea noastră sau pentru oricare alta și să o etichetăm drept 
relativ bolnavă, extrem de bolnavă și așa mai departe. Mult 
mai folositoare ne-ar fi însă estimarea și echilibrarea forțelor 
care catalizează boala cu cele care catalizează sănătatea. În so- 
cietatea noastră, ele se află într-un echilibru șovăielnic, mereu 
oscilant, controlul aparținând când unui set de forte, când ce- 
luilalt. Nu există nici un motiv pentru a nu măsura aceste for- 
te și a nu face experimente asupra lor. 

Lăsând deoparte astfel de consideraţii generale și întorcân- 
du-ne la cele ce ţin de psihologia individului, avem mai întâi 
de-a face cu interpretarea subiectivă a culturii. Din acest punct 
de vedere, putem afirma despre nevrotici fără a greși că, pen- 
tru ei, societatea este bolnavă, căci văd în ea preponderent pe- 
ricolul, ameninţarea, agresivitatea, egoismul, umilintele si ră- 
ceala. Este de la sine înţeles că vecinii lor pot considera aceeași 
societate ca fiind sănătoasă, și asta, raportându-se la aceeași 
cultură și la aceiași oameni. Aceste concluzii nu se contrazic 
din punct de vedere psihologic. La nivel psihologic pot exista 
amândouă. Astfel, fiecare persoană profund bolnavă trăiește 
subiectiv într-o societate bolnavă. Concluzia ce decurge din 
alăturarea acestei afirmaţii la discuţia noastră anterioară de- 
spre relația psihoterapeutică este că terapia poate fi conside- 
rată drept încercarea de a crea o societate miniaturală bună. 
Aceeași formulare o putem folosi chiar și acolo unde societa- 
tea este bolnavă din punctul de vedere al marii majorități a 
membrilor săi. Trebuie să ne ferim de subiectivismul extrem. 
Societatea bolnavă pentru persoana bolnavă este totodată rea 
într-un sens mai obiectiv (chiar și pentru cei sănătoși), chiar și 
numai pentru că produce indivizi nevrotici. 

Cum afectează societatea natura umană? 


Așadar, teoretic, psihoterapia echivalează în plan social cu 
contracararea tensiunilor și tendinţelor elementare din socie- 
tatea bolnavă. Sau, într-o formă mai generalizată, indiferent 
care ar fi gradul general de sănătate sau boală dintr-o societa- 
te, terapia echivalează cu lupta împotriva factorilor de îmbol- 
năvire din acea societate, la scară individuală. Am putea spu- 
ne că ea încearcă să acționeze dinăuntru, să fie revoluționară 
sau radicală într-un sens etimologic fundamental. Așadar, toți 
psihoterapeutii se luptă sau ar trebui să se lupte cu forțele psi- 
hopatogene din societatea lor, la scară redusă și nu la scară lar- 
ga, iar dacă acele forte sunt fundamentale și primare, se lup- 
tă cu însăși societatea. 

Cu siguranţă că, dacă psihoterapia ar putea fi extinsă con- 
siderabil, dacă terapeutii ar putea să se ocupe nu de câteva 
zeci, ci de câteva milioane de pacienţi pe an, aceste forțe sla- 
be ce acţionează împotriva naturii societăţii noastre ar deveni 
vizibile cu ochiul liber. Fără îndoială că și societatea ar suferi 
unele schimbări. Mai întâi ar surveni schimbări ici și colo în 
relațiile interumane, implicând calităţi precum ospitalitatea, 
generozitatea, prietenia și altele de același fel, dar când sufi- 
cienți oameni vor fi devenit mai ospitalieri, mai generosi, mai 
buni și mai comunicativi, atunci cu siguranţă că vor antrena 
deopotrivă schimbări juridice, politice, economice și sociolo- 
gice (Mumford, 1951). Poate că răspândirea rapidă a grupuri- 
lor de instruire, grupurilor de întrunire și a altor tipuri de gru- 
puri și cursuri de „dezvoltare personală“ va avea efecte 
vizibile asupra societăţii. 

După părerea noastră, din nici o societate, oricât de bună, 
nu s-ar putea elimina complet boala. Dacă amenințările nu vin 
din partea altor ființe umane, vor veni întotdeauna din partea 
naturii, a morții, a frustrării, a bolii, chiar și din simplul fapt 
că a convietui într-o societate, deși ne avantajează faptul 
acesta, presupune obligatoriu modificarea formei sub care ne 
satisfacem dorinţele. Nu trebuie să uităm nici că natura uma- 
nă în sine generează mult rău, dacă nu din răutate înnăscută, 

atunci din ignoranță, prostie, frică, slabă comunicare, stângă- 
cie și asa mai departe (vezi capitolul 8). 

Există aici un set de relaţii reciproce extrem de complicate 
și e foarte ușor să fii înțeles greșit sau să spui lucrurile în așa 
fel încât să dai prilejul înțelegerii greșite. Poate că mă pot feri 
de acest lucru, fără să dezvolt foarte pe larg, trimitandu-l pe 
cititor la o lucrare pe care am pregătit-o pentru studenţii mei 
la un seminar pe tema psihologiei sociale utopice (1968b). Ea 
pune accentul pe empiric, pe lucrurile ce pot fi obținute în re- 
alitate (și nu pe fanteziile de neatins) și insistă totodată pe eva- 
luările gradate si nu pe afirmaţii de tip „sau, sau”. Continu- 
tul este structurat după următoarele întrebări: Cât de bună 
poate fi societatea pe care o permite natura umană? Cât de 
bună poate fi natura umană pe care o permite societatea? Cât 
de bună putem spera că poate deveni natura umană, luând în 
considerare limitările intrinseci ale naturii umane pe care le 
cunoaștem deja? Cât de bună putem spera că va deveni socie- 
tate, cunoscându-se dificultățile inerente naturii sale? 

Părerea mea personală este că nu există și nici nu se poate 
imagina o ființă umană perfectă, dar că ființele umane sunt 
mult mai perfectibile decât cred cei mai multi oameni. Cât de- 
spre societatea perfectă, aceasta pare să fie o speranță deșar- 
tă, mai ales având în vedere faptul evident că este aproape im- 
posibil să ai o căsnicie, o prietenie sau o relație părinte-copil 
perfectă. Dacă iubirea în forma ei pură este atât de greu de 
atins într-un cuplu, într-o familie sau într-un grup, cât de grea 
devine situația când e vorba de 200 de milioane de oameni? 
Sau de 3 miliarde? Și totuși, e clar că perechile, grupurile și so- 
cietățile, desi nu sunt perfectibile, se pot ameliora cu siguran- 
ta si pot varia de la foarte bune la foarte rele. 

Mai mult, cred că știm destule lucruri despre cum să îm- 
bunatatim relațiile cuplurilor, grupurilor și societăților pentru 
a exclude posibilitatea schimbărilor rapide sau ușoare. Ame- 
liorarea stării unei persoane — astfel încât să și dureze — poa- 
te cere ani întregi de terapie individuală, și chiar și atunci, 
principalul aspect al „ameliorării“ constă în aceea că persoa- 
na are capacitatea de a-și asuma sarcina ameliorării pe durata 

intregii sale vieti. Actualizarea instantanee a sinelui intr-un 
moment de mare transformare, revelatie intuitiva sau ilumi- 
nare este posibila, dar e un lucru extrem de rar si nu trebuie sa 
ne bazăm pe el. Psihanaliștii au aflat de mult să nu se bazeze 
numai pe intuiţia revelatoare și pun acum accentul pe „perla- 
borare“, efortul îndelungat, lent, dureros, repetat de a folosi 
și aplica intuitiile. În Orient, învățătorii și îndrumătorii spiri- 
tuali fac de obicei aceeași remarcă, și anume că perfecționarea 
personală presupune efort susținut pe parcursul întregii vieți. 
Aceeași lecție o adoptă acum treptat grupurile de instruire, 
cele de întrunire, de dezvoltare personală, de educaţie afecti- 
vă și altele, aflate în procesul dureros de renunțare la teoria de 
tip , Big Bang” despre actualizarea sinelui. 

Desigur, toate teoriile din acest domeniu trebuie să fie for- 
mulări gradate, precum în exemplele următoare. (1) Cu cât so- 
cietatea în ansamblu e mai sănătoasă, cu atât ar trebui să fie 
mai puţină nevoie de terapie individuală, din moment ce mai 
puţini oameni ar fi bolnavi. (2) Cu cât societatea în ansamblu 
e mai sănătoasă, cu atât va fi mai posibil ca persoana bolnavă 
să fie ajutată sau vindecată fără intervenție terapeutică specia- 
lizată, cu alte cuvinte datorită experienţelor de viață obișnui- 
te. (3) Cu cât societatea în ansamblu e mai sănătoasă, cu atât 
mai ușor îi va fi terapeutului să-și vindece pacientul, din mo- 
ment ce sunt șanse mai mari ca acesta să accepte terapia sim- 
plă a gratificării. (4) Cu cât societatea în ansamblu e mai sănă- 
toasă, cu atât terapia bazată pe revelație intuitivă va putea să 
vindece mai ușor, pentru că vor exista numeroase experienţe 
de viață pozitive, relații bune și așa mai departe, iar războiul, 
sărăcia, șomajul și alti factori sociopatogeni vor lipsi in măsu- 
ră mai mare sau mai mică. Evident, se pot formula zeci de teo- 
reme ușor de testat precum acestea. 

Astfel de afirmaţii privind relaţia dintre boala individua- 
la, terapia individuală si natura societății sunt necesare pen- 
tru a ajuta la rezolvarea des-întâlnitului paradox pesimist: 
Cum poate fi posibilă sănătatea sau îmbunătăţirea acesteia în- 
tr-o societate bolnavă, care a determinat de la bun început boa- 
la? Desigur, pesimismul implicit în această dilemă este con- 

trazis de însăși prezenţa oamenilor aflaţi în procesul actuali- 
zării sinelui și de existența psihoterapiei, care dovedesc posi- 
bilitatea prin însăși existenţa lor. Chiar și așa, este util să for- 
mulăm o teorie despre cum este posibil, chiar dacă numai 
pentru a face chestiunea accesibilă cercetării empirice. 


Psihoterapia profesionistă 
Tehnici 


Pe măsură ce boala se agravează, scade posibilitatea de a 
o aborda prin gratificarea trebuintelor. Există pe continuum 
un anumit punct în care (1) deseori gratificarea trebuintelor 
primare nu mai este căutată și nici măcar dorită, fiind aban- 
donată în favoarea satisfacerii trebuintelor nevrotice, si (2) 
chiar când este oferită, pacientul n-o mai poate folosi. Oferi- 
rea afecțiunii nu ajută la nimic, căci pacientul se ferește de ea, 
nu mai are încredere în ea, o interpretează greșit și, în final, o 
refuză. 

În acest punct terapia profesionistă (centrată pe intuiţia re- 
velatoare) devine nu numai necesară, ci de neînlocuit. Nici o 
altă terapie nu va fi suficientă, nici sugestia, nici catharsisul, 
nici vindecarea simptomelor, nici gratificarea trebuintelor. Prin 
urmare, dincolo de acest punct intrăm, ca să spunem așa, pe 
un alt teritoriu, unul guvernat de propriile sale legi, o zonă în 
care toate principiile discutate până acum în acest capitol în- 
cetează să mai poată fi aplicate, dacă nu sunt modificate. 

Diferenţele dintre terapia profesionistă și cea oferită de ne- 
specialiști sunt multe și foarte importante. Evoluţia psiholo- 
giei din acest secol, începând cu descoperirile revoluționare 
ale lui Freud, Adler și alții, a transformat psihoterapia dintr-o 
artă inconștientă într-o știință aplicată conștient. Există acum 
instrumente terapeutice care nu-i sunt disponibile în mod au- 
tomat omului obișnuit, ci numai celor suficient de inteligenți 
și care, in plus, au fost instruiți riguros să folosească aceste noi 
tehnici. Ele sunt artificiale, nu spontane sau inconștiente. Pot 

fi învăţate într-un mod în oarecare măsură independent de 
structura de caracter a psihoterapeutului. 

Dorim să vorbim în cele ce urmează doar despre cea mai 
importantă, mai revoluționară dintre aceste tehnici: cea prin 
care pacientul ajunge la o revelaţie intuitivă, cu alte cuvinte 
ajunge să-și conștientizeze dorințele, impulsurile, inhibitiile si 
ideile inconștiente (analiza genetică, analiza caracterului, ana- 
liza rezistenţei și analiza transferului). Acesta este instrumen- 
tul principal ce-i oferă terapeutului profesionist care are și per- 
sonalitate bună un avantaj extraordinar asupra persoanei care 
are numai personalitate bună, fără să cunoască tehnicile pro- 
fesioniste. 

Cum se catalizează intuiţia revelatoare? Până acum, majo- 
ritatea, dacă nu toate tehnicile de a o provoca au rămas în 
mare măsură cele elaborate de Freud. Asocierea liberă, inter- 
pretarea viselor și interpretarea semnificatiilor din spatele 
comportamentului cotidian sunt căile principale prin care te- 
rapeutii îi ajută pe oameni să ajungă la revelație intuitivă și 
conștientizare. Există și alte câteva posibilități, dar sunt mult 
mai putin importante. Tehnicile de relaxare și diferitele teh- 
nici care induc o formă de disociere și apoi profită de ea nu 
sunt la fel de importante ca tehnicile freudiene, chiar dacă ar 
putea fi folosite mai mult decât sunt astăzi. 

Între anumite limite, aceste tehnici pot fi învăţate de ori- 
ce persoană dotată cu o inteligenţă rezonabilă, dispusă să ur- 
meze formarea adecvată oferită de institutele de psihiatrie și 
psihanaliză, departamentele postuniversitare de psihologie 
clinică și așa mai departe. E adevărat că, așa cum era și de 
așteptat, există diferențe inter-individuale în privinţa eficien- 
tei utilizării lor. Unii dintre cei care studiază terapia centra- 
tă pe intuiţia revelatoare par să aibă o intuiție mai bună de- 
cât alții. Putem bănui, de asemenea, că genul de persoană pe 
care am etichetat-o ca având personalitate bună va reuși să 
le folosească mult mai eficient decât terapeutul care nu are 
o astfel de personalitate. Toate institutele de psihanaliză in- 
clud între cerințele pentru candidați un anumit tip de perso- 
nalitate. 

O altă mare descoperire făcută de Freud este recunoaște- 
rea necesității ca terapeutul să se înțeleagă pe sine la un nivel 
profund. Dacă psihanalistii recunosc necesitatea acestui gen 
de revelație intuitivă, ea încă nu este oficial acceptată și de psi- 
hoterapeutii ce tin de alte orientări. Asta e o greșeală. Din te- 
oria prezentată aici reiese că orice forță care îmbunătățește per- 
sonalitatea terapeutului îl face totodată să fie mai bun 
terapeut. Psihanaliza sau altă terapie de profunzime traversa- 
tă de terapeut poate ajuta la aceasta. Chiar dacă uneori nu se 
ajunge la vindecare deplină, terapeutii devin cel putin con- 
stienti de ceea ce i-ar putea ameninţa, de zonele principale de 
conflict sau frustrare din adâncul lor. Prin urmare, când lu- 
crează cu pacienții, ei preîntâmpină acțiunea acestor forte in 
ei și le pot corecta influența. Fiind mereu conștienți de ele, le 
pot supune inteligenţei lor. 

In trecut, după cum am spus deja, structura caracterului 
terapeutului era mult mai importantă decât teoriile în care cre- 
dea și chiar mai importantă decât tehnicile conștiente pe care 
le folosea. Dar situaţia trebuie să se schimbe tot mai mult, pe 
măsură ce tehnicile terapeutice devin tot mai sofisticate. În 
portretul general al terapeutului bun, importanţa personalită- 
til a scăzut și va continua cu siguranţă să scadă si pe viitor, în 
vreme ce instruirea, inteligenţa, tehnicile și teoriile au devenit 
tot mai importante și putem fi siguri că în viitor vor deveni 
singurele importante. Am lăudat metodele de psihoterapie ale 
bătrânei înțelepte pentru simplul motiv că în trecut erau sin- 
gurele disponibile și pentru că, chiar și în prezent, dar și în vi- 
itor vor rămâne importante în ceea ce numim psihoterapia lai- 
că. Totuși, astăzi nu mai e admisibil sau justificat să dai cu 
banul ca să decizi dacă mergi la preot sau la psihanalist. Psi- 
hoterapeutul profesionist bun l-a lăsat cu mult în urmă pe vin- 
decătorul care se baza pe intuiție. 

Ne putem aștepta ca în viitorul nu prea îndepărtat, mai 
ales dacă societatea se va îmbunătăţi, psihoterapeutul profe- 
sionist să nu mai fie folosit pentru a obține confirmare, spri- 
jin si pentru satisfacerea altor trebuinte, pentru că aceste lu- 
cruri le vom obține de la nespecialiștii din jurul nostru. 

Individul va veni la psihoterapeut pentru maladii aflate din- 
colo de simpla terapie prin gratificare sau a terapiei de elibe- 
rare si care pot fi abordate numai prin metode profesioniste 
ce rămân necunoscute terapeutului amator. 

În mod paradoxal, putem face o deducție perfect contrară 
din teoriile enunțate mai sus. Dacă oamenii relativ sănătoși 
sunt mult mai ușor de vindecat prin terapie, e foarte posibil 
ca timpul alocat de terapeutii profesioniști pacienților mai să- 
nătoși să crească, în detrimentul celor mai putin sănătoși, pe 
temeiul rațional că e mai bine să vindecăm zece oameni pe an 
decât unul singur, mai ales dacă acești câțiva se află ei înșiși 
în pozitii-cheie de terapeuti amatori (de exemplu profesori, 
asistenţi sociali, medici). Acest fenomen a devenit deja relativ 
des întâlnit. O mare parte din timpul psihanaliștilor și a ana- 
listilor existentialisti experimentați este dedicat instruirii, în- 
vatarii și analizei tinerilor terapeuti. Un alt fenomen foarte 
frecvent astăzi este ca terapeutul să aibă cursuri pentru me- 
dici, asistenţi sociali, psihologi, asistente medicale, preoți și 
profesori. 


Intuitia revelatoare și ratificarea trebuintelor 


Înainte de a abandona subiectul terapiei centrate pe intui- 
tia revelatoare, ar fi bine să rezolvăm dihotomia sugerată până 
acum dintre revelaţie și gratificarea trebuintelor. Revelația pur 
cognitivă sau rațională (cunoașterea rece, fără participare afec- 
tivă) e ceva, revelaţia intuitivă a întregului organism este cu 
totul altceva. Revelația intuitivă completă despre care vorbesc 
uneori freudienii este o recunoaștere a faptului că pentru in- 
divid, simpla cunoaștere a simptomelor sale, chiar dublată de 
cunoașterea originii lor și a rolului pe care-l joacă în economia 
psihicului, nu constituie o garantie a vindecării. Trebuie ca ex- 
perienta să fie deopotrivă emoțională, o retrăire reală a eveni- 
mentului, un catharsis, o reacţie. Cu alte cuvinte, revelaţia in- 
tuitivă completă nu este numai o experienţă cognitivă, ci și 
una afectivă. 

Întru câtva mai subtilă este afirmaţia că revelaţia intuitivă 
este deseori, simultan, o experienţă volitivă, de gratificare sau 
frustrare a trebuintelor, un sentiment real de a fi iubit, aban- 
donat, disprețuit, respins sau protejat. Trdirea afectiva despre 
care vorbește analistul este așadar descrisă mai bine ca reac- 
tie a pacientului la conștientizarea faptului că, de exemplu, ta- 
tăl său l-a iubit, atunci când retrăiește o experienţă veche de 
douăzeci de ani, refulată sau prost înțeleasă până atunci, sau 
când pacienta înțelege brusc, trăind emoția respectivă, că își 
urăște mama pe care a crezut întotdeauna că o iubește. 

Această experiență bogată, deopotrivă cognitivă, emotio- 
nală și volitivă o putem numi revelaţie intuitivă a întregului 
organism. Dar dacă am fi studiat experienţele afective în pri- 
mul rând? Ar fi trebuit iarăși să extindem tot mai mult expe- 
rienta, incluzând elemente volitive și, în final, ne-am fi trezit 
vorbind despre trăirea afectivă a întregului organism sau ho- 
listică și așa mai departe. La fel stau lucrurile și în privința ex- 
perientei volitive; și ea s-a extins la o experienţă a întregului 
organism. Pasul final ar fi să înțelegem că nu există diferență 
între revelaţia intuitivă, afectivitatea și volitia întregului orga- 
nism, decât din punctul de vedere al studentului, și am vedea 
clar că dihotomiile inițiale nu sunt decât construcțiile artificia- 
le ale unei abordări excesiv atomiste ale subiectului. 

Capitolul 10 


x w? Not 


Conceptii despre normalitate si sanatate 


Termenii normal și anormal acoperă atât de multe înțelesuri 
diferite, încât au devenit aproape irelevanti. Psihologii și psi- 
hiatrii tind astăzi tot mai mult să înlocuiască aceste cuvinte cu 
caracter general cu conceptele mai specializate incluse în 
aceste noțiuni mai largi. Capitolul de fata urmărește tocmai 
aceste diferenţe. 

În general, încercările de a defini normalitatea fie au fost 
statistice, fie raportate la factori culturali ori la cei biologic-me- 
dicali. Oricum, acestea sunt definițiile formale, oficiale, „de du- 
minica”, nu cele curente. Sensul neformal al cuvântului este 
la fel de clar definit ca și cele profesionale. Majoritatea oame- 
nilor se gândesc fiecare la altceva când se întreabă „Ce este 
normal?“ Pentru ei, chiar și pentru specialiști când nu se află 
în exercițiul profesiunii lor, întrebarea are o conotație valorică 
și de fapt pune problema lucrurilor pe care ar trebui să le pre- 
tuim, ce este bun și ce este rău pentru noi, ce ar trebui să ne 
îngrijoreze, ce s-ar cuveni să ne facă să ne rușinăm sau să ne 
mândrim. Eu aleg să interpretez titlul acestui capitol în ambe- 
le sensuri: cel profan și cel profesional. Cred că majoritatea 
profesioniștilor din acest domeniu fac același lucru, deși de 
cele mai multe ori nu vor s-o recunoască. Se discută foarte 
mult despre ce ar trebui să însemne normalitatea și prea pu- 
tin despre ce înseamnă propriu-zis, în context, într-o conversa- 
tie normală. În activitatea mea terapeutică, am discutat mereu 
problema normalitatii și anormalitatii în contextul vorbitoru- 
lui și nu în cel pur tehnic. Când o mamă m-a întrebat dacă mi- 











10 / Concepții despre normalitate și sănătate 239 


cutul ei este normal, am înţeles că de fapt întreba dacă ar tre- 
bui să-și facă griji sau nu, dacă ar trebui să depună mai mult 
efort ca să controleze comportamentul copilului ei sau dacă ar 
trebui să lase lucrurile așa cum sunt și să nu-și bată capul. 
Când, după o prelegere, oamenii mi-au pus întrebări legate de 
normalitatea sau anormalitatea comportamentului sexual, am 
înțeles că de fapt întrebarea lor este aceeași ca a mamei 
sus-mentionate și răspunsurile mele au sugerat deseori „Ar 
trebuie să te îngrijoreze“ sau „N-ai de ce să-ţi faci griji“. 

Consider că motivul real pentru care interesul fata de 
această problemă a renăscut actualmente în rândul psihana- 
liștilor, psihiatrilor și psihologilor tine de senzația că aceasta 
este marea întrebare ce vizează valorile. Când, de exemplu, 
Erich Fromm vorbește despre normalitate, o plasează în con- 
textul a ceea ce este bun, dezirabil și valoros. La fel fac tot mai 
des multi alti specialiști din domeniu. Acest gen de muncă, 
atât astăzi, cât și în trecut, este un etort foarte sincer de a con- 
strui o psihologie a valorilor, care ar putea servi în ultimă in- 
stanta drept ghid practic pentru oamenii obișnuiți, dar și drept 
cadru de referinţă teoretic pentru profesorii de filosofie si alti 
specialiști. 

Pot merge chiar mai departe. Mulţi dintre acești psihologi 
recunosc tot mai des că acest efort e o încercare de a face ceea 
ce au încercat, fără succes, religiile oficiale: să ofere oamenilor 
o înţelegere naturii umane în relație cu ea însăși, cu ceilalți, cu 
societatea în general și chiar cu întreaga lume, un cadru de re- 
ferinta cu ajutorul căruia să poată sti când ar trebui să se sim- 
tă vinovați și când nu. Cu alte cuvinte, ceea ce alcătuim echi- 
valează cu o etică științifică. Sunt întru totul de acord ca acest 
capitol să fie înțeles în această manieră. 


Concepte standard 
Înainte de a intra în acest subiect important, trebuie să ne 


ocupăm de diferitele încercări tehnice de a descrie și defini 
normalitatea care n-au dat rezultate prea bune. 

Medii statistice 


Studiile statistice asupra comportamentului uman ne spun 
pur și simplu cum stau lucrurile și ce există cu adevărat și, te- 
oretic, ar trebui să nu conţină nici un fel de evaluare. Din fe- 
ricire, majoritatea oamenilor, chiar și cei de știință, sunt pur și 
simplu insuficient de puternici pentru a rezista tentatiei de a 
aproba media, ceea ce este cel mai comun și frecvent, mai ales 
în cultura noastră, atât de centrată pe omul obișnuit. De exem- 
plu, excelentul studiu al lui Kinsey asupra comportamentului 
sexual este extrem de util pentru informațiile concrete pe care 
le oferă. Dar doctorului Kinsey, la fel ca alții, nu poate evita 
referirea la ceea ce este normal (adică de dorit). În societatea 
noastră, media, obișnuitul înseamnă viata sexuală patologică, 
anormală (din punct de vedere psihiatric). Asta nu înseamnă 
că ar fi un lucru sănătos sau de dorit. Trebuie să învăţăm să 
spunem medie atunci când chiar la asta ne referim. 

Un alt exemplu îl constituie tabelul Gessel de repere pri- 
vind dezvoltarea normală a copilului, care le este cu siguran- 
ta util oamenilor de știință și medicilor. Dar majoritatea ma- 
melor se vor îngrijora dacă micuțul lor se află sub medie în ce 
privește mersul în picioare sau băutul din cană, ca și cum asta 
ar fi ceva rău sau de temut. Se pare că, după ce aflăm care este 
media, trebuie să ne întrebăm totuși: „Este media de dorit?“ 


Conventiile sociale 


Cuvantul normal e folosit adesea inconstient ca sinonim 
pentru traditional, obisnuit sau conventional si de obicei inva- 
luie în acceptare tradiția. Imi amintesc vâlva făcută în jurul fe- 
meilor fumătoare pe vremea când mergeam la facultate. „Nu 
e normal”, spunea decana noastră, așa că a interzis studente- 
lor să fumeze. Pe atunci nu era normal nici ca studentele să 
poarte pantaloni sau să se țină de mână în public. Bineînţeles, 
ea voia să spună „Nu e conform cu tradiția“, lucru perfect ade- 
vărat, care implica pentru ea și „E un lucru anormal, bolnă- 


ATL 


SBME e VAGN OTe 





| 





10 / Concepții despre normalitate și sănătate 241 


vicios, implicit patologic“, lucru absolut fals. Câţiva ani mai 
târziu, tradiţiile s-au schimbat și ea a fost concediată, pentru 
că atunci regulile ei n-au mai fost „normale“. 

O variantă a acestei utilizări a cuvântului constă în învă- 
luirea tradiţiei în aprobare teologică. Deseori se consideră că 
așa-zisele cărți sacre stabilesc normele de comportament, dar 
oamenii de știință dau la fel de puţină atenţie acestor tradiții 
ca oricăror altele. | 


Norme culturale 


În sfârșit, factorul cultural poate să fi considerat și el depa- 
sit ca sursă a definiției a ceea ce e normal, dezirabil, bine și să- 
natos. Antropologii ne-au facut un mare serviciu când ne-au 
făcut atenţi la etnocentrismul nostru. Cultura noastră a încer- 
cat să impună drept absolute și general-valabile pentru întrea- 
ga specie tot felul de obiceiuri culturale locale, cum ar fi pur- 
tatul pantalonilor sau mâncatul cărnii de vită și nu al celei de 
câine. Rafinamentul etnologic mai cuprinzător a înlăturat mul- 
te din aceste concepții și faptul că etnocentrismul constituie 
un pericol serios este general recunoscut. Nimeni nu poate 
vorbi în numele întregii specii decât dacă poate să se ridice 
deasupra propriei culturi sau să se detașeze de ea, pentru a fi 
astfel mai capabil să judece specia umană ca specie, și nu ca 
pe grupul din cartier. 





Adaptarea pasivă 


Varianta principală a acestei erori se regăsește în ideea de 
persoană bine adaptată. Cititorul nespecialist va fi uimit să 
afle cât de ostili au devenit psihologii fata de această idee in 
aparenţă rațională și firească. Până la urmă, fiecare om vrea 
ca progenitura sa să fie bine adaptată, să facă parte dintr-un 
grup, să fie populară, admirată și iubită de prietenii săi de 
aceeași vârstă. Marea întrebare care se pune este: Adaptată la 

care grup? La cel de naziști, criminali, delincventi, drogati? Po- 
pulară pentru cine? Admirată de cine? In minunata povestire 
scurtă a lui H. G. Wells, „Valea Orbilor“, în care toți sunt orbi, 
cel care vede este neadaptat. 

A te adapta înseamnă a te modela pasiv după propria cul- 
tură, după mediul exterior. Dar dacă tocmai această cultură 
este una bolnavă? Sau un alt exemplu: învăţăm treptat să nu 
avem preconceptii privind delincventii juvenili, cum că ar 
avea tulburări psihiatrice care-i fac neapărat răi sau indezira- 
bili. Criminalitatea, delincventa și proasta purtare al copiilor 
poate reprezenta uneori o revoltă, legitimă din punct de vede- 
re psihiatric și biologic, față de exploatare, nedreptate și inco- 
rectitudine. 

Integrarea este un proces pasiv, nu activ; idealul său este 
atins la oricine poate fi fericit în lipsa individualitatii, chiar și 
în cazul nebunului sau detinutului bine adaptat. 

Această importanţă excesivă acordată mediului sugerează o 
infinită maleabilitate și flexibilitate a ființei umane și lipsa ori- 
căror modificări ale realității. Este prin urmare o premisă status 
quo si fatalistă. Și, totodată, neadevarata. Fiintele umane nu au 
o maleabilitate infinită, iar realitatea poate fi schimbată. 


Absența bolii 


_ Într-o cu totul altă tradiţie se plasează obiceiul medico-clinic 
de a vorbi despre normalitate în contextul absenței leziunilor, bo- 
lilor sau disfuncţiilor evidente. Internistul care nu găsește nimic 
în neregulă din punct de vedere fizic după o investigaţie minu- 
țioasă va spune că pacientul este normal, chiar dacă acesta con- 
tinuă să aibă dureri. Internistul vrea să spună de fapt: „Prin teh- 
nicile mele nu pot descoperi ce e în neregulă cu tine.“ 

Medicul care are și ceva pregătire psihologică, așa-numi- 
tul psihosomatician, poate observa mai multe lucruri și va fo- 
losi cuvântul „normal“ mult mai rar. Mai mult decât atât, nu- 
meroși psihanaliști merg până la a afirma că nimeni nu mai 
este normal, cu alte cuvinte complet sănătos. Altfel spus, ni- 

meni nu este perfect. Adevărat, însă asta nu ne ajută prea mult 
în demersurile noastre de etică. | 


Concepte noi 


Ce înlocuiește aceste diverse teorii pe care am ajuns să le res- 
pingem? Noul cadru de referință pe care îl va dezbate capitolul 
de fata se află încă în curs de dezvoltare și construcție. Nu se 
poate spune deocamdată că prezintă o imagine clară sau că exis- 
tă probe incontestabile care să-l ateste. E mai corect să-l abordăm 
ca pe o concepție sau teorie care se dezvoltă lent și care pare tot 
mai probabil să fie adevărata direcție a evoluţiei viitoare. 

Mai concret, predicția sau presupunerea mea legată de vi- 
itorul noţiunii de normalitate este că în curând va fi elabora- 
tă o formă de teorie privind sănătatea psihică generală, a în- 
tregii specii, care va fi valabilă pentru toate ființele umane, 
indiferent de cultura sau epoca în care trăiesc. Ea se clădește 
atât pe baze empirice, cât și teoretice. Noua formă de gândire 
s-a născut sub presiunea unor noi date concrete, despre care 
vom vorbi mai târziu. 

Drucker (1939) a venit cu teza că Europa Occidentală a fost 
dominată, încă de la începutul creștinismului, de patru idei 
sau concepții succesive privind modul în care omul ar trebui 
să-și caute fericirea și bunăstarea personală. Fiecare dintre 
aceste concepte sau mituri avansa drept ideal un anumit tip 
de om și presupunea la modul general că, dacă ar fi urmat 
acest ideal, se va ajunge automat la fericirea și bunăstarea in- 
dividuală. Omul spiritualizat a fost idealul în Evul Mediu, în 
timp ce Renașterea a valorizat intelectualul. Apoi, o dată cu 
instaurarea capitalismului și a marxismului, omul economic 
a început să domine gândirea. Mai recent, și în special in tari- 
le fasciste am putea vorbi despre un mit asemănător, paralel, 
anume cel al eroului (erou în sens nietzschean). 

Acum se pare că toate aceste mituri au eșuat și lasă locul 
unuia nou, care a început să se dezvolte lent în mintea celor 
mai progresiști gânditori și cercetători ai subiectului, și ne pu- 

tem aștepta sa înflorească în următorul deceniu sau două, anu- 
me conceptul de om sănătos psihic sau omul eupsihic, care 
este de fapt omul „natural“. Mă aștept ca acest concept să in- 
fluenteze epoca noastră la fel de profund cum au făcut-o cele 
menționate de Drucker. 

Acum voi încerca să prezint pe scurt și în primă instanţă 
dogmatic esenţa acestei noi concepții, aflată în curs de dezvol- 
tare, despre persoana sănătoasă psihic. Mai întâi de toate și 
cea mai importantă este convingerea fermă că indivizii au o 
natură esenţială proprie, un fel de schelet al structurii psihice 
care ar putea fi abordat și discutat prin analogie cu structura 
fizică, și că au trebuinte, capacităţi și tendinţe partial determi- 
nate genetic, unele fiind caracteristice pentru întreaga specie 
umană, trecând peste toate graniţele culturale, iar altele fiind 
unice pentru individ. Aceste trebuinte primare sunt în sine po- 
zitive sau neutre, nu negative. În al doilea rând, există concep- 
tia că sănătatea deplină și dezvoltarea dezirabilă constau în 
actualizarea acestei naturi, în împlinirea acestor potentialitati 
și în maturizarea conformă cu liniile directoare trasate de 
această natură esenţială care este ascunsă, mascată, neclară, o 
evoluție din interior și nu o modelare determinată de exterior. 
În al treilea rând, acum este clar că majoritatea formelor de 
psihopatologie rezultă din negarea, frustrarea sau distorsio- 
narea naturii umane esentiale.*° 


26 La o primă vedere, această concepție amintește izbitor de ideile lui 
Aristotel sau Spinoza. Într-adevăr, trebuie să spunem că această nouă 
teorie are multe în comun cu vechile filosofii. Dar trebuie să subliniem 
totodată că astăzi știm mult mai mult decât Aristotel sau Spinoza de- 
spre adevărata natură a ființei umane. Putem să-i dăm dreptate lui 
Aristotel că viata bună înseamnă a trăi în acord cu natura intimă a fie- 
căruia, dar trebuie să adăugăm că el pur și simplu nu știa suficient de- 
spre natura reală a ființei umane. Tot ce putea face Aristotel pentru a 
descrie această natură esențială sau tipar înnăscut al ființei umane era 
să se uite în jurul său, să studieze oamenii, să observe cum se com- 
portă. Dar dacă omul este observat numai la suprafață — singurul lu- 
cru pe care îl putea face Aristotel —, se ajunge inevitabil la o concep- 
tie statică despre natura umană. Tot ce putea face Aristotel era să 
alcătuiască un portret al omului bun din epoca și cultura sa. Vă 

Ce este bine, potrivit acestei concepții? Orice conduce la 
această dezvoltare dezirabilă în direcţia actualizării naturii 
umane lăuntrice. Ce este rău sau anormal? Orice frustrează 
sau blochează natura umană primară. Ce este psihopatologic? 
Orice perturbă, frustrează sau deviază cursul firesc al actuali- 
Zării sinelui. Ce este psihoterapia sau orice alt fel de terapie? 
Orice mijloc care îl ajută pe om să revină pe calea actualizării 
sinelui și a dezvoltării conforme cu liniile directoare trasate ee 
natura sa lăuntrică. 


Ce putem deveni 


Cred că, dacă ar trebui să exprim într-o singură frază con- 
trastul dintre concepțiile tradiționale despre normalitate și 
noua concepție care se conturează, aș afirma că diferența esen- 
tiala constă în faptul că acum putem vedea nu doar ceea ce 
sunt oamenii, ci și ceea ce pot deveni. Altfel spus, putem ve- 
dea nu doar suprafața, nu doar realitățile existente, ci și po- 
tentialurile. Acum stim mai bine ce se află ascuns în oameni, 
ce e reprimat, neglijat, nevăzut. Putem judeca natura primară 
a oamenilor din perspectiva posibilităților, a potentialurilor 
lor și a dezvoltării maxime pe care o pot atinge, în loc să ne 
bazăm numai pe observaţiile exterioare privind felul cum stau 
lucrurile în prezent. Această abordare s-ar putea rezuma ast- 
fel: istoria a subestimat întotdeauna natura umană. 

Un alt avantaj pe care-l avem fata de Aristotel este acela că 
am învăţat de la adepţii psihologiei dinamice că împlinirea de 
sine nu poate fi atinsă doar prin intelect și rațiune. Vă amin- 
titi că Aristotel avea o ierarhie a capacităților umane, în care 


amintiţi că în concepția sa despre viata bună, Aristotel nu avea nimic 
împotriva sclaviei și făcea greșeala de neiertat de a considera că, dacă 
un om e sclav, aceasta e natura lui intrinsecă și, prin urmare, a fi sclav 
era un lucru bun pentru el. Acest fapt dovedește din plin că nu este 
recomandabil să ne rezumăm la observaţii de suprafaţă atunci când 
încercăm să construim imaginea persoanei bune, sănătoase sau nor- 
male. 

ratiunea ocupa primul loc. De aici reiesea in mod inevitabil ca 
rațiunea contrastează, se opune și se luptă cu natura afectivă 
și instinctuală a omului. Dar studierea psihopatologiei și psi- 
hoterapiei ne-a arătat că trebuie să ne modificăm considerabil 
imaginea despre organismul psihologic și să respectăm în ega- 
lă măsură raționalitatea, afectivitatea și latura volitivă, care 
conturează dorințele ființei umane și o propulsează spre ac- 
_tiune. Mai mult, din studiile empirice asupra oamenilor sănă- 
toși am aflat că aceste laturi ale naturii umane nu sunt în nici 
un caz în conflict una cu alta, nu sunt neapărat antagonice, ci 
pot fi sinergice, cooperând între ele. Persoana sănătoasă este 
întreagă, integrată, am putea spune. Nevroticul este cel care 
se află în conflict cu sine însuși, în el luptându-se rațiunea și 
emoțiile. Ca urmare a acestei scindări, viata emoțională și cea 
volitivă au fost prost înţelese și definite; în plus, abia acum în- 
telegem că imaginea rationalitatii pe care am moștenit-o din 
trecut a fost si ea prost înțeleasă și definită. Cum spunea Erich 
Fromm: „Devenind un gardian cu misiunea de a-și păzi pri- 
zonierul, adică natura umană, rațiunea a devenit ea însăși pri- 
zonier și astfel ambele laturi ale fiinţei umane, raţiunea și afec- 
tivitatea, au avut de suferit“ (Fromm, 1947). Trebuie să fim cu 
toții de acord cu Fromm că actualizarea sinelui survine nu nu- 
mai prin acte de gândire, ci prin împlinirea personalității uma- 
ne ca întreg, care include exprimarea activă nu numai a inte- 
_lectului, ci și a capacităţilor afective și de tip instinctual. 

O dată ce am obținut cunoștințe de încredere privind ceea 
ce pot îi oamenii în anumite condiţii pe care am ajuns să le nu- 
mim bune și am acceptat că ei sunt fericiți, senini, mulțumiți 
de sine, fără sentimente de vinovăție si impdacati cu ei înșiși 
numai atunci când se simt impliniti și devin ceea ce pot de- 
veni, e posibil și rezonabil să vorbim despre bine, drept, rău 
și nedrept, despre dezirabil și indezirabil. 

Filosoful specialist ar putea obiecta: „Cum se poate dove- 
di că este mai bine să fii fericit decât nefericit?” Chiar și la 
această întrebare se poate răspunde empiric, căci dacă anali- 
zăm ființele umane într-un context suficient de larg, descope- 
rim că ele și nu observatorul aleg în mod spontan să fie ferici- 

te și nu nefericite, să aibă confort și nu suferinţă, să fie senine 
și nu anxioase. Pe scurt, restul condiţiilor fiind egale, ființele 
umane aleg sănătatea și nu boala (cu condiția să aleagă ele în- 
sele să nu fie prea bolnave, iar condiţiile să fie de un tip de- 
spre care vom discuta mai târziu). | 

Acesta este răspunsul și la obiectia filosofică frecvent adu- 
să afirmațiilor valorice de tip mijloace-scop cu care suntem 
familiarizați cu toții (Dacă vrei să ajungi la scopul x, trebuie să 
recurgi la mijloacele y; „Trebuie să mănânci vitamine dacă 
vrei să trăiești mult”). Acum abordăm astfel această afirma- 
tie. Stim empiric ce-și dorește specia umană: dragoste, sigu- 
ranta, absenţa durerii, fericire, prelungirea vieţii, cunoaștere 
etc. Prin urmare, putem spunem nu „Dacă vrei să fii fericit, 
atunci...”, ci „Dacă esti un membru sănătos al speciei uma- 
ne, atunci...“ 

Această afirmaţie este adevărată în același sens empiric ca 
afirmaţia că un câine preferă să mănânce carne și nu salată, că 
un peștișor auriu are nevoie de apă proaspătă și că florilor le 
merge cel mai bine la soare. Sustin cu tărie, prin urmare, că 
afirmaţiile noastre au fost descriptive și științifice, nu pur nor- 
mative. 

Ceea ce putem fi = ceea ce trebuie să fim, și este o exprima- 
re mult mai adecvată decât trebuie să fim. Observati că, daca 
suntem descriptivi și empirici, trebuie este un termen cu totul 
nepotrivit, după cum putem vedea clar dacă întrebăm ce ar 
trebui să fie florile sau animale. Ce sens ar putea avea trebuie 
(sau ar trebui) aici? Ce trebuie să devină un pisoi? Răspunsul 
la această întrebare și spiritul în care este adresată sunt ace- 
leași în cazul unui copil. 

Un mod și mai explicit de a spune acest lucru este acela că 
astăzi putem afla într-un timp foarte scurt ce este o persoană 
și ce ar putea să fie. Stim cu toții că personalitatea umană este 
organizată în straturi sau adâncimi. Ceea ce este inconștient 
și ceea ce este conștient coexistă, chiar dacă uneori se pot con- 
trazice. Una este (într-un sens), cealaltă este de asemenea (în- 
tr-un sens mai adânc) si ar putea într-o zi să iasă la suprafață, 
să devină conștientă și apoi să fie în acel sens. 

In acest cadru de referinta, poti înțelege că oamenii care se 
poartă urât pot fi de fapt niște ființe iubitoare în adâncul lor. 
Dacă reușesc să transforme în realitate aceasta potentialitate 
general umană, devin mai sănătoși și, în acest sens anume, 
mai normali. 

Diferența esențială dintre oameni și toate celelalte făpturi 
este că trebuintele, preferințele și rămășițele lor instinctuale 
sunt slabe, nu puternice, echivoce, nu univoce, că lasă loc pen- 
tru îndoială, incertitudine și conflict, că sunt prea ușor cople- 
șite și scoase din câmpul atenției de cultură, învățare și prefe- 
rintele altora. De-a lungul timpului am fost atât de obișnuiți 
să considerăm că instinctele sunt univoce, incontestabile, pu- 
ternice (așa cum chiar sunt la animale), încât n-am văzut po- 
sibilitatea de a exista și instincte slabe. 

Avem într-adevăr o natură, o structură, un schelet neclar de 
tendinţe și capacități de tip instinctual, dar a le observa în noi 
înșine e o mare realizare, ce presupune mari eforturi. A fi na- 
tural și spontan, a ști cine esti și ce vrei cu adevărat este un 
punct de apogeu la care se ajunge rareori, cu mare greutate și 
de obicei după ani de zile de curaj și efort susținut. 


Natura umană intrinsecă 


Prin urmare, să rezumăm. Ceea ce s-a afirmat că este 
structura sau natura lăuntrică intrinsecă a naturii umane nu 
ține, se pare, numai de anatomie și fiziologie, ci și de cele mai 
elementare trebuinte, dorințe și capacităţi psihice. În al doi- 
lea rând, această natură interioară nu este de obicei eviden- 
tă sau ușor de observat, ci ascunsă și neîmplinită, slabă și nu 
puternică. 

Și de unde știm că aceste trebuinte si potentialitati consti- 
tutionale fin de tiparul intrinsec? Din cele 12 categorii de do- 
vezi și tehnici de analiză enumerate în capitolul 4 (vezi Mas- 
low, 1965a), le vom menţiona acum doar pe cele mai 
importante patru. Mai întâi, frustrarea acestor trebuinte și ca- 
pacitati este psihopatogenă (adică îi face pe oameni să se im- 

bolnăvească). În al doilea rând, gratificarea lor promovează 
caracterul sănătos (este eupsihogenă), spre deosebire de gra- 
tificarea trebuintelor nevrotice. Cu alte cuvinte, ajută la bunăs- 
tarea și sănătatea ființei umane. În al treilea rând, se prezintă 
spontan opțiuni în condiţii de libertate. În al patrulea rând, 
pot fi studiate în mod direct la oamenii sănătoși. 

Dacă vrem să diferentiem ceea ce este elementar de ceea 
ce nu este, nu putem avea în vedere doar introspectia tre- 
buintelor conștiente și nici măcar descrierea celor inconstien- 
te, pentru că, din punct de vedere fenomenologic, trebuinte- 
le nevrotice și cele înnăscute pot fi percepute în mod foarte 
asemănător. Ele cer la fel de imperios satisfacerea, monopo- 
lizarea conștientului, iar calităţile lor relevate de introspec- 
tie nu sunt atât de diferite între ele, încât să-i permită celui 
care se analizează să le diferentieze, decât poate la sfârșitul 
vieţii și retrospectiv (precum Ivan Ilici, personajul lui Tolstoi) 
sau în anumite momente de revelaţie intuitivă ieșite din co- 
mun. 

Nu, trebuie să ne fixăm o variabilă exterioară la care să ne 
raportăm, care să constituie reperul. De fapt, această variabi- 
lă a constituit-o continuumul nevroză-sănătate. Acum suntem 
convinși că agresivitatea este mai degrabă reactivă decât ele- 
mentară, mai mult efect decât o cauză, pentru că pe măsură 
ce o persoană agresivă se însănătoșește cu ajutorul psihotera- 
piei, devine mai puţin răutăcioasă; și pe măsură ce o persoa- 
nă sănătoasă se îmbolnăvește, devine tot mai ostilă, mai plină 
de venin și mai răutăcioasă. 

Mai mult, stim că gratificarea trebuintelor nevrotice nu 
aduce sănătate, cum se întâmplă în cazul gratificării trebuin- 
telor. Oricâtă putere am oferi nevroticilor care caută puterea, 
asta nu-i va face mai puţin nevrotici, iar nevoia lor nevrotică 
de putere nu va putea fi ostoită. Oricât de mult vor fi hraniti, 
tot înfometați vor rămâne (pentru că de fapt caută altceva). 
Satisfacerea sau frustrarea unei trebuinte nevrotice contează 
prea putin în atingerea sănătăţii adevărate. 

Lucrurile stau cu totul altfel însă pentru trebuinte primare 
precum siguranţa sau iubirea. Gratificarea lor aduce sănătate, 

potolirea lor este posibilă, iar frustrarea lor duce la îmbolnăvi- 
re. 

Același lucru pare a fi adevărat si în cazul potentialelor in- 
dividuale precum inteligenţa sau înclinația puternică spre ac- 
tivitate. (Singurele date pe care le avem aici sunt clinice.) O 
astfel de înclinaţie acționează ca un impuls care își cere satis- 
facerea. Dacă e gratificată, persoana se va dezvolta frumos; 
dacă e frustrată și blocată, apar imediat tot felul de probleme 
subtile, încă insuficient cunoscute. 

Cea mai evidentă tehnică dintre toate este însă studierea 
directă a oamenilor care sunt cu adevărat sănătoși. Știm destu- 
le până în acest moment pentru a putea să identificăm oameni 
relativ sănătoși. Cu siguranţă că nu există specimene perfecte, 
totuși e de așteptat să învăţăm mai multe despre natura radiu- 
lui când îl studiem în formă relativ concentrată decât în for- 
mă relativ diluată. 

Investigația despre care se vorbește în capitolul 11 a de- 
monstrat posibilitatea ca un om de știință să studieze și să de- 
scrie normalitatea în sensul excelentei, al perfecțiunii, al sănă- 
tatii ideale, și al împlinirii tuturor posibilităților umane. 


Diferentierea intrinsecului de accidental 


Cel mai bine studiat exemplu de tipar intrinsec îl consti- 
tuie nevoia de dragoste. Cu ajutorul ei putem ilustra toate cele 
patru tehnici pe care le-am menționat până acum pentru a face 
diferența dintre ceea ce este intrinsec și universal în natura 
umană și ceea ce este accidental și local. 

1. Toţi terapeutii sunt de acord că atunci când urmărim 
evoluția unei nevroze până la originea ei vom găsi foar- 
te des o lipsă de iubire din primii ani de viata. Câteva 
studii semi-experimentale au confirmat acest lucru la 
nou-născuți și sugari în asemenea măsură, încât priva- 
rea radicală de iubire este considerată periculoasă chiar 
pentru viaţa acestora. Cu alte cuvinte, privarea de dra- 
goste duce la îmbolnăvire. 

2. Acum se știe că aceste boli, dacă nu au ajuns atât de de- 
parte încât să fie ireversibile, se pot vindeca, în special 
la copiii mici, oferindu-le dragoste și bunătate. Chiar și 
în pshioterapia și analiza unor cazuri mai grave la 
adulți, avem motive întemeiate să credem că unul 
dintre efectele terapiei constă în a-l ajuta pe pacient să 
primească și să folosească iubirea de care are nevoie 
pentru a se vindeca. De asemenea, există dovezi tot mai 

| numeroase care atestă corelatia între o copilărie plină 

| de iubire și maturitatea sănătoasă. Astfel de date puse 

; laolaltă conduc la generalizarea că nevoia de dragoste 
este o trebuinta fundamentală pentru dezvoltarea sănă- 
toasă a ființei umane. 

3. Copiii aflaţi în situaţia liberei alegeri preferă afecțiunea, 
și nu lipsa ei, cu condiţia să nu fi suferit încă deformări 
și traume. Nu există încă experimente propriu-zise care 
să dovedească acest lucru, dar există o cantitate imensă 
de date clinice și unele informaţii etnologice care susțin 
această afirmație. Observatia că, în general, copiii prefe- 
ră să aibă un părinte, un profesor sau prieten afectuos și 
nu unul ostil sau rece ne ilustrează ideea. Faptul că 
nou-nascutii plang ne dezvăluie faptul că preferă afec- 
tiunea și nu lipsa ei, cum se întâmplă de pildă cu băști- 
nașii din Bali. Adultul din Bali nu are nevoie de dragos- 
te, precum adultul american; copiii acestuia trec prin 
experienţe dure ca să înveţe să nu o ceară și să nu se aș- 
tepte s-o primească. Dar nu le plac aceste experienţe; co- 
piii plâng amarnic când sunt învățați să nu ceară iubire. 

4. In fine, ce constatăm descriptiv la adulții sănătoși? Că 
aproape toți (deși nu chiar toți) au dus o viata plină de 
iubire, au iubit și au fost iubiți. Mai mult, sunt și în pre- 
zent niște oameni iubitori. Și, în mod paradoxal, au ne- 
voie de dragoste mai puțin decât oamenii obișnuiți, pen- 
tru că au avut-o mereu din plin. 





O paralelă perfectă, care face aceste afirmaţii și mai plau- 
zibile, ne-o oferă oricare altă boală ce are la bază o deficiență. 

Să luăm spre exemplu un animal căruia îi lipsește sarea. În pri- 
mul rând, acest lucru determină patologia. În al doilea rând, 
suplimentul de sare primit de organism îl va ajuta să se vin- 
dece sau să-și amelioreze starea. În al treilea rând, un șobolan 
alb sau un om căruia îi lipsește sarea va alege, dacă va avea 
posibilitatea, mâncărurile cu multă sare, adică va mânca sare 
în cantități neobișnuit de mari, iar în cazul omului, va decla- 
ra pofta subiectivă de sare și va afirma că este deosebit de 
bună la gust. În al patrulea rând, organismele sănătoase nu au 
poftă sau nevoie specială de sare, fiindcă au deja suficientă. 

Putem spune așadar că la fel cum un organism cere sare 
pentru a deveni sănătos și a evita boala, la fel are nevoie și de 
iubire. Cu alte cuvinte, putem spune că organismul este pro- 
iectat astfel încât să aibă nevoie de sare și dragoste tot așa cum 
automobilele sunt proiectate astfel încât să aibă nevoie de ben- 
zină și ulei. 

Am vorbit mult despre condiţiile bune, despre permisivi- 
tate și alte lucruri similare. Acestea se referă la condiţiile spe- 
ciale de observație care sunt deseori necesare în activitatea ști- 
intifica și constituie echivalentul afirmației: „Acest lucru este 
adevărat în cutare și cutare circumstanţe.“ 





Condiţii necesare pentru starea de sănătate 


să ne îndreptăm atenţia asupra problemei condiţiilor pro- 
pice revelării naturii originare, pentru a vedea ce are de oferit 
psihologia dinamică contemporană în privinţa acestui subiect. 

Dacă esenţa celor spuse până acum este că organismul are 
o natură intrinsecă proprie, vag conturată, devine clar că 
această natură lăuntrică este un lucru extrem de delicat și 
subtil, și nu puternic și dominant, cum este la animalele in- 
ferioare, care nu au niciodată îndoieli despre cine sunt cu 
adevărat, ce vor și ce nu vor. Trebuintele umane de dragos- 
te, de cunoaștere sau de a avea o filosofie sunt slabe și difu- 
ze, nu univoce și certe; ele soptesc, nu ţipă. lar șoapta e aco- 
perită cu ușurință. 














Wea omite parai i A III 

Pentru a descoperi de ce anume au nevoie ființele umane 
și ce sunt ele trebuie să creăm condiţii speciale, care încurajea- 
ză exprimarea acestor trebuinte și stimulează capacităţile care 
le încurajează și le fac posibile. În general, aceste condiţii pot 
fi adunate sub unica umbrelă a permisiunii de a le gratifica și 
exprima. De unde știm ce este mai bine să mănânce o femelă 
gestantă de șobolan alb? Îi dăm posibilitatea să aleagă dintr-o 
gamă variată de alimente și o lăsăm să mănânce ce vrea, ori- 
când vrea și în ce cantitate sau ordine vrea. Știm că bebelușii 
e cel mai bine să fie intarcati în manieră individuală, adică 
atunci când e cel mai bine pentru ei. Cum stabilim asta? Evi- 
dent, nu putem întreba sugarul și am învățat că nu trebuie să-l 
întrebăm nici pe pediatrul de modă veche. Așa că le oferim 
bebelușilor variante; îi lăsăm să decidă. Le oferim și hrană li- 
chidă, și solidă. Dacă mâncarea solidă îi va tenta, se vor intar- 
ca singuri, spontan. În același fel am învățat să-i lăsăm pe co- 
pii să ne spună singuri când au nevoie de dragoste, de 
protecție, respect sau control, creând în jurul lor o atmosferă 
permisivă, de acceptare și gratificare. Am învăţat și că aceas- 
ta este atmosfera optimă pentru psihoterapie, ba mai mult, sin- 
gura posibilă pe termen lung. Libera alegere dintr-o gamă lar- 
gă de posibilități a fost considerată utilă în diferite situații 
sociale, cum ar fi alegerea colegilor de cameră în instituțiile 
pentru delincventi, alegerea profesorilor și a cursurilor în fa- 
cultate, alegerea coechipierului de pe un bombardier și așa 
mai departe. (Las deoparte problema încâlcită, dar importan- 
tă, a frustrării dezirabile, a disciplinei, a stabilirii unor limite 
pentru gratificare. Vreau să subliniez numai faptul că deși per- 
misivitatea poate fi cea mai potrivită pentru scopurile noastre 
experimentale, nu e neapărat necesar să fie suficientă pentru 
a învăţa respectul fata de ceilalți și constientizarea trebuinte- 
lor lor sau a ceea ce poate fi necesar în viitor.) 

Prin urmare, din punctul de vedere al promovării actuali- 
zarii sinelui sau a sănătăţii, un mediu bun (teoretic vorbind) 
este cel care oferă toate materiile prime necesare și apoi se dă 
la o parte, lăsând organismul (obișnuit) să-și formuleze sin- 
gur dorinţele și cererile și să aleagă singur (fără să uităm că el 

alege de multe ori amanarea, renuntarea in favoarea altora etc. 
și că și ceilalți isi au propriile cereri si dorinţe). 


Mediu și personalitate 


Mai există încă o problemă importantă cu care ne confrun- 
tăm în încercarea de a înțelege această nouă concepție despre 
normalitate și relația sa cu mediul. Una dintre consecinţele te- 
oretice pare a fi aceea că pentru o sănătate perfectă e nevoie 
de o lume perfectă care să o facă posibilă. În cercetările reale, 
lucrurile nu stau tocmai așa. 

Este posibil ca în societatea noastră, care e foarte departe 
de perfecțiune, să găsim și indivizi foarte sănătoși. Firește, 
acești indivizi nu sunt perfecti, dar sunt cu siguranță cât de 
buni și de reusiti ne putem imagina. Poate că în acest moment 
și în această cultură pur și simplu nu știm suficiente despre 
gradul de perfecțiune la care pot ajunge oamenii. 

În orice caz, cercetările au scos în evidenţă un lucru impor- 
tant descoperind că indivizii pot fi mai sănătoși, chiar mult 
mai sănătoși decât cultura în care trăiesc și se dezvoltă. Acest 
lucru este posibil în primul rând datorită capacității omului 
sănătos de a se detașa de mediul înconjurător, cu alte cuvinte 
de a trăi după propriile legi lăuntrice și nu ghidat de presiu- 
nile din exterior. 

Cultura noastră este suficient de democratică și pluralistă 
încât să le ofere indivizilor posibilitatea de a-și dezvolta carac- 
terul așa cum doresc, în măsura în care comportamentul lor 
exterior nu este prea înspăimântător sau amenintator. De obi- 
cei, indivizii sănătoși nu ies în evidenţă; nu etalează haine, ma- 
niere sau comportamente neobișnuite care să-i caracterizeze. 
Totul tine de libertatea interioară pe care o au. Atâta vreme cât 
sunt independenți fata de aprobarea și dezaprobarea altora și 
caută în schimb acceptarea de sine, pot fi considerați autonomi 
din punct de vedere psihic, adică relativ independenți fata de 
cultură. Toleranta și libertatea gusturilor și a opiniei par a fi 
necesitatile-cheie. 

Ca sa rezumăm, cercetările de până acum conduc la con- 
cluzia că, desi un mediu bun promovează dezvoltarea unor 
personalități bune, această relație este totuși departe de a fi 
perfectă și, mai mult, definiția mediului bun trebuie să se mo- 
difice semnificativ, astfel încât să sublinieze și forțele spiritu- 
ale și psihice, pe lângă cele materiale și economice. 


Utopia psihologică 


A fost o adevărată plăcere să alcătuiesc o descriere specu- 
lativă a unei Utopii psihologice în care toți oameni sunt să- 
nătoși psihic. Eupsihia, îi spun eu. Din ce știm până acum 
despre oamenii sănătoși, am putea prezice ce fel de cultură 
se va crea dacă 1000 de familii sănătoase ar migra într-un de- 
șert, unde și-ar putea croi destinul așa cum și-l doresc? Ce 
fel de educaţie ar alege? Ce sistem economic? Sexualitate? 
Religie? | | 

Sunt foarte nesigur de anumite lucruri — în principal de 
natură economică. Dar în privinţa altora sunt foarte sigur. Unul 
ar fi că acest grup ar fi aproape sigur unul anarhist (în sens fi- 
losofic), cu o cultura taoista, dar iubitoare, în care oamenii (in- 
clusiv cei tineri) ar avea mult mai multă libertate de alegere 
decât suntem noi obișnuiți să avem și în care trebuinţelor pri- 
mare și metatrebuintelor li s-ar acorda mult mai multă aten- 
tie decât se întâmplă în societatea noastră. Oamenii nu s-ar de- 
ranja între ei atât de mult cât o facem noi, ar fi mult mai putin 
înclinați să le impună celorlalți opiniile lor, religia, filosofia 
sau gusturile în materie de îmbrăcăminte, mâncare sau artă. 
Într-un cuvânt, locuitorii Eupsihiei ar tinde spre tipul taoist, 
ar fi mai putin intruzivi și mai înclinați către gratificarea tre- 
buintelor primare (ori de câte ori ar fi posibil), le-ar frustra nu- 
mai în anumite condiţii pe care n-am încercat să le descriu, ar 
fi mai sinceri unii cu ceilalți decât suntem noi și le-ar oferi oa- 
menilor posibilitatea de a alege liber ori de câte ori s-ar ivi oca- 
zia. Ar fi mult mai putin controlatori, violenti, dispretuitori 
sau aroganti decat suntem noi. In astfel de conditii, cele mai 

profunde straturi ale fiintei umane ar putea iesi la iveala cu 
mai mare usurinta. 

Trebuie subliniat că ființele umane adulte constituie un caz 
special. Situaţia liberei alegeri nu dă neapărat roade la toţi oa- 
menii, ci numai la cei sănătoși. Cei bolnavi, nevrotici, fac ale- 
geri greșite; ei nu știu ce vor și chiar atunci când știu, nu au 
destul curaj ca să aleagă corect. Când vorbim despre alegerea 
liberă la fiinţele umane, ne referim la adulţii sănătoși sau la co- 
piii al căror psihic încă n-a suferit distorsiuni. Cele mai multe 
demersuri experimentale privind alegerea liberă s-au făcut pe 
animale. Am aflat multe despre acest subiect și la nivelul cli- 
nic, din analiza proceselor psihoterapeutice. 


Natura normalității 


Revenind acum la problema cu care am început, natura 
normalitatii, am ajuns aproape de a o identifica drept nivelul 
cel mai înalt de excelenţă de care suntem capabili. Dar acest 
ideal nu este un tel de neatins pentru noi, aflat undeva, la ori- 
zont; el se află de fapt in noi, existent, dar ascuns, ca potentia- 
litate și nu ca realitate. 

Mai mult, susțin că această concepție despre normalitate 
este descoperită, nu inventată, bazată mai degrabă pe consta- 
tări empirice, decât pe speranţe și dorințe. Ea implica un sis- 
tem valoric strict naturalist, care poate fi dezvoltat prin noi 
cercetări empirice privind natura umană. Astfel de cercetări 
ar trebui să ne ofere răspunsurile la întrebările vechi de când 
lumea: „Cum pot fi o persoană bună?“ „Cum pot duce o via- 
tă bună?“ „Cum pot fi rodnic?” „Fericit?“ „împăcat cu mine 
însumi?“ Dacă organismul ne spune de ce are nevoie — și deci 
ce are valoare pentru el — îmbolnăvindu-se și ofilindu-se când 
este privat de acele lucruri de valoare, e ca și cum ne-ar spu- 
ne ce e bine pentru el. 

O ultimă observație. Conceptele-cheie în noua psihologie 
dinamică sunt spontaneitatea, eliberarea, naturaletea, alege- 
rea liberă, acceptarea de sine, constientizarea impulsurilor, sa- 

tisfacerea trebuintelor primare. Înainte erau cele de control, in- 
hibitie, disciplină, instruire si modelare, pe principiul că adân- 
cimile ființei omenești sunt periculoase, malefice, animalice și 
rapace. Educaţia, instruirea în cadrul familiei, creșterea copi- 
ilor și enculturarea în general erau considerate procese meni- 
te să pună sub control forțele întunecate din noi. 

Observati ce diferite sunt concepţiile ideale despre socie- 
tate, lege, educaţie și familie generate de aceste două viziuni 
asupra naturii umane. Într-un caz, ele constrâng și controlea- 
ză forțele, în celălalt, le gratifică și le împlinesc. Trebuie să sub- 
liniez iarăși că există două tipuri de constrângere și control. 
Unul frustrează trebuintele primare și presupune frica de ele. 
Celălalt (mijloacele de control cu efect apolinic), în care se în- 
scriu de pildă amânarea climaxului sexual, manierele elegan- 
te la masă sau înotatul expert amplifică gratificarea trebuinte- 
lor primare. Bineînţeles, acesta este un contrast foarte simplist, 
de tipul ori-ori. E improbabil ca una dintre aceste concepții să 
fie absolut corectă, iar cealaltă, absolut greșită. Totuși, contras- 
tul dintre cele tipurile ideale e util în a ne ascuţi percepția. 

În orice caz, dacă această concepție care identifică norma- 
litatea cu sănătatea ideală va rezista, va trebui să ne schimbăm 
nu doar concepția despre psihologia individuală, ci și teoriile 
despre societate. 


PARTEA A TREIA 
ACTUALIZAREA SINELUI 





set peace oy Soe ag SER Ea IS rii RA ert 0 AIP ORR AL be apa ORARE 





Capitolul 11 





i Oameni afiati în procesul de actualizare 
i a sinelui: un studiu asupra sanatatii psihice 


Studiul care va fi descris in acest capitol este neobisnuit din 

mai multe puncte de vedere. Nu a fost conceput ca o cerceta- 
re obisnuita; nu a fost un demers social, ci unul privat, moti- 
vat de propria mea curiozitate și îndreptat către găsirea solu- 
tiei pentru diferite probleme personale morale, etice si 
științifice. Am urmărit doar să mă conving și să mă edific pe 
mine însumi, nu să dovedesc sau să demonstrez celorlalți. 
[Nota editorului: Studiul lui Maslow asupra persoanelor afla- 
i te în procesul de actualizare a sinelui a fost o cercetare neofi- 
i cială proprie, pe care a continuat-o până la sfârșitul vietii.] 
i În mod destul de neașteptat însă, aceste studii s-au dove- 
| dit a fi atât de revelatorii pentru mine și atât de pline de im- 
| plicatii incitante, încât pare just să-l prezint într-un fel sau al- 
i tul, in pofida lipsurilor lui metodologice. 





| In plus, consider problema sănătății psihice atât de presan- 
| tă, încât orice sugestii, orice fărâme de informatie, oricât de dis- 
| cutabile, au o mare valoare euristică. Acest tip de cercetare este 


i în principiu atât de dificil — întrucât presupune un fel de evo- 
i lutie personală evaluată in funcţie de propriile norme —, în- 
| cât dacă am aștepta date validate convențional, ar trebui să aș- 
| teptăm la nesfârșit. Se pare că ceea ce avem de făcut este să nu 
| ne temem de greșeli, ci să ne aruncăm fără reținere, să facem 
| tot ce putem, sperând că vom învăţa din erori suficient pen- 
i tru a le corecta în cele din urmă. În prezent, singura alternati- 

vă este pur și simplu să refuzăm să ne mai confruntăm cu pro- 
blema. Prin urmare, prezint în continuare raportul studiului, 
cu speranţa că va avea o anumită utilitate și cu scuzele de ri- 
goare fata de cei care insistă asupra cerințelor convenționale 
de soliditate, validitate, eșantionare și așa mai departe. 


Studiul 


Subiectii și metodele 


Subiectii au fost aleși din rândul cunoscutilor și prieteni- 
lor mei, precum și cel al personalităților istorice și publice. În 
plus, într-o primă cercetare efectuată pe tineri, au fost evaluati 
trei mii de studenţi, dar am obținut doar un singur subiect uti- 
lizabil imediat și alti zece-douăzeci posibili subiecţi pentru vi- 
itor („care se dezvoltau bine”). 

A trebuit să trag concluzia că, poate, actualizarea sinelui 
de genul celei pe care am găsit-o la subiecții mai în vârstă nu 
e posibilă în societatea noastră la oamenii tineri, aflați în pli- 
nă dezvoltare. 

Prin urmare, în colaborare cu E. Raskin și D. Freeman, s-a 
început o cercetare asupra unor studenți de colegiu relativ să- 
nătoși. Am hotărât în mod arbitrar să alegem cei mai sănătoși 
1% din populaţia colegiului. Cercetarea, care a durat doi ani, 
a trebuit să fie întreruptă înainte de finalizare, dar chiar și așa 
a fost foarte instructivă la nivel clinic. 

Am sperat, de asemenea, că vom putea folosi în scopuri 
ilustrative personaje create de romancieri sau dramaturgi, dar 
nu am găsit nici unul care să poată fi utilizat în contextul cul- 
turii și al timpului nostru (o descoperire interesantă în sine). 

Prima definiție clinică, pe baza căreia subiecţii au fost aleși 
sau respinși în final, a avut o latură pozitivă și una pur nega- 
tiva. Criteriul negativ a fost absenţa nevrozei, a personalității 
psihopate, a psihozei sau a tendințelor pronunțate în aceste 
direcţii. Posibilele afecțiuni psihosomatice au necesitat o ana- 





păi a tra heed Meee gales ade, yo Bene i 

liza și o selecţie și mai atentă. Ori de câte ori a fost posibil, s-a 
administrat testul Rorschach, dar el s-a dovedit a fi mult mai 
util în revelarea psihopatologiei ascunse decât în selectarea oa- 
menilor sănătoși. Criteriul pozitiv al selecţiei a constat în do- 
vezi clare de actualizare a sinelui (SA), un sindrom deocam- 
dată greu de descris corect. În contextul discuţiei de fata, ar 
putea fi descris în linii mari drept folosirea și exploatarea de- 
plină a talentelor, capacităților, potentialele personale si așa 
mai departe. Astfel de oameni par să se împlinească și să facă 
lucrurile la întreaga lor capacitate, amintindu-ne imperativul 
lui Nietzsche: „Devino ceea ce ești!“ Sunt oamenii care s-au 
dezvoltat ori se dezvoltă la întreaga lor capacitate. Potentia- 
lele pot fi idiosincrasice sau caracteristice speciei. 

Acest criteriu implică, de asemenea, gratificarea, în trecut 
sau în prezent, a trebuintelor de siguranţă, apartenenţă, respect 
pentru ceilalți și pentru sine, dragoste, dar și a celor cognitive, 
de cunoaștere și înțelegere sau, în câteva cazuri, cucerirea aces- 
tor trebuinte. Cu alte cuvinte, toți subiecții se simțeau în sigu- 
ranta și lipsiţi de anxietate, se simțeau iubiţi și iubeau, se sim- 
teau acceptaţi, demni de respect și respectaţi și-și clarificaseră 
concepțiile filosofice, religioase sau axiologice. Întrebarea dacă 
gratificarea trebuintelor primare este o condiție suficientă sau 
doar necesară a actualizării sinelui rămâne deschisă. 

În general, metoda de selecţie folosită a fost cea a îterării, 
utilizată anterior în studierea sindroamelor de stimă de sine 
și de siguranță ale personalității, descrise în capitolul 18. Pe 
scurt, ea presupune ca punct de plecare credinţele personale 
sau culturale nespecialiste, corelarea diferitelor acceptiuni si 
definiții existente ale sindromului, apoi definirea sa mai aten- 
tă, tot din perspectiva acceptiunilor curente (ceea ce s-ar pu- 
tea numi etapa lexicografică), eliminându-se însă inconsecven- 
tele logice si faptice care se găsesc de obicei în definițiile 
populare. 

Pe baza definiției populare corectate, se selectează prime- 
le grupuri de subiecți — unul ai cărui membri au calitatea 


27 SA — self-actualization (engl.) (N. t.) 

respectivă la un nivel ridicat și altul la ai cărui membri este 
prezentă la un nivel scăzut. Acești oameni sunt studiati pe 
cât de atent posibil, în stil clinic, iar pe baza acestui studiu 
empiric, definiția populară iniţială corectată suportă noi mo- 
dificări și corecturi, în conformitate cu noile informații. Ast- 
fel se obține prima definiţie clinică. Pe baza noii definiţii, gru- 
pul iniţial de subiecți trece iarăși printr-o selecție, unii sunt 
păstraţi, la alții se renunță și se adaugă alții noi. Acest al doi- 
lea grup de subiecţi, aflaţi la nivelul al doilea, este apoi exa- 
minat clinic, experimental și statistic, fapt ce duce la modifi- 
carea, corectarea și îmbogățirea primei definiții clinice, pe 
baza căreia se alege un nou grup și așa mai departe. Astfel, 
un concept popular initial vag si nestiintific poate deveni din 
ce în ce mai exact, mai operaţional și, prin urmare, mai ști- 
intific. 

Bineînţeles, acest proces de autocorectare ce se desfășoară 
în spirală poate fi influențat de considerente exterioare, teore- 
tice și practice. De exemplu, la începutul acestui studiu s-a 
descoperit că accepțiunea populară era atât de pretențioasă și 
de nerealistă, încât nici o ființă umană nu s-ar fi putut încadra 
vreodată în definiţie. A trebuit să încetăm să mai excludem un 
posibil subiect datorită unei singure acțiuni nebunești, greșeli 
sau prostii; sau, ca s-o spunem altfel, nu am putut folosi per- 
fectiunea drept bază a selecţiei noastre, din moment ce nici un 
subiect nu era perfect. 

O altă problemă de acest fel a constituit-o faptul că în toa- 
te cazurile a fost imposibil să obținem informaţii complete și 
satisfăcătoare, de tipul celor cerute de obicei de cercetarea cli- 
nică. Când erau informaţi de scopul cercetării, posibilii subiecți 
se intimidau, se crispau, râdeau de demersul nostru, conside- 
rându-l absurd sau întrerupeau relația. Ca urmare, după aceste 
experienţe inițiale, toți subiecții mai în vârstă au fost studiati 
de la distanţă, ba chiar pe ascuns. Numai tinerii pot fi studiati 
în mod direct. 

Din moment ce au fost studiati oameni aflaţi încă în viata, 
al căror nume nu a putut fi divulgat, a fost imposibil să atin- 
gem două deziderate sau chiar cerințe ale demersurilor știin- 

tifice obișnuite: repetabilitatea investigației și disponibilitatea 
publică a informațiilor pe care s-au bazat concluziile. Aceste 
dificultăți sunt partial depășite prin includerea personalitati- 
lor publice sau istorice și prin studierea suplimentară a unor 
tineri și copii, ale căror date au putut fi făcute publice. 
Subiectii au fost împărțiți în următoarele categorii?®: 


Cazuri: Sapte contemporani relativ certi și doi 
foarte probabili (intervievaţi) 
Două personalităţi istorice relativ certe 
(Lincoln în ultimii săi ani și Thomas 
Jefferson) 
Șapte personalități publice și istorice 
foarte probabile (Albert Einstein, Elea- 
nor Roosevelt, Jane Addams, William 
James, Albert Schweitzer, Aldous Hux- 
ley, Benedict de Spinoza) 

Cazuri parțiale: Cinci contemporani care, în mod cert, 
nu se ridică la înălțimea celorlalți su- 
biecti, dar pot fi totuși folosiți pentru 
studiu.*? 


Colectarea si prezentarea datelor 
in acest studiu, datele constau nu atât în colecția obișnuită 


de fapte concrete specifice si discrete, cât în dezvoltarea trepta- 
tă a unei impresii holistice sau globale de felul celei pe care ne-o 





28 Vezi si Bonner (1961, p. 97), Bugental (1965, pp. 224-276) și Manualul 
si Bibliografia pentru Testul POI de actualizare a sinelui elaborat de 
Shostrom (1963, 1968). 

29 Cazuri potentiale sau posibile care au fost propuse ori studiate de al- 
tii sunt G.W. Carver, Eugene V. Debs, Thomas Eakins, Fritz Kreisler, 
Pablo Casals, Martin Buber, Danilo Dolci, Arthur E. Morgan, John 
Keats, David Hilbert, Arthur Waley, D.T. Suzuki, Adlai Stevenson, Şa- 
lom Alehem, Robert Browning, Ralph Waldo Emerson, Frederick Do- 
uglass, Joseph Schumpeter, Bob Benchley, Ida Tarbell, Harriet Tub- 

formăm despre prietenii sau cunoscutii nostri. Rareori a fost po- 
sibil să creez o situaţie anume, să pun întrebări tintite sau să le 
aplic teste subiecţilor mei mai vârstnici (deși acest lucru 4 fost 
posibil și a fost făcut cu subiecții mai tineri). Contactele au fost 
întâmplătoare și din categoria celor sociale obișnuite. Am ches- 
tionat prieteni și rude, unde acest lucru a fost posibil. 

Datorită acestui fapt și a numărului mic de subiecți, dar și 
din cauza datelor incomplete în cazul multor subiecți, orice 
prezentare cantitativă este imposibilă: pot fi oferite doar im- 
presii compozite, indiferent care ar fi valoarea lor. 


Observațiile 


Din analiza holistică a impresiilor în ansamblu rezultă, ca 
material pentru noi studii clinice și experimentale, următoa- 
rele caracteristici ale oamenilor aflaţi în procesul de actualiza- 
re a sinelui: percepția realităţii, acceptarea, spontaneitatea, cen- 
trarea pe probleme, solitudinea, autonomia, capacitatea de a 
vedea lucrurile cu ochi proaspeţi, experienţele de vârf, senti- 
mentul înrudirii cu toți oamenii, modestia și respectul, relații 
interpersonale bune, etică, mijloace și scopuri, umor, creativi- 
tate, rezistenţă la enculturare, imperfectiuni, valori, rezolva- 
rea dihotomiilor. 


Percepția realităţii 


Prima formă în care a fost observată această capacitate a 
fost o abilitate neobișnuită de a detecta prefăcătoria, falsita- 
tea, lipsa de onestitate și, în general, de a judeca oamenii co- 
rect și eficient. Într-un experiment neoficial cu un grup de stu- 





man, George Washington, Karl Muenzinger, Joseph Haydn, Camille 
Pissarro, Edward Bribing, George William Russell (A.E.), Pierre Re- 
noir, Henry Wadsworth Longfellow, Peter Kropotkin, John Altgeld, 
Thomas More, Edward Bellamy, Benjamin Franklin, John Muir și Walt 
Whitman. 

denti, la cei care se simțeau mai în siguranţă (cei mai sănă- 
toși) s-a descoperit o tendinţă clară de a-și judeca profesorii 
mai corect decât ceilalți, adică cei cu scoruri mari la testul S-I 
(Maslow, 1952). 

Pe măsură ce studiul a avansat, a devenit evident că aceas- 
tă eficienţă se extindea asupra multor alte aspecte ale vieții — 
mai mult, asupra tuturor studiate. În artă și muzică, în lucru- 
rile care tin de intelect, în problemele de știință, in politică și 
afaceri publice, toți membrii grupului păreau capabili să sesi- 
zeze mai rapid și mai corect decât alţii realitățile confuze sau 
ascunse. Astfel, o anchetă neoficială a indicat că predicțiile lor 
pentru viitor, bazate pe informațiile de care dispuneau la acel 
moment, au fost cel mai adesea corecte, pentru că se bazau 
mai putin pe dorinţe, trebuinte, anxietate, frică sau pe un op- 
timism sau pesimism generalizat, ca trăsătură de caracter. 

La început, fenomenul a fost numit bun gust sau judecată 
limpede, sensul fiind relativ și nu absolut. Dar din multe mo- 
tive (dintre care unele vor fi detaliate mai jos) a devenit tot 
mai clar că ar trebui numit mai corect percepție (nu gust) a 
unor lucruri categoric prezente (realitate, nu un set de opinii). 
Sperăm ca această concluzie — sau ipoteză — să poată fi tes- 
tată experimental cândva. 

Dacă lucrurile stau astfel, importanţa fenomenului nu 
poate fi subliniată îndeajuns. Money-Kyrle (1944), psihana- 
list englez, afirma că, după părerea lui, nevroticii pot fi nu- 
miti nu numai relativ, ci absolut ineficienti, pur și simplu pen- 
tru că ei nu percep lumea reală tot atât de corect sau de 
eficient ca oamenii sănătoșii. Nevroticii nu au o tulburare 
afectivă, ci o deformare cognitivă! Dacă sănătatea și nevroza 
înseamnă percepția corectă și respectiv incorectă a realității, 
atunci premisele valorice și cele faptice se contopesc și, în 
principiu, cele valorice ar trebui să poată fie demonstrate em- 
piric, în loc să rămână simple chestiuni de gust sau de reco- 
mandare. Pentru cei care s-au luptat cu această problemă va 
fi clar că avem aici baza parțială a unei adevărate științe a 
valorilor și, în consecință, pentru etică, relații sociale, politi- 
că, religie și așa mai departe. 

Este absolut posibil ca adaptarea deficitară sau chiar ne- 
vroza extremă să perturbe perceptia suficient cât să afecte- 
ze acuitatea percepției vizuale, tactile sau olfactive. Dar este 
probabil ca acest efect să poată fi demonstrat în alte sfere ale 
percepției, dincolo de simpla fiziologie. De aici ar rezulta de 
asemenea că, așa cum au arătat numeroase experimente re- 
cente, efectele dorinței, nevoii sau prejudecăţii asupra per- 
ceptiei ar trebui să fie mult mai reduse la oamenii sănătoși 
decât la cei bolnavi. Consideratiile apriorice sprijină ipote- 
za că această superioritate în percepția realității determină 
o capacitate superioară de a rationa, a percepe adevărul, a 
trage concluzii, a fi logic și, în general, eficient din punct de 
vedere cognitiv. 

Un aspect deosebit de impresionant și instructiv al acestei 
relaţii superioare cu realitatea va fi discutat pe larg în capito- 
lul 13. S-a constatat că oamenii aflați în procesul actualizării 
sinelui disting mult mai ușor decât majoritatea ceea ce este 
proaspăt, concret, idiografic de ceea ce este generic, abstract 
și clasificat. Consecința este că ei trăiesc mai mult în lumea re- 
ală a naturii decât în masa artificial creată de concepte, abs- 
tractiuni, așteptări, credinţe și stereotipuri pe care majoritatea 
oamenilor o confundă cu lumea. Sunt, prin urmare, mult mai 
înclinați să perceapă ceea ce există și nu propriile dorinţe, spe- 
rante, frici, anxietati, propriile teorii și credințe sau cele ale 
grupului lor cultural. Herbert Read a numit foarte potrivit 
acest fenomen „Privirea inocentă“. 

Relaţia cu necunoscutul pare să fie excepțional de promi- 
țătoare ca un alt pod între psihologia academică și cea clini- 
că. In general, subiecții noștri sănătoși nu se simt amenințați 
sau speriați de necunoscut, fiind prin aceasta foarte diferiţi 
de omul obișnuit. Ei acceptă necunoscutul, se simt la largul 
lor în fata lui și deseori sunt chiar mai atrași de el decât de 
cunoscut. Nu numai că tolerează, ci chiar agreează ceea ce 
este ambiguu și nestructurat (Frenkel-Brunswik, 1949). Ilus- 
trativă este afirmaţia lui Einstein: „Cel mai frumos lucru pe 
care-l putem trăi este misterul. El este sursa tuturor artelor 
și științelor“. 

E adevărat, acești oameni sunt intelectualii, cercetătorii, oa- 
menii de știință, așa că poate principalul factor determinant 
aici este forța intelectuală. Și totuși, stim că, datorită timidită- 
til, conventionalismului, anxietatii sau a altor defecte de ca- 
racter, multi oameni de știință cu un IQ ridicat se preocupă 
numai de lucrurile deja cunoscute, de lustruirea lor, aranjarea 
și rearanjarea, clasificarea lor, pierzându-și timpul cu ele în loc 
să facă noi descoperiri, așa cum ar trebui. 

Din moment ce pentru oamenii sănătoși necunoscutul nu 
este înspăimântător, ei nu trebuie să-și petreacă vremea alun- 
gând fantome, fluierând prin cimitir sau protejându-se prin 
felurite alte mijloace de pericolele imaginare. Ei nu ignoră ne- 
cunoscutul, nu-l neagă și nici nu fug de el, nu încearcă să se 
convingă că le este de fapt cunoscut, nici nu se grăbesc să-l or- 
ganizeze, să-l plaseze într-o dihotomie sau să-l clasifice. Nu se 
agaţă de familiar, iar căutarea adevărului, în cazul lor, nu vine 
din nevoia catastrofală de certitudine, siguranţă, finalitate și 
ordine, așa cum vedem într-o formă exacerbată la pacienţii cu 
vătămări cerebrale ai lui Goldstein (1939) sau la nevroticii ob- 
sesiv-compulsivi. Când situația obiectivă în ansamblul ei le-o 
cere, oamenii sănătoși pot trăi confortabil cu dezordinea, ne- 
glijenta, anarhia, haosul, vagul, îndoiala, nesiguranța, nedefi- 
nitul, inexactitatea, indecizia, imprecizia (toate acestea fiind 
stări întru totul dezirabile în anumite momente în știință, artă 
sau viaţă în general). 

De aici rezultă că îndoiala, nesiguranța, ezitarea, din care 
decurge necesitatea de a amâna luarea deciziei, lucruri ce con- 
stituie pentru majoritatea o tortură, pot fi pentru unii o pro- 
vocare stimulatoare agreabilă, un moment propice în viaţă și 
nu unul nefast. 


Acceptarea 
Multe dintre trăsăturile personale care pot fi percepute la 


suprafaţă și care par inițial variate și fără legătură între ele pot 
fi înțelese ca manifestări sau derivate ale unei singure atitu- 

dini, fundamentale, anume a relativei absente a sentimentu- 
lui coplesitor de vinovăţie, a rusinii schiloditoare sau anxietă- 
tii extreme sau grave. Acest lucru se află în contrast direct cu 
nevroticul care poate fi descris în orice situaţie ca fiind schilo- 
dit de vinovăţie, rușine sau anxietate ori de toate trei. Chiar și 
membrii normali ai culturii noastre se simt vinovați sau rusi- 
nati în mod inutil în legătură cu prea multe lucruri și resimt 
inutil anxietate în prea multe situaţii. Indivizii sănătoși reu- 
șesc să se accepte pe ei înșiși și propria lor natură fara regre- 
te sau proteste și, de fapt, chiar fără să se gândească prea mult 
la această problemă. 

Aceștia își pot accepta natură umană în stilul stoic, cu toa- 
te neajunsurile ei, cu toate discrepantele fata de imaginea idea- 
la, fără să se simtă cu adevărat îngrijoraţi. Am lăsa o impresie 
greșită dacă am spune că sunt mulțumiți de ei înșiși. Trebuie 
însă să spunem că ei pot să accepte fragilitatea, păcatele, slă- 
biciunile și relele ce fac parte din natura umană cu același simţ 
al firescului cu care acceptăm orice lucru natural. Nu ne plân- 
gem că apa e udă, că pietrele sunt tari ori că arborii sunt verzi. 
Așa cum copiii văd lumea cu ochii larg deschişi, inocenți, fără 
să critice și fără pretenţii, observând și analizând pur și sim- 
plu ceea ce află în jur, fără să pună la îndoială ceea ce văd sau 
ceară schimbări, la fel tind să privească natura umană, in ei 
înșiși și în ceilalți, oamenii care se află pe calea actualizării si- 
nelui. Desigur, acest lucru nu este sinonim cu resemnarea, dar 
și resemnarea poate fi observată la subiecții noștri, îndeosebi 
in fata bolii și a morții. 

Trebuie observat că cele menţionate mai sus nu fac decât 
să pună într-o altă formă ceea ce am discutat deja, anume că 
persoana ajunsă la actualizarea sinelui vede realitatea cu mai 
multă claritate: subiecții noștri văd natura umană asa cum este 
și nu așa cum ar prefera ei să fie. Ochii lor văd ceea ce li se în- 
fatiseaza fără modificările impuse de diferite feluri de oche- 
lari care să distorsioneze, să modeleze sau să coloreze realita- 
tea (Bergson, 1944). 

Primul și cel mai evident nivel al acceptării este așa-numi- 
tul nivel animalic. Oamenii aflați în procesul de actualizare a 

sinelui tind să fie niște bune animale, cu apetit sănătos, bucu- 
rându-se de ei înșiși fără regret, rușine sau scuze. Par să aibă 
o poftă de mâncare constantă, să doarmă bine, să se bucure de 
viata lor sexuală fără inhibitii inutile și asa mai departe în ceea 
ce privește toate celelalte impulsuri relativ fiziologice. Par ca- 
pabili să se accepte pe ei înșiși nu numai la aceste niveluri in- 
ferioare, ci la toate nivelurile: de exemplu, iubire, siguranță, 
apartenenţă, onoare, stimă de sine. Ei acceptă valoarea tutu- 
ror acestor lucruri fără a le pune la îndoială, pur și simplu 
pentru că acești oameni sunt înclinați să accepte opera natu- 
rii și nu se revoltă împotriva ei pentru că nu a construit lu- 
crurile altfel. Aceasta transpare în relativa absenţă a dezgus- 
tului și aversiunii ce se pot vedea la oamenii obișnuiți și mai 
ales la nevrotici, cum ar fi sila fata de anumite alimente, dez- 
gustul față de produsele corpului, față de mirosurile și func- 
tiile corporale. 

Înrudite îndeaproape cu acceptarea de sine și a celorlalți 
sunt (1) lipsa defensivitatii, a încercării de se prezenta într-o 
lumină mai bună sau a prefăcătoriei și (2) dezgustul fata de 
astfel de artificii constatate la alții. Nesinceritatea, duplicita- 
tea, ipocrizia, șiretenia, fațada, prefăcătoria, jocurile manipu- 
lative, încercarea de a impresiona în moduri convenţionale, 
toate acestea le lipsesc într-un grad neobișnuit. Din moment 
ce pot trăi confortabil cu propriile defecte, acestea ajung la 
un moment dat să fie percepute, îndeosebi la o vârstă mai 
înaintată, nu ca defecte, ci pur și simplu ca trăsături perso- 
nale neutre. 

Acest lucru nu presupune absența absolută a vinovatiei, 
rușinii, tristetii, anxietatii sau defensivitatii, ci o lipsă a vino- 
vatiei etc. inutile sau nevrotice (pentru că nu sunt realiste). 
Procesele animalice (sexul, urinarea, sarcina, menstruatia, îm- 
bătrânirea etc.) fac parte din realitate și, în consecinţă, trebuie 
acceptate. 

Lucrurile în legătură cu care oamenii sănătoși se simt vino- 
vati (sau rusinati, anxiosi, triști ori plini de regret) sunt (1) lip- 
suri care se pot ameliora (de exemplu lenea, nesabuinta, im- 
pulsivitatea, suferința provocată altora), (2) rămășițe persistente 

ale unor afectiuni psihice (de exemplu prejudecata, gelozia, in- 
vidia), (3) obisnuinte care, desi relativ sunt independente de 
structura caracterului, pot fi foarte puternice sau (4) defecte ca- 
racteristice speciei sau culturii ori grupului cu care s-au iden- 
tificat acești oameni. Formula generală pare a fi aceea că oame- 
nii sănătoși se vor simţi prost din cauza discrepantelor dintre 
ceea ce este și ceea ce ar putea foarte bine sau ar trebui să fie 
(Adler, 1939, Fromm, 1947, Horney, 1950). 


Spontaneitatea 


Oamenii aflați în cursul actualizării sinelui pot fi descriși 
ca fiinţe relativ spontane în comportament și chiar și mai spon- 
tane în ceea ce privește viata lor lăuntrică, în gânduri, impul- 
suri și așa mai departe. Comportamentul lor este marcat de 
simplitate si naturalete, și de lipsa artificialității și a eforturi- 
lor de a obține o anumită reacție din partea celorlalți. Acest lu- 
cru nu înseamnă neapărat o conduită constant neconventio- 
nală. Dacă am număra la propriu ocaziile în care oamenii aflați 
în procesul de actualizare a sinelui se poartă neconvențional, 
totalul n-ar fi prea ridicat. Lipsa lor de conventionalism nu 
este superficială, ci esenţială sau lăuntrică. Impulsurile, gân- 
durile și conștiința lor sunt neconvenţionale, spontane, natu- 
rale. Părând a-și da seama că lumea în care trăiesc nu poate 
înțelege sau accepta acest lucru și din moment ce nu doresc 
să-i rănească pe ceilalți sau să se lupte cu ei pentru orice fleac, 
vor traversa ceremonialurile și ritualurile convenționale cu o 
ridicare din umeri amuzată si cu toată gratia. Astfel, am vă- 
zut un om preferând să accepte o distincție de care râdea și pe 
care chiar o dispretuia în sinea lui, decât să facă mare caz si 
să-i rănească pe oamenii care credeau că-i fac astfel o plăcere. 

Că această conventionalitate este o manta care le stă foar- 
te ușor pe umeri și poate fi lăsată la o parte cu ușurință se vede 
în faptul că oamenii aflați pe calea actualizării sinelui permit 
uneori convenției să-i împiedice sau să-i inhibe de la a face un 
lucru pe care-l consideră foarte important sau esenţial. Astfel 

de momente sunt cele în care transpare lipsa lor esențială de 
conventionalism, nu ca în cazul boemului obișnuit sau al re- 
belului care se împotrivește autorităţii, care face caz de lucru- 
rile triviale și se împotrivește unor reguli lipsite de importan- 
ta ca și cum ar fi o chestiune de viata și de moarte. 

Aceeași atitudine lăuntrică poate fi observată și în momen- 
tele în care astfel de persoane devin foarte absorbite de ceva 
apropiat de unul din interesele lor principale. În astfel de si- 
tuatii, renunță spontan la tot felul de reguli de comportament 
cu care se conformează în alte momente; e ca și cum trebuie 
să facă un efort conștient pentru a fi conventionali, ca și cum 
ar fi conventionali în mod voluntar și intenționat. 

În fine, ei pot renunţa voluntar la acest obicei comporta- 
mental exterior în compania oamenilor care nu cer și nici nu 
se așteaptă la o conduită de rutină. Faptul că acest control re- 
lativ al comportamentului este perceput ca un soi de pova- 
ră e dovedit de preferința subiecților noștri pentru genul de 
tovărășie care le permite să se poarte mai liber, firesc și spon- 
tan, eliberându-i de o conduită care uneori le cere efort sus- 
ținut. | 

O consecinţă sau un corolar al acestei caracteristici este fap- 
tul că acești oameni au coduri etice relativ autonome și indi- 
viduale, nu convenţionale. Unui observator care nu gândește 
ar putea să i se pară uneori lipsiţi de etică, din moment ce pot 
să treacă peste convenții și chiar peste legi atunci când situa- 
tia o cere. Dar lucrurile stau tocmai invers. Ei sunt cei mai etici 
dintre oameni, chiar dacă etica lor nu corespunde neapărat cu 
a celorlalți. Acest gen de observație ne face să înțelegem foar- 
te clar că de fapt comportamentul etic obișnuit, al omului obis- 
nuit, este în mare măsură convenţional și nu cu adevărat etic 
(de exemplu, comportamentul bazat pe principii general ac- 
ceptate, care sunt percepute drept adevărate). 

Datorită acestei înstrăinări de convențiile obișnuite si de 
ipocrizia, minciunile și inconsecventele acceptate în mod nor- 
mal ale vieţii sociale, uneori se simt ca niște spioni sau străini 
aflați pe un teritoriu străin si uneori chiar se comportă în con- 
secinta. 

N-as vrea las impresia că acești oameni încearcă să ascun- 
dă ceea ce sunt. Uneori își permit deliberat să se exprime au- 
tentic, dintr-o iritare de moment cauzată de rigiditatea obi- 
ceiurilor sau de orbirea convențională. Ar putea, de exemplu, 
să încerce să învețe pe cineva sau să încerce să protejeze un 
om de suferință sau nedreptate ori ar putea uneori să simtă 
năvălind în ei emoții atât de plăcute sau chiar extatice, încât 
reprimarea lor să li se pară un adevărat sacrilegiu. În astfel de 
situații am observat că nu se simt anxiosi, vinovaţi sau ruși- 
nati din cauza impresiei pe care o fac asupra privitorilor. Ei 
susțin că uneori se poartă convențional pur și simplu pentru 
că nu sunt implicate chestiuni importante la mijloc sau pen- 
tru că știu că oamenii se vor simţi răniți sau stanjeniti de ori- 
ce alt fel de comportament. 

Usurinta cu care acești oameni se adaptează la realitate, sti- 
lul lor apropiat de acceptarea si de spontaneitatea caracteristi- 
ce copiilor și animalelor presupun o conștientizare superioară 
a impulsurilor, dorințelor, opiniilor și reacțiilor lor subiective 
în general (Fromm 1947, Rand, 1943, Reik, 1948). Studiile cli- 
nice efectuate asupra acestei capacități confirmă mai presus de 
orice îndoială teoria lui Fromm (1941), de exemplu, conform 
căreia deseori oamenii obișnuiți, normali, bine adaptati, n-au 
nici cea mai vagă idee cine sunt, ce vor sau ce opinii au. 

Astfel de constatări duc în cele din urmă la descoperirea 
unei diferențe profunde între persoanele aflate în procesul de 
actualizare a sinelui și ceilalți; anume, viata lor motivationala 
este diferită de a celor obișnuiți nu numai cantitativ, ci și cali- 
tativ. Pare probabil că va trebui să construim o psihologie a 
motivatiei complet diferită pentru oamenii aflați pe calea ac- 
tualizării sinelui, cum ar fi metamotivatia sau motivaţia dez- 
voltării, nu motivația deficitelor. Poate că ne-ar fi de folos să 
facem o distincție între a trăi proriu-zis și a te pregăti să trăieşti. 
Poate conceptul obișnuit de motivaţie ar trebui să se aplice nu- 
mai celor care nu se află în procesul de actualizare a sinelui. 
Subiectii noștri nu se mai străduiesc în sensul obișnuit, ci evo- 
lueaza. Ei încearcă să atingă perfecțiunea și să se dezvolte tot 
mai mult, în propriul lor stil. Motivația oamenilor obișnuiți 

constă în strădania de a obține gratificarea trebuintelor prima- 
re. Însă oamenii aflați pe calea actualizării sinelui au deja tre- 
buintele primare satisfăcute, și totuși au impulsuri. Muncesc, 
încearcă și sunt ambitiosi, chiar dacă într-un sens neobișnuit. 
Pentru ei motivaţia tine doar de dezvoltarea și exprimarea ca- 
racterului, maturizarea și dezvoltarea, într-un cuvânt, actua- 
lizarea sinelui. Ar putea acești oameni să fie mai umani, mai 
reprezentativi pentru natura originară a speciei, mai aproape 
de tipul speciei în sens taxonomic? Ar trebui oare o specie bio- 
logică să fie judecată după exemplarele sale deficitare, defor- 
mate, dezvoltate doar partial sau după cele care sunt excesiv 
domesticite, închise în cușcă și dresate? 


Centrarea asupra problemelor 


Subiectii noștri sunt în general puternic concentrați asupra 
problemelor exterioare lor. În terminologia curentă, sunt cen- 
trati pe probleme si nu asupra lor înșiși. In general, ei nu re- 
prezinta niste probleme pentru ei insisi si in general nu se pre- 
ocupă prea mult de propria persoană (spre deosebire de 
introspectivismul obișnuit pe care il găsim la oamenii nesiguri 
pe ei). Acești indivizi au întotdeauna o misiune in viaţă, o sar- 
cină de îndeplinit, o problemă din afara lor care le solicită 
mare parte din energie (Biihler și Massarik, 1968; Frankl, 1969). 

Aceasta nu este neapărat o sarcină pe care o preferă sau o 
aleg; poate fi una pe care o resimt ca pe o responsabilitate, în- 
datorire sau obligație proprie. De aceea folosim sintagma „sar- 
cină pe care trebuie s-o îndeplinească“ și nu „sarcină pe care 
vor s-o îndeplinească“. În general, aceste sarcini nu privesc 
propria persoană, nu sunt egoiste, ci privesc binele omenirii 
în general sau al unei naţiuni, sau al câtorva membri ai fami- 
liei subiectului. 

Putem spune, cu câteva excepții, că subiecții noștri sunt 
preocupaţi de obicei de chestiuni fundamentale și întrebări 
eterne de genul celor pe care ne-am obișnuit să le numim fi- 
losofice sau etice. Astfel de oameni trăiesc în mod obișnuit în 

cel mai larg cadru de referință posibil. Par să nu se apropie 
niciodată atât de mult de copaci încât să nu mai vadă pădu- 
rea. Actioneaza din perspectiva unui cadru de valori largi, nu 
mărunte, universale, nu locale, raportându-se la un secol în- 
treg, nu la momentul prezent. Într-un cuvânt, acești oameni 
sunt cu toţii filosofi într-un sens sau altul, oricât de domestic. 

Bineînţeles, o astfel de atitudine are zeci de implicaţii pen- 
tru toate aspectele vieții de zi cu zi. De exemplu, unul dintre 
principalele simptome cu care am lucrat initial (larghetea, lip- 
sa meschinăriei, trivialitatii sau micimii) poate fi subsumat 
acestui aspect mai larg. Impresia de a te situa deasupra lucru- 
rilor mărunte, de a avea un orizont mai larg, o viziune mai 
complexă, de a trăi în cel mai larg cadru de referință, sub spe- 
cie aeternitatis, ate cea mai mare importanţă socială și interper- 
sonală; se pare că ea conferă o anumită seninătate și detașare 
fata de grijile mărunte, care poate face viața mai ușoară nu nu- 
mai acestor oameni, ci și tuturor celor din jurul lor. 


Solitudinea 


Toţi subiecții mei pot sta in solitudine fără ca aceasta să le 
facă rău sau să le provoace disconfort. Mai mult, aproape tu- 
turor le plac solitudinea și spaţiul privat propriu într-o măsu- 
ră mai mare decât persoanelor obișnuite. 

Ei reușesc deseori să rămână deasupra bătăliei, neutri, ne- 
tulburati de ceea îi neliniștește profund pe alţii. Le e ușor să 
fie detasati, rezervaţi, calmi și senini; astfel, sunt capabili să se 
confrunte cu nefericirile personale fără să reacționeze violent, 
așa cum fac oamenii obișnuiți. Par să fie capabili să-și păstre- 
ze demnitatea chiar în contexte și situații nedemne. Poate că 
acest lucru vine în parte din tendinţa lor de a-și păstra manie- 
ra proprie de a interpreta situațiile, în loc să se bazeze pe ceea 
ce simt și cred alții. Atitudinea rezervată se poate transforma 
în austeritate și izolare. 

Această detașare poate avea legătură cu câteva alte trăsă- 
turi. Înainte de toate, pot să-mi consider toți subiecții mai 

obiectivi (în toate sensurile cuvântului) decât oamenii obiș- 
nuiti. Am văzut că ei sunt centrati pe probleme și nu pe sine. 
Lucrurile stau astfel chiar dacă problema îi privește pe ei în- 
sisi, propriile lor dorinţe, motive, speranţe sau aspirații. În 
consecinţă, au capacitatea de a se concentra într-un grad la 
care oamenii obișnuiți nu pot ajunge. Concentrarea intensă 
are ca efecte secundare lipsa atenţiei fata de mediul imediat, 
aptitudinea de a uita și de a ignora contextul extern. Câteva 
exemple sunt capacitatea de a dormi bine, de a avea un ape- 
tit constant, de a zâmbi și râde în perioade pline de dificultăţi, 
griji și responsabilități. 

În relațiile sociale cu majoritatea oamenilor, detașarea cre- 
ează anumite probleme și necazuri. Oamenii „normali“ o in- 
terpretează cu ușurință drept răceală, snobism, lipsă de afec- 
tiune, de prietenie sau chiar ostilitate. Prin contrast, relația de 
prietenie obișnuită presupune mai multă dependenţă, este mai 
pretențioasă, cere mai multe confirmări, complimente, susti- 
nere, căldură și exclusivitate. Este adevărat că oamenii aflați 
în procesul actualizării sinelui nu au nevoie de ceilalţi în sen- 
sul obișnuit. Dar cum sentimentul de a fi necesar sau de a ţi 
se simţi lipsa tine de esența prieteniei obișnuite, este evident 
că oamenii obișnuiți nu vor accepta cu ușurință detașarea. 

Un alt sens al autonomiei este capacitatea de a lua singur 
decizii, de a-ți hotărî singur viata, de a fi un agent activ, res- 
ponsabil, capabil de autodisciplină și de decizie, nu un pion, 
o fiinţă în permanenţă „determinată“ de alții, de a fi puternic 
și nu slab. Subiectii mei își iau singuri hotărârile, au inițiativă 
și sunt responsabili pentru ei înșiși și pentru destinul lor. E o 
trăsătură subtilă, greu de descris în cuvinte și totuși de o im- 
portanță profundă. Ei m-au învăţat să consider drept o slăbi- 
ciune, ceva profund anormal sau maladiv un lucru pe care an- 
terior îl consideram omenește normal, fără să-l pun vreodată 
la îndoială. E vorba despre faptul că prea multi oameni nu 
sunt în stare să-și ia propriile decizii, ci își lasă hotărârile pe 
seama agenţilor de vânzare, oamenilor din publicitate, părin- 
tilor, propagandistilor, televiziunii, ziarelor etc. Sunt niște 
pioni pe care îi mișcă alţii, nu indivizi cu autodeterminare care 

își hotărăsc singuri mișcările. Prin urmare, vor tinde să se sim- 
tă neajutorati, slabi și profund dependenți de ceilalți; sunt vâ- 
nat pentru animalele de pradă, plângăcioși fără forță, si nu 
niște persoane responsabile, capabile de autodeterminare. E 
evident ce înseamnă această lipsă de responsabilitate pentru 
politica și economia alegerii libere; înseamnă catastrofă. Socie- 
tatea democratică a liberei alegeri trebuie să aibă oameni care 
să gândească, să aleagă și să decidă pentru ei, agenţi liberi, cu 
propria lor voinţă. 

Experimentele extensive făcute de Asch (1956) si McClelland 
(McClelland, 1961, 1964; McClelland și Winter, 1969) ne permit 
să estimăm că oamenii cu autodeterminare reprezintă între 5% 
si 30% din populația noastră, în funcție de circumstanţele par- 
ticulare. Dintre subiecții mei aflați pe calea actualizării sine- 
lui, 100% își decid singuri acţiunile. 

În final, trebuie să fac o afirmaţie, chiar dacă îi va tulbura 
cu siguranţă pe multi teologi, filosofi și oameni de știință: in- 
divizii aflați în procesul de actualizare a sinelui au mai mult 
„liber arbitru“ și sunt mai puţin „determinaţi“ decât oamenii 
de rând. Indiferent cum ar putea fi definiti operational terme- 
nii liber arbitru și determinism, în această investigaţie ei repre- 
zintă realități empirice. Mai mult, sunt concepte gradate, rea- 
litatea descrisă de ele putând varia cantitativ, nu sunt concepte 
de tip „tot sau nimic“. 


Autonomia 


Una dintre caracteristicile oamenilor aflați pe calea actua- 
lizării sinelui care se intersectează într-o anumită măsură cu 
cele pe care le-am discutat până acum este relativa lor inde- 
pendenta fata de mediul fizic și social. Din moment ce ei sunt 
stimulati de motivaţia dezvoltării și nu de cea a deficitelor, sa- 
tisfactiile lor principale nu depind de lumea reală, de alti oa- 
meni sau de cultura din care fac parte, de mijloacele pentru 
atingerea scopurilor sau, în general, de satisfacţii extrinseci. 
Dezvoltarea și evoluţia lor continuă depind de propriile po- 

tentialle și resurse. Asa cum un copac are nevoie de soare, apa 
și hrană, majoritatea oamenilor au nevoie de dragoste, sigu- 
ranta și de gratiticarea celorlalte trebuinte primare, ce nu poa- 
te veni decât din exterior. Dar, o dată ce acești factori externi 
de satisfacere au fost obținuți, o dată ce deficitele interioare au 
fost remediate cu ajutorul lor, începe adevărata problemă a 
dezvoltării umane individuale, adică actualizarea sinelui. 

Independenţa fata de mediu presupune o relativă stabili- 
tate in fata loviturilor, piedicilor, privatiunilor, frustrărilor și 
așa mai departe. Acești oameni pot să-și păstreze o stare de 
relativă seninătate în circumstanțe care i-ar duce pe alții la si- 
nucidere; ei au fost, de asemenea, etichetati drept „suficienți 
Sleși“. 

Persoanele motivate de deficite trebuie să aibă alti oameni 
în preajmă, din moment ce majoritatea trebuintelor lor (iubi- 
rea, respectul, prestigiul, apartenenţa) pot fi gratificate numai 
de alţii. Dar cei motivaţi de dezvoltare pot fi chiar stingheriti 
de ceilalți. Factorii determinanti ai satisfactiei si ai vieții bune 
sunt în cazul lor lăuntrici, nu sociali. Acești oameni au deve- 
nit suficient de puternici pentru a fi independenți fata de pă- 
rerea bună a altora sau chiar de afecțiunea lor. Onorurile, sta- 
tutul, recompensele, popularitatea, prestigiul și iubirea pe 
care le pot oferi alții au devenit mai putin importante decât 
dezvoltarea personală și creșterea lăuntrică (Huxley, 1944, 
Northrop, 1947, Rand, 1943, Rogers, 1961). Nu trebuie să ui- 
tăm că cea mai bună tehnică pe care o cunoaștem, chiar dacă 
nu Și singura, de a ajunge la acest punct al relativei indepen- 
dente fata de dragoste si respect este să fi primit dragoste și 
respect din belșug în trecut. 


Capacitatea de a vedea lucrurile cu ochi proaspeţi 


Oamenii aflați în procesul actualizării sinelui au minuna- 
ta capacitate de a admira iar și iar, cu prospețime și naivitate, 
lucrurile bune fundamentale din viata, cu uimire, plăcere, 
evlavie și chiar extaz, indiferent cât de prăfuite ar fi devenit 

aceste experiențe pentru alții — ceea ce C. Wilson numea ,,no- 
utate“ (1969). Astfel, pentru acești oameni, orice apus de soa- 
re poate fi la fel de frumos ca și cel dintâi, orice floare poate 
avea o frumusețe ameţitoare, chiar dacă individul a mai vă- 
zut înainte un milion de flori. Al o mie unulea copil văzut este 
un miracol la fel de mare ca primul. Un om rămâne convins 
de norocul său în căsnicie chiar și la de treizeci de ani după 
nuntă și e la fel de uimit de frumuseţea soţiei sale când ea are 
șaizeci de ani ca și atunci când avea douăzeci. Pentru astfel de 
oameni, chiar și existența obișnuită, clipă de clipă, cu zilele de 
muncă obișnuite poate fi palpitantă, pasionantă și extatică. 
Aceste sentimente intense nu sunt constante; ele apar ocazio- 
nal, nu în mod obișnuit, dar în cele mai neobișnuite momen- 
te. Persoana respectivă poate traversa râul cu feribotul de zece 
ori și abia a unsprezecea oară să retrăiască intens sentimente- 
le, reacţia la frumusețea pe care o văd și entuziasmul de la cea 
dintâi traversare (Eastman, 1928). 

Există unele diferenţe în alegerea obiectelor frumoase. Unii 
subiecți le găsesc în principal în natură. Alţii le găsesc mai ales 
în copii, iar unii, îndeosebi în de muzica bună; dar putem spu- 
ne cu certitudine că ei găsesc extaz, inspirație și putere în ex- 
perientele elementare ale vieții. Nici unul dintre ei, de exem- 
plu, nu va avea aceeași reacție dacă ar merge într-un club de 
noapte, ar primi o sumă importantă de bani sau s-ar distra la 
o petrecere. 

Poate că ar trebui adăugată o experiență mai specială. Pen- 
tru unii dintre subiecții mei, plăcerile sexuale și în special or- 
gasmul însemnau nu doar o plăcere trecătoare, ci generau și 
un fel de revitalizare și putere elementară pe care alți oameni 
o obțin din natură sau muzică. Voi vorbi mai pe larg despre 
aceasta în secțiunea dedicată experienței mistice. 

Probabil că această bogăţie accentuată a experienţei subiec- 
tive să fie un aspect al relaţiei apropiate cu realitatea concretă 
și proaspătă, per se de care vorbeam mai sus. Poate că numim 
unele experienţe „prăfuite“ fiindcă că ne-am obișnuit să cla- 
sificăm și etichetăm o percepţie bogată într-o categorie ori ru- 
brică sau alta, când se dovedește a nu mai fi avantajoasă sau 

utilă sau amenințătoare si nu mai implică eul în nici un alt fel 
(Bergson, 1944). 

M-am convins, de asemenea, de faptul că a ne obişnui cu 
lucrurile bune din viața noastră este cel mai mare factor gene- 


rator de rău, tragedie si suferință pentru oameni, chiar dacă 


nu e un factor rau in sine. Subestimăm ceea ce socotim de la 
sine înțeles, și devenim astfel prea înclinați să vindem un drept 
din naștere prețios pe o portie de tocană, rămânând cu regret, 
remușcări și stimă de sine scăzută. Sotiile, soţii, copiii și prie- 
tenii sunt din păcate mai iubiți și mai apreciați după ce au mu- 
rit, decât când erau încă în viata. Un lucru similar este valabil 
pentru sănătatea fizică, libertățile politice, bunăstarea econo- 
mică: le învăţăm adevărata valoare după ce le-am pierdut. 

Studiile lui Herzberg despre factorii de „igienă“ din indus- 
trie (1966), observaţiile lui Wilson legate de limita lui St. Neot?® 
(1967, 1969) și cercetările mele despre „proteste inferioare, pro- 
teste superioare și metaproteste” (1965b) arată toate că viata 
ar putea fi îmbunătăţită foarte mult dacă ne-am gândim la lu- 
crurile bune din viața noastră, așa cum pot și o fac oamenii 
aflați pe calea actualizării sinelui, și dacă ne-am putea păstra 
constante sentimentul că suntem norocosi și recunostinta pe 
care ne-o trezește. 


Experiențele de vârf 


Aceste experienţe subiective care au fost numite mistice și 
pe care le-a descris atât de pertinent William James (1958) sunt 
o experienţă trăită destul de frecvent de subiecţii noștri, chiar 


30 Termenul se bazează pe experienţa proprie a lui Wilson: acesta făcea 
autostopul către casa părinţilor logodnicei sale și s-au oprit să-l ia pe 
rând două camioane, dar s-au defectat ambele. Gândindu-se la posi- 
bilitatea ca și cel de-al treilea să rămână în pană, Wilson și-a dat sea- 
ma cu stupoare că perspectiva îl lăsa indiferent. A tras concluzia că 
simpla bucurie de a fi în viață a alungat sentimentele de frustrare și 
furie. Pentru că avusese revelația în timp ce trecea pe lângă orașul St. 
Neot, a dat experienţei acest nume. (N. t.) 

dacă nu de toţi. Trairile afective puternice descrise în sectiu- 
nea precedentă devin uneori suficient de puternice, haotice și 
ample pentru a fi numite experiențe mistice. Interesul și aten- 
tia mea fata de acest subiect au fost trezite în primă instanță 
de câţiva dintre subiecţii mei, care și-au descris orgasmele se- 
xuale în termeni vag familiari, pe care mi-am amintit mai tar- 
ziu că i-au folosit diferiți scriitori ca să descrie ceea ce ei nu- 
meau experiență mistică. Erau aceleași simtaminte: că în fata 
ochilor lor se deschid orizonturi nelimitate, senzaţia de a fi în 
același timp mai puternic și totodată mai neputincios ca ori- 
când, senzația de extazul coplesitor, de uimire și evlavie, pier- 
derea orientării în timp și spațiu și, în fine, convingerea că s-a 
petrecut ceva extrem de important, astfel că subiectul este în- 
tr-o anumită măsură transformat și întărit chiar și în viața de 
zi cu zi, datorită unor astfel de experienţe. 

Este foarte important să delimităm această experienţă de ori- 
ce conotație teologică sau supranaturală, chiar dacă ele sunt aso- 
ciate de mii de ani. Pentru că e vorba despre o experiență natu- 
rală, situată sub jurisdicția științei, o voi numi experienţă de vârf. 

Putem afla, de asemenea, de la subiecţii noștri că astfel de 
experienţe pot surveni și cu un grad mai scăzut de intensita- 
te. Literatura teologică a presupus în general că există o dife- 
renta absolută, calitativă între experiența mistică și toate cele- 
lalte. Imediat ce experiența mistică este despărțită de conotatiile 
supranaturale și studiată ca fenomen natural, ea poate fi plasa- 
tă pe un continuum cantitativ ce merge de la intens la mode- 
rat. Descoperim atunci că experiențele mistice moderate apar 
la multi indivizi, poate chiar la majoritatea, iar la cei favori- 
zati survin deseori, poate chiar zilnic. 

Se pare că experiența mistică acută sau experienţa de vârt 
înseamnă o intensificare acută a oricăreia dintre experienţele 
ce includ o uitare de sine sau transcenderea sinelui, cum ar fi 
centrarea pe problemă, concentrarea intensă, trăiri senzuale 
intense ori savurarea intensă, cu absorbire completă, a muzi- 
cii sau artelor plastice. 

Pe parcursul anilor ce au trecut de la începerea acestui stu- 
diu, în 1935, am învăţat să pun un accent mult mai mare de- 


SE inl Hie titi Gite, Elites 


SAE cit Se Sa RET Se REE a ie aia 


ijik 


ia cereti ans 


poga baths Ritossa ei Dia es Pat 


Pisi Pi us apt ai (dă 





aice Ri sia 























gr ANS roze Sue eon kee foc 





11 / Oameni aflați în procesul de actualizare a... 283 


cât inițial asupra diferenţei între cei care au experienţe de vârf 
și cei care nu au. Este, foarte probabil, o diferenţă de grad sau 
cantitate, dar e foarte importantă. Unele dintre consecinţele ei 
sunt descrise detaliat în Maslow, 1969b. Dacă ar fi să fac aici 
un rezumat foarte succint, aș spune că oamenii aflați în pro- 
cesul de actualizare a sinelui care nu au experienţe de vârf 
tind, din câte am văzut până acum, să fie oameni practici, efi- 
cienti, mezomorfi care trăiesc în lume și o fac foarte bine. Cei 
care au experienţe de vârt par să trăiască totodată și în tărâ- 
mul Fiinţei, al poeziei, esteticii, simbolurilor, transcenderii, al 
„religiei“ mistice de tipul personal, non-institutional, și al ex- 
perientelor ca scop în sine. Eu anticipez că aceasta se va do- 
vedi a fi una dintre „diferenţele de clasă“ caracteriale crucia- 
le, mai ales în ceea ce privește viața socială, deoarece pare că 
oamenii aflaţi în procesul de actualizare fără experienţe de 
vârf, „sănătoși și atât“, par mai probabil să devină cei care fac 
lumea mai bună, politicienii, modelatorii societăţii, reforma- 
torii, cruciații, pe când cei cu experiențe de vârf, capabili de 
transcendere, vor fi înclinați mai degrabă spre a scrie poezia, 
muzica, filosofiile și religiile. 


Sentimentul înrudirii cu toți oamenii 


Oamenii aflaţi pe calea actualizării sinelui trăiesc un sen- 
timent profund de identificare, compasiune și afecțiune pen- 
tru ființele umane în general. Ei trăiesc un sentiment de inru- 
dire și legătură apropiată, de parcă toţi oamenii ar fi membrii 
unei singure familii. Sentimentele omului fata de frații săi vor 
fi în ansamblu calde și afectuoase, chiar dacă aceștia ar fi ne- 
săbuiţi, slabi sau chiar dacă uneori s-ar purta urât. l-ar fi mai 
ușor să-i ierte pe ei decât pe niște străini. Din acest motiv, oa- 
menii aflați în procesul actualizării sinelui au o dorință since- 
ră de a ajuta omenirea. 

În cazul în care concepția individului nu e suficient de ge- 
nerală și nu cuprinde o perioadă îndelungată de timp, el ar 
putea să nu sesizeze acest sentiment de identificare cu ome- 

nirea. Oamenii aflati in procesul de actualizare a sinelui sunt, 
in definitiv, foarte diferiti de ceilalti in gandire, impulsuri, 
comportament și trăiri afective. La drept vorbind, ei sunt, în 
anumite privinţe elementare, ca niște străini. Foarte puțini îi 
înțeleg cu adevărat, oricât de mult i-ar agrea. Deseori îi intris- 
tează, îi exasperează și chiar îi înfurie defectele omului obiș- 
nuit, și chiar dacă acestea sunt de obicei o simplă pacoste mi- 
nora, uneori devin tragedii amare. Oricât de distantati ar fi 
uneori, acești oameni simt o înrudire fundamentală cu aceste 
creaturi pe care trebuie să le privească dacă nu condescendent, 
cel puţin știind că ei înșiși pot face multe lucruri mai bine de- 
cât alţii, că pot vedea lucruri pe care alții nu le văd și că ade- 
vărul atât de clar pentru ei este pentru majoritatea oamenilor 
mascat și ascuns. 


Modestia și respectul 


Despre toți subiecții mei se poate spune, fără excepție, că 
sunt democrați în cel mai profund sens posibil. Spun acest lu- 
cru pe baza unei analize anterioare a structurii de caracter dic- 
tatoriale (Maslow, 1943) și a celei democratice, analiză prea 
elaborată pentru a o prezenta aici; în acest spațiu limitat pot 
descrie doar unele aspecte ale acestui comportament. Acești 
oameni au toate caracteristicile democratice evidente sau su- 
perficiale. Pot fi și sunt prietenoși cu orice om cu caracter adec- 
vat, indiferent de clasa socială, educaţie, convingeri politice, 
rasă sau culoare. De fapt, deseori pare că nici măcar nu sunt 
conștienți de aceste diferenţe, care sunt atât de evidente și de 
importante pentru omul obișnuit. 

Dincolo de această trăsătură, cea mai evidentă, simtamin- 
tele lor democratice merg mai în profunzime. Spre exemplu, ei 
pot învăța de la oricine știe ceva ce ei nu știu, indiferent ce alte 
caracteristici ar avea acea persoană. Într-o astfel de relaţie de 
învăţare, nu încearcă să-și păstreze demnitatea exterioară, să-și 
păstreze statutul ori prestigiul datorat vârstei etc. S-ar putea 
spune chiar că subiecții mei au în comun o trăsătură care ar 

putea fi numită modestie de un anumit tip. Sunt cu toții foar- 
te conștienți cât de putin știu în comparaţie cu ceea ce ar putea 
fi cunoscut și în comparație cu ce știu alții. Ca urmare, ei pot, 
fără a se preface, să fie sincer respectuoși și chiar umili în fața 
oamenilor care-i pot învăţa ceva ce ei nu știu ori au o abilitate 
pe care ei nu o stăpânesc. Acest respect sincer îl arată tâmpla- 
rului care e un tâmplar bun și, de fapt, oricărui om care-și stă- 
pânește la perfectie instrumentele sau meșteșugul. 

Trebuie făcută o distincţie atentă între acest simtamant de- 
mocratic și lipsa de discriminare în materie de gusturi, egali- 
zarea fără discriminare a oricărei fiinţe umane cu oricare altă 
ființă umană. Acești indivizi, care constituie chiar ei elita, își 
aleg drept prieteni tot oameni de elită, dar e vorba despre o 
elită definită prin caracter, capacități și talent, nu despre una 
determinată prin naștere, rasă, înrudire, nume, familie, vârstă, 
tinerețe, faimă sau putere. 

Mai profundă, dar și mai vagă este tendința greu de defi- 
nit de a acorda o anumită cantitate de respect oricărei ființe 
umane, pur și simplu fiindcă este om; subiecții noștri par să 
nu vrea să treacă, nici măcar în privinţa ticăloșilor, dincolo de 
un anumit nivel minim al umilirii, dispretuirii, refuzului dem- 
nității. Și totuși, această atitudine merge în paralel cu simțul 
lor puternic a ceea ce e corect și ce e greșit, al binelui și răului. 
E mai probabil, nu mai puţin probabil ca ei să reacționeze îm- 
potriva oamenilor răi și a comportamentelor născute din rău- 
tate. Dovedesc mult mai putin ambivalenta, confuzie și slăbi- 
ciune a voinţei fata de propria lor mânie decât oamenii 
obisnuiti. 


Relatiile interpersonale 


Oamenii aflați în procesul actualizării sinelui au relaţii in- 
terpersonale mai profunde și mai consistente decât oricare alți 
adulți (deși nu neapărat mai profunde decât ale copiilor). Ei 
sunt capabili de mai multă contopire, mai multă iubire, iden- 
tificare mai puternică, ștergere mai pronunţată a granițelor 

eului decat ar considera posibil alti oameni. Aceste relatii au 
însă anumite caracteristici speciale. În primul rând, am ob- 
servat că ceilalți participanţi la aceste relații sunt adesea mai 
sănătoși și mai aproape de actualizarea sinelui decât media, 
deseori mult mai aproape. Aici acționează o selectivitate pu- 
ternică, dat fiind numărul mic de astfel de oameni în popu- 
latia generală. 

O consecinţă a acestui fenomen și a anumitor altora este 
faptul că oamenii aflați pe calea actualizării sinelui au aceste 
legături deosebit de profunde cu destul de puțini indivizi. Cer- 
cul lor de prieteni este mic. Cei pe care-i iubesc profund sunt 
putin numeroși. Lucrurile stau astfel în parte datorită faptu- 
lui că a fi foarte apropiat de cineva în acest stil al actualizării 
sinelui pare să ceară foarte mult timp. Devotamentul nu e o 
chestiune de câteva clipe. Un subiect s-a exprimat astfel: 
„N-am timp pentru multi prieteni. Nimeni nu are — dacă e 
vorba de prieteni adevărați.“ Acest devotament exclusivist poa- 
te să coexiste și chiar coexistă cu o căldură umană, bunăvoin- 
ta, afecțiune și prietenie (cu precizarea de mai sus) larg răs- 
pândite. Acești oameni tind să fie buni sau cel putin răbdători 
cu aproape oricine. Simt o iubire deosebit de duioasă față de 
copii, iar cei mici îi emotioneaza foarte ușor. Într-un sens foar- 
te real, chiar dacă special, ei iubesc sau mai degrabă simt com- 
pasiune pentru întreaga omenire. 

Această iubire nu presupune lipsa discriminării. Adevărul 
este că acești oameni pot să vorbească și chiar vorbesc realist 
si aspru despre cei care merită asta și mai ales despre cei ipo- 
criti, pretentiosi, aroganti sau plini de sine. Dar relaţiile fata 
în fata, chiar si cu astfel de oameni, nu vădesc întotdeauna 
semne de evaluare negativă realistă. O declaraţie explicativă 
in această privinţă a fost aproximativ următoarea: „În defini- 
tiv, despre majoritatea oamenilor se poate spune că nu e mare 
lucru de capul lor, dar ar fi putut să fie. Fac tot felul de greșeli 
prostești și ajung să fie nefericiti, fără să aibă habar cum au 
ajuns în situaţia asta dacă au avut intenţii bune. De obicei, cei 
care nu se poartă bine plătesc pentru asta prin nefericirea lor 
profundă. Ar trebui compatimiti, nu atacați.“ 

Poate cea mai scurtă descriere posibilă ar fi aceea că reac- 
tiile ostile ale acestor oameni fata de alţii sunt (1) meritate și 
(2) spre binele persoanei atacate sau al altcuiva. Cu alte cuvin- 
te, cum spunea și Fromm, ostilitatea nu își are originea în ca- 
racterul lor, ci este reactivă sau situationala. 

Toţi subiecții despre care am date prezintă o altă trăsătură 
comună ce merită menţionată aici, anume faptul că atrag cel 
puţin unii admiratori și prieteni sau chiar discipoli sau credin- 
ciosi. Relația dintre individ și suita sa de admiratori tinde sa 
fie relativ unilaterală. Admiratorii tind să ceară mai mult de- 
cât este dispus să ofere individul. În plus, actele de devoțiune 
pot fi stanjenitoare, supărătoare și chiar dezgustătoare pentru 
persoana aflată pe calea actualizării sinelui, din moment ce ele 
depășesc adesea graniţele obișnuite. De cele mai multe ori, su- 
biectul nostru va fi amabil și agreabil când va fi obligat să se 
confrunte cu astfel de relaţii, da, de obicei, va încerca să le evi- 
te cu cât mai multă grație posibil. 


Etica 


La nici unul dintre subiecții mei nu am constatat o nesigu- 
ranta cronică privind diferența dintre bine și rău, manifestată 
în viata lor. Indiferent dacă puteau sau nu să pună problema 
în cuvinte, în viata lor cotidiană se vădea rareori haosul, con- 
fuzia, inconsecventa sau conflictul atât de frecvent întâlnite în 
abordările etice ale omului obișnuit. Am putea să formulăm 
și astfel situaţia: acești indivizi au un simţ etic puternic, stan- 
darde morale clare, fac bine, și nu rău. Nu mai este nevoie să 
spunem că deseori, concepţia lor despre bine și rău nu e cea 
convențională. 

Un alt mod de a exprima această trăsătură pe care încerc 
s-o descriu a fost propus de doctorul David Levy, care a ară- 
tat că acum câteva secole, despre toți acești oameni s-ar fi spus 
că umblă pe calea lui Dumnezeu sau sunt oamenii lui Dum- 
nezeu. Câţiva dintre ei își afirmă credinţa într-un Dumnezeu, 
dar îl descriu mai degrabă ca pe un concept metafizic decât ca 

pe o entitate. Daca religia este definită numai in termeni so- 
cio-comportamentali, toți acești oameni sunt religioși, inclu- 
siv ateii. Dar dacă folosim mai conservator termenul religie 
pentru a sublinia elementul supranatural și ortodoxia institu- 
tionala (aceasta fiind și conotatia obișnuită a cuvântului), lu- 
crurile vor sta cu totul altfel, căci puțini dintre acești oameni 
vor mai putea fi numiți religioși. 


Mijloace și scopuri 


Cei aflați în procesul de actualizare a sinelui se comportă 
în majoritatea timpului ca și cum, pentru ei, mijloacele și sco- 
purile se delimitează clar unele de altele. În general, sunt 
orientati către scopuri si nu către mijloace, iar mijloacele sunt 
categoric subordonate scopurilor. Însă această afirmaţie este 
suprasimplificată. Subiectii noștri complică situația, privind 
deseori drept scopuri în sine multe experienţe și activități care 
sunt, pentru alti oameni, simple mijloace. Ei sunt mai înclinați 
să aprecieze acțiunea în sine, de dragul acțiunii și într-un mod 
absolut; deseori se bucură la fel de tare de drumul în sine ca 
și de sosirea la destinație. Uneori pot face din cea mai banală 
și mai obișnuită activitate un joc, dans ori scenariu de care să 
se bucure. Wertheimer a observat că majoritatea copiilor sunt 
atât de creativi, încât pot transforma rutina cea mai banală și 
experiențele cele mai mecanice (de exemplu, într-unul din ex- 
perimentele sale, transportarea unor cărţi de la un raft la al- 
tul) într-un joc structurat și amuzant, îndeplinind sarcina con- 
form unui anumit sistem sau într-un anumit ritm. 


Limorul 


O descoperire timpurie care nici nu a fost greu de făcut, 
pentru că le era comună tuturor subiecților mei, a fost că 
aveau un simţ al umorului ieșit din comun. Ei nu se amuză 
de lucrurile considerate amuzante de omul obișnuit. De pil- 

dă, nu râd la glumele răutăcioase (menite să amuze rănind 
pe cineva), la cele de „superioritate“ (atunci când se râde de 
inferioritatea cuiva) și nici la cele de revoltă împotriva auto- 
ritatii (umorul deloc amuzant, de tip oedipian, indecent). 
Ceea ce ei consideră umor este mai aproape de filosofie de- 
cât de orice altceva. Am putea să-l numim și umor realist, în- 
trucât constă în bună măsură în a face haz pe seama oameni- 
lor în general când se poartă prostește, își uită locul în univers 
sau vor să pară mari când, de fapt, sunt mici. El poate lua for- 
ma autoironiei, dar fără a ajunge la masochism sau la clovne- 
rie. Umorul lui Lincoln ne poate oferi un exemplu elocvent. 
Probabil că Lincoln nu a făcut niciodată o glumă care să ră- 
nească pe cineva; e posibil, totodată, ca multe sau chiar ma- 
joritatea glumelor sale să fi avut și altceva de spus, un alt rol 
dincolo de simpla declanșare a râsului. Ele păreau deseori să 
fie educative într-o formă mai agreabilă, la fel ca fabulele sau 
parabolele. 

La o simplă analiză cantitativă, s-ar putea spune că subiec- 
tii noștri sunt amuzanti mai rar decât media populației. Jocu- 
rile de cuvinte, glumele, remarcile istete, replicile vesele și in- 
spirate, persiflarea obișnuită sunt întâlnite la ei mult mai rar 
decât umorul meditativ, filosofic, care trezește de obicei zâm- 
betul și nu râsul, care face parte intrinsec din situaţie în loc 
să-i fie adăugat, spontan și nu premeditat și de cele mai mul- 
te ori irepetabil. Nu ar trebui să ne surprindă că oamenii de 
rând, obișnuiți cu cărțile de glume și râsetele în hohote, îi vor 
considera pe subiecții noștri mai degrabă sobri și serioși. 

Un astfel de umor se poate inspira de pretutindeni; situa- 
tia umană, mândria, seriozitatea, activismul, ambiția, agitația, 
straduinta, planificarea pot fi toate văzute drept amuzante, 
pline de umor, chiar caraghioase. Am înţeles odată această ati- 
tudine într-o cameră plină de „artă kinetica”, ce mi s-a părut 
cea mai amuzantă parodie a vieţii omenești, cu zgomotul, miş- 
carea, agitația, graba și zorul care nu duc nicăieri. Această ati- 
tudine se răsfrânge și asupra activității profesionale, care este 
într-un sens joacă și care, deși luată în serios, este cumva lua- 
tă și în ușor. 

Creativitatea 


Aceasta este o caracteristică universală a tuturor oameni- 
lor pe care i-am studiat și i-am observat (vezi capitolul 13, 
„Creativitatea oamenilor aflați în procesul de actualizare a si- 
nelui“). Nu există nici o excepţie. Fiecare dovedește într-un 
fel sau altul un tip special de creativitate, inventivitate sau 
originalitate care are anumite caracteristici proprii. Acestea 
vor deveni mai clare în lumina celor discutate mai departe în 
acest capitol. Mai întâi, este diferit de creativitatea bazată pe 
un talent special, tip Mozart. Am putea foarte bine să accep- 
tăm faptul că așa-numitele genii au anumite capacități pe care 
noi nu le înțelegem. Tot ce putem spune despre acești oameni 
este că par a fi înzestrați în mod special cu o hotărâre și o 
energie care s-ar putea să nu aibă mare legătură cu restul per- 
sonalitatii lor și cu care se pare că s-au născut. Nu acest fel de 
talent ne interesează aici, din moment ce nu se bazează pe să- 
nătatea psihică sau pe satisfacerea primară. Creativitatea 
omului aflat pe calea actualizării sinelui pare mai degrabă în- 
rudită cu cea naivă și universală a copilului care nu a fost răs- 
fatat. Pare a fi o caracteristică fundamentală a naturii uma- 
ne — o potentialitate cu care se nasc toți oamenii. Majoritatea 
o pierd pe parcursul procesului de enculturare, dar unii indi- 
vizi, puţini la număr, par fie să-și păstreze acest mod direct, 
proaspăt și naiv de a privi viata, fie, dacă l-au pierdut, ca ma- 
joritatea celorlalţi, reușesc să-l recupereze ulterior în viaţă. 
Santayana l-a numit „a doua inocenta”, o denumire foarte 
potrivită. 

Această creativitate apare la unii dintre subiecţii noștri nu 
în formele obișnuite — a scrie cărți, a compune muzică, a pro- 
duce obiecte de artă —, ci se poate manifesta într-o modalita- 
te cu mult mai umilă. E ca și cum acest tip de creativitate, fi- 
ind o expresie a personalității sănătoase, se proiectează asupra 
lumii sau atinge orice activitate în care se angajează persoana. 
În acest sens, pot exista pantofari, tâmplari sau funcţionari 
creativi. Orice lucru poate fi întreprins cu o anumită atitudi- 
ne, un anumit spirit care izvorăște din natura caracterului ce- 

lui care îndeplinește activitatea respectivă. Unii pot chiar să 
vadă creativ, asemeni copiilor. 

Evidentiem aici această însușire de dragul discuţiei, ca și 
cum ar fi separată de caracteristicile care o preced și de cele 
care îi urmează, dar lucrurile nu stau astfel. Poate că atunci 
când vorbim despre creativitate, descriem pur și simplu din- 
tr-un alt punct de vedere, anume cel al consecinţelor, ceea ce 
am descris mai sus drept mai mare prospețime, pătrundere și 
eficiență a percepției. Acești oameni par să vadă ceea ce e ade- 
vărat și real cu mai multă ușurință. De aceea le par creativi ce- 
lorlalfi oameni, mai limitați. | 

În plus, așa cum am văzut, acești indivizi sunt mai puţin 
inhibati, reținuți, limitați de granite, cu alte cuvinte, mai pu- 
tin enculturati. Într-o formulare pozitivă, acești oameni sunt 
mai spontani, mai firești, mai umani. Și acest lucru are drept 
consecință, printre altele, ceea ce altora le va părea creativita- 
te. Dacă presupunem, așa cum ne permite studierea copiilor, 
că toți oamenii au fost cândva spontani și poate că în adân- 
cul lor încă mai sunt, dar că au pe lângă spontaneitatea pro- 
funda un strat superficial, dar puternic, de inhibitii, atunci 
aceasta spontaneitate trebuie tinuta sub control, ca sa nu iasa 
la suprafață prea des. Dacă nu ar exista aceste forte care s-o 
sugrume, ne-am putea aștepta ca toți oamenii să manifeste 
acest tip special de creativitate (Anderson, 1959; Maslow, 
1958). 


Rezistenţa la enculturare 


Indivizii aflați pe calea actualizării sinelui nu sunt bine 
adaptati (în sensul acceptării și identificării cu cultura din care 
fac parte). Ei se „împacă“ în diferite moduri cu această cultu- 
ră, dar despre toți se poate spune că, într-un sens profund și 
semnificativ, rezistă la enculturare și-și păstrează o detașare 
lăuntrică față de cultura în care trăiesc. Întrucât literatura de- 
spre cultură și personalitate ne spune prea puţine despre re- 
zistenta la modelarea culturală și, întrucât, așa cum a arătat 

Riesman (1950) cu claritate, puținele excepții salvatoare sunt 
foarte importante pentru societatea americana, chiar si datele 
modeste obtinute de noi au importanta lor. 

În ansamblu, relaţia acestor oameni sănătoși cu cultura lor 
mult mai putin sănătoasă este una complexă; din ea se pot ex- 
trage cel putin componentele de mai jos: 


1. Toți acești oameni se încadrează în limitele conventio- 
nalismului aparent în ceea ce privește îmbrăcămintea, 
limbajul, alimentele, modurile de a face anumite lu- 
cruri, specifice culturii noastre. Și totuși, nu sunt cu 
adevărat conventionali, în nici un caz în pas cu moda 
sau șic. Atitudinea interioară exprimată de ei spune 
că în mod normal nu are mare importanţă ce obiceiuri 
sunt urmate, că un set de reguli de circulaţie este la 
fel de bun ca oricare altul, că deși aceste lucruri fac 
viața mai ușoară, la drept vorbind nu sunt suficient 
de însemnate încât să se facă prea mult caz de ele. Aici 
întâlnim iarăși tendinţa acestor oameni de a accepta 
majoritatea stărilor de fapt pe care le consideră lipsi- 
te de importanţă, de neschimbat sau în afara sferei 
preocupărilor lor principale. Din moment ce alegerea 
pantofilor, a tunsorii, a regulilor de politețe sau a ma- 
nierelor de a se purta la o petrecere nu se numără 
printre preocupările importante ale nici unuia dintre 
indivizii studiati, singura reacție pe care le-o vor trezi 
va fi ridicatul din umeri. Aceste chestiuni nu tin de 
morală. Dar, din moment ce acceptarea tolerantă a 
unor cutume inofensive nu înseamnă aprobarea căl- 
duroasă sau identificarea cu ele, conventionalismul 
acestor oameni tinde să fie ocazional și formal, cu 
compromisuri în favoarea exprimării fatise, sincerită- 
ţii, conservării energiei și asa mai departe. Totusi, 
când respectarea convențiilor devine prea enervanta 
sau prea solicitantă, aparentul conventionalism își 
dezvăluie superficialitatea și este abandonat ca o hai- 
nă veche. 

Despre nici unul dintre acești oameni nu se poate spu- 
ne că ar fi revoltat împotriva autorităţii în sensul ado- 
lescentin. Ei nu manifestă câtuși de puţin nerăbdare ac- 
tivă sau o nemulțumire susținută, cronică, pe termen 
lung fata de cultură sau preocuparea de a o schimba ra- 
pid, deși au deseori accese de indignare împotriva ne- 
dreptatilor de tot felul. Unul dintre subiecţi, care fuse- 
se un rebel adevărat în prima tinerețe, un organizator 
de sindicat în vremea când această ocupaţie era foarte 
periculoasă, a sfârșit prin a renunţa, din dezgust și lip- 
să de speranţă. Resemnându-se cu încetineala schimbă- 
rilor sociale (în contextul acestei culturi și perioade), s-a 
îndreptat în cele din urmă către educaţia tinerilor. Toţi 
ceilalți dovedesc ceea ce s-ar putea numi o preocupare 
calmă, pe termen lung fata de îmbunătățirea culturii, 
care pare să implice după părerea mea acceptarea rit- 
mului lent în care se petrec schimbările, precum și a ca- 
racterului dezirabil și necesar incontestabil ale unor ast- 
fel de schimbări. Asta nu înseamnă în nici un caz 
pasivitate. Când schimbările rapide sunt posibile sau 
când e nevoie de curaj și hotărâre, ele pot fi găsite la 
acești oameni. Deși nu sunt un grup radical în sensul 
obișnuit, eu cred că ar putea fi cu ușurință. În primul 
rând, grupul este în esenţă intelectual (să nu uităm cine 
i-a selectat), majoritatea membrilor având deja o misiu- 
ne și simțind că fac ceva cu adevărat important, menit 
să contribuie la o lume mai bună. În al doilea rând, e un 
grup realist, care nu se arată dispus să facă sacrificii 
mari, dar inutile. Într-o situație mai drastică e foarte 
probabil să fie dispuși să renunţe la activitatea lor în 
favoarea activismului social radical (de exemplu, mis- 
cările subterane antinaziste din Germania sau Franța). 
Impresia mea este că ei nu sunt împotriva luptei, ci 
doar împotriva luptei ineficiente. Un alt element care 
a apărut frecvent în discuţie a fost dorința de a se bu- 
cura de viata și a se simți bine. Acest lucru le pare tu- 
turor, cu o singură excepţie, incompatibil cu rebeliunea 

permanentă și acerbă. Mai mult, li se pare un sacrificiu 
prea mare pentru rezultatele minore la care se pot aș- 
tepta. Cei mai multi au avut episoadele lor de luptă, 
nerăbdare și impulsivitate în tinerețe, și majoritatea au 
învăţat că optimismul lor în privința schimbărilor ra- 
pide este nejustificat. Cu toții s-au domolit și au ajuns 
la un efort constant, calm, optimist și permisiv de a îm- 
bunătăţi cultura din care fac parte, de obicei dinăun- 
tru, în loc să o respingă întru totul și să lupte împotri- 
va ei din afară. 

Sentimentul detașării de cultură nu este neapărat con- 
știent, dar el este evident la aproape toți membrii gru- 
pului, mai ales în discuțiile despre cultura americană ca 
întreg, în comparație cu alte culturi, și în faptul că par 
deseori capabili să se plaseze undeva în afara ei, ca și 
cum nu i-ar aparține întru totul. Amestecul de afectiu- 
ne, sau acceptare și ostilitate, sau atitudine critică, în 
proporții variate, indică faptul că ei iau din cultura ame- 
ricană ceea ce consideră bun și resping ceea ce conside- 
ră rău. Cu alte cuvinte, o cântăresc, o evaluează, o gus- 
tă și apoi iau propriile decizii. Acest lucru este cu totul 
diferit de abandonul pasiv în fața modelării culturale 
manifestat spre exemplu de subiecții etnocentrici ai nu- 
meroaselor studii asupra personalității dictatoriale. Este, 
de asemenea, diferit de totala respingere a unei culturi 
care este în definitiv relativ bună, în comparaţie cu alte 
culturi care chiar există și nu cu paradisurile perfecte 
imaginare (sau, cum scria pe o insignă, „Nirvana 
Acum!”). Detasarea de cultură se reflectă probabil și în 
detașarea de oameni a subiecților noștri aflați în proce- 
sul de actualizare a sinelui și în dorinţa lor de solitudi- 
ne, descrisă mai sus, ca și în nevoia lor de familiar și cu- 
noscut mai redusă decât cea medie. 

Din acest motiv, ca și din altele, ei pot fi numiţi auto- 
nomi, adică sunt conduși de legile propriului lor ca- 
racter și nu de cele ale societății. În acest sens ei nu 
sunt doar simpli americani, ci și, într-o măsură mai 

mare decât alții, membri ai speciei umane în general. 
Afirmația că sunt mai presus sau dincolo de cultura 
americană ar induce în eroare dacă am lua-o în sensul 
strict, căci în definitiv ei vorbesc engleza americană, 
se poartă ca americanii, au caracter american și așa 
mai departe. Și totuși, dacă-i comparăm cu oamenii ex- 
cesiv de socializati, cu cei robotizati, cu cei etnocen- 
trici, simțim tentatia irezistibilă de a lansa ipoteza că 
acest grup nu este pur și simplu un subgrup cultural 
între multe altele, ci unul mai puţin enculturat, mai 
putin uniformizat, mai putin modelat. Aceasta presu- 
pune gradare și plasarea pe un continuum care merge 
de la relativa acceptare a culturii până la relativa de- 
tașare de ea. Dacă această ipoteză se dovedește viabi- 
la, din ea se poate desprinde cel putin încă una: aceea 
că indivizii din culturi diferite care sunt mai detasati 
de cultura proprie ar trebui nu numai să aibă un ca- 
racter national mai putin pregnant, ci și să semene mai 
bine între ei în anumite privințe decât cu membrii mai 
putin evoluati ai societății lor. 


În rezumat, la întrebarea mereu actuală: „Este posibil să 
se dezvolte oameni buni sau sănătoși într-o cultură imper- 
fecta?” s-a răspuns prin observaţia că este posibil ca in cultu- 
ra americană să se dezvolte indivizi relativ sănătoși. Aceștia 
reușesc să-și croiască drumul printr-o combinaţie complexă 
de autonomie interioară și acceptare exterioară care, firește, 
va fi posibilă doar atâta vreme cât cultura rămâne tolerantă 
fata de acest fel de respingere detașată a identificării cultu- 
rale depline. 

Bineînţeles că aceasta nu reprezintă sănătatea ideală. So- 
cietatea noastră imperfectă impune evident subiecților noștri 
anumite inhibitii si limite. În măsura în care trebuie să-și păs- 
treze micile secrete, spontaneitatea lor este redusă și unele 
dintre potentialele lor rămân neactualizate. Și din moment 
ce numai putin oameni pot atinge sănătatea în cultura noas- 
tră (sau poate în orice cultură), cei care o ating sunt izolați 

de cei asemeni lor si, prin urmare, sunt mai putin spontani 
si actualizați-sl 


Imperfectiunile 


Greșeala comună pe care o comit romancierii, poeţii și 
eseiștii în privința oamenilor buni este că îi fac atât de buni, 
încât devin caricaturi, așa că nimeni nu și-ar dori să fie ca 
ei. Dorintele personale de perfecțiune și vinovăția și rușinea 
fata de defectele proprii sunt proiectate asupra diferitelor ti- 
puri de indivizi de la care oamenii obișnuiți cer mult mai 
mult decât oferă ei înșiși. Astfel, preoții și profesorii trec 
uneori drept oameni lipsiți de veselie, fără dorințe pămân- 
tești și fără slăbiciuni. Eu cred că majoritatea romancierilor 
care au încercat să portretizeze oameni buni (sănătoși) au fă- 
cut tocmai asta, i-au transformat în marionete, păpuși îm- 
păiate sau proiecții ireale ale unor idealuri ireale, în loc de 
indivizii robuști, inimoși și cu dorințe omenești, care sunt 
în realitate. Subiectii noștri dovedesc multe dintre defectele 
omenești de mai mică amploare. Au și ei obiceiuri cara- 
ghioase, inutile sau nechibzuite. Pot fi plicticoși, incapata- 
nati, enervanti. Nu sunt în nici un caz lipsiţi de vanitate su- 
perficială, mândrie, subiectivism față de propriile realizări, 
fata de familia, prietenii, copiii proprii. Răbufnirile de mâ- 
nie nu sunt rare. 

Uneori, subiecții noștri sunt capabili de o lipsă de milă ex- 
traordinară și total neașteptată. Nu trebuie să uităm că sunt 
oameni foarte puternici. Asta îi ajută să dovedească la nevo- 
ie o răceală de chirurg, aflată dincolo de puterea omului obiș- 
nuit. Cel care a aflat că o persoană în care a avut încredere a 
fost nesinceră cu el se va retrage imediat din acea relaţie, fără 
nici o suferinţă vizibilă. Femeia căsătorită cu un bărbat pe care 
nu-l iubea, când a decis să divorțeze, a făcut-o cu asemenea 


31 Îi sunt îndatorat doctorului Tamara Dembo pentru ajutorul oferit în 
elucidarea acestei probleme. | 

hotărâre, încât a părut aproape cruzime. Unii dintre ei se re- 
fac atât de repede după moartea cuiva drag, că par lipsiţi de 
inimă. 

Mai putem menţiona încă un exemplu care izvorăște în 
principal din implicarea intensă a subiecților noștri într-o lume 
impersonală. În absorbirea lor, în interesul lor fascinat, în con- 
centrarea lor intensă asupra unui fenomen sau a unei proble- 
me, pot deveni distrati sau lipsiți de umor și-și pot uita poli- 
tetea socială obișnuită. În astfel de circumstanţe, tind să se 
vădească mai pregnant ca fiind în esenţă neinteresati de pala- 
vrăgeală, conversaţie spumoasă, petreceri și așa mai departe; 
pot folosi limbaj sau comportamente care pot fi foarte supă- 
rătoare, șocante, insultătoare sau dureroase pentru alții. De- 
spre alte consecinţe indezirabile (cel puţin din punctul de ve- 
dere al celorlalţi) ale detașării am vorbit mai sus. 

Chiar și bunătatea acestor oameni îi poate face să greșeas- 
că, de pildă să se căsătorească din milă, să se apropie prea tare 
de nevrotici, oameni plicticoși sau nefericiti și apoi s-o regre- 
te, să le permită ticăloșilor să-i exploateze o vreme sau să ofe- 
re mai multe decât ar trebui, astfel încât să încurajeze uneori 
paraziți si psihopati. 

În sfârșit, am arătat deja că acești oameni nu sunt cu to- 
tul lipsiți de sentimente de vinovăție, anxietate, tristeţe, au- 
toreproșuri, conflict și luptă interioară. Faptul că acestea nu 
provin din surse nevrotice contează prea putin pentru ma- 
joritatea oamenilor din ziua de azi (chiar și pentru majori- 
tatea psihologilor), care înclină să-i creadă nesănătoși din 
acest motiv. 

Cred că ceea ce am învățat de aici ar trebui să învăţăm cu 
toții. Nu există ființe omenești perfecte! Există oameni buni, foar- 
te buni, de fapt minunati. Există creatori, vizionari, înţelepţi, 
sfinți, revoluționari și inovatori. Acest lucru ne poate da cate- 
goric speranţă în viitorul speciei, chiar dacă astfel de oameni 
sunt neobișnuiți și nu se găsesc cu duzina. Și totuși, aceiași oa- 
meni pot fi uneori plicticoși, enervanti, iritabili, egoiști, furioși 
sau deprimati. Pentru a evita deziluzia în privinţa naturii 
umane, trebuie să renunțăm mai întâi la iluziile legate de ea. 

Valorile 


Oamenii aflaţi in procesul actualizării sinelui beneficiază 
automat de o bază solidă pentru un sistem de valori datorită 
acceptării filosofice a naturii sinelui, a naturii umane, a unei 
bune părți din viata socială, a naturii și a realității fizice. Aceste 
valori de acceptare reprezintă un mare procent din totalul ju- 
decatilor de valoare individuale pe care le fac în viata de zi cu 
zi. Lucrurile cu care sunt sau nu de acord, cărora le sunt lo- 
iali, cărora li se opun sau pe care le susţin, ce le place sau le 
displace pot fi înțelese adesea drept derivate de suprafaţă ale 
acestei trăsături fundamentale a acceptării. 

Această bază este furnizată automat (și universal) tutu- 
ror celor aflați în procesul de actualizare a sinelui de către 
dinamica lor interioară (astfel că cel puţin în acest sens, na- 
tura umană poate fi considerată universală și aculturală); 
în plus, aceeași dinamică furnizează si alti factori determi- 
nanti. Printre aceștia se află (1) relația lor deosebit de con- 
fortabilă cu realitatea, (2) sentimentele de înrudire cu toţi 
oamenii, (3) starea lor de satisfacere consistentă, din care 
decurg, ca epifenomene, diferite consecinţe ale surplusului, 
bogăției, abundenței, (4) raportarea lor discriminatoare ca- 
racteristică la mijloace și scopuri, și așa mai departe (vezi 
mai sus). 

O consecinţă esențială a acestei atitudini față de lume — ca 
și o validare a ei — este faptul că lupta și conflictul, ambiva- 
lenta și nesiguranța în privinţa alegerilor, slăbesc sau dispar 
în multe sectoare ale vieţii. Se pare că mare parte din așa-nu- 
mita moralitate este un epifenomen al neacceptării sau nemul- 
tumirii. Multe probleme devin gratuite și dispar în contextul 
acceptării păgâne. Nu este vorba atât de faptul că problema 
ar fi rezolvată, ci de faptul că se vede clar că ea nu era câtuși 
de puţin intrinsecă, ci una creată de o persoană bolnavă — de 
pildă jocul de cărți, dansul, purtatul rochiilor scurte, expune- 
rea capului (în unele biserici) sau neexpunerea capului (în al- 
tele), băutul vinului, mâncatul unor anumite feluri de carne și 
nu al altora sau mâncatul lor numai în anumite zile. Nu nu- 

mai astfel de lucruri mărunte își pierd brusc importanţa; pro- 
cesul continuă la un nivel mai important, cum ar fi relaţiile 
dintre sexe, atitudinile legate de structura corpului si functi- 
ile sale si chiar fata de moarte. 

Urmărirea acestei descoperiri la niveluri mai profunde 
m-a făcut să cred că mare parte din ceea ce trece drept mo- 
rală, etică și valori pot fi simple efecte secundare ale psiho- 
patologiei larg răspândite a omului obișnuit. Multe conflic- 
te, frustrări și ameninţări (ce impun genul de alegere prin 
care se exprimă valoarea) dispar sau se rezolvă automat în 
cazul oamenilor aflați pe calea actualizării sinelui, la fel cum 
o fac, să spunem, conflictele legate de dans. Pentru ei, bata- 
lia aparent ireconciliabilă dintre sexe nu e câtuși de puţin 
conflict, ci o colaborare încântătoare. Interesele contradicto- 
rii ale adulților și copiilor se dovedesc a nu fi, la drept vor- 
bind, antagonice. Același lucru ca în cazul diferențelor de sex 
și vârstă se întâmplă în cazul diferenţelor naturale, al celor 
de clasă și castă, al celor politice, de rol, religioase și așa mai 
departe. După cum știm, acestea sunt terenuri fertile pentru 
anxietate, frică, ostilitate, agresivitate, defensivitate și gelo- 
zie. Dar începe să pară că nu este necesar să fie, căci reacția su- 
biectilor nostri fata de diferente este mult mai rar de acest tip 
indezirabil. Ei tind mai degraba sa se bucure de aceste dife- 
rente decât să se teamă de ele. 

Dacă luăm relaţia profesor-elev drept paradigmă, subiec- 
tii noștri profesori s-au comportat într-o manieră deloc nevro- 
tică, interpretând întreaga situație într-un alt mod, de exem- 
plu ca pe o plăcută colaborare și nu o ciocnire de voințe, 
autoritate, demnitate și așa mai departe; înlocuind demnita- 
tea artificială — care este ameninţată cu ușurință și în mod ine- 
vitabil — cu simplitatea naturală, care nu este ameninţată cu 
ușurință; renunțând la încercarea de a fi omniscient și omni- 
potent; abandonând atitudinea dictatorială, amenințătoare 
pentru elevi; refuzând să-i privească pe elevi drept adversari, 
între ei și față de profesor; refuzând să-și asume stereotipul 
profesorului și insistând să rămână la fel de uman, la modul 
realist, precum un instalator sau un tâmplar; toate acestea cre- 

ează în clasă o atmosferă din care suspiciunea, precautia ex- 
cesivă, defensivitatea, ostilitatea și anxietatea tind să dispară. 
Aceleași reacții la ameninţare tind să dispară și din căsnicii, 
familii și din alte relații interpersonale atunci când ameninta- 
rea scade. 

Principiile și valorile persoanei disperate și ale celei sănă- 
toase psihic trebuie să difere cel puţin în anumite privinţe. Per- 
ceptiile (interpretările) lor asupra lumii reale, sociale si psihi- 
ce personale sunt profund diferite, organizarea și economia 
acesteia din urmă fiind parţial responsabilă pentru sistemul 
de valori al fiecăruia. Pentru oamenii privaţi de satisfacerea 
trebuintelor primare, lumea este un loc periculos, o junglă, un 
teritoriu inamic populat de (1) cei pe care îi pot domina și (2) 
cei de care pot fi dominați. Sistemele lor de valori se bazează 
pe necesitate, ca în cazul oricăror locuitori ai junglei, domina- 
te și organizate de trebuintele primare, în special cele fiziolo- 
gice si de siguranță. Oamenii cu trebuintele primare satisfă- 
cute constituie un caz cu totul diferit. Datorită abundenței, ei 
își pot permite să considere aceste trebuinte și satisfacerea lor 
ca de la sine înţelese si se pot dedica gratificării trebuintelor 
superioare. Cu alte cuvinte, sistemele de valori sunt diferite, 
de fapt trebuie să fie diferite. 

Vârful sistemului de valori al persoanei cu sinele actuali- 

zat este întru totul unic și exprimă structura idiosincrasică a 
caracterului. Acest lucru trebuie să fie adevărat prin definiţie, 
căci actualizarea sinelui este actualizarea unui sine, și fiecare 
sine este altfel decât celelalte. Există un singur Renoir, Brahms, 
Spinoza. Subiectii noștri au foarte multe în comun, așa cum 
am văzut, și totuși sunt mai individualizati, mai inconfunda- 
bil ei înșiși, mai greu de confundat cu alții decât ar putea fi 
membrii oricărui alt grup de control format din oameni obiș- 
nuiti. Cu alte cuvinte, sunt în același timp foarte asemănători 
și foarte diferiți. Sunt mai individualizati decât orice alt grup 
care a fost descris vreodată, și totuși sunt mai complet socia- 
lizati, mai identificaţi cu omenirea decât orice alt grup. Sunt 
mai aproape și de specia căreia îi aparțin, și de propria indivi- 
dualitate unică. 


$ 
Me. 
arial 
3 abi 

Rezolvarea dihotomiilor 


Ajunși aici, ne putem permite în sfârșit să generalizăm și 
să subliniem o foarte importantă concluzie teoretică ce poate 
fi desprinsă din studierea oamenilor aflați în procesul actua- 
lizării sinelui. În anumite puncte ale acestui capitol — ca și în 
altele — s-a ajuns la concluzia că ceea ce s-a considerat în tre- 
cut a fi polaritati, opoziții sau dihotomii sunt astfel numai la 
oamenii mai putin sănătoși. În cazul celor sănătoși, aceste dife- 
rente sunt rezolvate, polaritatea dispare si multe opoziții con- 
siderate intrinseci fuzionează și se contopesc, devenind uni- 
tati. Vezi, de asemenea, Chenault (1969). 

De exemplu, s-a observat că opozitiile vechi de când lumea 
dintre inimă și minte, rațiune și instinct sau cognitie și voință 
au dispărut la oamenii sănătoși, devenind sinergice și nu an- 
tagonice, fără conflict între ele, întrucât spuneau același lucru 
și duceau către aceeași concluzie. Într-un cuvânt, la acești oa- 
meni dorinţele sunt în deplin acord cu rațiunea. Îndemnul 
sfântului Augustin „lubește-l pe Dumnezeu si fă ce vrei“ poa- 
te fi cu ușurință tradus ca „Fii sănătos și apoi poți să ai incre- 
dere în impulsurile tale“. 

Dihotomia dintre egoism și altruism dispare complet la oa- 
menii sănătoși, pentru că în principiu fiecare act este deopotri- 
vă egoist și altruist. Subiectii noștri sunt în același timp foarte 
spiritualizati și foarte păgâni și senzuali, chiar până în punc- 
tul în care sexualitatea devine o cale către spiritual și „religios“. 
Datoria nu poate fi pusă în contrast cu plăcerea sau jocul cu 
munca atunci când datoria este plăcere, când munca este joc, 
iar oamenii care își fac datoria și sunt virtuoși caută deopotri- 
vă plăcere și fericire. Dacă oamenii cu cel mai mare grad de 
identificare socială sunt și cei mai individualiști, la ce mai fo- 
loseste polaritatea? Dacă cei mai maturi sunt si copilăroși? Si 
dacă cei mai etici și mai morali oameni sunt cei mai plini de 
pofte și mai animalici? 

La constatări asemănătoare s-a ajuns și în privinţa altor 
polaritati: bunătate-cruzime, concret-abstract, acceptare-re- 
voltă, sine-societate, adaptare-neadaptare, detașare de 

ceilalti-identificare cu ceilalti, seriozitate-umor, dionisiac-a- 
polinic, introvertit-extravertit, intensitate-detasare, seriozita- 
te-frivolitate, conventionalism-noncomformism, activ-pasiv, 
masculin-feminin, dorință carnală-iubire si Eros-Agape. La 
acești oameni, Se-ul, Eul si Supraeul sunt sinergice și colabo- 
rează; nu se războiesc între ele, iar interesele lor nu se contra- 
zic la nivel elementar, ca în cazul nevroticilor. La fel, cogniti- 
vul, pulsionalul și afectivul se combină într-o unitate organică 
și o întrepătrundere non-aristotelică. Superiorul și inferiorul 
nu se află în opoziție, ci în acord și se constată că o mie de di- 
leme filosofice serioase au mai mult de două soluţii sau, pa- 
radoxal, nici una. Dacă războiul dintre sexe se dovedește a nu 
fi câtuși de putin un război în cazul oamenilor cu adevărat 
maturi, ci numai un semn al împotmolirii și stopării evolu- 
tiei, cine ar mai dori să se declare de o parte sau de alta? Cine 
ar alege deliberat și cu bună știință patologia? Mai este nevo- 
ie să alegem între femeia bună și cea rea, ca și cum una ar ex- 
clude-o pe cealaltă, când am aflat că femeia cu adevărat să- 
nătoasă este în același timp și bună, și rea? 

În această privinţă, ca și în altele, oamenii sănătoși sunt atât 
de diferiți de cei obișnuiți, nu numai în privinţa poziţiei pe con- 
tinuum, ci și a tipului, încât dau naștere la două tipuri foarte di- 
ferite de psihologie. Devine tot mai clar că studiul specimene- 
lor infirme, blocate în evoluţie, imature și nesănătoase, poate 
duce doar la nașterea unei psihologii și filosofii infirme. Studie- 
rea oamenilor aflați în procesul actualizării sinelui trebuie să 
constituie baza unei științe universale a psihologiei. 


Ea 


Capitolul 12 


lubirea la oamenii aflaţi 
în procesul actualizării sinelui 


E uimitor cât de puţin au de spus științele empirice pe 
tema iubirii. Deosebit de stranie este tăcerea psihologilor, căci 
am putea crede că asta e obligaţia lor specială. Poate că e doar 
un exemplu în plus al păcatului savanților, care preferă să facă 
ceea ce pot face cu ușurință si nu ceea ce ar trebui, asemeni 
unui ajutor de bucătar nu tocmai inteligent pe care l-am cu- 
noscut cândva și care, într-o zi, a desfăcut toate conservele din 
hotel pentru că era foarte priceput la desfăcutul conservelor. 

Trebuie să mărturisesc că înţeleg acest lucru mai bine acum, 
că mi-am asumat eu însumi sarcina. Este un subiect extraor- 
dinar de greu de abordat, din perspectiva oricărei tradiţii. lar 
în cea științifică, dificultatea se triplează. E ca și cum ne-am 
afla în cea mai avansată poziţie pe tărâmul nimănui, într-un 
punct în care tehnicile convenționale ale științei psihologice 
clasice ne sunt prea puţin utile. 

Datoria noastră e clară în acest moment. Trebuie să intele- 
gem dragostea, trebuie să putem s-o predăm altora, s-o creăm, 
s-o prezicem; altminteri, lumea va cădea pradă suspiciunii și 
ostilității. Cercetarea, subiecţii și constatările majore au fost 
deja discutate în capitolul precedent. Întrebarea specifică ce se 
pune acum este: ce putem învăţa despre dragoste și sex de la 
acești oameni? 

Deschiderea 


Theodor Reik (1957) a definit una dintre trăsăturile iubirii 
drept absenţă a anxietatii. Acest lucru se vede deosebit de clar 
la oamenii sănătoși. Nu există îndoială în ce privește tendin- 
ta spre tot mai multă spontaneitate, abandonarea mecanisme- 
lor de apărare, a rolurilor și a eforturilor și straduintei în rela- 
tie. Pe măsură ce aceasta avansează, există tot mai multă 
intimitate, sinceritate și exprimare de sine, care, ajunse la apo- 
geu, sunt o raritate. Oamenii aceștia afirmă că, în prezenţa per- 
soanei iubite, pot fi ei înșiși, naturali: „Pot să mă arăt asa cum 
sunt“. Această sinceritate include a-i permite partenerului să 
te vadă cu tot cu greșelile, slăbiciunile și defectele fizice și psi- 
hice pe care le ai. 

Una dintre cele mai profunde satisfacţii care vin din rela- 
tia sănătoasă de iubire, asa cum afirmă subiecții mei, este fap- 
tul că o astfel de relație permite cea mai mare spontaneitate și 
naturalete, abandonarea tuturor mecanismelor defensive și de 
protecție împotriva amenințărilor. Într-o astfel de relație, nu 
este necesar să fii în gardă, să ascunzi, să încerci să impresio- 
nezi, să te simţi încordată, să-ți supraveghezi spusele și fapte- 
le, să reprimi sau să refulezi. Subiectii mei au afirmat că pot fi 
ei înșiși, fără să simtă că se cere sau se așteaptă ceva de la ei; 
pot să se simtă despuiati psihic (ca și fizic) și să se simtă în 
continuare iubiți, doriți și în siguranță. Aceste concluzii sunt 
susținute de mai marea libertate a exprimării ostilității și fu- 
riei la subiecţii noștri, ca și de nevoia lor scăzută de politețe 
convențională manifestată unul fata de celălalt. 


A iubi și a fi iubit 


Subiectii mei au fost iubiţi si au iubit, iubesc si sunt iubiți 
și în prezent. La aproape toți subiecții (deși nu chiar la toți) în 
privinţa cărora am obținut informații, acest lucru a tins să con- 
ducă la concluzia că sănătatea psihică vine mai degrabă din a 
fi iubit decât din a fi privat de iubire. Cu siguranţă că și calea 

ascetică este posibilă și că privarea are unele efecte pozitive, 
totuși gratificarea trebuintelor primare pare să fie în mult mai 
mare măsură precursorul sau temelia sănătăţii în societatea 
noastră. Acest lucru pare să fie valabil nu numai în cazul în 
care ești iubit, ci și în cel în care iubesti. 

De asemenea, este adevărat că oamenii aflați în procesul 
de actualizare a sinelui sunt iubiţi și iubesc acum. Din anumi- 
te motive, ar fi fost mai potrivit să spunem că au puterea de a 
iubi și capacitatea de a fi iubiţi. (Desi aceasta ar putea suna ca 
o repetare a propoziției precedente, de fapt nu este.) Acestea 
sunt fapte reale, observate clinic, publice și ușor de confirmat 
sau infirmat. 

Menninger (1942) face afirmaţia foarte drastică potrivit că- 
reia oamenii vor cu adevărat să se iubească unii pe ceilalţi, dar 
nu știu cum s-o facă. Acest lucru se aplică în măsură mult mai 
mică la cei sănătoși. Cel putin aceștia știu cum să iubească și o 
pot face liber, cu ușurință si naturalete, fără să se trezească im- 
plicati în conflicte, ameninţări sau inhibitii. 

Totuși, subiecții mei au folosit cuvântul iubire cu precau- 
tie si circumspectie. L-au aplicat la numai câţiva oameni, și nu 
la multi, făcând diferenţa clară dintre a iubi și a plăcea pe ci- 
neva, a fi prietenos, apropiat sau binevoitor. Pentru ei, cuvân- 
tul descria un sentiment intens, nu unul moderat sau dezin- 
teresat. 


Sexualitatea 


Putem învăţa foarte mult din natura aparte și complexă a 
sexualității la oamenii aflați pe calea actualizării sinelui. Po- 
vestea nu este în nici un caz simplă; există mai multe fire îm- 
pletite între ele. Nici nu pot susține că am multe informații, 
căci astfel de date sunt greu de obținut. În ansamblu totuși, 
atât cât am putut afla, viața lor sexuală are elemente specifice 
și poate fi descrisă în așa fel încât să se poată avansa ipoteze, 
deopotrivă pozitive sau negative, despre sex și despre natura 
iubirii. 

În primul rând putem, spune că sexul și iubirea pot fi și de 
cele mai multe ori chiar sunt perfect contopite în cazul oame- 
nilor sănătoși. Deși e absolut adevărat că aceste concepte sunt 
separabile și deși nu servește nici unui scop să fie confunda- 
te inutil între ele (Reik, 1957; Suttie, 1935), trebuie totuși să 
spunem că, în viața oamenilor sănătoși, ele au tendința de a 
se reuni. De fapt, putem spune, de asemenea, că au devenit 
tot mai putin separabile și separate în viețile subiecților cerce- 
taţi. Bărbații și femeile aflați în procesul actualizării sinelui 
tind să nu caute doar sexul ca scop în sine și să nu fie satisfă- 
cuti numai cu el atunci când apare. Nu sunt sigur dacă infor- 
matiile deținute îmi permit să spun că ar prefera să nu facă 
sex deloc dacă acesta nu este însoţit de afecţiune, dar sunt si- 
gur că am un număr considerabil de situaţii în care sexul a fost 
respins pentru că era oferit fără iubire sau afecțiune. 

La acești oameni, orgasmul este deopotrivă mai important 
și mai putin important decât la cei obișnuiți. E deseori o ex- 
perienta profundă, aproape mistică, și totuși acești oameni to- 
lerează mai ușor absenţa vieţii sexuale. Acesta nu este un pa- 
radox și nici o contradicție. Faptul derivă din teoria dinamică 
a motivatiei. A iubi la un nivel mai înalt face ca trebuintele pri- 
mare și satisfacerea sau frustrarea lor să fie mai putin impor- 
tante, mai ușor de neglijat. Dar face totodată ca gratificarea lor 
să fie savurată din toată inima. 

Sexul poate fi savurat din toată inima, dincolo de posibili- 
tatile persoanei obișnuite, chiar dacă el nu joacă un rol central 
în filosofia de viata. Este un lucru care merită savurat, un lu- 
cru care trebuie luat ca de la sine înțeles, pe care se poate con- 
strui, la fel de important ca hrana și apa și de care ne putem 
bucura la fel de mult ca de ele; dar gratificarea ar trebui luată 
ca de la sine înţeleasă. Cred că o astfel de atitudine rezolvă 
aparentul paradox al faptului că persoana aflată în procesul 
actualizării sinelui se bucură mult mai intens de sexualitate 
decât omul obișnuit și totodată o consideră mult mai putin 
importantă în cadrul său de referință general. 

Ar trebui să subliniem faptul că din această atitudine 
complexă fata de sex reiese concluzia că uneori orgasmul 

poate conduce la experiențe mistice, pe când alteori poate fi 
aproape ignorat. Cu alte cuvinte, plăcerea sexuală al oame- 
nilor aflați pe calea actualizării sinelui poate fi foarte inten- 
să sau foarte slabă. Aceasta intră în contradicţie cu imaginea 
romantică potrivit căreia iubirea este un extaz divin, o expe- 
rienta mistică, de transfigurare. Este la fel de adevărat că 
poate fi de asemenea mai degrabă o plăcere delicată, nu in- 
tensa, ceva vesel, voios și jucăuș, nu o experienţă serioasă și 
profundă, sau chiar o îndatorire neutră. Acești oameni nu 
trăiesc mereu pe cele mai înalte culmi; de obicei trăiesc la un 
nivel mediu de intensitate și se bucură de sex la modul mo- 
derat, vesel, ca de o experienţă plăcută, ludică, încântătoare, 
agreabilă și nu ca de o sondare a celor mai intense adâncimi 
ale trăirilor extatice. | 

Oamenii aflaţi în procesul de actualizare a sinelui par mult 
mai liberi decât cei obișnuiți în a recunoaște că sunt atrași se- 
xual de cineva. Impresia mea este că ei leagă ușor relaţii cu se- 
xul opus și acceptă cu degajare faptul de a fi atrași de alti oa- 
meni și, în același timp, acționează mai putin decât alţii în 
virtutea atracției. 

O altă caracteristică a atitudinilor legate de sexualitate ale 
oamenilor sănătoși este că ei nu fac o diferenţă strictă între ro- 
lurile și personalităţile celor două sexe. Cu alte cuvinte, nu 
consideră că femeia este pasivă, iar bărbatul activ, nici în dra- 
goste sau sex, nici în alte privinţe. Acești oameni sunt atât de 
siguri de masculinitatea sau feminitatea lor, încât nu-i deran- 
jează să adopte unele dintre aspectele culturale ale rolului se- 
xului opus. Merită remarcat în mod special că ei pot fi deopo- 
trivă amanți activi și pasivi, iar acest lucru se vede cel mai clar 
în actul sexual, în iubirea fizică. A săruta și a fi sărutat, a fi dea- 
supra sau dedesubt în actul sexual, a lua iniţiativa sau a primi 
iubirea, a tachina și a fi tachinat — toate aceste lucruri au fost 
constatate la ambele sexe. Declaraţiile au indicat că acești oa- 
meni se bucură de ambele atitudini în momente diferite. Ei 
consideră limitarea la o singură atitudine sexuală, cea activa 
sau cea pasivă, un neajuns. Ambele aduc plăcerile lor specifi- 
ce celor aflați în procesul de actualizare a sinelui. 

Acest fapt este in concordanţă cu teza că iubirea erotică și 
cea platonică sunt în esenţă diferite, dar ele se contopesc în ca- 
zul acestor oameni. Teza lui D'Arcy postulează două tipuri de 
iubire, care sunt în esență masculină sau feminină, pasivă sau 
activă, egoistă sau altruistă, și este adevărat că în rândul po- 
pulatiei generale ele par să se contrazică și să se afle la poli 
opuși. Lucrurile stau însă altfel la oamenii sănătoși. În cazul 
lor, antinomiile sunt rezolvate, iar individul devine deopotri- 
vă activ și pasiv, egoist și altruist, masculin și feminin, orien- 
tat către sine, dar și către celălalt. 


Transcenderea eului 


Un aspect important al unei bune relaţii de iubire constă 
în ceea ce am putea numi identificarea trebuintelor sau reuni- 
rea ierarhiilor de valori primare a celor două persoane într-o 
singură ierarhie. Rezultatul constă în aceea că unul dintre par- 
teneri percepe trebuintele celuilalt ca și cum ar fi ale sale pro- 
prii și, de fapt, își percepe propriile nevoi într-o anumită mă- 
sură ca și cum ar aparţine celuilalt. Eul fiecăruia se extinde 
pentru a cuprinde doi oameni și, într-o anumită măsură, cei 
doi oameni au devenit psihic o unitate, o singură persoană, 
un singur eu. 

În istoria teoriilor despre relațiile de iubire, ca și a celor de- 
spre altruism, patriotism, etc. s-a vorbit mult despre transcen- 
derea eului. O excelentă analiză modernă, la nivel tehnic, a 
acestei tendinţe ne este oferită de cartea lui Angyal (1965), în 
care sunt luate în discuție diverse exemple ale unei tendințe 
pe care el o numește „omonomie“ și pe care o pune în opozi- 
tie cu autonomia, independenţa, individualitatea și asa mai 
departe. Se acumulează tot mai multe dovezi clinice și istori- 
ce care indică faptul că Angyal a avut dreptate să ceară un loc 
anume în psihologia sistematică pentru aceste diferite tendin- 
te de a trece dincolo de limitele eului. Mai mult, pare foarte 
clar că nevoia de a depăși limitele eului poate fi o nevoie de 
asemănătoare cu cea de vitamine și minerale, adică dacă 

nevoia nu este satisfăcută, persoana se poate îmbolnăvi într-un 
fel sau altul. Ar trebui să mentionez că unul dintre cele mai 
satisfăcătoare și complete exemple de transcendere a eului îl 
constituie o relație de iubire sănătoasă. (Vezi și Harper, 1966; 
Maslow, 1967). 


Distracţia și veselia 


În pofida faptului că ating deseori culmile extazului, dra- 
gostea și viața sexuală a oamenilor sănătoși sunt comparate 
cu jocurile copiilor și ale catelusilor. Sunt voioase, pline de ve- 
selie si de umor. Nu presupun efort; sunt în esenţă o distrac- 
ție și o plăcere, ceea ce e cu totul altceva. 


Respectul fata de ceilalţi 


Toţi autorii serioși care au scris pe tema iubirii ideale sau 
sănătoase au subliniat afirmarea individualitatii celuilalt, in- 
teresul manifestat fata evoluția sa, respectul fundamental pen- 
tru personalitatea și individualitatea sa unică. Aceste aspecte 
sunt confirmate cu tărie de observarea oamenilor aflați pe ca- 
lea actualizării sinelui, care au într-o măsură neobișnuit de 
mare capacitatea rară de a se bucura de realizările parteneru- 
lui, în loc să se simtă amenințați. Ei își respectă într-adevăr 
partenerii într-un mod esenţial, foarte profund, cu foarte mul- 
te implicaţii. 

Respectul fata de partener îl confirmă pe acesta ca entita- 
te independentă, un individ separat, autonom. Oamenii aflaţi 
în procesul de actualizare a sinelui nu vor folosi, nu vor con- 
trola și nu vor nesocoti dorinţele celuilalt. Ei vor oferi persoa- 
nei respectate o demnitate fundamentală, inalienabilă și nu o 
vor umili în mod inutil. Acest lucru se aplică atât în relațiile 
dintre adulți, cât și în relația lor cu copiii. Spre deosebire de 
majoritatea oamenilor din cultura noastră, ei pot să arate res- 
pect unui copil. 

Un aspect amuzant al acestei relaţii dintre sexe constă în 
faptul că de cele mai multe ori este interpretată tocmai in- 
vers, drept lipsă de respect. De exemplu, știm bine că multe 
dintre așa-zisele semne de respect fata de doamne sunt de 
fapt niște rămășițe dintr-un timp în care ele nu erau deloc 
respectate, și chiar și în zilele noastre mai pot fi pentru unii 
reprezentări inconștiente ale unui dispreț adânc fata de fe- 
mei. Obiceiuri culturale de tipul: ridicarea în picioare când 
o doamnă intră în cameră, oferirea scaunului, ajutorul oferit 
la îmbrăcarea hainei, deschiderea ușii astfel încât ea să iasă 
prima, oferirea primei alegeri — toate acestea implică din 
punct de vedere istoric și dinamic ideea că femeia este slabă 
și incapabilă de a-și purta singură de grijă, căci toate aceste 
gesturi sugerează protecţia, așa cum este ea oferită celor slabi 
si neajutorati. În general, femeile care se respectă tind să res- 
pingă aceste gesturi, fiind conștiente că ele au exact semni- 
ficatia opusă. Bărbaţii aflați în procesul actualizării sinelui 
care respectă într-adevăr femeile le tratează ca pe niște par- 
teneri, ca pe egali, prieteni, ca pe niște ființe umane comple- 
te, nu ca pe niște membre deficitare ale speciei, fiind mult 
mai liberi, mai familiari și mai putin politicoși în sensul tra- 
ditional. 


_ Dragostea ca recompensă în sine 


Faptul că iubirea are multe efecte benefice nu înseamnă ca 
este motivată de aceste efecte sau că oamenii se îndrăgostesc 
special ca să le obțină. În cazul oamenilor sănătoși, iubirea este 
mult mai bine descrisă ca admiraţie spontană, bucurie și res- 
pect deschis și necondiţionat, ca acea uluire și plăcere recep- 
tivă, lipsită de pretenţii pe care o simţim când ne izbește fru- 
musetea unei picturi. Se vorbește prea mult în tratatele de 
psihologie despre scopuri și recompense, despre întăriri și gra- 
tificări, și nici pe departe suficient despre ceea cea putem numi 
experiența ca scop în sine (opusă experienţei ca mijloc) sau ad- 
miratia fata de frumusețe, care este o recompensă în sine. 

La subiecţii mei, admiraţia și iubirea sunt la în majoritatea 
timpului intrinseci, fără a cere răsplată și fără scopuri, sunt 
trăite concret si din plin, pentru ceea ce sunt în sine. 

Admiratia nu cere nimic și nu primește nimic. Nu are scop 
și utilitate. Este pasivă, nu activă, și se apropie primirea sim- 
plă în sens taoist. Cei care percep, cuprinși de admiraţie și res- 
pect, fac prea putin sau nimic în contextul experienței: dim- 
potrivă, ea își exercită influența asupra lor. Ei privesc cu 
inocenta, precum un copil care nici nu aprobă, nici nu deza- 
probă, dar care, fascinat de atractivitatea intrinsecă a experien- 
tei, O lasă pur și simplu să-l invadeze și să-și exercite efectele 
ei. Experienţa poate fi asemuită pasivitatii dornice cu care ne 
lăsăm rostogoliti de valurile mării doar pentru că este distrac- 
tiv; sau poate, și mai bine, interesului impersonal, admiratiei 
înfiorate fata de amurgul care se așterne treptat. Unui apus de 
soare nu-i mai putem adăuga nimic. În acest sens, nu ne pro- 
iectăm pe noi înșine în acea experienţă și nici nu încercăm să-i 
dăm o formă, ca în cazul testului Rorschach. Ea nu este nici 
semn sau simbol pentru altceva; nu am fost recompensati sau 
atrași ca s-o admirăm. Nu are nimic de-a face cu laptele, hra- 
na sau alte trebuinte corporale. Ne putem bucura de o pictu- 
ră fără a vrea să ne aparțină, de o tufă de trandafiri fără a vrea 
să rupem din ea, de un copil frumos fără a vrea să-l răpim, de 
o pasăre fără a ne dori s-o închidem într-o colivie; la fel, o per- 
soană poate să admire o altă persoană și să se bucure de ea 
fără a acţiona în vreun fel și fără a obține ceva din asta. Sigur 
că admiraţia intensă, plină de respect, merge în paralel cu alte 
tendințe care îi fac pe indivizi să se implice în interacțiune unul 
cu celălalt; nu e singura tendinţă din tablou, dar face catego- 
ric parte din el. 

Poate cea mai importantă implicatie a acestei observații 
este faptul că ea contrazice majoritatea teoriilor despre iubire, 
căci majoritatea teoreticienilor consideră că oamenii sunt im- 
pinși spre iubire și nu atrași în ea. Freud (1930) vorbește despre 
sexualitatea cu scop inhibat, Reik (1957) vorbește despre pu- 
terea cu scop inhibat si multi alții vorbesc despre nemultumi- 
rea față de propria persoană, care ne forțează să ne creăm prin 

proiectie o figura halucinatorie, un partener ireal (pentru ca 
este supraestimat). 

Dar pare clar că oamenii sănătoși se îndrăgostesc în același 
fel în care omul apreciază muzica de excepție — acesta se sim- 
te copleșit, cucerit de ea și sfârșește prin a o iubi. Lucrurile 
stau astfel chiar dacă n-a existat nevoia anterioară de a fi co- 
pleșit de muzica de excepție. Într-o prelegere, Horney a afir- 
mat că iubirea care nu este nevrotică presupune să-i privești 
pe ceilalți așa cum sunt ei intrinsec, drept scopuri în sine și nu 
mijloace de a atinge scopuri. Reacţia care decurge de aici este 
de a te bucura de celălalt, a-l admira, a fi încântat de el, a-l 
contempla și aprecia, nu a-l folosi. Sf. Bernard spunea foarte 
elocvent: „lubirea nu caută nici o cauză în afara ei însăși și nici 
o limită; își este propriul rod, propria bucurie. Iubesc pentru 
că iubesc; iubesc ca să pot iubi“ (Huxley, 1944). 


Iubirea altruista 


Afirmatii asemănătoare se găsesc din abundență în litera- 
tura teologică. Efortul de a diferenţia iubirea dumnezeiască de 
cea omenească s-a bazat deseori pe presupozitia că admirația 
dezinteresată și iubirea altruistă pot fi doar o capacitate supra- 
umană, nu una care să tina de natura omului. Bineînţeles, tre- 
buie să contrazicem această idee; oamenii aflați la maximul 
potenţialului lor, dezvoltați pe deplin, dovedesc multe trăsă- 
turi care erau considerate în alte timpuri drept prerogative su- 
pranaturale. 

În opinia mea, aceste fenomene sunt cel mai bine înțelese 
în contextul consideratiilor teoretice prezentat în capitolele 
precedente. În primul rând, să ne oprim asupra diferenței din- 
tre motivaţia deficitelor și cea a dezvoltării. Am sugerat că oa- 
menii aflați în procesul actualizării sinelui nu mai sunt moti- 
vati de trebuintele de siguranţă, apartenenţă, iubire, statut si 
stimă de sine, pentru că aceste trebuinte au fost deja satisfăcu- 
te. Și atunci, de ce ar trebui să se îndrăgostească o persoană cu 
nevoia de iubire satisfăcută? Cu siguranţă nu din aceleași mo- 





E 

tive ca oamenii privaţi de iubire, care se îndrăgostesc pentru 
că au nevoie de dragoste și tânjesc după ea, îi duc lipsa și sunt 
îndemnați să compenseze acest deficit patogen. 

Oamenii aflați în procesul actualizării sinelui nu au defici- 
te serioase de compensat și trebuie consideraţi ca fiind elibe- 
rati de nevoia de creștere, maturizare, dezvoltare, într-un cu- 
vânt, de împlinirea și actualizarea naturii lor celei mai înalte, 
individuale și de specie. Acţiunile unor astfel de oameni izvo- 
răsc din dezvoltare si se exprimă fara efort. Ei iubesc pentru 
că sunt niște oameni iubitori, în aceeași măsură în care sunt 
buni, cinstiţi și firești, adică pentru că stă în firea lor să fie ast- 
fel, în mod spontan, așa cum un bărbat puternic este puternic 
fără a vrea să fie, așa cum trandafirul emană parfum, o pisică 
este gratioasa sau un copil se poartă copilărește. Astfel de epi- 
fenomene sunt tot atât de putin motivate ca și dezvoltarea fi- 
zică sau maturizarea psihică. 

În iubirea persoanei aflate pe calea actualizării sinelui se 
regăsesc prea putin din încercările, eforturile sau straduinta 
care domină în atât de mare măsură iubirea omului obișnuit. 
În limbaj filosofic, acesta este un aspect al fiintarii și totodată 
unul al devenirii și ar putea fi numit iubirea F, adică iubirea 
pentru Fiinţa celuilalt. 


Detașarea și individualitatea 


În primă instanţă, pare un paradox faptul că oamenii aflaţi 
în procesul de actualizare a sinelui își păstrează un grad de in- 
dividualitate, detașare și autonomie ce pare la prima vedere 
incompatibil cu genul de identificare și iubire despre care am 
vorbit. Dar paradoxul este doar aparent. Așa cum am văzut, 
tendințele de detașare și trebuinfa de identificare și de relație 
profundă cu altă persoană pot coexista la oamenii sănătoși. 
Adevărul este că oamenii aflaţi pe calea actualizării sinelui 
sunt în același timp cei mai individualiști, dar și mai altruiști, 
sociali și iubitori oameni. Faptul că am așezat în cultura noas- 
tră aceste trăsături la capetele opuse ale aceluiași continuum 

pare a fi o greșeală care trebuie corectată acum. Aceste trăsă- 
turi merg împreună și, în cazul oamenilor orientati către actu- 
alizarea sinelui, dihotomia este rezolvată. 

Observăm la subiecții noștri un egoism sănătos, o mare sti- 
mă de sine, refuzul de a face sacrificii fără motive întemeiate. 

Ceea ce remarcăm în relaţia de iubire este o contopire în- 
tre capacitatea extraordinară de a iubi și în același timp un 
mare respect fata de celălalt, ca și fata de sine. Aceasta se vede 
în faptul că despre acești oameni nu se poate spune, în sensul 
obișnuit al cuvântului, că au nevoie unul de celălalt, așa cum 
au iubiții obișnuiți. Ei pot fi extrem de apropiați și totuși se 
pot despărți la nevoie fără să se prăbușească. Nu se agaţă unul 
de altul și nu se ancorează reciproc în nici un fel. Ei dau im- 
presia clară că se bucură enorm unul de celălalt, dar vor lua 
la modul filosofic o despărţire îndelungată sau moartea, adi- 
că vor rămâne puternici. Pe parcursul celor mai intense și ex- 
tatice relații de iubire, acești oameni rămân ei înșiși și rămân 
în ultimă instanţă propriii lor stăpâni, trăind după propriile 
standarde, chiar dacă sunt atât de îndrăgostiți unul de altul. 

Evident, această constatare, dacă se va confirma, va cere o 
revizuire sau cel puţin o dezvoltare a definiției iubirii ideale 
sau sănătoase în cultura noastre. În mod normal am definit-o 
din perspectiva fuziunii eurilor și a dispariţiei granițelor, o re- 
nuntare la individualitate și nu o întărire a ei. Deși definiția e 
corectă, acum pare la fel de adevărat că individualitatea este 
întărită, că eul se contopește într-un anumit sens cu celălalt, 
rămânând totuși, în alt sens, separat și la fel de puternic ca ori- 
când. Cele două tendinţe, de a transcende individualitatea și 
de a o amplifica și întări, trebuie văzute ca fiind partenere, nu 
adversare. Mai mult, se sugerează că modul cel mai bun de a 
transcende eul este a avea o identitate puternică. 








Capitolul 13 


Creativitatea la oamenii 
aflați în procesul actualizării sinelui“ 


Prima dată când a trebuit să-mi schimb concepția despre 
creativitate a fost acum 15 ani, când am început să studiez oa- 
meni categoric sănătoși, evoluati și maturizati, adică aflați in 
procesul actualizării sinelui. Aceste idei au evoluat de atunci 
și presupun că vor continua să se schimbe. Prezentarea mea 
este, prin urmare, un raport asupra progreselor făcute, care ar 
trebui să prezinte interes nu numai datorită subiectului con- 
cret de discuţie, ci și pentru că în paralel cu ele s-a petrecut o 
schimbare în concepția mea despre ce este și ce ar trebui să fie 
psihologia. 


Preconcepții 


A trebuit să renunţ la ideea stereotipă că sănătatea, geniul, 
talentul și productivitatea sunt sinonime. O mare parte din su- 
biectii mei, deși sănătoși și creativi într-un sens aparte pe care 
îl voi descrie, nu erau productivi în sensul obișnuit al cuvân- 


32 La patru ani după publicarea primei ediţii a lucrării Motivatie și perso- 
nalitate, Maslow a vorbit despre creativitate și actualizarea sinelui la 
un simpozion despre creativitate sponsorizat de Universitatea de Stat 
Michigan. Acest capitol este versiunea nemodificată a prelegerii sale 
susținute la East Lansing, Michigan, la 28 februarie 1958, cu subtitluri 
adăugate pentru o mai bună claritate. 

tului, nu aveau mari talente si nici geniu, nu erau poeti, com- 
pozitori, inventatori, artisti sau intelectuali creatori. Si era evi- 
dent ca unele dintre cele mai mari talente ale omenirii n-au 
fost in nici un caz oameni sănătoși psihic — de pildă Wagner, 
Van Gogh, Degas sau Byron. Era clar: unii au fost, alții, nu. 
Am ajuns foarte devreme la concluzia că marele talent e mai 
mult sau mai putin independent de bunătate sau de sănăta- 
tea caracterului, dar și că de fapt știm foarte puține despre el. 
De exemplu, există unele dovezi cum că talentul muzical și cel 
matematic sunt mai degrabă moștenite decât dobândite. Pă- 
rea clar că sănătatea și talentul special sunt variabile separa- 
te, poate doar putin corelate, poate deloc. Iar astăzi putem re- 
cunoaște că psihologia știe foarte puţine despre talentul special 
de tipul geniului. Nu voi mai spune nimic în plus despre el, 
ci mă voi limita la acel tip de creativitate mai obișnuit care con- 
stituie moștenirea universală a fiecărei ființe și care se află în 
raport de covarianta cu sănătatea psihică. Mai mult, am des- 
coperit în scurt timp că mă gândeam la creativitate din per- 
spectiva produselor și, în al doilea rând, că limitam inconștient 
creativitatea doar la anumite sectoare ale demersurilor uma- 
ne. Adică presupuneam inconștient că orice pictor duce o via- 
ta creativă, la fel și orice poet, orice compozitor. Teoreticienti, 
artiștii, oamenii de știință, inventatorii, scriitorii pot fi creativi. 
Nimeni altcineva nu putea. Ești fie înăuntru, fie afară, totul 
sau nimic, ca și cum creativitatea ar fi prerogativa absolută a 
unor anumiți specialiști. 


Modele noi 


Dar aceste așteptări mi-au fost demolate de mulţi dintre 
subiecții mei. De exemplu, o femeie cu prea puţină educație, 
săracă, mamă casnică nu făcea nimic din aceste lucruri creati- 
ve convenționale, și totuși era o extraordinară bucătăreasă, 
mamă, soție și stăpână a casei. Deși avea puţini bani la dispo- 
zitie, casa ei era cumva mereu frumoasă. Era o gazdă perfec- 
tă. Mesele gătite de ea erau adevărate banchete. Gustul ei în 

materie de pânzeturi, argintărie, pahare, veselă și mobilă era 
impecabil. In toate aceste domenii era originală, inovatoare, 
ingenioasă, surprinzătoare, inventivă. Pur și simplu trebuia s-o 
numesc creativă. De la ea și de la alții ca ea am învăţat să con- 
sider o supă de prima mână mai valoroasă decât o pictură de 
mâna a doua și că, în general, a fi părinte, a găti sau a te ocu- 
pa de o casă pot fi activități creative, în timp ce poezia nu tre- 
buie să fie: poate fi și necreativă. 

Un alt subiect al meu s-a dedicat activităţii pe care am pu- 
tea-o numi cel mai adecvat munca în beneficiul altora, în cel 
mai larg sens: bandaja rani, îi ajuta pe cei asupriti, nu numai 
într-o manieră personală, ci și într-una organizațională. Una 
dintre „creaţiile“ ei este o organizaţie care ajută mult mai mulți 
oameni decât ar putea s-o facă ea singură. 

Un altul era psihiatru, un clinician „pur“ care n-a scris 
niciodată nimic, nu a formulat nici o teorie și n-a efectuat 
nici o cercetare, dar care găsea o adevărată încântare în 
munca lui cotidiană de a-i ajuta pe oameni să se creeze pe 
ei înșiși. Acest om își aborda fiecare pacient ca și cum ar fi 
fost singurul om din lume, fără jargon, așteptări și presu- 
poziţii, cu inocenta și naivitate și totuși cu o mare intelep- 
ciune, în sensul taoist. Fiecare pacient era un om unic și 
prin urmare o problemă cu totul nouă de înţeles și rezolvat 
într-un mod cu totul nou. Marele succes pe care-l avea chiar 
și în cazurile foarte dificile confirmă modul său „creativ“ 
(și nu ortodox sau stereotipic) de a-și face meseria. De la 
altcineva am învăţat că a construi o afacere poate fi o acti- 
vitate creativă. De la un tânăr sportiv am aflat că o placare 
perfectă poate fi un produs la fel de estetic ca un sonet și 
poate fi abordată cu același spirit creativ. Altfel spus, am în- 
vatat să aplic cuvântul creativ (și cuvântul estetic) nu numai 
produselor, ci și oamenilor, într-un mod caracterologic, ca 
și activităţilor, proceselor și atitudinilor. Și mai mult, am 
ajuns să aplic adjectivul creativ multor produse în afara ce- 
lor standardizate, acceptate convențional, precum poeziile, 
teoriile, romanele, experimentele sau picturile, la care limi- 
tam anterior termenul. 

Creativitatea ca expresie a actualizarii sinelui 


In consecinta, am considerat necesara distinctia intre ,,crea- 
tivitatea ca expresie a talentului special” si „creativitatea ca 
expresie a actualizării sinelui“, care izvora mult mai direct din 
personalitate, ce putea fi întâlnită frecvent în desfășurarea 
obișnuită a vieții cotidiene și se manifesta nu doar în produ- 
se concrete, ieșite din comun, ci și în multe alte moduri, în- 
tr-un anumit tip de umor, o tendință de a face orice lucru cu 
creativitate — de exemplu, activitatea didactică și așa mai de- 
parte. 


Percepția 


Foarte frecvent, părea că un aspect esenţial al creativită- 
tii ca expresie a actualizării sinelui era un anumit tip de per- 
ceptie, exemplificat de copilul din poveste care a văzut că, 
de fapt, regele era dezbrăcat. (Și aceasta contrazice ideea de 
creativitate ca produs.) Acești oameni pot să vadă deopotri- 
vă ceea ce este proaspăt, brut, concret, idiografic, ca și ceea 
ce e generic, abstract, etichetat, categorisit și clasificat. În con- 
secinta, trăiesc mult mai mult în lumea reală a naturii decât 
în cea verbalizată, a conceptelor, abstractiunilor, așteptărilor, 
convingerilor și stereotipurilor, pe care majoritatea oameni- 
lor o confundă cu cea reală. Acest lucru este exprimat foarte 
potrivit de sintagma lui Rogers „deschiderea fata de expe- 
rienta”. 


Exprimarea 


Toti subiectii mei erau relativ mai spontani si mai expre- 
sivi. Puteau fi mai ,firesti”, mai putin retinuti si inhibati in 
comportament; purtarea lor părea mai capabilă curgă mai fi- 
resc, mai liber, cu mai puţine blocaje și autocritica. Această ca- 
pacitate de exprimare a ideilor și impulsurilor fără restricții și 

fără frica de ridiculizare din partea celorlalţi s-a dovedit a fi 
un aspect esenţial al creativității ca expresie a actualizării si- 
nelui. Rogers folosea excelenta sintagmă „persoană pe deplin 
funcțională“ pentru a descrie acest aspect al sănătății. 


„A doua inocentă” 


O altă observație a fost că la oamenii aflați în procesul de 
actualizare a sinelui, creativitatea semăna din multe puncte de 
vedere cu cea a tuturor copiilor fericiţi și care se simt în sigu- 
ranta. Era spontană, lipsită de efort, inocentă, ușoară, un fel 
de eliberare de stereotipuri și clișee. Și iarăși părea că tinea în 
mare parte de libertatea „inocentă“ a percepției și de sponta- 
neitatea și expresivitatea „inocente“, neinhibate. Aproape ori- 
ce copil poate percepe cu mai mare libertate, fără așteptări pre- 
alabile privind ceea ce ar trebui să fie acolo sau trebuie să fie 
a fost dintotdeauna acolo. Și aproape orice copil poate com- 
pune un cântec sau o poezie, poate dansa, desena sau juca un 
joc mânat de impulsul momentului, fără planificare și fără in- 
tentie prealabilă. 

În acest sens copilăresc erau creativi subiecții mei. Sau, ca 
să evităm neînțelegerile, din moment ce subiecții mei nu erau 
câtuși de putin copii (aveau cu toții peste 50 sau 60 de ani) să 
spunem că isi păstraseră sau își recuperaseră cel putin două 
aspecte principale ale copilăriei; mai exact, nu recurgeau la eti- 
chetare, fiind „deschiși fata de experiențe“ și, de asemenea, se 
exprimau cu ușurință și spontan. Calitativ, desigur, aceste tră- 
sături sunt diferite de cele similare ale copiilor. Dacă aceștia 
sunt naivi, atunci subiecții mei au dobândit o „a doua inocen- 
ta”, cum a spus Santayana. Inocenta lor în percepţie și expre- 
sivitate se combina cu o minte sofisticată. 

Oricum, toate acestea sugerează că avem de-a face cu o ca- 
racteristică fundamentală, inerentă naturii umane, un poten- 
tial pe care-l au toţi oamenii sau majoritatea încă de la naște- 
re, potenţial de cele mai multe ori pierdut, îngropat în adânc 
sau inhibat pe măsură ce are loc enculturarea persoanei. 

Interesul fata de necunoscut 


Subiectii mei se deosebeau de persoana obisnuita printr-o 
altă trăsătură care facilitează la rândul ei creativitatea. Oame- 
nii aflați pe calea actualizării sinelui se tem relativ putin de 
necunoscut, de misterios, de enigmatic și sunt deseori atrași 
de aceste lucruri; adică le aleg intenţionat ca să mediteze asu- 
pra lor, să fie absorbiți de ele. Citez din propria mea descrie- 
re: „Ei nu ignoră necunoscutul, nu-l neagă si nici nu fug de el, 
nu încearcă să se convingă că le este de fapt cunoscut, nici nu 
se grăbesc să-l organizeze, să-l plaseze într-o dihotomie sau 
să-l clasifice. Nu se agaţă de familiar, iar căutarea adevărului, 
în cazul lor, nu vine din nevoia catastrofală de certitudine, si- 
guranţă, finalitate și ordine, asa cum vedem într-o formă exa- 
cerbată la pacienţii cu vătămări cerebrale ai lui Goldstein 
(1939) sau la nevroticii obsesiv-compulsivi. Când situația 
obiectivă în ansamblul ei le-o cere, oamenii sănătoși pot trăi 
confortabil cu dezordinea, neglijenta, anarhia, haosul, vagul, 
îndoiala, nesiguranța, nedefinitul, inexactitatea, indecizia, im- 
precizia (toate acestea fiind stări întru totul dezirabile în anu- 
mite momente în știință, artă sau viata în general).” 

Astfel se ajunge la concluzia că îndoiala, șovăiala, nesigu- 
ranta și necesitatea de a amâna luarea unei decizii ce decurge 
din ele, lucruri care sunt pentru majoritatea oamenilor o ade- 
vărată tortură, reprezintă pentru unii o provocare stimulatoa- 
re și plăcută, un moment pozitiv și nu negativ în viata. 


Rezolvarea contradictiilor 


O observaţie pe care am făcut-o m-a nedumerit multi ani, 
dar acum începe să se clarifice. Este ceea ce am descris drept 
rezolvarea dihotomiilor la oamenii aflaţi în procesul de actu- 
alizare a sinelui. Pe scurt, am constatat că trebuia să privesc 
diferit multe opoziții și polaritati despre care toți psihologii 
considerau de la sine înţeles că alcătuiesc extremele unui con- 
tinuum în linie dreaptă. De exemplu, ca să luăm prima diho- 

tomie care mi-a dat bătaie de cap, nu mă puteam hotărî daca 
subiecții mei sunt egoisti sau altruiști. Observati cu câtă ușu- 
rinta alunecăm aici într-o antinomie de tipul sau-sau. Modul 
în care am formulat întrebarea sugerează că, cu cât una din 
trăsături e mai pregnantă, cu atât e mai puţin pregnantă cea- 
laltă. Dar presiunea stării de fapt reale m-a obligat să renunţ 
la această logică aristotelică. Subiectii mei erau foarte altruisti 
într-un anumit sens și foarte egoiști în altul. Și cele două se 
contopeau, nu ca niște lucruri incompatibile, ci mai degrabă 
într-o unitate sau sinteză cu sens, dinamică, foarte asemănă- 
toare cu ceea ce a descris Fromm în lucrarea sa clasică despre 
iubirea de sine, adică despre egoismul sănătos. Subiectii mei 
au reunit opusele în așa fel, încât m-au făcut să înțeleg că a 
considera egoismul și altruismul drept trăsături contradicto- 
rii și care se exclud reciproc caracterizează un nivel inferior de 
dezvoltare a personalităţii. La subiecții mei se puteau obser- 
va multe alte dihotomii rezolvate și unificate; cogniţie versus 
voinţă (inimă versus cap, dorinţă versus realitate) au devenit 
cognitie „structurată cu“ voinţa, iar instinctul și rațiunea au 
ajuns la aceeași unificare. Datoria a devenit plăcere și plăce- 
rea s-a contopit cu datoria. Diferenţa dintre muncă și joc a de- 
venit ambiguă. Cum ar putea hedonismul egoist să fie opus 
altruismului, când altruismul a devenit o plăcere egoistă? Toți 
acești oameni, cei mai maturi dintre toţi, erau totodată și foar- 
te copilăroși. Aceiași oameni, cu cele mai puternice euri de- 
scrise vreodată si cel mai individualizati, erau totodată cei care 
puteau cel mai lesne să-și abandoneze eul, să-l transceandă și 
să se centreze pe probleme. 

Dar asta este exact ceea ce face marele artist. El reușește să 
alăture culori care nu se potrivesc, forme care nu merg împre- 
ună, disonante de toate felurile, alcătuind o unitate. Același 
lucru îl fac și marii teoreticieni când pun laolaltă date nedu- 
meritoare și inconsecvente, astfel încât să devină evident că 
locul lor este împreună. La fel stau lucrurile pentru marele om 
de stat, terapeut, filosof, părinte, iubit, inventator. Ei îndepli- 
nesc cu toţii o funcţie de integrare, fiind capabili să reunească 
lucruri diferite sau chiar opuse. 

Vorbim aici despre o capacitate de integrare si despre pen- 
dulare între această integrare lăuntrică a persoanei $i capaci- 
tatea sa de a da o formă integrată acțiunilor sale din lumea ex- 
terioară. În măsura în care creativitatea este constructivă, 
sintetizatoare, unificatoare și integratoare, ea depinde de in- 
tegrarea lăuntrică a persoanei. 


Absența fricii 


În încercarea de a înţelege de ce lucrurile stau astfel, mi-a 
părut că totul se reducea la relativa absenţă a fricii la subiec- 
tii mei. Ei erau categoric mai putin enculturati; cu alte cuvin- 
te, păreau să se teamă mai puţin de ceea ce ar putea ceilalți să 
spună, să ceară de la ei sau să ridiculizeze. Această aprobare 
și acceptare a sinelui lor profund le-a permis să perceapă cu 
curaj adevărata natură a lumii și le-a făcut totodată compor- 
tamentul mai spontan (mai puţin controlat, inhibat, planificat, 
„voit“ și proiectat dinainte). Se temeau mai putin de proprii- 
le lor gânduri, chiar când erau ,,ticnite’, caraghioase sau ne- 
bunești. Se temeau mai putin de posibilitatea ca alții să râdă 
de ei sau să-i dezaprobe. Se puteau lăsa inundati de trăiri afec- 
tive. Spre deosebire de ei, oamenii obișnuiți sau nevrotici în- 
temnitau, din frică, o mare parte din ceea ce exista în ei. Con- 
trolau, inhibau, refulau și reprimau. Își dezaprobau sinele 
profund și se așteptau la aceeași dezaprobare din partea ce- 
lorlalti. 

Ceea ce vreau sa spun de fapt este ca la subiectii mei, crea- 
tivitatea părea a fi un epifenomen al integrării si deplinatatii 
lor launtrice, lucruri ce decurg din acceptarea de sine. Răz- 
boiul civil ce se desfășoară la persoana obișnuită între forțele 
din adâncuri și forțele de apărare și control pare să fi fost re- 
zolvat la subiecții mei, care sunt mai putin scindati lăuntric. 
Ca urmare, ei au acces la mai multe resurse personale pe care 
să le folosească, de care să le bucure și pe care să le pună în 
slujba scopurilor lor creative. Acești oameni irosesc mai puţin 
timp și mai puţină energie apărându-se de ei înșiși. 

Experiențele de vârf 


O investigație ulterioară asupra experienţelor de vârf a sus- 
ținut și a îmbogățit aceste concluzii. Ceea ce am făcut a fost să 
chestionez mulți oameni (nu numai pe cei sănătoși) în legătu- 
ră cu cele mai frumoase, mai extatice experienţe din viata lor. 
Demersul a debutat ca o încercare de a realiza o teorie gene- 
rală, cuprinzătoare a schimbărilor cognitive care au fost de- 
scrise în diferite lucrări de specialitate dedicate experienţei 
creative, experienței estetice, experienței amoroase, experien- 
tei revelatiei intuitive, experienţei orgasmului și experienţei 
mistice. Pentru a descrie aceste întâmplări am folosit un ter- 
men generic: experienţe de vârf. Aveam impresia că fiecare 
dintre aceste experienţe schimbă individul și percepţia sa de- 
spre lume în moduri similare. Și am fost impresionat de fap- 
tul că aceste schimbări păreau deseori similare cu actualiza- 
rea sinelui postulată de mine și pe care am descris-o deja, sau 
cel puţin cu o unificare trecătoare a tuturor rupturilor din in- 
teriorul persoanei. 

S-a dovedit că într-adevăr așa stau lucrurile. Dar și cu pri- 
lejul acestui demers am învăţat că trebuie să mai renunţ la 
unele convingeri confortabile. În primul rând, așa cum a des- 
coperit și Charles Morris, a trebuit să respect diferențele con- 
stitutionale de tip sheldonian” mai mult decât o făcusem. Di- 
feritele tipuri de oameni ajung la experiențe de vârf trăind 
diferite tipuri de situaţii. Dar indiferent cum ajung la ele, ex- 
perienta subiectivă este descrisă în aproximativ același fel. Si 
vă asigur că am fost foarte surprins să aud o femeie descriin- 
du-si simtamintele trăite în timpul nașterii copilului ei cu ace- 
leași cuvinte folosite de Bucke pentru a descrie conștiința cos- 
mică, de Huxley pentru a descrie experienţa mistică așa cum 
apare ea în toate culturile și epocile, de Ghiselin pentru a de- 
scrie procesul de creație sau de Suzuki pentru a descrie expe- 


* Psihologul american William Herbert Sheldon (1898-1977) a fost cel 
care a descris tipurile constituționale endomorf, mezomorf și ectomorf, 
asociindu-le, de asemenea, trăsături de personalitate. (N. r.) 

rienta zen satori. Aceasta mi-a sugerat totodată posibilitatea 
existenței diferitelor tipuri de creativitate, de sănătate și așa 
mai departe. 

Totuși, principala descoperire relevantă pentru subiectul 
de fata a fost aceea că un aspect esenţial al experienţei de varf 
este integrarea lăuntrică a persoanei si, ca o consecinţă a aces- 
teia, integrarea persoanei cu lumea. În aceste stări de existen- 
ta, persoana se unifică; pentru un timp, fracturile, polaritatile 
și disensiunile interioare tind să fie rezolvate, războiul civil 
lăuntric nu este nici câștigat, nici pierdut, ci depășit. Într-o ast- 
fel de stare, omul devine mult mai deschis la experienţă, mult 
mai spontan și mai deplin funcțional, acestea fiind, după cum 
am văzut, caracteristici esențiale ale creativității ca expresie a 
actualizării sinelui. 


Unul dintre aspectele experienţei de vârf constă în pierderea 
completă, deși momentană, a fricii, anxietatii, inhibitiei, mecanis- 
melor de apărare și control, abandonarea tendințelor de a renun- 
ta, amâna si tine în frâu. Teama de dezintegrare și disolutie, frica 
de a fi copleșit de „instincte“, frica de moarte și de nebunie, de 
cedare în fata plăcerii și trăirilor afective neinhibate, toate tind să 
dispară sau să fie uitate pentru moment. Acest lucru implică tot- 
odată o mai mare deschidere a percepţiei, din moment ce frica 
distorsionează. 

Am putea să o descriem drept gratificare pură, exprimare 
pură, entuziasm pur. Dar din moment ce se petrece „în lume”, ea 
reprezintă un fel de fuziune între „principiul plăcerii“ și „princi- 
piul realității“ postulate de Freud. 


Să observăm că aceste frici vin toate din adâncul nostru. 
Este ca și cum în experienţa de vârf ne acceptăm propriul sine 
profund și ne bucurăm de el, în loc să-l controlăm sau să ne 
temem de el. 


In primul rand, nu numai lumea, ci și individul însuși devine 
mai unitar, mai integrat și mai consecvent cu sine. Altfel spus, că 

omul devine mai pe deplin el însuși, idiosincrasic, unic. Și pentru 
că este așa, îi vine mai ușor să fie expresiv și spontan, fără nici un 
efort. Toate puterile lui se reunesc atunci în cea mai eficientă inte- 
grare și coordonare, atingând un nivel de organizare și coordona- 
re mai aproape de perfecțiune decât în mod obișnuit. Individul 
poate face orice cu o ușurință și o lipsă de efort neobișnuite. Inhi- 
bitia, îndoiala, controlul, autocritica se diminuează până aproape 
de dispariție și individul devine un organism spontan, coordonat, 
eficient, care funcţionează ca un animal, fără conflicte și fracturi 
interioare, fără ezitări sau îndoieli, într-o mare revărsare de putere 
atât de nefiresc lipsită de efort, încât poate deveni ca o joacă, pli- 
nă de măiestrie, ca interpretarea unui virtuoz. Într-un astfel de mo- 
ment, puterile sale ating capacitatea maximă, iar omul poate fi el 
însuși surprins (ulterior) de nebănuita sa îndemânare, încredere, 
creativitate, perceptivitate și virtuozitate. Toate devin atât de ușoa- 
re, pot fi savurate cu bucurie și veselie. Individul îndrăznește să 
facă lucruri care ar fi imposibile în alte momente. 

Într-o formulare simplă, individul devine mai întreg și mai 
unificat, unic și idiosincrasic, mai viu și mai spontan, mai expre- 
siv și dezinhibat, mai puternic și scutit de efort, mai îndrăzneţ și 
mai curajos (lăsând frica și îndoiala în urmă), mai capabil de 
transcenderea eului și de uitare de sine. 


Și din moment ce aproape toţi cei pe care i-am chestio- 
nat își aminteau să fi trăit astfel de experienţe, a trebuit să 
trag concluzia provizorie că poate multi oameni sunt capa- 
bili de astfel de stări temporare de integrare și chiar de ac- 
tualizare a sinelui și, prin urmare, de tipul de creativitate 
specific acesteia. (Desigur, trebuie să fiu foarte circumspect, 
dată fiind eșantionarea foarte nesistematică și inadecvată pe 
care am făcut-o.) 


Niveluri ale creativității 


Teoria freudiană clasică nu ne folosește la nimic în demer- 
sul nostru și, de fapt, este contrazisă parţial de datele noastre. 

Ea este sau a fost în esenţă o psihologie a Se-ului, o investiga- 
re a mișcărilor pulsionale și a vicisitudinilor lor, iar dialectica 
freudiană fundamentală este, în ultimă instanţă, cea între pul- 
siuni și mecanismele de apărare îndreptate împotriva lor. Dar 
pentru a înțelege sursele creativităţii (ca și jocul, iubirea, en- 
tuziasmul, umorul, imaginaţia și fantezia), mult mai impor- 
tant, decât pulsiunile refulate sunt așa-numitele procese pri- 
mare, care sunt în esență cognitive și nu volitive. Imediat ce 
ne îndreptăm atenţia asupra acestui aspect al psihologiei abi- 
sale, descoperim o mare concordanţă între psihologia psihana- 
litică a eului (Kris, Milner, Ehrenzweig), psihologia jungiană 
și psihologia americană a sinelui și a dezvoltării. 

Adaptarea normală a omului obișnuit, cu bun-simt, bine 
adaptat presupune o respingere continuă, încununată de suc- 
ces, a unei bune parti din conținuturile profunde ale naturii 
umane, deopotrivă volitive și cognitive. Buna adaptare la lu- 
mea reală înseamnă o fracturare a persoanei. Ea presupune ca 
individul să întoarcă spatele multor lucruri care tin de propria 
fiinţă, pentru că sunt periculoase. Dar acum ne este clar că pro- 
cedând astfel, el pierde totodată mult, pentru că aceste adân- 
curi sunt totodată sursa bucuriilor sale, a capacităţii de a se 
juca, de a iubi de a râde și, cel mai important pentru noi, de a 
fi creativ. Protejându-se împotriva iadului lăuntric, își interzi- 
ce totodată accesul la paradisul lăuntric. Un exemplu extrem 
îl constituie persoana obsesională, plată, rigidă, îngheţată, con- 
trolată, precaută, care nu poate să râdă, să se joace, să iubeas- 
că, să se poarte caraghios, să fie încrezătoare sau copilăroasă. 
Imaginaţia sa, intuitiile, duioșia și trăirile sale afective tind să 
fie sugrumate sau distorsionate. 


Nivelul primar 


Obiectivele psihanalizei ca terapie sunt în ultimă instanță 
integratoare. Eforturile vizează vindecarea scindării lăuntrice 
prin intermediul revelatiei intuitive, astfel încât ceea ce a fost 
refulat să devină conștient sau preconștient. Dar și aici putem 

aduce unele modificări, în virtutea studierii surselor profun- 
de ale creativității. Relația noastră cu procesele primare nu este 
similară în toate privintele cu relația cu dorințele inacceptabi- 
le. Cea mai importantă diferență pe care o văd este aceea că 
procesele noastre primare nu sunt la fel de periculoase ca im- 
pulsurile interzise. Într-o mare măsură, ele nu sunt refulate 
sau cenzurate, ci uitate, așa cum a arătat Schachtel (1959) sau 
ignorate, reprimate (nu refulate), ca urmare a faptului că tre- 
buie să ne adaptăm la o realitate dură, care ne cere efort prag- 
matic, orientat spre scop, și nu reverie, poezie sau joc. Altfel 
spus, într-o societate bogată ar trebuie să existe mult mai pu- 
țină rezistenţă fata de procesele de gândire primare. Cred că 
procesul educaţiei, care se știe că nu face nimic pentru înlătu- 
ra refularea „instinctelor“, ar putea face foarte multe pentru a 
accepta și a integra procesele primare în viața conștientă și pre- 
conștientă. Educaţia în domeniul artelor plastice, poeziei și 
dansului poate să facă în principiu multe în această direcție. 
Același lucru este valabil și pentru educaţia în domeniul psi- 
hologiei dinamice; de exemplu, lucrarea Interviul clinic (1967) 
a lui Deutsch și Murphy, care folosește limbajul proceselor pri- 
mare și poate fi privită ca un fel de poezie. De asemenea, ex- 
traordinara carte a lui Marion Milner (1967), Despre neputinta 
de a picta, îmi ilustrează perfect ideea. 

Tipul de creativitate pe care am încercat să-l schitez este cel 
mai bine exemplificat de improvizație, ca în jazz sau în dese- 
nele copilărești, și nu de operele de artă etichetate drept mă- 
rete. 


Nivelul secundar 


În primul rand, operele m&rete cer un mare talent, care s-a 
dovedit a fi irelevant pentru preocupările mele. În al doilea 
rând, operele marete nu au nevoie doar de momentul de ilumi- 
nare, de inspiraţie, de experienţa de vârf, cer totodată muncă 
grea, antrenament îndelungat, o permanentă atitudine critică, 
standarde de perfectionist. Cu alte cuvinte, dupa spontaneita- 

te vine deliberatul; dupa acceptarea totala vine autocritica; dupa 
intuiție vine gândirea riguroasă; după îndrăzneală vine preca- 
utia; după fantezie și imaginaţie vine testarea realităţii. Acum 
apar întrebările: „Este adevărat?“ „O vor înţelege și ceilalți?” 
„Are o structură solidă?“ „Trece testul logicii?“ „Care va fi des- 
tinul său?“ „O pot dovedi?“ 

Acum vin comparatiile, judecatile, evaluările, gândurile 
reci, calculate de a doua zi, selectiile și respingerile. 

Dacă mă pot exprima astfel, procesele secundare preiau 
controlul asupra celor primare, apolinicul, asupra dionisiacu- 
lui, „masculinul“, asupra „femininului“. Regresia voluntară 
în adâncul ființei noastre s-a încheiat, pasivitatea și receptivi- 
tatea necesară a inspirației sau a experienţelor de vârf trebuie 
să lase loc activităţii, autocontrolului și muncii dedicate. O ex- 
perienta de vârf se întâmplă unei persoane, dar persoana este 
cea care realizează produsul măreț. Am putea spune că proce- 
sul are două faze, prima feminină, iar a doua, masculină. 

Strict vorbind, eu am investigat propriu-zis doar prima 
fază, cea care apare cu ușurință, fără efort, ca expresie spon- 
tană a persoanei integrate sau a unei unificări temporar ce are 
loc în interiorul acesteia. Ea poate surveni numai dacă persoa- 
na are acces la profunzimile sale, dacă nu se teme de procese- 
le sale de gândire primare. 


Creativitatea integrată 


Voi numi „creativitate primară“ ceea ce derivă din proce- 
sul primar și face uz de el în mai mare măsură decât de pro- 
cesele secundare. Creativitatea care se bazează mai mult pe 
procesele de gândire secundare o voi numi „creativitate se- 
cundară“. Acest al doilea tip include o mare proporţie a pro- 
ducțiilor umane, podurile, casele, noile automobile si chiar 
multe experimente științifice și opere literare care reprezintă 
în esenţă consolidarea și exploatarea ideilor altora. Putem 
compara situația cu diferența dintre un comando și poliția mi- 
litară din spatele frontului, pionierul și colonistul. Acea crea- 

rezolvare a problemelor sau de realizare a produselor. Creati- 
vitatea ca expresie a actualizării sinelui este „emisă“, la fel ca 
radioactivitatea, și atinge viata în toate aspectele sale, indife- 
rent de problemele existente, asa cum un om vesel emană ve- 
selie fără să-și propună, să aibă un plan și chiar fără a fi con- 
știent. Este emisă precum razele de soare; se împrăștie peste 
tot, face unele lucruri să crească (dintre cele care pot crește) și 
este irosită pe pietre sau alte lucruri care nu pot să crească. 

Ajungând la sfârșit, sunt foarte conștient că am încercat să 
demontez niște concepții larg acceptate despre creativitate, 
fără să pot oferi în locul lor o alta elegantă, clar definită și lim- 
pede. Creativitatea ca expresie a actualizării sinelui este greu 
de definit, pentru că uneori pare sinonimă cu sănătatea însăși, 
după cum afirma Moustakas. Și din moment ce actualizarea 
sinelui sau sănătatea trebuie definite în ultimă instanţă drept 
ieșirea la iveală a umanităţii depline a persoanei sau ca Fiin- 
tare a acesteia, este ca și cum creativitatea ca expresie a actu- 
alizării sinelui ar fi aproape sinonimă cu esența umanității ori 
un aspect sine qua non, O caracteristică definitorie a ei. 


Partea a patra 
METODOLOGII PENTRU 
0 STIINTA A OMULUI 








Capitolul 14 


Întrebări pentru o nouă psihologie33 


Formularea unei probleme este adesea mai 
importantă decât rezolvarea sa, care poate fi o 
simplă chestiune de abilitate matematică sau 
experimentală. A pune noi întrebări, a între- 


dintr-un unghi nou cere o imaginație creativă 
și marchează adevăratul progres al științei. 

ALBERT EINSTEIN ȘI L. INFELD, 

THE EVOLUTION OF PHYSICS, 1938 


Ne aflăm în zorii unei noi filosofii a stiintei. Este o concep- 
tie despre cunoaștere și cognitie pozitivă, bazată pe valori, ce 
include deopotrivă holismul și atomismul, unicul și repetiti- 
vul, umanul și personalul, dar și mecanicul, ceea ce e schim- 
bător și ceea ce e stabil, ceea ce e transcendent și ceea ce e po- 
zitivist. Acest capitol conţine o cercetare incipientă a 
întrebărilor care decurg din această nouă abordare a psiholo- 
giei umane. 


33 Las neschimbat acest capitol, doar cu corectii minore, pentru că: (1) 
majoritatea sugestiilor sunt încă pertinente și (2) va fi interesant pen- 
tru cel preocupat de domeniu să vadă cât de mari progrese s-au făcut 
în ultimii 15 ani. [Nota editorului: Acum, la 15 ani de când Maslow a 
adăugat această remarcă, unele dintre aceste întrebări au devenit do- 
menii de studiu recunoscute, în timp ce altele au rămas fără răspuns 
și constituie în continuare niște provocări.] 

Invatarea 


Cum invata oamenii sa fie intelepti, maturi, buni, sa aiba 
bun-gust, să fie inventivi, să aibă un caracter bun, să-și găseas- 
că locul într-o situație nouă, să descopere binele, să caute ade- 
vărul, să cunoască frumuseţea și autenticul, cu alte cuvinte, să 
facă apel la învățarea intrinsecă și nu la cea extrinsecă? 

Învăţarea din experienţe unice, din tragedii, căsnicie, naș- 
terea copiilor, reușită, triumf, din îndrăgostire, îmbolnăvire, 
moarte și altele similare. 

Învăţarea din durere, boală, depresie, tragedie, eșec, batra- 
nete, moarte. 

Mult din ceea ce trece drept învăţare asociativă este de fapt 
învățare intrinsecă, cerută de către realitate și nu relativă, ar- 
bitrară sau întâmplătoare. 

Pentru oamenii aflaţi în procesul de actualizare a sinelui, 
repetiţia, contiguitatea și recompensa arbitrară devin din ce in 
ce mai putin importante. Probabil că publicitatea obișnuită 
este ineficientă în cazul lor. Sunt mult mai puţin susceptibili 
la asocierea arbitrară, la sugerarea prestigiului, la apelurile 
snoabe și la repetiţia simplă, fără sens. Poate că acestea au 
chiar un efect negativ, adică îi fac mai puțin înclinați să cum- 
pere, nu mai înclinați. 

De ce o parte atât de mare din psihologia educațională se 
preocupă de mijloace (de exemplu note, calificative, credite, 
diplome) și nu de scopuri (înțelepciune, înțelegere, buna ju- 
decată, bunul-gust)? 

Nu știm destul despre achiziţia atitudinilor emoţionale, a 
gusturilor și preferințelor. „Învăţarea sufletului“ a fost neglijată. 

În practică, educaţia îi adaptează de cele mai multe ori pe 
copii în direcția dorită de adulţi, atenuându-le tendinţa de a 
fi niște drăcușori nesuferiti. Educaţia cu orientare mai preg- 
nant pozitivă se preocupă de dezvoltarea copilului și de vi- 
itoarea actualizare a sinelui său. Ce știm despre modalitățile 
de a-i învăța pe copii să fie puternici, să se respecte pe sine, să 
se revolte împotriva răului, să reziste la dominație si exploa- 
tare, la propagandă și enculturare oarbă, la sugestie și modă? 

Știm foarte putin despre învățarea lipsită de scop, nemoti- 
vata, adică învățarea latentă, învăţarea din pur interes intrin- 
sec etc. 


Percepția 


Percepția presupune în prezent studierea limitată a greșe- 
lilor, iluziilor, distorsiunilor etc. Wertheimer ar fi numit-o stu- 
dierea orbirii psihologice. De ce să nu adăugăm studierea 
intuitiei, perceptiei subliminale, a celei constiente sau precon- 
stiente? Nu ar intra aici si studierea bunului-gust, a autenti- 
cului, a adevarului, a frumosului? Dar a perceptiei estetice? 
De ce unii oameni percep frumusetea si altii nu? Sub umbre- 
la perceptiei putem include, de asemenea, manipularea con- 
structiva a realității prin speranţă, vise, imaginaţie, inventivi- 
tate, organizare și ordonare. 

Percepția nemotivata, dezinteresată, lipsită de egoism. 
Aprecierea. Admiratia. Veneratia. Vigilenta fără un obiect 
anume. 

Belșug de studii despre stereotipuri, dar foarte puţine stu- 
dii științifice despre realitatea concretă, proaspătă, bergso- 
niană. 

Atenţia egal flotantă, de genul celei despre care vorbea 
Freud. 

Care sunt factorii care fac posibil ca oamenii sănătoși să 
perceapă realitatea mai eficient, să prezică viitorul cu mai mul- 
tă acuratețe, să perceapă mai ușor natura reală a oamenilor, 
care îi ajută să suporte necunoscutul, ceea ce este ambiguu, 
nestructurat și misterios sau chiar să se bucure de ele? 

De ce dorințele și speranțele oamenilor sănătoși au atât de 
puțină putere de a le distorsiona percepțiile? 

Cu cât oamenii sunt mai sănătoși, cu atât capacităţile lor 
funcționează mai corelat. Același lucru este valabil și pentru 
modalităţile senzoriale, astfel că studierea sinesteziei este în 
principiu mai esenţială decât studierea izolată a simţurilor lua- 
te separat. Mai mult decât atât, echipamentul senzorial ca în- 

treg este corelat cu aspectele motorii ale organismului. Aceste 
corelări trebuie studiate mai atent. La fel și conștiința unifica- 
toare, cognitia F, iluminarea, percepţia transpersonală și 
transumană, aspectele cognitive ale experienţelor mistice și de 
vârf etc. 


Trăirile afective 


Trăirile afective pozitive (de exemplu fericirea, calmul, se- 
ninătatea, pacea lăuntrică, multumirea, acceptarea) nu au fost 
studiate îndeajuns. Nici mila, compasiunea, caritatea. 

Distracţia, bucuria, joaca, sportul și jocurile nu sunt sufi- 
cient înţelese. | 

Extazul, entuziasmul, pofta de viata, veselia, bucuria, eu- 
foria, starea de bine, experienţa mistică, experienţa converti- 
rii în politică și religie, trăirile afective generate de orgasm. 

Diferenţa dintre straduinta, conflict, frustrare, tristeţe, an- 
xietate, tensiune, vinovăţie, rușine și asa mai departe, la per- 
soana psihopatologică și la individul sănătos. În cazul persoa- 
nei sănătoase, acestea sunt sau pot fi influențe pozitive. 

Efectele organizatoare și alte efecte bune și dezirabile ale 
afectivității au fost mai puţin studiate decât efectele sale de 
dezorganizare. În care circumstanţe se corelează ea cu o efi- 
cienta crescută a percepției, învățării, gândirii și asa mai de- 
parte? 

Aspectele afective ale cognitiei, de exemplu, bucuria adu- 
să de revelaţia intuitivă, efectul liniștitor al înţelegerii, accep- 
tarea și iertarea care sunt produse ale înțelegerii profunde a 
comportamentului negativ. 

Latura afectivă a iubirii și prieteniei, satisfactiile și plăceri- 
le pe care le aduc. 

La oamenii sănătoși, cognitia, voinţa și afectivitatea sunt 
sinergice, nu contradictorii și nu se exclud reciproc. Trebuie 
să aflăm de ce stau lucrurile astfel și de care sunt mecanis- 
mele subiacente; de pildă, legăturile hipotalamo-cerebrale 
sunt diferite la oamenii sănătoși? Trebuie să aflăm, de exem- 

plu, cum contribuie la cognitie mobilizarea volitivă și afecti- 
vă, în ce fel sinergia cognitivă și volitivă susține afectele, 
emoțiile și așa mai departe. Aceste trei aspecte ale vieţii psi- 
hice ar trebui studiate în funcţie de relaţiile existente între 
ele, și nu separat. 

Gurmandul a fost neglijat fără justificare de către psiho- 
logi. Simpla plăcere a mâncatului, a băutului, a fumatului sau 
a altor gratificări senzoriale își are locul ei în psihologie. 

Care sunt impulsurile din spatele construirii utopiilor? Ce 
este speranţa? De ce ne imaginăm și proiectăm ideea de para- 
dis, de viata bună, de societate mai bună? 

Ce înseamnă admiraţia? Veneratia? Uimirea? 

Studierea inspirației? Cum îi putem inspira pe oameni să de- 
„pună eforturi mai mari? Să-și stabilească obiective superioare? 

De ce plăcerea dispare mai repede decât durerea? Există 
modalități de a revitaliza plăcerea, gratificarea, fericirea? Pu- 
tem învăţa să apreciem lucrurile bune din viata noastră, în loc 
să le considerăm de la sine înțelese? 


Motivația 


Impulsurile parentale: de ce ne iubim copiii, de ce își do- 
resc oamenii copii, de ce fac atâtea sacrificii pentru ei? Sau, de 
fapt, de ce ceea ce altcuiva îi pare sacrificiu, părintele nu re- 
simte deloc ca fiind sacrificiu? De ce sunt copiii adorabili? 

Studierea dreptăţii, egalităţii, libertăţii, a dorinței de liber- 
tate și de dreptate. De ce oamenii luptă pentru dreptate, plă- 
tind un pret scump și uneori chiar dându-și viata? De ce unii 
care nu au de câștigat nimic pentru ei înșiși vin în ajutorul ce- 
lor năpăstuiţi, nedreptatifi, nefericiti? 

Fiintele umane tânjesc într-o oarecare măsură dupa teluri- 
le, scopurile și obiectivele lor, în loc să fie conduse de impul- 
suri și instincte oarbe. Se poate întâlni și a doua situaţie, dar 
nu în mod exclusiv. Imaginea completă le cere pe amândouă. 

Până acum am studiat numai efectele patogene ale frustră- 
rii, neglijându-le pe cele care promovează sănătatea. 

Homeostazia, echilibrul, adaptarea, autoconservarea, apa- 
rarea sunt simple concepte negative si trebuie suplimentate 
de unele pozitive. „Totul pare să meargă în direcția conser- 
vării vieţii și prea putin către a o face să merite trăită.” H. 
Poincaré spunea că problema lui nu e să-și câștige hrana, ci sa 
nu se plictisească între două mese. Dacă am defini psihologia 
funcțională drept studiul utilității din punctul de vedere al au- 
toconservării, atunci, prin extensie, o psihologie metafunctio- 
nală ar studia utilitatea din punctul de vedere al autoperfec- 
Honării. 

Neglijarea trebuintelor superioare și a diferenţelor din- 
tre acestea și cele inferioare îi condamnă pe oameni la dez- 
amăgire atunci când descoperă că dorința persistă chiar și 
după satisfacerea nevoii. În cazul persoanei sănătoase, gra- 
tificarea produce nu încetarea dorinţei, ci, după o perioadă 
de mulțumire, trecerea la dorințe superioare și la un nivel 
superior al frustrării, alături de aceeași veche neliniște și in- 
satisfacție. | 

Apetitul, preferinţele și gusturile, dar și foamea brută, dis- 
perată, pe viata și pe moarte. 

Dorinţa imperioasă de perfecțiune, adevăr, dreptate (ace- 
lași lucru ca îndreptarea unui tablou care stă strâmb? Sau fi- 
nalizarea unei sarcini neterminate? Sau perseverarea într-o 
problemă nerezolvată?). Impulsul utopic, dorinţa de a îmbu- 
natati lumea exterioară, de a îndrepta lucrurile greșite. 

Neglijarea trebuintelor cognitive, de exemplu de către 
Freud (Aronoff, 1962), ca și de către psihologii academici. 

Latura volitivă a esteticii, trebuintele estetice. 

Nu înţelegem suficient motivațiile martirului, eroului, pa- 
triotului, altruistului. Explicatiile freudiene reductioniste nu 
servesc la nimic în cazul oamenilor sănătoși. 

Cum rămâne cu psihologia binelui și a răului, a eticii și a 
moralității? 

Psihologia științei, a omului de știință, a cunoașterii, a do- 
rintei de cunoaștere, a impulsurilor aflate în spatele acesteia, 
a impulsului filosofic. 

Admiratia, contemplatia, meditaţia. 

Despre sex se discută ca și cum s-ar pune problema de a 
evita ciuma. Preocuparea fata de pericolele sexului a pus în 
umbră faptul evident că el poate fi sau ar trebui să fie o mo- 
dalitate foarte plăcută de a petrece timpul și posibil o activi- 
tate profund terapeutică și educativă. 


Inteligența 


Ar trebui să ne mulțumim cu o definiţie a inteligenţei care 
derivă din felul cum stau lucrurile și nu cum ar trebui să stea? 
Conceptul de IQ nu are nimic de-a face cu înțelepciunea, este 
un concept pur tehnic. Göring, de exemplu, avea un IQ ridi- 
cat, dar într-un sens foarte real era un om prost. Cu siguran- 
ta era un om rău. Nu credem că delimitarea conceptului spe- 
cific de IQ ridicat e dăunătoare. Singura problemă este că, 
într-o psihologie care se limitează atât de mult, subiectele mai 
importante, precum înţelepciunea, cunoașterea, revelația in- 
tuitivă, înțelegerea, bunul-simt și judecata bună sunt neglija- 
te în favoarea IQ-ului, pentru că acesta este mai satisfăcător 
din punct de vedere tehnic. Pentru umanist, desigur, e un con- 
cept foarte enervant. 

Care sunt factorii care influențează creșterea IQ-ului: inte- 
ligenta propriu-zisă, bunul-simt, judecata bună? Știm multe 
despre ce-i dăunează și prea puţin despre ce îl stimulează. Ar 
putea exista o psihoterapie a inteligenţei? 

O concepție organică a inteligenţei? 

În ce măsură sunt dependente de cultură testele de inteli- 
genta? 


Cognitie si gandire 


Răzgândire. Convertire. Revelatie intuitivă psihanalitică. In- 
telegere subita. Perceptia principiului. Iluminare. Satori. Trezire. 

Intelepciune. Care sunt relatiile cu bunul-gust, cu morala, 
bunătatea si altele? 

Efectele caracteriale și terapeutice ale cunoașterii autentice. 

Studierea creativității și productivității ar trebui să dețină 
un loc important în psihologie. În ceea ce privește gândirea, 
ar trebui să acordăm mai multă atenţie studierii noutăţii, in- 
ventivitatii, generării de idei noi, și nu găsirii de soluţii la enig- 
me predeterminate, de tipul celor utilizate până acum în stu- 
diile asupra gândirii. Din moment ce gândirea în forma sa 
superioară este creativă, de ce să nu o studiem în forma sa su- 
perioară? 

Psihologia științei și a oamenilor de știință, a filosofiei si fi- 
losofilor. 

La oamenii cei mai sănătoși — dacă sunt și inteligenţi —, 
gândirea nu este numai de tipul Dewey, adică stimulată de 
problemele care provoacă dezechilibru sau iritare, dispărând 
după rezolvarea problemei. Ea este de asemenea spontană, 
sportivă și aducătoare de plăcere și este deseori produsă fără 
efort, în mod automat, așa cum ficatul secretă bila. Unor ast- 
fel de oameni le place să fie niște animale gânditoare, nu tre- 
buie să fie obligaţi să gândească. 

Gândirea nu este întotdeauna directionata, organizată, mo- 
tivată sau orientată spre scop. Fantezia, visul, simbolismul, 
gândirea inconștientă, infantilă, emoțională, asocierea liberă 
din psihanaliză sunt toate productive în felul lor. Oamenii să- 
nătoși ajung la multe dintre concluziile și deciziile lor cu aju- 
torul acestor tehnici, opuse în mod tradițional rațiunii, dar de 
fapt aflate în sinergie cu ea. 

Conceptul de obiectivism. Dezinteresarea. Reacția pasivă 
la natura realității așa cum este ea, fără introducerea de ele- 
mente personale sau care tin de eu. Cogniţia centrată pe pro- 
blemă și nu pe eu. Obiectivitatea taoistă, obiectivitatea iubi- 
toare versus obiectivitatea detașată. 


Psihologia clinică 


In general, ar trebui să învăţăm să considerăm drept psi- 
hopatologie orice eșec de a ajunge la actualizarea sinelui. Omul 

obișnuit sau normal constituie un caz în aceeași măsură cu psi- 
hoticul, chiar dacă mai puţin dramatic și urgent. 

Scopurile și obiectivele psihoterapiei ar trebui să fie privi- 
te în mod pozitiv. (Acest lucru este valabil, firește, și în ceea 
ce privește scopurile educaţiei, familiei, medicinei, religiei și 
filosofiei.) Ar trebui pus accent pe valoarea terapeutică a ex- 
perientelor de viata pozitive și încununate de succes, ca de 
exemplu casnicia, prietenia, reusita economica etc. 

Psihologia clinică nu este sinonimă cu psihologia anorma- 
litatii. Ea poate consta la fel de bine în studiul de caz perso- 
nal, individual al oamenilor sănătoși, fericiți și plini de succes. 
Psihologia clinică îi poate studia deopotrivă pe cei sănătoși ca 
și pe cei bolnavi, pe cei puternici și curajoși și buni, ca și pe 
cei slabi, lași și cruzi. 

Psihologia anormalitatii nu ar trebui să se limiteze la stu- 
diul schizofreniei, ci ar trebui să includă și subiecte precum ci- 
nismul, spiritul dictatorial, anhedonia, lipsa valorilor, preju- 
decata, ura, lăcomia, egoismul etc. Acestea sunt bolile grave 
din punctul de vedere al valorilor. Schizofrenia, tulburarea ma- 
niaco-depresivă, cea obsesiv-compulsivă și altele de acest fel 
sunt bolile grave ale omenirii din punct de vedere tehnic, în sen- 
sul că ele limitează eficiența. Dar ar fi fost o binecuvântare, nu 
un blestem, dacă Hitler, Mussolini sau Stalin, ar fi manifestat 
simptome evidente de schizofrenie. Ceea ce ar trebuie să stu- 
diem din punctul de vedere al psihologiei pozitive, orientată 
spre valori, sunt acele perturbări care îi fac pe oameni răi sau 
limitați din perspectivă valorică. În acest context, cinismul este 
cu siguranță mai important din punct de vedere social decât 
depresia. 

Petrecem mult timp studiind criminalitatea. De ce să nu 
studiem și respectarea legilor, identificarea cu societatea, filan- 
tropia, conștiința socială? | 

Pe lângă studierea efectelor psihoterapeutice al experien- 
telor de viata pozitive, cum ar fi, căsătoria, succesul, nașterea 
copiilor, îndrăgostirea, educaţia și așa mai departe, ar trebui 
să le studiem și pe cele ale experienţelor nefaste, îndeosebi ale 
tragediei, dar si ale bolii, privatiunii, frustrării, conflictului etc. 

Oamenii sănătoși par capabili să descopere chiar și în astfel 
de evenimente o latură pozitivă și o utilitate. 

Studiul interesului (spre deosebire de cel al plictiselii). Cei 
care dovedesc vitalitate, dorință de viata, rezistenţă în fata 
morţii, tonus. 

Cunostintele pe care le avem în prezent despre dinamica 
personalităţii, sănătate și adaptare vin aproape în întregime 
din studierea oamenilor bolnavi. Studierea oamenilor sănătoși 
ar putea nu numai să corecteze situaţia și să ne dea informa- 
tii nemijlocite despre sănătatea psihică, ci in plus suntem si- 
guri că ne va oferi totodată mult mai multe date decât avem 
deja despre nevroză, psihoză, psihopatie și psihopatologie în 
genera]. 

Studiul clinic al abilității, capacităţii, aptitudinilor, măies- 
triei. Vocatie, chemare, misiune. 

Studiul clinic al geniului și talentului. Acordăm mult mai 
mult timp și cheltuim mult mai multi bani pentru oamenii 
slabi la minte decât pentru cei inteligenți. 

Teoria frustrării, așa cum este concepută în mod curent, 
este un bun exemplu de psihologie deficitară. În prea multe 
teorii despre creșterea copilului, acesta este conceput în ma- 
nieră freudiană inițială, ca un organism complet conservator, 
care se agaţă de adaptările deja realizate; nu simte nici un im- 
bold imperios de a trece la o nouă adaptare, de a crește și de 
a se dezvolta în stilul său propriu. 

Tehnicile de psihodiagnoză sunt folosite pentru a diagnos- 
tica patologia, nu sănătatea. Nu avem norme Rorschach, TAT 
sau MMPI bune pentru creativitate, tăria eului, sănătate, ac- 
tualizare a sinelui, hipnoză, rezistenţă la boală. Majoritatea 
chestionarelor legate de personalitate folosesc în continuare 
modelul Woodworth; ele enumeră o listă de simptome de boa- 
la, iar un scor bun sau sănătos înseamnă absența răspunsuri- 
lor la această listă de simptome. 

Din moment ce psihoterapia îi ajută pe oameni să devină 
mai buni, pierdem ocazia să-i studiem pe oameni în forma lor 
cea mai bună prin faptul că nu le studiem personalitatea după 
terapie. 

Studiul celor care trăiesc experienţe de vârf și a celor care 
nu trăiesc experienţe de vârf. 


Psihologia animală 


În psihologia animală, accentul a fost pus pe foame și sete. 
De ce nu am studia și trebuintele superioare? De fapt, nu stim 
dacă șobolanul alb are ceva comparabil cu trebuintele noas- 
tre superioare de dragoste, frumusețe, înțelegere, statut și așa 
mai departe. Cum am putea ști, cu tehnicile aflate acum la în- 
demâna specialiștilor în psihologie animală? Trebuie să tre- 
cem dincolo de psihologia șobolanului „disperat“, împins 
spre limita înfometării sau pus într-o situație extremă ca ur- 
mare a șocurilor electrice sau a durerii, o situaţie extremă de 
proporții cu care ființele umane se confruntă rareori. (S-au fă- 
cut astfel de studii pe maimutele inferioare și pe cele antro- 
poide.) 

Ar trebui pus mai mult accent pe studierea înţelegerii și re- 
velatiei intuitive decât pe învățarea mecanică și oarbă prin aso- 
ciere, pe nivelurile superioare de inteligenţă la fel ca pe cele 
inferioare, pe cele mai complexe ca și pe cele mai puţin com- 
plexe; limitele superioare ale performanţelor animale au fost 
neglijate în favoarea celor medii. 

Când Husband (1929) a arătat că un șobolan poate învăța 
să se descurce într-un labirint aproape la fel de bine ca o fiin- 
ta umană, labirintul ar fi trebuit să dispară o dată pentru tot- 
deauna din instrumentarul studierii învăţării. Știm dinainte 
că ființa umană învaţă mai ușor decât șobolanul. Orice tehni- 
că ce nu poate demonstra acest lucru seamănă cu încercarea 
de a măsura un om care stă aplecat într-o încăpere cu tavanul 
jos. Ceea ce măsurăm este tavanul, nu omul. Tot ce face un la- 
birint este să măsoare tavanul scund, nu înălțimea la care pot 
ajunge învățarea și gândirea, nici măcar cele ale șobolanului. 

Pare foarte probabil ca folosirea unor animale superioare 
în locul celor inferioare să ne învețe mai multe despre psiho- 
logia umană. i 

Nu ar trebui să uităm nici o clipă că folosirea animalelor ga- 
rantează dinainte neglijarea capacităţilor umane unice, de 
exemplu, martiriul, sacrificiul de sine, rușinea, simbolurile, lim- 
bajul, iubirea, umorul, arta, frumuseţea, conștiința, vinovăția, 
patriotismul, idealurile, crearea poeziei, filosofiei, muzicii sau 
științei. Psihologia animală este necesară pentru a obține infor- 
matii despre trăsăturile comune oamenilor și tuturor primate- 
lor. Ea este inutilă în studierea acelor caracteristici pe care oa- 
menii nu le au în comun cu animalele sau în privinţa cărora 
oamenii sunt mult superiori, cum ar fi învățarea latentă. 


Psihologia socială 


Psihologia socială ar trebui să însemne mai mult decât stu- 
dierea imitării, sugestiei, prejudecatilor, urii și ostilității. La oa- 
menii sănătoși, acestea sunt forțe minore. 

Teoria democraţiei, a anarhismului. Relaţiile interpersona- 
le democratice. Liderul democratic. Puterea într-o democrație, 
puterea oamenilor democrați și a liderul democrat. Motivati- 
ile unui lider altruist. Oamenilor sănătoși nu le place să aibă 
putere asupra altora. Psihologia socială este prea mult domi- 
nată de o concepţie a puterii „cu tavanul scund“, construită 
pornind de la animale inferioare. 

Competiţia este mai studiată decât cooperarea, altruismul, 
prietenia, lipsa egoismului. 

Studierea libertăţii și a oamenilor liberi figurează prea pu- 
tin sau deloc în psihologia socială de azi. 

Cum este îmbunătăţită cultura? Care sunt efectele poziti- 
ve ale deviantei? Stim că nici o cultură nu poate avansa și nu 
poate fi îmbunătățită în absenţa indivizilor devianti. De ce nu 
au fost studiati mai mult? De ce sunt considerați in general 
patologici? De ce nu sănătoși? 

Fraternitatea si egalitarismul merita la fel de multa atentie 
ca și clasa, casta si dominaţia in sfera socială. De ce să nu stu- 
diem comunitățile religioase? Cooperativele de consum și de 
producție? Comunitățile intentionale și utopice? 





14 / Întrebări pentru o nouă psihologie 345 


Relaţia dintre cultură și personalitate este studiată de obi- 
cei ca și cum cultura ar fi motorul principal, ca și cum forța sa 
modelatoare ar fi inexorabilă. Dar oamenii sănătoși și puter- 
nici pot să-i reziste. Aculturalizarea și enculturarea functio- 
nează doar într-o anumită măsură la unii oameni. Studiul in- 
dependenței faţă de mediu reprezintă o necesitate. 

Sondajele de opinie se bazează pe acceptarea necritică a 
unei concepții subestimatoare despre posibilitățile umane, de 
exemplu presupunerea că voturile oamenilor vor fi determi- 
nate de egoism sau de pura obisnuinta. Așa este, dar numai 
pentru 99% din populaţie, adică pentru oamenii nesănătoși. 
Fiintele umane sănătoase votează, cumpără sau își formulea- 
za judecatile cel putin partial pe baza logicii, a bunului-simt, 
a dreptatii, corectitudinii, realitatii si asa mai departe, chiar si 
atunci cand acest lucru merge impotriva interesului lor, defi- 
nit în sens îngust și egoist. 

De ce se neglijează atât de mult faptul că în democraţie, 
statutul de lider este foarte des dorit pentru prilejul de a-i sluji 
pe ceilalți și nu pentru a exercita putere asupra lor? Acest as- 
pect a fost complet neglijat, deși a constituit o forță extrem de 
importantă în istoria americană și în cea a lumii. Este foarte 
clar că Jefferson nu și-a dorit niciodată puterea sau conduce- 
rea pentru beneficiile egoiste care ar fi putut rezulta din ea, ci 
simţea că ar trebui să se sacrifice pe sine pentru că putea face 
un lucru bun care trebuia făcut. 

Sentimentul datoriei, al loialității, al obligaţiei fata de so- 
cietate, al responsabilități, conștiința socială. Bunul cetățean, 
omul cinstit. Petrecem mult timp studiind criminalii, de ce nu 
ȘI pe aceștia? | 

Cruciatul. Luptatorul pentru principii, dreptate, libertate, 
egalitate. Idealistul. 

Efectele pozitive ale prejudecatii, lipsei de popularitate, 
privatiunii, frustrării. Psihologii fac prea puţine eforturi pen- 
tru a aborda toate numeroasele fațete ale unor fenomene com- 
plexe, chiar ale celor patologice precum prejudecata. Exclu- 
derea și ostracizarea au și consecinţe pozitive. Lucrurile stau 
astfel mai ales dacă respectiva cultură este una bolnavă, rea 

sau îndoielnică. Ostracizarea dintr-o astfel de cultură e un lu- 
cru bun pentru individ, chiar dacă îi poate cauza multă du- 
rere. Oamenii aflați în procesul de actualizare a sinelui se os- 
tracizează deseori, retrăgându-se din subculturile pe care le 
dezaprobă. 

Nu știm despre sfânt, cavaler, binefăcător, erou, conducă- 
torul altruist la fel de multe cât știm despre tiran, criminal, psi- 
hopat. 

Conventionalismul are latura sa pozitivă și efectele sale de- 
zirabile. Conventiile bune. Valoarea contrastanta a conventii- 
lor în societatea sănătoasă și în cea bolnavă. Același lucru pen- 
tru valorile „clasei de mijloc“. 

Bunătatea, generozitate, bunăvoința și caritatea sunt prea 
puţin prezente în tratatele de psihologie socială. 

Liberalii bogaţi precum Franklin Roosevelt sau Thomas 
Jefferson, care, în contradicţie cu imperativele financiare per- 
sonale, au luptat împotriva propriului interes economic, în be- 
neficiul corectitudinii, dreptăţii și așa mai departe. 

S-a scris foarte mult despre antisemitism, antinegroism, ra- 
sism și xenofobie, dar faptul că există și filosemitism, negro- 
filie și simpatie pentru cei năpăstuiți de soartă este prea putin 
recunoscut. Asta dovedește că ne concentrăm mai mult pe os- 
tilitate decât pe altruism, compasiune sau grijă fata de cei tra- 
taţi rau. 

Studierea spiritului sportiv, a corectitudinii, a simțului 
dreptății, a grijii fata de celălalt. 

In tratatele dedicate relaţiilor interpersonale sau psiholo- 
giei sociale, studierea iubirii, căsătoriei, prieteniei și relației te- 
rapeutice ar putea foarte bine să fie paradigmatică pentru toa- 
te capitolele ce urmează. În prezent însă, ele sunt rareori luate 
în serios în tratatele existente. 

Rezistenţa la campanii promoționale, publicitate, propa- 
gandă, părerea altora, păstrarea autonomiei, rezistenţa la su- 
gestie, la imitație, la prestigiu sunt toate prezente la un nivel 
crescut la omul sănătos și la un nivel scăzut la omul obișnuit. 
Aceste simptome de sănătate ar trebui să fie studiate mai pe 
larg de specialiștii în psihologie socială. 

Psihologia socială trebuie să se elibereze de către acea va- 
rietate a relativismului cultural care pune accentul prea mult 
pe pasivitatea, plasticitatea și lipsa de formă a personalităţii 
umane și prea puţin pe autonomie, tendinţa de creștere și ma- 
turizare a forțelor lăuntrice. Ar trebui să studieze și agentul 
activ, nu doar pionul. 

Psihologii și specialiștii în științe sociale vor furniza ome- 
nirii sisteme de valori empirice sau, dacă nu, nu o va face ni- 
meni. Numai această sarcină în sine generează o mie de pro- 
bleme. | 

Din punctul de vedere al dezvoltarii pozitive a potentialu- 
rilor umane, psihologia a înregistrat in mare măsură un eșec 
total în timpul celui de-al Doilea Război Mondial. A fost folo- 
sită de foarte multi psihologi numai ca tehnică și s-a permis 
doar aplicarea a ceea ce se știa deja. Până acum, în teoria psi- 
hologică n-a apărut practic nimic nou în urma războiului, deși 
e posibil să apară evoluții ulterioare. Aceasta înseamnă că 
mulți psihologi și oameni de știință s-au aliat cu oamenii 
miopi care au subliniat numai câștigarea războiului, neglijând 
câștigarea păcii după aceea. Ei au ignorat complet semnifica- 
tia întregului război, transformându-l într-un joc tehnologic și 
nu într-o luptă valorică, ceea ce a fost, de fapt, sau cel puţin 
trebuia să fie. În cunoștințele psihologice nu exista nimic care 
să-i împiedice să facă această greșeală; nu exista, de exemplu, 
o filosofie care să separe tehnica de știință, o teorie a valorilor 
care să-i ajute să înţeleagă cum sunt cu adevărat ființele de- 
mocratice, pentru ce s-a purtat lupta și care au fost sau ar fi 
trebuit să fie punctele ei esenţiale. S-au ocupat în general de 
întrebări-mijloc, nu de întrebări-scop, și ar fi putut fi la fel de 
bine folosiți de naziști ca și de democraţii. Eforturile lor nu au 
reușit să împiedice amplificarea spiritului dictatorial nici mă- 
car în propria noastră țară. 

Instituțiile sociale, ba chiar și cultura, sunt studiate de obi- 
cei în calitate de forte care modelează, obligă, inhibă, și nu ca 
factori de gratificare, generatori de fericire, stimulatori ai ac- 
tualizării sinelui. „Este cultura o sumă de probleme sau o 
sumă de oportunități?” (A. Meiklejohn). Conceptul de cultu- 

ră ca factor modelator este probabil o consecinţă a experien- 
tei dobândite exclusiv pe baza cazurilor patologice. Folosirea 
unor subiecți mai sănătoși sugerează imaginea culturii ca re- 
zervor de gratificări. Probabil că același lucru s-ar putea afir- 
ma și despre familie, care este la rândul ei privită prea des 
drept o forță modelatoare, educativă. 


Personalitatea 


Conceptul de personalitate bine adaptată sau de bună 
adaptare impune un plafon jos posibilităţii evoluţiei și dezvol- 
tării. Vaca, sclavul și robotul pot fi cu toţii bine adaptati. 

Supraeul copilului este conceput de obicei ca introiectie a 
fricii, pedepsei, lipsei de iubire, abandonului și așa mai depar- 
te. Studierea copiilor și adulţilor care se simt în siguranţă, iu- 
biti și respectați, indică posibilitatea unei conștiințe intrinseci 
clădite pe identificarea cu iubirea, pe dorința de a-i mulțumi 
și de a-i face fericiți pe alții, ca și pe adevăr, logică, dreptate, 
consecvență, bine și datorie. 

Comportamentul persoanei sănătoase este mai putin de- 
terminat de anxietate, frică, nesiguranţă, vinovăție, rușine și 
mai mult de adevăr, logică, dreptate, realism, corectitudine, 
armonie, frumuseţe și dreptate. 

Unde sunt studiile despre altruism? Lipsa invidiei? Pute- 
rea voinţei? Tarie de caracter? Optimism? Prietenie? Realism? 
Transcenderea sinelui? Cutezanţă, curaj? Lipsa geloziei? Sin- 
ceritate? Răbdare? Responsabilitate? Loialitate? 

Desigur, cea mai pertinentă și evidentă alegere de subiect 
pentru o psihologie pozitivă este studierea sănătății psihice (și 
a altor tipuri de sănătate — estetică, a valorilor, fizică etc.). Dar 
o psihologie pozitivă cere totodată studierea mai cuprinzătoa- 
re a omului bun, a celui care se simte în siguranţă și încreză- 
tor, a caracterului democratic, a omului fericit, senin, calm, 
pașnic, plin de compasiune, generos, bun, a creatorului, sfân- 
tului, eroului, a omului puternic, geniului și a altor exempla- 
re reușite ale omenirii. 

Ce anume produce trăsăturile dezirabile din punct de ve- 
dere social — bunătatea, conștiința socială, altruismul, spiri- 
tul de comunitate, identificarea, ingaduinta, prietenia, dorin- 
ta de dreptate, indignarea indreptatita? 

Avem un vocabular foarte bogat pentru psihopatologie, dar 
unul foarte sărac pentru sănătate sau transcendere. 

Privarea și frustrarea au unele efecte pozitive. Este indica- 
tă studierea disciplinei corecte și al celei incorecte, ca și cea a 
autodisciplinei născute din posibilitatea de confruntare direc- 
tă cu realitatea, de a învăța din pedepsele și recompensele ei 
intrinseci, din feedbackul ei. 

Studierea idiosincrasiei și a individualitatii (nu a diferen- 
telor individuale în sensul clasic). Trebuie să elaborăm o știin- 
ta idiografică a personalității. 

Cum ajung oamenii să fie diferiți unii de alții, și nu asemă- 
nători între ei (enculturati, nivelati de cultură)? 

Ce este dedicarea fata de o cauză? Ce dă naștere persoanei 
dedicate, devotate, care se identifică cu o cauză sau misiune 
ce-i transcende eul? 

Personalitatea mulțumită, fericită, calmă, senină, împăcată. 

Gusturile, valorile, atitudinile și alegerile oamenilor aflați 
în procesul actualizării sinelui au în mare măsură o bază in- 
trinsecă și determinată de realitate, nu una extrinsecă, relati- 
vă. În consecinţă, gustul lor se îndreaptă spre ceea ce e corect, 
nu spre ceea ce e greșit, spre adevăr și nu spre minciună, spre 
frumuseţe si nu spre uratenie. Ei trăiesc într-un sistem de va- 
lori stabile și nu într-o lume robotizată, complet lipsită de valori 
(bazată doar pe modă, tendinţe trecătoare, părerea celuilalt, 
imitație, sugestie, prestigiu). 

E foarte posibil ca nivelul frustrării și toleranța la frustra- 
re să fie mult mai crescute la oamenii aflați pe calea actualiză- 
rii sinelui. La fel și nivelul vinovatiei, conflictului și rușinii. 

Relaţiile părinte-copil au fost de obicei studiate ca si cum 
ar constitui numai un set de probleme, numai posibilitatea de 
a greși. Ele sunt în primul rând o plăcere și o bucurie, un mare 
prilej de fericire. Acest lucru este valabil chiar și pentru ado- 
lescenta, prea des tratată ca o adevărată boală. 





Capitolul 15 


O abordare psihologică a ştiinţei 


O interpretare psihologică a științei începe cu înțelegerea 
acută a faptului că știința este o creație umană, nu un „lucru“ 
autonom, non-uman, per se, dotat cu propriile reguli intrinseci. 
Originile sale se află în motivaţia umană, telurile sale sunt te- 
lurile omului și este creată, reînnoită și întreținută de ființele 
umane. Legile, organizarea și mecanismele sale se bazează nu 
numai pe natura realității pe care o descoperă, ci și pe natura 
fiinţei umane care face descoperirea. Psihologul, în special 
dacă are experienţă clinică, va aborda în mod firesc și spon- 
tan orice subiect într-o manieră personală, studiind oamenii 
și nu abstractiunile pe care le produc ei, savanții și știința de- 
opotrivă. 

Efortul greșit direcționat spre a convinge că lucrurile nu 
stau așa, încercarea perseverentă de a face știința să pară per- 
fect autonomă și autoreglatoare și de a o privi ca pe un joc 
dezinteresat, cu legi intrinseci și arbitrare ca la șah, trebuie să 
i se pară psihologului nerealiste, false și chiar antiempirice. 

În acest capitol vreau să mentionez câteva dintre cele mai im- 
portante consecinţe ale înțelegerii faptului că știința este prima 
dintre creațiile umane care trebuie să fie examinată psihologic. 


Studierea omului de știință 


Studierea oamenilor de știință este categoric un aspect de bază, chiar 
necesar, al studierii științei. Din moment ce știința ca instituţie este 

partial o proiecție amplificată a anumitor aspecte ale naturii 
umane, orice pas înainte în cunoașterea acestor aspecte va fi mul- 
tiplicat automat de mai multe ori. Spre exemplu, fiecare știință 
și fiecare teorie vor fi influențate de mai buna cunoaștere a (1) 
naturii subiectivismului și obiectivismului, (2) naturii procesu- 
lui de abstractizare, (3) naturii creativității, (4) naturii encultură- 
rii și a rezistenței oamenilor de știință la enculturare, (5) conta- 
minării percepției de către dorințe, speranţe, temeri, așteptări, 
(6) naturii rolului sau statutului omului de știință, (7) antiinte- 
lectualismului în cultura noastră și (8) naturii convingerilor, cre- 
dintelor, încrederii, certitudinii și așa mai departe. 


at . 


Stiinta și valori umane 

Știința se bazează pe valori umane si constituie în sine un sis- 
tem valoric (Bronowski, 1956). Trebuintele umane afective, cog- 
nitive, de exprimare și estetice oferă științei originile și obiec- 
tivele sale. Gratificarea oricăreia dintre aceste trebuinte este o 
„valoare“. Acest lucru este la fel de valabil în privinţa iubirii 
fata de siguranţă ca și în cel a iubirii de adevăr sau de certitu- 
dine. Satisfactiile estetice oferite de concizie, ponderare, ele- 
ganţă, simplitate, precizie, acuratețe sunt valori deopotrivă 
pentru matematician și pentru omul de știință ca si pentru ar- 
tizan, artist sau filosof. 

Aceste lucruri sunt clar delimitate de faptul că, în calitate 
de oameni de știință, împărtășim valorile esenţiale ale cultu- 
rii noastre și probabil va trebui să o facem întotdeauna, cel pu- 
țin într-o anumită măsură — de exemplu onestitatea, umani- 
tarismul, respectul pentru individ, serviciul în slujba societății, 
respectul democratic fata de dreptul indivizilor de a-și lua pro- 
priile decizii, chiar dacă sunt greșite, conservarea vieţii și să- 
natatii, alinarea durerii, recunoașterea meritelor atunci când 
este cazul, împărțirea meritelor, spiritul sportiv, corectitudi- 
nea și așa mai departe. 

„Obiectivismul“ și „observaţiile dezintersate” sunt catego- 
ric sintagme care se cer redefinite. „Excluderea valorilor“ în- 

semna initial excluderea dogmelor teologice și a altor dogme 
autoritare ce aduceau prejudicii faptelor reale. Această exclu- 
dere este la fel de necesară astăzi cum era și în vremea Renas- 
terii, pentru că ne dorim în continuare ca informaţiile noastre 
să fie pe cât posibil necontaminate. Chiar dacă religia organi- 
zată constituie azi doar o slabă amenințare la adresa științei în 
tara noastră, avem în continuare dogme politice și economice 
puternice cu care trebuie să ne confruntăm. 


Înțelegerea valorilor 


Totuși, singurul mod în care știm în prezent să prevenim conta- 
minarea percepției noastre despre natură, societate și noi înșine de 
către valorile umane presupune să fim tot timpul foarte conștienți 
de aceste valori, să le înțelegem influenta asupra percepției si, cu aju- 
torul unei astfel de înțelegeri, să facem corectiile necesare. (Prin con- 
taminare înţeleg confundarea factorilor determinanti psihici 
cu cei ai realității atunci când urmărim să-i percepem pe cei 
din urmă.) Studierea valorilor, trebuintelor și dorințelor, a su- 
biectivismului, temerilor, intereselor și a nevrozei trebuie să 
devină un aspect de bază al tuturor studiilor științifice. 

O astfel de afirmaţie trebuie să includă totodată cele mai 
generalizate tendinţe ale tuturor ființelor umane de a abstrac- 
tiza, clasifica, de a vedea asemănări și deosebiri și, în general, 
a acorda atenţie selectivă realităţii și de a-i combina și recom- 
bina elementele în concordanţă cu interesele, trebuintele, do- 
rintele și fricile umane. A ne organiza astfel percepțiile în di- 
ferite categorii și rubrici este de dorit și util în anumite sensuri 
și indezirabil și nociv în alte sensuri, căci deși demersul relie- 
fează pregnant anumite aspecte ale realității, pe altele le pune 
în umbră. Trebuie să înţelegem că, deși natura ne oferă indi- 
cii de clasificare și uneori are linii de delimitare „naturale“, 
deseori aceste indicii sunt minime sau ambigue. Adesea tre- 
buie să creăm sau să impunem o clasificare asupra naturii. Fa- 
cem acest lucru în concordanță nu numai cu sugestiile natu- 
rii, ci și cu natura noastră umană, cu valorile, înclinațiile si 

interesele noastre inconstiente. Daca idealul stiintei este sa re- 
duca la minimum acesti factori determinanti umani ai teoriei, 
el nu va fi niciodată atins negându-le influenţa, ci doar cunos- 
cându-i foarte bine. 

Omul de știință pur, neliniștit, ar trebui să-și recapete linis- 
tea aflând că scopul acestei discuții dătătoare de anxietate de- 
spre valori este atingerea mai eficientă a obiectivelor științei, 
mai exact îmbunătățirea cunoștințelor noastre despre natură, 
decontaminarea cunoștințelor pe care le avem despre lucruri- 
le cunoscute prin studierea celui care cunoaște (Polanyi 1958, 
1964). 


Legi umane și naturale 


Legile psihologiei umane și cele ale naturii non-umane sunt în 
anumite privințe aceleași, dar complet diferite în altele. Faptul că 
oamenii trăiesc în lumea naturală nu înseamnă că regulile și 
legile lor trebuie să fie comune. Fiinţa umană, trăind în lumea 
reală, trebuie fără îndoială să-i facă acesteia anumite concesii, 
dar asta nu înseamnă negarea faptului că omul are legi intrin- 
seci, care nu sunt și cele ale realității naturale. Dorintele, te- 
merile, visurile, speranţele se comportă altfel decât pietrișul, 
conductorii, temperaturile sau atomii. O filosofie nu se con- 
struiește în același fel ca un pod. O familie și un cristal se cer 
studiate în moduri diferite. Toată discuţia noastră despre mo- 
tive și valori nu presupune o dorinţă de a subiectiviza sau psi- 
hologiza natura non-umană, dar desigur că trebuie să psiholo- 
gizăm natura umană. 

Realitatea non-umană este independentă de dorințele și 
trebuintele fiinţelor umane, nu este nici benefică, nici malefi- 
că, nu are scopuri, ținte, obiective sau funcții (numai ființele 
vii au scopuri), nu are tendinţe volitive si nici afective. Aceas- 
ta este realitatea care ar rămâne dacă toți oamenii ar dispă- 
rea — un lucru deloc imposibil. 

A cunoaște această realitate așa cum este, nu cum ne-am 
dori-o este de dorit din orice punct de vedere, fie al curiozită- 

fii „pure“, dezinteresate, fie al preocupării de a prezice si con- 
trola realitatea in scopuri umane imediate. Kant avea fara in- 
doială dreptate când afirma că nu putem cunoaște niciodată 
pe deplin realitatea non-umană, deși este totuși posibil să ne 
apropiem de ea și să o cunoaștem mai mult sau mai puţin au- 
tentic. 


Sociologia științei 


Studiul sociologiei științei si a oamenilor de știință merită mai 
multă atenţie decât primește în prezent. Dacă oamenii de știință 
sunt conditionati în parte de variabilele culturale, la fel se in- 
tâmplă și cu produsele lor. În ce măsură știința are nevoie de 
contribuţia oamenilor dintr-o altă cultură, în ce măsură omul 
de știință trebuie să se distanteze de cultură pentru a avea o 
percepție mai validă, în ce măsură acesta trebuie să fie inter- 
naționalist și nu, de pildă, american, în ce măsură produsele 
oamenilor de știință sunt determinate de afilierea lor la o cla- 
să și castă — acesta este tipul de întrebări ce trebuie puse și la 
care trebuie răspuns pentru a înţelege mai pe deplin efectul 
„contaminator“ al culturii asupra percepției naturii. 


Abordări diferite ale realității 


Stiinta constituie doar o cale de acces la cunoașterea realității na- 
turale, sociale și psihice. Artistul, filosotul, literatul sau munci- 
torul necalificat pot fi, în egală măsură, descoperitori ai ade- 
vărului și ar trebui să fie încurajați la fel de mult ca omul de 
știință 5* Nu ar trebui să considerăm că se exclud reciproc si, 
nici măcar că sunt neapărat diferiți. Omul de știință care are 


34 Poate că diferenţele principale din prezent dintre artistul idealizat și 
omul de știință idealizat ar putea fi formulate astfel: primul este, de 
obicei, un specialist în cunoașterea sau descoperirea idiograficului 
(ceea ce este unic, idiosincrasic, individualul), în timp ce al doilea este 
un specialist în nomotetic (ceea ce este general, abstract). În al doilea 

și ceva de poet, filosof sau chiar de visător, este aproape sigur 
un caz mai fericit decât colegii lui mai limitați. 

Dacă, lăsându-ne conduși de acest pluralism psihologic, 
considerăm știința drept o orchestrare a unor talente, moti- 
ve și interese diverse, granița dintre savant și nespecialist se 
estompează. Filosoful științei care se ocupă cu critica și ana- 
liza conceptelor științei este, cu siguranță, mai aproape de 
omul de știință pe care îl interesează și teoria pură decât este 
cel din urmă de cercetătorul pur tehnic. Scriitorul sau poe- 
tul care alcătuiește o teorie organizată asupra naturii uma- 
ne se află cu siguranță mai aproape de psiholog decât cel 
din urmă de inginer. Istoricul științei poate fi ori istoric, ori 
om de știință, nu contează care dintre cele două. Psihologul 
clinician sau medicul care studiază atent un caz individual 
s-ar putea hrăni mai mult din opera unui romancier decât 
din cea a colegilor care abordează lucrurile abstract și expe- 
rimental. 

Nu văd nici o modalitate de a diferenţia foarte clar oame- 
nii de știință de ceilalți. Nu putem folosi nici măcar criteriul 
întreprinderii cercetărilor experimentale, pentru că foarte 
mulți oameni care trec drept savanţi nu au realizat niciodată 
un experiment adevărat și nici nu o vor face. Profesorul de chi- 
mie într-un liceu se consideră chimist chiar dacă nu a adus ni- 
mic nou în acest domeniu, ci doar a citit revistele de speciali- 
tate și a repetat experimentele altora ca după o carte de bucate. 
El poate fi om de știință într-o mai mică măsură decât elevul 
strălucit în vârstă de 12 ani care face experimente în subsolul 
casei sau cumpărătorul sceptic care verifică afirmațiile îndo- 
ielnice ale publicitarilor. 

În ce măsură rămâne directorul unui institut de cercetare 
un om de știință? Timpul său poate fi ocupat în totalitate cu 


rând, artistul se apropie mai mult de omul de știință în ipostaza sa de 
descoperitor al problemelor, om care pune întrebări sau lansează ipo- 
teze, decât de omul de știință ca specialist în rezolvarea problemelor, 
în verificarea lor și creator de certitudini. Aceste ultime funcții au de-a 
face cu ceea ce este verificabil și testabil și constituie de obicei respon- 
sabilitatea exclusivă a omului de știință. 

munca administrativă și organizatorică, și totuși el poate dori 
să fie numit în continuare om de știință. 

Dacă savantul ideal combină calitățile celui capabil să 
lanseze ipoteze creative, experimentatorului care verifică 
totul cu atenţie, creatorului de sisteme filosofice, istoricu- 
lui, tehnicianului bun, organizatorului, educatorului-scrii- 
torului-publicistului, practicianului și criticului, atunci pu- 
tem concluziona cu ușurință că echipa ideală ar trebui să 
fie compusă din cel puțin nouă specialiști care să îndepli- 
nească fiecare din aceste funcţii, fără ca vreunul dintre ei să 
fie necesar să fie un om de știință în sensul educației superioare, 
multilaterale! 

Dar, în timp ce această idee arată că dihotomia savant — 
non-savant este prea simplă, trebuie să luăm, de asemenea, în 
considerare constatarea generală că individul excesiv de spe- 
cializat nu este de obicei bun de nimic pe termen lung, din 
moment ce suferă ca ființă umană întreagă. Persoana sănătoa- 
să, cu o cunoaștere generalizată și multilaterală, poate face ma- 
joritatea lucrurilor mai bine decât cea cu o cunoaștere genera- 
lizată, dar suferindă; cel care încearcă să devină un gânditor 
prea pur, înăbușindu-și impusurile și trăirile afective ajunge, 
paradoxal, să se îmbolnăvească și să nu mai poată gândi de- 
cât într-un mod bolnăvicios, adică devine un prost gânditor. 
Pe scurt, ne putem aștepta că omul de știință care este și un 
pic artist să fie mai valoros decât colegul lui care nu are nimic 
de artist. 

Dacă folosim metoda studiilor de caz, lucrurile devin foar- 
te clare. Marii oameni de știință au avut interese cuprinzătoa- 
re și nu au fost în nici un caz niște tehnicieni înguști. De la 
Aristotel la Einstein, de la Leonardo da Vinci la Freud, mare- 
le descoperitor a fost versatil și multilateral, cu interese uma- 
niste, filosofice, sociale și estetice. 

Trebuie să conchidem că pluralismul psihologic în știință 
ne învaţă că există multe căi către cunoaștere și adevăr, că ar- 
tistul creator, filosoful, literatul, fie ca indivizi, fie ca aspecte 
ale unui singur individ, pot fi deopotrivă descoperitori ai ade- 
vărului. 

Toate celelalte condiţii fiind egale, ne putem aștepta ca 
omul de știință (sau artistul, mașinistul, directorul) fericit, se- 
nin, sănătos si care se simte în siguranţă să fie mai bun decât 
omul de știință (sau artistul, mașinistul, directorul) nefericit, 
frământat, bolnav și care se simte ameninţat. Nevroticul dis- 
torsionează realitatea, are pretenţii de la ea, îi impune concep- 
tualizări premature, se teme de necunoscut și noutate, este 
mult prea condiționat de trebuintele sale intrapersonale pen- 
tru a fi un bun observator al realității, se sperie prea ușor, este 
prea dornic să obțină aprobarea celorlalți și așa mai departe. 

Acest fapt are cel puţin trei implicații. În primul rând, omul 
de știință (sau mai bine, căutătorul adevărului în general) tre- 
buie să fie sănătos psihic pentru a da cele mai bune rezultate. 
În a doilea rând, ne-am putea aștepta ca pe măsură ce cultu- 
ra devine mai bună, îmbunătățind astfel sănătatea cetățenilor 
săi, căutarea adevărului să se îmbunătățească, și în al treilea 
rând, ar trebui să ne așteptăm ca psihoterapia să îmbunătă- 
teasca și funcționarea individuală a omului de știință. 

Am acceptat deja realitatea faptului că niște condiţii socia- 
le mai bune tind să-l ajute pe căutătorul de cunoaștere, ca ur- 
mare a presiunilor în direcția libertăţii academice, a poziţiei, 
a salariului superior etc. 


35 Pentru acei cititori care-și dau seama că aceasta este o afirmaţie re- 
voluționară si vor să aprofundeze subiectul, recomand o carte esen- 
țială în domeniu, Personal Knowledge, de Michael Polanyi (1958). Dacă 
nu ati studiat această carte, să nu indrazniti să vă simtiti pregătiți 
pentru următorul secol. Dacă nu aveţi timpul, voința sau puterea 
pentru această carte titanică, vă recomand volumul meu, Psychology 
of Science: A Reconnaissance (Maslow, 1966), care are calitatea de a fi 
scurtă și ușor de citit și atinge aceleași aspecte. Capitolul de fata, cele 
două cărți menţionate și celelalte amintite în bibliografiile lor repre- 
zinta destul de bine noul Zeitgeist umanist, așa cum se reflectă el în 
domeniul științei. 





Capitolul 16 


Centrarea pe mijloace 
versus centrarea pe problema 


A început să se acorde tot mai multă atenţie lipsurilor si 
păcatelor științei „oficiale“. Cu excepția majoră constituită de 
excelenta analiză a lui Lynd (1939), discuţiile privind sursele 
acestor defecte au fost însă ignorate. Acest capitol va încerca 
să arate că multe dintre punctele slabe ale științei ortodoxe și 
în special ale psihologiei sunt consecințele abordării centrate 
pe mijloace sau pe aspectul tehnic, în încercarea de a defini 
știința. 

Prin centrarea pe mijloace mă refer la tentatia de a conside- 
ra că esenţa științei stă în instrumentele, tehnicile, proceduri- 
le, aparatura și metodele, nu în problemele, întrebările, func- 
tiile sau obiectivele sale. In forma sa nesofisticată, centrarea 
pe mijloace confundă oamenii de știință cu inginerii, medicii, 
dentiștii, laborantii, sticlarii, mașiniștii etc. La cele mai înalte 
niveluri intelectuale, centrarea pe mijloace ia de obicei forma 
stabilirii unei sinonimii între știință și metoda științifică. 


Exagerarea importanţei aspectului tehnic 


Accentul pus în mod inevitabil pe eleganță, finisare, tehnică și 
instrumentar are deseori drept consecință minimalizarea semnifica- 
tiei, vitalității și importanţei problemei si a creativității în general. 
Aproape orice doctorand în psihologie va înțelege ce inseam- 

na acest lucru in practică. Un experiment satisfăcător din 
punct de vedere metodologic este rareori criticat, chiar daca 
abordează o tema banală. O problemă indrazneata, deschiza- 
toare de drumuri este deseori omorâtă în fașă prin critici, îna- 
inte de a fi formulată, numai pentru că ar putea să fie un 
„eșec“. Mai mult decât atât, critica în literatura științifică pare 
să însemne de obicei numai critica metodei, a tehnicii, a logi- 
cii etc. Nu îmi amintesc să fi văzut, în literatura pe care o cu- 
nosc, o lucrare care să critice o alta pentru lipsa de importan- 
ta sau pentru banalitate. 

Prin urmare, tendința de a afirma că subiectul disertatiei 
în sine nu contează e tot mai pronunțată — trebuie doar ca ra- 
portul să fie bine alcătuit. Cu alte cuvinte, el nu mai trebuie să 
aducă o contribuţie la cunoaștere. Doctoranzilor li se cere 
acum să cunoască tehnicile din domeniul lor și informațiile 
deja existente. De obicei nu se subliniază că și ideile bune de 
cercetare sunt de asemenea de dorit. Ca urmare, unii oameni 
evident si absolut necreativi pot ajunge „oameni de știință“. 

La un nivel inferior — în predarea științelor la liceu sau fa- 
cultate — se pot găsi rezultate similare. Studentul este încura- 
jat să confunde știința cu manevrarea propriu-zisă a instru- 
mentarului și cu procedurile mecanice pe care le-a învățat ca 
dintr-o carte de bucate — într-un cuvânt, să urmeze căile deja 
bătătorite și să repete ceea ce s-a descoperit deja. Nicăieri nu 
se învaţă că un om de știință este diferit de un tehnician sau 
de un cititor de cărți științifice. 

Sensul afirmațiilor mele poate fi înţeles greșit cu ușurință. 
Nu doresc să minimalizez rolul metodei; vreau numai să arăt 
că până și în știință, mijloacele pot fi ușor confundate cu sco- 


36 „Dar chiar și savanții erau înclinați să lucreze la monografii mari, pe 
subiecte mărunte. Ei numeau acest demers «cercetare originală». Con- 
ta ca lucrurile descoperite de ei să nu fi fost cunoscute anterior, nu ca 
ele să merite să fie cunoscute. Un alt specialist ar putea să le găseas- 
că utile mai devreme sau mai târziu. Specialiștii din toate universită- 
tile scriau unii pentru alții, cu răbdarea unor furnici, în scopuri mis- 
terioase.“ (Van Doren, 1936, p. 107.) Un „om al sportului“ este cel care 
stă și-i privește pe sportivi. 

purile. Numai scopurile sau obiectivele stiintei pot sa-i certifi- 
ce și să-i valideze metodele. Bineînţeles că oamenii de știință 
trebuie să fie preocupați și de tehnică, dar numai pentru că ea 
îi poate ajuta să-și atingă scopurile scontate, adică să răspun- 
dă la niște întrebări importante. Dacă uită acest lucru, devin ca 
bărbatul descris de Freud, care își petrecea tot timpul lustruin- 
du-și ochelarii în loc să și-i pună la ochi și să vadă cu ei. 

Centrarea pe mijloace tinde să-i așeze într-o poziție de comandă 
în știință pe tehnicieni și pe „executanți“, nu pe cei care formulea- 
za întrebări sau pe cei care rezolvă probleme. Fără a vrea creăm o 
dihotomie extremă și ireală, putem totuși să arătăm că există 
o diferenţă între cei care știu numai cum să facă un lucru și cei 
care știu și ce să facă. Cei dintâi, care sunt întotdeauna foarte 
multi, tind inevitabil să alcătuiască o clasă de preoți ai stiin- 
tei, autorități în materie de protocol, procedură și, ca spunem 
așa, în materie de ritual și ceremonial. Dacă astfel de oameni 
au fost în trecut o simplă pacoste minoră, acum că știința a de- 
venit o problemă de politică naţională și internațională, ar pu- 
tea deveni un pericol activ. Această tendinţă este de două ori 
periculoasă, pentru că nespecialiștii îi înțeleg mult mai ușor 
pe executanti decât pe creatori sau teoreticieni. 

Centrarea asupra mijloacelor are o tendință puternică de a su- 
praestima cuantificarea in mod nediscriminatoriu si privind-o ca 
scop în sine. Probabil că aceasta se întâmplă din cauza accen- 
tului tot mai mare pus de știința centrată asupra mijloacelor 
pe felul cum sunt formulate afirmaţiile, nu pe conţinutul lor. 
Eleganta și precizia sunt puse în opoziție cu pertinenta și câm- 
pul de implicații. 

Oamenii de știință centrati pe mijloace tind fără voie să-și facă 
problemele să se adapteze la tehnicile de care dispun și nu invers. În- 
trebarea de la care pornesc ei tinde să fie: „Ce probleme aș pu- 
tea aborda cu tehnicile și echipamentul pe care îl dețin?” și nu 
cea care ar trebui pusă mai des: „Care sunt cele mai presante 
și mai importante probleme cu care mi-aș putea ocupa tim- 
pul?” Cum altfel am putea explica faptul că majoritatea oame- 
nilor de știință obișnuiți își petrec viata într-o arie restrânsă, cu 
granițe definite nu de o întrebare esenţială despre lume, ci de 

limitele unui instrumentar sau ale unei tehnici? In psihologie, 
putini oameni vad ceva amuzant in conceptul de ,,specialist in 
psihologia animală“ sau „psiholog statistician”, adică indivizi 
pe care nu-i deranjează să abordeze orice problemă, atât timp 
cât își pot folosi animalele sau respectiv statistica. Asta ar tre- 
bui să ne amintească in ultimă instanță de povestea betivului 
care își căuta portofelul nu acolo unde îl pierduse, ci sub un fe- 
linar, „pentru că lumina e mai bună acolo“, sau de doctorul 
care le dădea tuturor pacienților săi antivomitive pentru că asta 
era singura boală pe care știa să o trateze. 

Centrarea pe mijloace are tendința puternică de a crea o ierarhie 
a științelor, în cadrul căreia, în mod foarte dăunător, fizica este con- 
siderată a fi mai „științifică“ decât biologia, biologia decât psiholo- 
gia și psihologia decât sociologia. O astfel de ierarhie se poate sta- 
bili numai pe baza elegantei, succesului si preciziei tehnice. 
Din punctul de vedere al unei științe centrate pe problemă, o 
astfel de ierarhie nu ar putea fi avansată niciodată, căci cine 
ar putea susține că întrebările despre șomaj, rasism sau iubi- 
re sunt în vreun fel intrinsec mai putin importante decât cele 
despre stele, sodiu sau funcționarea rinichilor? 

Centrarea pe mijloace determină tendința puternică de a com- 
partimenta științele prea rigid, de a construi între ele ziduri menite 
să le împartă în teritorii separate. Întrebat dacă e neurolog, chi- 
mist, fizician, psiholog sau filosof, Jacques Loeb a răspuns 
doar: „Eu rezolv probleme.” Cu siguranță că acest răspuns ar 
trebui să fie întâlnit mai des, și ar fi bine pentru știință daca 
ar exista mai multi oameni ca Loeb. Dar aceste deziderate sunt 
descurajate ferm de filosofia care îl transformă pe omul de ști- 
inta într-un tehnician și un expert, nu într-un căutător îndrăz- 
nef al adevărului, într-un om care știe, nu unul nedumerit. 

Dacă oamenii de știință ar considera că misiunea lor este 
să pună întrebări și să rezolve probleme, nu să fie tehnicieni 
specializaţi, ne-am grăbi atunci cu toții către cele mai noi fron- 
tiere științifice, către acele probleme psihologice și sociale de- 
spre care știm cel mai puţin și ar trebui să știm cel mai mult. 
De ce se circulă atât de puţin peste aceste graniţele dintre de- 
partamente? Cum se face că pentru o sută de oameni de știință 

care întreprind cercetări în fizică sau chimie există doar doi- 
sprezece care se ocupă de problemele psihologice? Ce ar fi mai 
bine pentru omenire, să folosească o mie de minţi rafinate pen- 
tru a produce bombe mai performante (sau chiar o penicilină 
mai bună) ori să le pună să rezolve problemele nationalismu- 
lui, psihoterapiei sau exploatării? 

Centrarea pe mijloace creează în știință un clivaj prea mare în- 
tre savanți și ceilalți căutători ai adevărului și între metodele lor di- 
ferite de căutare a adevărului și a înțelegerii. Dacă definim știința 
drept o căutare a adevărului, a revelatiei și a înțelegerii și drept 
preocupare fata de problemele importante, ne va fi greu sa fa- 
cem diferenţa între oamenii de știință, pe de o parte, și poeți, 
artiști și filosofi pe de altă parte.37 Problemele de care se ocu- 
pă sunt aceleași. Bineînţeles că în ultimă instanţă trebuie fă- 
cută o diferenţiere onestă semantic și trebuie să recunoaștem 
că ea ar trebui să se bazeze în principal pe diferenţa în ceea ce 
privește metoda și tehnicile care ne feresc de greșeli. Și totuși, 
ar fi mai bine pentru știință dacă această prăpastie dintre omul 
de știință, poet și filosof ar fi mai puţin adâncă decât este as- 
tăzi. Centrarea asupra mijloacelor îi așază pur și simplu în 
lumi diferite; centrarea pe probleme ar tace din ei niște cola- 
boratori care s-ar putea ajuta reciproc. Biografia majorității ma- 
rilor oameni de știință arată că cea din urmă este mai aproa- 
pe de adevăr decât prima. Mulţi dintre marii savanţi au fost 
și artiști, și filosofi și deseori au obținut tot atât de mult aju- 
tor de la filosofi ca și de la colegii savanți. 


Centrarea pe mijloace și ortodoxia științifică 


Centrarea asupra mijloacelor tinde inevitabil să creeze o ortodo- 
xie științifică, iar aceasta, la rândul ei, creează o heterodoxie. Intre- 
bările și problemele din știință pot rareori să fie formulate, cla- 


37 „Trebuie să iubeşti întrebările însele.“ — Rilke. 
„Am aflat toate răspunsurile, toate răspunsurile: 
Întrebările sunt cele pe care nu le stim.” — A. MacLeish, The Hamlet 
of A. MacLeish, Houghton Mifflin 

sificate sau așezate într-un sistem de tip cartotecă. Întrebările 
din trecut nu mai sunt întrebări, ci răspunsuri. Întrebările vi- 
itorului nu s-au născut încă. Dar este posibil să formulăm și să 
clasificăm metodele și tehnicile din trecut. Acestea se vor numi 
„legile metodei științifice“. Canonizate, rigidizate de tradiţie, 
loialitate și istorie, tind devină obligatorii pentru prezent (în 
loc să ofere pur și simplu sugestii sau să fie utile). În mâinile 
celor mai puţin creativi sau indrazneti, ale celor mai supuși 
convențiilor, aceste legi devin practic obligaţia de a ne rezol- 
va problemele din prezent numai în maniera în care au făcut-o 
și înaintașii noștri. 

O astfel de atitudine este deosebit de periculoasă pentru 
știința psihologică și socială. Aici, condiţia pentru ca un de- 
mers să fie cu adevărat științific se traduce de obicei astfel: Fo- 
lositi tehnicile din științele fizice și biologice! Prin urmare, 
mulți psihologi și sociologi au tendinţa de a imita tehnicile 
vechi, în loc să creeze unele noi, absolut necesare datorită fap- 
tului că gradul lor de dezvoltare, problemele și datele lor se 
deosebesc fundamental de cele din științele fizice. În știință, 
tradiția poate fi un bine primejdios. Loialitatea reprezintă un 
pericol major. 

Un pericol principal al ortodoxiei științifice constă în faptul că 
ea tinde să blocheze elaborarea de noi tehnici. Dacă legile metodei 
științifice au fost deja formulate, nu ne rămâne decât să le apli- 
căm. Noile metode, noile modalităţi de a face diferite lucruri 
trebuie să fie inevitabil suspecte și au fost de obicei întâmpi- 
nate cu ostilitate — de pildă psihanaliza, psihologia gestaltis- 
tă, testul Rorschach. Faptul că ne așteptăm la ostilitate poartă 
probabil o parte din vină pentru că încă n-am inventat logica, 
statistica și matematica relationald, holistică și de sindrom pe 
care le cer noile științe psihologice și sociale. 

În mod obișnuit progresul științei este produsul colaboră- 
rii. Cum altfel ar putea indivizii limitați să facă descoperiri im- 
portante, chiar marete? Acolo unde nu există colaborare, pro- 
gresul se va opri, cel mai probabil, până la apariţia unui titan 
care să nu aibă nevoie de ajutor. Ortodoxia înseamnă a refu- 
za să oferi ajutor heterodocșilor. Din moment ce puţini dintre 

heterodocsi, ca si dintre ortodocsi, sunt genii, asta presupune 
un progres continuu, lin, numai pentru știința ortodoxă. 
Ne-am putea aștepta ca ideile heterodoxe să fie susținute o pe- 
rioadă îndelungată în care vor fi întâmpinate cu ignorare pre- 
caută sau opoziţie, să intre pe neașteptate în prim-plan (dacă 
sunt corecte) și apoi să devină la rândul lor ortodoxe. 

Un alt pericol, probabil mai important, al ortodoxiei susținute 
de centrarea pe mijloace constă în faptul că tinde să limiteze tot mai 
mult jurisdicția științei. Nu numai că blochează crearea de noi 
tehnici, dar tinde să blocheze și formularea multor întrebări, 
pe temeiul la care cititorul e foarte probabil să se aștepte, anu- 
me că la astfel de întrebări nu se poate răspunde prin tehnici- 
le disponibile actualmente (de exemplu întrebări despre su- 
biectiv, valori, religie). Numai astfel de temeiuri prostești fac 
posibilă capitularea inutilă, contradictia în termeni, ideea de 
problemă ,nestiintifica”, de parcă ar fi existat vreo întrebare 
pe care n-am îndrăznit să o punem și la care n-am încercat să 
răspundem. Cu siguranţă, oricine a citit și a înţeles istoria ști- 
intei nu ar îndrăzni să vorbească despre probleme imposibil de 
rezolvat, ci ar vorbi numai despre probleme care nu și-au gă- 
sit încă rezolvarea. Această ultimă formulare constituie un sti- 
mulent clar care ne îndeamnă să actiondm, să ne exercităm in- 
geniozitatea și inventivitatea. Dacă punem problema în 
termenii ortodoxiei științifice actuale — ce putem face cu me- 
toda științifică așa cum o cunoaștem? —, suntem încurajați toc- 
mai în sensul opus, spre a ne impune voit limitări și a aban- 
dona zone imense de interes pentru oameni. Această tendinţă 
poate ajunge până la niște cele mai incredibile și periculoase 
extreme. S-a întâmplat chiar ca, în discuţiile din cadrul recen- 
telor eforturilor ale Congresului de a înființa o fundaţie natio- 
nală de cercetare, unii fizicieni să propună ca de ea să nu poa- 
tă beneficia nici una din științele psihologice și sociale, pe 
motiv că nu sunt suficient de „științifice“. Pe ce bază s-ar fi 
putut face această afirmaţie, dacă nu pe respectul exclusiv fata 
de tehnicile îndelung rafinate și încununate de succes și pe ig- 
norarea completă a faptului că esenţa științei constă în a pune 
întrebări și că isi are rădăcinile în valorile și motivele fiinţei 

umane? Cum ar trebui eu, ca psiholog, să traduc această îm- 
punsatura și altele similare venite de la prietenii mei fizicieni? 
Ar trebui să le folosesc tehnicile? Dar tehnicile lor sunt inuti- 
le pentru problemelor mele. Cum ar putea ele duce la rezol- 
varea problemelor psihologice? Sau acestea ar trebui să nu fie 
rezolvate? Sau poate oamenii de știință ar trebui să renunțe 
complet la acest domeniu și să-l lase din nou în grija teologi- 
lor? Sau poate că intervine aici un dispreţ personal? Implică 
afirmația lor faptul că psihologii sunt proști, iar fizicienii, in- 
teligenti? Dar pe ce temei s-ar putea face o astfel de afirmație 
inerent improbabilă? Pe impresii? Atunci trebuie să-mi exprim 
Și eu impresia că există la fel de multi neghiobi în oricare gru- 
puri științifice. Care impresie este mai validă? 

Mă tem că nu pot găsi altă explicaţie în afară de cea care 
conferă fățiș tehnicii locul central — poate chiar singurul. 

Ortodoxia centrată pe mijloace încurajează oamenii de știință să 
fie precauti, nu îndrăzneți si temerari. Aceasta face ca activitatea 
normală a oamenilor de știință să pară că înaintează centime- 
tru cu centimetru pe o cale deja bătută, în loc să-și croiască sin- 
guri drumul prin necunoscut. Le impune abordarea conserva- 
toare, nu radicală a ceea ce încă nu este cunoscut. Tinde să-i 
transforme în coloniști, nu in pionieri.58 

Locul potrivit pentru oameni de știință este — cel puţin din 
când în când — în mijlocul necunoscutului, al haoticului, am- 
biguului, incontrolabilului, misterului și al lucrurilor încă ne- 
formulate. Aici ar trebui să-i conducă o știință centrată pe pro- 
blemă cât de des ar fi nevoie. Și în această direcţie îi 
descurajează să meargă abordarea științifică ce pune accentul 
pe mijloace. 

Exagerarea importanței metodelor și tehnicilor îi încurajează pe 
oamenii de știință să creadă (1) că sunt mai obiectivi și mai putin 
subiectivi decât sunt în realitate și (2) că valorile nu ar trebui să con- 
stituie o preocupare pentru ei. Metodele sunt neutre din punct 


38 „Geniile ca niște tancuri de recunoaștere; avansarea cu viteza luminii 
pe tărâmul necunoscutului îi lasă obligatoriu cu flancurile expuse.“ 
(Koestler, 1945, p. 241) 

de vedere etic, problemele și întrebările nu pot fi, căci mai de- 
vreme sau mai târziu ele implică întreaga problematică alam- 
bicată a valorilor. O modalitate de a evita problema valorilor 
constă în a pune accentul pe tehnicile științei, nu pe obiecti- 
vele ei. Mai mult, pare probabil că una dintre principalele ră- 
dăcini ale orientării centrate pe mijloace din știință constă în 
efortul solicitant de a fi cât mai obiectiv (în afara valorilor) cu 
putinţă. 

Dar, așa cum am văzut în capitolul 15, știința nu a fost, nu 
este și nu poate fi complet obiectivă, adică independentă de 
valorile umane. Mai mult, este foarte discutabil dacă ar trebui 
să încerce să fie (adică absolut obiectivă, nu obiectivă în măsu- 
ra în care pot fi obiectivi oamenii). Toate greșelile enumerate 
în acest capitol atestă pericolele ce decurg din încercarea de a 
ignora defectele caracteristice naturii umane. Nevroticii nu nu- 
mai că plătesc un pret subiectiv imens pentru încercările lor 
zadarnice, ci mai mult, în mod ironic, ei devin gânditori din 
ce în ce mai slabi. 

Datorită acestei independente iluzorii față de valori, standarde- 
le de importanţă devin treptat tot mai neclare. Dacă filosofiile cen- 
trate pe mijloace ar fi extreme (ceea ce rareori sunt) și dacă ar 
fi consecvente (ceea ce nu mai îndrăznesc să fie, din cauza 
unor consecințe evident nesăbuite), n-ar mai exista nici un 
mod de a face diferenţa între un experiment important și unul 
neimportant. Ar exista numai experimente bine executate teh- 
nic și experimente prost executate tehnic.5 Folosind doar cri- 
terii metodologice, cea mai banală cercetare ar putea avea pre- 
tentia să i se acorde același respect ca și celei mai rodnice. 
Bineînţeles, acest lucru nu se întâmplă în realitate într-un mod 
extrem, dar asta numai datorită apelului la alte criterii și stan- 
darde decât cele metodologice. Totuși, deși această greșeală 
este rareori întâlnită într-o formă bătătoare la ochi, este întâl- 
nită în forme mai puţin evidente. Revistele științifice sunt pli- 


39 „Un om de știință este considerat mare nu atât pentru că a rezolvat o 
problemă, cât pentru că a pus o problemă a cărei rezolvare [...] va în- 
semna un real progres.“ (Cantril, 1950) 

ne de exemple care ilustrează ideea că ceea ce nu merită facut, 
nu merita facut bine. 

Dacă știința ar fi nimic mai mult decât un set de reguli si 
proceduri, ce diferență ar mai fi atunci între știință, pe de o 
parte, și șah, alchimie, „umbrelologie“ sau practica stomato- 
logică, pe de altă parte?4%0 


40 Sir Richard Livingstone de la Colegiul Corpus Christi din Oxford a 
definit tehnicianul drept „un om care înţelege totul despre meseria 
lui, mai puţin obiectivul ei final și locul ei în univers”. În manieră si- 
milară, altcineva a definit expertul ca fiind individul care evită toate 
micile greșeli pe drumul către eroarea monumentală. 





Capitolul 17 


Stereotipizare versus cognitie autentica 


Chiar și atunci cand (rațiunea) marturises- 
te că nu cunoaște obiectul care i se înfățișează, 
ea consideră că ignoranţa sa constă numai in 
faptul că nu știe care dintre categoriile deja 
existente, confirmate de istorie, este cea potri- 
vită pentru noul obiect. În ce sertar gata de a 
fi deschis ar trebui să-l punem? În ce straie 
deja croite ar trebui să-l înveșmântăm? Este 
aceasta, aceea sau cealaltă? Și „aceasta“, și 
„aceea“, si „cealaltă“ sunt întotdeauna lucruri 
deja concepute, deja cunoscute. Ideea că s-ar 
putea să fie nevoie să creăm pentru un nou 
obiect un nou concept, poate chiar o nouă me- 
toda de gândire ne repugnă profund. Totusi, 
istoria filosofiei există și ne înfățișează eternul 
conflict dintre sisteme, imposibilitatea de a po- 
trivi satisfăcător realul în veșmintele de-a gata 
ale conceptelor noastre deja existente, necesi- 
tatea de a crea noi tipare, individualizate. 


HENRI BERGSON, 
CREATIVE EVOLUTION, 1944, pp. 55-56. 


Există o diferenţă importantă pentru diferitele domenii ale 
psihologiei între cognitia stereotipă și cea proaspătă, modes- 
tă, receptivă, cognitia taoistă a ceea ce e concret, idiosincrasic, 
unic, cognitia inocentă, lipsită de preconceptii, de așteptări și 

de intruziunea dorintelor, sperantelor, temerilor sau a anxie- 
tatilor. S-ar părea că majoritatea actelor de cunoaștere sunt re- 
cunoașteri și catalogări prăfuite și superficiale ale stereotipu- 
rilor. O astfel de clasificare comodă, în categorii deja existente, 
este profund diferită de perceperea reală, concretă, cu toată 
atenția, a multiplelor fațete ale fenomenului unic. Numai o 
astfel de cognitie poate aduce deplina apreciere și savurare a 
oricărei experienţe. 

În acest capitol voi discuta unele probleme ale cognitiei în 
lumina acestor consideraţii teoretice. Autorul speră mai cu sea- 
mă să-și transmită convingerea că o mare parte din ceea ce tre- 
ce drept cognitie este numai un substitut al ei, un truc ieftin, 
necesar ca urmare a exigențelor faptului de a trăi într-o reali- 
tate a fluxurilor și evenimentelor fără a fi dispus să recunoști 
acest fapt. Pentru că realitatea este dinamică și pentru că min- 
tea occidentalului obișnuit poate cunoaște bine doar ceea ce 
este static, o mare parte din participarea, percepția, învățarea, 
amintirea și gândirea noastră se ocupă de fapt cu abstractiuni 
statice făcute pe baza realităţii sau cu construcții teoretice, nu 
cu realitatea în sine. 

Pentru ca acest capitol să nu fie luat drept polemică îndrep- 
tată împotriva abstractiunilor și conceptualizării, voi afirma 
clar că nu putem trăi fără concepte, generalizari și abstractiuni. 
Ideea este că ele trebuie să aibă la bază experienţa, nu să fie 
goale sau artificial umplute. Trebuie să fie înrădăcinate în re- 
alitatea concretă și legate de ea. Trebuie să aibă un conținut cu 
sens, în loc să fie simple cuvinte, etichete, abstractiuni. Acest 
capitol se ocupă de abstractizarea patologică, de „reducerea 
la abstract“, precum și de pericolele abstractizării. 


Atenţia 


În cazul în care conceptul de participare se distinge în cât 
de mică măsură de cel de percepție, diferența constă în accen- 
tul întrucâtva mai mare pe acţiunile selective, de pregătire, de 
organizare și de mobilizare. Acestea nu trebuie să fie reacții 

pure si proaspete, determinate in intregime de natura realita- 
tii la care participăm. Este bine știut faptul că participarea este 
determinată în același timp de natura organismului individu- 
al, de interesele, motivele, prejudecățile, experienţele anterioa- 
re ale individului și așa mai departe. 

Mai la obiect însă este faptul că putem discerne, în reacti- 
ile de participare, între implicarea proaspătă, idiosincrasică, 
în evenimentul unic, și recunoașterea stereotipă, categorizată, 
în lumea exterioară, a unui set de categorii care există deja în 
mintea participantului. Cu alte cuvinte, participarea ar putea 
să fie nimic mai mult decât recunoașterea sau descoperirea în 
lume a ceva ce am așezat noi înșine acolo — un fel de a jude- 
ca experiența înainte ca ea să se producă. Ar putea fi, ca să zi- 
cem așa, o rationalizare în numele trecutului sau o încercare 
de a menţine status quo-ul, și nu o recunoaștere adevărată a 
schimbării, noutatii și fluxului. La aceasta se poate ajunge prin 
participarea exclusivă la ceea ce este deja cunoscut sau intro- 
ducând cu forța noul în forma a ceea ce este familiar. 

Avantajele și dezavantajele acestei stereotipizări a atenţiei 
pentru organism sunt la fel de vizibile. Este evident că aten- 
tia deplină nu este necesară pentru simpla clasificare unei ex- 
periente, ceea ce înseamnă o economie de energie și efort. Ca- 
tegorizarea este cu siguranță mai putin obositoare decât 
participarea cu întreaga ființă. Mai mult, ea nu cere concen- 
trare, nu solicită toate resursele organismului. După cum știm 
cu toții, atenţia concentrată, necesară perceperii și înțelegerii 
unei probleme importante sau noi, este extrem de obositoare 
și, prin urmare, relativ rară. O dovadă în favoarea acestei con- 
cluzii găsim în preferința generală pentru lectura simplifica- 
tă, romanele condensate, revistele de tip digest, filmele stere- 
otipe, conversațiile pline de locuri comune și, in general, 
evitarea problemelor reale sau cel puţin preferința marcată 
pentru pseudosolutiile stereotipe. 

Clasificarea sau categorizarea constituie o reacţie parțială, 
de formă, fără implicare, nu una completă. Acest lucru face 
posibilă automatizarea comportamentului (adică a face mai 
multe lucruri concomitent), care, la rândul ei, face posibilă în- 

treprinderea unor activități mai complexe, permițând desfă- 
șurarea celor mai simple în manieră reflexă. Într-un cuvânt, 
nu trebuie remarcăm elementele familiare ale experienței sau 
să le acordăm atentie.*! 

Această situație implică un paradox, căci este la fel de ade- 
vărat că (1) avem tendința de a nu observa ceea ce nu se inca- 
drează într-o clasificare deja existentă (adică straniul) și că (2) 
lucrurile care ne atrag cel mai mult atenţia sunt cele neobisnui- 
te, nefamiliare, periculoase, amenințătoare. Un stimul nefami- 
liar poate fi periculos (un zgomot în întuneric) sau nu (perde- 
le noi la ferestre). Întreaga atenţie o oferim lucrurilor 
nefamiliare și periculoase; cea mai puțină atenţie o oferim ce- 
lor familiare și sigure; o cantitate intermediară acordăm lucru- 
rilor nefamiliare, dar sigure, care de obicei sunt transformate 
în familiare și sigure, adică sunt categorizate.*4 

Există o speculație interesantă care deriva din tendinţa stra- 
nie ca noutatea și ciudatenia fie să nu atragă deloc atenţia, fie 
să o copleșească. Se pare că o mare parte din populaţia noas- 
tra (mai putin sănătoasă) acordă atenţie numai experiențelor 
amenințătoare. Este ca și cum atenţia ar trebui considerată nu- 
mai o reacție la pericol și un avertisment privind necesitatea 
unei reacții de urgență. Acești oameni ignoră experiențele care 
nu sunt amenințătoare sau periculoase, considerând că nu me- 
rită lor atenţia sau altă reacție cognitivă sau afectivă. Pentru ei 
viaţa este fie o confruntare cu pericolele, fie relaxare între ele. 

Dar există și oameni pentru care lucrurile stau altfel. Aces- 
tia sunt cei care reacționează si la altfel de situații în afara ce- 


41 Pentru exemple experimentale, vezi excelentul studiu al lui Bartlett 
(1932). | 

42 „Nimic nu este mai plăcut, din pruncie până la sfârșitul vieţii, decât 
să fim capabili să asimilăm noul vechiului, să întâmpinăm fiecare in- 
trus care ne ameninţă setul de concepte binecunoscute, când apare, să 
vedem dincolo de caracterul lui neobișnuit și să-l etichetam linistitor 
drept un vechi prieten incognito. [...] Nu simţim nici curiozitate, nici 
uimire fata de lucrurile atât de îndepărtate de noi, încât nu avem con- 
cepte la care să le raportăm și nici standarde după care să le măsu- 
ram.” (James, 1890, vol. II, p. 110) 

lor de pericol. Probabil că, simțindu-se mai in siguranţă și mai 
încrezători în ei înșiși, își pot permite luxul de a reacționa la 
experienţe care nu sunt periculoase, ci plăcut incitante, a le ob- 
serva și chiar a le trăi implicat. S-a arătat că această reacție po- 
zitivă, fie ea slabă sau puternică, fie un entuziasm moderat 
sau un extaz copleșitor, presupune, la fel ca reacția la o situa- 
tie de urgenţă, mobilizarea sistemului nervos autonom, impli- 
când viscerele și restul organismului. Principala diferenţă din- 
tre aceste experienţe este că una este resimţită drept plăcută, 
iar cealaltă, neplăcută. Această observaţie ne arată că oamenii 
nu numai că se adaptează pasiv la lume, ci se și bucură de ea 
și chiar se implică activ în ea. Factorul a cărui variație pare să 
explice majoritatea acestor diferenţe este ceea ce am putea 
numi sănătate mintală. Pentru oamenii relativ anxioși, parti- 
ciparea este mai des un mecanism activat de situațiile de ur- 
genta, iar lumea tinde să fie împărțită pur și simplu între lu- 
cruri periculoase și lucruri sigure. 

În cel mai pregnant contrast cu atenția categorizatoare se 
află probabil conceptul lui Freud de atenţie egal flotanta.4? Ob- 


43 „Așa cum ne încordăm atenţia intenționat până la un anumit prag, tot 

astfel începem să și alegem între anumite materiale; fixăm deosebit de 
acut un anume fragment, eliminând pentru aceasta un altul și urmând 
în această alegere propriile noastre așteptări și înclinații. Tocmai acest 
lucru nu trebuie să îl facem; dacă în alegeri ne ghidăm după așteptă- 
rile noastre, suntem în pericolul de a nu găsi niciodată altceva decât 
ceea ce știm deja; dacă ne urmăm înclinațiile, vom falsifica posibila 
percepţie. Nu trebuie să uităm aici că adesea ajungem să aflăm lucruri 
a căror semnificație este recunoscută numai retroactiv. 
Cum se vede, preceptul de a recepta totul în mod uniform este con- 
trapartea necesară a cererii adresate analizandului, anume aceea de a 
povesti fără critică și selecție tot ceea ce îi vine în minte. Dacă medi- 
cul se comportă astfel, el distruge în mare parte câștigul care rezultă 
prin urmarea de către pacient a «regulii de bază psihanalitice». Regu- 
la pentru medic se poate exprima astfel: tine toate influențele conștien- 
te departe de capacitatea ta de observaţie și lasă-te total în voia «me- 
moriei inconștiente» sau exprimat pur tehnic, ascultă și nu te preocupa 
dacă retii ceva.” (Freud, 1924, pp. 324-325) [Sigmund Freud, Opere, 
vol. 11, „Tehnica psihanalizei“, p. 104, traducere de Roxana Melnicu, 
București, Editura Trei, 2004] 

servati ca Freud recomanda participarea pasiva, nu activa, pe 
principiul că atenţia activă tinde să impună asupra lumii rea- 
le un set de așteptări. Astfel de așteptări pot să acopere vocea 
lumii reale, dacă aceasta e slabă. Freud recomandă să fim su- 
puși, umili, pasivi, interesaţi doar să aflăm ce are să ne spună 
realitatea, preocupaţi doar de a permite structurii intrinseci a 
materialului să hotărască ce vom percepe. Toate acestea echi- 
valează cu a putea spune că trebuie să ne raportăm la expe- 
rienta ca si cum ar fi unică, diferită de tot ce există în lume si 
ca singurul nostru efort trebuie sa fie cel de a-i intelege natu- 
ra proprie, nu de a încerca să vedem cum se integrează în te- 
oriile, schemele și conceptele noastre. Aceasta este, în cel mai 
deplin sens, o recomandare de a ne centra pe probleme și nu 
pe propriul eu. Eul, experienţele, preconceptiile, speranţele si 
fricile sale trebuie lăsate deoparte in cea mai mare măsură po- 
sibilă dacă vrem să înțelegem natura intrinsecă a experienţei 
cu care ne confruntăm. 

Ne-ar putea fi util apelul la contrastul familiar (poate chiar 
stereotip) între felul cum abordează o experiență omul de ști- 
inta și artistul. Dacă ne putem permite să ne gândim la abs- 
tractiuni precum adevăratul om de știință sau adevăratul ar- 
tist, probabil că este corect să descriem contrastul dintre 
modurile lor de abordare a oricărei experiențe spunând că 
omul de știință caută în principal să clasifice experiența, să o 
raporteze la toate celelalte experienţe, să o așeze la locul ei în 
contextul unei filosofii unitare asupra lumii, să vadă în ce pri- 
vinte se aseamănă și se deosebește de toate celelalte. Oamenii 
de știință tind să dea un nume experienţei sau s-o eticheteze, 
să o așeze la locul ei, într-un cuvânt, să o clasifice. Artiștii sunt 
mai interesaţi de caracterul unic și idiosincrasic al experienţei. 
Ei tratează fiecare experienţă în mod individual. Fiecare măr 
este unic, diferit, și la fel e fiecare model, fiecare copac, fieca- 
re cap — nici unul nu seamănă cu celălalt. Cum a spus un cri- 
tic despre un anume artist: „El vede lucrurile la care alţii doar 
se uită.“ Artiștii nu sunt câtuși de putin interesaţi să clasifice 
experienţa sau s-o așeze într-un catalog mental. Sarcina lor 
este s-o vadă cu ochi proaspeți și apoi, dacă au talent, să o fi- 

xeze într-un fel sau altul, astfel încât și alti oameni, mai putin 
perceptivi, să o poată vedea tot cu ochi proaspeți. Simmel a 
spus foarte bine: „Omul de știință vede un lucru pentru că-l 
știe; artistul însă știe un lucru pentru că-l vede.“ 

La fel ca toate stereotipurile, și acestea sunt periculoase. 
Una dintre tezele implicite din acest capitol spune că oame- 
nii de știință ar trebui să devină mai intuitivi, mai artiști și să 
aprecieze mai mult experiența brută, directă. La fel, studierea 
și înțelegerea realității asa cum o vede știința ar trebui să 
adâncească reacţiile artistului fata de lume, să le facă mai ma- 
ture si mai valide. Recomandarea făcută deopotrivă artistu- 
lui și omului de știință este de fapt aceeași: „Vedeţi realitatea 
întreagă!“ 


Percepția 


Stereotipizarea este un concept care se poate aplica nu nu- 
mai psihologiei sociale a prejudecatii, ci și procesului primar 
al percepţiei. Percepția poate fi altceva decât asimilarea sau 
înregistrarea naturii intrinseci a evenimentului real. Ea înseam- 
nă mai adesea clasificarea sau etichetarea experienței, nu exa- 
minarea ei și, ca urmare, ar trebui să primească un alt nume 
decât percepția adevărată. Ceea ce facem în percepția stereo- 
tipă seamănă cu folosirea clișeelor și sintagmelor tocite în vor- 
bire. De pildă, este posibil ca atunci când facem cunoștință cu 
cineva să reactionam ca la o experienţă inedită, să încercăm 
să-l înțelegem sau să-l percepem ca pe un individ unic, dife- 
rit de toți ceilalți. Mult mai des însă nu facem decât să etiche- 
tăm imediat persoana respectivă, s-o așezăm într-o categorie, 
nu ca pe un om unic, ci ca pe un exemplu al unui anumit con- 
cept sau o ilustrare a unei anumite categorii. Cu alte cuvinte, 
omul angajat într-un tip de percepţie stereotipă trebuie com- 
parat, dacă dorim să fim sinceri, cu un funcționar și nu cu un 
aparat de fotografiat. 

Printre numeroasele exemple de stereotipii ale percepției 
putem cita următoarele tendințe de a percepe: 








17 / Stereotipizare versus cognitie autentică 375 


1. Familiarul si ceea ce este tocit, uzat, nu ceea ce este ne- 
familiar si proaspat 

2. Schematicul si abstractul, nu realul 

3. Ceea ce e organizat, structurat, monovalent, nu ceea ce 
este haotic, neorganizat, ambiguu 

4. Ceea ce este sau poate fi numit, nu ceea ce nu are nume 
sau nu poate fi numit 

5. Ceea ce are sens, nu ceea ce este lipsit de sens 

6. Conventionalul si nu neconventionalul 

7. Ceea ce e de asteptat, nu ceea ce e neasteptat 


Mai mult, dacă evenimentul este nefamiliar, concret, am- 
biguu, fara nume, lipsit de sens, neconventional sau neastep- 
tat, dovedim tendinta puternica de a distorsiona, modela sau 
schimba evenimentul, dându-i o forma mai familiară, mai abs- 
tractă, mai organizată etc. Avem tendinţa de a percepe eveni- 
mentele mai ușor ca reprezentanți ai unor categorii decât așa 
cum sunt în sine, unice și idiosincrasice. 

Numeroase ilustrări a acestor tendinţe se pot găsi în tes- 
tul Rorschach, în literatura psihologiei gestaltiste, în testele 
proiective și în teoria artei. In acest ultim domeniu amintit, 
Hayakawa (1949, p. 103) citează exemplul unui profesor de 
artă care „are obiceiul de a le spune studenților lui că nu sunt 
în stare să deseneze un brat anume pentru că se gândesc la el 
ca la un brat, și fiindcă se gândesc la el ca la un brat, cred că 
știu cum ar trebui să arate“. Cartea lui Schachtel (1959) este 
plină și ea de exemple fascinante. 

Este evident că omul trebuie să știe mai putin despre un 
obiect-stimul pentru a-l introduce într-un sistem deja construit 
de categorii decât pentru a-l înţelege și aprecia. Adevărata per- 
ceptie, pentru care obiectul ar fi unic, care l-ar considera în in- 
tregul său, s-ar cutunda în el și l-ar înțelege, ar cere, evident, 
mult mai mult timp decât fracțiunea de secundă necesară pen- 
tru a eticheta și a cataloga un lucru. 

De asemenea, este probabil că clasificarea e mult mai puţin 
eficientă decât percepţia proaspătă, în mare parte datorită aces- 
tei caracteristici deja menţionate — faptul că se poate produce 

intr-o fractiune de secunda. In aceste conditii, doar cele mai evi- 
dente caracteristici pot fi folosite pentru a determina reactia, iar 
acestea pot duce foarte ușor în direcția greșită. Percepția clasi- 
ficatoare este prin urmare o ușă deschisă pentru greșeli. 

Aceste greșeli devin de două ori mai importante deoarece 
percepția clasificatoare face mai putin probabilă corectarea ori- 
cărei greșeli inițiale. Un lucru sau un om care a fost așezat în- 
tr-o categorie va rămâne acolo, pentru că orice comportament 
ce contrazice stereotipul poate fi privit ca o simplă excepție 
care nu trebuie luată în seamă. De exemplu, dacă suntem con- 
vinși, dintr-un motiv sau altul, că o persoană este necinstita și 
dacă încercăm să o prindem trișând la un joc de cărți, dar nu 
reuşim, vom continua să o numim hoață, presupunând că a 
fost cinstită din motive ad hoc, poate din teama de a nu fi des- 
coperită, sau din lene, sau ceva similar. Dacă suntem profund 
convinși de necinstea ei, s-ar putea să nu conteze dacă nu re- 
ușim niciodată s-o prindem în flagrant delict. S-ar putea s-o 
privim pur și simplu drept un hot căruia îi este teamă să fie 
necinstit cu noi. Sau conduita contradictorie ar putea fi privi- 
tă drept interesantă, în sensul că nu este caracteristică pentru 
esența persoanei, ci numai o mască superficială. 

Mai mult decât atât, conceptul de stereotipizare ar putea 
ne ofere în bună parte răspunsul la întrebarea veche de când 
lumea: cum pot oamenii să continue să creadă în falsitate, 
chiar atunci când adevărul se află chiar sub nasul lor ani la 
rând. Știm că se obișnuiește să se considere că această imper- 
meabilitate la ceea ce este evident se explică în întregime prin 
refulare sau, în general, prin forțele motivationale. Fără îndo- 
ială, și această afirmaţie este adevărată. Întrebarea este dacă 
ea cuprinde tot adevărul și constituie singură o explicaţie su- 
ficientă. Cele discutate mai sus indică faptul că există și alte 
motive pentru orbirea fata de ceea ce este evident. Când ne lo- 
vim noi înșine de o atitudine stereotipă, ne putem face o idee 
despre violența unui astfel de proces. Ne simțim insultati si 
neapreciati dacă suntem așezați la grămadă în aceeași catego- 
rie cu niște oameni fata de care ne simţim diferiți in multe pri- 
vinte. Dar este imposibil să găsim o descriere mai bună a si- 

tuatiei decât cea a lui William James: „Primul lucru pe care il 
face intelectul cu un obiect este să-l clasifice alături de altce- 
va. Dar orice obiect extrem de important pentru noi si care ne 
trezește devotiunea ne pare totodată unic, sui generis. Proba- 
bil că un crab ar fi extrem de revoltat dacă ne-ar auzi clasifi- 
candu-l fără tam-tam si fără scuze drept crustaceu, si cu asta 
am termina cu el. «Nu sunt asa ceva, ar spune el, sunt eu în- 
sumi, eu însumi si atât».” (1958, p. 10) 


Invatarea 


Obisnuinta este încercarea de a rezolva o problema folo- 
sind o soluție mai veche care a avut succes. Acest lucru impli- 
că faptul că trebuie să existe (1) o plasare a problemei prezen- 
te într-o anumită categorie de probleme și (2) o selecție a celor 
mai eficiente soluții la această categorie de probleme. Prin ur- 
mare, o clasificare este implicată inevitabil. 

Fenomenul obisnuintei ilustrează cel mai bine un aspect va- 
labil si in cazul atenţiei, percepției, gândirii, exprimării catego- 
rizatoare etc., și anume faptul că ele sunt de fapt încercări de a 
„îngheţa lumea“. În realitate, lumea este un flux perpetuu și toa- 
te lucrurile se află în mișcare. Teoretic, nu există nimic static în 
lume (chiar dacă, în scopuri practice, multe lucruri sunt statice). 
Dacă luăm în serios teoria, atunci fiecare experienţă, eveniment, 
comportament se deosebește într-un fel sau altul (important sau 
nu) de orice altă experiență, comportament și asa mai departe, 
care s-a petrecut în lume sau care se va repeta în viitor.4 


4% Nu există două lucruri la fel si nici un lucru nu rămâne același. Dacă 
ești conștient de acest lucru, e permis să te porţi ca si cum unele lu- 
cruri ar fi la fel, să te porți ca și cum unele lucruri au rămas neschim- 
bate — să te porţi conform obisnuintei. E permis, deoarece o diferen- 
ta trebuie să schimbe ceva pentru a rămâne diferenţă, și în unele cazuri 
nu se întâmplă așa. Atâta vreme cât înţelegi că există diferente și că 
trebuie să stabilești singur dacă ele schimbă sau nu ceva, poți să ape- 
lezi la o obisnuinta, căci vei sti când să o lași la o parte. Nici o obis- 
nuință nu este complet lipsită de riscuri. Obisnuintele le sunt utile oa- 

In acest caz, ar părea rezonabil, după cum a arătat White- 
head în repetate rânduri, să ne bazăm teoriile și filosofiile de- 
spre știință si bun-simt numai pe acest fapt primar și inevita- 
bil. Adevărul este că cei mai mulți dintre noi nu fac acest 
lucru. Chiar dacă oamenii de știință și filosofii nostri mai so- 
fisticati s-au debarasat de vechile idei despre spaţiul gol si lu- 
crurile durabile aruncate de-a valma în el, aceste concepte la 
care s-a renunţat doar verbal supraviețuiesc în continuare ca 
bază a tuturor reacțiilor intelectului nostru. Deși lumea schim- 
bărilor și a evoluției este și chiar trebuie acceptată, rareori fa- 
cem acest lucru cu implicare și entuziasm. Suntem încă pro- 
fund newtonieni. 

Toate acțiunile de categorizare pot fi înțelese drept eforturi 
de a îngheţa, staticiza sau opri mișcarea unei lumii mobile, 
aflate în continuă schimbare pentru a o putea manevra, ca și 
cum ea nu ar putea fi manevrată decât atunci când e nemiș- 
cată. Un exemplu al acestei tendinţe îl oferă matematicienii 
static-atomiști, care au inventat un truc ingenios pentru a pu- 
tea trata mișcarea și schimbarea într-o manieră care să presu- 
pună nemișcarea, și anume calculul algebric. Exemplele din 
psihologie sunt însă mai pertinente pentru scopurile acestui 
capitol și trebuie subliniată teza conform căreia obisnuintele 
și, mai mult, toată învățarea reproductivă sunt exemple ale 
acestei tendințe a oamenilor cu gândire statică de a îngheţa lu- 
mea mobilă într-o stare de imobilitate temporară, fiindcă nu 
fac fata unei lumi aflate în permanentă mișcare. 

În măsura în care categorizarea înseamnă înghețarea pre- 
matură a concluziilor, datorită fricii de necunoscut a persoa- 
nei, ea este motivată de speranţa de a reduce sau evita anxie- 
tatea. Persoanele care nu simt disconfort în fața necunoscutului 
sau care pot tolera ambiguitatea (Frenkel-Brunswick, 1949), 
ceea ce e aproape același lucru, sunt, așadar, mai puţin moti- 


menilor care nu se bazează numai pe ele și nu persistă în a le urma, 
indiferent de circumstanţe; la indivizii mai puţin judicioși, obișnuin- 
tele tind să ducă la lipsă de eficiență, prostie și pericol.“ (Johnson, 1946, 
p. 199). 

vate in privința perceptiilor lor. Legătura strânsă dintre moti- 
vatie si percepţie a fost privită în cel mai bun caz drept un fe- 
nomen psihopatologic, nu drept sănătoasă. Spus pe șleau, 
această legătură este simptomatică pentru un organism cam 
bolnav. La oamenii aflați în procesul actualizării sinelui, ea se 
află la un nivel minim; la persoanele psihotice și nevrotice se 
află la nivelul maxim, ca în cazul delirului și halucinatiilor. O 
modalitate de a descrie această diferenţă ar fi să spunem ca la 
oamenii sănătoși, cognitia este relativ nemotivată; la cei bol- 
navi este relativ motivată. 

Obisnuintele sunt deci mecanisme conservatoare, asa 
cum a arătat James (1890) cu multă vreme în urmă. De ce? 
În primul rând, pentru că orice reacție învățată, prin sim- 
pla sa existență, blochează formarea altor reacţii învățate la 
aceeași problemă. Există însă și un alt motiv, la fel de im- 
portant, dar de obicei neglijat de către teoreticienii invata- 
rii, și anume că învățarea nu constă doar din reacții muscu- 
lare, ci și din preferinţe afective. Nu învăţăm doar sa 
vorbim engleza, ci învăţăm să ne și placă și să o preferam 
(Maslow, 1937).45 Învăţarea nu este deci un proces complet 
neutru. Nu putem spune: „Dacă aceasta reacţie este o gre- 
șeală, este foarte ușor să o uităm și să o înlocuim cu altă re- 
actie”, pentru că prin învăţare ne asumăm, într-o anumită 
măsură, unele loialitati. Astfel, dacă dorim să vorbim fran- 
ceza bine, ar fi mai bine să nu o învăţăm dacă singurul pro- 


45 Antologistică 

„Cum unul dintre antologiști a pus în cartea lui 
Poeme dulci de Morse, Bone, Potier, Bliss și Brook 
Toţi ceilalți antologiști, la rândul lor, precis 

l-au amintit pe Morse, Brook, Potter, Bone si Bliss. 
Căci, de vreun antologist pripit îndrăzni-va 

A edita selectiuni, să zicem, de la mine ori tine 
Dând la o parte, după judecata sa 

Pe clasicii Brook, Morse, Potter, Bliss și Bone 

Iar niște critici sfidători, aflaţi în trecere 

Prin scrierile noastre, se vor plânge într-un glass 
«Ce fel de-antologie este acest înscris 

Care-i uită pe Bone, Brook, Potter, Morse and Bliss!»” (Guiterman, 1939) 


380 Abraham H. Maslow 


fesor disponibil are un accent prost; ar fi mai eficient sa as- 
teptăm să cunoaștem un profesor bun. Din același motiv, 
trebuie să-i contrazicem pe acei oameni de știință cu atitu- 
dine foarte superficială faţă de ipoteze și teorii. „E prefera- 
bil să ai chiar și o teorie falsă decât nici una”, spun ei. Lu- 
crurile nu stau chiar atât de simplu, dacă afirmațiile de mai 
sus sunt valide. Cum spune un proverb spaniol: „Obișnuin- 
tele sunt la început pânze de păianjen, apoi se transformă 
în chingi.” 

Aceste consideraţii nu sunt în nici un caz aplicabile ori- 
cărui tip de învăţare; ele se aplică doar învățării atomiste și 
reproductive, adică aceea care constă în recunoașterea și 
amintirea reacțiilor ad-hoc izolate. Numeroși psihologi vor- 
besc ca și cum acesta ar fi singurul mod în care trecutul poa- 
te avea vreo influență asupra prezentului sau în care lecti- 
ile oferite de experienţele trecute ar putea fi folosite în mod 
profitabil pentru a rezolva probleme actuale. E o presupu- 
nere naivă, căci o mare parte din lucrurile învăţate cu ade- 
vărat în lume (de exemplu cele mai importante influențe ale 
trecutului) nu se învaţă nici atomist, nici reproductiv. Cea 
mai importantă influenţă a trecutului, cel mai influent tip 
de învăţare este ceea ce am putea numi învățare caracteria- 
lA sau intrinsecă (Maslow, 1968a), adică suma tuturor efec- 
telor exercitate asupra caracterului nostru de toate experien- 
tele pe care le-am trăit. Organismul nu achiziționează 
experiențe una după alta, ca pe niște monede; dacă au un 
efect protund, ele schimbă persoana în întregime. Astfel, in- 
fluenta unei experienţe tragice va transforma individ ima- 
tur într-un adult mai matur, mai înțelept, mai tolerant, mai 
umil și mai capabil de a rezolva orice problemă cu care s-ar 
putea confrunta în viata de adult. Opusul acestei teorii ar fi 
că el nu s-a schimbat deloc, ci doar a dobândit ad-hoc o teh- 
nică de a gestiona sau rezolva un anumit tip de problemă 
(de exemplu, moartea mamei). Un astfel de exemplu este 
mult mai important, mai util și mai paradigmatic decât 
exemplele obișnuite ale asocierii oarbe a două silabe fără 
sens, experimente care, după părerea noastră, nu au de-a 

face cu nimic din ceea ce există în lume, decât cu silabele 
fără sens.*6 

Dacă lumea se află în continuă schimbare, fiecare moment 
e nou și unic. Teoretic vorbind, toate problemele trebuie să fie 
noi. Potrivit teoriei schimbării continue, problema tipică este 
problema care nu a mai fost abordată niciodată și care se de- 
osebește în mod esenţial de orice altă problemă. Prin urmare, 
problema care se aseamănă foarte mult cu unele din trecut tre- 
buie privită ca un caz special, nu ca unul paradigmatic. În 
acest caz, a recurge la trecut pentru găsirea unor soluții ad-hoc 
are tot atâtea șanse să fie periculos ca și util. Am convingerea 
că observaţiile actuale vor dovedi că acest lucru este adevărat 
atât din punct de vedere practic, cât și teoretic. În orice caz, 
nimeni, indiferent de înclinația sa teoretică subiectivă, nu va 
contrazice faptul că măcar unele dintre problemele cu care ne 
confruntă viata sunt noi și, ca atare, trebuie să li se găsească 
soluții noi. 

Din punct de vedere biologic, obisnuintele joacă un dublu 
rol în adaptare, pentru că ele sunt în același timp necesare și 
primejdioase. Ele implică în mod necesar un lucru neadevă- 
rat, adică o lume constantă, neschimbătoare, statică, și totuși 
sunt privite în general drept unele dintre cele mai eficiente in- 
strumente ale adaptării, ceea ce sugerează categoric o lume 


46 „Așa cum am căutat să dovedim, memoria nu este facultatea de a de- 

pozita amintirile într-un sertar sau de a le consemna într-un registru. 
Nu există registru, nici dulap; la drept vorbind, nu există nici măcar 
o facultate, căci facultatea funcţionează intermitent, atunci când vrea 
sau poate să o facă, în timp ce întâmplările din trecut se acumulează 
unele peste altele fără oprire [...]. 
Dar chiar dacă nu avem o idee clară despre aceasta, simţim totuși vag 
că trecutul rămâne prezent pentru noi. Ce suntem, de fapt, ce este ca- 
racterul nostru, dacă nu condensarea istoriei pe care am trăit-o încă de 
la naștere, ba chiar dinainte de a ne naște, din moment ce purtăm în 
noi predispozitii prenatale? Fără îndoială, gândim doar cu o mică par- 
te din trecutul nostru, dar dorim, voim și acţionăm cu întregul nostru 
trecut, inclusiv cu înclinația originară a sufletului nostru. Așadar, tre- 
cutul nostru ca întreg devine manifest pentru noi prin impulsul său; 
îl resimtim sub forma ideii.“ (Bergson, 1944, pp. 7-8) 

schimbătoare, dinamică. Obisnuinta este o reacție deja forma- 
ta la o situație sau soluţia la o problemă. Pentru că este deja 
formată, ea dobândește o anumită inerție și rezistenţă la 
schimbare. Dar când o situație se schimbă, reacția noastră la 
ea ar trebui să se schimbe și ea sau să fie gata să se schimbe 
rapid. Prin urmare, prezența unei obisnuinte poate fi mai rea 
decât lipsa oricărei reacții, din moment ce obisnuinta garan- 
tează o anumită rezistenţă și întârziere în formarea noilor re- 
actii necesare la situaţia nouă. 

Lucrurile ar putea deveni mai clare dacă descriem acest pa- 
radox și dintr-un alt punct de vedere. Am putea spune atunci 
că obisnuintele sunt formate pentru a economisi timp, efort și 
exercițiu mental în confruntarea cu situaţii recurente. Dacă o 
problemă apare iarăși și iarăși într-o formă similară, putem cu 
siguranţă să economisim o bună parte din efortul de gândire 
având la îndemână o reacţie devenită obisnuinta, la care pu- 
tem recurge automat de câte ori se ivește respectiva problemă. 
Astfel, obisnuinta constituie reacţia la o problemă repetitivă, 
neschimbată, familiară. De aceea putem spune că obisnuinta 
este o reacție de tip „ca și cum” — „ca și cum lumea ar fi sta- 
tică, neschimbată și constantă“. Această interpretare rezultă, 
bineînţeles, din accentul constant pus pe repetiție de către acei 
psihologi marcați de importanţa obisnuintei ca mecanism de 
adaptare. 

Chiar așa și trebuie să stea lucrurile în marea parte a tim- 
pului, căci fără îndoială multe dintre problemele noastre 
sunt într-adevăr repetitive, familiare și relativ neschimbă- 
toare. Individul implicat în ceea ce numim activități supe- 
rioare — gândirea, inventarea, crearea — descoperă că aceste 
activități cer, ca și condiții prealabile, niște seturi complexe 
de obiceiuri care rezolvă automat micile probleme de zi cu 
zi, astfel încât creatorul să fie liber să-și dedice energia pro- 
blemelor așa-zis superioare. Dar aici apare o contradicţie sau 
chiar un paradox. În realitate, lumea nu este statică, familia- 
ra, repetitivă și neschimbătoare, ci se află într-o continuă 
curgere, este mereu alta, se transformă mereu în altceva, se 
schimbă. Nu trebuie să ne lansăm într-o discuţie controver- 

sata pe marginea întrebării dacă aceasta este o caracteriza- 
re corectă a tuturor aspectelor lumii; putem evita o dispută 
metafizică inutilă presupunând, de dragul argumentului, că 
unele aspecte ale lumii sunt constante, iar altele, nu. Dacă 
acceptăm această idee, trebuie să acceptăm și că oricât de fo- 
lositoare ar fi obisnuintele pentru aspectele constante ale lu- 
mii, ele sunt categoric o piedică și un impediment pentru 
organismul care trebuie să se confrunte cu aspectele 
schimbătoare și fluctuante ale lumii, cu probleme unice, noi, 
inedite.*/ 

Prin urmare, iată și paradoxul. Obiceiurile sunt în același 
timp necesare și periculoase, utile și nocive. Neîndoielnic, ne 
ajută să economisim timp, efort și gândire, dar cu un pret 
mare. Sunt o armă fundamentală a adaptării, și totuși împie- 
dică adaptarea. Constituie soluțiile unor probleme, dar pe ter- 
men lung se opun gândirii proaspete, ce nu face apel la cate- 
gorizare, cu alte cuvinte se opun soluţiilor la probleme noi. 
Deși ne sunt folositoare în adaptarea la lume**, deseori con- 
stituie piedici în calea inventivitatii și creativității noastre, adi- 
că ne împiedică să adaptăm lumea la propria noastră persoa- 
na. În cele din urmă, ele tind să înlocuiască, în virtutea 
comoditatii, participarea, percepţia, învățarea și gândirea au- 
tentice și proaspete. 


47 „Imaginea este cea a ființelor umane confruntate cu o lume în care pot 

să trăiască și să fie stăpâni numai dacă învaţă să răspundă la infinita 
ei diversitate cu reacții tot mai delicat adaptate și dacă descoperă căi 
de a evada de sub dominaţia deplină a circumstanțelor imediate.“ 
(Bergson, 1944, p. 301) 
„Libertatea noastră, în chiar momentele în care se afirmă, dă naștere 
obisnuintelor care o vor inhiba dacă ea nu reușește să se reînoiască 
printr-un efort constant: automatismul o alungă. Cel mai viu gând de- 
vine îngheţat în formula care îl exprimă. Cuvântul se întoarce împo- 
triva ideii. Litera ucide spiritul.“ (Bergson, 1944, p. 141) 

48 Am putea adăuga că memoria reproductivă este mult mai dificilă în 
absența unui set de categorii (cadru de referință). Cititorul interesat de 
subiect poate apela la cartea excelentă a lui Bartlett (1932) pentru do- 
vezi experimentale în favoarea acestei concluzii. Subiectul este abor- 
dat în mod strălucit și în cartea lui Schachtel (1959). 

Gandirea 


In acest domeniu, categorizarea constă in (1) a avea nu- 
mai probleme stereotipe și/sau (2) a folosi numai tehnici ste- 
reotipe pentru rezolvarea acestor probleme și/sau (3) a avea 
seturi de soluții de-a gata, înainte de ciocnirea cu diversele 
probleme ale vieții. Aceste trei tendințe puse laolaltă dau o 
garanţie unei aproape completă a lipsei de creativitate și de 
inventivitate. 


Probleme stereotipe 


Primul efort al celui care manifestă tendința puternică de 
a categoriza va fi, de obicei, cel de a evita sau ignora proble- 
mele de orice fel. În forma mai extremă, acest lucru este exem- 
plificat de acei pacienţi obsesiv-compulsivi care își reglemen- 
tează și-și ordonează fiecare coltisor al vieții, pentru că nu 
îndrăznesc să se confrunte cu nimic neașteptat. Astfel de oa- 
meni se simt profund amenințați de orice problemă care le 
cere mai mult decât o soluție deja cunoscută, adică le cere în- 
credere în ei înșiși, curaj și sentimentul siguranţei. 
Dacă problema trebuie să fie percepută, primul demers con- 
stă în a o încadra și a o privi drept reprezentant al unei cate- 


49 „Claritatea și ordinea îl ajută pe posesor să se confrunte cu situații di- 
nainte prevăzute. Ele constituie temelia necesară pentru menținerea 
situațiilor sociale existente. Și totuși, nu sunt suficiente. Trebuie trecut 
dincolo de simpla claritate și ordine pentru a ne confrunta cu nepre- 
văzutul, pentru a progresa, pentru a simţi entuziasm. Viaţa degene- 
rează când este închisă în cătușele simplei conformări. Puterea de a 
asimila elemente vagi și dezordonate ale experienţei este necesară pen- 
tru a păși în întâmpinarea noului.“ (Whitehead, 1938, p. 108) 
„Esenţa vieţii se găsește în răsturnarea ordinii prestabilite. Universul 
refuză influenţa pietrificatoare a conformismului deplin. Și totuși, în 
refuzul său, se îndreaptă spre o nouă ordine ce constituie cerința prin- 
cipală pentru existenţa experienţelor importante. Trebuie să explicăm 
tendinţa spre torme ale ordinii și tendinţa spre noutatea ordinii, pre- 
cum și măsura reușitei și a eșecului.“ (Whitehead, 1938, p. 119) 

gorii familiare (din moment ce familiarul nu produce anxieta- 
te). Individul încearcă să descopere: „În ce clasă de probleme 
deja întâlnite poate fi plasată aceasta?“ sau „În ce categorie de 
probleme se potriveşte aceasta — sau poate fi introdusă for- 
tat?” O astfel de reacție de încadrare este posibilă, bineînţeles, 
numai pe baza asemănărilor percepute. Nu vreau să intru în 
dificila problemă a similarități; este suficient să arăt că aceas- 
tă percepere a asemănărilor nu trebuie să fie o înregistrare 
umilă, pasivă, a naturii intrinseci a realitatilor percepute. 
Aceasta este dovedită de faptul că indivizi diferiţi, care clasi- 
fică lucrurile prin prisma unor seturi idiosincrasice de catego- 
rii, reușesc cu toții să stereotipizeze experienţele. Acestor 
oameni nu le place incertitudinea și vor clasifica toate expe- 
rientele pe care nu le vor putea ignora, chiar dacă vor trebui 
să ajusteze, să moditice sau să distorsioneze experienţa. 


Tehnici stereotipe 


În general, unul dintre principalele avantaje ale categori- 
zării constă în faptul că ea permite încadrarea reușită a pro- 
blemei și totodată pune la dispoziție automat un set de teh- 
nici pentru abordarea problemei. Acesta nu este singurul 
motiv pentru care se recurge la categorizare. Faptul că tendin- 
ta de a încadra o problemă are motivații profunde devine evi- 
dent, de exemplu, la medicul care se simte mai în largul lui în 
fata unei boli cunoscute, deși incurabile, decât în prezenţa 
unor simptome cu totul misterioase. 

Dacă individul s-a ocupat de aceeași problemă de mai mul- 
te ori în trecut, mecanismul potrivit va fi bine uns și gata de a 
fi folosit. Bineînţeles, asta presupune o tendință puternică de 
a face lucrurile așa cum au fost făcute înainte și, așa cum am 
văzut, soluțiile generate de obisnuinta au și dezavantaje, nu 
doar avantaje. La capitolul avantaje putem aminti din nou 
ușurința execuţiei, economisirea energiei, automatizarea, pre- 
ferinta afectivă, evitarea anxietăţii și așa mai departe. Princi- 
palele dezavantaje sunt pierderea flexibilității, a adaptabilitatii 

și a inventivitatii creative, cu alte cuvinte consecinţele obis- 
nuite ale presupozitiei că această lume dinamică poate fi abor- 
dată ca și cum ar fi statică. 


Concluziile stereotipe 


Probabil cel mai binecunoscut exemplu al acestui proces îl 
constituie raționalizarea. Aceasta, precum și ale procese simi- 
lare pot fi definite în contextul discuţiei noastre ca pornind o 
idee deja existentă sau o concluzie dinainte știută și dedicând 
apoi multă activitate cerebrală pentru a sprijini concluzia sau 
a găsi dovezi în favoarea ei („Nu-mi place de tipul ăsta și am 
să găsesc un motiv întemeiat pentru asta“). E un gen de acti- 
vitate care dă numai impresia unui proces de gândire. Ea nu 
este gândire în adevăratul sens al cuvântului pentru că își for- 
mulează concluziile independent de natura problemei. Încrun- 
tarea, discuţiile aprinse, strădania de a găsi dovezi sunt doar 
perdele de fum; concluzia a fost formulată înainte ca procesul 
de gândire să fi început. Deseori, chiar și fațada lipsește; oa- 
menii pot pur și simplu să creadă fără ca măcar să facă gestul 
de a se preface că gândesc. Acest lucru presupune chiar mai 
putin efort decât rationalizarea. 

Este posibil ca individul să trăiască după un set de idei 
de-a gata pe care le-a dobândit în întregime în primul dece- 
niu de viaţă și care nu s-au schimbat și nici nu se vor schim- 
ba vreodată în cât de mică măsură. E adevărat că o astfel de 
persoană poate avea un IQ ridicat, astfel că poate să-și petrea- 
că o mare parte din timp într-o activitate intelectuală, alegând 
din lumea exterioară toate frânturile de dovezi care să-i sus- 
țină ideile de-a gata. Nu putem nega faptul că, uneori, acest 
tip de activitate ar putea fi de folos lumii; totuși, pare de do- 
rit că trebuie să facem un fel de diferenţiere verbală între gân- 
direa productivă, creativă, pe de o parte si rationalizarea cea 
mai abilă, pe de alta. Avantajele ocazionale ale raționalizării 
reprezintă o problemă minoră dacă sunt puse în balanţă cu fe- 
nomenele mai pregnante ale orbirii față de lumea reală, im- 

permeabilitatii la dovezi noi, distorsionării percepției si amin- 
tirii, pierderii capacităţii de schimbare si adaptare la o lume 
aflată în continuă transformare, precum și alte indicii care ara- 
tă că mintea a încetat să se mai dezvolte. 

Dar rationalizarea nu trebuie să fie singurul nostru exem- 
plu. Categorizarea intervine și când problema este folosită ca 
stimul pentru asociații, dintre care sunt alese cele care se po- 
trivesc cel mai bine în situația dată. 

S-ar părea că gândirea bazată pe categorizare are o afinita- 
te specială și o relație cu gândirea reproductivă. Cele trei ti- 
puri de procese despre care am vorbit pot fi abordate cu ușu- 
rinta ca forme speciale ale acţiunii obisnuintelor. Ele implica 
in mod clar o raportare speciala la trecut. Rezolvarea proble- 
melor devine nimic mai mult decât o tehnică de a clasifica și 
rezolva orice problemă nouă în lumina experiențelor trecute. 
Prin urmare, gândirea de acest tip echivalează adesea cu rea- 
ranjarea obisnuintelor deja dobândite și a amintirilor de tip re- 
productiv. 

Contrastul cu gândirea holistic-dinamică este mai evident 
când înțelegem că aceasta din urmă este legată mai mult de 
procesele percepţiei decât de cele ale memoriei. Principalul 
efort în gândirea holistică este perceperea cât mai clară posi- 
bil a naturii intrinseci a problemei cu care ne confruntăm. Pro- 
blema este examinată cu atenție așa cum se prezintă, ca și cum 
n-ar mai fi apărut niciodată una asemănătoare. Efortul constă 
în a-i scoate la iveală natura intrinsecă, în „a sesiza rezolvarea 
în problemă“ (Katona, 1940; vezi și Wertheimer, 1959), pe când 
în gândirea asociativă el constă în a vedea cum se raportează 
sau se aseamănă problema cu altele, întâlnite în trecut. 

Într-un sens practic, în termeni comportamentali, acest 
principiu poate fi redus la un fel de motto: „Nu știu, hai să ve- 
dem”. Cu alte cuvinte, ori de câte ori se confruntăm cu o si- 
tuatie nouă, individul nu reacționează la ea fără ezitare într-o 
manieră clar stabilită dinainte. Dimpotrivă, este ca și cum ar 
spune „Nu știu, hai să vedem“, cu receptivitate la toate pri- 
vintele în care această situaţie poate să difere de cele anterioa- 
re și fiind gata să reacționeze în modul adecvat. 

Aceasta nu înseamnă că experienţele trecute nu sunt folo- 
site în gândirea holistică. Bineînțeles că sunt. Ideea este că sunt 
folosite altfel, așa cum am arătat în discuţia despre învățarea 
caracterială sau intrinsecă din secțiunea precedentă, „Învăţa- 
rea“. Existenţa gândirii asociative este neîndoielnică. Subiec- 
tul disputei este însă care tip de gândire ar trebui să fie folo- 
sit drept paradigmă, model ideal, punct central. leoreticienii 
din orientarea holist-dinamistă argumentează că activitatea de 
gândire, dacă este purtătoare de semnificație, acea semnifica- 
tie este prin definiție cea a creativității, unicitatii, ingeniozita- 
tli și inventivitatii. Gândirea este tehnica prin care omenirea 
creează noul, ceea ce presupune ca ea să fie revoluționară, în 
sensul conflictului ocazional cu concluziile existente. Dacă se 
plasează în conflict cu status quo-ul intelectual, înseamnă că 
este opusul obisnuintei, memoriei sau lucrurilor deja învățate, 
pentru simplul motiv că, prin definiție, trebuie să contrazică 
ceea ce am învățat deja. Dacă lucrurile învățate în trecut si 
obisnuintele noastre funcționează bine, putem reacționa auto- 
mat, în virtutea obisnuintei, în modul familiar. Cu alte cuvin- 
te, nu trebuie să mai gândim. Din acest punct de vedere, gân- 
direa este considerată opusul învățării și nu un tip de învăţare. 
Dacă ne este permisă o mică exagerare, gândirea aproape că 
ar putea fi definită drept capacitatea de a ne rupe de obișnuin- 
te noastre și a ne ignora experienţele trecute. 

Un alt aspect dinamic este implicat în tipul de gândire cu 
adevărat creativă exemplificată de marile înfăptuiri din isto- 
ria omenirii. El constă în curajul, cutezanta și îndrăzneala care 
îl caracterizează. Dacă aceste cuvinte nu sunt chiar oportune 
în contextul de fata, ele sunt totuși destul de nimerite, dupa 
cum putem vedea dacă ne gândim la diferenţa dintre un co- 
pil timid și unul curajos. Cel timid trebuie să se agate strâns 
de mama lui, care reprezintă siguranţa, familiaritatea și pro- 
tectia; cel mai îndrăzneţ se simte liber să se aventureze și poa- 
te să se îndepărteze de casă. Procesul de gândire similar agă- 
țării timide de mamă este agăţarea la fel de timidă de 
obisnuinta. Gânditorul mai curajos — exprimare aproape ple- 
onastică, echivalentă cu a spune „un gânditor care gandes- 





lt 

te” — trebuie să fie capabil să se rupă de trecut, de obisnuin- 
ta, așteptări, învățare, obiceiuri și convenții și să nu resimta 
anxietate când se aventurează dincolo de portul cunoscut și 
sigur. 

Un alt tip de concluzie stereotipă îl constituie cazurile în 
care părerile individului se formează prin imitație și/sau su- 
gerarea prestigiului. Acestea sunt considerate în general a fi 
tendinţe subiacente, de bază, ale naturii omului sănătos. Ar fi 
probabil mai corect să le considerăm exemple de psihopato- 
logie moderată sau cel putin foarte apropiate de ea. În cazul 
problemelor destul de importante, aceste tendințe sunt în prin- 
cipal reacțiile la o situaţie nestructurată, lipsită de un cadru de 
referinţă fix, ale unor oameni excesiv de anxioși, conventio- 
nali sau leneși (oameni fără păreri proprii, care nu știu ce pă- 
rere au ori nu au încredere în opiniile lor).°? 

Se pare că o mare parte din concluziile și soluţiile la care 
ajungem în principalele sectoare ale vieţii par a fi de acest fel, 
care presupune ca, atunci când gândim, să ne uităm cu coada 
ochiului pentru a vedea la ce concluzie ajung alții, astfel încât 
să ne asigurăm că ajungem și noi tot la ea. Evident, astfel de 
concluzii nu sunt gânduri în adevăratul sens al cuvântului, 
adică nu sunt dictate de natura problemei, ci sunt concluzii 
stereotipe, preluate ca atare de la cei în care avem mai multă 
încredere decât noi înșine. 

După cum ne putem aștepta, o astfel de poziţie are unele 
implicaţii care ne vor ajuta să înțelegem de ce educația con- 
ventionala din această tard eșuează în atât de mare măsură in 
atingerea obiectivelor sale. Vom sublinia aici un singur lucru, 
anume faptul că educaţia nu face nici un efort de a-i învăţa pe 
indivizi să analizeze realitatea direct și cu o privire proaspă- 
tă, ci le oferă un set de ochelari prefabricati cu care să cercete- 
ze fiecare aspect al lumii, cum ar fi ce să creadă, ce să-i placă, 


50 O excelentă prezentare a dinamicii situației o găsim în Fromm (1941). 
Aceeași temă apare și într-un roman al lui Ayn Rand (1943), The 
Fountainhead. În acest sens, 1066 and All That (Yaetman și Sellar, 1931) 
este deopotrivă amuzantă și instructivă. 

cu ce să fie de acord, ce să-i stârnească vinovăție. Rareori se 
acordă importanţă individualitatii fiecărei persoane, rareori 
este individul încurajat să fie suficient de îndrăzneț și să pri- 
vească realitatea în propriul său stil, să fie iconoclast sau dife- 
rit. Dovezi ale stereotipiei în educația superioară pot fi obti- 
nute din catalogul oricărei facultăți, în care realitatea 
schimbătoare, inefabilă și misterioasă este împărțită îngrijit în 
trei credite, care, printr-un fel de coincidență miraculoasă, du- 
rează exact cincisprezece săptămâni și se desfac la fel de pre- 
cis ca o mandarină în departamente complet independente și 
care se exclud reciproc.°! Dacă a existat vreodată un exemplu 
perfect de set de categorii impus asupra realității și nu de către 
realitate, acesta este. | 

Toate acestea sunt limpezi, dar mai puţin limpede este ce 
ar trebui să facem în acest sens. O idee puternic susținută 
de examinarea gândirii stereotipe este reducerea preocupă- 
rii fata de categorizare și mai mult interes fata de experien- 
tele proaspete, față de realităţile concrete și specifice. Nu pu- 
tem găsi o exprimare mai inspirată decât cea a lui 
Whitehead. 


Critica mea la adresa metodelor noastre traditionale de edu- 
catie tine de faptul că ele se preocupă mult prea mult de analiza 
intelectuală si de însușirea informaţiilor rigid formulate. Ceea ce 
vreau să spun este că omitem să întărim obisnuinta aprecierii con- 
crete a faptelor individuale, în deplinătatea interacțiunii lor reci- 
proce a valorilor emergente, și că nu facem decât să punem ac- 
centul pe formulări abstracte, care ignoră acest aspect al 
interacțiunii reciproce a diferitelor valori. 


51 „Știința este predată ca un lucru fix și stabil, nu ca sistem de cunoș- 
tinte a cărui viata și valori depind de mobilitatea sa si de disponibili- 
tatea de a-și revizui imediat construcţiile sale cele mai de pret când 
noi informații sau un nou punct de vedere indică posibilitatea unor 
alternative.“ 

„Stăpân sunt pe această școală 
Și dacă eu nu știu ceva, 
Nu e știință, ci doar vorbă goală.“ (Whitehead, 1938, p. 58) 





17 / Stereotipizare versus cognitie autentică 391 


În prezent, educaţia noastră combină studierea minuțioasă a 
câtorva abstractiuni cu cea mai putin detaliată a unui număr mare 
de abstractiuni. Ne bazăm prea mult pe cărţi în rutina noastră 
educaţională. Educaţia generală ar trebui să ne cultive intelege- 
rea concretă și ar trebui să satisfacă dorința puternică de acțiune 
a tinerilor. Ar trebui să existe analiză chiar și aici, dar numai atât 
cât să ilustreze modurile de gândire din diferite sfere. În grădina 
Raiului, Adam a văzut mai întâi animalele și abia apoi le-a dat 
nume; în sistemul tradițional, copiii dau nume animalelor înain- 
te de a le vedea. 

Instruirea de specialitate poate atinge doar una dintre laturi- 
le educației. Centrul ei de greutate se află în intelect, iar instru- 
mentul său principal este cartea tipărită. Centrul de greutate al 
celeilalte laturi a instruirii ar trebui să se afle în intuiție, fără se- 
parare analitică totală de mediu. Obiectivul ei este o înțelegerea 
imediată, cu un minimum de analiză eviscerantă. Tipul de gene- 
ralitate, care este dorită mai presus de orice, este aprecierea va- 
rietatii valorilor. (Whitehead, 1938, pp. 284-286) 


Limbajul 


Limbajul este în principal un mijloc excelent de a recep- 
ta si comunica informatiile nomotetice, adica un excelent 
mijloc de categorizare. Bineînţeles, el încearcă totodată sa 
definească și să comunice idiosincrasicul sau idiograficul, 
dar eșuează deseori în ce privește obiectivele teoretice esen- 
tiale.-* Tot ce poate face cu idiosincrasicul este să-i dea un 
nume, care in definitiv nu il descrie si nu il comunica, ci 
doar il eticheteaza. Singurul mod de a cunoaste idiosincra- 


52 Poezia este o încercare de a comunica sau cel putin de a exprima o ex- 
perienta idiosincrasică pentru care majoritatea oamenilor „nu dispun 
de arta de a o descrie“. Ea înseamnă punerea în cuvinte a unor trăiri 
afective în esență imposibil de descris verbal. Este o încercare de a de- 
scrie o experiență proaspătă, unică, folosind etichete schematizatoare 
care nu sunt nici proaspete, nici unice. Într-o astfel de situație dispe- 
rată, singurul lucru pe care-l pot face poeții este să folosească cuvin- 





392 Abraham H. Maslow 


sicul în întregime este să-l trăim pe deplin noi înșine. Chiar 
și actul de a numi experienţa ar putea-o sustrage aprecierii 
ulterioare. 

În măsura în care limbajul așază forțat experienţele în ca- 
tegorii, el este un paravan între realitate și ființa umană. În- 
tr-un cuvânt, trebuie să plătim pentru beneficiile pe care ni le 
aduce. 

Dacă așa stau lucrurile în ceea ce privește dimensiunea te- 
oretică a limbajului, situaţia trebuie să fie mult mai rea când 
el renunță complet la straduinta de a fi idiosincrasic și dege- 
nerează complet, reducându-se la folosirea stereotipurilor, pla- 
titudinilor, mottourilor, sloganurilor, clișeelor, strigătelor de 
luptă și a epitetelor. Atunci devine, în mod evident și neîndo- 
ios, un mijloc de a împiedica gândirea, a incetosa percepțiile, 
a încetini dezvoltarea mentală și a trage ființa umană înapoi. 
În acest caz, limbajul are cu adevărat „funcţia de a ascunde 
gândurile în loc să le comunice“. 

Prin urmare, în timp ce folosim limbajul, lucru care consti- 
tuie o necesitate, ar trebui să fim conștienți de neajunsurile 
sale. O sugestie ar fi ca oamenii de știință să înveţe să-i res- 
pecte pe poeți. De obicei, oamenii de știință își consideră pro- 
priul limbaj foarte exact, iar pe altele, inexacte, dar paradoxal, 
limbajul poeţilor este deseori dacă nu mai exact, cel putin mai 
adevărat. Uneori este chiar mai exact. De exemplu, dacă indi- 
vidul are suficient talent, poate spune într-un mod foarte con- 
densat ceea ce profesorul spune în zece pagini. Următoarea 
povestire, atribuită lui Lincoln Steffens (în Baker, 1945, p. 222), 
ilustrează această idee. 


Satana și cu mine, spuse Steffenes, ne plimbam pe Fifth 
Avenue când am văzut un bărbat oprindu-se brusc și culegând o 


tele pentru a face paralele, a construi figuri de stil, noi combinații de 
cuvinte și așa mai departe, cu ajutorul cărora speră să-i declanșeze ci- 
titorului o experienţă similară, chiar dacă nu pot descrie experienţa în 
sine pe care au trăit-o ei înșiși. Faptul că uneori reușesc este pur și sim- 
plu un miracol. 

bucăţică de Adevăr din aer — chiar din aer — o bucăţică de Ade- 
vărul viu. 

— Ai văzut? l-am întrebat pe Satana. Nu te îngrijorează? Nu 
știi că este suficient pentru a te distruge? 

— Ba da, dar nu-mi fac griji. Am să-ți spun de ce. Acum este 
un lucru frumos și viu, dar omul îi va da mai întâi un nume, apoi 
îl va organiza, și atunci acest lucru va muri. Dacă l-ar lăsa să tră- 
iască și l-ar trăi, m-ar distruge. Nu sunt deloc îngrijorat. 


O altă caracteristică a limbajului (sau cel puţin a unor cu- 
vinte) care creează probleme este aceea că se află în afara tim- 
pului și spaţiului. Pe o perioadă de o mie de ani, cuvântul An- 
glia nu se dezvoltă, nu îmbătrânește, nu se dezvoltă, nu 
evoluează și nu se schimbă, spre deosebire de națiunea engle- 
za în sine. Și totuși astfel de cuvinte sunt tot ce avem la înde- 
mână pentru a descrie evenimentele care se petrec în spaţiu și 
timp. Ce înseamnă „Anglia va exista întotdeauna“? Cum spu- 
nea Johnson: „Degetul activ a realității scrie mai repede decât 
poate limba articula. Structura limbajului este mai putin flui- 
da decât cea a realității. Asa cum tunetul pe care îl auzim a in- 
cetat să mai bubuie, la fel, realitatea despre care vorbim nu 
mai există.“ (Johnson, 1946, p. 119) 


Teoria 


Teoriile construite pe baza categoriilor abstractizeaza întot- 
deauna, adică scot în evidenţă anumite calități ale fenomene- 
lor ca fiind mai importante decât altele sau, cel putin, mai 
demne de atenţie. Ca urmare, orice astfel de teorie și, de fapt, 
orice altă abstractiune va tinde să minimalizeze, să ignore sau 
să treacă cu vederea unele însușiri ale fenomenelor, adică va 
omite o parte din adevăr. Datorită acestor principii de respin- 
gere și selecție, nu trebuie să ne așteptăm ca o teorie să ofere 
mai mult decât o viziune parţială, de un subiectivism prag- 
matic asupra lumii. Este probabil la fel de adevărat că toate 
teoriile combinate nu oferă niciodată o imagine completă asu- 

pra fenomenelor si a lumii. Întreaga bogăție subiectivă a unei 
experiențe este percepută mai degrabă de oamenii cu sensibi- 
litate artistică sau afectivă decât de teoreticieni sau intelectu- 
ali. Am putea spune chiar că așa-numita experiență mistică 
este expresia perfectă și extremă a acestui fel de apreciere de- 
plină a tuturor caracteristicilor unui fenomen dat. 

Aceste consideraţii ar trebui, prin contrast, să scoată la 
iveală o altă caracteristică a experienţei individuale, particu- 
lare, anume faptul că ea nu abstractizează. Asta nu este totu- 
na cu a spune că este concretă în sensul dat de Goldstein. 
Când pacienţii cu leziuni cerebrale se comportă concret, ei de 
fapt nu văd toate caracteristicile senzoriale ale unui obiect sau 
ale unei experienţe. Ei văd și sunt capabili să vadă numai una 
dintre aceste caracteristici, cea determinată de contextul dat; 
de exemplu, o sticlă de vin este numai o sticlă de vin și nimic 
altceva, nu este, de exemplu, o armă, un obiect decorativ, un 
presse-papier sau un extinctor. Dacă definim abstractizarea 
drept atenţie selectivă acordată, din diverse motive, unora 
dintre nenumăratele caracteristici ale unui eveniment și nu al- 
tora, putem spune că pacienţii lui Goldstein abstractizează. 

Există așadar un anumit contrast între clasificarea expe- 
rientelor și aprecierea lor, între folosirea și savurarea lor, între 
cunoașterea lor într-un fel și cunoașterea lor în altul. Toţi cei 
care au scris despre experienţele mistice sau religioase au sub- 
liniat acest lucru cum puţini psihologi au făcut-o. De exem- 
plu, Aldous Huxley spune: „Pe măsură ce individul se dez- 
voltă, crește, cunoașterea sa capătă o formă mai conceptuală 
și sistematică, iar conținutul său faptic, utilitar crește enorm. 
Dar aceste câștiguri sunt contrabalansate de o anumită dete- 
riorare a înţelegerii imediate, o tocire și o pierdere a puterii in- 
tuitiei.” (1944, vii).55 

Oricum, din moment ce aprecierea nu este in nici un caz 
singura noastră relaţie cu natura, fiind de fapt cea mai putin 


53 Pentru mai multe referințe asupra misticismului, vezi Aldous Hux- 
ley The Perennial Philosophy (1944) și William James, The Varieties of 
Religious Experience (1958). 

presanta din punct de vedere biologic dintre toate aceste rela- 
tii, nu trebuie să ne plasăm în poziția nesăbuită de a stigma- 
tiza teoriile si abstractiunile din cauza pericolelor pe care le 
presupun. Avantajele pe care le oferă sunt uriașe și evidente, 
în special din punctul de vedere al comunicării și al manipu- 
lării practice a lumii. Dacă ar sta în atribuțiile noastre să facem 
recomandări, am spune probabil următoarele: procesele cog- 
nitive obișnuite ale intelectualului activ, ale omului de știință 
și așa mai departe pot deveni și mai puternice decât sunt deja 
dacă ne amintim că ele nu constituie singurele arme posibile 
din arsenalul cercetătorilor. Mai există și altele. Dacă acestea 
au fost atribuite în mod obișnuit poetului și artistului, asta s-a 
întâmplat pentru că nu s-a înţeles că aceste stiluri de cognitie 
neglijate oferă accesul la acea porțiune din lumea reală ascun- 
să pentru intelectualul care lucrează numai cu abstractiuni. 

Mai mult, așa cum vom vedea în capitolul 18, teoretizarea 
de tip holistic este, de asemenea, posibilă; în contextul ei, lu- 
crurile nu mai sunt disecate și separate unul de altul, ci sunt 
văzute intacte, în interacţiunile lor ca fațete ale unui întreg, 
conținute în acesta, văzute ca siluete pe un fundal sau mărite 
în diferite grade. 


Capitolul 18 


O abordare holistică a psihologiei“ 


Abordarea holistic-dinamică 
Componenta psihologică fundamentală 


E greu de spus în ce constă componenta psihologică fun- 
damentală, dar e ușor de spus în ce nu constă. Au existat ne- 
numărate încercări de tipul „nimic în afară de”, dar toate 
eforturile reductioniste au eșuat. Componenta psihologică 
fundamentală, știm acum, nu este o contracție musculară, nici 
un reflex, nici o senzaţie elementară, nici un neuron, nici Mă- 
car un element comportamental exterior observabil. Este o uni- 
tate mult mai mare, și tot mai mulți psihologi sunt de părere 
că este cel putin de mărimea unui act adaptativ sau de con- 





5+ Acest capitol prezintă un set de concluzii teoretice care decurg direct 
din cercetările asupra rolurilor stimei de sine și securității în organi- 
zarea personalității umane. Concluziile sunt sprijinite de următoare- 
le lucrări și teste: 
The autoritarian character structure, J. Social Psychol., 1943, 18, 401-411. 
A clinically derived test for measuring psychological security-insecu- 
rity, J. Gen. Psychol., 1945, 33, 21-51 (cu E. Birsh, E. Stein si I. Honig- 
mann). Publicat de Consulting Psychologist Press, Palo Alto, Calif., 
1952. 
Comments on Prof. McClelland’s paper. In M.R. Jones (coord.), Ne- 
braska Symposium on Motivation, 1955, Lincoln: Nebraska University 
Press, 1955. 

fruntare cu situația, care implică în mod necesar un organism, 
o situaţie si un scop sau un obiectiv. In lumina a ceea ce am 
spus despre reacțiile nemotivate și despre exprimarea pură, 
chiar și această idee pare prea limitată. 

Într-un cuvânt, ajungem la concluzia paradoxală potrivit că- 
reia componenta fundamentală a psihologiei constă în comple- 
xitatea inițială pe care psihologii s-au apucat s-o analizeze îm- 
partind-o în elemente sau unităţi fundamentale. Dacă alegem să 
folosim conceptul de realitate fundamentală, acesta este cu si- 
guranta un tip aparte de concept, pentru că se referă la un com- 
plex de elemente și nu la unul singur, la întreg și nu o parte. 

Cumpănind asupra acestui paradox, vom înțelege în scurt 
timp că a căuta o componentă fundamentală constituie refle- 
xia unei întregi viziuni asupra lumii, o filosofie științifică ce 
postulează o lume atomistă — o lume în care lucrurile com- 
plexe sunt făcute din elemente simple. Prima sarcină a unui 
astfel de om de știință este, așadar, să reducă așa-numitul com- 
plex la așa-numitul simplu. Acest lucru se realizează prin ana- 





The dominance drive as a determiner of the social and sexual beha- 
vior of infra-human primates, I, II, IL, IV, J. Gen. Psychol., 1936, 48, 
261-277; 278-309 (cu S. Flanzbaum); 310-338; 1936, 49, 161-198. 
Dominance-feeling, behavior, and status, Psychol. Rev., 1937, 44, 
404—429 

Dominance-feeling, personality, and social behavior in women, J. Social 
Psychol; 1939,.10, 3-39. 

Dominance-quality and social behavior in infra-human primates, ]. 
Social Psychol., 1940, 11, 313-324. 

The dynamics of psychological security-insecurity, Character and Pers., 
1942, 10, 331-334. 

Individual psychology and the social behavior of monkeys and apes, 
Int. J. Psychol., 1935, 1, 47-59. 

Liberal leadership and personality, Freedom, 1942, 2, 27-30. 

Some parallels between the dominance and sexual behavior of mon- 
keys and the fantasies of patients in psychotherapy, J. Nervous Mental 

liza, prin delimitarea din ce in ce mai exactă, pana se ajunge 
la ireductibil. E o sarcină care a fost îndeplinită cu destul de 
mult succes în alte domenii ale științei, cel putin pentru o vre- 
me. În psihologie însă nu s-a întâmplat același lucru. 

Această concluzie expune natura esențialmente teoretică a 
întregului efort reductiv. Trebuie să se înțeleagă că acest efort 
nu tine de natura esenţială a științei în general. Este pur și sim- 
plu reflexia sau implicarea în știință a unei concepții atomis- 
te, mecanice, despre lume, pe care avem acum motive înteme- 
iate să o punem sub semnul întrebării. În consecinţă, atacul la 
adresa demersurilor reductive nu este un atac la adresa știin- 
tei în general, ci una dintre posibilele atitudini fata de știință. 
Ne rămâne totuși problema inițială, cea de la care am plecat. 
Să o reformulăm acum, nu sub forma întrebării „Care este 
componenta fundamentală (ireductibilă) a psihologiei?”, ci 
„Care este obiectul de studiu al psihologiei?“ și „Care este na- 
tura datelor din psihologie și cum pot fi ele studiate?“ 


Metodologia holistică 


Cum ar trebui să-i studiem pe indivizi, dacă nu reducân- 
du-i la „părțile simple“ din care sunt alcătuiți? Se poate de- 
monstra că problema este mult mai simplă decât consideră 
unii care resping efortul reductiv. 

Este necesar să înțelegem mai întâi că obiectia nu este adu- 
să analizei în general, ci doar unui anumit tip de analiză, pe 
care l-am numit reductie. Nu e deloc necesar să se nege validi- 
tatea conceptelor de analiză, de părți componente și altele si- 
milare. Trebuie pur și simplu să redefinim aceste concepte, ast- 
fel încât ele să ne permită demersuri mai valide și mai rodnice. 

Dacă luăm un exemplu, cum ar fi roșitul, tremuratul sau 
bâlbâitul, e ușor de văzut că putem studia acest comportament 
în două moduri diferite. Pe de o parte, îl putem studia ca și 
cum ar fi un fenomen izolat, distinct, de sine stătător și inteli- 
gibil în sine. Pe de altă parte, îl putem studia ca pe o expresie 
a unui organism întreg, încercând să-l înțelegem în toată bo- 

gatia de interacțiuni cu organismul și cu alte expresii ale lui. 
Distincția poate fi clarificată și mai mult dacă facem analogia 
cu cele două moduri posibile de a studia un organ, precum 
stomacul: (1) poate fi tăiat, scos din cadavru și pus pe masa 
de disectie sau (2) poate fi studiat in situ, adică în cadrul or- 
ganismului viu, funcțional. Rezultatele obținute pe aceste căi 
diferă în mai multe privinţe, consideră astăzi anatomistii. Cu- 
nostintele obținute prin intermediul celei de-a doua modali- 
tăți sunt mai valide și mai utile decât cele obţinute prin echi- 
valentul tehnicilor în vitro. Bineînţeles că disectia și studierea 
izolată a organului nu sunt stigmatizate de anatomiștii din 
ziua de azi. Aceste tehnici sunt folosite, dar numai pe funda- 
lul vast al cunoașterii in situ, al cunoașterii faptului că orga- 
nismul uman nu este o colecție de organe separate și al inte- 
legerii faptului că organizarea lor în cadavru nu coincide cu 
cea din corpul viu. Pe scurt, anatomiștii fac tot ce se făcea în 
trecut, dar (1) atitudinea lor este diferită și (2) fac mai mult 
decât atât — folosesc și alte tehnici în afara celor tradiționale. 

La fel ne putem întoarce și noi la studierea personalității 
cu două atitudini diferite. Putem considera fie că studiem o 
entitate distinctă, fie că studiem o parte dintr-un întreg. Pri- 
ma metodă s-ar putea numi reductiv-analitică. Pe cea de-a 
doua am putea-o numi holist-analitică. O caracteristică esen- 
țială a analizei holistice a personalității în practica propriu-zisă 
este aceea că putem porni de la un studiu preliminar sau o în- 
telegere preliminară a organismului ca întreg, iar apoi putem 
trece la studierea rolului pe care îl joacă o parte dată din în- 
treg în organizarea și dinamica întregului organism. 

În cele două serii de cercetări pe care se bazează acest ca- 
pitol (studii asupra sindromului stimei de sine și asupra sin- 
dromului securității) s-a utilizat această metodă holist-ana- 
litică. De fapt, aceste rezultate ar putea fi formulate nu atât 
ca studii asupra stimei de sine sau securităţii în sine, cât ca 
studii asupra rolului stimei de sine sau al securităţii la nive- 
lul personalităţii ca întreg. Din punct de vedere metodolo- 
gic, aceasta înseamnă că autorul a considerat necesar să în- 
teleaga fiecare subiect ca pe un individ întreg, functional, 


400 Abraham H. Maslow 


care se adaptează, înainte de a încerca să afle in mod special 
date despre stima de sine a subiectului. Astfel, înainte de a 
se pune orice întrebare specifică privind stima de sine, s-au 
explorat relaţiile subiectului cu familia sa, genul de subcul- 
tură căreia îi aparţinea, stilul general de adaptare la proble- 
mele principale ale vieţii, speranțele, idealurile, frustrările 
și conflictele sale. Această procedură a continuat până când 
autorul a considerat că-l înțelege pe subiect cât de bine se 
putea cu ajutorul tehnicilor simple folosite. Abia atunci a 
considerat că poate înțelege semnificația psihologică reală 
în ceea ce privește stima de sine a anumitor frânturi de com- 
portament. 

Putem oferi exemple în sprijinul necesității obținerii aces- 
tor informaţii de fundal pentru a interpreta corect un anumit 
comportament. În general, oamenii cu stimă de sine scăzută 
sunt mai religioși decât cei cu stimă de sine ridicată, dar exis- 
tă evident multi alţi factori determinanti ai religiozitatii. Pen- 
tru a descoperi daca, la un anumit individ, sentimentul reli- 
gios tine de necesitatea de a apela la o alta sursa de putere, 
trebuie să stim care este pregătirea sa religioasă, care sunt in- 
fluentele externe pro si contra religiei care acționează asupra 
sa, dacă sentimentul religios este superficial sau profund, 
dacă este exterior sau sincer. Pe scurt, trebuie să înțelegem 
ce înseamnă religia pentru individ. Astfel, oamenii care merg 
la biserică în mod regulat pot fi de fapt evaluati ca fiind mai 
putin religioși decât cei care nu merg la biserică deloc, pen- 
tru că (1) merg la biserică pentru a evita izolarea socială, (2) 
merg pentru a le face pe plac părinţilor, (3) religia reprezin- 
tă pentru ei nu smerenie, ci un instrument de dominare a ce- 
lorlalti, (4) mersul la biserică îi marchează ca membri ai unui 
grup superior sau (5) ca în cazul tatălui lui Clarence Day, 
„este bine pentru masele ignorante, așa că trebuie să mă su- 
pun“, și așa mai departe. Ar putea ca într-un sens dinamic 
să nu fie deloc religioși, și totuși să se comporte ca și cum ar 
fi. E evident că trebuie să știm ce înseamnă religia pentru ei 
ca indivizi înainte de a-i putea stabili rolul în cadrul perso- 
nalității. Simplul comportament de a merge la biserică poa- 

te însemna practic orice și, prin urmare, pentru noi poate să 
nu însemne nimic. 

Un alt exemplu, poate mai izbitor, pentru că același com- 
portament poate să însemne lucruri total opuse din punct 
de vedere psihologic, este cel al radicalismului politico-e- 
conomic. Dacă acesta este considerat per se, adică din per- 
spectivă comportamentală, distinct, scos din context, ajun- 
gem la cele mai nedumeritoare rezultate când îi studiem 
relația cu sentimentele de securitate. Unii indivizi radicali 
se află la extrema securității, iar alţii, la extrema insecurită- 
tii. Dar dacă analizăm radicalismul în context, devine lim- 
pede că unii oameni îl adoptă pentru că nu le convine via- 
ta pe care o trăiesc, pentru că sunt plini de amărăciune, 
dezamăgiţi sau frustrati, pentru că nu au ce au alţii. Studie- 
rea atentă a acestor oameni ne arată că ei sunt foarte ostili 
față de oameni în general, uneori conștient, alteori incon- 
știent. S-a spus pe bună dreptate despre acest gen de oa- 
meni că au tendinţa de a-și percepe dificultăţile personale 
drept o criză mondială. 

Dar există și un alt tip de radical, care este un cu totul alt 
gen de individ, deși votează, se comportă și vorbește la fel 
ca cei pe care tocmai i-am descris. Pentru astfel de oameni 
însă, radicalismul poate avea o motivaţie sau semnificație 
complet diferită, chiar opusă. Ei se simt în siguranţă, feri- 
citi, mulțumiți, însă din dragostea profundă fata de semeni, 
se simt îndemnați să-i ajute pe cei mai puţin norocoși, să 
lupte împotriva nedreptatii, chiar dacă ea nu îi afectează di- 
rect. Astfel de oameni își pot exprima acest imbold într-o 
mulțime de feluri: prin filantropie personală, predici reli- 
gioase, activitate profesorală plină de răbdare sau activita- 
tea politică radicală. Convingerile lor politice sunt în gene- 
ral independente de fluctuațiile venitului, problemelor 
personale și așa mai departe. 

Pe scurt, radicalismul este o formă de exprimare ce poate 
veni din motivații profunde complet diferite, din partea unor 
tipuri de structură caracterială total opuse. La unii, ea poate 
izvori în principal din ura pe care o simte individul fata de se- 

menii sai, la altii poate izvori in principal din iubirea fata de 
semeni. Daca radicalismul este studiat în sine, e extrem de im- 
probabil că se va ajunge la o astfel de concluzie. 

Punctul de vedere general avansat aici este holistic, nu ato- 
mist, funcțional, nu taxonomic, dinamic, nu static, dinamic, 
nu cauzal, orientat spre scop, nu mecanic. Am descoperit că 
cei care gândesc dinamic, reușesc cu mai mare ușurință și na- 
turalete să gândească holistic și nu atomist, orientat spre scop 
și nu mecanic și așa mai departe. Vom numi acest punct de ve- 
dere holist-dinamic. Ar putea să se numească de asemenea or- 
ganic, în sensul propus de Goldstein (1939, 1940). 

În opoziţie cu această interpretare se află un punct de ve- 
dere organizat și unitar care este în același timp atomist, taxo- 
nomic, static, cauzal și mecanic. Pentru gânditorul atomist este 
mai firesc să gândească static, nu dinamic, mecanic, nu orien- 
tat spre scop și așa mai departe. Acest punct de vedere gene- 
ral îl vom numit în mod arbitrar general-atomist. Nu avem 
nici O îndoială că se poate demonstra nu numai că aceste vi- 
ziuni parțiale tind să se combine, ci și că ele trebuie in mod lo- 
gic să se combine. 


Limitele teoriilor cauzalității 


Ajunși aici, sunt necesare câteva remarci speciale legate de 
conceptul de cauzalitate, din moment ce el constituie un as- 
pect al teoriei general-atomiste care ne pare a avea o impor- 


55 O tehnică holistică destul de frecvent folosită (dar neetichetată ca ata- 
re în mod normal) este cea a iterării folosite în construirea testelor de 
personalitate. Eu însumi am folosit această tehnică atunci când am in- 
vestigat sindroamele de personalitate. Pornind de la un întreg pe care 
îl intuim destul de neclar, îi analizăm structura, împărțind-o în sub- 
diviziuni, părți și așa mai departe. În urma acestei analize, descope- 
rim lipsuri ale imaginii noastre inițiale a întregului. Întregul este atunci 
reorganizat, redefinit și reformulat mai exact și mai eficient și este ia- 
răși supus analizei. Noua analiză face posibilă o concepţie mai bună, 
mai precisă asupra întregului, și așa mai departe. 

tanta decisivă și pe care autorii de lucrări de psihologie l-au 
tratat superficial sau chiar l-au neglijat complet. Acest concept 
se află în miezul perspectivei general-atomiste și este o conse- 
cinta firească, chiar necesară a sa. Dacă privim lumea ca pe o 
multitudine de entități independente, rămâne, cu toate acestea, 
de rezolvat realitatea de netăgăduit că aceste entități trebuie 
totuși să interacționeze unele cu altele. Prima încercare de a 
rezolva aceste probleme dă naștere noțiunii de cauzalitate sim- 
plă, de tip „ciocnirea bilelor de biliard“, potrivit căreia un 
obiect separat acționează asupra altui obiect separat, dar en- 
titatile implicate își păstrează identitatea proprie. Un astfel de 
punct de vedere este ușor de susținut și de fapt a părut singu- 
rul, atâta vreme cât vechea fizică a stat la baza teoriei noastre 
despre lume. Dar progresele din fizică și chimie au făcut ne- 
cesare unele modificări. De exemplu, astăzi se folosește ideea 
mai sofisticată de cauzalitate multiplă. Se admite că interac- 
tiunile existente în lume sunt prea complexe, prea alambicate 
pentru a putea fi descrise în același mod în care descriem cioc- 
nirea bilelor pe masa de biliard. Dar răspunsul este cel mai des 
complicarea noțiunii inițiale, nu restructurarea ei. În loc de o 
singură cauză există mai multe, dar ele sunt considerate a ac- 
tiona în același fel: separat și independent una de cealaltă. Bila 
de biliard nu mai este acum lovită de o alta, ci de zece în ace- 
lași timp, și trebuie doar să folosim o aritmetică mai comple- 
xa pentru a înțelege ce se întâmplă. Procedura esenţială rămâ- 
ne în continuare adunarea mai multor entități distincte într-o 
„Sumă-și“, pentru a folosi sintagma lui Wertheimer. Nu se con- 
sideră că ar fi necesară vreo schimbare în perspectiva funda- 
mentală asupra întâmplărilor complexe. Oricât de complex ar 
fi fenomenul, nu se petrece nimic în esenţă nou. Astfel, notiu- 
nea de cauză este extinsă tot mai mult, pentru a se potrivi cu 
noile necesităţi, până când uneori pare a avea doar o relație 
pur istorică cu vechiul concept. De fapt însă, oricât de diferi- 
te ar părea, ele rămân în esenţă aceleași, din moment ce con- 
tinuă să reflecte aceeași concepție despre lume. 

Teoria cauzalitatii eșuează cel mai drastic în privinţa da- 
telor privind personalitatea. E ușor de demonstrat că în orice 

sindrom de personalitate există si alte relații în afară de cea 
cauzală. Altfel spus, dacă ar trebui să folosim vocabularul ca- 
uzalității, ar trebui să spunem că fiecare parte a sindromului 
este deopotrivă cauză și efect pentru fiecare altă parte, ca și 
pentru orice grupare a acestor părți și, mai mult, ar trebui să 
spunem că fiecare parte este deopotrivă cauză și efect pen- 
tru întregul din care face parte. O astfel de concluzie absur- 
dă este singura posibilă dacă folosim numai conceptul cau- 
zalitatii. Chiar dacă introducem în discuţie conceptele mai 
noi de cauzalitate circulară și reversibilă, nu putem descrie 
complet relațiile de la nivelul sindromului și nici relațiile păr- 
tii cu întregul. 

Acesta nu este singurul neajuns al vocabularului cauzali- 
tatii cu care trebuie să ne confruntăm. Mai este și dificila pro- 
blemă a descrierii interacțiunii sau a relaţiilor reciproce dintre 
un sindrom ca întreg și toate forţele care îl influențează din 
„exterior“. S-a demonstrat de exemplu că sindromul stimei de 
sine tinde să se modifice ca întreg. Dacă încercăm să schim- 
băm bâlbâiala lui Johhny și ne ocupăm doar de această pro- 
blemă, avem șanse foarte mari de a descoperi (1) că nu am 
schimbat absolut nimic sau (2) că am schimbat nu doar bâlbâ- 
iala lui Johhny, ci și stima sa de sine sau chiar pe Johnny ca 
persoană. Influențele exterioare tind de obicei să schimbe în- 
treaga ființă umană, nu numai o parte sau o frântură din ea. 

Există în această situaţie si alte ciudățenii care împiedică 
descrierea cu ajutorul vocabularului obișnuit al cauzalitatii. 
Există mai ales un fenomen deosebit de greu de descris. Cel 
mai bine l-am putut formula astfel: lucrurile se petrec ca și 
când organismul (sau oricare alt sindrom) „înghite cauza, o 
digeră și emite efectul“. Când un stimul, să spunem o expe- 
rienta traumatică, afectează personalitatea, experienţa are anu- 
mite consecințe. Dar ele nu se află practic niciodată într-o re- 
latie fata in fata sau în linie dreaptă cu experienţa cauzală 
inițială. Ceea ce se întâmplă de fapt este că experienţa, dacă a 
fost eficientă, schimbă întreaga personalitate. Această perso- 
nalitate, diferită de cum fusese înainte, se exprimă și se com- 
portă altfel decât înainte. Să presupunem că efectul ar fi agra- 

varea unui tic nervos al feței. Se datorează această agravare cu 
10% experienţei traumatice? Dacă spunem că da, se poate de- 
monstra că trebuie, dacă dorim să rămânem consecventi, să 
spunem că oricare alt stimul eficient care a acționat vreodată 
asupra organismului a cauzat de asemenea această agravare 
a ticului cu 10%. Căci fiecare experienţă este asimilată în or- 
ganism, în același fel în care hrana este digerată și devine, prin 
asimilare, parte din organism. Este sandvișul pe care l-am 
mâncat acum o oră cauza cuvintelor pe care le scriu acum sau 
răspunzătoare este cafeaua sau ceea ce am mâncat ieri, ori poa- 
te lecţia de scriere pe care am primit-o cu ani în urmă sau car- 
tea citită acum o săptămână? 

Ar părea evident, de bună seamă, că orice acțiune expresi- 
vă importantă, cum ar fi scrierea unei lucrări pe o temă pen- 
tru care autorul are un mare interes, nu este cauzată de nimic 
anume, ci este o expresie sau o creaţie a întregii personalități, 
de fapt un efect a tot ceea ce i s-a întâmplat. Ar părea la fel de 
firesc ca psihologul să gândească că stimulul sau cauza sunt 
asimilate de personalitate datorită unei readaptări a acesteia 
cum ar fi să se gândească la lovirea și împingerea organismu- 
lui. Rezultatul final aici n-ar fi însă o cauză și un efect care ră- 
mân separate, ci pur și simplu o nouă personalitate (indiferent 
cât de mică este schimbarea). 

Un alt mod de a demonstra inadecvarea noțiunilor conven- 
tionale de cauză și efect în psihologie ar fi să arătăm că orga- 
nismul nu este un agent pasiv, căruia stimulii sau cauzele îi 
fac ceva, ci unul activ, care intră într-o relație mutuală comple- 
xa cu cauza, pe care o modifică la rândul său. Pentru cititorii 
de literatură psihanalitică, această afirmaţie este un loc comun; 
este necesar să le amintim doar faptul că putem fi orbi fata de 
stimuli, îi putem distorsiona, reconstrui sau remodela dacă 
sunt distorsionati. Putem să-i evităm sau să-i căutăm. Putem 
să-i cernem și să alegem dintre ei. Sau chiar îi putem crea, la 
nevoie. 

Conceptul de cauzalitate se clădește pe premisa unei lumi 
atomiste, în care entitățile rămân distincte chiar dacă interac- 
ționează. Personalitatea însă nu este izolată de expresiile sale, 

de efectele sale sau de stimulii care acționează asupra ei (ca- 
uze); in concluzie, cel putin in contextul psihologiei, cauzali- 
tatea trebuie înlocuită cu altă conceptie.-© Această concepție — 
holist-dinamică — nu poate fi enunțată simplu, din moment 
ce presupune o reorganizare fundamentală a punctului de ve- 
dere, ci trebuie dezvoltată pas cu pas. 


Conceptul de sindrom al personalităţii 


Dacă este posibil un tip de analiză mai valid, cum putem 
înainta în acest studiu al organismului ca întreg? Este clar că 
răspunsul la această întrebare trebuie să se bazeze pe natura 
organizării datelor ce vor fi analizate, iar următoarea întreba- 
re trebuie să fie: „Cum este organizată personalitatea? Înain- 
te de a răspunde propriu-zis la această întrebare trebuie să 
analizăm conceptul de sindrom. 


Acceptiunea medicală 


În încercarea de a descrie natura intercorelată a personali- 
tății, am împrumutat din medicină termenul sindrom. În acest 
domeniu este folosit pentru a exprima un complex de simpto- 
me care apar de obicei împreună și cărora li s-a dat prin urma- 
re o denumire unificatoare. Folosit astfel, cuvântul are deopo- 


56 Oamenii de știință și filosofii de astăzi mai sofisticati au înlocuit no- 
tiunea de cauzalitate cu o interpretare din perspectiva relațiilor „func- 
tionale”, adică „A este o funcție a lui B” sau „Dacă A, atunci B“. După 
părerea noastră, procedând astfel au renunţat la aspectele nucleare ale 
conceptului de cauză, adică la necesitate și la acțiunea exercitată. Co- 
eficientii de corelație simpli, liniari sunt exemple de afirmaţii functio- 
nale, folosite însă deseori în contrast cu relaţiile de tip cauză-efect. Nu 
ajută la nimic să păstrăm cuvântul cauză dacă el sfârșește prin a expri- 
ma exact opusul a ceea ce însemna iniţial. Oricum, ne rămâne proble- 
ma relațiilor necesare sau intrinseci și a modurilor în care se produce 
schimbarea. Aceste probleme trebuie rezolvate, și nu abandonate, ne- 
gate sau desființate. 

trivă neajunsuri și avantaje. În primul rând, denotă mai degra- 
bă boala și anormalitatea decât sănătatea și normalitatea. Nu 
îl vom folosi în nici un sens special de acest tip, ci îl vom con- 
sidera un concept general, care se referă numai la un anumit 
tip de organizare, fără referire la „valoarea“ acestei organizări. 

Mai mult decât atât, în medicină, cuvântul a fost deseori 
folosit într-un sens pur aditiv, ca listă de simptome și nu de- 
cât un grup de simptome interdependente organizat, structu- 
rat. Noi îl vom folosi, firește, în acest din urmă sens. În fine, a 
fost folosit în medicină și într-un context cauzal. Se considera 
că orice sindrom are o singură cauză probabilă. O dată ce se 
descoperea ceva de acest gen, ca de exemplu microorganismul 
în tuberculoză, cercetătorii tindeau să se mulțumească cu atât 
și să-și considere munca încheiată. Procedând astfel, au negli- 
jat multe probleme pe care noi trebuie să le considerăm esen- 
tiale. Exemple de astfel de probleme sunt (1) faptul că tuber- 
culoza nu apare mai des, în ciuda ubicuitatii bacilului său, (2) 
lipsa frecventă a multora dintre simptomele sindromului, (3) 
caracterul interschimbabil al acestor simptome, (4) faptul că 
boala poate lua forme mai blânde sau mai grave la diferiți bol- 
navi, fără ca acest lucru să poată fi anticipat și explicat, și așa 
mai departe. Pe scurt, ar trebui să cerem studierea tuturor fac- 
torilor implicaţi în declanșarea tuberculozei, nu numai pe cel 
mai spectaculos sau cel mai puternic. 

Definiţia preliminară pe care o dăm sindromului persona- 
litatii este aceea de complex structurat și organizat de elemen- 
te specifice în aparenţă izolate (comportamente, gânduri, im- 
pulsuri de a acționa, percepții, etc.) care însă, la o studiere 
atentă și validă, se constată că au o unitate comună care poa- 
te fi numită în diferite moduri: sens dinamic, expresie, „aro- 
ma”, functie sau scop similar. 


Parti interschimbabile dinamic 


Din moment ce aceste trăsături distincte au aceeași sursă, 
funcţie sau scop, ele sunt interschimbabile și ar putea fi consi- 

derate sinonime din punct de vedere psihic (toate „spun ace- 
lași lucru“). De exemplu, crizele de furie ale unui copil și enu- 
rezisul altuia pot avea aceeași cauză, de exemplu respingerea, 
și pot fi încercări de a atinge același scop, de exemplu a obti- 
ne atenţia sau afecțiunea mamei. Astfel, deși sunt diferite din 
punct de vedere comportamental, ele pot fi identice din punct 
de vedere dinamic.” 

Într-un sindrom avem un grup de trăiri afective și con- 
duite care par diferite din punct de vedere comportamen- 
tal sau cel putin au nume diferite, însă care se suprapun, se 
împletesc, sunt interdependente și se poate spune că sunt 
sinonime din punct de vedere dinamic. Putem prin urma- 
re să le studiem fie în diversitatea lor, ca parti sau elemen- 
te specifice, fie în ansamblul sau unitatea lor. Problema lim- 
bajului este una dificilă în această privință. Cum să 
etichetăm această unitate în diversitate? Existe mai multe 
posibilități. 


Aroma personalității 

Putem introduce conceptul de „aromă psihică“ folosind 
ca exemplu un fel de mâncare alcătuit din elemente diferi- 
te și care are totuși un caracter propriu (de pildă supa, to- 
cana, ghiveciul etc.).58 Tocana este un amestec de mai mul- 
te ingrediente, dar are aroma ei unică. Aceasta pătrunde în 
toate ingredientele tocanei și se poate vorbi despre ea izo- 
lat de acestea. Or, dacă luăm fizionomia umană, ne dăm 


57 Caracterul interschimbabil poate fi definit în acești termeni ai diferen- 
tei comportamentale și similitudinii dinamice a scopului. Poate fi, de 
asemenea, definit și în termeni de probabilitate. Dacă simptomele a și 
b au aceeași probabilitate de a se regăsi în sindromul X într-un caz in- 
dividual, ele pot fi numite interschimbabile. 

58 „A trebuit să spun povestea nu așa cum tragi o linie de la stânga la 
dreapta, marcând nașterea în stânga și moartea în dreapta, ci așa cum 
meditezi învârtind la nesfârșit o relicvă în mâini.“ (Taggard, 1934, 


pag. 15) 

seama imediat ca un barbat poate avea un nas deformat, 
ochii prea mici, urechile prea mari și să fie chiar si asa ară- 
tos (o vorbă de duh spune „Are o fata urâtă, dar lui îi stă 
bine”). Şi în acest caz putem lua în considerare fie elemen- 
tele izolate luate ca sumă, fie întregul care, deși compus 
din părți, are totuși o „aromă“ diferită de orice contribuție 
pe care o aduce întregului una dintre componentele sale. 
De aici putem desprinde definiţia sindromului ca organi- 


zare a unor diversitati care au o aromă psihică comună. 


Semnificația psihică 


O a doua abordare a problemei definiţiilor s-ar putea face 
din perspectiva semnificației psihice, un concept îndelung 
vehiculat în psihopatologia dinamică actuală. Când se spu- 
ne că simptomele bolii au aceeași semnificaţie (transpiratia 
nocturnă, pierderea în greutate, anumite sunete în respirație 
indică toate tuberculoza), asta presupune că ele sunt expre- 
sii diferite ale cauzei prezumtive unificatoare menţionate mai 
sus. Or, în teoriile psihologice, simptomele sentimentului de 
izolare sau de respingere semnalează amândouă nesiguran- 
ta, pentru că sunt privite ca fiind incluse in acest concept mai 
larg. Cu alte cuvinte, două simptome vor însemna același lu- 
cru dacă sunt fac parte amândouă din același întreg. Un sin- 
drom poate fi atunci definit într-o manieră întru câtva circu- 
lara drept un set organizat de diversitati, toate purtând 
aceeași semnificație psihică. Conceptele de caracter inter- 
schimbabil, aromă și semnificaţie, oricât ar fi de utile (de 
exemplu în descrierea tiparului unei culturi), prezintă anu- 
mite dificultăți teoretice și practice care impun căutarea unei 
formulări mai satisfăcătoare. Unele dintre aceste dificultăți 
pot fi surmontate dacă introducem in consideratiile noastre 
conceptele funcționale de motivație, obiective, scopuri sau 
țeluri de confruntare cu situația. (Dar rezolvarea altor pro- 
bleme necesită introducerea conceptului de exprimare sau 
de nemotivare.) 

Reacţia la o problemă 


Din punctul de vedere al psihologiei funcționale, organis- 
mul ca întreg se confruntă mereu cu probleme de un fel sau 
altul și încearcă să le rezolve în diferite moduri permise de na- 
tura sa, de cultură și de realitatea exterioară. Ca urmare, prin- 
cipiul-cheie sau punctul central al organizării personalității 
este văzut de psihologul functionalist din perspectiva reacti- 
ilor organismului într-o o lume plină de probleme. Altfel spus, 
organizarea personalității trebuie înțeleasă din perspectiva 
confruntării cu problemele și a ceea ce întreprinde ea în pri- 
vinta lor. Prin urmare, comportamentele cele mai organizate 
trebuie să reacționeze cumva la ceva anume.5 Într-o discuţie 
despre sindroamele personalităţii ar trebui deci să caracteri- 
zăm două tipuri de comportamente ca aparținând aceluiași 
sindrom dacă ele se confruntă în același mod o anumită pro- 
blemă, altfel spus dacă fac același lucru în legătură cu o aceeași 
situație dată. Prin urmare, am putea spune despre sindromul 
stimei de sine că reprezintă răspunsul organizat al organismu- 
lui la problema obținerii, pierderii, păstrării și apărării stimei 
de sine și, la fel, despre sindromul securității că reprezintă răs- 
punsul organismului la problema câștigării, pierderii și păs- 
trării iubirii celorlalți. 

Ceea ce avem aici nu este un răspuns final simplu, fapt do- 
vedit de constatarea frecvent făcută că atunci când un com- 
portament este analizat dinamic, el se dovedește a avea nu 
doar un scop de confruntare cu situaţia, ci mai multe. De ase- 
menea, organismul are de obicei mai mult de o singură solu- 
tie la o problemă importantă de viata. 

Putem adăuga totodată că, lăsând la o parte datele despre 
exprimarea caracterului, scopul nu poate fi considerat în nici 
un caz o caracteristică principală a tuturor sindroamelor. 

Nu putem vorbi despre scopul unei organizări a lumii ex- 
terioare organismului. Psihologii gestaltiști au demonstrat din 





59 Pentru excepții de la această regulă vezi capitolul 6, „Comportamen- 
tul nemotivat“. 

plin ubicuitatea organizării în materialele percepute, învăţate 
sau procesate. Bineînţeles, nu putem spune că toate aceste ma- 
teriale au scopuri de confruntare cu situația, în sensul în care 
folosim noi expresia, 

În general, putem spune că psihologii gestaltiști au fost de 
acord cu definiţia inițială a lui Wertheimer că un întreg are 
semnificaţie atunci când între părțile sale există o dependen- 
ta reciprocă demonstrabilă; există unele similarități evidente 
între definiția dată de noi sindromului și diversele definiții ale 
psihologilor gestaltiști precum Wertheimer, Kohler, Koffka și 
alții. Cele două criterii Ehrenfels își găsesc și ele coresponden- 
ta în definiția noastră. 


Semnificația întregului intrinsecă în părți 


Primul criteriu al lui Ehrenfels ce descrie un fenomen psi- 
hic organizat a fost acela că stimulilor separați (de exemplu, 
notele unei melodii luate izolat) prezentați unui număr de per- 
soane le va lipsi un anumit lucru care va fi perceput de indi- 
vidul căruia i se va prezenta totalitatea organizată a stimuli- 
lor (de exemplu, întreaga melodie). Cu alte cuvinte, întregul 
este altceva decât suma părților adăugate. La fel, sindromul 
este altceva decât suma părților sale luate în sine.6 Dar exis- 
tă și o diferenţă importantă. În definiția pe care am dat-o sin- 
dromului, principala calitate ce caracterizează întregul (sem- 
nificatie, aromă sau scop) poate fi sesizată în oricare dintre 
părțile sale dacă acestea nu sunt înţelese reductiv, ci holistic. 
Firește, aceasta este o afirmaţie teoretică si ne putem aștepta 
să întâmpinăm dificultăți operaționale. De cele mai multe ori 
vom reuși să descoperim aroma sau scopul comportamentu- 
lui specific numai înțelegând întregul din care face parte. Si 


60 Se pune însă întrebarea dacă sindromul este altceva decât suma păr- 
tilor sale privite holistic. Părţile luate reductionist pot duce numai la 
o „sumă-și “; despre părțile unui întreg se poate însă considera că, adu- 
nate laolaltă, formează întregul organizat dacă diferitii termeni ai aces- 
tei afirmaţii sunt definiti într-un mod specific. 

totuși, există suficiente excepţii de la această regulă ca sa ne 
convingă că scopul sau aroma sunt intrinseci deopotrivă în 
parte și în întreg. De exemplu, deseori putem deduce sau in- 
fera întregul dintr-o singură parte dată; de exemplu, auzim o 
persoană râzând o singură dată și suntem aproape siguri că 
se simte în nesiguranţă sau putem afla foarte multe despre sti- 
ma de sine a oamenilor judecând numai după hainele pe care 
aleg, să le poarte. Bineînţeles, o astfel de judecată făcută pe 
baza unei singure parti este de obicei mai putin validă decât 
cea făcută pe baza întregului. 


Permutarea părților 


Cel de-al doilea criteriu Ehrenfels este cel al permutarii ele- 
mentelor în cadrul întregului. Astfel, o melodie își păstrează 
identitatea chiar când este cântată într-o altă gamă, toate no- 
tele fiind diferite în cele două cazuri. Același lucru seamănă 
cu caracterul interschimbabil al elementelor unui sindrom. Ele- 
mente care au același scop sunt interschimbabile sau sinoni- 
me din punct de vedere dinamic; la fel sunt și notele diferite 
care au același rol într-o melodie.®! 


Concentrarea pe organismul uman 


Psihologii gestaltiști s-au interesat în special de organiza- 
rea lumii fenomenale, de „domeniul“ „materialelor“ exterioa- 
re organismului. Totuși, așa cum a dovedit din plin Goldstein, 
organismul uman este cel mai înalt organizat și cel mai intra- 
dependent. Fenomenele primare ale motivatiei, obiectivului, 
scopului, exprimării și direcției sunt toate foarte vizibile în or- 
ganism. O definiţie a sindromului personalității din perspec- 


61 Vezi totuși comentariile critice ale lui Kéhler asupra criteriilor 
Ehrenfels (1961, p. 25). 

tiva scopurilor de confruntare cu situaţia creează posibilitatea 
unificării teoriilor altfel izolate ale functionalismului, psiholo- 
giei gestaltiste, orientării spre scop (nu teleologiei), tipului de 
psihodinamică îmbrățișat de psihanaliști, adlerieni și asa mai 
departe și holismului organic al lui Goldstein. Cu alte cuvin- 
te, dacă este bine definit, conceptul de sindrom poate consti- 
tui o bază teoretică pentru concepția unificată despre lume pe 
care am numit-o punctul de vedere holist-dinamic și pe care 
l-am pus în opoziţie cu cel general-atomist. 


Caracteristici ale sindroamelor personalităţii 
Caracterul interschimbabil 


Părţile unui sindrom sunt interschimbabile sau echivalen- 
te în sensul dinamic discutat în paragrafele anterioare, anume 
în sensul în care două părți sau simptome diferite din punct 
de vedere comportamental pot, din moment ce au același scop, 
să se înlocuiască una pe alta, să îndeplinească aceeași funcţie, 
au aceeași probabilitate de apariţie sau pot fi prezise cu aceeași 
probabilitate sau siguranţă. 

La o persoană isterică, simptomele sunt evident interschim- 
babile în acest sens. În cazurile clasice, un picior paralizat a 
putut fi „vindecat“ prin hipnoză sau prin alte tehnici de su- 
gestie, dar simptomul a fost înlocuit inevitabil mai târziu de 
un altul, poate paralizia unui brat. Și în scrierile lui Freud se 
găsesc multe exemple de echivalente la nivelul simptomelor; 
de exemplu, frica de cal poate să însemne frica refulată fata de 
tată sau să fie substitutul ei. La persoana care se simte în si- 
guranta, toate expresiile comportamentale sunt interschimba- 
bile, în sensul că exprimă același lucru, adică securitatea. În 
exemplul radicalismului în condiții de securitate personală 
menționat mai sus, dorința generală de a-i ajuta pe oameni 
poate duce fie la radicalism , fie la filantropie, bunătate față de 
vecini, tendința de a oferi bani cersetorilor si vagabonzilor. In- 
tr-un caz necunoscut despre stim doar ca individul se simte 

în siguranţă putem prezice cu un grad mare de certitudine el 
va manifesta o expresie oarecare a bunătăţii sau interesului so- 
cial, dar nu vom putea spune cu exactitate care va fi aceasta. 
Astfel de simptome sau expresii echivalente pot fi considera- 
te interschimbabile. 


Determinarea circulară 


Cele mai bune descrieri ale acestui fenomen au venit din 
studiile de psihopatologie, de exemplu conceptul lui Horney 
(1937) de cerc vicios, care constituie un caz special de deter- 
minare circulară. Horney încearcă să descrie fluxul continuu 
al interacțiunilor dinamice dinăuntrul unui sindrom, în cadrul 
căruia oricare parte influențează mereu într-un fel sau altul 
toate celelalte părți și este la rândul ei influențată de toate ce- 
lelalte părţi, totul petrecându-se simultan. 

Dependenţa nevrotică deplină implică așteptări ce trebuie 
zădărnicite. Această zădărnicire necesară stârnește furie, pe 
lângă cea deja existentă probabil ca urmare a recunoașterii slă- 
biciunii și vulnerabilitatii inerente dependenţei depline. Insă 
furia tinde să fie îndreptată tocmai împotriva persoanei care 
constituie obiectul dependenţei și cu ajutorul căreia individul 
speră să evite catastrofa, iar astfel de sentimente de furie duc 
automat la vinovăţie, anxietate, frică de represalii și așa mai 
departe. Dar aceste stări se numără chiar printre factorii care 
au dat naștere nevoii de dependenţă deplină. Examinarea unui 
astfel de pacient va dovedi în orice clipă că acești factori coe- 
xista într-un flux continuu și că se întăresc unul pe celălalt. 
Dacă o analiză genetică ar putea să arate că în timp una din- 
tre trăsături este preponderentă fata de cealaltă, o analiză di- 
namică nu va arăta niciodată acest lucru. Toți factorii vor fi 
deopotrivă cauze și efecte. 

Unii indivizi ar putea încerca să-și păstreze sentimentul de 
siguranță adoptând o atitudine arogantă, de superioritate. Ei 
nu și-ar fi asumat o atare atitudine dacă nu s-ar fi simtit res- 
pinsi și antipatizati (adică în nesiguranţă), dar tocmai această 

atitudine îi face pe oameni să-i antipatizeze și mai tare, fapt 
ce întărește necesitatea adoptării atitudinii arogante și așa mai 
departe. 


Cel mai bine putem identifica acest tip de determinare circu- 
lara în prejudecățile rasiale. Indivizii ostili vor indica anumite tră- 
sături respingătoare care să le scuze ura, dar aceste trăsături ale 
grupului detestat sunt aproape toate, în parte, produsul urii și 
respingerii.02 


Dacă am folosi vocabularul mai familiar al cauzei și efec- 
tului pentru a descrie această concepţie, am spune că A și B 
sunt cauză și efect unul pentru celălalt. Sau am putea spune 
că sunt reciproc dependenți, că se susțin reciproc sau că sunt 
variante care se întăresc una pe cealaltă. 


Rezistenţa la schimbare 


Indiferent care ar fi nivelul de securitate, este la fel dificil 
să-l amplificăm sau să-l diminuăm. Acest fenomen este întru 
câtva asemănător cu ceea ce Freud numea rezistenţă, dar are 
aplicații mult mai largi și mai generale. Astfel, descoperim o 
anumită tendinţă de agatare de un anumit stil de viata atât la 
oamenii sănătoși, cât și la cei mai puţin sănătoși. Individul care 
tinde să creadă că toți oamenii sunt în esenţa lor buni va do- 
vedi aceeași rezistență la schimbarea acestei convingeri ca și 
cel care consideră că toți oamenii sunt în esență răi. Această 
rezistenţă la schimbare ar putea fi definită operaţional din per- 
spectiva dificultății întâmpinate de psiholog atunci când în- 
cearcă să crească sau să scadă nivelul de securitate al unui om. 


62 „Vorbim în aceste exemple numai despre dinamica sincronică. Proble- 
ma originii sau determinării sindromului ca întreg sau cum s-a năs- 
cut determinarea circulară sunt chestiuni care tin de un demers isto- 
ric. Chiar dacă o astfel de analiză genetică arată că un anumit factor 
a fost primul din întregul lanţ, acest lucru nu garantează în nici un caz 
că el va fi și cel mai important în analiza dinamică.“ (Allport, 1961) 

Sindroamele personalităţii pot rămâne uneori relativ con- 
stante în ciuda celor mai surprinzătoare condiții de schimbări 
externe. Există multe exemple de conservare a sentimentelor 
de securitate la emigranții care au trecut prin cele mai înfioră- 
toare și umilitoare experienţe. Studiile asupra moralului în zo- 
nele bombardate ne oferă, de asemenea, dovezi ale surprinză- 
toarei rezistențe a majorității oamenilor sănătoși la ororile 
externe. Statisticile arată că depresiunile economice și războa- 
iele nu determină o creștere prea mare a numărului cazurilor 
de psihoză.6 Schimbările survenite în sindromul securităţii se 
află de obicei foarte disproportionate fata de schimbările din 
mediu, iar uneori se pare că nu se produce nici o schimbare la 
nivelul personalității. 


Un emigrant german, cândva foarte bogat, a sosit în State- 
le Unite după ce a pierdut tot. El a fost totuși diagnosticat ca 
având o personalitate caracterizată de securitate. O chestiona- 
re abilă a arătat că filosofia sa privind natura umană nu suferi- 
se nici un fel de schimbare. Considera în continuare că natura 
umană e în esenţă sănătoasă si bună dacă are ocazia să se ma- 
nifeste ca atare, și că întâmplările oribile la care fusese martor 
puteau fi explicate în diferite moduri ca un fenomen cu cauze 
exterioare. Intervievarea unor oameni care îl cunoscuseră în 
Germania au arătat că înainte de prăbușirea sa financiară era 
practic același om. 

Multe alte exemple pot fi văzute în rezistența pacienților la 
psihoterapie. Uneori se poate constata la un pacient, după o pe- 
rioadă de analiză, un grad surprinzător de înțelegere a bazelor 





63 Astfel de date sunt de obicei interpretate greșit, deoarece sunt folosi- 
te adesea pentru a respinge orice teorie a determinării culturale sau 
de către mediu a psihopatiei. O astfel de controversă arată pur și sim- 
plu lipsa de înţelegere a psihologiei dinamice. Adevărata afirmaţie 
care poate fi făcută este că psihopatia constituie rezultatul imediat al 
conflictelor și amenințărilor interne și nu al calamităţilor externe sau, 
cel putin, că o calamitate externă are o influență dinamică asupra per- 
sonalității numai în măsura în care vizează obiectivele principale ale 
individului și sistemul său de apărare. 

false și a consecințelor nefaste ale anumitor convingeri. Chiar și 
așa, pacientul ar putea să se agate de convingerile sale cu o mare 
tenacitate. 


Restabilirea după perturbare 


Dacă nivelul unui sindrom s-a schimbat forțat, se observă 
deseori că modificarea este doar temporară. De exemplu, se 
întâmplă foarte des ca o experienţă traumatizantă să aibă doar 
un efect trecător. Ulterior se poate produce o revenire sponta- 
nă la starea inițială sau simptomele determinate de traumă pot 
fi anulate cu o ușurință remarcabilă (Levy, 1939). De aseme- 
nea, se poate constata uneori că această tendinţă a sindromu- 
lui este unul dintre procesele ce fac parte dintr-un sistem mai 
amplu de schimbări, în care sunt implicate și tendinţele altor 
sindroame. 


Următorul caz este tipic. O femeie neinitiata sexual a fost 
profund șocată de prima ei experienţă conjugală cu soțul ei, 
la fel de neștiutor. S-a văzut la ea o schimbare clară la nive- 
lul întregului sindrom al securităţii, anume o diminuare de 
la mediu la minim. Investigația a scos la iveală o schimbare 
generală în aproape toate aspectele sindromului, în compor- 
tamentul său exterior, filosofia de viata, viata onirică, atitu- 
dinea fata de natura umană și așa mai departe. A fost spriji- 
nită și calmată, situaţia i-a fost explicată fără a se folosi 
termeni tehnici și i s-au acordat sfaturi simple pe parcursul a 
patru sau cinci ore. Treptat, ea și-a revenit, posibil datorită 
acestor contacte, recăpătându-și constant sentimentul de se- 
curitate, dar nu a mai atins niciodată nivelul anterior. A ră- 
mas un efect slab, dar permanent al acestei experiențe, intreti- 
nut poate și de firea cam egoistă a soțului. Mai surprinzătoare 
decât acest efect post-traumatic permanent a fost tendința pu- 
ternică a femeii, în ciuda tuturor celor întâmplate, de a gândi 
și interpreta lucrurile la fel ca înainte de căsătorie. Același 

tablou, al schimbării abrupte urmate de recuperare lentă, dar 
completă, a fost văzut cu ocazia recăsătoririi la o femeie al 
cărei prim sot innebunise. 


Faptul că ne așteptăm de obicei ca prietenii noștri pe care 
îi considerăm sănătoși să-și revină după orice fel de șoc dacă 
li se acordă suficient timp este un tribut adus ubicuitatii 
acestei tendințe. Moartea unei soții sau a unui copil, ruina- 
rea financiară sau alte experienţe traumatizante primare si- 
milare pot dezechilibra puternic individul pentru o vreme, 
dar, de obicei, el își va reveni aproape complet. Numai o si- 
tuatie nefastă cronică, exterioară sau interpersonală poate 
determina schimbări permanente în structura caracterului 
sănătos. 


Schimbări la nivelul întregului 


Această tendinţă, despre care am discutat deja mai sus, este 
probabil cea mai ușor de văzut. Dacă una dintre părțile sin- 
dromului se schimbă cât de cât, investigația de tipul potrivit 
va indica practic întotdeauna alte schimbări concomitente, în 
aceeași direcţie, la nivelul altor parti ale sindromului. În mul- 
te cazuri, astfel de schimbări concomitente vor putea fi obser- 
vate la aproape toate elementele sindromului. Motivul pentru 
care aceste schimbări sunt atât de des trecute cu vederea se 
datorează pur și simplu faptului că ele nu sunt așteptate și, în 
consecinţă, nu sunt urmărite. 

Ar trebui să se sublinieze că această tendință către schim- 
bare holistică, la fel ca toate celelalte tendinţe despre care am 
mai vorbit, este doar atât: o tendinţă, nu o certitudine. Au exis- 
tat cazuri în care un stimul dat a avut un efect specific, locali- 
zat, fără efecte generalizate detectabile. Aceste cazuri sunt rare 
dacă excludem dezechilibrele evident superficiale. 


Intr-un experiment rămas nepublicat din 1935 care viza creș- 
terea stimei de sine prin mijloace exterioare, o femeie a fost in- 

Wi: 


struita să se comporte agresiv în circa 20 de situații specifice si 
i banale (de exemplu, i s-a cerut să insiste să cumpere produse de 
| o anumită marcă, în privinţa căreia băcanul ei o contrazicea în- 
7 totdeauna). A urmat instructiunile, iar trei luni mai tarziu s-a re- 
| alizat o amplă investigaţie a schimbărilor survenite în persona- 
l | litatea ei.64 Nu a existat nici o îndoială că survenise o creștere 
7 | generalizată a stimei de sine. De exemplu, tipul viselor ei se 

| 

| 

| 





schimbase. Femeia cumpărase pentru prima oară haine care să 
| îi pună în evidenţă formele. Comportamentul ei sexual deveni- 
dq se suficient de spontan încât soțul ei să observe schimbarea. 
E Mersese pentru prima oară să înoate împreună cu alte persoa- 
| ne, pe cand înainte fusese prea rușinoasă ca să apară în costum 
de baie. În plus, se simţea mult mai sigură pe ea într-o varieta- 
te de alte situaţii. Aceste schimbări nu au fost sugerate, ci spon- 
tane, de a căror semnificație ea nu era deloc conștientă. Prin ur- 
mare, schimbarea comportamentului poate produce schimbări la 
el nivelul personalității. 

O femeie cu un grad ridicat de insecuritate, observată la 
câțiva ani de căsătorie foarte reușită, prezenta o creștere ge- 
nerală a nivelului securității. Când a fost văzută pentru pri- 
i ma oară (înainte de căsătorie), se simțea singură, lipsită de iu- 
T bire si considera că nu merită să fie iubită. Soțul ei actual a 
| reușit în cele din urmă să o convingă că o iubește — o sarci- 
| nă dificilă în cazul unei femei marcate de insecuritate — și cei 
doi s-au căsătorit. Acum, ea se simțea nu numai iubită de so- 
tul ei, ci și demnă de iubire. Accepta diferite relaţii de prietenie, 
când înainte îi fusese imposibil s-o facă. Ura ei generalizată 
față de oameni dispăruse în bună măsură. Apăruse în ea o bu- 
| nătate și o blandete de care nu dăduse dovadă când o vazu- 
] sem prima oară. Anumite simptome specifice se diminuaseră 
sau dispăruseră, printre ele un coșmar repetat, frica de petre- 
ceri și alte adunări de oameni străini, o ușoară anxietate cro- 
nică, teama de întuneric, anumite fantasme indezirabile de pu- 
tere și cruzime. 


64 Astăzi, această procedură ar fi considerată drept o formă de terapie 
comportamentală. 

Consecventa interna 


Chiar dacă o persoană se simte în general în nesiguranţă, 
câteva comportamente, convingeri sau sentimente specifice, 
caracteristice securității, pot persista, din diferite motive. Ast- 
fel, deși o persoană marcată de o mare insecuritate are dese- 
ori cosmaruri repetate, vise de anxietate sau neplăcute, pen- 
tru un procent relativ mare de astfel de indivizi viață onirică 
nu este deosebit de neplăcută. Totuși, la astfel de indivizi, 
schimbările relativ de mici survenite în mediu vor da naștere 
la vise neplăcute. Se pare că există o presiune specifică asupra 
acestor elemente inconsecvente, care acționează constant pen- 
tru a le alinia cu restul manifestărilor sindromului. 


Oamenii cu stimă de sine scăzută tind să fie pudici și rușinoși. 
Astfel, multi dintre ei vor refuza să apară în costum de baie sau 
se vor simţi foarte intimidati într-o astfel de postură. Totuși, o fată 
cu stimă de sine categoric scăzută, a fost văzută pe plajă în cos- 
tum de baie și, mai mult decât atât, era unul foarte decoltat și pro- 
vocator. Mai târziu, o serie de interviuri au scos la iveală faptul 
că era foarte mândră de corpul ei, pe care îl considera perfect — 
părere care, la o femeie cu stimă de sine scăzută este, ca și com- 
portamentul ei, absolut neobișnuită. Declaraţiile ei au arătat însă 
că această atitudine fata de mersul la plajă nu era consecventă, 
pentru că fata se simţea tot timpul stânjenită, avea mereu la în- 
demână un halat cu care să se acopere și dacă s-ar fi uitat cineva 
la ea prea îndelung și prea direct, ar fi făcut-o să plece de pe pla- 
ja. Diferite păreri venite din exterior o convinseseră că are un corp 
atrăgător; la nivel intelectual considera că trebuia să se compor- 
te într-un anumit fel, încerca din răsputeri să o facă, dar îi venea 
greu, datorită structurii sale de caracter. 


Deseori întâlnim la persoane cu un grad foarte ridicat de 
securitate, care în general sunt netemătoare, anumite frici spe- 
cifice. Ele pot fi adesea explicate prin experienţe specifice, cu 
efect de condiționare. Am constatat că acestor oameni le este 
foarte ușor să se elibereze de respectivele frici. Reconditiona- 

rea simplă, forța exemplului, stimularea unei voințe mai pu- 
ternice, explicaţiile raționale și alte măsuri psihoterapeutice 
de suprafaţă similare sunt deseori suficiente. Totuși, aceste teh- 
nici comportamentale simple vor avea mai puţin succes în ca- 
zul oamenilor cu un grad mare de insecuritate. Am putea spu- 
ne că frica inconsecventă cu restul personalității poate fi 
anulată cu ușurință, în timp ce teama consecventă cu restul 
personalității este mai tenace. 

Cu alte cuvinte, persoana nesigură tinde să devină absolut 
sau consecvent nesigură; persoana cu stimă de sine crescută 
tinde să devină mai consecventă în ceea ce privește nivelul ri- 
dicat al stimei de sine. 


Tendinţa către extreme 


Alături de aceste tendințe conservatoare despre care am 
vorbit, există cel putin o forță opusă, derivată din dinamica 
internă a sindromului, ce favorizează schimbarea și nu con- 
stanta. Este tendința ca persoana mai relativ nesigură să devi- 
nă extrem de nesigură, ca persoana cu grad relativ ridicat de 
securitate să atingă un grad extrem de ridicat de securitate. 

La persoana cu grad relativ de insecuritate, orice influen- 
ta externă, orice stimul care acționează asupra organismului 
va tinde să fie interpretat din prisma insecuritatii și nu din cea 
a securității. De exemplu, un zâmbet larg va fi interpretat 
drept dispretuitor, uitarea va fi considerată o insultă, indife- 
renta va trece drept antipatie, iar afecțiunea moderată, drept 
indiferență. Prin urmare, în lumea unor astfel de oameni exis- 
tă mai influenţe ce determină insecuritate decât influenţe care 
să determine securitate. Am putea spune că, în cazul lor, ba- 
lanţa dovezilor înclină în direcția insecuritatii. Si astfel, ei sunt 
trași constant, deși lent, în direcția insecuritatii tot mai apro- 
piate de extrem. Desigur, acest factor este întărit de faptul că 


69 Această tendinţă este strâns legată de cea descrisă anterior, de orien- 
tare către mai multă consecvență internă. 

oamenii nesiguri isi manifesta insecuritatea tn comportament, 
fapt care îi determină pe ceilalți să-i antipatizeze si să-i respin- 
gă, ceea ce le sporește gradul de insecuritate, ceea ce îi face să 
se comporte și mai nesigur și tot așa, într-un cerc vicios. Ast- 
fel, datorită dinamicii lor interne, tind să atragă exact lucruri- 
le de care se tem cel mai mult. 


Cel mai evident exemplu îl reprezintă comportamentul gelos. 
Acesta izvorăște din insecuritate și aduce practic de fiecare dată 
noi respingeri și o insecuritate mai mare. Un bărbat își explică ge- 
lozia astfel. „Îmi iubesc atât de mult soția, încât mă tem că mă voi 
prăbuși dacă m-ar părăsi sau nu m-ar mai iubi. Firește că mă de- 
ranjează prietenia ei cu fratele meu.” Prin urmare, bărbatul a luat 
multe măsuri pentru a distruge această prietenie, toate prostești, 
astfel încât a început să piardă și iubirea soției, dar și pe cea a fra- 
telui. Desigur, acest lucru l-a făcut să-și inteteasca încercările și i-a 
amplificat gelozia. Cercul vicios a fost rupt cu ajutorul unui psi- 
holog care l-a instruit mai întâi să nu își mai manifeste în compor- 
tament gelozia, chiar dacă o simţea, și apoi a trecut la sarcina mai 
importantă de a reduce insecuritatea generală, în diferite moduri. 


Schimbarea datorată presiunii exterioare 


Când ne ocupăm de dinamica internă a sindroamelor, este 
foarte ușor să uităm temporar că toate sindroamele sunt, de- 
sigur, reacţii la o situaţie exterioară. Menţionăm aici acest fapt 
evident numai de dragul completitudinii și pentru a nu uita 
că sindroamele de personalitate ale organismului nu sunt sis- 
teme de sine stătătoare. 


Variabile: nivel și calitate 
Variabila cea mai importantă și evidentă este cea a nivelului 


sindromului. O persoană poate avea un nivel de securitate înalt, 
mediu sau scăzut și o stimă de sine înaltă, medie sau scăzută. 





pa 

Nu vrem neapărat să sugerăm că această variație se petrece pe 
un singur continuum; sugerăm doar că există variaţie de la mult 
la puţin, de la ridicat la scăzut. Despre calitatea sindromului am 
vorbit pe scurt în contextul sindromului stimei de sine sau al 
dominantei. Fenomenul dominantei poate fi observat la toate 
speciile de primate, dar se exprimă calitativ diferit la fiecare. La 
ființa umană cu stimă de sine ridicată am putut diferenţia cel 
putin două calități ale stimei de sine ridicate, pe care le-am nu- 
mit forță și, respectiv, putere. Persoana cu stimă de sine înaltă 
care resimte totodată securitate manifestă sentimentul de forță 
a încrederii în sine într-o manieră prietenoasă, cooperantă și pli- 
nă de bunătate. Persoana cu stimă de sine ridicată, care resim- 
te totodată insecuritate este interesată nu să-i ajute pe cei mai 
slabi, ci să-i domine și să le facă rău. Ambii indivizi au stimă de 
sine ridicată, dar o manifestă diferit, în funcţie de alte caracte- 
ristici ale organismului lor. La oamenii cu un grad extrem de 
insecuritate, această insecuritate se poate exprima în mai mul- 
te feluri. De exemplu, ar putea îmbrăca forma izolării și retra- 
gerii (dacă au stimă de sine scăzută) sau a ostilitatii, agresivita- 
tii și răutății (dacă au stimă de sine ridicată). 


Factorii culturali 


Neîndoielnic, relațiile dintre cultură și personalitate sunt 
prea profunde și prea complexe pentru a fi tratate pe scurt. 
Mai degrabă de dragul completitudinii decât din alte motive, 
trebuie menționat că, în general, căile prin care sunt atinse 
principalele obiective de viata sunt deseori determinate de na- 
tura culturii respective. Modurile în care poate fi exprimată 
sau dobândită stima de sine sunt în mare măsură, chiar dacă 
nu complet determinate cultural. Același lucru este valabil și 
pentru relaţiile de iubire. Câștigăm dragostea altora și ne ex- 
primăm afecțiunea pentru ei în modalități aprobate cultural. 
Faptul că într-o societate complexă rolurile cerute de un anu- 
mit statut sunt și ele parțial determinate cultural va schimba 
deseori exprimarea sindroamelor personalității. De exemplu, 

bărbaţilor cu stimă de sine ridicată din societatea noastră li se 
permite să exprime acest sindrom mult mai deschis și în mult 
mai multe moduri decât femeilor cu stimă de sine ridicată. Și 
copiilor li se oferă foarte puține ocazii de a-și exprima stima 
de sine înaltă. Ar trebui menţionat, de asemenea, că deseori 
există un nivel aprobat cultural pentru fiecare sindroame (de 
exemplu securitatea, stima de sine sociabilitatea, activitatea). 
Acest lucru devine evident în studiile comparative transcul- 
turale și istorice. De exemplu, cetăţeanul obișnuit din insula 
Dobu nu numai că este mai ostil decât cetățeanul arapesh obiș- 
nuit, ci se și așteaptă din partea lui să fie astfel. De la femeia 
obișnuită din ziua de astăzi se așteaptă să aibă mai multă sti- 
mă de sine decât femeia obișnuită de acum un secol. 


Studierea sindromului personalității 
Moduri standard de corelare 


Am vorbit până acum de parcă diferitele parti ale sindro- 
mului ar fi omogene, ca particulele de ceață. De fapt, lucruri- 
le nu stau așa. În interiorul sindromului regăsim ierarhii de 
importanţă și grupări. Acest fapt a fost deja demonstrat în cel 
mai simplu fel posibil, prin metoda corelatiei. Dacă sindromul 
ar fi nediferentiat, orice parte a lui ar trebui să se coreleze în 
măsură la fel de mare cu întregul ca oricare alta. De fapt, sti- 
ma de sine (considerată ca întreg) se corelează diferit cu felu- 
ritele sale părți. De exemplu, sindromul respectului de sine 
măsurat prin Inventarul Personalitatii Sociale (Maslow, 1940 
b) se corelează cu iritabilitate r = — 0, 39, cu atitudinea sexu- 
ală păgână r = — 0, 85, cu un număr de sentimente de inferio- 
ritate conștiente r = — 0, 40, cu stânjeneală în diferite situații 
r = — 0, 60, cu un număr de frici conștiente r = — 0, 29 (Mas- 
low, 1968 a, 1968 b). 

Examinarea clinică a datelor arată și ea această tendinţă că- 
tre o gruparea firească a părților în grupuri care să aibă un fac- 
tor unificator intrinsec. De exemplu, conventionalismul, mo- 

ralitatea, modestia și respectul fata de reguli par să se grupe- 
ze laolaltă în mod natural, contrastând cu un alt grup de tră- 
sături care tind să se grupeze, precum încrederea în sine, echi- 
librul, lipsa timiditatii și a stanjenelii. 

Această tendinţă de grupare ne oferă posibilitatea de a face 
clasificări în interiorul sindromului, dar când încercăm să fa- 
cem propriu-zis acest lucru, întâmpinăm diferite dificultăţi. În 
primul rând ne confruntăm cu problema comună tuturor cla- 
sificărilor, anume cea a principiului pe care ar trebui să se 
bazeze. Bineînţeles, dacă am cunoaște toate datele și relațiile 
dintre ele, principiul ar fi foarte ușor de găsit. Dar când se în- 
tâmplă, ca în cazul nostru, pornim cu o cunoaștere parțială, 
constatăm că uneori trebuie să fim arbitrari, oricât de sensibili 
am încerca să fim fata de natura lăuntrică a materialului. 
Această unitate interioară ne oferă, în cazul nostru, un indiciu 
initial, o indicație a direcţiei generale. Dar cu astfel de grupări 
spontane putem merge doar până la un anumit punct, iar când 
ajungem în final să nu le mai percepem, trebuie să lucrăm pe 
baza propriilor ipoteze. 

O altă dificultate aparentă este că, atunci când lucrăm cu 
materialul sindromului, descoperim în scurtă vreme că pu- 
tem clasifica imediat orice sindrom al personalităţii în zece 
grupuri principale, sau o sută sau o mie, sau zece mii, după 
plac, în funcţie de gradul de generalitate la care ne gândim. 
Avem bănuiala că încercarea obișnuită de a clasifica este pur 
și simplu o altă reflectare a punctului de vedere atomist, co- 
nexionist. Cu siguranţă, nu vom ajunge prea departe utili- 
zând un instrument atomist atunci când avem de a face cu 
date interdependente. Ce este în mod obișnuit clasificarea, 
dacă nu separarea unor elemente distincte din diferite părți? 
Și atunci, cum putem clasifica datele obţinute, dacă ele nu 
sunt esențialmente diferite și distincte unele de altele? Poate 
că ar trebui să respingem clasificarea de tip atomist și să cău- 
tăm un principiu holistic de clasificare, tot așa cum am găsit 
de cuviință să respingem analiza reductivă în favoarea celei 
holistice. Analogiile ce urmează sunt oferite drept niște indi- 

cii ale direcţiei in care ar trebui să căutăm o astfel de tehnică 
holistică de clasificare. 


Niveluri de amplificare 


Această sintagmă este o analogie fizică derivată din modul 
în care funcționează microscopul. Studiind un preparat histo- 
logic, descoperim întregul caracter, structura generală, alcă- 
tuirea și totalitatea relaţiile reciproce de la nivelul țesutului, 
ridicând preparatul în lumină și analizându-l cu ochiul liber, 
cuprinzând astfel întregul. Cu această imagine a întregului în- 
tipărită clar în minte, examinăm apoi o parte a acestui întreg 
la un nivel redus de amplificare, mărind-o, să spunem, de 10 
ori. Acum studiem un detaliu nu în sine, izolat, ci în relație cu 
întregul așa cum îl păstrăm în minte. Pe urmă putem trece la 
studierea mai amănunțită a acestei arii delimitate a întregu- 
lui, la un nivel mai mare de amplificare, mărind-o, să spunem, 
de 50 de ori. Ulterior se poate face o analiză și mai complexă 
a detaliilor în contextul întregului, folosind niveluri tot mai 
mari de amplificare, până la limita practică a instrumentului. 

Ne putem reprezenta, de asemenea, materialul ca fiind cla- 
sificat nu într-un șir continuu de părți separate și independen- 
te, care pot fi rearanjate în orice ordine, ci în termenii ,,conti- 
nerii în interior“, poate ca păpușile rusești. Dacă întregul 
sindrom al securităţii reprezintă păpușa cea mai mare, atunci 
cele 14 subsindroame reprezintă cele 14 păpuși mai mici pe 
care le conţine aceasta (Maslow 1952). Fiecare dintre aceste 14 
păpuși mai mici conține altele — una poate 10, alta 6, alta 4 și 
așa mai departe. 

Dacă traducem aceste exemple în termenii studierii sin- 
dromului, am putea să examinăm sindromul securității ca în- 
treg, adică la nivelul de amplificare numărul 1. Asta presu- 
pune studierea trăsăturii psihice sau a semnificației sau a 
scopului sindromului ca unitate. Apoi putem să luăm unul 
dintre cele 14 sub subsindroame și să-l studiem la ceea ce am 
putea numi nivelul de amplificare numărul 2. Acest subsin- 

drom ar putea fi atunci studiat in intregimea sa, in contextul 
interelationarii sale cu celelalte 13 subsindroame, dar fiind în- 
totdeauna privit ca o holistică a sindromului securității ca in- 
treg. Ca exemplu putem lua subsindromul putere-submisivi- 
tate la persoana cu insecuritate. Persoana marcată în general 
de insecuritate are nevoie de putere, dar aceasta se manifes- 
tă pe multe căi și în multe forme, cum ar fi ambiția exagera- 
tă, excesul de agresivitate, posesivitatea, setea de bani, com- 
petitivitatea excesivă, tendinţa spre prejudecată și ură și așa 
mai departe, dar și sub forma opuselor acestora, precum slu- 
gărnicia, supunerea sau tendințele masochiste. Dar, evident, 
și aceste caracteristici sunt generale și pot fi analizate și cla- 
sificate mai departe. Studierea oricăreia dintre ele ar consti- 
tui nivelul numărul 3. Să alegem, de pildă, nevoia sau tendin- 
ta spre prejudecată, rasismul constituind un bun exemplu. 
Dacă îl studiem corect, nu îl vom izola și nu îl vom studia în 
sine. O formulare mai întreagă ar fi să spunem că studiem 
tendinţa către prejudecată, care reprezintă un subsindrom al 
nevoii de putere, care la rândul său constituie un subsindrom 
al sindromului securității. Nu mai trebuie să arătăm că un stu- 
diu din ce în ce mai rafinat ne-ar duce la nivelurile 4, 5 și așa 
mai departe. Am putea lua, de pildă, un aspect al acestui 
subsindrom complex, să spunem tendinţa de a profita de di- 
ferente (de exemplu culoarea pielii, forma nasului, limba vor- 
bită) ca mijloc de a întări propria trebuinta de securitate. 
Această tendință de a profita de diferenţe este organizată ca 
un sindrom și poate fi studiată ca atare. Mai exact, în acest 
caz ar trebui să fie clasificată ca un sub-sub-subsubsindrom. 
Aceasta ar fi a cincea păpușă rusească. 

În rezumat, o astfel de metodă de clasificare, anume cea 
bazată pe conceptul fundamental de „a fi conţinut în interior” 
și nu pe cel de „a fi separat de“ ne poate oferi indiciul pe care 
l-am căutat. Ea ne permite să analizăm în amdnuntime și păr- 
tile, și întregul, fără a cădea într-o generalitate vagă și inuti- 
lă, dar și fără a insista fără rost asupra detaliilor. Este o me- 
todă simultan sintetică și analitică și, în cele din urmă, ne 
permite să studiem unicitatea și caracterul comun în mod 

eficient, in acelasi timp. Ea respinge dihotomiile, distinctia 
aristotelică dintre clasa A și clasa non-A, dar ne oferă totuși 
un principiu de clasificare și analiză satisfăcător din punct de 
vedere teoretic. 


Gruparea în funcție de semnificație 


În cazul în care căutăm un criteriu euristic prin care să fa- 
cem diferenţa dintre sindroame și subsindroame, îl putem găsi 
pe cale teoretică în conceptul de concentrare. Care este dife- 
renta dintre grupările naturale din cadrul sindromului stimei 
de sine? Conventionalismul, moralitatea, modestia și respec- 
tul pentru reguli alcătuiesc un grup care poate diferențiat de 
alt grup, compus din următoarele caracteristici: încredere în 
sine, echilibru, lipsa stanjenelii și îndrăzneala. Firește, aceste 
grupuri sau subsindroame se corelează între ele și cu stima de 
sine ca întreg. Mai mult, în fiecare grup, elementele se core- 
lează între ele. Probabil că percepţia noastră asupra grupării, 
senzaţia subiectivă că unele elemente diferite se atrag în mod 
firesc s-ar reflecta in corelatiile care ar fi obținute dacă am pu- 
tea măsura aceste elemente. Probabil că încrederea în sine și 
echilibrul sunt mai strâns corelate decât echilibrul și lipsa de 
conventionalism. Poate că gruparea ar putea însemna, în ter- 
meni statistici, o medie ridicată a corelatiilor reciproce dintre 
toți membrii grupului. Această corelație reciprocă medie ar fi 
probabil mai ridicată decât corelatia medie dintre elementele 
a două grupuri diferite. Presupunând pentru corelatia medie 
între grupuri valoarea r = 0,7, iar pentru corelatia medie din- 
tre elementele unor grupuri diferite valoarea r = 0,5, atunci 
noul sindrom format prin fuzionarea grupurilor sau sub-sin- 
droamelor ar avea o corelație medie mai mare decât r = 0,5 și 
mai mică decât r = 0,7, probabil mai apropiată de r = 0,6. Pe 
măsură ce trecem de la sub-subsindroame la subsindroame și 
la sindroame, ne putem aștepta la o corelație medie descres- 
cătoare. Am putea spune că această schimbare este o modifi- 
care a concentraţiei sindromului și am putea accentua cu mo- 

tive întemeiate acest concept chiar și numai pentru motivul că 
ne poate furniza instrumentul operaţional cu ajutorul căruia 
să ne putem verifica descoperirile clinice.© 

Din premisa de bază a psihologiei dinamice rezultă că ele- 
mentele care pot fi puse în corelaţie și ar trebui să fie puse nu 
sunt comportamentele în sine, ci semnificaţiile lor, de exem- 
plu, nu comportamentul modest, ci modestia ca trăsătură, pri- 
vită intactă în cadrul relaţiei sale cu restul organismului. Mai 
mult, trebuie să recunoaștem că nici măcar variabilele dina- 
mice nu variază în mod necesar de-a lungul unui singur con- 
tinuum, ci ar putea la un anumit moment dat să se transfor- 
me brusc în ceva complet diferit. Un exemplu al acestui 
fenomen poate fi găsit în efectele pe care le are dorinţa de afec- 
tiune. Dacă plasam copiii mici pe un interval mergând de la 
acceptarea totală la respingerea totală, vom descoperi pe mă- 
sură ce mergem de-a lungul scalei, de sus în jos, că ei vor tânji 
tot mai intens după afecțiune, dar când ajungem aproape de 
capătul extrem al scalei — respingerea totală, încă din prime- 
le zile de viata — găsim nu o sete imensă de iubire, ci o răcea- 
la completă și o lipsă a dorinţei de afecțiune. 

În sfârșit, trebuie firește să folosim date holistice și nu ato- 
miste, adică nu produse ale analizei reductioniste, ci ale ce- 
lei holistice. Astfel, se vor putea stabili corelaţii între varia- 
bile sau parti izolate, fără ca unitatea organismului să fie 
afectată. Dacă manifestam precautia adecvată în privinţa da- 
telor pe care le corelăm și dacă atenuăm toate statisticile cu 
informaţii clinice și experimentale, nu există nici un motiv 
ca metoda corelatiei să nu fie foarte utilă în contextul unei 
metodologii holistice. 


66 Psihologii adepți ai orientării holistice tind să nu aibă încredere în 
metoda corelatiei, dar eu cred că aceasta se întâmplă pentru că me- 
toda e folosită într-o manieră exclusiv atomistă și nu pentru că na- 
tura ei esenţială s-ar afla în contradicție cu teoria holistică. Chiar dacă 
statisticianul obișnuit nu are încredere, de pildă, în corelatiile inter- 
ne (de parcă ne-am putea aștepta la altceva în organism!), ele nu fre- 
buie să fie privite cu neîncredere dacă se iau în considerație anumiţi 
factori holistici. 

In cartea sa despre gestalturile fizice, Kohler (1961) aduce 
obiectii fata de generalizarea excesiva a intercorelarii, chiar 
pana la imposibilitatea de a alege intre un monism foarte ge- 
neral si un atomism complet. Ca urmare, el subliniaza nu nu- 
mai relațiile reciproce care există într-un gestalt, ci si indepen- 
denta gestalturilor. Pentru el, majoritatea gestalturilor cu care 
lucrează sunt niște sisteme (relativ) închise. El își desfășoară 
analiza numai în interiorul gestaltului, discutând mult mai rar 
relațiile dintre gestalturi, fie ele fizice sau psihice. | 

Trebuie să ne fie clar că atunci când avem de-a face cu date 
referitoare la organism, situația se schimbă. Neindoielnic, în 
organism nu există aproape nici un sistem închis. Dimpotrivă, 
toate elementele lui relationeazd între ele, chiar dacă uneori în 
cel mai slab si mai distant mod. În plus, s-a demonstrat că or- 
ganismul luat ca întreg, se află într-o relație fundamentală de 
interdependenta cu cultura, cu prezența imediată a altor oa- 
meni, cu situația particulară, cu factori fizici și geografici și așa 
mai departe. Până acum putem spune cel putin ca Köhler ar fi 
trebuit să-și restrângă generalizarea la gestalturile fizice și la 
cele psihice din lumea fenomenală, căci restricțiile sale nu se 
aplică nici pe departe la fel de mult la nivelul organismului. 

Putem trece dincolo de această afirmație minimă dacă ale- 
gem să îi aducem contraargumente. De fapt, se poate demon- 
stra cu succes că, teoretic, întreaga lume este o reţea de relații. 
Putem găsi relații de un fel sau altul între oricare două parti 
ale universului dacă alegem din multitudinea de relații exis- 
tente. Numai dacă vrem să fim pragmatici sau dacă ne referim 
numai la un anumit domeniu de discuţie și nu la toate, putem 
presupune că sistemele sunt relativ independente unele de al- 
tele. De exemplu, din perspectiva psihologiei, intercorelarea 
universală este întreruptă datorită faptului că există părți ale 
lumii care nu relationeaza psihic cu altele, chiar dacă por fi în- 
rudite din punct de vedere chimic, fizic sau biologic. Mai mult, 
rețeaua de relații a lumii ar putea fi întreruptă într-o manieră 
complet diferită de către biolog, chimist sau fizician. Mi se pare 

că cea mai potrivită formulare în acest moment ar fi să spunem 
că există sisteme relativ închise, dar ele sunt parţial produsul 
unui anumit punct de vedere. Ceea ce este (sau pare a fi) un 
sistem închis ar putea să nu mai fie astfel peste un an, pentru 
că operațiunile științifice s-ar putea îmbunătăți suficient încât 
să demonstreze că de fapt el are relaţii cu alte sisteme. Dacă ni 
s-ar răspunde că ar trebui să demonstrăm procese fizice reale 
și nu relații mai degrabă teoretice dintre toate părțile lumii, tre- 
buie categoric să spunem la rândul nostru că filosofii moniști 
nu au pretins niciodată că ar exista o de interrelationare fizică 
universală, dar au vorbit despre multe alte feluri de relații. To- 
tuși, din moment ce acesta nu este un punct central în expune- 
rea noastră, nu trebuie să insistăm asupra lui. Este suficient să 
menționăm fenomenul interrelaționării universale (teoretice) 
care are loc în interiorul organismului. 


Nivelul și calitatea sindroamelor personalității 





În acest domeniu de cercetare avem de oferit cel putin un 
exemplu riguros studiat. Dacă el constituie o paradigmă sau 
un caz special rămâne de dovedit prin cercetări ulterioare. 

Din punct de vedere cantitativ, adică din perspectiva core- 
latiilor liniare simple, există o relație pozitivă, dar redusă în- 
tre nivelul securității și cel al stimei de sine, r = aprox. 0,2 sau 
0,3. În domeniul diagnozei individuale a oamenilor normali, 
este clar că aceste două sindroame sunt practic variabile inde- 
pendente. În anumite grupuri pot exista relații caracteristice 
între cele două sindroame: de exemplu, în anii '40 se putea ob- 
serva la evrei tendinţa de a avea simultan un nivel ridicat al 
stimei de sine și unul scăzut al securităţii, în timp ce la femei- 
le catolice am observat adesea un nivel scăzut al stimei de sine, 
alături de un nivel crescut de securitate. La nevrotici, ambele 
nivele tindeau și tind și acum să fie scăzute. 

Dar mai uimitoare decât relația (sau lipsa ei) dintre nivelu- 
rile acestor două sindroame este relaţia foarte strânsă dintre ni- 
velul securității (sau al stimei de sine) și calitatea stimei de sine 

(sau a securității). Această relație poate fi demonstrată cel mai 
ușor comparând doi indivizi care au amândoi stimă de sine ri- 
dicată, dar se află la capetele opuse ale scalei securității. Indi- 
vidul A (cu stimă de sine și securitate ridicate) tinde să își ex- 
prime stima de sine într-un mod foarte diferit fata de individul 
B (cu stimă de sine ridicată, dar securitate scăzută). Individul 
A, care are forță personală, dar și iubire fata de semeni își va 
folosi în mod firesc forța într-o manieră încurajatoare, ocroti- 
toare sau protectoare. Însă individul B, care are la fel de mul- 
tă forță, dar asociată cu ură, dispreț sau frică fata de oameni își 
va folosi cel mai probabil forța pentru a răni, domina sau pen- 
tru a-și diminua insecuritatea. Forţa sa trebuie să fie o amenin- 
tare la adresa semenilor. Astfel, putem vorbi despre insecuri- 
tate ca trăsătură calitativă a stimei de sine ridicate și o putem 
pune în contrast cu securitatea ca trăsătură calitativă a stimei 
de sine ridicate. În același mod, putem distinge calități de in- 
securitate și securitate ale stimei de sine scăzute, adică maso- 
chistul și slugarnicul, pe de o parte, și persoana liniștită, blân- 
dă sau dependentă, pe de altă parte. Diferențe similare în 
privinţa calității securității se corelează cu diferenţe în ceea ce 
privește nivelul stimei de sine. De exemplu, oamenii nesiguri 
pot fi retrași, izolați sau, dimpotrivă, ostili și agresivi, în func- 
tie de cât de scăzut sau de ridicat este nivelul stimei de sine. 
Oamenii caracterizați de securitate pot fi mândri sau umili, li- 
deri sau subordonați, în funcţie de nivelul stimei lor de sine. 


ii și comportamentul 


7 


d 


Sindroamele personalitat 


Înainte de a întreprinde o analiză mai concretă putem face 
afirmaţia generală că relaţiile dintre sindroame și comporta- 
mentul vizibil sunt următoarele: fiecare act tinde să fie o expre- 
sie a personalităţii totale, integrate. Aceasta înseamnă, mai 
exact, că fiecare act tinde să fie determinat de toate sindroame- 
le personalității (în plus față de alti factori despre care se va 
vorbi în cele ce urmează). După felul în care râde și reactionea- 
ză la o glumă individul, putem deduce teoretic, pe baza dife- 

riților factori determinanti ai acestui act unitar, nivelul său de 
securitate, de stimă de sine, de energie, de inteligenţă și așa 
mai departe. Un astfel de punct de vedere se află în opoziție 
evidentă cu învechita teorie a trăsăturilor, potrivit căreia un act 
comportamental este determinat în totalitate de o singură tră- 
satura. Afirmația noastră teoretică își găsește cea mai bună 
exemplificare în anumite activități, cum ar fi creația artistică. 
Realizând o pictură sau compunând un concert, artistul se im- 
plică cu totul și, ca urmare, pictura sau concertul sunt expre- 
sia întregii sale personalități. Dar un astfel de exemplu sau, să 
spunem, orice răspuns creativ la o situaţie nestructurată — ca 
în testul Rorschach — se află la o extremă a continuumului. La 
celălalt capăt se află actul izolat, specific, care are prea puține 
relații sau deloc cu structura caracterului. Exemplele de acest 
fel sunt reacțiile imediate la solicitările unor situaţii de moment 
(de exemplu ferirea din calea unui camion), reacţiile pur cul- 
turale care tin de obișnuinţă și care și-au pierdut de mult sem- 
nificatia psihologică pentru majoritatea oamenilor (obiceiul 
bărbaţilor de a se ridica atunci când intră o femeie în cameră) 
sau actele reflexe. Un astfel de comportament ne spune prea 
puţin sau nimic despre caracter, căci în aceste cazuri el este ne- 
glijabil ca factor determinant. Între aceste extreme găsim tot fe- 
lul de gradatii. Există, de exemplu, acte care sunt determinate 
în totalitate de numai unul sau două sindroame. Un anumit act 
care dovedește bunătatea se află în relație mai strânsă cu sin- 
dromul securității decât cu oricare altul. Modestia este deter- 
minată în mare parte de stima de sine, și așa mai departe. 

Aceste fapte ar putea duce la următoarea întrebare: de ce, 
dacă există toate aceste tipuri de relaţii între comportament și 
sindrom, a trebuit spus de la început că, în general, compor- 
tamentul este determinat de toate sindroamele? 

Este evident că, în virtutea unui fel de necesitate teoretică, 
o teorie holistică va începe cu o astfel de afirmaţie, în timp ce 
o abordare atomistă va porni de la alegerea unui comporta- 
ment izolat, distinct, detașat de toate legăturile sale cu orga- 
nismul — de pildă, o senzaţie sau un reflex condiționat. E o 
problemă de „centrare“ (din punctul de vedere al cărei părți 

va fi organizat întregul). Pentru teoria atomista, cea mai sim- 
pla unitate elementară ar fi un element comportamental obti- 
nut prin analiză reductivă, adică un comportament detașat de 
toate relațiile sale cu restul organismului. 

Poate mai la obiect este afirmaţia că primul tip de relație 
sindrom-comportament este mai important. Comportamente- 
le izolate tind să rămână la periferia principalelor preocupări 
ale vieţii. Ele sunt izolate pur și simplu pentru că sunt lipsite 
de importanţă, adică nu au cu nimic de a face cu problemele, 
soluțiile sau obiectivele principale ale organismului. E adevă- 
rat că piciorul meu va sări în sus dacă va fi lovit tendonul de 
sub genunchi sau că mănânc măsline cu mâinile sau că nu pot 
mânca ceapă fiartă pentru că am fost condiționat să-mi displa- 
că. Este cu siguranţă la fel de adevărat că am o anumită filo- 
sofie de viata, că îmi iubesc familia sau că mă simt atras să fac 
experimente de un anumit tip — dar aceste din urmă situații 
sunt mult mai importante. 

E adevărat că natura lăuntrică a organismului reprezintă 
un factor determinant al comportamentului, dar nu singurul. 
Contextul cultural în care se manifestă comportamental orga- 
nismul și care a contribuit deja la determinarea naturii lui 
lăuntrice este totodată un factor determinant al comportamen- 
tului. În fine, un alt set de factori determinanti ai comporta- 
mentului ar putea fi grupaţi sub umbrela „situației imediate“. 
Dacă obiectivele sau scopurile comportamentului sunt deter- 
minate de natura organismului, iar căile care duc la atingerea 
lor sunt determinate de cultură, situația imediată determină 
posibilităţile sau imposibilitatile realiste: care comportament 
este înţelept și care nu, ce obiective parţiale sunt tangibile și 
care nu, ce constituie o amenințare și ce oferă un posibil in- 
strument cu ajutorul căruia pot fi atinse obiectivele. 

Datorită acestei viziuni complexe devine ușor de înţeles de 
ce comportamentul nu este întotdeauna un bun indicator al 
structurii caracterului. Căci atunci când comportamentul este 
determinat în egală măsură de situaţia exterioară și de cultură 
ca și de caracter, dacă este o formaţiune de compromis între trei 
seturi de forte, nu poate fi un indicator perfect pentru nici unul 

dintre ele. Din nou, aceasta este o afirmație teoretică. Practic 
însă, există anumite tehnici” prin care putem elimina sau ani- 
hila influenţa culturii și a situaţiei, astfel încât în practică, com- 
portamentul poate fi uneori un bun indicator al caracterului. 

O corelație și mai ridicată se obţine între personalitate și 
impulsul comportamental. Mai mult chiar, corelatia lor este 
atât de ridicată, încât aceste impulsuri ar putea fi ele însele 
considerate ca făcând parte din sindrom. Ele sunt mult mai 
neafectate de constrângerile externe și culturale decât actele 
comportamentale concrete. Am putea merge chiar până la a 
spune că studiem comportamentul numai ca indiciu al impul- 
surilor comportamentale. Dacă este un bun indiciu, atunci me- 
rită studiat; dacă nu, nu merită studiat în condițiile în care în- 
telegerea caracterului constituie obiectul nostru de studiu. 


Exprimarea logică și matematică 
a unităților elementare ale sindromului 


Nu există până acum, din câte știu eu, nici un tip de mate- 
matică sau logică potrivit pentru exprimarea simbolică și 


67 De exemplu, situația poate fi controlată ca determinant al compor- 
tamentului făcând-o suficient de vagă, precum în cele câteva tipuri de 
teste proiective. Sau uneori cererile organismului sunt atât de 
copleșitoare, ca în nebunie, încât lumea exterioară este negată sau des- 
considerată, iar cultura sfidată. Tehnica de bază în eliminarea parțială a 
culturii este raportul-interviu sau transferul psihanalitic. În alte situații, 
constrângerile culturale pot fi doar slăbite, ca în cazul alcoolismului, 
furiei sau altor comportamente necontrolate. Din nou, sunt mai multe 
comportamente pe care cultura le neglijează, cum ar fi variațiile subtile, 
percepute subliminal, ale temei determinate cultural, așa-numitele 
mișcări expresive. Sau putem studia comportamentul la oamenii relativ 
dezinhibati, la copii, la care, în mod normal, constrângerile culturale sunt 
încă slabe, la animale, unde ele devin aproape neglijabile, sau în alte 
societăţi în care putem descoperi influenţele culturale prin contrast. 
Aceste câteva exemple arată că un studiu complex, serios din punct de 
vedere teoretic, al comportamentului, ne poate spune ceva despre 
organizarea internă a personalității. 

manipularea unităților elementare ale sindromului. Un astfel 
de sistem simbolic nu este în nici un caz imposibil, căci știm 
că putem inventa formule logice și matematice care să ne ser- 
vească trebuintele. În prezent însă, majoritatea sistemelor lo- 
gice și matematice de care dispunem sunt expresiile viziunii 
general-atomiste despre lume, pe care am criticat-o deja. Pro- 
priile mele eforturi în această direcţie sunt mult prea nesem- 
nificative pentru a le prezenta aici. 

Distincția fermă dintre A si non-A introdusă de Aristotel 
drept una dintre bazele logicii sale a fost preluată de logica 
modernă, chiar dacă unele dinte celelalte teorii aristotelice au 
fost respinse. Astfel, aflăm de pildă din cartea Symbolic Logic 
a lui Langer că această noțiune, pe care ea o descrie prin pris- 
ma claselor complementare, reprezintă una dintre premisele 
de bază care nu trebuie dovedite, ci pot fi considerate de la 
sine înțelese, de bun-simt. „Fiecare clasă are un complement; 
clasa și complementul său se exclud reciproc și împreună epui- 
zează clasa acelui univers.“ (1937, p. 193) 

Până acum trebuie să fi devenit evident faptul că în ca- 
zul unităților elementare ale sindromului nu poate exista o 
astfel de separare definitivă de întreg a unui grup de uni- 
tati sau între una dintre unităţi, luată izolat, și restul sin- 
dromului. Când îl scoatem pe A din întregul din care face 
parte, încetează să mai fie A, non-A-ul nu mai este nici el 
ce fusese, iar simpla adăugare a lui A și non-A nu ne va da 
înapoi întregul iniţial. Într-un sindrom, fiecare parte se su- 
prapune peste toate celelalte. Separarea unei părți este im- 
posibilă, cu excepția situaţiei în care nu acordăm deloc aten- 
ție acestor suprapuneri. Psihologul nu își poate permite 
această ignorare. Excluderea reciprocă este posibilă numai 
pentru unităţile luate izolat. Dacă ele sunt luate în context, 
așa cum trebuie să se întâmple în psihologie, dihotomiza- 
rea devine imposibilă. De exemplu, e de neconceput să se- 
parăm comportamentul determinat de stima de sine de toa- 
te celelalte comportamente, pentru simplul motiv că nu 
există practic nici un comportament care să fie determinat 
doar de stima de sine. 

Dacă respingem ideea de excludere reciprocă, punem la în- 
doială întreaga logică bazată partial pe ea, precum si majori- 
tatea sistemelor de matematică pe care le cunoaștem. Cele mai 
multe sisteme matematice și logice existente se ocupă de o 
lume ce reprezintă o colecție de entităţi care se exclud reciproc, 
asemeni unei grămezi de mere. Separarea unui măr de restul 
grămezii nu se schimbă nici natura esenţială a mărului, nici 
pe cea a grămezii. În privinţa organismului, lucrurile stau cu 
totul altfel. Separarea unui organ determină schimbarea între- 
gului organism, precum și a organului în cauză. 

Un alt exemplu poate fi găsit în operaţiile aritmetice de 
bază — adunarea, scăderea, înmulțirea și împărțirea. Ele 
sunt toate operații ce presupun evident date atomiste. Adu- 
narea unui măr cu alt măr este posibilă pentru că natura lor 
o permite. Lucrurile stau altfel în cazul personalităţii. Dacă 
avem doi oameni cu stimă de sine ridicată, dar securitate 
scăzută, și îi conferim unuia dintre ei mai multă securitate 
(securitate „adunată“), vom avea un individ care tinde pro- 
babil să fie cooperant și altul care tinde să fie tiran. Stima de 
sine ridicată din cadrul unei personalități nu are aceeași ca- 
litate cu cea din cadrul altei personalități. În individul căru- 
ia i s-a adăugat un plus de securitate s-au petrecut două 
schimbări, nu una. El nu numai că a devenit mai sigur, ci 
mai mult, calitatea stimei de sine s-a schimbat, datorită sim- 
plului fapt că i s-a alăturat un sentiment de securitate cres- 
cut. E un exemplu forțat, dar este cel mai apropiat pe care îl 
putem găsi pentru a exemplifica procesul adunării la nive- 
lul personalității. 

Sistemele matematice și logice tradiționale, în pofida posi- 
bilitatilor lor nelimitate, par de fapt să fie servitoarele viziu- 
nii atomiste, mecaniciste, asupra lumii. 

Putem spune chiar că matematica a rămas în urmă fata de fi- 
zica modernă în ceea ce privește acceptarea teoriei dinamice, ho- 
listice. Schimbări esenţiale în natura teoriei fizice se fac nu schim- 
band natura esenţială a matematicii, ci largindu-i utilizarea, 
jonglând cu ea, lăsându-i pe cât posibil neschimbată natura esen- 
tialmente statică. Aceste schimbări pot fi făcute numai prin ini- 

tierea unor asertiuni de tipul „ca și cum“. Un bun exemplu îl 
constituie calculul din matematicile superioare, care afirmă că 
abordează mișcarea și schimbarea, dar fac acest lucru traducând 
schimbarea într-o succesiune de stări statice. Suprafața de sub o 
curbă este măsurată prin împărțirea într-o serie de dreptun- 
ghiuri. Curbele însele sunt abordate „ca și cum” ar fi figuri po- 
ligonale cu laturi foarte mici. E o procedură legitimă, împotriva 
căreia nu avem nimic, după cum o dovedește faptul că metode- 
le matematicilor superioare funcționează și sunt un instrument 
foarte folositor. Dar nu avem voie să uităm că funcționează da- 
torită unei serii de premise, de șmecherii sau trucuri, de aser- 
fiuni de tipul „ca și cum”, care, evident, nu abordează lumea fe- 
nomenală așa cum o fac studiile psihologice. 

Următorul citat ne ilustrează afirmația că matematica tin- 
de să fie statică și atomistă. Din câte știu, conținutul său nu a 
fost contestat de alti matematicieni. 


Dar nu am declarat chiar noi cu fervoare că trăim într-o lume 
a nemișcării? Și nu am demonstrat pe larg, utilizând paradoxu- 
rile lui Zenon, că mișcarea este imposibilă, că o săgeată în zbor 
stă de fapt pe loc? Cărui motiv trebuie să-i atribuim această apa- 
rentă schimbare de poziție? 

Mai mult, dacă fiecare invenție matematică are la bază aceleași 
fundamente străvechi, cum este posibil să extragem din teoriile 
algebrei statice și ale geometriei statice un nou sistem matematic, 
capabil să rezolve probleme care implică entități dinamice? 

În ceea ce privește prima întrebare, nu s-a petrecut nici o 
schimbare a punctului de vedere. Suntem încă bine înrădăcinați 
în convingerea că trăim într-o lume în care mișcarea, ca și schim- 
barea, sunt cazuri speciale ale stării de repaus. Nu există o stare 
a schimbării dacă schimbarea presupune o stare calitativ diferită 
față de repaus; ceea ce distingem drept schimbare este, așa cum 
am mai spus, o succesiune de numeroase imagine statice, perce- 
pute la intervale de timp scurte. [...] 

Având convingerea intuitivă că în comportamentul unui corp 
aflat în mișcare există o continuitate, din moment ce nu vedem. 
cum săgeata în zbor trece prin fiecare punct al traiectoriei sale, 

nutrim imboldul coplesitor de a concepe ideea de miscare drept 
ceva esential diferit de repaus. Dar aceasta abstractizare rezulta 
din limitări de ordin fiziologic si psihologic. Ea nu este justifica- 
tă in nici un fel de analiza logică. Mișcarea este o corelaţie între 
poziție și timp. Întâmplarea este pur și simplu un alt nume al 
funcției, un alt aspect al aceleiași corelaţii. 

În rest, calculul din matematicile superioare, ca progenitură a 
geometriei și a algebrei, aparține unei familii statice și nu are alte 
caracteristici in plus fata de cele ale părinţilor săi. Mutatiile nu 
sunt posibile în matematică. Astfel, în mod inevitabil, calculul din 
matematicile superioare are aceleași proprietăţi statice ca și tabla 
inmultirii și geometria lui Euclid. El nu este decât o altă interpre- 
tare a acestei lumi nemișcate, deși, trebuie să recunoaștem, una 
ingenioasă. (Kasner și Newman, 1940, pp. 301-304) 


Să spunem încă o dată că există două moduri de a privi lu- 
crurile. De exemplu, îmbujorarea poate fi îmbujorare în sine 
(un element reductiv) sau poate fi îmbujorare într-un context 
(un element holistic). Primul implică un fel de supozitie de tip 
„ca și cum“ — „ca și cum ar fi singur pe lume și nu ar avea 
nici un fel de relație cu restul lumii“. Aceasta este o abstracti- 
zare formală și, în anumite domenii științifice, poate fi foarte 
utilă. În orice caz, ea nu poate face nici un rău atât timp cât nu 
uităm că este o abstractizare formală. Necazul începe doar 
atunci când matematicienii, logicienii sau oamenii de știință 
uită că a vorbi despre îmbujorare în sine e un lucru artificial, 
căci cu siguranţă vor accepta că în lume nu există îmbujorare 
în absenţa unei ființe umane care să se îmbujoreze, a unui mo- 
tiv care să provoace imbujorarea și asa mai departe. Obiceiul 
artificial al abstractizării sau al operării cu elemente reducti- 
ve a funcționat atât de bine și s-a înrădăcinat atât de tare, în- 
cât adepții lor ar fi probabil uimiti să constate că există cine- 
va care neagă validitatea empirică sau fenomenală a acestor 
obiceiuri. Ei se conving singuri, treptat, că așa este construită 
lumea și uită cu ușurință că, deși aceste demersuri sunt folo- 
sitoare, ele rămân convenţionale, ipotetice — pe scurt, un sis- 
tem artificial impus unei lumi aflate în permanentă schimba- 

re si ale cărei elemente interacționează constant. Aceste ipote- 
ze specifice asupra lumii au dreptul de a contrazice bunul-simt 
numai pentru convenienta lor demonstrată. Cand nu mai sunt 
convenabile sau se transforma in piedici, trebuie să se renun- 
te la ele. E periculos să nu vedem lumea asa cum este ea cu 
adevărat, ci numai prin prisma trăsăturilor cu care am inves- 
tit-o. Ca să spunem lucrurilor pe nume, matematica sau logi- 
ca de tip atomist sunt, într-un anumit sens, teorii despre lume 
și psihologul trebuie să respingă orice descriere a lumii din 
prisma acestor teorii, fiindcă ele nu sunt adecvate obiective- 
lor lui. Este evident necesar ca gânditorii metodologi să pur- 
ceadă la crearea unor sisteme logice și matematice mai con- 
cordante cu natura lumii științei moderne. 

Am putea extinde aceste remarci la limba engleză. Şi ea tin- 
de să reflecte teoria atomistă despre lume a culturii noastre. 
Nu e de mirare că în descrierea unităților elementare și a legi- 
lor sindromului trebuie să recurgem la cele mai stranii analo- 
gii, figuri de stil și felurite alte manevre lexicale. Avem con- 
junctia și, menită să exprime alăturarea a două entități 
distincte, dar nu avem o conjunctie care să exprime alăturarea 
a două entităţi care nu sunt distincte și care, odată reunite, for- 
mează o unitate și nu o dualitate. Singurul substitut la care mă 
pot gândi este o expresie stângace, structurat cu. Există alte 
limbi mult mai compatibile cu o viziune holistică, dinamică. 
După părerea mea, limbile aglutinante pot reflecta mult mai 
bine lumea din perspectivă holistică decât o poate face engle- 
za. O altă problemă este aceea că limba noastră organizează 
lumea, la fel ca majoritatea logicienilor și matematicienilor, în 
elemente și relații, materie și acțiuni asupra materiei. Substan- 
tivele sunt tratate ca și cum ar fi materie, iar verbele, ca și cum 
ar fi acțiunile exercitate de materie asupra materiei. Adjecti- 
vele descriu cu mai multă acuratețe felul materiei, iar adver- 
bele descriu cu mai multă acuratețe tipul de acţiune. O viziu- 
ne holistic-dinamic, nu face dihotomii atât de drastic 
delimitate. În orice caz, cuvintele trebuie înșirate în linie 
dreaptă chiar și atunci când încercă să descrie unitățile ele- 
mentare ale unui sindrom. (Lee, 1961) 

Posifaţă 


Bogata recoltă a lui Abraham Maslow — 
de Ruth Cox 


Am crezut că mă aflu acum în punctul maxim al puterii și uti- 
litatii mele, așa că oricând as muri, ar fi ca atunci când tai un pom, 
lăsând în el adevărata recoltă de mere care să fie strânsă. Ar fi ceva 
întristător. Și totuși acceptabil. Căci dacă viata a fost atât de boga- 
tă, a te agăța de ea ar fi un gest de lăcomie și lipsit de recunoștință. 
(Jurnalul lui Maslow. 12 februarie 1970, în Lowry, 1979, p. 997) 


Introducere 


La patru luni după ce a scris aceste cuvinte în jurnal, Mas- 
low a murit, la vârsta de 62 de ani. Astăzi, viziunea lui privind 
starea de bine personală și societatea sinergică este aplicată în 
numeroase domenii ale gândirii sociale și psihologice. Putem 
găsi o măsură a psihologiei sale în gama largă de aplicaţii pe 
care le are. 

Acest capitol examinează unele dintre modurile teoretice și 
practice în care se reflectă viziunea lui Maslow în viata și socie- 
tatea noastră. Contribuţia sa la o nouă imagine a naturii uma- 
ne este incomensurabilă, Maslow fiind întemeietorul a două 
mari ramuri ale psihologiei contemporane, cea umanistă și cea 
transpersonală. De-a lungul anilor 1970 și 1980, ideile lui au dat 
roade bogate în diferite domenii ale psihologiei, educației, afa- 
cerilor, managementului, sănătății și studiilor sociale. 

Speculatiile și teoriile sale ne marchează viețile personale 
și sociale în atâtea feluri, încât este dificil, așa cum scria Joyce 
Carol Oates, „să descrii cu acuratețe provocarea lansată de 
mintea uimitor de fertilă a lui Maslow, combinaţia rolurilor 
sale de profesor, vizionar, medic, clarvăzător, planificator so- 
cial, critic, ambiția sa de a aduce laolaltă tot felul de fenome- 
ne în aparenţă fără legătură între ele, optimismul său incori- 
gibil“ (în Leonard, 1983, p. 335). 

Judecând după standarde obiective, numărul lucrărilor pu- 
blicate de Maslow este impresionant. Șase cărți de importan- 
ta majoră si peste 140 de articole, multe retipărite în diferite 
antologii ale gândirii psihologie contemporane. Însă mai im- 
portant decât volumul publicaţiilor lui Maslow este impactul 
ideilor sale asupra vieţii și societății noastre. Opera sa a izvo- 
rât din convingerea că ființele umane nu pot fi înțelese fără a 
se lua în considerare aspiraţiile lor cele mai înalte. El a afirmat 
că ființele umane posedă un imbold natural de a cultiva aceste 
aspirații în moduri care le aduc împlinirea și servesc totodată 
societății. 


O dimensiune a miracolului 


Dragostea de viata a lui Maslow și încrederea sa nestră- 
mutată în natura pozitivă a ființei umane s-au adâncit pe 
măsură ce și-a dedicat viața înţelegerii holistice a naturii 
umane. Oamenii nu sunt numai o colecție de nevroze, ci și 
un tezaur de posibilități. Chiar și în copilărie, Maslow era 
o fiinţă curioasă, deschisă și dotată cu un acut simț al per- 
ceptiei. În 1928, aflat în facultate, scria într-o lucrare de fi- 
losofie: 


De ce să nu punem [miracolul experienţei mistice] pe seama 
omului însuși? În loc să deducem din experiența mistică neajuto- 
rarea esenţială și lipsa de importanţă a omului [...], nu am putea 
să formulăm o concepție mai amplă, mai luminoasă asupra mă- 
reției speciei umane? (in Lowry, 1973a, p. 77) 





En 

Cu peste 40 de ani mai târziu, cand Maslow era deja unul 
dintre cei mai distinsi psihologi ai timpului nostru, ideile sale 
rămăseseră neschimbate, asa cum reiese din afirmaţiile pe care 
le face în legătură cu cartea sa, The Farther Reaches of Human 
Nature (1971, 144):68 


Dacă ar trebui să rezum această carte într-o singură propozi- 
tie, aș [spune] că ea descrie consecinţele descoperirii faptului că 
omul are o natură superioară și că ea face parte din esenţa sa, ori, 
mai simplu, că ființele umane pot fi minunate, în virtutea naturii 
lor umane și biologice. (în Lowry, 1973a, p. 77). 


Intelectul său activ și curios a dat naștere unei abordări psi- 
hologice care a mers dincolo de comportamentul nevrotic și 
psihoză, spre o psihologie a dezvoltării umane și actualizării 
sinelui. „Ceea ce putem studia sunt adâncimile inconștiente și 
preconștiente, raționale și iraționale, bolnave și sănătoase, po- 
etice și matematice, concrete și abstracte. Freud ne-a așezat 
acești ochelari medicali pe nas. Este timpul să-i dăm jos“, scria 
Maslow în 1959 (in Lowry, 1979, p. 66). 


Revoluția neobservată 


În prefața la cea de a doua ediţie revizuită din Motivatie si 
personalitate, Maslow scria că filozofia umanistă „este și acum 
ignorată aproape complet de o mare parte a comunității inte- 
lectuale |...]. Din acest motiv, am ales să o numesc «revoluţia 
neobservată»“ (în 1970, 142, p. x). 

In martie 1985, participantii la cea de a 25-a aniversare a 
Asociatiei de psihologie umanista au reanalizat impactul pe 
care l-a avut „revoluţia neobservată“ si au remarcat intrarea 


68 Toate trimiterile la lucrările lui Maslow sunt enumerate în „Bibliogra- 
fia scrierilor lui Abraham Maslow”; numărul care însoțește anul se re- 
feră la numărul care corespunde lucrării în bibliografie. 

ideilor umaniste in viata de zi cu zi. Daca studiile psihologi- 
ce clasice si tratatele de specialitate nu reflecta in cele mai 
multe cazuri perspectiva umanistă, în alte domenii, filosofia 
umanistă nu a trecut neobservată. Diferite tendinţe din psiho- 
terapie, educație, medicină și management reflectă accentul 
pus de Maslow pe actualizarea sinelui, valori, alegeri și res- 
ponsabilități și pe o viziune holistică a individului în contex- 
tul mediului său familial, cultural și profesional. 

Richard J. Lowry de la colegiul Vassar, prieten si fost stu- 
dent al lui Maslow si redactor al jurnalelor sale, a jucat un rol 
principal in examinarea contributiei stiintifice a acestuia. In 
cartea sa, A. H. Maslow: An Intellectual Portrait (1973a), el a ana- 
lizat temele majore ale gandirii lui Maslow si statutul lor teo- 
retic in istoria psihologiei si a gandirii occidentale. 

Lowry a descris viata intelectuală a lui Maslow ca fiind de 
o extraordinară coerenţă și consecvență, canalizată pe studie- 
rea „minunatelor posibilități și a adâncimilor misterioase ale 
naturii umane“ (Lowry, 1973a, pp. 78-79). 

Pregătindu-se pentru cartea sa, New Pathways in Psycholo- 
gy: Maslow and the post-Freudian Revolution (1972), autorul bri- 
tanic Collin Wilson a beneficiat de cooperarea deplină a lui 
Maslow și a soției sale Bertha. Această carte, ca și The Third 
Force, The Psychology of Abraham Maslow, de Frank Goble 
(1970), urmărește psihologia lui Maslow și realizările lui in- 
tr-o perspectivă istorică mai largă. 

Wilson scria: „Realizările lui Maslow sunt imense [...]. La 
fel ca toți gânditorii originali, el a descris calea unui nou mod 
de a vedea universul. Ideile lui s-au dezvoltat lent și organic, ase- 
meni unui copac; nu există rupturi sau schimbări bruște ale di- 
rectiei. Instinctul său a fost remarcabil de corect.“ (1972, p. 198). 


Un psiholog si filosof al stiintei 
Maslow credea că abordarea generală a științei empirice, 


„a obiectelor, animalelor, lucrurilor și proceselor este limitată 
și inadecvată atunci când încercăm să înțelegem și să cunoaș- 

tem un individ sau o cultura la modul individual si integral” 
(Maslow, 1966, 115 p. xiii). 

În căutarea mijloacelor potrivite de studiu în domeniul psi- 
hologiei, Maslow a fost si un filosof al științei. Considera că e 
imposibil de izolat căutarea adevărului psihologic de întrebă- 
rile filosofice și susținea că știința nu are dreptul de a exclude 
nici un fel de date sau experienţe relevante. În cartea sa, The 
Psychology of Science: A Reconnaissance, scria: „Ştiinţa ar trebui 
să fie capabilă să abordeze probleme precum valoarea, indivi- 
dualitatea, conștiința, frumusețea, transcendenta și etica“ 
(Maslow, 1966, 115, p. xiv). 

Maslow era mai interesat de iniţierea și lansarea unor teo- 
rii decât de aplicarea sau verificarea lor, îi provoca și-i invita 
mereu pe ceilalți să-i abordeze experimental teoriile și să le 
confirme sau să le infirme. 


„Sunt un om căruia îi place să are terenuri noi, pentru ca apoi 
să le părăsească. Pentru că mă plictisesc. Îmi place să descopăr, 
nu să demonstrez. Pentru mine, pasionantă este descoperirea.“ 
(Maslow, în Lowry, 1979, p. 231). 


În cartea The Farther Reaches of Human Nature (1971, 144) 
recunoștea că verificarea și confirmarea reprezintă „coloana 
vertebrală a științei“, afirmând totuși că „cercetătorii fac o 
mare greșeală ocupându-se numai de verificare și confirma- 
re“ (p. 4). Maslow era preocupat de descoperirile care combi- 
nau teoria cu experimentarea și a provocat știința și principi- 
ile ei să descopere noi metode de a dobândi cunoștințe despre 
comportamentul uman. El cerea extinderea cercetărilor din- 
colo de laborator, pe teren, și a inclus studierea fabricilor, lo- 
cuintelor, spitalelor, comunităților și chiar a națiunilor. 


Psihologia umanistă 


„Psihologia umanistă de astăzi înseamnă multe lucruri. Este 
deopotrivă o mișcare culturală, o rețea socială, o serie de experiențe 

umane, un set de tehnici, un sistem de valori, o organizare și 0 te- 
- orie. La modul ideal fiecare dintre acestea interacționează cu cele- 
lalte și le îmbogățește.“ (Maslow, în Greening, 1984, p. 3) 
„Sunt freudian, sunt comportamentalist, sunt umanist.“ (Mas- 
low, 1971, 144, p. 4) 


Teoria 


Teoriile lui Maslow despre motivaţia umană și actualiza- 
rea sinelui sunt puse de obicei în opoziție cu modelul freudian 
și cu cel comportamentalist. Totuși, pentru Maslow, ierarhia 
trebuintelor a însemnat extinderea firească a activității sale ini- 
tiale după modelul comportamentalist, cel adlerian și cel 
freudian. Se considera deopotrivă freudian și comportamen- 
talist, și nu părintele revoluţiei pornite împotriva acestor școli 
de gândire. Maslow se vedea ca un gânditor care sintetizează 
creativ, nu ca un critic, și își privea opera drept o extindere a 
tendinţelor moderne din psihologie. 

De ce au fost teoriile ale lui Maslow și ale altor gânditori 
umaniști atât de revoluționare? Opera lui și a altor psihologi 
umaniști este științifică, în sensul că se bazează pe studierea em- 
pirică a comportamentului uman, și totuși se deosebește de alte 
sisteme psihologice prin faptul că accentuează anumite convin- 
geri filosofice privind ființele umane (Buhler și Allen, 1972). 

Psihologia umanistă este revoluționară prin aceea că pre- 
zintă un model pozitiv al experienţei umane. Psihologi uma- 
niști se prezintă în primul rând ca ființe umane și în al doilea 
rând ca oameni de știință. Nu au pretenția că sunt obiectivi. 
Ei doresc să descopere, în interacțiunea extrem de subiectivă 
dintr-o relație, metodele care să scoată la iveală cunoașterea 
unei alte ființe umane (Buhler și Allen, 1972, Polanyi, 1958). 

Următoarele teme principale constituie caracteristicile dis- 
tinctive ale psihologiei umaniste contemporane: 


- Nemulțumirea fata de teoriile centrate pe patologie; 

a — Recunoaşterea capacității potenţialului uman de dez- 
voltare, autodeterminare și de asumare a alegerilor și a 
responsabilitatilor; 

— Convingerea că oamenii nu trăiesc numai pentru pâi- 

E ne, ci și pentru trebuinte superioare cum ar fi învățarea, 
munca, iubirea, creativitatea etc.; 

—  Valorizarea sentimentelor, dorințelor și emoțiilor, în loc 

@ de a obiectiviza sau ignora aceste reactii; 

| — Convingerea că oamenii sunt capabili de a discerne în- 

E tre bine si rău $i a se comporta în concordanță cu ceea 

| ce este mai bine; credinta in valorile supreme, cum ar fi 
adevărul, fericirea, iubirea și frumuseţea. 





| Mișcarea umanistă 


j | Definiția de mai jos a celei de a „treia forţe“ din psihologie 
a fost scrisă de Maslow în vara anului 1957 și inclusă în intro- 
ducerea la primul număr al revistei Journal of Humanistic Psy- 
chology (Sutich, 1961, pp. viii-ix): 


i 

a The Journal of Humanistic Psychology a fost înființată de un grup 
| de psihologi și specialiști de ambele sexe din diverse domenii care 
sunt interesați de acele capacități și potenţiale umane ce nu dețin 
un loc stabil nici în teoria pozitivistă sau comportamentalistă, nici 
în teoria psihanalitică clasică — de exemplu creativitatea, iubirea, 
sinele, dezvoltarea, organismul, gratificarea trebuintelor prima- 


g 
j 
i 
i 


re, actualizarea sinelui, valorile superioare, transcenderea eului, 
obiectivitatea, autonomia, identitatea, responsabilitatea, sănăta- 
tea psihologică etc. 


Două organizaţii au modelat identitatea psihologiei uma- 
niste ca mișcare intelectuală la începutul anilor '60. Institutul 
Esalen din California, prototipul centrelor de dezvoltare per- 
sonală, a fost înfiinţat în 1962. De asemenea, Abraham Mas- 
low și colegii său au creat in 1962 Asociația de psihologie uma- 
nistă (AHP). | 

Scopul principal al revistei si al asociatiei consta in explo- 
rarea caracteristicilor comportamentului si a dinamicii afecti- 
ve a ființei umane depline și sănătoase. Noua asociație reprezen- 
ta un act de revoltă împotriva ortodoxiei mecaniciste, 
deterministe, psihanalitice și comportamentaliste. În 1985, aso- 
ciația număra 5 200 de membri în toate cele 50 de state din 
SUA și în multe alte tari. 

În cuvântul înainte la cartea lui Frank Goble, The Third 
Force, The Psychology of Abraham Maslow (1970, p. vii), Maslow 
scria: 


„Vreau să subliniez că, dintr-o duzină de alti teoreticieni, ori- 
care ar fi la fel de folositor ca un reprezentant al psihologiei celei 
de-a treia forte. Ca mișcare, ea nu are un singur lider, nici un 
nume mare prin care să se definească. În contrast cu majoritatea 
revoluțiilor din lume, care au fost definite de numele unei singu- 
re persoane, de pildă freudienii, darwiniștii, marxiștii, einsteinie- 
nii etc., a treia forță reprezintă colaborarea mai multor oameni, 
dar în paralel cu ea merg progrese și descoperiri independente 
din alte domenii. O nouă imagine a societăţii și a tuturor institu- 
tiilor sale se dezvoltă cu rapiditate. 


Psihologii umaniști au descoperit modurile în care actu- 
alizarea sinelui poate fi stimulată și măsurată la nivelul in- 
divizilor, grupurilor și organizațiilor. În 1968 a fost conce- 
put Inventarul de Orientare Personală (POI), menit să 
măsoare gradul de actualizare a sinelui (Shostrom, 1968). 
Acest instrument a fost intens aplicat în afaceri, în educaţie 
și psihologie. 


“Psihoterapia umanistă 


Practica psihoterapiei contemporane a fost influenţată ra- 
dical de Maslow și de alti psihologi ai celei de-a treia forte. 
Deși Maslow nu era clinician practicant, ideile sale au avut un 
impact semnificativ asupra practicii terapeutice. El nu a ela- 

borat un sistem propriu-zis de tehnici, ci o abordare etică a re- 
latiilor umane în general. 

Maslow credea că se pot obţine rezultate satisfăcătoare prin 
toate metodele clinice și că un terapeut de succes trebuia să-l 
ajute pe individ să-și satisfacă trebuintele primare, conducân- 
du-l astfel pe calea actualizării sinelui, pe care Maslow o de- 
finea drept „scopul ultim al oricărei terapii“ (Motivatie și per- 
sonalitate, 1970, 142, pp. 241-264). „Aici există implicit 
convingerea că adevărul vindecă multe. A-l învăţa pe om să-și 
depășească refulările, să se cunoască, să-și asculte impulsuri- 
le, să-și dezvăluie natura esențială, să ajungă la cunoaștere și 
revelație intuitivă — acestea sunt cerințele“, scria el în The 
Further Reaches of Human Nature (1971, 144, p. 52). 

Etica umanistă descrisă de Maslow (1970, 142) și dezvolta- 
tă de Bugental (1971) a avut implicaţii specifice în activitatea 
terapeutică. Câteva dintre principiile de bază ale eticii sunt: 


— Acceptarea responsabilitatii pentru propriile acțiuni si 
experienţe; 

— Reciprocitatea în relaţii: admiterea perspectivei celui- 
lalt; 

~ O perspectivă existenţială sau a lui aici și acum, care sub- 
liniază faptul că omul trăiește întotdeauna în prezent; 

— Recunoaşterea faptului că trăirile afective precum du- 
rerea, conflictul, suferința, furia și vinovăția fac parte 
din experiența umană și trebuie înțelese și chiar pretui- 
te, nu reprimate sau ascunse; exprimarea trăirilor afec- 
tive dezvăluie descoperirea unui sens în viata persoa- 
nel; 

~ Cei care au îmbrățișat etica umanistă sunt uniți prin 
căutarea experienţelor care să le stimuleze dezvoltarea. 


Carl Rogers (1942, 1961) este cel care a introdus o concep- 
fie umanistă nouă privind relația terapeut-pacient. Maslow și 
Rogers s-au influențat reciproc în plan teoretic, însă cel din 
urmă a aplicat conceptele în crearea unor noi modele proce- 
durale pentru tratarea pacienților. Și-a numit opera abordarea 

centrată pe client. Rogers descria terapeutul ca pe un cataliza- 
tor, un participant activ dar non-directiv la terapie. Diferiti psi- 
hoterapeuti umanisti au creat variante ale acestei relatii de la 
persoană la persoană. 

Terapeutii umaniști își recunosc și-și folosesc propriile ex- 
periente si consideră că impactul și importanța personalității 
terapeutului în procesul consilierii nu pot fi subestimate. Te- 
rapeutul servește drept model, demonstrându-i implicit clien- 
tului posibilitatea acțiunii creative și pozitive. Terapeutil uma- 
niști consideră de asemenea că deciziile și alegerile finale îi 
aparțin clientului. Desi terapeutul poate juca un rol de susti- 
nere, clientului îi revine responsabilitatea principală pentru 
viata proprie și va fi mereu personajul principal în ea (Buhler 
și Allen, 1972; Maslow, 1970, 142; Rogers, 1961), 


„lrebuie să ne amintim că intotdea oas iei 
Treb tim că întotdeauna cunoașterea propriei 
naturi profunde înseamnă totodată cunoașterea naturii umane în 
general.“ (Maslow, 1971, 144, p. xvi) 


Psihologia transpersonală 


„Consider psihologia umanistă, psihologia celei de-a treia for- 
te drept o etapă de trecere, pregătirea pentru o a patra psihologie 
mai «înaltă», transpersonală, trans-umană, centrată pe cosmos și 
nu pe trebuintele și interesele umane, mergând dincolo de uman, 
identitate, actualizarea sinelui etc.“ (Maslow, Toward a Psychology 
of Being, 1968, 129, pp. iti-iv) 


Spre sfârșitul vieţii sale, Maslow a intuit noi posibilități 
ale dezvoltării umane. Pe măsură ce s-au efectuat tot mai 
multe studii asupra comportamentului uman la limita supe- 
rioară a stării de bine, a devenit evidentă absenţa unor repe- 
re relevante în psihologia tradițională occidentală. Mai mult 
decât atât, modelul umanist luat singur era inadecvat. 
Maslow a înţeles că anumite stări ale conștiinței (stările mo- 
dificate, mistice, de extaz sau spirituale) sunt experiențe afla- 

te dincolo de actualizarea sinelui, in care individul depășeș- 
te limitele obișnuite ale identităţii și experienţei (Walsh și 
Vaughn, 1980). 

În 1968 Maslow i-a scris lui Anthony Sutich pentru a dis- 
cuta despre modul cum ar fi trebuit să se numească această a 
patra forță din psihologie. Se plănuia deja o revistă al cărei re- 
dactor-șef urma să fie Sutich. 


Principalul motiv pentru care iti scriu este că în cursul con- 
versatiei noastre [cu Stan Grof] ne-am gândit să folosim cuvân- 
tul „transpersonal“ în locul termenului mai stângaci „transuma- 
nist” sau „transuman“. Cu cât mă gândesc mai mult, cu atât îmi 
dau seama că acest termen are semnificația pe care o căutăm cu 
toţii să spunem, adică dincolo de individualitate, dincolo de dez- 
voltarea persoanei, trecând în ceva mai cuprinzător. (Maslow, în 
Sutich, 1976, p. 16) 


Maslow a trăit cât să vadă primul număr din The Journal of 
Transpersonal Psychology, apărut în 1969. Primul articol era pre- 
luat dintr-o prelegere a sa, pe care o intitulase ,,The Further 
Reaches of Human Nature“. 

lată aici declaraţia iniţială a lui Sutich în privința scopului 
revistei, pe care Maslow a sustinut-o cu entuziasm. 


„Noua psihologie transpersonală (a patra forţă) se preocupă 
în mod specific cu studierea empirică, științifică și cu aplicarea res- 
ponsabilă a descoperirilor relevante în ceea ce privește deveni- 
rea, metatrebuintele individuale și ale speciei, valorile supreme, 
conștiința unificatoare, experienţele de vârf, valorile F, extazul, 
experiența mistică, veneratia, fiintarea, actualizarea sinelui, esen- 
ta, fericirea, uimirea, sensul suprem, transcenderea sinelui, spiri- 
tul, unitatea, conștiința cosmică, sinergia individuală si la nivel 
de specie, interacțiunea interpersonală maximă, sacralizarea vie- 
tii cotidiene, fenomenele transcendentale, umorul cosmic îndrep- 
tat spre sine și jocul, conștiința, reactivitatea și exprimarea senzo- 
rială maximă, precum și conceptele, experienţele și activitățile 
corelate cu acestea.“ (Sutich, 1976, pp. 12-14). 

În 1985, Asociaţia de psihologie transpersonală număra 
1 200 de membri. O asociație internațională transpersonală fu- 
sese de asemenea înființată, iar membrii ei țineau conferințe 
în lumea întreagă. 


Nașterea perspectivei transpersonale 


La sfârșitul anilor '60, apariţia psihologiei transpersonale 
a fost facilitată de factori culturali care indicau necesitatea de 
a avea un nou model al comportamentului și al dezvoltării 
umane. Mișcarea axată pe potențialul uman și folosirea la sca- 
ră largă a substanţelor psihedelice și a tehnicilor de modifica- 
re a stării de conștiință, cum ar fi meditaţia, au avut un impact 
major asupra convingerilor legate de conștiință, sănătate, ex- 
perienta și motivație. 

Pe măsură ce un număr mare de oameni a ajuns să trăias- 
că o gamă largă de stări ale conștiinței atlate dincolo de do- 
meniul existenţei cotidiene, validitatea și importanța psiholo- 
giilor și religiilor neoccidentale a început să fie apreciată tot 
mai mult. Și pe măsură ce s-a conturat înţelegerea teoretică a 
stărilor modificate ale conștiinței, s-a recunoscut că anumite 
tradiţii neoccidentale sunt de fapt tehnici concepute pentru in- 
ducerea unor stări superioare ale conștiinței. 

„A devenit evident, scriau Walsh și Vaughn (1980, p. 21) 
că în noi toți există, latentă, capacitatea de a atinge stări 
transcendente, care ar putea fi interpretate fie religios, fie psi- 
hologic, dupa cum alege fiecare, si revelatiile intuitive pro- 
funde privind propria fiinţă și relaţia ei cu lumea în care 
acestea se produc.“ 


Explorarea naturii existenței 
Psihologia transpersonală nu poate fi numită strict un mo- 


del al personalității, pentru că ea consideră personalitatea 
drept unul dintre multiplele aspecte al naturii noastre psihi- 

ce; ea reprezintă mai degrabă o explorare a naturii esenţiale a 
existenţei. 
Psihologia transpersonală explorează următoarele teme: 


1. Constiinta reprezintă esenţa existenței umane, in special 
conștiința autoreflexivă (Walsh si Vaughn, 1980). 

2. Conditionarea este următoarea dimensiune a persoanei. 
Se afirmă că suntem întemnițați în conditionarile noas- 
tre mult mai mult decât ne imaginăm, dar că eliberarea 
de condiționare este posibilă, cel putin experiential 
(Goleman, 1977). 

3. Personalități i se acordă mai puțină importanță decât în 
alte psihologii. Sănătatea este privită ca renunțare la 
identificarea cu personalitatea, nu ca modificare a per- 
sonalitatii (Wilber, 1977). 

4. Fenomenele și procesele interne, intrapsihice sunt mai im- 
portante decât identiticările externe. 


Terapii 


„Psihoterapia transpersonală include tratamentul întregii 
game de tulburări comportamentale, afective și intelectuale, ca 
și dezvăluirea și susținerea eforturilor în direcţia actualizării 
depline a sinelui“, scriau James Fadiman și Cathleen Speeth 
(1980, p. 684). „Starea ce constituie scopul psihoterapiei nu este 
văzută ca fiind adaptarea reușită la cultura dominantă, ci trăi- 
rea cotidiană a acelei stări numite eliberare, iluminare, indivi- 
duare, certitudine sau gnoză, în funcție de diferitele tradiţii.“ 

Tehnicile psihoterapeutice din domeniul transpersonal pro- 
vin din experienţa clinică, tradiţiile mistice, meditaţie, anali- 
za comportamentului și tehnologii fiziologice. Accentul cade 
pe dezvoltarea și integrarea dimensiunilor fizice, psihice, men- 
tale, emoționale și spirituale ale individului. 


Explorarea celor mai înalte culmi ale naturii umane și a posi- 
bilitatilor ei ultime a însemnat pentru mine distrugerea continuă 

a unor axiome pretuite, continua confruntare cu aparente para- 
doxuri, contradicții, neclaritati, și prăbușirea ocazională sub ochii 
mei a unor legi psihologice cu vechime venerabilă, acceptate cu 
convingere fermă și în aparenţă de necontestat (Maslow, 1968, 128 


p. ii). 


„Suntem tot ceea ce putem fi? Sau există înălțimi și adân- 
cimi mai mari ale capacităților noastre psihice, la care cei mai 
multi nici nu visează, pe care unii le întrezăresc și le hrănesc 
și pe care foarte puţini le fructifica? Dacă astfel de capacități 
există, care este natura lor, cum pot fi recunoscute, cum pu- 
tem învăța de la ele si cum pot fi cultivate cel mai bine?” 
(Walsh si Shapiro, 1983, p. 5). 

Acestea au fost intrebari pe care Abraham Maslow le-a pus 
acum mai bine de 30 de ani. Astazi, in domeniul psihologiei 
umaniste și transpersonale se caută un nou context pentru în- 
telegerea de sine și o nouă mișcare, ambele orientate către o 
psihologie integrativă a stării de bine. 


Educaţia: valori umaniste 
și noi modalități de învăţare 


Viaţa înseamnă educaţie și fiecare dintre noi este profesor și 
în același timp un elev perpetuu. (Maslow, in Lowry, 1979, p. 816). 

Dacă mă gândesc la marile experiențe educaţionale din viata 
mea, la cele care m-au învăţat cel mai mult, constat că sunt ace- 
lea care m-au învăţat ce fel de persoană sunt. [...] căsnicia, faptul 
de a deveni tată; experienţele care m-au conturat, m-au întărit, 
m-au făcut mai înalt și mai puternic, mai deplin uman. („Conver- 
sation with Abraham H. Maslow”, Psychology Today, 1968, pag 57) 


Pentru Maslow, învăţarea era relevantă într-un anumit sens 
pentru toate trebuintele umane. Învăţarea presupune nu nu- 
mai simpla însușire a unor informații si fapte, ci și reintegra- 

rea holistică a individului, care produce permanent schimbări 
în imaginea de sine, sentimente, comportament și în relația cu 
mediul. El considera că educația este un proces care durează 
toată viața și nu se limitează doar la sala de clasă. 

Maslow credea că trezirea și împlinirea „valorilor Fiinta- 
rii“ la copii pot duce la înflorirea unui nou fel de civilizaţie. 
Ca și alţi vizionari, credea că printr-un alt fel de educare a ce- 
lor tineri ar putea lua naștere o nouă societate. Valorile uma- 
niste în educaţie au tost stindardul multor spirite reformatoa- 
re și pionieri ai educației. În cartea Summerhill (1960), A. S. 
Neill a expus convingeri asemănătoare cu ale lui Maslow. În- 
tre ele se numărau libertatea de a lucra cu bucurie, de a găsi 
fericirea și de a cultiva interesele personale. Deșteptarea sigu- 
rantei de sine, revelatiei intuitive, spontaneitatii și dezvoltării 
personale se află în centrul abordării lui Maslow. 

Herbert Kohl (1969) și multi alti reformatori ai educaţiei au 
aplicat această filosofie în școli publice și particulare. Pledând 
pentru mediul educațional deschis, Kohl a creat un mediu edu- 
cational in care profesorul abandonează rolul autoritar, le vor- 
bește elevilor de pe poziție de egalitate și se lasă condus de 
ceea ce-i interesează pe aceștia. După cum au arătat cercetări- 
le, copiii învaţă cel mai bine de la adulții creativi, spontani și 
suportivi, care transmit și semnificaţii, nu doar informații seci, 
care au o stimă de sine înaltă și consideră că activitatea lor are 
menirea de a elibera, nu de a controla. 

Abordarea umanistă a educaţiei, concepție cunoscută drept 
educație afectivă, subliniază latura neintelectuală a învățării: cea 
care are de-a face cu emoțiile, sentimentele, pasiunile, valori- 
le și caracterul. Educația confluentă, concept introdus de George 
Brown, încearcă să integreze elementul afectiv și pe cel cogni- 
tiv în învățarea individuală și de grup (Miller, 1976). 

Între temele de bază ale educației umaniste s-au numărat: 


— Responsabilitatea individului pentru procesul său de 
învăţare și pentru dezvoltarea identității; 

~ Susținerea și recunoașterea nevoii de dragoste și a sen- 
timentului valorii proprii; 

- Profesorul ca agent de structurare a mediului educatio- 
nal deschis; 

— Folosirea grupurilor de egali în procesul de învăţare, de 
exemplu învățarea în echipă, prin discuţii conduse de 
elevi; amplificarea efortului individual prin interactiu- 
nile și procesele din cadrul grupului. 


Pregătirea reprezintă în ierarhia lui Maslow un factor cu im- 
portanță majoră. Educaţia afectivă subliniază că nici o strategie 
nu trebuie aplicată înainte ca profesorul sau elevul să fie pregă- 
titi. Dacă trebuintele și momentul în care elevii sunt pregătiți pot 
fi stabilite mai ușor, scria Morris în 1981, indicaţiile organizatio- 
nale, deciziile privind programa de invatamand și chiar mediul 
școlar pot fi îmbunătăţite. Folosind ierarhia lui Maslow în con- 
textul unei școli publice, s-au folosit concepte privitoare la 
trebuintele și gradul de pregătire individual, cum ar fi cele de 
concepție despre sine, revelaţie intuitivă privitoare la sine, inte- 
legere de sine și actualizare a sinelui pentru a personaliza pro- 
grama de învățământ și a crește probabilitatea învăţării reale. 

Inspectoratele școlare au verificat mediile școlare (Guest, 
1985) pentru a vedea dacă îndeplinesc trebuintele fiziologice 
(de exemplu prânz gratuit, îmbrăcăminte, transport), de secu- 
ritate (de exemplu exersarea evacuării în caz de incendiu, aler- 
te privind abuzul asupra copiilor, semnalarea absentelor) si 
cele de dragoste și apartenență (de exemplu activități cu clasa, 
grupuri de prieteni, consiliere, o afecțiune autentică faţă de 
copii). Pentru dezvoltarea stimei de sine și a actualizării sinelui, 
programele au inclus expunerea rezultatelor activității elevi- 
lor, notarea însoțită de explicaţii detaliate, premii stimulatoa- 
re și participarea la diferite producţii și activități speciale. 


Inteligența multilaterală și creativitatea 
Maslow a observat că toţi indivizii aflați în procesul actu- 


alizării sinelui sunt creativi — din punct de vedere artistic, ști- 
intific sau în nenumărate alte feluri, dar mereu creativi. El cre- 

dea că pentru orice problemă există multe moduri de rezolva- 
re și este citat adesea ca spunând studenților: „Dacă singura 
unealtă pe care o ai este un ciocan, fiecare problemă începe să 
semene cu un cul. (Ostrander și Schroeder, 1979, p. 147) 

Bazându-se pe mulți ani de cercetare în psihologie cogniti- 
vă și neuropsihologie, Howard Gardner (1983) a publicat, prin 
intermediul Proiectului pentru potenţialul uman, o teorie de- 
spre diferite tipuri de inteligenţă. Opera lui Gardner confirmă 
observația lui Maslow că există mai multe moduri de a rezolva 
o problemă și de a împlini potențialul uman. Indivizii pot avea 
diferite feluri de inteligenţă: lingvistică, muzicală, logic-mate- 
matică, spaţială, kinetică sau interpersonală. Capacitatea de re- 
velatie intuitivă și conștiința kinetistezică sunt pretuite ca ex- 
primări ale unei caracteristici fundamentale ale naturii umane, 
un potential pe care il au toți oamenii la naștere. 

Maslow considera că educația ar trebui să presupună în- 
vatarea unor lucruri legate de dezvoltarea personală, către ce 
trebuie să evoluăm, ce să alegem și ce să respingem. Într-un 
capitol intitulat „Educaţia și experiențele de vârf“ (în The 
Farther Reaches of Human Nature, 1971, 144, pp. 168-179), el su- 
gera că educația timpurie în materie de artă, muzică și dans 
este esenţială pentru formarea identității psihice și biologice. 

În cartea Education and Extasy, (1968) George Leonard a 
combinat teoria lui Maslow despre potenţialul uman, școlile 
inovatoare, laboratoarele de cercetare a creierului și comuni- 
tatile experimentale. Credea și el, la fel ca Maslow, că creierul 
uman are o capacitate creativă practic infinită. Leonard a scris 
despre învățarea liberă și a oferit elevilor, părinţilor și educa- 
torilor provocarea unei noi viziuni asupra învăţării, bazată pe 
noi tehnici și pe un mediu capabil să trezească bucuria de a 
învăţa. 


Educația umanistă și cea transpersonală 


„Educaţia creativă îi poate pregăti pe oameni pentru necunos- 
ut.“ (Maslow, în Lowry, 1979, p. 18) 

,Unul dintre telurile educatiei ar trebui sa fie acela sa ne in- 
vete ca viata este pretioasa.” (Maslow, 1971, 144, p. 187) 


Evolutia in directia unei paradigme educationale care sa 
fie pe măsura cunoștințelor noastre despre potențialul uman 
se află încă în fază incipientă. Educaţia tradițională avea drept 
scop adaptarea individului la societatea în care trăia, în timp 
ce profesorii umaniști din anii 1960 susțineau că societatea ar 
trebui să-și accepte membrii ca fiinţe autonome și unice. Ex- 
perienta transpersonală tinteste către un nou tip de elev si un 
nou tip de societate. Ea promovează mai mult decât accepta- 
rea de sine; transcenderea sinelui (Ferguson, 1980). 

Educaţia transpersonală înseamnă educația persoanei ca 
întreg, un proces prin care omul se întâlnește cu misterul di- 
năuntrul său. Accentul cade pe a învăţa cum să învăţăm. În- 
vatarea este un proces, o călătorie care reflectă descoperirile 
ce decurg din transformarea personală. Maslow afirma că ar 
trebui să existe școli care să-i ajute pe oameni să privească în 
ei înșiși și, pe baza cunoașterii astfel dobândite, să-și alcătuias- 
că propriul sistem de valori. 

Jonathan Kozol, autor și profesor, susținea că educaţia tre- 
buie să se ocupe cu valori etice precum adevărul, integritatea 
și compasiunea și trebuie să le aplice la evenimentele care se 
întâmplă în afara clasei. Maslow credea cu tărie că sănătatea 
individuală nu poate fi separată de cea colectivă, la fel cum 
dezvoltarea personală nu poate fi separată de cea spirituală. 


Noi metode de învățare 


Teoriile lui Maslow despre potenţialul uman pot fi puse în 
legătură și cu crearea unor tehnici de învățare. Există în pre- 
zent o literatură și o metodologie care vorbesc despre noi mo- 
duri de învăţare. Între tehnicile și noile instrumente de învă- 
tare se numără tehnici de relaxare, vizualizare, hipnoză, 
conştientizarea senzorială, dezvoltarea intuiţiei și a flerului, 
învățarea în somn, afirmaţiile pozitive, dezvoltarea memoriei 

și jocurile intelectuale. Aceste instrumente de învățare au me- 
nirea de a ajuta la eliminarea fricii, a autoacuzării, a imaginii 
de sine limitate și a ideilor negative privind capacitățile limi- 
tate ale persoanei. 

Tehnicile transpersonale de învăţare sunt folosite de pro- 
fesori și consilieri, după cum o dovedesc cărţile cu jocuri și 
tehnici utilizate la clasă (Castillo, 1974; Hendricks și Fadiman, 
1976; Hendricks și Willis, 1975; ].B Roberts și Clark, 1975). 

Un domeniu de studiu deosebit de semnificativ îl repre- 
zintă stările conștiinței. Cercetările au arătat că oamenii pot 
atinge o varietate de stări ale conștiinței. Nu numai că avem 
numeroase stări ale conștiinței, dar, mai mult, avem capacita- 
tea de a le modifica deliberat pe cele care inhibă învăţarea și 
de a le cultiva pe cele care ne stimulează capacitățile. Între teh- 
nici se numără visarea, vindecarea prin mijloace paranorma- 
le (LeShan, 1974), fenomenele paranormale (Ullman, Krippner 
și Vaughn, 1973) și controlul asupra sistemului nervos auto- 
nom prin bio-feedback (Green și Green, 1977). 

Tehnicile de superinvatare devin din ce în ce mai popula- 
re. La mijlocul anilor ’60, doctorul Georgi Lozanov, medic si 
psihiatru bulgar, a elaborat un sistem de învățare rapidă. 
Această tehnică, pe care o numim sugestiologie, a fost creată 
prin combinarea unor elemente din yoga, muzică, învăţare în 
somn, fiziologie, hipnoză, instruire autogenă, parapsihologie 
și teatru. Lozanov a aplicat stările modificate ale constiitei în 
scopul învăţării, vindecării și dezvoltării intuitiei (Ostrander 
și Schroeder, 1979). 

Elevii sunt încurajați prin rezultatele concrete și prin în- 
trezărirea adevăratelor lor capacități. Se pune mai mult ac- 
cent pe natura organică a învățării și pe nevoia de autono- 
mie personală (Holt, 1970; Kohl, 1969; Maslow, 1971, 144). 
Poate că pe măsură ce aceste tehnici vor deveni clasice, ne 
vom apropia de concepţia lui Maslow despre educaţie si psi- 
hologie. 

Este evident că nevoia de așteptări superioare și de o mai 
mare concentrare asupra limitelor superioare ale educabilită- 
tii ființei este esențială dacă vrem să aprofundăm explorarea 

de sine. Abe Malow, stand in fata clasei sale, le-a pus studen- 
tilor o intrebare importanta: 


Care dintre voi se asteapta sa ajunga o personalitate marcan- 
ta în domeniul pe care și l-a ales? 

Studenţii l-au privit fără să răspundă. După o lungă tăcere, 
Maslow a spus: „Dacă nu voi, atunci cine?“ (Wilson, 1972, p. 15) 


Impactul lui Maslow 
asupra muncii și managementului 


Natura umană a fost sub apreciată. Omul are o natură supe- 
rioară, la fel de ,,instictoida” ca si cea inferioară, și aceasta inclu- 
de nevoia de a desfășura o muncă cu sens, nevoia de responsabi- 
litate, de creativitate, de a fi drept și corect, de a face ceea ce 
merită și de a prefera să o facă bine. (Maslow, 1971, 144, p. 238). 


În vara anului 1962, Maslow a ajuns în Calitornia ca bur- 
sier la Non-Linear Systems, o companie de înaltă tehnologie 
din Del Mar. Iniţiativa s-a dovedit a constitui un punct de co- 
titură pentru el personal. Trecându-și în revistă motivele pen- 
tru intrarea în domeniul psihologiei manageriale, scria: „Ma- 
rea schimbare s-a datorat interesului meu fata de terapia de 
masă. Terapia individuală este inutilă pentru mase. M-am gân- 
dit că educaţia este calea mai sigură de a schimba societatea, 
dar acum locul de muncă îmi pare o cale și mai bună.“ (Low- 
ry, 1979, p. 191) 

Datorită observațiilor făcute la Non-Linear Systems, Mas- 
low a constatat că teoriile sale pot fi aplicate în managemen- 
tul organizational. El a descoperit că oamenii ating un nivel 
optim de funcționare atunci când organizațiile elaborează 
practici care imbratiseaza holistic natura ființelor umane. El 
credea că o politică managerială umană, luminată, concen- 
trată pe potențialul uman s-ar dovedi totodată profitabilă fi- 
nanciar. 

Denumind acest concept al conducerii utopice „manage- 
ment eupsihic“, Maslow a arătat că, desi nu toată lumea isi 
permite să facă psihoterapie, mulți oameni ar putea beneficia 
de un mediu de muncă cu orientare terapeutică. Eupsihia este 
un cuvânt inventat de el pentru a descrie acele instituții care 
se îndreptau spre ceea ce el considera a fi înțelesul esențial al 
sănătății psihice. Maslow a fost influențat de Teoria X si Teo- 
ria Y ale lui McGregor (1960), care arătau cum afectează pre- 
supozițiile — fie dictatoriale (X), fie umaniste (Y) — practici- 
le manageriale. Dar el a mers mai departe, propunând că un 
alt set de presupozitii, de natură transpersonală, pe care l-a 
numit Teoria Z. 

Teoria Z a revoluționat modelul economic clasic, sărac, in- 
cluzand impulsul de actualizare a sinelui, de a iubi si de a atin- 
ge cele mai înalte valori umane. Teoria Z consideră că luarea 
deciziilor în comun, încrederea reciprocă, intimitatea, afectiu- 
nea si cooperarea sunt esențiale pentru dezvoltarea organiza- 
tionala. 

Companiile care folosesc aceasta teorie se preocupa de edu- 
carea continuă a angajaţilor, întărind ideea că afacerea are po- 
tentialul de a-i transforma și susține pe cei aflaţi în procesul 
actualizării sinelui. Ea recunoaște relațiile complexe și schim- 
bătoare dintre oamenii de la toate nivelurile unei companii. 
Trebuintele de dezvoltare personală si respect sunt la fel de 
importante ca și siguranța economică. Munca este considera- 
tă deopotrivă o experiență psihică și un demers economic. 

Teoria Z a precedat cu 20 de ani binecunoscuta cartea a lui 
Ouchi despre practicile de afaceri japoneze, intitulată foarte 
nimerit Teoria Z (1981). În mod ciudat, cartea nu face nici o re- 
ferire la Maslow. 


Evoluţii umaniste în afaceri 
Psihologia umanistă a sugerat existenţa și importanţa tre- 


buintelor psihice, precum nevoia de a avea realizări, de a fi in- 
dependent și autonom, de a te simţi bine în propria piele, de 

a evolua si a-ti actualiza sinele (Argyris, 1964; Drucker, 1974; 
Maslow, 1965, 112; McGregor, 1960). Un curent de idei privind 
managementul si practicile de afaceri axate pe oameni, cu ori- 
ginea în anii 1960-1970, a continuat să înflorească. Multe or- 
ganizatii au adoptat tehnici precum instruirea senzorială 
(French și Bell, 1980), luarea participativă a deciziilor 
(Hackman și Oldham, 1980), managementul prin obiective 
(Drucker, 1974), și programele cu scopul de a îmbunătăți via- 
ta profesională (Carlson, 1980). 

Cartea lui Maslow Eupsychian Management, o colecție de în- 
semnări publicată în 1965 sub formă de jurnal, a prefigurat 
multe idei care au apărut în unele scrieri de management mai 
recente, de mare popularitate, precum cartea lui Peters și Wa- 
terman, In Search of Excellence (1982), The Art of Japanese Mana- 
gement (1981) a lui Pascale și Athos si Theory Z a lui Ouchi 
(1981). Firmele americane privesc succesele din propria tara 
si din întreaga lume cu alti ochi și multe dintre inovațiile si 
conditiile care sunt acum confirmate drept cdi de a atinge ex- 
celenta la locul de munca au fost descrise de Maslow la ince- 
putul anilor 1960. 

Maslow a înțeles in 1965 ceea ce au confirmat Peters și 
Watterman în 1982: că o conducere de succes se concentrea- 
ză pe valorile umane, satisface nevoia de sens a omului și 
creează un scop colectiv al organizaţiei. Maslow a alcătuit 
un set de 36 de presupozitii sau condiţii menite să asigure 
buna funcţionare a unei organizaţii. Între acestea se inclu- 
deau: (1) presupune că toţi oamenii tăi au imboldul de a ob- 
ține realizări, că sunt în favoarea muncii bune și eficiente și 
împotriva pierderii timpului, că vor să facă treabă bună și 
așa mai departe; (2) presupune că oamenii preferă să se 
simtă importanţi, necesari, utili, plini de succes, mândri și 
respectați; (3) presupune că toți merită încredere; (4) toți 
trebuie informaţi cât mai complet posibil în legătură cu cât 
mai multe adevăruri și date posibil, în legătură cu tot ce e 
relevant pentru situaţia dată; și (5) în sfârșit, presupune că 
există o tendinţă sau preferință de identificare cu o parte 
tot mai mare a lumii și o mare nevoie de valori precum ade- 

varul, dreptatea, perfectiunea si asa mai departe (Maslow, 
1965, p: 112). 

Mari companii americane precum Hewlett-Packard, Apple 
Computer, Texas Instruments, Eastman Kodak si Levi Strauss 
folosesc stiluri manageriale care se bazează pe responsabilita- 
tea individuală, munca de echipă si grija fata de oameni. 
Aceste mari companii reflectă conştientizarea tot mai mare a 
faptului că viața industrială necesită un nivel înalt de interde- 
pendenta umană, încredere reciprocă si cooperare pentru ob- 
tinerea unei productivitati constante. 


Proiectul VALS: o aplicatie directă a ierarhiei trebuintelor 


Una dintre cele mai directe si mai reușite aplicații în afa- 
ceri ale teoriei lui Maslow a fost realizată la Stanford 
Research International (SRI) din Menlo Park, California. Pro- 
iectul cunoscut drept VALS (Valori si Stiluri de Viață) a re- 
alizat profilul cetățenilor americani într-un mod cu totul ori- 
ginal. Construind pe baza ierarhiei trebuintelor a lui 
Maslow, sistemul VALS a realizat portretele complexe a 
nouă tipuri umane. Fiecare tip descrie „un mod de viață 
unic, definit printr-o gamă personală de valori, dorințe, con- 
vingeri, trebuinte, vise si puncte de vedere speciale” (A. 
Mitchell, 1983, p. 4). 

Numit informatii despre stilul de viata, VALS este folosit pen- 
tru a stabili cum pot fi atrași si păstraţi angajaţii, cum sa gă- 
sești indivizi potriviti pentru fiecare slujbă, astfel încât să fie 
productivi și mulțumiți și cum să construiești grupuri de lu- 
cru. Tipologia VALS a fost, de asemenea, folosită pentru a de- 
termina mărimea și segmentarea pieţei și pentru a contribui 
la elaborarea, ambalarea și designul produselor. 

Agenţii de publicitate precum Young & Rubicam, Ogilvy 
& Mather și Leo Burnett folosesc psihograficele VALS pentru 
a afla preferinţele consumatorilor. Aplicarea acestei ierarhii a 
trebuintelor influențează astăzi viata a milioane de americani 
într-un mod persuasiv. 


474 Abraham H. Maslow 


Sănătatea și persoana întreagă 


Influenţa lui Maslow s-a făcut simțită în două direcții 
majore în domeniul sănătății. Prima a condus la aplicarea 
concretă a teoriilor sale în instituţiile medicale, iar cea de a 
doua a constat în explozia perspectivei holistice asupra să- 
nătățu. 

Existe sute de studii care folosesc modelele lui Maslow în 
domeniul asistenței medicale, medicinei, administrației spi- 
talicești, educației și gerontologiei. Multe dintre aceste studii 
au introdus conceptul trebuintelor superioare în instituții pre- 
cum spitalele, clinicile, spitalele de psihiatrice și căminele de 
bătrâni. Medicii, asistentele și alti specialiști din domeniul să- 
nătăţii au început să ia în considerare o gamă mai largă de 
trebuinte ale pacienţilor și să încurajeze preocuparea mai per- 
sonală fata de acestea. Politica multor instituţii a reflectat 
această schimbare. De exemplu, medicii dintr-o clinică lon- 
doneză și-au consolidat practica în jurul premisei că „sănăta- 
tea este mai puternică și mai contagioasă decât boala“ (Pio- 
neer Health Center, 1971, citat in Duhl, L.J., „The Social 
Context of Health“, p. 42 în Hastings, Fadiman și Gordon, 
1980). (Numeroasele trimiteri la Maslow din indexul reviste- 
lor medicale indică influenţa sa în aceste domenii.) 


Sănătatea holistică 


În ultimii ani, cuvântul holistic a fost folosit frecvent în le- 
gătură cu domeniul sănătății. „Pretutindeni, chiar și în medi- 
cină, gândirea reductionista are ca rezultat compartimentarea 
ființei și a experienţei umane în aspecte sau părți care se pre- 
tează la analiză sau intervenţie detaliate“. Scriind despre viito- 
rul sistemului de sănătate din Statele Unite, Rick Carlson, 
(1980, p. 486) relua convingerile lui Malow: „Aceasta este una 
dintre premisele elementare ce stau la baza practicii medicale 
predominante. Deși își are utilitatea sa, reprezintă totuși o ima- 

gine extrem de limitată a fiinţei umane. Noua orientare către 
holism este ireversibilă, nu pentru că este impusă forțat medi- 
cinei [...], ci pentru că această schimbare face parte dintr-o mo- 
dificare mult mai vastă a perspectivei privind cine este și ce 
este ființa umană.“ 

În domeniul sănătăţii există numeroase dovezi că abordă- 
rile holistice au îmbunătăţit starea de bine și, de asemenea, au 
dus la o atitudine de preocupare fata de aspectele fizice, men- 
tale și spirituale ale pacientelor. Medicina holistică subliniază 
unicitatea genetică, biologică și psihosocială a pacienţilor, ca 
și importanţa adaptării tratamentului în funcție de nevoile fie- 
cărui individ (Gordon, 1980). 


Autovindecarea 


Orice boală poate duce la transformare, pentru că ea poate 
provoca o schimbare bruscă a sistemului de valori, o ilumina- 
re. Mulţi oameni au început să-și asume responsabilitatea pen- 
tru propria stare de bine. Cărţile de self-help despre dietă, nu- 
tritie, exerciţii fizice și reducerea stresului au devenit adevărate 
bestseller-uri. „Dacă există ceva ce poate rezolva criza deper- 
sonalizării medicale și a creșterii costurilor, aceasta este clasi- 
ca schimbare maslowiană: tot mai multi oameni luptă impotri- 
va unui mediu și a unei societăți patogene, asumându-și 
responsabilitatea propriei sanatati.” (Leonard, 1983, p. 335) 

Conștientizarea tot mai mare a efectelor stărilor mentale și 
emoționale asupra sănătăţii și bolii și a rolului integral al pa- 
cientului ca participant activ în procesul de vindecare a dus la 
o varietate de tehnici menite să mobilizeze procesul natural 
de vindecare al individului. Între aceste tehnici se includ in- 
struirea autogenă (Lindemann, 1974), hipnoza (Crasilneck și 
Hall, 1975) meditaţia (Shapiro si Walsh, 1980) și biofeedback-ul 
clinic (Pelletier, 1977). 

In cartea Freedom from Stress — A Holistic Approach (1981), 
Phil Nuernberger declara ca persoanele aflate in procesul 

actualizării sinelui nu creează același grad de stres ca alții. In 
plus, ei suferă de mai puţine boli și vădesc constant mai mul- 
tă mulțumire fata de viata lor. Totusi, ei sunt orientati constant 
către realizări și muncesc în aceleași condiții de presiune ca 
toți ceilalți din societatea noastră. Tensiunea, îngrijorarea, an- 
Xietatea și enervarea nu sunt ingrediente necesare pentru re- 
alizările și performanţele lor. Acești oameni au învăţat să ges- 
tioneze stresul. 

Aplicațiile perspectivei holistice au afectat toate etapele vie- 
tii noastre, de la diferite abordări ale procesului nașterii, îmbă- 
trânirii „sănătoase“ și unei noi conștientizări a apropierii de 
moarte și a morții. Credintele noastre despre medicină se extind, 
incluzând numeroșii factori personali, familiali, sociali și de me- 
diu care promovează sănătatea, previn boala și stimulează însă- 
nătoșirea. Pe măsură ce ne asumăm mai multă responsabilitate 
fata de propria sănătate, ne revendicăm capacitatea nu numai 
de a ne dezvolta și de a ne schimba, ci și de a ne vindeca. 


Teoria motivatiei, 
a actualizarii sinelui si psihologia femeii 


„Femeile sunt cu adevărat niște eterne miracole. Ele sunt ca 
florile. Fiecare om constituie pentru mine un mister, dar femeile 
îmi par mai misterioase decât bărbaţii.“ (Maslow, în Hall, 1968, 


p. 56) 


Explorând noi teritorii în mai multe domenii, la fel ca multi 
dintre contemporanii săi, Maslow a plecat de la premisa că un 
proces de dezvoltare psihică este comun ambelor sexe, carac- 
terizând apogeul dezvoltării umane din perspectiva indivi- 
duării și a realizărilor. Această presupunere a fost folosită pen- 
tru a încuraja, dar și pentru a restricționa o psihologie 
cuprinzătoare a femeii. Maslow a meditat asupra diferenţelor 
dintre sexe, dar nu și-a dezvoltat pe deplin observaţiile. 

In cartea The Feminine Mystique (1977), Betty Friedan face 
repetate referiri la Maslow atunci când încurajează femeile in 
direcția actualizării sinelui, dincolo de rolul lor de soții si 
mame. Totuşi, când ierarhia trebuintelor este aplicată la femei, 
se constată relativ consecvent că acestea nu pot fi caracteriza- 
te de unele dintre nivelurile „superioare“ despre care vorbeș- 
te Maslow. Experiențele și dezvoltarea femeilor sunt diferite 
de cele ale bărbaţilor, concentrându-se pe atașament și intimi- 
tate, nu pe separare și autonomie (Norman, Murphy și Gilli- 
gan, 1982). 

Maslow cugeta, nedumerit, la această diferenţă în jurnalul 
său din 1962 (în Lowry, 1979, p. 251) : 


Numai femeia simte mai presus de orice nevoia de a fi iubi- 
tă. [...] (cu cât mă gândesc mai mult la asta, cu atât sunt mai im- 
presionat. Dar nu s-a scris nimic despre asta. Nu s-a facut nici o 
cercetare.) 


Întrebările lui Maslow au prefigurat studierea acestor di- 
ferente. Totuși, subliniind detașarea și independenţa ca trăsă- 
turi, ierarhia lui Maslow a ignorat unele diferenţe esenţiale 
dintre bărbați și femei. 

În binecunoscuta sa carte In a Different Voice, Carol Gilligan 
scria că „psihologia femeilor, care a fost descrisă constant ca fi- 
ind diferită prin orientarea sa predilectă către relationare și in- 
terdependenta, presupune un mod de judecată mai contextu- 
al și o înţelegere morală diferită. Dată fiind concepția diferită 
a femeilor despre sine și moralitate, ele adaugă ciclului vieții 
un punct de vedere diferit și ordonează experiența umană din 
perspectiva unor priorități diferite“ (1982 p. 22). Femeile nu 
numai că se definesc pe sine în contextul relaţiilor interumane, 
dar se și evaluează prin prisma capacității lor afective. Locul 
femeii în ciclul vieţii a fost dintotdeauna acela al celei care ofe- 
ră hrană, grijă și sprijin, cel de initiatoare a acelor rețele de re- 
latii pe care se bazează la rândul ei (Gilligan, 1982, p. 17). 

Distinctiile dintre independenţa femeilor și caracteristicile 
dependenței personale încă nu erau clare când scria Maslow. 

Astfel, o parte din opera sa pare sa descrie valorile Si priori- 
tatile femeilor drept motivate de deficienta. 


Oamenii motivaţi de deficiență trebuie să aibă mereu alti oa- 
meni în jurul lor, din moment ce gratificarea trebuintelor lor prin- 
cipale (de iubire, siguranță, respect, prestigiu, apartenenţă) poa- 
te veni numai de la ceilalți. Dar pentru oamenii motivaţi de 
dezvoltare, ceilalți pot fi de fapt o piedică. (Maslow, 1970, 142, p. 
162) 


Deși Maslow a încercat să definească actualizarea sine- 
lui în aceeași măsură pentru ambele sexe, definiția sa pen- 
tru sănătatea psihologică nu reprezintă în mod fundamen- 
tal psihologia femeilor. Când centrarea pe individuare și 
realizare personală intră pe terenul vârstei adulte, iar matu- 
ritatea este echivalată cu autonomia personală, preocuparea 
fata de relaţii pare o slăbiciune a femeilor, nu o forță uma- 
nă (Miller, 1976). 


Societatea sinergică 


Indivizii aflaţi în procesul actualizării sinelui au trecut în bună 
măsură dincolo de valorile propriei culturi. Ei nu mai sunt simpli 
americani, ci, în primul rând, cetățeni ai lumii, membri ai speciei 
umane. Ei sunt capabili să-și privească obiectiv societatea, să 
aprobe unele aspecte ale sale și să dezaprobe altele. (Maslow, 
1971, 144, p. 184) 


Implicații sociale 


Maslow nu a afirmat ce teorii sociale și politice ar putea 
deriva din opera sa, dar a conturat unele idei legate de con- 
ceptia sa privind o societate sănătoasă (pe care a numit-o si- 
nergică sau eupsihică). Descrierea sa era o combinaţie între in- 

teresul său fata de sănătatea și dezvoltarea deplină a indivi- 
dului și o elaborare a operei antropologice târzii a lui Ruth 
Benedict. Benedict a făcut diferenţa între societăţile „slab si- 
nergice“ și cele „puternic sinergice“, cele din urmă fiind ace- 
lea a căror ordine socială permite individului să-și urmăreas- 
că propriile avantaje, dar și pe cele ale grupului, prin aceeași 
acțiune și în același timp (în Goble, 1970). 

Aplicând criteriile lui Benedict la societatea americană, 
Maslow a constatat că ea combină cele două tipuri, fiind în une- 
le domenii capabilă de împlinirea trebuintelor și încurajarea 
dezvoltării, iar în altele manifestând tendinţa de a frustra tre- 
buintele si de a împotmoli evoluția, de a învrăjbi inutil oame- 
nii unii împotriva altora și împotriva societăţii (Anderson, 1973). 

În ultimii 20 de ani ai vieţii sale, Maslow a dedicat mult 
timp studierii implicatiilor sociale ale filosofiei sale despre ie- 
rarhia valorilor. Aceasta l-a condus în cele din urmă la o po- 
zitie care ar putea fi descrisă drept „anarhism capitalist“, cu- 
vândul anarhism având semnificaţia sa inițială, de cooperare 
fructuoasă între egali (Wilson, 1972, p. 179). 

Maslow considera că a treia forță este mai degrabă o vi- 
ziune asupra lumii decât o școală psihologică. A numit-o 
Zeitgeist — un spirit al vremii, o schimbare a gândirii la toate 
nivelurile existenței umane, o potențială schimbare a tuturor 
instituțiilor sociale. 

Această secțiune a analizat unele tendinţe din domeniul 
psihologiei, afacerilor, educatiilor, științei și sănătăţii. Toate in- 
dică faptul că opera de pionierat a lui Maslow asupra poten- 
tialului evoluţiei personale devine din ce în ce mai cunoscută 
în societatea noastră. 

Arnold Mitchell, cercetător în cadrul proiectului VALS de 
la SRI, scria: „Alegerea bazată pe valoare începe să conteze 
mai mult decât cea bazată pe simpla capacitate. Se pare că vine 
în sfârșit vremea în care mulți oameni sunt capabili să-și folo- 
sească întreaga gamă a puterilor lor pentru a alege ce fel de 
viata vor cu adevărat să ducă.“ (1983, p. viii) 

Totuși, în paralel cu această putere de a alege, a apărut 
și „caracterul maladaptativ al strategiilor de dezvoltare 

personală“. Daniel Yankelovich a efectuat anchete asupra ten- 
dintelor sociale și atitudinilor publice care indică o atitudine 
de tipul „eu primul“. Numind acest fenomen „psihologia bo- 
gatiei”, a arătat că majoritatea oamenilor folosesc ideea de îm- 
plinire de sine drept mod de a justifica „aproape orice“ 
(Yankelovich, 1981, pp. 234-243). 

Acest elitism personal ce merge in dauna unei etici mai cu- 
prinzatoare a implicarii sociale a reprezentat o constanta sur- 
să de meditaţie pentru Maslow și pare profund relevant as- 
tăzi, în lumea noastră confruntată cu resurse finite, dilema 
nucleară și cu creșterea populației, estimată la 6, 5 miliarde de 
oameni până la sfârșitul secolului. 


Din păcate, bunăstarea fizică și cea economică nu sunt neapă- 
rat folosite pentru gratificarea trebuintelor superioare. Acestea 
pot fi gratificate și în sărăcie; este mai greu, dar nu este imposi- 
bil, dacă ne amintim că avem de a face cu respectul, iubirea, ac- 
tualizarea sinelui, și nu cu automobile luxoase, bani și căzi de baie 
somptuoase. (Maslow, în Lowry, 1979, pp. 373-374). 


Maslow credea că oamenii nu se pot cunoaște numai pri- 
vind înăuntrul lor, deoarece căutarea sinelui îl conduce obli- 
gatoriu pe cel atent din nou în afara sa. George Leonard ob- 
serva: „Contracultura anilor 1960 a devenit un segment major 
și influent al culturii dominante a anilor 1980. Devine de ase- 
menea limpede că, deși dorința de actualizare a sinelui îi con- 
duce într-adevăr pe unii oameni la o preocupare excesivă fata 
de propria persoană, stadiul «eu primul» este în general tem- 
porar, o simplă staţie de tranzit în călătoria către conștiința so- 
cială.“ (Leonard, 1983, p. 335) 


Problema răului 
Unii critici au susținut că Maslow nu a discutat suficient 


problema răului și a laturii întunecate a omenirii și că viziu- 
nea sa pozitivă i-a distorsionat descoperirile. După cel de-al 

Doilea Razboi Mondial, sub impactul genocidului si al bom- 
bei atomice, Maslow știa că o psihologie completă trebuie să 
ia în calcul și binele, și răul. În viziunea sa, majoritatea relelor 
omenești sunt cauzate de ignoranță; dar Maslow nu era un 
sentimental și nu putea să ignore nevoia de a înţelege realită- 
tile slăbiciunii, eșecului și cruzimii. Ultimele sale jurnale sunt 
pline de întrebări și meditații asupra universalitatii motivati- 
ilor malefice. 


Citesc despre revolte, despre răutate și cruzime, despre sus- 
piciune și cinism. [...] Se pare că sunt singurul care mai insistă 
asupra realității binelui, a bunelor intenții si generozitatii — toți 
ceilalți păstrează tăcerea asupra lor. Există în lume și bine, și 
rău, si ele continuă să se lupte — e o bătălie fără învingător clar. 
Dar dacă cei buni capitulează, bătălia va fi pierdută. (Maslow, în 
Lowry, 1979, p. 1235). 


O psihologie a răului ar fi putut fi următoarea lucrare a lui 
Maslow. Intr-un interviu acordat revistei Psychology Today, 
Maslow afirma: 


Este o enigmă psihologică pe care mă chinui s-o rezolv de ani 
de zile. De ce sunt oamenii cruzi și de ce sunt buni? Oamenii cu 
adevărat răi sunt rari, la majoritatea oamenilor se pot vedea com- 
portamente răutăcioase. Următorul lucru pe care vreau să-l fac 

„este să studiez răul și să încerc să il înțeleg. (Maslow, în Hall, 1968, 
p. 35) 


Direcţii viitoare 


Maslow a spus odată că, după părerea lui, o societate în 
care 8% din oameni sunt angajaţi în procesul actualizării sine- 
lui va deveni în scurtă vreme o societate a actualizării sinelui. 
„Omul remarcabil va fi agentul schimbării“, scria Mitchell 
(1983, p. 4). Studiul lui Mitchell preconizează că până în 1990, 
indivizii orientati către propria interioritate (sau pe calea ac- 

tualizarii sinelui) vor constitui aproape o treime din popula- 
tia Statelor Unite. 

Fie că problema este energia, politica, AETA miş- 
carea pentru protecția consumatorului sau medicină holisti- 
că, noul crez devine cel al autonomiei si inițiativei locale. 
Această lume nou apărută va cere noi forme oe organizare 
socială. 

În bestsellerul său Megatrends (1982), John Naisbitt iden- 
tifica noi tendinţe în societatea americană, precum trecerea 
de la ierarhiile centralizate la rețele descentralizate. De 

exemplu, o formă de rețea, cercul controlului calității, a aju-. . 
tat la revitalizarea participării muncitorilor si a productivi- 
tatii afacerilor. Maslow a prezis ca va trebui să abandonam 
structurile sociale care au servit la dezvoltarea societății 
centralizate, industriale. Ideile lui Maslow sunt congruen- 
te cu cele ale lui Naisbitt despre „modelul de rețea al orga- 
nizării și comunicării, care isi are rădăcinile în formarea fi- 
rească și egalitară a grupurilor bazate pe o gândire 
comună” (p. 251). 

În societatea americană de astăzi există multi factori care 
ar putea conduce la transformarea colectivă. În cartea The 
Aquarian Conspiracy: Personal and Social Transformation in the 
1980's, Marilyn Ferguson a confirmat dovezile în favoarea per- 
spectivei lui Maslow în numeroase domenii. Ferguson scria: 
„Pentru a ne imagina un destin si a depăși trecutul, am înce- 
put să ne cunoaștem pe noi înșine, să simțim limitele vechii 
științe, pericolele ierarhiilor noastre cu centrul de greutate in 
vârf si să vedem contextul planetei noastre. Ne-am activat pu- 
terea de a învăța si de a schimba. Am început să ne imaginăm 
societatea posibilă. “ (1980, p. 142) 

O direcție viitoare ar consta probabil in mai buna intele- 
gere a tiparelor transculturale motivationale si de actualiza- 
re a sinelui. Teoriile lui Maslow au fost aplicate peste tot în 
lume: între studii se includ analiza motivării muncii în țările 
aflate in curs de dezvoltare si comparatia teoriilor lui Maslow 
cu cele ale filosofilor orientali. Este necesară o sinteză a stu- 
diilor raportate la teoriile lui Maslow. Adoptarea perspecti- 

vei globale ar putea contribui la o sinergie internațională, con- 
ducând la o mai bună înţelegere a normelor și valorilor trans- 
culturale. 


Perenitatea recoltei lui Maslow 


Tendinţa către sănătatea psihologică reprezintă totodată ten- 
dinta către pacea spirituală și armonia socială. (Maslow, 1971, 114, 
p. 195) 


Teoriile lui Abraham Maslow au fost aplicate într-o gamă 
uimitoare de organizaţii și contexte, de la ferme la bănci, de 
la grupuri de meditaţie la armată, de la cămine de bătrâni 
la grădiniţe. Ele au fost folosite pentru elaborarea publicita- 
tatii comerciale televizate și a programelor de sănătate pu- 
blică. 

Surprinzând spiritul vremii sale, psihologia lui Maslow 
s-a împletit în țesătura vieții americane. Opera lui, bazată 
pe observații atente, s-a ramificat mereu în multe dintre 
dimensiunile culturii noastre. Viziunea plină de forță pe 
care a prezentat-o în Motivatie și personalitate a avut un im- 
pact decisiv asupra sistemului nostru de valori, a modu- 
lui de învățare și gândire și chiar asupra modului in care 
trăim. 

Recolta psihologiei lui Abraham Maslow continuă să dea 
naștere la întrebări unice și să ne conducă mai departe. El a 
deschis o nouă cale în înțelegerea universului uman și, prin 
aceasta, ne-a înălțat, a subliniat natura potenţialului nostru 
uman, ne-a încurajat să tindem spre mai mult și ne-a amintit 
că măreția se află în fiecare dintre noi. În ultimă instanţă, adevă- 
rul impactului exercitat de Maslow trăiește în fiecare dintre 
noi, în expresia continuei noastre căutări de a ne atinge poten- 
tialul uman maxim. 

O trecere în revista a lucrărilor 
în care a fost citată Motivatie și personalitate 


Motivatie și personalitate este cartea lui Maslow la care 
s-au făcut cele mai multe trimiteri. Alte cărţi ale sale au fost 
scrise pentru publicul larg, dar academicienii sunt mai fa- 
miliarizati cu Motivatie și personalitate pentru că aceasta a 
fost folosită foarte des ca manual pentru studenții de la psi- 
hologie. 

Datele ce urmează au fost preluate din indexurile de trimi- 
teri bibliografice în domeniul științelor sociale, artelor și stiin- 
telor umane. Cifrele care urmează includ trimiterile la ambe- 
le ediţii ale cărții, cea din 1954 și cea din 1970, și acoperă o 
perioadă de 20 de ani. 

În perioada dintre 1966 și 1970, cartea a fost citată de 300 
de ori. Din 1971 până in 1976 a fost citată de 489 ori, iar la 20 
de ani de la publicare, din 1976 până în 1980 textul a fost citat 
de 791 de ori în diverse surse. 

Mai recent, între 1981 si 1985, Motivatie și personalitate a fost 
citată de 550 de ori. Interesul, trimiterile bibliografice și pro- 
vocările lansate de Motivatie și personalitate au crescut constant. 
Se pare că punctul maxim a fost atins în 1985, dar nu există 
indicii cum că interesul ar fi în scădere. 

Diversitatea publicaţiilor în care se fac trimiteri la Motiva- 
tie și personalitate este remarcabilă. Interesul larg manifestat 
fata de cartea lui Maslow este vizibil în primii cinci ani ai aces- 
tui studiu (1966-1970), iar în următorii zece ani (1970-1980) se 
poate observa o diversitate crescută. 

Majoritatea trimiterilor enumerate aici se încadrează în do- 
meniile generale ale psihologiei, urmate îndeaproape de afa- 
ceri, educație, medicină și sănătate publică și științe sociale. 
De asemenea, cartea mai este menţionată în surse din dome- 
niul ingineriei, geneticii, științelor politice, filosofiei, geronto- 
logiei, criticii sociale, mass-media, studiilor dedicate păcii și 
religiei. 

Majoritatea rezumatelor articolelor din următoarele revis- 
te se concentrează asupra teoriei motivatiei și ierarhiei trebuin- 
telor descrise de Maslow, așa cum se raportează ele la anumi- 
te studii și domenii specifice. Multe sunt studii empirice și 
aplicate asupra validității teoriilor lui Maslow. 

Mottvatie și personalitate a fost cel mai frecvent citată în ur- 
mătoarele reviste importante, dar nu numai în ele: 


Psihologie Journal of Applied Psychology, Psychological 
Review, Journal of Humanistic Psychology, Journal of Individual 
Psychology, Journal of Psychology and Theology, Psychology Today, 
Journal of Counseling Psychology, Journal of Consulting and Clini- 
cal Psychology, Personality and Individual Differences, Journal of 
Personality, Journal of Psychology, Psychology in the Schools, Jour- 
nal of Transpersonal Psychology, Psychoanalytic Quarterly, Journal 
of Marriage and the Family 

Cartea pare să fi fost citată în majoritatea revistelor de psi- 
hologie regăsite în Indexul de științe sociale. 


Educaţie Child Development, Harvard Educational Review, 
Education, Gifted Child Quarterly, American Educational Research 
Journal, Reading Teacher, Educational Review, Educational Admi- 
nistration Quarterly, Educational Leadership and Journal of Edu- 
cation for Teaching, Adolescence, Language Learning 


Afaceri Administrative Science Quarterly, Vocational Guidance 
Quarterly, Training and Development Journal, Management 
Science, Harvard Business Re-view, Business Horizons, Journal of 
Management Studies, Personnel and Guidance Journal, Organiza- 
tional Behavior and Human Performance, American Business Law, 
Journal of Business, Management Focus, Journal of Vocational 
Behavior 


Medicină, îngrijire, îmbătrânire Journal of the American Me- 
dical Association, Journal of Nervous and Mental Diseases, Hospi- 
tal Administration, Nurse Research, Journal of Nursing Adminis- 
tration and Education, Gerontologist, Gerontology, Aging and 

Human Development, International Journal of Aging, Aging and 
Work 


Studii sociale Public Health Research, Human Relations, 
Sociology Review, Journal of Social Issues, Journal of Leisure 
Research, Horizons, Journal of American Culture, Social Problems, 
Social Service Review, Social Policy, Social Work, Social Science 
Quarterly, Public Welfare, Public Opinion Quarterly, Social Science 
and Medicine, Health Policy and Education 

